
GLOSAR DE 
TERMENI DEOSEBITI 


Deosebitii 

O ramură secretă care se regăseşte la ambele specii, 
atât la oameni cât şi la animale, şi care a fost 
binecuvântată - şi blestemată cu trăsături paranormale. 
Respectaţi în vremuri străvechi, temuti şi persecutați în 
vremurile noastre, deosebitii sunt nişte paria care 
trăiesc în umbră. 


Bucla 

Un spatiu limitat in care aceeasi zi se repeta la 
nesfarsit. Create si intretinute de catre ymbryne cu 
scopul de a-i feri de pericole pe elevii deosebiti, buclele 
întârzie îmbătrânirea locuitorilor săi. Dar aceştia nu 
sunt nicidecum nemuritori: fiecare zi pe care „o sar” e o 
datorie pe care o vor plăti, îmbătrânind pe repede 
înainte, dacă zăbovesc prea mult în afara buclei lor. 


Ymbryne 

Matriarhele lumii deosebitilor, capabile sa-si schimbe 
înfăţişarea. Se pot transforma în păsări, pot manipula 
timpul si au ca sarcină principală apărarea copiilor 
deosebiți. In limba veche a deosebiţilor, cuvântul 
ymbrynă (pronunțat imm-brinn) înseamnă ,rotatie” sau 
„circuit”. 


Suflete-Pustii 

Foşti deosebiți hidosi care tanjesc după sufletele celor 
care le-au fost cândva ,frati”. Arată ca nişte cadavre 
scofâlcite, dar au maxilare muschiuloase în care se 
ascund limbi puternice sub formă de tentacule. Extrem 
de periculoşi din cauză ca sunt invizibili. Doar câțiva 
deosebiți îi pot vedea - Jacob Portman e singurul ştiut 
in viata. (Bunicul lui răposat fusese la fel.) Înainte ca o 
inovaţie recentă să le dezvolte puterile, sufletele-pustii 
nu puteau intra în bucle, drept pentru care buclele au 
fost sălaşul preferat al deosebitilor. 


Strigoi 

Un suflet-pustiu care a devorat suficiente suflete 
deosebite se transformă în strigoi. Strigoii pot fi văzuți 
de oricine şi seamănă cu oamenii obişnuiţi, singura 
excepție constituind-o ochii lor complet albi, fără pupilă. 
Inteligenti, manipulatori si perfectionati in arta 
camuflajului, strigoii au incercat ani la rand sa se 
infiltreze in societatea oamenilor obisnuiti si a celor 
deosebiți. Au purtat o campanie îndelungată ucigând, 
terorizând şi rapind mai multi deosebiți cu ajutorul 
sufletelor-pustii, monstruoşii lor asasini. Scopul lor 
suprem e să se răzbune şi să preia controlul asupra 
deosebitilor. 


CAPITOLUL UNU 


Monstrul stătea la nicio limbă distanţă, cu ochii 
atintiti asupra gâtlejurilor noastre şi creierul veştejit plin 
de fantezii ucigaşe. Aerul era îmbâcsit de pofta pe care o 
simțea pentru noi. Sufletele-pustii se nasc tânjind după 
sufletele deosebitilor, iar noi eram insirati în fata lui ca 
un bufet suedez: Addison, numai bun cât să-l înghiți 
odată, stătea pregătit la picioarele mele, ţinea coada 
ridicată, semn că urmărea cu atenţie tot ce se petrecea; 
Emma, ancorată lângă mine, era încă prea ametita de la 
impact ca să poată atata o flacără mai mare decât cea a 
unui chibrit; toți trei stăteam cu spatele sprijinit de 
cabina telefonică avariată. Dincolo de cercul nostru 
fioros, stația de metrou părea un club de noapte 
bombardat. Aburul täsnea suieränd din conductele 
sparte, ca o cortină fantomatică. Monitoare făcute 
tandari atarnau din tavan cu gâturile frânte. O mare de 
cioburi se întindea până la şine, strălucind isteric în 
luminile roşii care se aprindeau în caz de pericol, 
semănând cu un glob de discotecă supradimensionat. 
Eram prinşi ca într-o cuşcă, cu un perete într-o parte şi 
o mare de cioburi care ne-ar fi ajuns până la glezne de 
cealaltă parte, la doi paşi de o făptură căreia instinctul îi 
dicta un singur lucru: sá ne facă bucăți. Şi totuşi, nu 
dădea semne că ar vrea să reducă distanța dintre noi. 
Părea că prinsese rădăcini, clatinandu-se ca un betiv 
sau un somnambul, cu teasta lui de mort moleşit si 
limbile lui ca un cuib de şerpi incolaciti pe care 
reuşisem să-i hipnotizez. 

Eu. Eu făcusem asta. Jacob Portman, un neica- 
nimeni din Florida. Această oroare plămădită din 
întuneric şi coşmaruri culese de la copiii adormiti nu ne 
omora tocmai pentru că eu i-am ordonat să n-o facă. I- 


am spus în termeni cât se poate de univoci să-şi 
desprindă tentaculele de pe gâtul meu. „Cară-te!”, i-am 
spus. „Stai”, i-am spus, într-o limbă ale cărei sunete nu 
credeam că pot fi pronunțate de gura umană - dar, în 
mod miraculos, monstrul s-a oprit, înfruntându-mă cu 
privirea, în timp ce corpul lui se supunea poruncii. 
Cumva reuşisem să îmblânzesc coşmarul ăsta printr-un 
farmec. Dar monstrii care dorm se pot trezi şi farmecele 
îşi pot pierde puterea, mai ales cele accidentale, şi sub 
masca lui adormită, îl simțeam cum fierbe în clocot. 

Addison îmi atinse gamba cu botul. 

— O să vină mai multi strigoi. Crezi că bestia asta ne 
va da voie să trecem? 

— Mai spune-i ceva, mi-a zis Emma cu o voce 
somnoroasă şi ametita. Spune-i să se care naibii. 

Încercam să-mi găsesc cuvintele, dar deveniseră 
incetosate. 

— Nu stiu cum s-o fac. 

— Acum un minut stiai, a spus Addison. Părea ca ai 
un demon in tine. 

Acum un minut, înainte să-mi dau seama că puteam 
s-o fac, cuvintele alea îmi stăteau pe vârful limbii, 
aşteptând parcă să le rostesc. Acum că voiam să le 
folosesc din nou, aveam sentimentul că pescuiesc cu 
mâinile goale. De fiecare dată când era gata să prind 
unul, îmi scăpa din strânsoare. 

— Dispari! am tipat. 

Dar cuvintele mi-au venit în graiul uman. Sufletul- 
pustiu a rămas neclintit. Mi-am încordat spatele, m-am 
uitat drept în ochii lui negri ca cerneala şi am încercat 
din nou. 

— Pleacă de aici! Lasä-ne in pace! 

Iarăşi limbaj uman. Sufletul-pustiu şi-a înclinat capul 
ca un câine curios, dar în rest, a rămas neclintit ca o 
statuie. 

— A plecat? a întrebat Addison. 


Ceilalți nu-şi dădeau seama; doar eu îl puteam vedea. 

— E tot aici, le-am spus. Nu înţeleg ce se întâmplă. 

Mă simțeam ridicol şi dezumflat. Oare talentul meu 
dispăruse deja? 

— Nu-i nimic, m-a consolat Emma. Oricum nu te poți 
înțelege cu un suflet-pustiu. 

A întins mâna şi a încercat să aprindă o flacără, dar 
focul s-a stins cu un fâsâit. Efortul părea că o 
secătuieşte. Am strâns-o mai tare de mijloc ca să nu se 
prabuseasca. 

— Pastreaza-ti fortele, chibritel, i-a spus Addison. 
Sunt sigur că o să avem nevoie de tine. 

— Mă voi lupta cu el cu mâinile goale, daca va fi 
nevoie, a spus Emma. Important e să-i găsim pe ceilalți 
înainte să fie prea târziu. 

Ceilalţi. Închideam ochii şi-i vedeam, imaginea lor 
destrămându-se pe şine: costumul elegant ale lui Horace 
se şifonase; Hugh profitase de haosul din jurul lor ca să 
scoată pantofii de plumb ai lui Olive şi s-o elibereze; dar 
fetița fu prinsă de călcâi şi trasă în jos înainte să 
dispară. Toti plângeau în hohote de frică, aruncaţi în 
tren sub amenințarea armei, şi dispăruseră. Disparuti 
cu ymbryna pentru care ne-am riscat vieţile ca s-o 
găsim, gonind prin matele Londrei spre o soartă mai 
cumplită decât moartea. „E prea târziu”, mi-am spus. A 
fost deja prea târziu din clipa în care soldații lui Caul au 
năvălit în ascunzişul îngheţat al lui Miss Wren. A fost 
deja prea târziu încă din noaptea în care l-am confundat 
pe fratele ticălos al lui Miss Peregrine cu ymbryna 
noastră mult iubită. Dar mi-am jurat că o să-i găsim pe 
ymbryna noastră şi pe prietenii noştri, indiferent de 
riscuri, chiar dacă ar fi însemnat să le recuperăm doar 
cadavrele — chiar dacă asta însemna să adăugăm si 
leşurile noastre la morman. 

Aşadar, undeva in întunericul cu o lumină 
intermitentă, exista o cale de evadare spre stradă. O 


uşă, o scară, un lift, undeva mai încolo, dincolo de cel 
mai îndepărtat perete. Dar cum să ajung acolo? 

— Pleacă dracului de-aici! am strigat la sufletul- 
pustiu, încercându-mi norocul pentru ultima oară. 

În limbajul uman, bineînţeles. Sufletul-pustiu a scos 
un grohăit, dar a rămas neclintit. N-avea niciun rost. 
Cuvintele se evaporaseră. 

— Planul B, am spus. N-o să mă asculte, asa ca il 
ocolim. Sper doar să nu se mişte de acolo. 

— Să-l ocolim pe unde? a întrebat Emma. 

Ca să-l ocolim cât mai pe departe trebuia să trecem 
peste grămezile de cioburi, dar cioburile ar fi rănit-o pe 
Emma care avea gleznele descoperite, iar lui Addison i- 
ar fi făcut labutele ferfenita. Am cântărit variantele: il 
puteam lua în brațe pe Addison, dar asta ar fi însemnat 
s-o las în urmă pe Emma. Aş fi putut căuta un ciob 
ascuţit ca o sabie pe care să-l înfig monstrului în ochi — 
o tehnică pe care am aplicat-o cu succes în trecut -, dar 
dacă nu-l omoram din prima, îşi putea reveni de sub 
efectul hipnozei si ne omora el pe noi. Singura 
alternativă era să străbatem un culoar îngust, fără 
cioburi, format între sufletul-pustiu şi perete. Dar era 
foarte îngust - treizeci, poate patruzeci de centimetri. Si 
dacă înaintam cu spatele lipit de perete şi tot era la 
limită. Mi-era frică dacă ne apropiam prea mult de el, 
sau, şi mai rău, dacă-l atingeam din greşeală, să nu 
cumva să-l scoatem din transa fragilă. Dar cum n- 
aveam aripi şi nu puteam zbura, asta era singura cale. 

— Poti să mergi putin? am întrebat-o pe Emma. 
Măcar şontâc-şontâc? 

Emma îşi încordă genunchii şi îşi slăbi strânsoarea 
din jurul mijlocului meu, încercând să se sprijine pe 
propriile-i picioare. 

— Schiopätez, dar pot să merg. 

— Atunci uite cum facem: o să ne strecurăm pe lângă 
el cu spatele la perete până la gaura aia de-acolo. E cam 


îngust culoarul, dar dacă avem grijă... 

Addison şi-a dat seama de planul meu şi s-a retras 
din nou în cabina telefonică. 

— Chiar crezi că e bine să ne apropiem atât de mult 
de el? 

— Probabil că nu e. 

— Daca se trezeşte în timp ce ne...? 

— N-o să se trezească, le-am spus, încercând să má 
prefac încrezător. Numai să nu faceţi mişcări bruste - şi 
orice ati face, să nu-l atingeti. 

— Tu eşti ochii noştri acum, a zis Addison. Pasărea să 
ne aibă în pază! 

Am ales de pe jos un ciob ascuţit şi lung şi l-am 
strecurat în buzunar. Ne-am târşâit picioarele până la 
perete şi, cu spatele lipit de plăcile reci, am început să 
înaintăm pas cu pas spre sufletul-pustiu. Privirea lui s-a 
mutat odată cu noi, fără să mă piardă din ochi. Câţiva 
paşi mai târziu am fost invaluiti de o duhoare atât de 
îngrozitoare, încât mi-au dat lacrimile. Addison a 
început să tuşească, iar Emma şi-a dus mâinile la nas. 

— Încă puţin, am spus eu cu vocea strangulată, 
încercând să rămân calm. 

Am scos bucata de sticlă din buzunar cu vârful 
ascuțit pregătit de atac, apoi am mai facut un pas. Si 
încă unul. Eram atât de aproape, încât l-as fi putut 
atinge dacă întindeam braţul. Îi auzeam inima bătând în 
coşul pieptului, bătăile intetindu-se cu fiecare pas pe 
care-l făceam. Ar fi vrut să se apropie de mine şi se 
lupta cu fiecare neuron ca să scape din mâinile mele 
neîndemânatice. 

— Nu te mişca de acolo, am spus silabisind cuvintele. 
Eşti al meu. Eu sunt stăpânul tău. Nu te mişca. 

Mi-am supt burta şi mi-am lipit fiecare vertebră de 
perete, după care am înaintat ca un crab prin culoarul 
strâmt dintre perete şi sufletul-pustiu. 

Nu te mişca, nu te mişca. 


Alunecat, târşâit, alunecat. Mi-am ținut respirația in 
timp ce sufletul-pustiu a început să respire mai repede 
dezgustător şi negru ieşindu-i pe nări. Impulsul de-a ne 
devora trebuie să fi fost înfiorător. La fel şi impulsul 
meu de-a o rupe la fugă, dar l-am ignorat; ar fi însemnat 
să mă comport ca prada, nu ca vânătorul. 

Nu te mişca. NU te mişca. 

Mai aveam doar câţiva paşi, câțiva centimetri si 
ajungeam dincolo. Umărul lui era aproape lipit de 
pieptul meu. 

Nu te... 

Şi în secunda următoare, s-a mişcat. Printr-un gest 
iute şi abil, sufletul-pustiu s-a rotit cu totul spre mine. 

Am înlemnit. 

— Stati pe loc, le-am spus, de data asta cu voce tare, 
lui Addison şi Emmei. 

Addison şi-a ascuns fata în labute şi Emma a 
inmärmurit, strangandu-ma cu brațul ca într-o 
menghină. M-am îmbărbătat pentru ceea ce urma - 
limbile, dinţii, sfârşitul. 

Dă-te înapoi, dă-te înapoi, dă-te înapoi. 

Secundele au trecut şi noi eram inca în viata. 
Incredibil. Exceptând pieptul care se umfla şi se 
dezumfla ritmic, făptura părea să se fi transformat din 
nou în stană de piatră. 

M-am strecurat, milimetru cu milimetru pe lângă 
perete ca să testez terenul. Sufletul-pustiu mă urmărea 
înclinând uşor capul - atras de mine ca acul unui 
compas, corpul lui se sincroniza perfect cu al meu -, dar 
nu dădea semne că ar vrea să mă atace. Dacă vraja s-ar 
fi risipit, am fi fost morți de mult. 

Sufletul-pustiu mă urmărea doar pe mine. Aştepta 
porunci pe care nu ştiam cum să le formulez. 

— Alarmă falsă, am spus si Emma a oftat zgomotos. 

Am ieşit din gaură, ne-am îndepărtat de lângă perete 


si am tulit-o cat am putut de repede tinand cont de 
şchiopătatul Emmei. Cand am ajuns suficient de 
departe, am intors capul. Sufletul-pustiu se rasucise cu 
totul si se uita la mine. 

— Stai pe loc, am mormäit. Aşa. 


* 


Am trecut printr-o perdea de abur si am ajuns la 
scarile rulante inmarmurite, transformate in niste trepte 
obişnuite, fără curent. În jurul lor strălucea o aură slabă 
de lumină naturală, un mesager amăgitor din lumea de 
deasupra noastră. Lumea celor vii, universul prezent. O 
lume în care aveam doi părinți. Erau aici, amândoi, la 
Londra, şi respirau aerul ăsta. La o aruncatura de bat. 

Hei, salut! 

De neimaginat. Şi, ce era şi mai greu de imaginat, cu 
nici cinci minute în urmă, i-am dezvăluit totul tatei. 
Varianta scurtă, oricum: Sunt ca bunicul Portman. Sunt 
deosebit. N-aveau să înțeleagă, dar măcar acum ştiau 
cum stătea treaba. În felul ăsta, absența mea nu mai 
părea un act de trădare. Încă mai auzeam vocea tatei, 
implorându-mă să mă întorc acasă, şi în timp ce abia 
înaintam spre lumină, a trebuit să-mi înfrâng un impuls 
neaşteptat şi ruşinos care-mi spunea să dau la o parte 
brațul Emmei şi să fug cat văd cu ochii - să evadez din 
întunericul ăsta sufocant, să-mi caut părinții şi să le cer 
iertare, să mă culcusesc în patul lor elegant din camera 
de hotel şi să dorm. 

Asta era cel mai greu lucru de imaginat. N-aş fi putut 
face asta niciodată: o iubeam pe Emma şi îi 
mărturisisem asta. Şi n-aş fi părăsit-o pentru nimic în 
lume. Şi nu fiindcă eram nobil, curajos sau un cavaler. 
Nici pe departe. Ma temeam că dacă o părăseam aş fi 
murit de durere. 

Şi ceilalți, mai erau şi ceilalți. Sărmanii noştri prieteni 
condamnați la moarte. Trebuia să pornim în căutarea 


lor - dar cum? Nu mai trecuse niciun tren prin stație, in 
afară de cel care ii răpise de lângă noi şi dupa explozia şi 
împuşcăturile care avuseseră loc, eram sigur că nici n-o 
să mai apară vreunul. Nu aveam decât două opţiuni, 
amândouă la fel de proaste: să pornim după ei pe jos 
prin tuneluri, sperând că n-o să mai dăm nas în nas cu 
vreun suflet-pustiu, sau să urcăm pe scările rulante şi 
să dăm piept cu ce ne aştepta la ieşire — cel mai probabil 
o gaşcă pregătită să ne linseze - după care sa ne 
regrupăm şi să reevaluăm situația. 

Mie unul mi-era clar pe care o preferam. Mă 
săturasem de întuneric şi mai ales de suflete-pustii. 

— Haideţi să urcăm, am spus împingând-o pe Emma 
spre scara rulantă blocată. O să găsim noi un adăpost şi 
cât timp vom plănui următoarea mişcare tu iti vei 
recăpăta puterile. 

— Nici vorbă! mi-a răspuns. Nu putem să-i 
abandonăm pe ceilalți. Nu contează cum mă simt eu. 

— Nu-i abandonăm. Dar trebuie să fim realisti. 
Suntem răniți şi vulnerabili şi ceilalți sunt la kilometri 
întregi distanță, probabil că au părăsit tunelul şi au 
ajuns la jumătatea drumului, aproape de destinaţie. 
Cum crezi că o să-i găsim în condiţiile astea? 

— Aşa cum te-am găsit şi eu pe tine, a spus Addison. 
Cu nasul meu. Vezi tu, deosebitii au un miros specific 
pe care numai câinii ca mine îl pot distinge. Iar tu faci 
parte din categoria celor care miros extrem de urât. 
Frica accentuează mirosul, cred, plus că n-ai mai făcut 
baie de mult... 

— Atunci să mergem după ei! a spus Emma şi m-a 
tras spre şine cu o explozie neaşteptată de energie. 

M-am opus, trăgându-mi brațul din strânsoarea ei. 

— Nu, nu! Sigur nu mai circulă niciun tren şi chiar si 
un picior în tunelul ăla şi... 

— Nu-mi pasă că e periculos. Nu-i părăsesc. 

— Nu e numai periculos, e şi lipsit de sens. Sunt 


departe, Emma. 

Emma s-a eliberat din strânsoarea mea si a luat-o 
sontac, sontac spre sine. S-a dezechilibrat, dar si-a 
revenit imediat. 

— Spune ceva, i-am soptit lui Addison şi acesta s-a 
pus în fata ei. 

— Mă tem că are dreptate. Dacă îi urmărim pe jos, 
mirosul prietenilor noştri o să dispară înainte să-i 
găsim. Chiar şi talentele mele deosebite au limite. 

Emma a aruncat o privire în tunel, apoi spre mine, cu 
o expresie chinuită pe fata. I-am întins mâna. 

— Hai să mergem, te rog. Asta nu înseamnă că 
renuntam. 

— În regulă, mi-a răspuns ea cam fără chef. În regulă. 

Dar chiar când ne pregăteam să urcăm scările 
rulante, cineva ne-a strigat din întuneric, de undeva 
dinspre şine. 

— Sunt aici! 

Vocea era slabă, dar accentul rusesc îmi părea 
cunoscut. Era contorsionistul. Am scrutat cu atenţie 
întunericul până cand am reuşit să-i disting lângă sine 
silueta chircită şi brațul ridicat. Fusese împuşcat in 
busculadă şi îmi închipuisem că strigoii l-au aruncat în 
tren, împreună cu ceilalți. Dar iată-l întins acolo, 
făcându-ne semne disperate. 

— Serghei! a tipat Emma. 

— Îl cunoaşteţi? m-a întrebat Addison bänuitor. 

— A fost unul dintre refugiații deosebiți ai lui Miss 
Wren, am spus, ciulind urechile spre urletul îndepărtat 
al sirenelor de la suprafață. 

Addison s-a apropiat de bărbat, evitând grămezile de 
cioburi. Emma mi-a dat voie să o apuc din nou de brat 
şi am pornit în urma câinelui. Serghei zăcea pe o parte, 
acoperit de cioburi şi plin de sânge. Glontul îi atinsese 
un organ vital. Ochelarii lui cu ramă de sârmă erau 
crapati şi tot încerca să-i aranjeze ca să mă vada mai 


bine. 

— Un miracol, un miracol, repeta cu o voce ragusita, 
subtire ca un ceai strecurat de doua ori. Te-am auzit 
cum vorbit cu limba monstrului. Un miracol. 

— Nu e, am spus eu ingenunchind lângă el. S-a dus, 
am pierdut-o deja. 

— Daca darul in tine, e pe veci. 

Dinspre scara rulanta se auzea ecou de pasi si voci. 
Am curățat cioburile din jurul lui ca să-mi pot strecura 
mana pe sub el. 

— Te luăm cu noi, am spus. 

— Lăsaţi-mă, a carait. Nu mai am mult, oricum... 

Nu l-am băgat însă în seamă, mi-am strecurat mâinile 
pe sub el şi l-am ridicat. Era lung cât o scară, dar uşor 
ca pana, aşa că l-am ţinut în braţe ca pe un bebeluş, cu 
picioarele-i sfrijite bălăngănindu-se, în timp ce capul i se 
sprijinea pe umărul meu. 

Două siluete au coborât tropăind ultimele câteva 
trepte ale scării rulante şi s-au oprit jos, încadrate de 
lumina slabă a zilei şi cu ochii mijiti din cauza 
întunericului. Emma a făcut un semn spre podea şi ne- 
am lăsat încet în genunchi, în speranța că n-o să ne 
observe sau că erau doar nişte civili care voiau să prindă 
un tren. Dar în clipa următoare am auzit gâjâitul stației 
de emisie-receptie şi amândoi aprinseră două lanterne 
cu o lumină puternică, ale cărei raze le scoteau în 
evidență gecile reflectorizante. 

Probabil că raspunsesera apelului de urgență sau 
poate erau strigoi deghizați ca salvatori. N-am fost sigur 
până când nu şi-au scos, simultan, ochelarii de soare. 

Bineînţeles. 

Opțiunile noastre tocmai se injumatatisera. Nu ne mai 
rămâneau decât şinele şi tunelurile. Nu puteam fugi de 
ei răniți cum eram, dar de scăpat încă am fi putut dacă 
nu ne vedeau - si nu ne văzuseră încă printre 
daramaturile din staţie. Luminile lanternelor se duelau 


pe podea. Ne-am retras cu Emma spre sine. Daca ne-am 
fi putut strecura in tunel fără să ne vadă... dar Addison, 
naiba să-l ia, nu se clintea din loc. 

— Hai odată, i-am spus printre dinţi. 

— Sunt şoferi de ambulanţă şi omul ăsta are nevoie 
de ajutor, spuse el prea tare şi fasciculele de lumină s- 
au ridicat imediat de pe jos şi s-au întors spre noi. 

— Stati pe loc! a strigat cu voce tunătoare unul dintre 
bărbaţi, scoțând pistolul din teacă, in timp ce un altul 
mosmondea la stația de emisie-receptie. 

Urmară două lucruri neaşteptate, unul după altul. În 
clipa în care mă pregăteam să-l lepăd pe contorsionist 
pe şine şi să mă arunc după el cu Emma, s-a auzit un 
claxon asurzitor dinăuntrul tunelului şi un singur far 
luminos s-a ivit brusc in fata noastră. Suflul de aer 
stătut fusese împins înainte de un tren, fără îndoială — 
pus din nou în circulație, în ciuda exploziei. Cel de-al 
doilea lucru, anunțat de crampele dureroase din 
stomacul meu, a fost faptul că sufletul-pustiu se 
dezmeticise şi alerga spre noi. În clipa in care l-am 
simțit, l-am şi văzut, înaintând peste grămezile de 
cioburi, avansând printr-o undă de lumină, cu buzele 
negre larg căscate şi limbile care se unduiau în aer. 

Eram prinşi într-o capcană. Dacă alergam spre scări, 
ne ciuruiau. Dacă săream pe şine, ne călca trenul. Şi 
nici cu trenul nu puteam fugi pentru că ar fi durat cel 
putin zece secunde înainte să se oprească în stație, inca 
douăsprezece înainte să deschidă uşile şi încă zece 
înainte să le închidă. În timpul ăsta ne puteau omori în 
cel putin trei feluri. Aşa că am făcut acelaşi lucru ca de 
fiecare dată atunci când nu-mi vine nicio idee - m-am 
uitat la Emma. După disperarea de pe chipul ei, mi-am 
dat seama că înțelegea în ce fundătură ajunsesem, dar 
maxilarul ei încleştat îmi spuneau că chiar şi aşa n-avea 
de gând să stea cu mâinile în sân. Mi-am amintit abia 
când a început să şchiopăteze cu palmele întinse spre 


sufletul-pustiu că nu-l vedea si am încercat să-i spun, s- 
o prind, s-o opresc, dar n-am reusit sa scot niciun 
cuvânt si nici nu puteam s-o prind fără să-l scap din 
brațe pe contorsionist şi apoi Addison a ajuns-o din 
urmă, lătrând spre strigoi, în timp ce Emma încerca în 
zadar să facă o flacără - o scânteie, apoi altă scânteie, 
dar nu se aprindea nimic, ca o brichetă fără gaz. 

Strigoiul a izbucnit în râs, a tras piedica armei şi a 
tintit spre Emma. Sufletul-pustiu s-a năpustit asupra 
mea, urlând laolaltă cu frânele şuierânde ale trenului. 
Am ştiut atunci că sfârşitul e aproape şi că nu mai pot 
face nimic ca să-l împiedic. M-am relaxat şi în secunda 
următoare durerea pe care o simțeam din cauza 
sufletului-pustiu a început să se atenueze. Durerea 
aceea era ca un vaiet ascuţit şi în timp ce se disipa, in 
spatele acelui vaiet s-a ivit un sunet diferit, un murmur 
aflat la granița conştiinţei. 

Un cuvânt. 

M-am agăţat de el cu disperare. Mi-am incoläcit 
brațele în jurul lui. Într-o stare de încordare maximă, l- 
am strigat cu forța unui aruncător de baseball 
profesionist. Pe el, am spus într-o limbă care nu era a 
mea. Fusese o singură silabă, dar cu o multitudine de 
înțelesuri, iar în clipa în care mi-a părăsit gâtlejul, 
rezultatul a fost instantaneu. Sufletul-pustiu n-a mai 
alergat după mine - a înlemnit, alunecand în fata - apoi 
s-a întors brusc într-o parte şi a biciuit peronul cu o 
limbă care s-a încolăcit de trei ori în jurul piciorului 
unuia dintre strigoi. Dezechilibrat, acesta a tras un glonț 
care a ricoşat din tavan şi apoi s-a trezit sucit într-o 
parte si a început să urle din toți rărunchii, dând din 
mâini şi din picioare. 

Prietenilor mei le-a luat câteva secunde să înțeleagă 
ce s-a întâmplat. Rămăseseră cu gurile căscate în timp 
ce strigoiul celălalt tipa în staţia lui de emisie-receptie; 
atunci am auzit uşile trenului deschizându-se în spatele 


meu cu un suierat. 

Era momentul nostru. 

— HAIDETI! am strigat si cei doi s-au urnit din loc. 

Emma a alergat impleticindu-se, Addison s-a 
împiedicat printre picioarele ei, iar eu încercam să-l 
strecor pe  contorsionistul plin de sânge prin 
deschizătura îngustă dintre uşile trenului. Până la 
urmă, ne-am ciocnit toţi trei şi ne-am prăbuşit dincolo 
de treptele metroului. 

Împuşcăturile s-au auzit din nou - strigoiul trăgea 
orbeste spre sufletul-pustiu. 

Usile s-au inchis pe jumatate, apoi s-au deschis din 
nou. 

— „Atenţie, se închid uşile!” s-a auzit vocea voioasa 
înregistrată. 

— Picioarele! a spus Emma arătând spre pantofii cu 
care se terminau picioarele lungi ale contorsionistului, şi 
care atârnau peste trepte. 

M-am grăbit să-i trag picioarele şi în interminabilele 
secunde dinaintea închiderii uşilor, strigoiul a apucat să 
mai tragă câteva gloanțe, pana când sufletul-pustiu s-a 
plictisit de el şi l-a propulsat drept în perete; strigoiul s- 
a scurs la pământ şi a rămas nemişcat, ca o mogaldeata 
neinsufletita. 

Celălalt strigoi a şters-o spre ieşire. Si pe el, am 
încercat să spun, dar era prea târziu. Uşile s-au închis 
şi trenul s-a urnit din loc cu o smucitură neaşteptată. 

Am privit în jur, bucuros că vagonul în care 
aterizasem era gol. Ce-ar fi crezut oamenii obişnuiţi 
despre noi? 

— Eşti bine? am întrebat-o pe Emma. 

Stătea cu spatele drept, respira sacadat şi mă studia 
intens. 

— Mulțumită tie, da, a spus ea. Chiar l-ai convins să 
facă toate grozăviile alea? 

— Cred că da, am spus, fără să-mi vină nici mie să 


cred. 

— Incredibil, s-a minunat. 

Nu-mi dădeam seama dacă era speriată sau 
impresionată sau amândouă. 

— Îţi datorăm viata, mi-a zis Addison frecându-se 
duios cu creştetul de mâna mea. Eşti un băiat foarte 
deosebit. 

Contorsionistul a râs şi când m-am uitat la el, l-am 
văzut că rânjea schimonosit de durere. 

— Vezi? Ti-am zis eu. E miracol. 

Apoi chipul i-a devenit serios. M-a apucat de mână şi 
mi-a strecurat în palmă o bucăţică de hârtie. O 
fotografie. 

— Soţia mea, copilul meu, mi-a zis el. Au fost răpiți de 
duşman demult. Dacă găsiți pe ceilalți, poate că... 

Am aruncat o privire spre fotografie şi am rămas 
şocat. Era o poză care încăpea într-un portofel, cu o 
femeie care tinea în brațe un bebeluş. Deşi persoanele 
din fotografie erau drägute, fotografia în sine - sau 
negativul — era foarte deteriorată, poate că supravietuise 
unui incendiu, iar căldura la care fusese supusă topise 
şi segmentase chipurile celor din ea. Până atunci 
Serghei nu ne povestise nimic despre familia lui; părea 
că tot ce-l interesa era să adune o armată de deosebiți — 
trecând dintr-o buclă in alta ca să recruteze 
supraviețuitori care scăpaseră din raiduri şi războaie de 
exterminare. Nu ne-a spus niciodată la ce-i trebuia 
armata aia: ca să-şi recupereze familia. 

— O să-i găsim şi pe ei, am spus eu. 

Amândoi ştiam că era o promisiune cam ambițioasă, 
dar asta avea nevoie să audă. 

— Mulţumesc, a spus şi s-a lăsat moale într-o 
baltoaca tot mai mare de sânge. 

— Nu mai are mult, a spus Addison si s-a apropiat de 
Serghei ca sa-i linga fata. 

— Poate reuşesc să-i cauterizez rana, a spus Emma. 


S-a apropiat de el schiopatand in timp ce-si freca 
palmele. 

Addison a adulmecat tricoul contorsionistului in zona 
abdomenului. 

— Aici. Aici e ranit. 

Emma şi-a pus mâinile în jurul ranii şi cand am auzit 
carnea sfaraind, m-am ridicat ametit. 

M-am uitat pe geam. Încă nu ieşisem din staţie, 
incetiniti, probabil, de molozul căzut pe şine. Scäpärarea 
luminilor de avarii ne dezvăluia la nimereală diverse 
detalii din întuneric. Cadavrul strigoiului, acoperit de 
cioburi pe jumătate. Cabina telefonică turtită, locul în 
care fusesem capabil de acte ieşite din comun. Sufletul- 
pustiu - i-am recunoscut şocat silueta — alerga pe peron 
prin dreptul nostru, cu câteva vagoane mai în spate, 
relaxat ca un atlet. 

— Opreşte-te. Stai pe loc, am scuipat spre geam, in 
engleză. 

Nu mai aveam capul limpede, iar durerea şi vaietul 
ăla mă încurcau din nou. 

Trenul a accelerat odată intrat în tunel. Mi-am lipit 
fata de geam uitându-mă in spate. Era întuneric beznă, 
dar în clipa următoare, într-o explozie de lumină ca un 
blit, l-am văzut pe monstru într-un stop-cadru de o 
secundă: zbura, picioarele i se desprinseseră de pe 
peron şi limbile prinseseră ultimul vagon ca nişte 
lasouri. 

Miracol. Blestem. Nu-mi dădeam încă seama care era 
diferența. 


* 


Eu l-am apucat de picioare, Emma de brate si l-am 
ridicat cu grija pe Serghei pe un rand de banci. Acolo, 
sub o reclama pentru pizza facuta in casa, zacea lesinat, 
legănându-se în ritmul trenului. Dacă avea să moară, mi 
se părea greşit să-l las să moară pe podea. 


Emma i-a ridicat tricoul subtire. 

—Nu mai sângerează, ne-a anunțat, dar o să moară 
dacă n-ajunge mai repede la un spital. 

— S-ar putea să moară chiar si asa, a zis Addison. 
Mai ales într-un spital de aici, din prezent. Imaginează- 
ti: se trezeşte peste vreo trei zile, cu rana vindecata, dar 
cu restul corpului intrat în descompunere, la cei două 
sute şi... numai Pasărea ştie... câţi ani. 

— S-ar putea, i-a răspuns Emma. Dar pe de altă parte 
m-aş mira sá nu dăm ortul popii cu toții în trei zile, 
indiferent de situație. Nu ştiu ce-am mai putea face 
pentru el. 

I-am mai auzit vorbind despre termenul ăsta limita: 
un deosebit care locuise într-o buclă nu rezista in 
prezent mai mult de două, trei zile fără să 
îmbătrânească pe repede înainte. Puteau să viziteze 
prezentul, dar nu puteau să rămână acolo; era o 
perioadă destul de lungă ca să călătorească prin bucle, 
dar suficient de scurtă cât să nu fie niciodată tentaţi să 
zăbovească prea mult. Doar cutezătorii şi ymbrynele 
făceau excursii mai lungi de câteva ore în prezent; altfel 
consecinţele întârzierii erau fatale. 

Emma s-a ridicat. Arăta aproape bolnavă în lumina 
palid-gălbuie, apoi a sărit într-un picior şi s-a prins de o 
bară. Am luat-o de mână şi am ajutat-o să se aşeze 
lângă mine. S-a trântit în scaun peste măsură de 
epuizată. Amândoi eram obosiţi. Eu nu mai dormisem 
ca lumea de câteva zile. Nici de mâncat nu mancasem 
cum trebuie, în afară de cele câteva ocazii când ne-am 
îndopat ca porcii. Am alergat ca nebunul, nici nu mai 
ştiu de când, în pantofii ăia care-mi făceau băşici. În 
plus, de fiecare dată când vorbeam pe limba sufletelor- 
pustii, simțeam că-mi pierd din puteri, fără să-mi mai 
revin după. Oboseam în ultimul hal - era o senzație 
complet nouă, inumană. Descoperisem înăuntrul meu o 
nouă sursă de putere - de care nu avusesem habar, dar 


era limitata si se epuiza de fiecare data cand apelam la 
ea. Ma intrebam daca folosind-o nu ma epuizam si pe 
mine. 

Dar nu era vreme sa ma gandesc la asta. Deocamdata 
încercam să mă bucur de un moment rar de linişte, cu 
braţul în jurul Emmei care îşi odihnea capul pe umărul 
meu, respirând şi nimic mai mult. Poate că eram egoist 
pentru că nu le spuneam nimic despre sufletul-pustiu 
care ne urmărea. Ce-am fi putut face, oricum? Ori 
punea laba pe noi, ori nu. Ori ne omora, ori nu. Data 
viitoare cand ne găsea — pentru că eram sigur că-l vom 
întâlni din nou - puteam rosti cuvintele care-i 
inmärmureau limbile sau nu. 

L-am văzut pe Addison cocotandu-se pe scaunul din 
fata noastră şi deschizând un geam cu labuta. Sunetul 
furios al trenului şi un suflu de aer cald din tunel au 
năvălit în vagon. Addison a încercat să-l analizeze cu 
nasul, cu ochii scăpărând şi botul tremurând. 

— Îi simţi? l-am întrebat. 

Câinele m-a auzit, dar i-a luat câteva secunde ca să 
răspundă, cu ochii atintiti în tavan, de parcă ar fi 
terminat un gând. 

— Da, a spus el. Şi urma lor e chiar proaspătă. 

Putea sa distingă mirosurile deosebitilor, vechi de 
câteva minute, chiar şi la viteza asta. l-am spus cât sunt 
de impresionat. 

— Mulţumesc, dar nu e numai meritul meu. Cineva a 
deschis geamul vagonului, altfel mirosul ar fi mult mai 
slab. Poate chiar domnişoara Wren, închipuindu-şi că 
voi încerca să-i urmăresc. 

— Ştia că eşti aici? l-am întrebat. 

— Cum ne-ai găsit? l-a întrebat Emma. 

— O clipă, ne-a repezit Addison. 

Trenul încetinea la intrarea într-o staţie şi geamurile 
s-au colorat din negrul tunelului în albul plăcilor de pe 
peron. Addison şi-a scos încă o dată nasul pe geam şi a 


închis ochii, concentrându-se doar la miros. 

— Nu cred c-au coborât aici, dar pentru orice 
eventualitate fiți pregătiți. 

Eu şi Emma ne-am aşezat în aşa fel încât să-l 
ascundem pe contorsionist. Am răsuflat uşurat când am 
văzut pe peron doar câţiva călători. Era oricum destul de 
ciudat să-i văd chiar şi pe aceştia, sau să constat că 
trenurile mai circulau. Ca şi cum nu s-ar fi întâmplat 
nimic. Strigoii se asiguraseră de asta, sperând, probabil 
că aşa o să ne prindă mai uşor în capcană. Nu eram 
greu de găsit printre navetiştii Londrei moderne. 

— Încearcă să pari relaxată, i-am spus Emmei. Ca şi 
cum ai fi de aici. 

Îndemnul meu i s-a părut amuzant pentru că a părut 
să-şi inäbuse un râset. Avea dreptate probabil, având în 
vedere că nu apartineam nici unui loc anume, cu atât 
mai putin acestui loc. 

Trenul s-a oprit şi uşile s-au deschis. Addison a 
inspirat adânc când o femeie cu un aer savant a intrat 
în compartiment. Când a dat cu ochii de noi, a rămas cu 
gura căscată, apoi s-a întors si a coborât. Nu, mersi. Nu 
o invinovateam. Eram murdari, apăream ca nişte ciudati 
în hainele alea vechi si bizare şi eram stropiti cu sânge. 
Probabil că arătam ca şi cum tocmai l-am fi omorât pe 
sărmanul om de lângă noi. 

— Încearcă să pari relaxat, a spus Emma pufnind. 

Addison şi-a retras nasul de pe fereastră. 

— Suntem pe drumul cel bun, ne-a spus. Sunt sigur 
că domnişoara Wren şi ceilalți au trecut pe aici. 

— N-au coborât aici? l-am întrebat. 

— Nu cred. Dar dacă nu le simt mirosul în staţia 
următoare, o să ştim că am mers prea departe. 

Uşile s-au trântit şi trenul s-a urnit din loc cu un 
geamăt electric. Tocmai mă pregăteam să le zic c-ar fi 
bine să căutăm nişte haine de schimb, când Emma a 
tresărit lângă mine, de parcă şi-ar fi amintit ceva. 


— Addison? Ce s-a intamplat cu Fiona si Claire? 

Cand am auzit numelor fetelor, un nou val de greata 
m-a cuprins din cauza neliniştii. Ultima data le văzusem 
în menajeria domnişoarei Wren, unde Fiona, o fată mai 
mare, rămăsese în urmă cu Claire care era prea bolnavă 
ca să meargă şi ea cu noi. Caul ne spusese că a năvălit 
în menajerie şi că le-a luat prizoniere, dar tot el ne 
spusese şi că-l omorâse pe Addison, aşa că nu prea 
aveam încredere în el. 

— Ah, a oftat Addison dând din cap cu un aer grav. 
Mă tem că am veşti proaste. Aproape că speram să nu 
întrebi. 

Emma s-a făcut albă ca varul. 

— Spune-ne. 

— Desigur. La scurt timp după plecarea voastră, am 
fost invadati de o banda de strigoi. Am aruncat ouă 
explozibile spre ei, după care ne-am împrăştiat şi ne-am 
ascuns. Fata aia înaltă, cu părul vâlvoi... 

— Fiona, am spus eu cu inima în gât. 

— Şi-a folosit talentul, ne-a ascuns după copacii şi 
tufisurile ei. Eram atât de camuflati, încât le-ar fi luat 
zile întregi să ne scoată de acolo, dar au folosit ceva gaze 
şi ne-au scos pe teren deschis. 

— Gaze! a tipat Emma. Nenorocitii! Au promis că nu 
vor mai folosi aşa ceva! 

— Se pare că au minţit, a spus Addison. 

Văzusem cândva o fotografie într-unul dintre 
albumele lui Miss Peregrine care infatisa un astfel de 
atac: strigoi cu măşti înfricoşătoare şi nişte cutii de 
tablă prin care respirau relaxaţi în timp ce lansau nori 
veninosi în aer. Deşi gazul acela nu era mortal, iti ardea 
plămânii şi gâtul, iti provoca dureri îngrozitoare şi 
ymbrynele nu se mai puteau transforma din păsări în 
om după ce-l inhalau. Cel puţin, aşa se zvonea. 


— După ce ne-au adunat într-un loc, a continuat 
Addison, ne-au interogat pe toți. Voiau să afle unde e 
domnişoara Wren. Au răscolit peste tot in turn - au 
căutat hărți, jurnale, mai ştiu eu ce - şi cand säraca 
Deirdre a vrut să-i oprească, au impuscat-o. 

Fata lunguiatä a emu-rafei mi-a reapărut pret de o 
secundă în fata ochilor, nätängä, cu dinţi latareti, foarte 
drăgălaşă. Mi s-a strâns stomacul. Cum să vrei să omori 
o astfel de făptură? 

— Of, Doamne! Oribil, am spus. 

— Groaznic, a zis Emma distrată. Şi fetele? 

— Cea mică a fost prinsă de strigoi, a spus Addison. 
Şi cealaltă... s-a luat la träntä cu nişte soldaţi şi erau 
aproape de marginea unei prăpăstii şi a căzut. 

Am clipit de câteva ori. 

— Poftim? 

Pentru o clipă, lumea a devenit neclară apoi şi-a 
recăpătat contururile. 

Emma s-a încordat, dar fața ei părea complet 
inexpresivă. 

— Ce vrei să spui? Cum adică „a căzut’? Unde? Cât 
de departe? 

— A fost o cădere liberă. A căzut cel putin vreo trei 
sute de metri. 

Fălcile cărnoase ale lui Addison s-au lăsat în jos. 

— Îmi pare foarte rău. 

M-am aşezat coplesit de greutate. Emma a rămas în 
picioare, strângând bara până când i s-au albit degetele. 

— Nu, a spus ea pe un ton hotărât. Imposibil. Poate s- 
a prins de ceva în cădere. De o ramură sau de o stâncă 
ieşită în afară... 

Addison studia podeaua impestritata, acoperită de 
gume de mestecat. 

— Da, poate... 

— Sau poate copacii de jos i-au atenuat căderea şi au 
prins-o, ca o plasă de siguranță! Poate să comunice cu 


ei, sa stii. 

— Da, a mai spus Addison. Speranta moare ultima. 

Am încercat să-mi imaginez cum ar fi să aterizez pe 
un pin tepos într-o astfel de cădere. Mi se părea 
imposibil. Am văzut scânteia de speranță din ochii 
Emmei stingându-se şi picioarele tremurându-i. A dat 
drumul barei şi s-a trântit pe scaunul de lângă mine. 

S-a uitat la Addison cu ochii umezi. 

— Îmi pare rău pentru prietena ta. 

— Şi mie pentru prietena noastră. 

— Nimic din toate astea nu s-ar fi întâmplat dacă 
Miss Peregrine ar fi fost cu noi, a murmurat Emma, cu 
privirea plecată, plină de lacrimi. 

Am vrut s-o iau în brațe, dar cumva mi-am dat seama 
că aş fi perturbat un moment al ei, pretinzându-l ca şi 
cum ar fi fost al meu, aşa că am stat liniştit, cu privirea 
la propriile mele mâini şi am lăsat-o să-şi plângă 
prietena pierdută. Addison s-a întors într-o parte în 
semn de respect, cred, şi pentru că trenul a încetinit în 
următoarea stație. 

Uşile s-au deschis. Addison a scos capul pe geam, a 
adulmecat aerul de pe peron, a mârâit la cineva care a 
dat să urce în vagonul nostru şi apoi s-a retras 
înăuntru. Înainte ca uşile să se închidă, Emma a ridicat 
din nou capul şi şi-a şters lacrimile. 

I-am strâns mâinile. 

— Eşti bine? am întrebat-o, regretând că nu puteam 
s-o consolez cu o replică mai nimerita. 

— Am încotro? a spus ea. De dragul celor care sunt 
încă în viaţă. 

Pentru altcineva modul în care şi-a înăbuşit durerea 
putea să pară destul de aspru, dar eu o cunoşteam mult 
prea bine, aşa că o intelegeam perfect. Avea o inimă 
mare cât Franța şi puținii norocosi la care tinea puteau 
fi siguri că-i iubea cu fiecare coltisor al acelei inimi — dar 
aceeaşi mărime era cea care îi cauza şi probleme. Dacă 


se lasa coplesita de sentimente, ar fi fost prea mult 
pentru ea. Asa ca, trebuia s-o imblanzeasca, s-o faca sa 
tacă. Să expedieze suferințele spre o insulă care se 
umplea rapid cu ele, un loc unde avea să se mute şi ea 
într-o zi. 

— Continuă, l-a îndemnat pe Addison. Cu Claire ce s- 
a întâmplat? 

— Strigoii au dispărut cu ea. I-au pus cälus în ambele 
guri şi au băgat-o într-un sac. 

— Dar trăia încă, am spus. 

— Şi musca. Cel putin, ieri după-masa. Apoi, am 
îngropat-o pe Deirdre în micul nostru cimitir, iar eu mi- 
am pus coada pe spinare şi am şters-o la Londra în 
căutarea lui Miss Wren şi ca să vă avertizez. Unul dintre 
porumbeii lui Miss Wren m-a condus la ascunzătoarea 
ei şi, deşi m-am bucurat să văd ca ati ajuns acolo 
înaintea mea, am constatat că la fel făcuseră şi strigoii. 
Asediul lor începuse deja şi n-am avut încotro decât să 
privesc de pe tuşă, fără să intervin; apoi am năvălit în 
clădire şi - mă rog, restul îl ştiţi si voi. V-am urmărit în 
timp ce v-au condus la metrou. Când am auzit explozia, 
mi-am zis că ăla e momentul să vă vin în ajutor. 

— Mulţumesc, am spus dându-mi seama că nu i-am 
fost deloc recunoscători până acum. Dacă nu ne-ai fi 
târât de-acolo atunci... 

— Da, ei bine... n-are rost să ne gândim la ipoteze 
neplăcute, ne-a spus Addison. Dar în schimbul 
galanteriei, speram să mă ajutaţi s-o salvez pe Miss 
Wren din ghearele strigoilor. Oricât de absurd ar suna. 
Înseamnă totul pentru mine, ştiţi? 

Pe Miss Wren voia de fapt s-o salveze, nu pe noi - dar 
noi eram aproape de o variantă mai realistă de ajutor, 
aşa că a luat o decizie rapidă şi s-a mulțumit cu ce-a 
găsit. 

— Bineînțeles c-o sa te ajutăm, i-am zis. Nu asta 
facem şi acum? 


— Ba da, ba da. Dar trebuie sa intelegeti ca, ymbryna 
fiind, Miss Wren valorează mai mult pentru strigoi decât 
copiii deosebiti si din cauza asta poate fi mai greu de 
eliberat. Ma tem ca daca reusim sa-i salvam pe amicii 
voştri, prin vreun miracol... 

— Hei! Stai putin, m-am răstit la el. Cine a zis că e 
mai... 

— Nu, are dreptate, a intervenit Emma. Va fi păzită 
mai bine decât ceilalți, asta-i clar. Dar n-o s-o lăsăm în 
urmă. N-o să mai lăsăm în urmă pe nimeni, niciodată, 
iti dăm cuvântul nostru de deosebiți. 

Câinele părea mulțumit. 

— Mulţumesc, a spus el cu urechile pleostite. 

A sărit pe un scaun ca să se uite pe geam în timp ce 
trenul se pregătea să oprească în stația următoare. 

— Ascundeti-va, ne-a spus el, căutând să se tragă 
mai jos. Sunt duşmani prin preajmă. 

* 


Strigoii ne asteptau. Am zärit doi pe peron, imbräcati 
in politisti, amestecati in grupul de cälätori. Scanau cu 
privirea vagoanele in timp ce trenul trägea in statie. Ne- 
am intins pe burtä sub geam, in speranta cä n-o sä ne 
vada - dar stiam ca n-avea rost. Cel cu statia de emisie- 
receptie apucase sa-i anunte; sigur stiau ca suntem in 
trenul asta. Nu trebuia decat sa ne caute. 

Trenul s-a oprit şi oamenii au început sa se 
îngrămădească în vagoane, dar nu şi în al nostru. Mi-am 
luat inima în dinți şi am aruncat o privire prin uşile 
deschise. Unul dintre strigoi se apropia de noi cu paşi 
mari, fără să piardă niciun vagon din ochi. 

— Unul dintre ei vine încoace, am bâiguit. Ce se mai 
aude de flacăra aia a ta, Em? 

— A cam secat, a răspuns Emma. 

Strigoiul se apropia. Era la patru vagoane de noi. Trei. 

— Atunci pregatiti-va să fugiți. 


Mai avea doua vagoane. Apoi, s-a auzit vocea blanda, 
înregistrată: „Atenţie, se închid uşile.” 

— Opriti trenul! a tipat strigoiul. 

Dar usile se inchideau deja. 

Strigoiul a reuşit să-şi strecoare un brat in 
deschizătură. Uşile s-au deschis din nou. Strigoiul s-a 
urcat - în vagonul de alături. 

M-am uitat imediat la uşa care făcea legătura între 
vagoanele noastre. Era legată cu lanțul - slavă Cerului 
pentru mila lui. Uşile s-au închis şi trenul s-a pus în 
mişcare. L-am aşezat pe contorsionist pe podea şi ne-am 
ghemuit lângă el - încât să nu fim văzuţi din vagonul 
strigoiului. 

— Ce facem? a întrebat Emma. Când o să se oprească 
trenul o să vină direct aici şi o să ne găsească imediat. 

— Suntem sută la sută siguri că e strigoi? a întrebat 
Addison. 

— Pisicile cresc în copaci? i-a răspuns Emma. 

— În partea asta a lumii, nu. Dar când vine vorba de 
strigoi, există o zicală veche: Dacă nu eşti sigur, dă cu 
presupusul. 

— Bine, le-am zis eu. De cum se deschid uşile, o tulim 
direct spre ieşire. 

— Of! Toată fuga asta, a spus pe un ton dispretuitor, 
de parcă ar fi fost un gurmand şi cineva i-ar fi oferit o 
felie de brânză topită. E complet lipsit de imaginaţie. N- 
am putea sa ne furisam? Să ne amestecăm prin 
mulțime? Măcar asta necesită talent. Apoi putem să 
plecăm de acolo mergând normal, elegant, fără să ne 
observe nimeni. 

— Nici mie nu-mi place să fug, i-am spus, dar eu şi 
Emma arătăm ca doi criminali din secolul al XIX-lea, iar 
tu eşti un câine cu ochelari. Este imposibil să nu ne 
observe cineva. 

— Până nu se inventează lentile de contact pentru 
câini, sunt nevoit să-i port, a mârâit Addison. 


— Unde-i sufletul-pustiu cand ai nevoie de el? a spus 
Emma nonşalant. 

— L-a călcat trenul, dacă avem noroc, am spus. Si ce 
vrei să zici cu asta, de fapt? 

— Nimic, doar că mai devreme ne-a fost de mare 
ajutor. 

— Si înainte de asta era sá ne omoare — de două ori! 
Nu, de trei ori! Orice am făcut de am reuşit să-l 
controlez, jumătate a fost o chestiune de noroc - dar 
cand nu voi mai putea face asta? Suntem morți. 

Emma n-a răspuns imediat, m-a studiat o secundă, 
apoi mi-a luat mâna plină de noroi şi a sărutat-o blând, 
o dată, de două ori. 

— Pentru ce-a fost asta? am întrebat-o surprins. 

— Habar n-ai, nu-i aşa? 

— Ce să am habar? 

— De cât eşti de minunat. 

Addison a oftat. 

— Ai un talent uluitor, a şoptit Emma. Trebuie doar 
să mai exersezi un pic, atâta tot. 

— Poate. Dar exersatul ăsta presupune ca din când în 
când să dau rateu şi atunci pot muri oameni. 

Emma mi-a strâns mâna. 

— Lasă, nimic nu se compară cu puţină tensiune ca 
să-ți perfectionezi talentul. 

Am încercat sá zambesc, dar n-am reuşit. Mă durea 
prea tare inima la gândul că aş putea să provoc daune. 
Chestia asta de care eram capabil mi se părea o armă 
încărcată pe care nu ştiam cum s-o folosesc. La naiba, 
nu ştiam nici măcar în ce direcţie s-o îndrept. Mai bine o 
puneam jos înainte să-mi explodeze în mână. 

Din celălalt capăt al vagonului s-a auzit un zgomot şi 
am ridicat privirea tocmai când se deschidea uşa. În 
acea parte uşa nu era legată cu lanțuri şi un cuplu de 
adolescenți îmbrăcaţi în haine de piele au intrat 
împleticindu-se în vagonul nostru, râzând şi trecând o 


tigara de la unul la altul. 

— O să dam de belea! a spus fata sărutând gâtul 
băiatului. 

Băiatul şi-a dat părul din ochi cu un gest afectat — 
„Fac asta tot timpul, iubito”. 

Apoi a dat cu ochii de noi şi a înlemnit. Uşa prin care 
intraseră s-a trântit în urma lor. 

— Salut, am zis relaxat, ca şi cum nici nu stăteam pe 
vine lângă un muribund plin de sânge. Care-i treaba? 

„Nu vă pierdeţi cu firea. Nu ne dati de gol!” 

Băiatul şi-a incretit fruntea. 

— Sunteti...? 

— Costumati, am spus. Ne-am cam facut de cap cu 
sangele asta artificial. 

— O! s-a minunat baiatul. 

Era clar că nu m-a crezut. 

Fata s-a holbat la contorsionist. 

— E...? 

— Beat, a spus Emma. S-a cherchelit. De asta a 
vársat sángele artificial pe jos. Si pe el. 

— Si pe noi, a spus Addison. 

Capetele adolescentilor s-au rasucit in directia lui si 
au cascat ochii si mai tare. 

— Prostănacule, a märäit Emma printre dinți. Taci 
din gură. 

Băiatul a ridicat o mână tremurândă şi a arătat spre 
câine. 

— Chiar a...? 

Addison n-a spus decât trei cuvinte. Ne-am fi putut 
preface că a fost un ecou, altceva decât ceea ce părea, 
dar Addison era prea mândru ca să facă pe prostul. 

— Normal că nu, a spus el şi a ridicat nasul în aer. 
Câinii nu vorbesc nicio limbă umană, în afară de 
luxemburgheză, pe care n-o înțeleg decât bancherii şi 
luxemburghezii şi de aceea nici nu prea foloseşte 
nimănui. Nu, ati mâncat ceva stricat şi aveți halucinații, 


asta-i tot. Si-acum, dacă nu va supăraţi foarte tare, 
prietenii mei trebuie să împrumute nişte haine de la voi. 
Vă rog sa vă dezbracati repejor. 

Palid şi tremurând ca varga, băiatul a dat să-şi scoată 
haina de piele, dar a reuşit să scoată doar o mână 
pentru că, în clipa următoare, genunchii i-au cedat şi a 
leşinat. Si atunci fata a început să tipe imposibil de 
oprit. 

Strigoiul a început să bată in uşa legată cu lanțuri, 
săgetându-ne cu privirea lui ucigasa. 

— Cam atât şi cu furisatul, am spus. 

Addison s-a întors spre el. 

— E un strigoi, clar, a spus dând din cap cu un aer 
înțelept. 

— Mă bucur că am elucidat misterul ăsta, i-a răspuns 
Emma. 

S-a auzit un scartait de roti şi trenul a început să se 
legene. Ne apropiam de staţie. Am ridicat-o pe Emma si 
m-am pregătit să o rup la fugă. 

— Şi Serghei? a zis Emma întorcându-se brusc spre 
el. 

Şi aşa eram în dezavantaj cu Emma care nu era chiar 
în formă, dacă il mai cáram şi pe contorsionist în brațe, 
devenea o misiune imposibilă să scăpăm de cei doi 
strigoi. 

— Va trebui să-l lăsăm aici, am spus. O să-l găsească 
cineva şi o să-l ducă la un medic. E cea mai bună 
soluție pentru el - şi pentru noi. 

În mod surprinzător, Emma a fost de acord. 

— Cred că asta ar fi fost şi dorinţa lui. 

S-a dus repede lângă el. 

— Îmi pare rău că nu te putem lua cu noi. Dar sunt 
sigur c-o să ne mai întâlnim. 

— Pe lumea cealaltă, a cârâit răguşit Serghei, 
deschizând ochii. În Abaton. 

În timp ce el rostea misterioasele cuvinte, iar tipetele 


fetei nu mai conteneau, trenul s-a oprit si usile s-au 
deschis. 


* 


N-am näscocit niciun plan istet. N-am avut nicio 
iesire elegantä. In clipa in care usile metroului s-au 
deschis, am rupt-o la fugä si am alergat cät am putut de 
repede. 

Strigoiul a särit din vagon si a urcat in vagonul 
nostru; intre timp noi am reusit sa trecem de fata 
isterică, să sărim peste băiatul leşinat si s-o tulim pe 
peron unde am dat piept cu mulțimea care încerca să 
năvălească în tren ca un banc de icre după fecundare. 
Staţia asta, spre deosebire de celelalte, pleznea pe la 
cusături de atâția oameni. 

— Pe aici! am strigat eu şi am tras-o pe Emma spre 
un indicator care se vedea luminând în depărtare pe 
care scria „IESIRE”. 

Speram ca Addison să fie undeva lângă picioarele 
noastre, dar prin toată mulțimea aia nici nu vedeam 
podeaua. Din fericire, Emma părea să-şi revină - sau 
poate că era adrenalina altfel nu ştiu cum aş fi putut-o 
căra şi în acelaşi timp să mă strecor prin mulțime. 

Eram la vreo cinci sute de metri de tren şi depăşisem 
vreo cincizeci de oameni, când strigoiul s-a năpustit pe 
uşa vagonului, îmbrâncind călătorii si tipand: „Sunt un 
om al legii!” şi ,Dati-va la o parte!” si „Opriti-i pe copiii 
ăia!”. Însă ori nu-l auzea nimeni din cauza gălăgiei, ori 
nu-l băga nimeni în seamă. Am întors capul şi l-am 
văzut apropiindu-se, dar în clipa aceea, Emma a început 
să pună piedici în stânga şi-n dreapta în timp ce 
alergam. Oamenii tipau şi cădeau grămadă unii peste 
alții şi când am întors capul, l-am văzut pe strigoi 
străduindu-se să avanseze, călcând peste picioarele şi 
trupurile celor căzuţi, dar în acelaşi tip încasând 
umbrele şi genţi diplomat în cap. Apoi s-a oprit, roşu la 


fata si furios, ca să-şi desfacă port-arma. Marea de 
oameni dintre noi se latise însă prea tare si, deşi eram 
convins că nu s-ar fi abținut să tragă în mulțime, mă 
gândeam că nu putea fi nici chiar aşa de prost. Panica 
pe care ar fi stârnit-o i-ar fi zădărnicit planul de a pune 
mâna pe noi. 

A treia oară când am întors capul, rămăsese atât de 
mult în urma noastră încât mulțimea il inghitise 
aproape de tot şi abia se mai vedea. Poate nu-i păsa 
dacă ne prinde sau nu. Până la urmă nu eram un trofeu 
chiar aşa de prețios. Şi nicio amenințare prea mare. 
Poate că Addison avea dreptate: în comparaţie cu o 
ymbrynă, nu prea meritam efortul. 

La jumătatea drumului spre ieşire, mulțimea s-a mai 
risipit si am putut să alergám în voie — dar am facut 
doar câțiva paşi când Emma m-a tras de mânecă şi m-a 
oprit. 

— Addison! a tipat ea, învârtindu-se. Unde-i Addison? 

O clipă mai târziu, Addison s-a năpustit din grosul 
mulțimii, cu o cârpă albă, lungă, atârnându-i de o 
tepusa din zgarda. 

— M-ati aşteptat! a spus el. M-am împiedicat de 
ciorapii unei doamne... 

Câteva capete s-au întors la auzul vocii lui. 

— Haide, nu ne putem opri acum! le-am spus. 

Emma a cules dresul de pe zgarda lui Addison şi am 
rupt-o iar la fugă. În fata noastră se vedeau o scară 
rulantă şi un lift. Scara rulantă funcționa, dar era plină 
de oameni, aşa că am luat-o spre lift. Am trecut pe lângă 
o femeie vopsită din cap până în picioare în albastru. 
Am rămas cu ochii pironiti la ea, chiar dacă picioarele 
mă duceau mai departe. Avea părul vopsit albastru, fața 
mâzgălită cu fard albastru şi purta o salopetă mulată, 
tot albastră. 

Tocmai dispăruse din câmpul nostru vizual când am 
văzut ceva şi mai trăsnit: un bărbat cu cap împărțit în 


două jumătăți egale - una rasă si roşie, arsă de soare, si 
cealaltă cu părul intact incretit cu ondulatorul. Nu ştiu 
dacă Emma l-a văzut, în orice caz, nu s-a întors să se 
uite la el. Poate că era atât de obişnuită să vadă 
deosebiți adevărați, încât oamenii obişnuiţi cu un aspect 
ieşit din comun nu-i atrăgeau atenția. „Şi dacă nu sunt 
obişnuiţi?” m-am gândit. „Dacă sunt deosebiți şi în loc 
de prezent, am nimerit într-o buclă nouă? Dacă...” 

Apoi am văzut doi băieți cu săbii luminoase 
duelându-se lângă un perete plin de automate cu 
dulciuri, fiecare sabie ciocnindu-se cu un „poc” de 
plastic. Realitatea ieşise din nou la suprafață. Băieţii 
ăştia ciudati nu erau deosebiți. Erau nişte tocilari. Eram 
fără îndoială în prezent. 

La şase metri mai in fata, uşile liftului s-au deschis. 
Am luat-o din nou la goană şi ne-am îngrămădit în 
cabină, proptindu-ne cu palmele în perete, în timp ce 
Addison se împiedica de picioarele noastre. M-am întors 
în ultima secundă ca să surprind cu coada ochiului 
două lucruri: strigoiul, evadand din mulțime şi gonind 
direct spre noi, şi sufletul-pustiu, lângă trenul care se 
puse în mişcare, sărind de pe acoperişul ultimului vagon 
pe tavanul stației, legănându-se ca un păianjen, 
ținându-se cu limbile de candelabre, sfartecandu-ma cu 
ochii lui negri. 

Apoi uşile liftului s-au închis şi am alunecat uşor în 
sus. 

— Care-i graba, prietene? Arde undeva? am auzit o 
voce. 

Un bărbat între două vârste stătea în colțul îndepărtat 
al liftului, îmbrăcat într-un costum burlesc şi rânjea 
batjocoritor. Avea cămaşa sfâşiată şi fața plină de 
tăieturi false, iar de o mână îşi legase o drujbă plină de 
sânge, în stilul Căpitanului Hook. 

Emma l-a văzut şi s-a tras repede un pas înapoi. 

— Cine eşti? 


Tipul a parut aproape jignit. 

— Sa-mi ard una! 

— Iti arăt eu unde arde dacă nu-mi spui. 

Şi-a ridicat mâinile, dar m-am întins spre ea şi am 
oprit-o. 

— E un nimeni, am spus. 

— Credeam că anul ăsta am făcut o alegere atât de 
clară, a mormait bărbatul. 

A ridicat dintr-o spranceana şi a înălțat putin drujba. 

— Mă cheamă Ash. Ştii... Army of Darkness? 

— N-am auzit în viața mea de el, i-a răspuns Emma. 
Cum se numeşte ymbryna? 

— Cine? 

— S-a îmbrăcat ca un personaj de... 

Dar Emma nu mă auzea. 

— Nu contează cine eşti, a spus ea. Avem nevoie de o 
armată şi când cerşeşti nu mai ai şi pretenții. Unde sunt 
restul supusilor tai? 

Barbatul a dat ochii peste cap. 

— L-O-L. Sunteţi haioşi, fraţilor! Sunt la centru de 
conferinta, bineinteles. 

— E un costum de carnaval, i-am soptit Emmei si apoi 
m-am intors spre barbat. Nu prea se uita la filme. 

— Costum de carnaval? s-a încruntat Emma. Dar e 
om în toată firea. 

— Si ce dacă? s-a mirat bărbatul cercetändu-ne din 
cap până în picioare. Dar voi cine sunteți? Idiotii 
Ambulanti? Liga Extraordinara a Tacanitilor? 

— Copii deosebiti, a spus Addison al carui ego nu-i 
mai permitea sa-si tina gura. Si eu sunt cel de-al 
saptelea catel al celui de-al saptelea catel dintr-un sir 
lung si stralucit de... 

Bărbatul a leşinat înainte ca Addison să-şi termine 
fraza. Capul lui s-a ciocnit de podea cu un „bum” care 
m-a făcut să tresar. 

— Nu mai face asta, i-a zis Emma fără să-şi rețină un 


ranjet. 

— Aşa-i trebuie, a spus Addison. Ce badaran! Haideţi, 
sutiti-i repede portofelul! 

— Nici vorbă! i-am zis. Noi nu suntem hoți. 

— Te asigur că avem mai multă nevoie de banii ăia 
decât el, a pufnit Addison. 

— De ce naiba s-a îmbrăcat aşa? a întrebat Emma. 

Dar chiar atunci s-a auzit un clinchet şi uşile s-au 
deschis. 

— Cred c-o să afli cât de curând. 


* 


Usile liftului s-au tras in läturi si ca prin magie lumea 
scäldatä in lumina zilei s-a asternut inaintea noasträ, 
atat de strälucitoare incät a trebuit sa ne protejam ochii. 
Am tras in piept aerul curat si mult dorit, în timp ce 
paseam pe trotuarul aglomerat. Peste tot, oameni 
deghizați în diverse personaje: supereroi în costume de 
spandex, zombi machiati strident, tarandu-si picioarele, 
fete anime, machiate ca nişte ratoni, trăgând dupa ele 
topoare de lupta. Se adunasera in grupuri pestrite si 
navalisera in strada, blocand toata circulatia, atrasi ca 
niste molii de cladirea imensa, cenusie unde un banner 
anunţa: „COMIC CON - ASTĂZI”. 

Emma a bătut în retragere spre lift. 

— Ce este asta? 

Addison se uita pe deasupra ochelarilor la un Joker 
cu părul verde care îşi refăcea machiajul. 

— Judecând după costumele lor, pare să fie un fel de 
sărbătoare religioasă. 

— Ceva de genul ăsta, am spus eu îndrumând-o pe 
Emma spre trotuar, dar nu vă temeti — sunt doar nişte 
obişnuiţi deghizați şi exact asta parem si noi. Singurul 
de care trebuie să ne temem e strigoiul ăla. 

Nu le-am mai spus nimic despre sufletul-pustiu 
despre care speram că l-am zăpăcit când ne-am urcat în 


lift. 

— Ar fi bine să găsim o ascunzătoare până dispare, si 
apoi să ne furişăm înapoi la metrou... 

— Nu-i nevoie, a spus Addison mărşăluind spre 
strada aglomerată cu nasul zvâcnind. 

— Hei! Unde te duci? l-a strigat Emma. 

Dar Addison făcuse deja stanga-imprejur. 

— Ura pentru norocul nostru! ne-a zis dând din 
coada-i scurtă şi groasă. Nasul îmi spune că prietenii 
noştri au ieşit de la metrou pe aici, cu liftul. Am luat-o 
pe unde trebuie! 

— Slava Păsării! 

— Crezi că poţi să te iei dupa miros? l-am întrebat. 

— Dacă cred că pot să mă iau după miros? Nu 
degeaba mă cheamă Addison cel lesit din Comun! Nu 
există aromă, mireasmă sau eau de toilette pe care să 
nu-l simt de la o sută de metri... 

Lui Addison nu-i trebuia mult să se lase dus de val 
gândindu-se la propria importanță, chiar şi când aveam 
alte priorităţi, şi vocea lui mândră şi tunătoare avea 
tendința să exagereze. 

— OK, ne-am prins, am spus, dar Addison mergea 
nonşalant, perorând mai departe, purtat de propriul 
nas. 

— ... aş putea să găsesc un deosebit şi într-un car cu 
fân plin de strigoi, o ymbrynă într-un cotet pentru 
păsări... 

Alergam după el prin mulțimea deghizată, printre 
picioarele unor pitici pe catalige, am trecut pe lângă 
nişte prințese nemuritoare, şi era mai-mai să ne ciocnim 
de un Pikachu si un Edward Mâini de Foarfecă - 
valsând cu toții în mijlocul străzii. „Bineînțeles ca 
prietenii noştri au fost escortati pe aici”, m-am gândit. 
Era cel mai bun camuflaj - nu numai pentru noi, care în 
mulțimea asta arătam chiar normal, ci şi pentru strigoii 
care tocmai răpiseră o ceată de copii deosebiți. Chiar 


dacă vreunul ar fi îndrăznit să strige după ajutor, cine 
să-i ia în serios şi să intervină? Oamenii interpretau toți 
câte un rol, improvizau lupte cu sabia, mârâiau 
îmbrăcați în costume monstruoase, gemeau ca nişte 
zombi. Câţiva copii ciudati care tipau c-au fost răpiți de 
nişte oameni care voiau să le fure sufletul n-ar fi făcut 
pe nimeni să tresară. 

Addison a mers în cerc adulmecând pământul, apoi s- 
a aşezat nedumerit. Discret, ca să nu şochez oamenii 
din jur, l-am întrebat care era problema. 

— E... ăăăă, s-a bâlbâit, se pare că... 

— Le-ai pierdut urma? a completat Emma. Credeam 
că ai un nas infailibil. 

— M-am rătăcit urmărind mirosul, atâta tot. Dar nu 
înțeleg cum... m-a condus foarte limpede până în 
punctul ăsta, apoi s-a evaporat pur şi simplu. 

— Leaga-ti sireturile, a spus Emma dintr-odată. 
Acum! 

M-am uitat la pantofii mei. 

— Dar nu sunt... 

M-a luat de brat şi m-a tras în jos. 

— Leaga-ti. Sireturile. 

Apoi mi-a repetat şoptit cuvântul „strigoi”. 

Am îngenuncheat, ascunşi de mulțimea care între 
timp se disipase. Atunci am auzit un gâjâit şi o voce 
agitată venind dinspre o stație de emisie-receptie. 

— Cod 14 I! Toate unităţile să se prezinte imediat la 
bază! 

Strigoiul era foarte aproape. L-am auzit când a 
răspuns cu o voce dură şi un accent ciudat: 

— Sunt M. Îi urmăresc pe evadați. Solicit permisiunea 
de a continua căutările. Terminat. 

Am făcut schimb de priviri încordate cu Emma. 

— Permisiune refuzată, M. Mäturätorii vor curăța 
zona mai târziu. 

— Băiatul pare să aibă o oarecare influență asupra 


măturătorilor. Curátatul poate fi ineficient. 

Mäturätorü. Probabil că vorbea despre sufletele-pustii. 
Şi sigur vorbea despre mine. 

— Permisiune refuzată! spuse vocea gâjâită. Prezintă- 
te imediat la bază dacă nu vrei să dormi în groapă! 
Terminat! 

Strigoiul a mormăit „'nteles” în stația lui de emisie- 
recepție şi a plecat cu coada între picioare. 

— Trebuie să ne ținem după el, a spus Emma. Poate 
ne conduce la ceilalți! 

— Şi drept în gura leului, a spus Addison. Deşi, nu 
cred c-o putem evita, oricum. 

Eu nu-mi revenisem inca din ameteala. 

— Ştiu despre mine, am bâiguit încet. Sigur au văzut 
ce-am facut. 

— Exact, a spus Emma. Si au facut pe ei de frica! 

M-am indreptat putin de spate si l-am vazut pe strigoi 
plecând. A mărşăluit prin mulțime, a sărit peste o 
barieră şi a alergat spre o maşină de poliție parcată. 

L-am urmărit până la barieră. Am aruncat o privire în 
jur, încercând să ghicesc următoarea mişcare a 
răpitorilor. În spatele nostru se afla mulțimea si în fata, 
dincolo de barieră, câteva maşini colindau prin zonă 
încercând să găsească un loc de parcare. 

— Poate că prietenii noştri au ajuns până aici pe jos, 
am spus eu, şi după aceea i-au luat cu maşina. 

Addison a părut să se lumineze la fata, stand pe 
labele din spate ca să arunce o privire peste barieră. 

— Da! Ai dreptate! Ce băiat deştept! 

— Si de ce te bucuri aşa? l-a întrebat Emma. Dacă au 
plecat cu maşina, pot fi oriunde! 

— Atunci îi urmărim oriunde, i-a răspuns Addison 
intepat. Deşi mă îndoiesc c-au ajuns departe. Fosta mea 
stăpână avea o casă pe undeva pe aici. Deci cunosc 
foarte bine partea asta a oraşului. Nu există porți sau 
puncte de ieşire evidente în zona asta a Londrei, şi nici 


în împrejurimi - în schimb, există câteva intrări in 
bucle. Probabil că acolo i-au dus. Şi acum, ridicati-ma! 

L-am ridicat şi cu ajutorul meu Addison a sărit peste 
barieră şi a început să adulmece aerul de pe cealaltă 
parte. Nu i-a luat decât câteva secunde ca să dea din 
nou peste urma prietenilor noştri. 

— Pe aici! ne-a spus arătând spre capătul străzii, în 
aceeaşi direcție pe unde o luase si strigoiul care se 
urcase în maşina de poliție şi tocmai demara. 

— Se pare că vom face o plimbare, i-am zis Emmei. 
Crezi că te descurci? 

— O să mă descurc, mi-a răspuns Emma, numai să 
găsim o buclă nouă în câteva ore. Altfel o să înceapă să- 
mi albească părul şi o să-mi apară riduri sub ochi. 

A zâmbit, deşi nu era de glumit cu asta. 

— O să am grijă să nu se întâmple asta, i-am spus. 

Am sărit amândoi peste barieră. Am aruncat o ultimă 
privire spre stația de metrou din spatele nostru. 

— Îl vezi pe sufletul-pustiu? m-a întrebat Emma. 

— Nu. Nu ştiu unde e şi asta mă îngrijorează puţin. 

— Hai să le luăm pe rând, mi-a spus ea. 

* 


Mergeam cät puteam de repede, atät cät ne impunea 
ritmul Emmei, deplasändu-ne pe partea inca adumbritä 
a sträzii, cu ochii in patru dupä politisti, bazändu-ne pe 
nasul lui Addison. Am ajuns la o zonä industrialä din 
apropierea bazinului portuar, cu Tamisa ivindu-se ca o 
pata intunecata printre fantele dintre depozite. Am 
trecut printr-un cartier luxos, plin de magazine 
sclipitoare, peste care tronau locuinte elegante, cu 
fatade strälucitoare. Pe deasupra acoperisurilor se zärea 
domul catedralei St. Paul, nevätämat din nou, 
inconjurat de un cer albastru, senin. Bombele fuseserä 
aruncate şi bombardierele plecaseră de mult — doborâte, 
aruncate la fiare vechi, retrase în muzee unde adunau 


praful in spatele unor cordoane de delimitare, admirate 
de elevi pentru care războiul acela părea la fel de 
indepartat precum cruciadele. Pentru mine era ceva ce 
se întâmplase - literalmente - ieri. Nu-mi venea să cred 
că ne aflam pe aceleaşi străzi pline de gropi şi 
neiluminate pe care alergaserăm cu o noapte în urmă ca 
să ne salvăm vieţile. Erau de nerecunoscut — mall-urile 
parcă se ridicaseră din cenuşă - la fel ca oamenii care se 
plimbau cu fruntile plecate şi privirile atintite in 
telefoanele mobile, îmbrăcați cu haine de firma. Dintr- 
odată, prezentul mi s-a părut straniu, atât de trivial şi 
de distrat. Mă simțeam ca un erou mitic care se chinuie 
să evadeze din lumea subterană pentru ca apoi să-şi dea 
seama că lumea de sus e la fel de sortită pieirii ca si cea 
de dedesubt. 

Atunci mi-a picat fisa - mă întorsesem. Eram din nou 
în prezent şi ajunsesem aici fără intervenţia lui Miss 
Peregrine... un lucru pe care-l ştiam imposibil. 

— Emma? Cum am ajuns eu aici? 

Emma a rămas cu privirea atintita asupra străzii care 
se întindea înaintea noastră, atentă la orice pericol. 

— Unde? La Londra? Cu trenul, prostutule. 

— Nu, am spus cu vocea mai joasă. Mă refer la 
„acum”. Nu ziceai că Miss Peregrine e singura care mă 
poate trimite înapoi? 

S-a întors spre mine şi m-a privit printre gene. 

— Aşa e, a spus ea încet. E adevărat. 

— Cel putin, aşa credeai tu. 

— Nu, ea e singura, sunt absolut sigură. Asa 
funcționează. 

— Şi atunci cum am ajuns aici? 

Emma şi-a plecat privirea. 

— Nu ştiu, Jacob. Poate că... 

— Uitaţi-vă acolo! a izbucnit plin de vervă Addison si 
ne-am apropiat de el să vedem ce încerca să ne arate. 

Stătea foarte încordat, arătând înspre capătul străzii 


pe care doar ce porniseram. 

— Simt vreo douăsprezece mirosuri deosebite — mai 
mult de douăsprezece - şi urmele sunt proaspete! 

— Şi asta ce înseamnă? l-am întrebat eu. 

— Că au adus mai mulți deosebiți pe traseul ăsta, nu 
doar pe prietenii noştri, a spus Emma. Ascunzătoarea 
strigoilor e pe aici pe undeva, sunt sigură. 

— Pe aici? 

Cartierul era plin de fast-food-uri şi magazine cu 
suveniruri kitschoase. Ne-am oprit chiar lângă 
geamurile iluminate cu neoane ale unui restaurant 
unsuros. 

— Cred că mi-am imaginat ceva mai... malefic. 

— Da, un donjon într-un castel întunecat, a spus 
Emma clătinând din cap. 

— Sau un lagăr de concentrare înconjurat de soldați 
şi garduri cu sârmă ghimpată, am spus eu. 

— Înzăpezit. Ca în desenul lui Horace. 

— Încă mai e timp să găsim un asemenea loc, a spus 
Addison. Nu uitaţi că probabil asta e doar intrarea in 
buclă. 

Pe celălalt trotuar, câţiva turişti pozau in fata unei 
cabine telefonice roşii, icon al oraşului. Apoi au dat cu 
ochii de noi şi au început să ne fotografieze. 

— Hei! a strigat Emma. Fără fotografii! 

Oamenii ne priveau neincrezatori. Departe de 
mulțimea participanţilor la Comic Con, ieşeam în 
evidență ca nişte degete mari, umflate şi pline de sânge. 

— Urmati-ma, a spus Addison. Toate indiciile duc în 
directia asta. 

Ne-am grăbit să-l prindem din urmă. 

— Dacă ar fi fost şi Millard cu noi... Ar fi putut 
cerceta împrejurimile fără să-l vadă nimeni. 

— Sau Horace. Poate şi-ar fi amintit vreun vis care 
ne-ar fi fost de folos, a spus Emma. 

— Sau ne-ar fi făcut rost de haine noi. 


— Trebuie să ne oprim, altfel o să încep să plang a zis 
Emma. 

Am ajuns la un debarcader cuprins de forfotă. Soarele 
se reflecta în valurile golfuletului îngust creat de Tamisa 
cea întunecată şi ciorchini de turişti cu cozoroace şi 
borsete mergeau bălăbănindu-se spre vasele mari care 
ofereau tururi de agrement prin Londra. 

Addison s-a oprit. 

— Au fost aduşi aici, ne-a informat el. Se pare că i-au 
îmbarcat pe o navă. 

Am mers prin mulțime pe urma pe care nasul lui o 
urmărea până când am ajuns la un ponton gol. Strigoii 
chiar îi îmbarcaseră pe prietenii noştri pe un vaporaş iar 
noi trebuia să urmăm aceeaşi cale - dar cum? Am dat 
ture pe debarcader încercând să găsim un mijloc de 
transport. 

— Nu avem nicio sansa, bodogănea Emma. 
Vaporasele astea sunt prea mari şi prea aglomerate. Ne 
trebuie o barcă pe care s-o pilotăm noi. 

— Stati aşa, ne-a întrerupt Addison cu nasul 
tremurându-i în vânt. 

S-a îndepărtat de noi, adulmecând scândurile. L-am 
urmat până la o rampă mică, fără nicio placuta de 
indicaţii, ignorată de turişti. Aceasta ducea spre un 
debarcader aflat putin mai jos, sub stradă, exact la 
nivelul apei. Nu se vedea nimeni prin preajmă. Locul 
părea abandonat. 

Addison s-a oprit cu o expresie de adâncă 
concentrare. 

— Pe aici au trecut nişte deosebiți. 

— Cine? Ai noştri? l-a întrebat Emma. 

Addison a adulmecat din nou şi a scuturat din cap. 

— Nu, nu ai noştri. Dar sunt mai multe urme pe aici, 
unele mai noi, altele mai vechi, urme puternice, altele 
mai estompate, amestecate. E un traseu folosit foarte 
des. 


In fata noastra, puntea se ingusta si disparea sub 
cheiul cel mare, inghitita de umbre. 

— Folosit des de către cine? a întrebat Emma 
scrutand intunericul. N-am auzit niciodata de vreo bucla 
care sa aiba intrarea sub un debarcader din Wapping. 

Addison n-avea un raspuns. Nu puteam decat sa 
continuăm cercetările, aşa că am mers mai departe, 
temători, spre cheiul adumbrit. După ce ne-am obişnuit 
cu semiintunericul, am reuşit să distingem un nou chei 
— complet diferit de cel scăldat în soarele de deasupra 
noastră. Scândurile lui erau înverzite şi putrezite, iar din 
loc în loc lipseau cu desăvârşire. O ceată de şobolani 
chitäitori au rupt-o la goană printre grămezile de cutii 
de conserve împrăştiate pe jos şi apoi au sărit într-o 
luntre care părea dintr-o epocă îndepărtată, ce se legăna 
pe valurile întunecate, între piloni de lemn acoperiți de 
muşchi alunecos. 

— Ei, bine, în lipsă de altceva mai bun, cred că ne 
putem folosi de asta... a spus Emma. 

— Dar e plină de sobolani! s-a plans Addison 
înfricoşat. 

— N-o să mai fie pentru mult timp, i-a răspuns Emma 
aprinzând o flacără mică între palme. Sobolanilor nu 
prea le place compania mea. 

Pentru că nu era nimeni să ne oprească, ne-am dus la 
barcă, făcând slalom printre scândurile slăbite, şi am 
dat s-o dezlegăm. 

— STOP! a răsunat din barcă o voce tunătoare. 

Emma a slobozit un scâncet; Addison a scheunat, iar 
eu am simțit că mă topesc de frică. Un bărbat care 
stătea în barcă - cum de nu l-am văzut?! — s-a ridicat 
încet în picioare, şi-a îndreptat spatele până când s-a 
înălțat deasupra noastră ca un turn. Părea să aibă cel 
putin doi metri şi corpul lui masiv era învelit într-o 
pelerină, in timp ce fata şi-o ascundea sub o gluga 
întunecată. 


— Îmi pare... imi pare tare rău! s-a balbait Emma. 
Credeam... am crezut ca barca asta e... 

— Multi au incercat sa fure de la Sharon! a tunat 
vocea bărbatului. Dar capatanile lor au ajuns 
adăposturi pentru creaturile mării! 

— Jur că n-am încercat să... 

— Tocmai ne pregateam să plecăm, a chitait Addison, 
bătând în retragere. Ne pare extrem de rău că v-am 
deranjat, milord 

— TACI! a urlat luntraşul sărind pe cheiul care 
scârțâia sub pasul lui greoi. Cei care vor să-mi 
folosească barca trebuie să plătească! 

Eram complet terifâat şi atunci când Emma a strigat 
»FUGITI!” má pregateam deja s-o rup la fugă. Dar n-am 
făcut decât câțiva paşi pentru că, dintr-odată, piciorul 
mi-a intrat printr-un leat putrezit şi am aterizat cu 
nasul drept în scândurile pontonului. Eram prins acolo, 
iar când Emma şi Addison au făcut stanga-imprejur ca 
să mă ajute, era deja prea târziu. Luntraşul ne prinsese 
din urmă, înălțându-se deasupra noastră ca un turn, 
hohotele lui zgomotoase şi cavernoase rasunand în jurul 
nostru. Poate mă înşelam pe întunericul ăla, dar aş fi 
putut să jur c-am văzut un şobolan rostogolindu-se de 
sub gluga lui şi încă unul alunecându-i dintr-o mânecă 
în timp ce ridica încet brațul spre noi. 

— Pleacă de aici, maniacule! a tipat Emma spre el 
bătând din palme ca să aprindă o flacără. 

Deşi luminita nu a reuşit să dezvăluie fata ascunsă a 
luntraşului — eram aproape sigur că nici soarele nu i-ar 
fi putut dezvălui chipul -, ne-a arătat ce tinea în mâna 
întinsă. Nu era un cuțit, nici vreo arma, doar un biletel, 
strâns între degetul mare şi arătătorul lung şi alb. 

Mi-l întindea mie, aşa că s-a aplecat ca să ajung la el. 

— Te rog, mi-a spus cu voce liniştită. Citeşte-l. 

Am ezitat. 

— Ce-i asta? 

— Pretul. Si niste informatii despre serviciile mele. 

Dardaind de frica, m-am intins si am luat bucata de 
hartie. Ne-am aplecat cu totii spre lumina din palma 
Emmei, ca sa citim. 

M-am uitat la luntrasul mătăhălos. 

— Deci tu eşti ăsta? am bâiguit nesigur. Tu eşti... 
Sharon? 

— În carne şi oase, mi-a răspuns el cu o voce 
alunecoasă care mi-a ridicat părul pe ceafă. 

— Pentru numele Păsării, omule, ne-ai speriat de 
moarte! a spus Addison. Chiar era nevoie de fanfaronada 
şi amenințările alea? 

— Vă rog să ma scuzati. Tocmai trageam un pui de 
somn şi m-ati speriat. 

— Noi te-am speriat pe tine? 

— Pentru o clipă chiar am crezut că vreți să-mi furati 
barca, a chicotit el. 

— Ha-ha! s-a prefăcut Emma că râde. Nu, tocmai 
voiam să... voiam să vedem dacă e acostată cum trebuie. 

Sharon s-a întors să verifice barca legată pur si 
simplu de un pilon de lemn. 

— Şi, cum vi se pare? ne-a întrebat cu un rânjet alb 
întins pe fața ascunsă de glugă. 

— Aa... ca la carte, am spus, eliberandu-mi până la 
urmă piciorul din gaură. E... imm, acostată perfect. 

— Nici eu n-aş fi legat-o mai bine, a completat Emma 
în timp ce mă ajuta sa mă ridic. 

— Apropo, cei care au încercat să... chiar sunt...? s-a 
balbait Addison 

A facut un semn spre apa intunecata si a inghitit 
zgomotos in sec. 

— Lasati asta, a spus luntraşul. Acum, daca tot m-ati 
trezit, va stau la dispozitie. Cu ce va pot ajuta? 

— Vrem să închiriem barca ta, i-a zis Emma cu o voce 
fermă. Dar n-avem nevoie de luntraş. 

— Asta nu se poate, i-a răspuns Sharon. Eu sunt cel 


care conduce barca asta. 

— Pacat! a spus Addison si s-a intors, nerabdator sa 
plece. 

Emma l-a prins de zgarda. 

— Stai! s-a rastit la el. N-am terminat. 

I-a zambit luntrasului plina de amabilitate. 

— Carevasăzică, am aflat întâmplător că au trecut o 
grămadă de deosebiți prin... 

S-a uitat înjur în căutarea cuvântului potrivit. 

— ...locul ăsta. De ce? E vreo buclă în apropiere? 

— Habar n-am ce vrei să spui, a răspuns luntrasul 
fără chef. 

— OK, da, îmi dau seama ca nu poți sá recunosti asa, 
cu una, cu două. Te înțeleg perfect. Dar esti în siguranță 
cu noi. E clar că suntem... 

I-am tras un ghiont. 

— Emma, taci! 

— De ce? L-a văzut deja pe câine vorbind şi pe mine 
făcând focul. Dacă nu putem să vorbim pe şleau... 

— Dar nu stim dacă şi el e... am spus. 

— Normal că e, a spus Emma întorcându-se către 
Sharon. Eşti, nu-i aşa? 

Luntraşul s-a holbat la noi nepăsător. 

— E, nu-i aşa? l-a întrebat Emma pe Addison. Iti poţi 
da seama după miros? 

— Nu, nu prea. 

— Bine, presupun că nu contează atâta timp cât nu e 
strigoi, a zis Emma uitându-se lung la luntraş. Nu eşti 
strigoi, nu-i aşa? 

— Sunt un om de afaceri, a venit răspunsul direct al 
acestuia. 

— Obişnuit să vadă câini vorbitori şi fete care fac foc 
în palme, a comentat Addison. 

— În domeniul meu întâlnesc tot felul de oameni. 

— O să trec la subiect, am spus eu scuturând apa de 
pe un picior şi apoi de pe celălalt. Căutăm nişte prieteni 


care s-ar putea sa fi trecut pe aici acum aproximativ o 
oră. Majoritatea copii, poate şi câțiva adulți. Unul dintre 
ei invizibil, celălalt pluteşte... 

— Sunt imposibil de confundat, a spus Emma. Erau 
amenințați cu arma de o bandă de strigoi. 

Sharon şi-a încrucişat brațele formând un X mare şi 
negru. 

— V-am spus, barca mea e închiriată de tot felul de 
oameni şi fiecare se bazează pe discretia mea absolută. 
N-o să discut despre clienții mei. 

— Chiar aşa? Scuză-mă o secundă. 

Emma m-a tras într-o parte şi mi-a şoptit la ureche. 

— Dacă nu începe să vorbească, 0 să mă enervez 
foarte tare. 

— Să nu faci vreo prostie, i-am şoptit. 

— De ce? Crezi tâmpeniile alea pe care le-a bâiguit 
despre scafarlii şi creaturile mării? 

— Da, de fapt chiar cred. Ştiu că tipu-i scârbos, dar... 

— Scârbos? Aproape c-a recunoscut pe fata că face 
afaceri cu strigoi! Poate chiar e un strigoi! 

— ...dar e un scárbos util. Am impresia că ştie exact 
unde au fost duşi prietenii noştri. Nu trebuie decât să-i 
punem întrebările potrivite. 

— Bine, te rog, a spus ea îmbufnată. 

M-am întors spre Sharon şi l-am întrebat zâmbind: 

— Ce ne poţi povesti despre cursele tale? 

Luntrasul s-a inveselit numaidecat. 

— În sfârşit, un subiect despre care pot să vorbesc 
deschis. Se întâmplă să am nişte informații la mine... 

S-a întors repede şi s-a dus la un pilon din apropiere 
de care era prins într-un cui un raft şi pe raft era expus 
un craniu acoperit cu o bonetă de piele, ochelari de 
protecție şi o esarfa elegantă. Toate păreau adunate de 
pilotul unui avion din secolul trecut. Între dinţi era prins 
un teanc de foi volante. Sharon a scos un pliant şi mi l-a 
întins. Era o broşurică kitschoasă pentru turişti, tipărită 


parca pe vremea cand bunicul era inca baiat. L-am 
rasfoit in timp ce Sharon dupa ce si-a dres vocea, a 
inceput sa ne povesteasca: 

— Păi, să vedem... Cei care vin cu familia preferă 
pachetul Foamete şi Flăcări... Dimineața urcăm în susul 
râului şi ne uităm cum catapultează maşinile de asediu 
ale vikingilor oi bolnave peste zidurile oraşului, apoi 
facem un picnic şi ne întoarcem seara prin Marele 
Incendiu din 1666, care după ce se întunecă e cu 
adevărat spectaculos - flăcările se reflectă în apă, e 
foarte frumos. Sau pentru un program mai scurt, avem 
o execuție drăguță prin spânzurare în spatele Docului 
Executiilor - chiar la apus, e foarte populară în rândul 
tinerilor căsătoriți aflați în luna de miere -, unde câțiva 
pirați răi de gură tin discursuri colorate înainte să li se 
pună latul. Dacă plătiți o mica taxă, puteți chiar să vá si 
pozati cu ei! 

Broşura era plină de fotografii cu turişti zämbäreti 
cărora le plăcuseră punctele de atracţie descrise de 
luntraş. Ultima pagină era ocupată de imaginea unuia 
dintre clienţii lui Sharon pozând cu o bandă de pirați 
morocanosi care manuiau puşti şi cuțite. 

— Deosebitii fac chestiile astea pentru amuzament? 
am întrebat uimit. 

— Pierdem vremea, a şoptit Emma aruncând priviri 
îngrijorate în spatele nostru. 

— Nu cred. Ascultă ce zice... am spus eu. 

Sharon turuia mai departe de parcă nici nu ne-ar fi 
auzit. 

— ...si se văd capetele maniacilor ălora trase în ţeapă 
pe lângă London Bridge! Şi, în cele din urmă, excursia 
noastră cea mai solicitată - care e şi preferata mea... 
Dar, de fapt, n-are nicio importanţă, a spus el sfios dând 
din mână. Dacă e să mă gândesc mai bine, mă îndoiesc 
că v-ar interesa Pogonul Dracului. 


ted cusl mer?! 


Enclher salis? 


— De ce să nu ne intereseze? a întrebat Emma. E 
prea plăcut şi frumos? 

— Adevărul e că e un loc destul de necruţător. In 
niciun caz nu-i un loc potrivit pentru copii... 

Emma a bătut din picior şi întreaga sandrama 
putrezită a docului s-a cutremurat. 

— Vrei să spui că acolo i-au dus pe prietenii noştri, 
nu-i aşa? a tipat ea. Nu-i aşa?! 

— Nu vă pierdeţi cu firea, domnişoară. Siguranța 
dumneavoastră e prioritatea mea. 

— Nu ne mai duce cu zăhărelul şi spune-ne ce-i acolo! 

— Ei, bine, dacă insistati... 

Sharon a scos un sunet de parcă tocmai s-ar fi 
strecurat într-o cadă plină de apă caldă şi a început să- 
şi frece mâinile dolofane, ca şi cum în fata ochilor i-ar fi 
apărut o imagine absolut încântătoare. 

— Lucruri dezgustătoare. Lucruri abjecte. Lucruri 
oribile. Tot ce vreţi, atâta timp cât va plac lucrurile 
dezgustătoare, oribile şi abjecte. E visul meu, ca la un 
moment dat, să-mi pun vâsla în cui şi să mă retrag 
acolo, să deschid un abator mic pe Strada Noroioasă... 

— Cum ai zis că se numeşte? l-a întrebat Addison. 

— Pogonul Dracului, a răspuns luntraşul cu un aer 
nostalgic. 

Addison s-a cutremurat din cap până în vârful cozii. 

— Ştiu unde e, a spus el pe un ton grav. E un loc 
teribil cea mai depravată şi mai periculoasă mahala din 
îndelungata istorie a Londrei. Am auzit poveşti despre 
animale deosebite duse acolo in custi şi antrenate 
pentru sporturi sângeroase. Ursi-maimuta asmutiti 
împotriva emu-rafelor, cimpa-noceri luptându-se cu 
flamin-capre... Părinți asmutiti împotriva propriilor 
copii! Fortati să se mutileze şi să se ucidă între ei ca să 
amuze câțiva deosebiți depravati. 

— Dezgustător, a spus Emma. Ce deosebit ar vrea să 
se bage în aşa ceva? 


Addison a scuturat mahnit din cap. 

— Proscrisii... mercenarii... surghiunitii... 

— Dar in lumea deosebitilor nu exista proscrisi! a pus 
Emma. Fiecare deosebit care a săvârşit un delict este 
dus de un gardian intr-o bucla corectionala! 

— Cât de puţine ştii despre propria ta lume, i-a 
răspuns luntrasul. 

— Infractorii nu pot fi întemnițați dacă nu sunt prinşi, 
i-a explicat Addison. Mai ales dacă reuşesc să se 
refugieze într-o buclă din asta - fără legi, imposibil de 
controlat. 

— Sună de parcă ar fi iadul, am spus. De ce ar vrea 
cineva să se ducă acolo de bunăvoie? 

— Ceea ce e iad pentru unii e paradisul pentru alții, a 
comentat luntraşul. Ultimul loc cu adevărat liber. Un loc 
în care poți să vinzi si să cumperi orice... 

S-a apropiat de mine şi mi-a spus aproape şoptit: 

— Sau să ascunzi orice. 

— Ymbryne şi copii deosebiți răpiți, de pildă? l-am 
întrebat. Asta sugerezi? 

— Eu n-am spus aşa ceva, a zis luntrasul, 
prefăcându-se ocupat cu un şobolan pe care-l culesese 
din tivul pelerinei. Pleacă de aici, Percy, tati are treabă. 

În timp ce luntraşul aşeza şobolanul cu deosebită 
grijă, i-am tras pe Emma şi pe Addison lângă mine. 

— Ce părere aveţi? am soptit. Oare i-au dus pe 
prietenii noştri în locul ăsta... infernal? 

— Păi, precis îi tin prizonieri într-o buclă, şi încă una 
veche de tot, a spus Emma. Altfel, mulți dintre noi ar 
îmbătrâni imediat şi ar muri după o zi, două... 

— Dar crezi că strigoilor le pasă dacă murim? am 
întrebat. Nu asta vor? Să ne răpească sufletele? 

— Poate, dar nu le pot lăsa pe ymbryne să moară. Au 
nevoie de ele ca să recreeze povestea aia din 1908. Aţi 
uitat planul diabolic al strigoilor? 

— Prostiile alea despre care vorbea Golan. Nemurirea, 


sa ajunga stapanii lumii... 

—Da. Cu alte cuvinte, au rapit o gramada de 
ymbryne si acum au nevoie de un loc in care sa le tina 
ca sa nu devina ca niste prune uscate, nu-i asa? Adica 
au nevoie de o buclă foarte veche. De optzeci sau o sută 
de ani cel putin. Şi dacă Pogonul Dracului chiar e o 
junglă anarhică a depravării... 

— E, fii sigur, a spus Addison. 

—...atunci mi se pare locul ideal in care să-şi 
ascundă prizonierii. 

— În inima Londrei deosebitilor, a spus Addison. 
Chiar sub nasul tuturor. Sunt deştepţi nenorocitii... 

— Atunci asta e, am zis eu. 

Emma a făcut un pas hotărât către Sharon. 

— Am dori trei bilete pentru locul ăla dezgustător şi 
teribil pe care l-ai descris. 

— Trebuie să fiți foarte, foarte siguri că asta vreți, a 
spus luntraşul. Mieluseii nevinovaţi ca voi nu reuşesc 
întotdeauna să scape de pe Pogonul Dracului. 

— Suntem siguri, am spus eu. 

— Prea bine, atunci. Să nu ziceti că nu v-am avertizat. 

— Singura problemă e că n-avem trei banuti de aur, a 
spus Emma. 

— Serios? 

Luntraşul şi-a unit degetele gânditor şi apoi a oftat 
eliberând un miros ca de mormânt deschis. 

— În mod normal, insist să primesc plata în avans, 
dar în dimineața asta mă simt generos. Optimismul şi 
îndrăzneala voastră mi se par de-a dreptul fermecătoare. 
Să zicem că-mi rämäneti datori. 

Apoi a izbucnit într-un râs care părea să sugereze că 
oricum n-aveam să ieşim de acolo vii ca să ne achităm 
datoria şi, făcând un pas într-o parte, a ridicat brațul 
înveşmântat în pelerină poftindu-ne în barcă. 

— Bine ati venit la bord, copii! 


CAPITOLUL DOI 


Sharon s-a dat putin in spectacol culegand şase 
sobolani agitati din barca lui inainte sa ne lase sa urcam 
— de parca o calatorie fara molime ar fi fost un lux oferit 
doar unor Deosebiti Foarte Importanti, VIP-uri —, apoi i- 
a oferit brațul Emmei şi a ajutat-o să păşească în barcă. 
Ne-am aşezat toţi trei unul lângă altul în barca de lemn 
rudimentară. În timp ce Sharon se străduia să dezlege 
parâma, mă întrebam dacă încrederea noastră în el e 
cutezanta sau trecuse deja granița către nechibzuinta: 
ca şi cum te-ai întinde în mijlocul drumului ca să tragi 
un pui de somn. 

Problema cu varianta ,cutezanta/lucru extrem de 
stupid” e ca, de cele mai multe ori, nu-ți dai seama pe ce 
parte a baricadei ai nimerit decât după ce e deja prea 
târziu. Şi până se mai aşază lucrurile cât să ai un răgaz 
de gândire, cineva apasă pe buton, avionul părăseşte 
hangarul sau, în cazul nostru, barca părăseşte docul, si 
în timp ce-l priveam pe Sharon cum ne împinge în larg 
cu piciorul gol — care nu părea deloc uman -, cu degetele 
ca nişte hot-dogi în miniatura şi unghii îngălbenite, 
curbate ca nişte gheare, am avut certitudinea din ce în 
ce mai clară pe ce parte a baricadei nimeriserăm şi că 
era prea târziu să ne împotrivim. 

Sharon a smucit sfoara de pornire a micului motor 
montat pe exterior şi acesta s-a trezit tuşind şi scoțând 
un nor de fum albastru. Ascunzându-şi picioarele 
imense sub el, luntraşul a coborât în barcă într-o mare 
neagră de cârpă formată de pelerina lui. A mărit turatia 
motorului care a început să pufăie şi a scos barca de 
sub debarcader, cârmind-o spre o pădure de piloni de 
lemn şi spre razele calde ale soarelui. În clipa următoare 
am ajuns pe un canal artificial, menit să pară un afluent 


al Tamisei, incadrat de cladiri sticloase si stralucitoare, 
plin de ambarcatiuni, mai ceva decat scaldatoarea unui 
copil — vedeam remorchere roşii, mari, bărci plate cu 
panze si vaporase de agrement cu puntile pline de turisti 
dornici sa stea la aer. Ciudat, dar niciunul dintre ei nu- 
şi îndreptase camera spre noi, de fapt, nici nu păreau sa 
fi văzut ambarcatiunea neobişnuită care pufăia trecând 
pe lângă ei, cu îngerul morții la carma si doi copii 
improscati cu sânge la bord si un câine cu ochelari 
privind într-o parte. Ceea ce nu mă deranja deloc. 
Dimpotrivă. Oare Sharon vrăjise barca în aşa fel încât s- 
o vada doar deosebitii? Am hotărât să cred în această 
variantă pentru că oricum n-aveam unde să ne 
ascundem în caz de urgență. 

Mi-am dat seama că la lumina zilei barca părea 
extrem de simplă, dar prora se continua într-o sculptură 
cioplită în lemn cu mare pricepere. Sculptura infätisa un 
şarpe gras, plin de solzi, care se unduia în sus, sub 
forma lină a unui S, dar in loc de cap avea un ochi 
imens, fără pleoape, mare cât un pepene, care se holba 
netulburat drept înainte. 

— Ce-i asta? am întrebat trecându-mi palma peste 
suprafața netedă. 

— Lemn de tisă, a strigat Sharon încercând să 
acopere mârâitul motorului. 

— Ti... ce? 

— Din asta e făcut. 

— Dar la ce foloseşte? 

— Ca să vezi! mi-a răspuns iritat. 

Apoi a ambalat motorul - probabil ca să nu-mi mai 
audă întrebările - si in timp ce accelera, prora se ridica 
uşor de pe suprafața apei. Am tras adânc aer în piept, 
bucurându-mă de căldura soarelui şi de briza care-mi 
mangaia fata. Addison a scos limba si s-a sprijinit pe 
labute, mai vesel ca oricând. 

Ce zi minunată pentru o călătorie în iad! 


— M-am tot gândit la cum ai ajuns aici, mi-a spus 
Emma. Cum te-ai întors în prezent. 

— Aha. Si la ce concluzie ai ajuns? 

— Există o singură explicaţie plauzibilă - desi nu 
foarte plauzibilă. Când ne aflam în tunelul de la metrou, 
incoltiti de strigoi, şi ne-am întors în prezent, motivul 
pentru care ai venit cu noi şi n-ai rămas în o mie opt 
sute nustiucát e ca Miss Peregrine era prin apropiere si 
te-a ajutat să treci fără ca cineva să fi observat. 

— Nu ştiu ce să zic, Emma, dar mi se pare... 

Am ezitat pentru că n-am vrut să fiu prea categoric. 

— Crezi că se ascundea în tunel? 

— Nu zic decât că e posibil. Atât că nu ştim unde. 

— Strigoii o tin captivă! Caul a recunoscut! 

— De când crezi ce-ţi spune un strigoi? 

— Aici m-ai prins, i-am răspuns. Dar Caul se lăuda că 
e la el, aşa că m-am gândit că spune adevărul. 

— Poate... sau a zis-o ca să ne descurajeze şi să ne 
facă să renuntam. Mai ştii că a încercat să ne convingă 
să ne predám în fata soldaților lui? 

— Ai dreptate, am spus încruntat. 

Mintea începea să mi se incetoseze de la atâtea 
variante. 

— OK. Hai să zicem - de dragul argumentului - că 
Miss Peregrine se afla în tunel. De ce s-a obosit să mă 
trimită înapoi în trecut ca prizonier al unui strigoi? Era 
cât pe-aci să ne coste cel de-al doilea suflet. Ne era mult 
mai bine în buclă. 

Pentru o secundă, Emma a părut încurcată. Apoi fata 
i s-a luminat: 

— Doar dacă ţi-e menit să-i salvezi pe toți ceilalți. 
Poate că face parte din planul ei. 

— Dar cum ar fi putut şti că o să scăpăm de strigoi? 

Emma a aruncat o privire piezişă spre Addison. 

— Poate c-a ajutat-o cineva, a şoptit ea. 

— Hm, lanțul ăsta ipotetic de evenimente începe să 


pară foarte improbabil. 

Am tras aer în piept, încercând să-mi aleg cuvintele 
cu grijă. 

— Ştiu că vrei neapărat să crezi că Miss Peregrine e 
undeva pe aici, liberă, şi că ne supraveghează pe toți. Si 
eu vreau... 

— Îmi doresc asta atât de mult, că doare, a spus ea. 

— Dar dacă ar fi fost liberă, n-ar fi luat cumva 
legătura cu noi? Şi dacă el ar fi implicat, am zis făcând 
un semn discret cu capul spre Addison, nu crezi că ne- 
ar fi zis până acum? 

— Nu şi dacă a jurat să păstreze secretul. Poate că e 
prea periculos să ne spună, chiar şi nouă. Poate dacă 
am şti unde e Miss Peregrine şi cineva ar afla că ştim, 
ne-ar tortura până când am ceda... 

— Şi el n-ar ceda? am spus putin cam tare şi câinele 
s-a uitat la noi cu fălcile şi limba fluturându-i caraghios 
în vânt. 

— Ah, uitaţi acolo! a strigat el. Am numărat cincizeci 
şi şase de peşti până acum, deşi poate că vreo doi-trei 
erau doar nişte gunoaie pe jumătate în apă. Ce tot 
susotiti acolo? 

— Noi... nimic, i-a raspuns Emma. 

— Mă îndoiesc, a baiguit câinele, dar instinctul i-a 
învins repede suspiciunea şi atenţia lui s-a îndreptat din 
nou cu viteza fulgerului spre râu. 

— Peşte... peşte... gunoi... peşte... 

Emma a râs zgomotos. 

— E o idee ticnitá, ştiu. Dar mintea mea e o fabrică de 
speranţă. 

— Má bucur, am spus. Pentru că a mea e un 
generator de variante nefavorabile. 

— Înseamnă că avem nevoie unul de celălalt. 

— Da. Dar asta ştiam deja, cred. 

Legănatul ritmic al bărcii ne apropia si ne despärtea, 
ne apropia şi ne despärtea. 


— Sunteţi siguri că nu vreţi să faceți o croazieră 
romantică? ne-a întrebat Sharon. Nu-i prea târziu, să 
stiti. 

— Foarte siguri, am spus. Suntem intr-o misiune. 

— Atunci vă sugerez să deschideţi lada aia pe care 
stati. O să aveţi nevoie de conținutul ei când o sá 
traversăm dincolo. 

Am ridicat capacul batant al băncii şi am găsit o 
prelată mare dintr-o pânză groasă. 

— Asta pentru ce e? am întrebat eu. 

— Ca să vă ghemuiti sub ea, mi-a răspuns Sharon şi 
a întors barca spre un canal şi mai îngust, încadrat de 
nişte clădiri cu apartamente cu un aspect nou şi luxos. 
Am reuşit până acum să vă ascund de privirile curioase, 
dar protecția pe care v-o pot oferi n-are efect pe teritoriul 
Pogonului — si personaje neplăcute obişnuiesc să stea la 
pândă în preajma intrării în aşteptarea unei prăzi 
uşoare. Si voi vă încadrați perfect in categoria asta. 

— Eram sigur că faci tu ceva, am zis. N-am văzut nici 
măcar un turist să se uite la noi. 

— E mai sănătos să te uiţi la cum se comit atrocități 
istorice când participanţii nu te văd, a spus luntraşul. 
Doar n-o să-i las pe cotropitorii vikingi să-mi răpească 
clienții! Vă dati seama ce recenzii negative aş primi! 

Ne apropiam foarte repede de un soi de tunel - o 
bucată de canal acoperită de o punte de aproximativ o 
sută de picioare, pe care stătea cocotata o ditamai 
clădirea. Părea un depozit sau o moară veche. Între noi 
şi clădire se întindea doar întunericul. Arăta ca o intrare 
obişnuită într-o buclă. 

Am scos prelata enormă care umplea jumătate din 
barcă. Emma s-a întins lângă mine şi ne-am foit până 
am reuşit să ne strecurăm sub ea, trăgându-i marginile 
până la bărbie ca pe o pătură. În timp ce barca aluneca 
pe sub punte înspre locul întunecat, Sharon a oprit 
motorul şi s-a ascuns sub o prelată mai mică. Apoi a 


întins un baston retractabil, l-a scufundat în apa pana 
când atinse fundul şi ne-a împins încet înainte cu 
mişcări largi, fără să scoată niciun sunet. 

— Apropo, de ce fel de „personaje neplăcute” ne 
ascundem? De strigoi? l-a întrebat Emma. 

— În lumea deosebitilor există pericole mai mari decât 
strigoii voştri mult urâţi, i-a răspuns Sharon şi vocea i-a 
răsunat cu ecou în tunelul de piatră. Un oportunist 
deghizat în prieten poate fi la fel de periculos ca un 
duşman în lumina zilei. 

— Of! Chiar trebuie să fii atât de de vag de fiecare 
dată? l-a întrebat Emma. 

— Capul la cutie! s-a răstit la ea Sharon. Şi tu, câine! 

Addison s-a auzit fornăind pe sub prelată în timp ce 
eu am tras marginea peste noi. Sub prelată era întuneric 
şi cald şi mirosea foarte tare a ulei de motor. 

— Ti-e frică? a întrebat-o Addison pe Emma. 

— Nu foarte tare, i-a răspuns Emma. Tie, Jacob? 

— Atât de tare că-mi vine să vomit. Addison? 

— Bineînţeles că nu, a spus câinele. Rasa mea nu e 
fricoasă. 

Dar în clipa următoare s-a culcuşit între mine şi 
Emma şi l-am simţit tremurând din toate încheieturile. 


* 


Unele treceri sunt line si rapide de parca ai conduce 
pe autostrada, dar pe asta am perceput-o de parca ne- 
am fi scuturat pe un drum de tara plin de hârtoape, 
aflate imediat dupa curbe periculoase si am fi plonjat de 
pe o stâncă - toate astea pe o beznă deplină. Cand in 
sfârşit s-a terminat, capul mi se învârtea şi tâmplele îmi 
zvâcneau. Mă întrebam ce mecanism invizibil făcea 
unele treceri mai dificile decât altele. Poate că trecerea 
era la fel de neplăcută ca şi destinaţia şi ne simțeam de 
parcă ne-am fi abătut din drum într-o junglă sălbatică 
pentru că tocmai asta şi făcuserăm. 


— Am ajuns, ne-a anuntat Sharon. 

— Toata lumea e OK? am intrebat eu cautand mana 
Emmei. 

— Trebuie să ne întoarcem, a mârâit Addison. Mi-am 
uitat rinichii pe partea cealaltă. 

— Vă rog să faceți linişte până găsesc un loc discret 
unde să vă las, ne-a spus Sharon. 

Incredibil cât de repede ti se ascute auzul cand nu 
poţi să-ţi foloseşti ochii. Intins sub prelatä, într-o tăcere 
deplină, am rămas hipnotizat de sunetele unei lumi 
apuse care se desfăşura pe lângă noi. La început, am 
auzit doar pleoscăitul batului pe care îl folosea Sharon 
în apă, dar în curând sunetului acestuia i s-au alăturat 
alte zgomote care îmi antrenau imaginația până când 
am început să alcătuiesc un scenariu elaborat. Sunetul 
acela ritmic al lemnului care lovea suprafața apei îi 
aparținea - în mintea mea - vâslelor unei bărci care 
trecea pe lângă noi plină de peşte. Mi-am imaginat nişte 
femei pe care le auzeam strigând de la ferestrele caselor 
aflate fata-n fata şi făcând schimb de bârfe de pe un mal 
pe altul, în timp ce întindeau rufele la uscat, în fata 
noastră, câțiva copii strigau şi râdeau, apoi s-a auzit un 
câine lătrând şi din depărtare distingeam nişte voci care 
cântau pe ritmul ciocanelor: „Ascultă bătaia ciocanelor, 
ascultă cum se bate un cui!” În curând, mi-a venit in 
cap imaginea unor coşari curajoşi, fermecători, cu 
pălării înalte, topäind pe stradă şi mi-am imaginat 
oameni unindu-se ca să treacă mai uşor peste greutățile 
vieții prin cântec şi voie bună. 

Nu m-am putut abtine. Tot ce ştiam despre epoca 
victoriană aflasem dintr-un musical mediocru, inspirat 
de Oliver Twist. Când aveam doisprezece ani, am jucat 
într-o piesă de teatru în care aveam rolul Orfanului 
numărul cinci. Dar suferisem de un trac teribil, aşa că 
m-am prefăcut deranjat la burtă si am urmărit 
spectacolul din culise, îmbrăcat în costum şi cu o 


galeata intre picioare, pregatit sa vomit. 

In orice caz, astfel de scene imi veneau in minte pana 
cand am descoperit o gaură mica in prelată, aproape de 
umărul meu - făcută de şobolani, mai mult ca sigur - si 
schimbandu-mi pozitia, mi-am dat seama ca puteam sa 
trag cu ochiul prin ea. In cateva secunde, peisajul vesel, 
inspirat de acel musical s-a topit si s-a prelins ca 
imaginea dintr-un tablou de Salvador Dali. Prima oroare 
care m-a întâmpinat erau casele de pe marginea 
canalului. Dar „casă” e un cuvânt mult prea generos. Nu 
găseam nici măcar o linie dreaptă în construcțiile 
darapanate şi putrezite, care se încovoiau ca nişte 
soldați epuizați adormiti în poziţie de drepţi; singurul 
lucru care le împiedica să se prăbuşească în râu era 
îngrămădeala în ultimul hal - asta şi stratul gros de 
mizerie de un negru-verzui care acoperea baza pereților. 
În capătul tindelor şubrede se zărea câte o cutie 
dreptunghiulară ca un sicriu. Abia când am auzit un 
geamăt puternic din una dintre ele şi am văzut ceva 
prăbuşindu-se in apă am înțeles ce erau şi că sunetele 
ritmice pe care le auzisem nu proveneau de la vâsle, ci 
de la aceste latrine care contribuiau la mizeria generală 
din jur şi care le susținea la suprafață. 

Femeile pe care le auzisem strigând de pe malul 
celălalt stăteau într-adevăr aplecate în dreptul 
geamurilor, exact cum îmi imaginasem, doar că nu 
atârnau rufe la uscat şi nici nu se întindeau la bârfă — 
cel putin, nu în vremurile astea; acum urlau una la alta 
şi se amenințau. O femeie agita un gât de sticlă spartă şi 
hohotea ca o betivä, in timp ce restul femeilor îi strigau 
epitete pe care abia le intelegeam („lejti o pardalnica 
imputitä şi te-ai tăvăli si cu dracu' pentru un ban!”) — 
culmea ironiei, dacă chiar luai vorbele ei în serios, 
pentru că ea însăşi era goală până la brâu şi nu părea 
să-i pese c-o vede cineva. Când a trecut barca prin 
dreptul lor amândouă s-au oprit din ciorovăială şi au 


început sa fluiere spre Sharon, dar luntraşul le-a 
ignorat. 

Nerabdator sa-mi sterg acea imagine din minte, am 
reuşit s-o înlocuiesc cu ceva şi mai teribil: in fata 
noastră a apărut o gaşcă de copii care îşi bălăngăneau 
picioarele de pe marginea unui ponton dărăpănat ce se 
întindea deasupra canalului. Prinseseră un câine şi îl 
legaseră de picioarele din spate iar acum îl țineau 
atârnat deasupra apei; din când în când scufundau 
sărmana făptură şi hăhăiau când lătratul disperat al 
câinelui se transforma în bule de aer. Bine că nu-i vedea 
Addison; dacă i-ar fi văzut, nimic din ce i-am fi putut 
spune nu l-ar fi putut opri. Şi-ar fi dezvelit colții, ar fi 
sărit la ei şi ne-ar fi dat în vileag numaidecât. 

— Te văd, a mormăit Sharon spre mine. Dacă vrei să 
arunci o privire, mai ai puțină răbdare. Trecem acusica 
de ce e mai rău. 

— Tragi cu ochiul? mi-a soptit Emma inghiontindu- 
ma. 

— Poate, i-am răspuns fără să-mi desprind privirea de 
la peisaj. 

Luntraşul ne-a atras atenţia să nu mai vorbim. Şi-a 
tras bastonul din apă, i-a scos teaca şi a dat la iveală un 
cuțit scurt pe care l-a ridicat si a retezat sfoara băieților 
în secunda în care am trecut pe sub ponton. Câinele a 
aterizat în apă şi s-a îndepărtat, plin de recunoştinţă, în 
timp ce băieţii, urlând de furie, au început să arunce în 
noi cu proiectile improvizate. Sharon şi-a văzut mai 
departe de barcă fără să-i bage în seamă, până când un 
cotor de măr i-a trecut razant pe lângă scăfârlie. Atunci 
s-a întors cu un oftat şi şi-a tras gluga de pe cap - atât 
cât să-l vadă băieţii, dar eu nu l-am văzut. 

Nu ştiu ce-au văzut, dar un lucru e sigur: s-au speriat 
de moarte pentru că în secunda următoare au rupt-o la 
fugă urlând. Unul dintre ei alerga atât de repede, încât 
s-a împiedicat şi a căzut în apa fetidă. Chicotind ca 


pentru sine, Sharon si-a aranjat gluga pe cap si a 
continuat sa priveasca drept inainte. 

— Ce s-a intamplat? m-a intrebat Emma alarmata. 
Ce-a fost asta? 

— Un bun venit tipic pentru Pogonul Dracului, i-a 
răspuns Sharon. Acum, dacă vreți să vedeți unde 
suntem, puteți să scoateţi putin capul si o să vă spun 
câte ceva în timpul care ne-a mai rămas. 

Am tras marginile prelatei până la bărbie şi atât 
Addison, cât şi Emma au icnit, trăgând aer în piept — 
Emma, din cauza priveliştii, cred, iar Addison, din cauza 
mirosului, judecând după botul lui incretit. Parca 
pluteam într-o tocanita făcută cu apa din canalizare. 

— O să vă obişnuiţi, mi-a spus Sharon cercetându-mi 
fata dezgustată. 

— Aoleu, e îngrozitor... s-a plâns Emma strângându- 
mă de mână. 

Şi chiar era. Acum că-l vedeam clar, locul mi se părea 
şi mai diavolesc. Fundatiile caselor se descompuneau de 
parcă ar fi fost din terci. Pasarele absurd de înguste, din 
lemn, uneori compuse doar dintr-o scândură, 
străbăteau canalul de parcă cineva juca leagănul pisicii! 
şi puntile imputite erau năpădite de gunoaie şi siluete 
fantomatice care se deplasau pe ele. Singurele culori pe 
care le distingeam erau nuanţe de negru, galben si verde 
— stindardul mizeriei si al descompunerii -, dar 
predominant era negrul. Negreala acoperea fiecare 
suprafață, mânjise fiecare chip şi străbătea aerul în 
fuioare care se ridicau dinspre hornurile din jurul 
nostru - şi, mai amenintator de atât, dinspre burlanele 
fabricilor din depărtare care îşi anunțau prezența cu 
bubuituri industriale, adânci şi primitive ca nişte tobe 
de război, atât de puternice încât zdruncinau fiecare 
fereastră încă nespartă. 


1 Jocul cu sfoara trecută pe după degete. 


— Dragi prieteni, acesta e Pogonul Dracului, a 
început Sharon pe tonul lui alunecos, vorbind încet cât 
să-l auzim numai noi. Populaţia actuală: şapte mii două 
sute şase; populaţia oficială: zero. Fondatorii oraşului 
refuză să-i recunoască existența — şi bine fac. Cursul 
încântător de apă pe care alunecăm acum se numeşte 
Canalul Febrei şi deşeurile de la fabrici, fecalele şi 
carcasele de animale care plutesc în el tot timpul sunt 
nu doar sursa acestor miresme fermecătoare, ci şi ale 
unor epidemii care erup atât de des încât vă puteți 
potrivi ceasurile după ele, şi sunt atât de spectaculoase 
încât întreaga zonă a fost poreclită Capitala Holerei. 

— Si totuşi... 

Sharon şi-a ridicat brațul drapat în pelerina neagră 
spre o tânără care îşi scufunda găleata în râu. 

— Pentru majoritatea acestor suflete chinuite, apa 
asta e şi izvor, şi canalizare. 

— Doar n-o să bea din mizeria aia! a spus Emma 
oripilată. 

— După câteva zile in care se lasă la decantat, se 
obține cel mai cristalin lichid. 

Emma s-a cutremurat. 

— Nu... 

— Ba da. E păcat, mare păcat, a spus Sharon pe un 
ton degajat, apoi a continuat să ne turuie date de parcă 
le-ar fi citit dintr-o carte. Majoritatea cetățenilor se 
ocupă cu adunatul deşeurilor şi cu ademenitul străinilor 
spre Pogonul Dracului unde îi ciomăgesc şi-i jefuiesc pe 
loc. Şi ca sá se amuze, ingereazä şi nişte lichide - ce 
găsesc si ei — şi cântă cu patimă cât îi tin plămânii. 
Principalele mărfuri de export ale regiunii sunt cenuşa 
de fier vitrificat, făina de oase şi sărăcia lucie. Printre 
punctele turistice de atracţie... 

— Nu e deloc amuzant, l-a întrerupt Emma. 

— Pardon? 

— Nu-i amuzant, am zis! Oamenii ăştia suferă şi tu te 


tii de glume! 

— Nu ma tin de glume, i-a raspuns Sharon pe un ton 
arogant. Va ofer informatii valoroase care v-ar putea 
salva viețile. Dar dacă preferați sá vă aruncați cu capul 
înainte în jungla asta, infofoliti în mantaua unei 
ignorante crase... 

— Nu, nu preferăm deloc asta. Îi pare rău. Continuă, 
te rog. 

Emma mi-a aruncat o privire dojenitoare, iar eu i-am 
răspuns la fel. Nu aveam timp de dezbateri asupra 
corectitudinii politice, chiar dacă Sharon părea cam 
nemilos. 

— Vorbiti mai încet, pentru numele lui Hades, ne-a 
spus Sharon iritat. Deci, cum spuneam... Printre 
punctele de atracție turistică se numără Închisoarea 
pentru Copii Găsiţi Sfânt'Aşteaptă, o instituție vizionară 
care intemniteazä orfani înainte ca aceştia să apuce sa 
comită infracțiuni, scutind astfel societatea de o 
grămadă de cheltuieli şi bătăi de cap; Azilul Sfântul 
Barnabus pentru Nebuni, Sarlatani si  Infractori 
Neastámpárati, care funcționează pe bază de 
voluntariat, cu pacienți externi, şi care e mai mereu gol; 
şi mai este Strada Fumegândă care arde de optzeci şi 
şapte de ani din cauza unui incendiu subteran pe care 
nimeni nu s-a obosit să-l stingă. 

— Ah, a spus el făcând un semn către spaţiul innegrit 
dintre casele de pe malul râului. Aici e un capăt al 
străzii, dar dupa cum vedeţi, s-a facut scrum. 

Un grup de bărbați lucrau în spaţiul acela gol, bătând 
cu ciocanul într-un cadru de lemn - reconstruiau una 
dintre casele dărâmate, am presupus - si când am 
trecut pe lângă ei s-au oprit şi l-au salutat pe Sharon 
care a fluturat simbolic din mână, de parcă s-ar fi simţit 
oarecum jenat. 

— Sunt prieteni de-ai tăi? l-am întrebat. 

— Rude îndepărtate, a bâiguit luntraşul. Ridicarea 


spânzurătorilor e o afacere de familie... 

— Ridicarea de ce? l-a întrebat Emma. 

Dar înainte sá mai răspundă, bărbaţii reveniserä la 
lucru, cântând tare în timp ce-şi legănau ciocanele: 
„Ascultă bătaia ciocanelor, ascultă cum se bate un cui! 
E grozav să construieşti o spânzurătoare, leacul pentru 
orice cucui!” 

Dacă n-aş fi fost atât de îngrozit, aş fi izbucnit în râs. 


* 


Am mentinut cursul drept pe Canalul Febrei. Cu 
fiecare bătaie de baston, canalul părea să se ingusteze, 
ca restrâns de nişte mâini invizibile, uneori atât de mult 
încât pontoanele care-l străbăteau nu-şi mai aveau 
rostul; practic, puteai traversa apa sărind de pe un 
acoperiş pe celălalt, cerul cenuşiu, o simplă fisură între 
ele, sufocând şi adumbrind totul injur. În tot acest timp, 
Sharon turuia mai departe ca un manual insufletit. In 
câteva minute, a reuşit să epuizeze subiecte ca trenduri 
în moda din Pogonul Dracului (perucile furate prinse la 
cingători păreau foarte populare), produsul intern brut 
(constant negativ) şi istoria aşezământului (fusese 
fondat de crescătorii de viermi şi larve la începutul 
secolului al XII-lea). Tocmai se pregătea să se lanseze în 
punctele de atracție arhitectonice, cand Addison, care in 
tot acest timp se zvârcolise lângă mine, l-a întrerupt. 

— Pare că ştii tot ce se poate şti despre gaura asta 
infectă, dar nimic din ce ne-ai spus nu ne va fi de folos. 

— Dar ce-ati vrea să ştiţi? l-a întrebat Sharon, ajuns 
la capătul răbdării. 

— În cine putem avea încredere aici? 

— În nimeni. 

— Cum îi putem găsi pe deosebitii care trăiesc in 
bucla asta? l-a întrebat Emma. 

— Nu vreţi să-i găsiți, crede-mă. 

— Unde sunt strigoii care ne-au răpit prietenii? am 


intrebat si eu. 

— Astfel de informaţii dăunează afacerii, mi-a 
răspuns prompt Sharon. 

— Atunci lasá-ne să coboram din barca asta 
blestemată şi o să mergem să-i căutăm singuri! i-a zis 
Addison. Pierdem timp prețios si monologul tau 
interminabil ma adoarme. Am inchiriat un luntras, nu o 
guvernanta! 

— Ar trebui să te arunc in Canal pentru neobrazarea 
asta, dar dacă o fac, n-o să mai pup galbenii ăia cu care- 
mi eşti dator! 

— Galbeni, auzi! a zis Emma scuipând dezgustată. Şi 
cu bunăstarea concetatenilor tăi deosebiți cum rămâne? 
De loialitate n-ai auzit? 

— Dacă mi-ar fi păsat de aşa ceva, aş fi fost mort de 
mult, a chicotit Sharon. 

— Ar fi fost mult mai bine, a mormăit Emma şi a 
întors capul. 

În timp ce vorbeam, în jurul nostru au început să se 
încolăcească somoioage de ceață. Nu semănau deloc cu 
pâcla cenusie de pe Cairnholm - ceața asta era uleioasa 
şi gälbui-maronie, având culoarea şi consistenţa supei 
de dovleac. Apariţia ei l-a neliniştit pe Sharon şi, pe 
măsură ce drumul din fata noastră devenea din ce in ce 
mai greu de deslusit, capul lui se întorcea rapid de la 
dreapta la stânga, de parcă s-ar fi temut de un eventual 
pericol - sau ca si cum ar fi căutat un loc în care să ne 
arunce din barcă. 

— La dracu’, la dracu’, mormăia luntrasul. Asta nu-i 
de bine. 

— E doar ceaţă, i-a spus Emma. Noi nu ne temem de 
ceaţă. 

— Nici eu, i-a răspuns Sharon, dar asta nu-i ceață. E 
întunecime. Şi e făcută de om. În întunecime se pot 
întâmpla o grămadă de lucruri neplăcute, aşa că trebuie 
să ieşim din ea cât mai repede. 


Ne-a soptit sá ne acoperim şi ne-am conformat 
imediat. M-am retras spre gaura din prelată. Câteva 
clipe mai târziu, din întunecime s-a ivit o barcă la cârma 
căreia se aflau un bărbat şi o femeie care stăteau pe o 
bancuta. Se îndreptau în direcția opusă fata de noi si 
chiar dacă Sharon le dăduse bună dimineața, cei doi 
doar s-au holbat la el - si au continuat să se holbeze 
până când i-a înghițit din nou întunecimea. Bodogănind 
printre dinți, Sharon a manevrat luntrea către malul 
stâng, spre un doc mic care din barcă abia se deslusea. 
Dar la auzul bocănitului de paşi pe podeaua de lemn şi 
a murmurului scăzut, Sharon s-a sprijinit de baston ca 
să schimbe repede cursul. 

Am străbătut râul în zigzag de la un mal la celălalt, 
căutând un loc potrivit unde să acostăm, dar de fiecare 
dată când ne apropiam de mal Sharon vedea ceva ce nu- 
i plăcea şi făcea cale-ntoarsă. 

— Vulturi, bâiguia el. Peste tot numai vulturi... 

Eu nu vedeam niciunul, până când am trecut pe sub 
un pod care s-a lăsat sub greutatea unui bărbat. În timp 
ce alunecam pe sub el, omul s-a oprit şi s-a uitat în jos. 
Apoi a deschis gura si a tras aer în piept - ca să strige 
după ajutor, m-am gândit -, dar în loc de strigăt, din 
gura bărbatului a ieşit un jet puternic de fum galben 
care a năvălit înspre noi ca apa dintr-un furtun. 

M-am panicat şi mi-am ţinut respiraţia. Dacă era un 
gaz toxic? Sharon nu şi-a acoperit fața şi nici nu şi-a 
pus vreo mască de gaz. Mârâia doar „La dracu”, La 
dracu'!” in timp ce aburii respirației bărbatului formau 
rotocoale in jurul nostru,  amestecându-se cu 
întunecimea şi reducând vizibilitatea la zero. În doar 
câteva secunde, omul, podul pe care stătea şi malurile 
râului dispăruseră. 

Am scos capul de sub prelată (oricum nu ne vedea 
nimeni) şi am spus cu voce joasă: 

— Când ai zis că scârboşenia asta e făcută de om, am 


crezut ca te referi la burlanele pe care iese fumul, n-am 
crezut ca trebuie luat ad litteram... 

— O, uaaau, s-a minunat Emma care scosese si ea 
intre timp capul. La ce serveste? 

— Vulturii trimit intunecimea ca să-şi ascundă 
activitățile, ne-a spus Sharon, şi ca să-şi orbească 
prada. Din fericire pentru voi, eu nu sunt o pradă 
uşoară. 

Şi-a scos bastonul lung din apă, vrând parcă să-l 
înfigă in intunecimea din fata noastră. Apoi l-a 
scufundat din nou în apă şi, sprijinindu-se în el, a 
învârtit barca cu grijă într-un cerc, cercetând apele din 
jur cu felinarul. 

— Dar dacă fac asta, înseamnă că sunt deosebiți, sau 
nu? l-a întrebat Emma. Şi dacă sunt deosebiți, poate 
sunt şi prietenosi. 

— Cei cu sufletul curat nu ajung pirati in cloaca asta, 
i-a răspuns Sharon şi s-a oprit din invartitul bărcii 
pentru că lumina felinarului a dezvăluit o nouă 
ambarcatiune care se apropia de noi. Vorbesti de lup si 
lupu-i la uşă. 

Nu-i distingeam foarte clar, dar nici ei nu vedeau 
deocamdată prea mult din barca noastră, în afara unei 
lumini puternice. Nu era cine ştie ce avantaj, dar măcar 
ne permitea să-i măsurăm din cap până în picioare până 
să fim nevoiţi să ne ascundem sub prelată. În barcă 
erau doi bărbați de două ori mai înalți ca noi. Primul 
manevra un motor extern deosebit de silențios, iar 
celălalt avea în mână o bâtă. 

— Dacă sunt atât de periculoşi, am şoptit eu, de ce ce 
îi aşteptăm cu mâinile în sân? 

— Suntem aproape în inima Pogonului, nu mai putem 
scăpa de ei. Şi sigur o să-i conving să ne lase în pace. 

— Şi dacă n-o să-i convingi? l-a întrebat Emma. 

— S-ar putea să fiți nevoiți să faceţi o baie în râu. 

Emma a aruncat o privire spre apa neagră şi uleioasă: 


— Mai bine mor, a spus ea. 

— Cum doresti. Acum, copilasi, va recomand sa va 
faceti nevazuti si nu care cumva sa va clintiti de acolo. 

Am tras iarăşi prelata peste noi. N-a durat mult pana 
când am auzit o voce puternică: 

— Salutare, luntrasule! 

— Salutare şi tie, i-a răspuns Sharon. 

Am auzit sunetul vâslelor despicând apa şi am simţit 
o zdruncinătură când cealaltă barcă s-a ciocnit de a 
noastră. 

— Cu ce treabă pe aici? 

— O croazieră de agrement, atâta tot, a spus Sharon 
pe un ton voios. 

— Ce zi frumoasă pentru o croazieră! i-a răspuns 
bărbatul râzând. 

Celălalt însă nu avea chef de glume. 

— Ş-acol' sub cârp-aia? a mârâit cu un accent 
aproape imposibil de descifrat. 

— E treaba mea ce duc în barcă. 

— Tot-s tres pe Canalu’ Febrei îi treaba noastră. 

— Nişte sfori vechi si bibelouri, dacă chiar tre’ să ştii, 
i-a răspuns Sharon. Nimic interesant. 

— Atunci n-o să te superi dacă aruncăm o privire, a 
spus primul bărbat. 

— Şi cu învoiala noastră cum rămâne? Nu v-am plătit 
pentru luna asta? 

— Nu ma' avem niş o învoială, i-a răspuns cel de-al 
doilea. Strigoii plătesc de cinş ori pretu’ pentru nis 
mâncători grăsuni. Dacă ne scapă vreunu’, în groapă cu 
noi... sau mai rău. 

— Ce poate fi mai rău decât groapa? a zis primul. 

— N-am de gan’ s-aflu. 

— Domnilor, fiți rezonabili, a spus Sharon. Poate e 
timpul să renegociem. Pot şi eu să vă ofer un pret 
competitiv... 

Mâncătorii. Tremuram în ciuda căldurii lipicioase 


venită de la mâinile Emmei care se încălzeau tot mai 
repede, incingand aerul de sub prelata. Speram sa nu fie 
nevoie sa le foloseasca, dar cei doi barbati nu voiau sa 
se urneasca de lângă noi si ma temeam ca pălăvrăgeala 
luntrasului îi va reține şi mai mult. Dar o încăierare ar fi 
însemnat un dezastru. Chiar daca i-am fi învins pe 
bărbații din barcă, vulturii, cum îi numea Sharon, erau 
peste tot. Mi-am imaginat o gloată care putea să ne 
urmărească cu bărci sau care putea să tragă în noi de 
pe mal, să plonjeze în barcă de pe podurile suspendate — 
şi simțeam că înlemnesc de frică. Chiar nu voiam să aflu 
ce era un „mäncätor”. 

Dar în clipa următoare am auzit un sunet care-mi 
dădea speranță - clinchetul monedelor care treceau 
dintr-o palmă în alta, şi vocea celui de-al doilea bărbat 
spunând: 

— Ca să vezi! Omu-i plin de bani! M-aş putea muta-n 
Spania cu ăştia! 

Şi tocmai când mă pregăteam să răsuflu uşurat, mi- 
am simțit stomacul chircindu-se. O senzaţie familiară mi 
se furişa în burtă şi mi-am dat seama că se tot accentua 
de ceva timp. Începuse cu o mâncărime, apoi s-a 
transformat într-o durere mocnită şi devenea tot mai 
ascuţită — semnul care trăda prezenţa unui suflet-pustiu 
prin preajmă. 

Dar nu orice suflet-pustiu. Era sufletul-pustiu din 
tunel. Al meu. 

Cuvintele mi-au venit în minte fără niciun 
avertisment. Al meu. Sau poate că era tocmai pe dos. 
Poate că eu eram al lui. 

Nicio înţelegere nu putea garanta pe deplin siguranța 
noastră. Probabil că voia să mă ucidă la fel de mult ca 
oricare alt suflet-pustiu, doar că pentru moment ceva îi 
atenuase furia. Era acelaşi lucru misterios care îl 
fermecase şi-l făcuse sá se întoarcă spre mine si 
întorsese magnetul acului de compas din interiorul meu 


- şi acul ăsta imi sugera că sufletul-pustiu era aproape 
şi că se apropia şi mai mult. 

Şi tocmai la timp ca să-i ajute pe ăştia să ne prindă 
sau să ne omoare. Sau să ne omoare chiar el. Am 
hotărât că dacă vom ajunge la mal teferi primul lucru pe 
care îl voi face va fi să mă ocup o dată pentru totdeauna 
de această problemă. 

Dar oare unde era? Dacă într-adevăr se afla atât de 
aproape cum îl percepeam, înseamnă că înota spre noi 
prin Canal şi sunt sigur c-aş fi auzit o făptură cu şapte 
tentacule inotand în stilul bras. Apoi acul s-a deplasat si 
a coborât putin şi atunci am ştiut — aproape că-l vedeam 
- că era sub apă. După cum stăteau lucrurile se pare ca 
sufletele-pustii nu aveau nevoie să iasă prea des la 
suprafață să respire. O clipă mai târziu, s-a auzit un 
plop uşor când s-a lipit de fundul bărcii noastre. Am 
tresărit cu toţii la auzul lui, dar numai eu ştiam despre 
ce e vorba. Aş fi vrut să-mi pot avertiza prietenii, dar 
trebuia să rămân nemişcat, despărțit de el de doar o 
bucată de lemn. 

— Ce-a fost asta? a întrebat primul bărbat. 

— Eu n-am auzit nimic, a minţit Sharon. 

Dă-i drumul, am rostit fără să scot vreun sunet, în 
speranţa că sufletul-pustiu mă auzea oricum. Pleacă de 
aici si lasă-ne in pace. Însă sufletul-pustiu a început să 
râcâie plăcile de lemn; îl şi vedeam cum roade fundul 
bărcii. 

— Am auzit clar, a spus al doilea. Luntrasu’ ăst vre 
să ne prostească, Reg! 

— Da, cred că ne coace ceva, a spus primul. 

— Vă asigur că nu-i deloc aşa, le-a zis Sharon. E 
barca asta răblăgită. E vremea s-o pun pe butuci. 

— Las-o baltă. Învoiala a căzut. Arată-ne ce-ai acolo. 

— Sau poate îmi permiteti să-mi îmbunătățesc oferta, 
a spus Sharon. Putem să-l considerăm un ciubuc 
pentru bunăvoința voastră ieşită din comun. 


Cei doi se consultara soptind. 

— De-i lăsăm să plece şi-i prinde al’cineva pe 
mäncätori - în groapă cu noi. 

— Sau mai rău. 

Pleacă, pleacă, PLEACĂ! l-am rugat în limbaj uman pe 
sufletul-pustiu. 

Poc, poc, POC, mi-a răspuns, bocănind în carenă. 

— Dă cârpa aia la o parte! a poruncit unul dintre 
bărbați. 

— Domnule, vă rog să aşteptaţi putintel... 

Dar bărbații păreau hotărâți. Barca noastră se legana 
de parcă cineva ar fi vrut să păşească la bord. S-au 
auzit tipete, apoi paşi pe lângă capetele noastre si 
încăierarea a izbucnit. 

„Nu mai are rost să ne ascundem”, mi-am spus în 
gând si ceilalți păreau să fie de aceeaşi părere. Am văzut 
degetele încinse şi roşii ale Emmei apucând marginea 
prelatei. 

— Număr până la trei, ne-a şoptit ea. Sunteţi gata? 

— Ca nişte cai de cursă, a mârâit Addison. 

— Stati! am spus eu. Mai întâi, ar trebui să ştiţi că... 
sub barcă... e... 

Dar prelata a fost smulsă de deasupra noastră şi n- 
am mai apucat să-mi termin avertismentul. 


* 


Mai departe totul s-a petrecut foarte repede. Addison 
a muşcat brațul celui care înlăturase prelata si Emma l- 
a pocnit pe acelaşi bărbat, zgâriindu-l pe fata cu 
degetele incinse. Acesta a facut un pas în spate, 
împleticindu-se si tipand, apoi s-a prăbuşit în apă. 
Sharon fusese trântit pe jos şi celălalt bărbat stătea 
lângă el cu bâta ridicată. Addison a sărit spre el şi l-a 
inhätat de picior. Bărbatul s-a întors ca să-l scuture de 
pe piciorul lui, lăsându-l pe Sharon nesupravegheat. 
Luntraşul s-a ridicat şi i-a tras un pumn în stomac. 


Barbatul s-a aplecat si Sharon l-a dezarmat cu o 
rasucire abila a bastonului. 

Bărbatul a decis sá se dea bătut cât mai putea si a 
sărit înapoi în barca lui. Sharon a smuls prelata care 
acoperea motorul extern, a tras cordonul şi barca s-a 
trezit la viață, bolborosind chiar în clipa în care o a treia 
barcă s-a ivit din întunecimea care ne înconjura. În 
barcă erau trei bărbaţi - unul înarmat cu un pistol 
vechi, atintit asupra Emmei. 

Fam strigat sá se lase în jos si am sărit în fata ei 
exact în clipa în care pistolul s-a descărcat şi a scos un 
nor alb de fum. Apoi bărbatul l-a atintit asupra lui 
Sharon care a dat drumul acceleratorului şi a ridicat 
mâinile. Şi probabil că s-ar fi zis cu noi dacă în secunda 
următoare n-aş fi început să bolborosesc nişte cuvinte 
ciudate care au năvălit din mine, puternice şi hotărâte şi 
complet străine urechilor mele. 

Scufundă-le barca! Foloseste-ti limbile să le scufunzi 
barca! 

În fracțiunea de secundă cât le-a luat să se întoarcă şi 
să se holbeze la mine, sufletul-pustiu s-a desprins de 
carenă şi şi-a proiectat limbile către cealaltă barcă. 
Acestea au tasnit din apă şi biciuind buza pupei au 
întors barca cu fundul in sus. Cei trei bărbaţi au 
aterizat în apă. 

Barca a căzut peste doi dintre ei. 

Probabil că Sharon ar fi apăsat acceleratorul şi ne-ar 
fi scos de acolo cât ai zice peşte dacă n-ar fi înlemnit, 
tulburat de ceea ce se întâmplase, cu mâinile încă 
ridicate spre cer. 

Ceea ce-mi convenea. Oricum nu se terminase. 

Ala, am spus uitându-mă la pistolarul care dădea din 
mâini şi din picioare în apă. Se pare că sufletul-pustiu 
mă auzea şi sub apă pentru că în secundele următoare, 
bărbatul a început să tipe, şi-a coborât privirea şi a fost 
tras în jos. A dispărut pur şi simplu, şi imediat apa s-a 


colorat in rosu in punctul in care statuse mai inainte. 

— N-am zis să-l mänänci! am spus în grai uman. 

— Ce mai aştepţi! Pleacă! i-a strigat Emma lui 
Sharon. 

— Da, da, s-a bâlbâit luntraşul. 

Odată dezmeticit, şi-a coborât mâinile şi s-a proptit în 
accelerator. Motorul a schelălăit şi Sharon a tras de 
cârmă şi a făcut o piruetă strânsă cu barca, trântindu- 
ne pe mine, Emma şi Addison într-un morman. Barca s- 
a zgältäit şi a täsnit drept înainte si în clipa următoare 
sprintam printre spirale întunecate, retragandu-ne 
înapoi pe unde venisem. 

Emma s-a uitat la mine şi eu la ea şi, deşi nu auzeam 
nimic din cauza uruitului motorului, am putut să citesc 
atât euforia, cât şi frica de pe chipul ei - era o expresie 
care spunea „Tu, Jacob Portman, eşti uimitor si 
înfricoşător”. Dar când mi-a vorbit, am auzit doar o 
întrebare: „Unde e?” 

Chiar aşa, unde era? Speram c-o să reuşim să 
scăpăm de sufletul-pustiu cât timp e ocupat să-i facă 
bucățele pe piraţii de pe Canal, dar judecând dupa 
măruntaiele mele, ştiam că se apropia, ținându-se de 
noi cu una dintre limbile lui pe post de cablu de 
remorcare. 

„Aproape”, i-am şoptit eu. 

Ochii i s-au luminat şi a dat din cap o singură dată, 
hotărât: Bine. 

Am scuturat din cap. De ce nu-i era frică? De ce nu-şi 
dădea seama cât era de periculos? Sufletul-pustiu 
prinsese gustul sângelui şi tocmai lăsase în urmă o 
masă neterminată. Cine ştie ce mârşăvie clocotea încă în 
el? Dar felul în care mă privea... Zâmbetul ăla era de 
ajuns ca să-mi dea curaj şi să mă facă să simt că sunt 
în stare de orice. 

Ne apropiam cu repeziciune de podul unde il 
întâlniserăm pe făcătorul de întunecime. Ne aştepta 


ghemuit si urmarindu-ne pe deasupra tevii armei pe 
care o tinea sprijinita de balustrada. 

Ne-am ferit. Am auzit două impuscäturi. Am ridicat 
din nou privirea şi am văzut că toată lumea era teafără. 

Treceam pe sub pod. Odată ieşiţi pe cealaltă parte, 
avea să tragă din nou. Nu puteam risca una ca asta. 

M-am întors si am tipat „pod!” în limba sufletului- 
pustiu şi creatura a părut să înțeleagă imediat ce voiam 
să spun. Cele două limbi rămase libere au tasnit in sus 
şi, cu o plescăitură umedă, s-a încolăcit în jurul 
bârnelor fragile care susțineau podul. Celelalte trei s-au 
desfăşurat formând un triunghi şi s-au încordat ca un 
elastic întins la maximum. Monstrul a tasnit din apă, 
priponit între barcă şi pod ca o stea de mare. 

Barca a încetinit brusc, de parcă cineva ar fi tras o 
frână de siguranţă; toți patru am fost aruncaţi la 
pământ. Podul s-a legănat cu un geamăt şi bărbatul 
care trăsese asupra noastră s-a împiedicat şi a scăpat 
arma din mână. Eram sigur că ori podul, ori sufletul- 
pustiu nveau să se rupă în două. Sufletul-pustiu guita 
ca un porc înjunghiat, de parcă s-ar fi frânt la mijloc, 
dar în clipa în care bărbatul s-a aplecat să-şi înşface 
arma, părea că podul avea să reziste, ceea ce însemna 
că dădusem avântul şi viteza cu care ne deplasasem 
până atunci pe nimic. Acum nu mai eram nici măcar 
tinte în mişcare. 

— Dă-i drumul! i-am urlat sufletului-pustiu, tot pe 
limba lui. 

Dar nu m-a ascultat - făptura asta nu voia să ma 
părăsească cu una, cu două. Aşa că m-am năpustit şi 
m-am aplecat peste pupă. l-am zărit una dintre limbi 
încolăcită în jurul cârmei. Mi-am amintit cum atingerea 
Emmei a făcut cândva un suflet-pustiu să-i elibereze 
glezna, aşa că am tras-o într-o parte şi i-am spus să 
încingă cârma. Emma s-a conformat - încă putin si ar fi 
căzut din barcă la cât s-a întins ca să ajungă la carma -, 


iar sufletul-pustiu a guitat si i-a dat drumul. 

Totul s-a petrecut de parca am fi tras cu prastia. 
Sufletul-pustiu a zburat cat colo si s-a trantit de pod cu 
o bubuitura fatala; constructia darapanata s-a indoit si 
s-a prăbuşit în apă. În acelaşi timp, capătul bărcii a 
coborât şi motorul, ambalat din nou, ne-a proiectat 
înainte. Accelerarea bruscă ne-a răsturnat ca pe nişte 
popice. Sharon a reuşit să se agate de carma şi, 
redresând barca, ne-a scos de pe cursul care ne-ar fi 
putut proiecta în peretele canalului. Am zburat de-a 
lungul Canalului, formând în urma noastră un V mare 
de apă murdară. 

Ne-am ghemuit în barcă, în caz că ne-am fi trezit cu 
alte gloanțe asupra noastră. Pentru moment păream în 
afara pericolului. Vulturii rămăseseră undeva în spatele 
nostru şi nu vedeam cum ne-ar fi putut ajunge din 
urmă. 

Addison m-a întrebat printre gâfâieli: 

— E monstrul cu care ne-am întâlnit la metrou, nu-i 
aşa? 

Mi-am dat seama că până atunci îmi tinusem 
respirația, aşa că am răsuflat şi am dat din cap. Emma 
s-a uitat la mine de parcă s-ar fi aşteptat să-i spun mai 
multe, dar deocamdată imi tremura fiecare nerv 
încercând să diger tot ceea ce se întâmplase. Un lucru 
era sigur: de data asta l-am controlat aproape cu totul. 
Ca şi cum de fiecare dată când îl întâlneam săpam tot 
mai adânc în centrul lui nervos. Cuvintele ajungeau la 
mine mai uşor, le simțeam mai putin străine şi nici 
sufletul-pustiu nu se mai împotrivea la fel de tare. 
Totuşi, era ca un tigru pe care reusisem să-l pun în lesă. 
Putea să se întoarcă în orice clipă să ia o îmbucătură 
din mine sau din oricare dintre noi. Şi totuşi, din motive 
necunoscute mie, n-a făcut-o. 

Poate că, după încă o încercare sau două, o să 
reuşesc să-l controlez cu adevărat. Şi atunci... Să vezi 


atunci! 

Dumnezeule, ce gand! 

Atunci am fi de neoprit. 

Am aruncat o privire in urma mea la fantoma podului 
în jurul căreia se invarteau rotocoale de praf si rumegus, 
acolo unde, cu doar cateva minute mai inainte, se aflase 
construcția. M-am uitat la dărâmături, asteptandu-ma 
să văd un membru ieşind la suprafață, dar n-am văzut 
decât un vârtej de gunoaie neinsufletite. Am încercat sa- 
l simt, dar stomacul devenise inutil, extenuat si gol. Apoi 
ceața de culoarea noroiului s-a îngroşat în spatele 
nostru şi a blocat priveliştea pe deplin. 

Tocmai când aveam şi eu nevoie de un monstru, se 
pare că murise. 


* 


Barca s-a inclinat cand Sharon a slabit pedala de 
acceleratie si s-a abatut spre dreapta, prin intunecimea 
are se risipea incet, spre o cladire darapanata cu 
apartamente ieftine. Constructia se afla chiar pe buza 
canalului si parea un zid imens, compact care semana 
mai mult cu un labirint înfiorător si cu un aer de 
fortareata, cu putine puncte de intrare. A lasat barca sa 
pluteasca incet, cautand un loc pe unde se putea intra. 
Până la urmă, Emma a fost cea care a zărit unul, chiar 
dacă eu nu vedeam mai nimic în afară de nişte jocuri de 
umbre. 

Ar fi fost prea mult s-o numim alee. Era o potecă 
lungă şi îngustă ca tăişul unui cuţit, lată de-o palmă si 
de cincizeci de ori mai înaltă, intrarea fiind marcată de o 
scară acoperită de muşchi, prinsă cu şuruburi de 
peretele canalului. Surprinsesem doar putin din pasaj 
pentru că, într-o clipă, crăpătura s-a ascuns în beznă. 

— Oare încotro duce? am întrebat. 

— Într-un loc unde îngerii se tem să calce, mi-a 
răspuns Sharon. Nu pe aici îmi planificasem eu să 


debarcam, dar nu prea avem de ales acum. Sunteti 
siguri ca nu vreti sa renuntati la Pogon? inca nu e prea 
tarziu. 

— Sută la sută siguri, au răspuns Emma si Addison in 
cor. 

Eu unul as fi stat să dezbat putin problema - dar 
acum era prea târziu să ne mai întoarcem. Eliberează-i 
sau mori încercând, era mottoul meu din ultimele zile. 
Venise vremea să mă arunc în luptă. 

— În cazul ăsta, uscat la vedere, a spus Sharon sec. 

A scos cablul de amaraj de sub scaun, l-a azvarlit 
peste scară şi ne-a tras la mal. 

— Toată lumea jos, vă rog! Toată lumea! Aveţi grijă pe 
unde calcati. Stai aşa, lasă-mă să te ajut. 

Sharon s-a catarat pe scara alunecoasa, cu leaturi 
doar din loc în loc, cu agilitatea cuiva care mai făcuse 
asta de nenumărate ori. Ajuns sus, s-a lăsat în 
genunchi pe mal şi s-a aplecat să ne ajute pe fiecare. 
Emma a urcat prima, apoi i l-am întins pe Addison care 
se fataia agitat, după care - pentru că sunt prost si 
mândru - am pus piciorul pe prima treaptă a scării, fără 
să mă sprijin de mâna lui Sharon şi mai-mai să alunec. 

În clipa în care am ajuns teferi la mal, Sharon a dat 
să coboare înapoi în barcă. Motorul rămăsese pornit. 

— Numai puţin, a spus Emma. Tu unde pleci? 

— Cât mai departe de locul ăsta! i-a răspuns Sharon 
sărind de pe scară în barcă. Poţi, te rog, să-mi arunci 
frânghia de colo? 

— În niciun caz! Mai întâi trebuie să ne arăţi încotro 
s-o apucăm. Habar n-avem unde suntem! 

— Eu nu mă ocup de circuite la sol. Sunt doar ghid 
de croaziere. 

Am schimbat priviri pline de neîncredere. 

— Măcar spune-ne pe unde s-o luăm! l-am implorat. 

— Sau, şi mai bine, dă-ne o hartă, i-a zis Addison. 

— O hartă! a izbucnit Sharon de parcă tocmai ar fi 


auzit o mare trasnaie. Pe Pogonul Dracului sunt mai 
multe pasaje folosite de hoti, tuneluri criminale si hrube 
ilegale decat in oricare alt loc de pe pamant. Locul asta 
nu poate fi cartografiat! Si acum, terminati cu copilariile 
si dati-mi parama! 

— Nu înainte să ne dai un indiciu folositor! a spus 
Emma. Numele cuiva care ne-ar putea ajuta — care n-ar 
încerca să ne vândă strigoilor! 

Sharon a izbucnit în râs. 

Emma a adoptat o poziţie sfidătoare. 

— Trebuie să fie măcar un om în tot oraşul! 

— Şi tocmai vorbeşti cu el! i-a spus Sharon, apoi s-a 
urcat până la jumătatea scării şi a luat parâma din 
mâna Emmei. Să terminăm cu prostiile. La revedere, 
copii! Deşi sunt sigur că n-o să ne mai vedem vreodată. 

Şi spunând asta a păşit în barcă - într-o băltoacă ce-i 
ajungea până la glezne. L-am auzit tipand ca o 
domnişoară, apoi l-am văzut aplecându-se să vadă ce s- 
a întâmplat. Se pare că gloantele care nu ne-au nimerit 
pe noi găuriseră barca şi începuse să ia apă la bord. 

— Uite, ce-ati făcut! Mi-au ciuruit barca! 

Emmei îi străluceau ochii. 

— Ce-am făcut noi? 

Sharon a inspectat în grabă barca şi a tras concluzia 
că daunele erau majore. 

— Am eşuat! a declarat el pe un ton dramatic. 

Apoi a oprit motorul, şi-a restrâns vâsla până la 
dimensiunile unui baston şi a urcat din nou pe scară. 

— O să caut un meşter priceput care să-mi repare 
barca, a spus şi a rupt-o la fugă. Şi nu cumva să veniți 
după mine! 

Am pornit-o după el în şir indian prin pasajul îngust. 

— De ce? a tipat Emma în urma lui. 

— Pentru că sunteți blestemati! Pieze rele! se agita 
Sharon dând din mâini de parcă se apăra de muşte. 
Plecati! 


— Cum adica? 

Emma a alergat cativa pasi si l-a agatat pe Sharon de 
cotul ascuns in pelerina. Luntrasul s-a intors repede si 
si-a tras mana din stransoarea ei. M-am temut o clipa 
că o s-o lovească. M-am încordat, gata sa sar la el, dar 
bratul i-a ramas suspendat in aer, ca un avertisment. 

— Am parcurs traseul ăsta de o mie de ori şi niciodată 
n-am fost atacat de pirații Canalului. Si nici n-am fost 
obligat să-mi abandonez ascunzişul sau să folosesc 
motorul pe benzină. Şi niciodată, dar niciodată, n-am 
rămas cu barca în drum. Nu meritati efortul, pur si 
simplu. Aşa că nu vreau să mai am de-a face cu voi. 

În timp ce vorbea, am aruncat o privire peste umărul 
lui, spre capătul pasajului. Ochii nu mi se obişnuiseră 
pe deplin cu întunericul, dar ceea ce vedeam era 
înfiorător: pasajul întortocheat ca un labirint era plin de 
cadre de uşi fără uşi, ca o gură ştirbă, animat de sunete 
sinistre - murmur de voci, hársáit, tropote. Din când in 
când, mă simțeam urmărit de ochi flămânzi şi auzeam 
parcă hârşâitul cutitelor scoase din teci. 

Nu ne putea abandona aici. Nu aveam încotro, trebuia 
să ne milogim de el. 

— Te plătim dublu fata de ce-am promis, am spus. 

— Si-ti reparam barca, a sărit şi Addison. 

— Lăsaţi-mă cu maruntisul vostru! a spus Sharon. 
Nu vedeţi că sunt ruinat! Cum sa mă întorc la Pogonul 
Dracului? Credeţi că vulturii o să mă lase să trec după 
ce clienții mei i-au omorât pe doi dintre ai lor? 

— Dar ce-ai fi vrut să facem? l-a întrebat Emma. 
Trebuia să ripostăm! 

— Nu fi naivă. N-ar fi dus niciodată povestea prea 
departe dacă n-ar fi fost... chestia aia... 

Sharon m-a privit şi a început să vorbească în şoaptă: 

— Poate c-ar fi trebuit să-mi spui de la început că eşti 
mână în mână cu creaturile nopții 

— Hmmm. N-aş zice că sunt aliat cu ele... 


— Nu exista prea multe fapturi pe lumea asta de care 
să ma tem, dar am o regulă: să ma tin departe de 
monstrii care iti sug sufletul - si se pare ca tu ai unul 
care te urmareste ca un copoi! Ma astept sa apara in 
orice clipa... 

— Putin probabil, a spus Addison. Ai uitat ca i-a 
cazut un pod in cap acum cateva minute? 

— Un podet, i-a răspuns Sharon. Si acum vă rog să 
mă scuzati, dar trebuie să caut un meşter. 

Şi spunând asta, a şters-o numaidecât. 

Înainte ca noi să pornim pe urma lui, s-a făcut 
nevăzut după un colț şi până să ajungem acolo, s-a 
evaporat - probabil într-unul dintre tunelurile despre 
care ne povestise. Mergeam în cerc, confuzi şi speriați. 

— Nu-mi vine să cred că ne-a abandonat, pur şi 
simplu! am spus eu. 

— Nici eu, a zis Addison indiferent. De fapt, nici nu 
cred asta - cred că negociază. 

Câinele şi-a dres glasul, s-a aşezat pe labele din spate 
şi s-a adresat acoperişurilor din jurul nostru cu o voce 
tunătoare. 

— Domnul meu! Vrem să le salvăm pe ymbrynele 
noastre şi pe prietenii nostri, si credeti-mä c-o sa 
reuşim. Si când o să audă că ne-ati ajutat, or să fie 
foarte recunoscători! 

A făcut o pauză de efect şi a continuat. 

— Lasă compasiunea! Uită de loialitate! Dacă eşti cel 
putin la fel de inteligent şi ambițios cum te-am văzut, o 
să recunoşti o ocazie bună care să te avanseze în rang. 
Iti suntem deja datori, dar să aduni märuntis de la copii 
şi animale e ceva extrem de modest în comparație cu 
conştiinţa ca-ti sunt datoare o mulțime de ymbryne. 
Poate vrei să ai o buclă doar pentru tine, propriul tău 
teren de joacă, fără alti deosebiți care să facă mizerie pe 
acolo! În orice epocă sau loc: o insulă exotică într-o 
epocă paşnică, o groapă oribilă pe vremea ciumei - tu 


alegi. 

— Chiar crezi că i-ar putea oferi toate astea? i-am 
şoptit Emmei. 

Emma a ridicat din umeri. 

— Imagineaza-ti câte posibilități! a continuat Addison 
să turuie. 

Vocea lui răsuna cu ecou. Am aşteptat cu sufletul la 
gură. 

Undeva se certau doi oameni. 

Apoi cineva a tuşit. 

Paşi grei se auzeau târându-se pe trepte. 

— Eh, măcar a fost un discurs frumos, a suspinat 
Emma. 

— Dă-l naibii, am spus uitându-mă spre bifurcatiile 
pasajului care o lua la stânga, apoi la dreapta de unde 
continua neabătut înainte. 

— Şi acum, încotro? 

Am ales un pasaj la nimereală - drept înainte - şi am 
pornit la drum. N-am făcut mai mult de zece paşi când 
am auzit o voce: 

— Eu n-aş lua-o pe-acolo. E Aleea Canibalilor şi nu-i 
doar un nume fistichiu. 

Sharon s-a ivit în spatele nostru cu mâinile în şolduri, 
ca un antrenor de fitness. 

— Se pare că mi s-a înmuiat inima la bătrâneţe, a 
spus el. Sau mintea... 

— Asta înseamnă c-o să ne ajuţi? l-a întrebat Emma. 

S-a pornit o ploaie liniştită. Sharon a ridicat botul şi a 
lăsat câțiva stropi să-i ude fata. 

— Cunosc un avocat. Mai întâi vreau să semnaţi un 
contract în care să fie toată suma pe care mi-o datorati. 

— Bine, bine, a spus Emma. Dar ne ajuţi? 

— După care trebuie să-mi duc barca la reparat. 

— Şi după aia? 

— După aia vă ajut, da. Desi nu va pot promite 
rezultate spectaculoase şi vreau să stabilim de la 


început ca sunteți cu toţii nişte nătărăi. 

Nu prea ne venea să-i mulțumim când ne gândeam 
cât ne-a chinuit. 

— Şi acum rämäneti grupaţi si urmaţi toate 
instrucțiunile mele fără cârtire. Ati omorât doi vulturi azi 
şi fiți siguri că sunteți căutați. 

N-am comentat nimic. 

— Dacă pun mâna pe voi, nu mă cunoaşteţi. Nu m-ati 
văzut vreodată. 

Am dat din cap ca nişte catelusi de jucărie. 

— Şi orice ati face, pentru nimic in lume nu vă 
atingeti de ambrozie. Altfel, vă jur pe ochii din cap că nu 
mai parasiti locul asta. 

— Nici nu stiu ce-i aia, am spus si judecand dupa 
fețele lor, nici Emma sau Addison nu păreau mai 
lämuriti. 

— O să aflați voi, a spus Sharon pe un ton care 
prevestea tot ce-i mai rau si fluturand din pelerina, a 
pornit drept inainte prin labirint. 


CAPITOLUL TREI 


Chiar înainte sa fie dusă la tăiat într-o măcelărie 
modernă, vaca e împinsă printr-un labirint şerpuitor. 
Curbele strânse şi unghiurile moarte nu-i permit 
animalului să vadă nimic altceva decât peticul din fața 
lui, aşa că nu-şi dă seama decât prea târziu, când 
labirintul se îngustează brusc şi vacii i se pune un colier 
metalic, încotro duce acel drum. Dar urmărindu-l pe 
Sharon care ne conducea în inima Pogonului, ştiam 
exact ce urma, chiar dacă nu şi când sau cum. Cu 
fiecare pas şi fiecare cotitură, ne împotmoleam tot mai 
mult într-un nod pe care nu ştiam dacă aveam să-l mai 
desfacem vreodată. 

Aerul fetid din jurul nostru rămânea acelaşi oriunde 
mergeam, singura aerisire fiind crăpătura cu margini 
neregulate prin care se întrezărea cerul de deasupra 
noastră. Culoarul format între zidurile umflate şi 
dărăpănate era atât de îngust, încât pe alocuri a trebuit 
să înaintăm într-o rână, punctele strâmte fiind colorate 
într-un negru uleios de hainele celor care trecuseră pe 
acolo mai înainte. Nu era nici urmă de natură, nimic 
verde, nimic viu care să îndulcească peisajul oribil şi să 
ne facă să uităm de fantomele cu ochii insangerati care 
ne spionau din dosul uşilor sau de sub gratiile care 
dădeau spre stradă, şi care sigur ar fi sărit pe noi dacă 
n-am fi fost însoțiți de ghidul nostru uriaş, îmbrăcat în 
negru. O urmăream pe Moartea în persoană prin ocnele 
iadului. 

A urmat o cotitură, apoi încă una. Fiecare pasaj nou 
semăna cu cele pe care le părăsiserăm. Nici urmă de 
indicatoare sau marcaje. Fie Sharon avea o memorie 
ieşită din comun, fie bănăbăia complet la nimereală, 
încercând să scape de pirații Canalului care ar fi putut fi 


pe urmele noastre. 

— Tu ştii unde mergem? l-a întrebat Emma. 

— Bineînțeles ca ştiu! s-a ratoit Sharon, apoi a 
dispărut după un colt fără să arunce nici măcar o 
privire în urmă. 

În clipa următoare s-a oprit, a făcut cale-ntoarsă şi a 
coborât printr-o poartă aflată la demisol. Înăuntru se 
afla o pivniță umedă şi rece, înaltă de doar un metru 
jumate, iluminată de un bec palid şi slab cu lumină 
cenusie. Am traversat cocosati un coridor subteran, 
călcând pe oase de animal aruncate la întâmplare, 
ştergând tavanul cu vârful capului, trecând pe lângă 
obiecte pe care încercam să le ignor - o siluetă 
prăbuşită, nişte oameni care tremurau pe nişte saltele 
mizerabile umplute cu paie; un băiat zdrentaros cersea 
întins pe jos, cu o găletuşă atârnându-i de un braţ. În 
capătul îndepărtat, pasajul se lărgea într-un fel de 
încăpere. Şi sub razele de lumină care se strecurau prin 
câteva ferestre năclăite, am dat cu ochii de nişte 
spălătorese nefericite care frecau cu peria hainele 
murdare în apa imputita a Canalului. 

Slavă Domnului, după câteva trepte am ieşit într-o 
curte împrejmuită de ziduri de unde se vedeau pereţii 
mai multor clădiri. Într-o altă realitate ar fi putut avea 
un petic de iarbă sau un foişor drăgălaş, dar ne aflam în 
Pogonul Dracului, o groapă de gunoi şi o cocină. 
Şiroaiele de zoaie pline de viermi aruncate de la etaj 
formaserá o crustă pe pereţi si în mijloc, înfiptă parcă în 
mocirla din jur, se afla o cuşcă de lemn în care un băiat 
jigărit păzea un porc si mai jigărit - unul singur. Langa 
un perete din chirpici, o femeie fuma şi citea ziarul, în 
timp ce, în spatele ei, o fată o despăduchea. Femeia şi 
fata nu ne-au văzut când am trecut pe lângă ele, dar 
băiatul a îndreptat o furcă spre noi. Văzând că nu 
năzuim la porcul lui, s-a lăsat pe vine, epuizat. 


Emma s-a oprit în mijlocul curții privind sforile 
încărcate de rufe puse la uscat, întinse printre 
jgheaburi. Ne-a spus încă o dată că hainele noastre 
pătate de sânge ne fac să arătăm de parca am fi 
participat la un măcel şi a propus să ne schimbăm. 
Sharon i-a spus că prin acele locuri ucigaşii nu băteau 
deloc la ochi şi a zorit mai departe, dar Emma a rămas 
în urmă insistând cum strigoiul de la metrou ne văzuse 
deja în hainele murdare de sânge si îşi anunţase colegii 
prin staţie. Ne puteau identifica oricând în mulțime. In 
realitate, cred că nu se simțea deloc bine în bluza 
scrobită din cauza sângelui uscat care aparținea unui 
străin. Nici eu, de altfel; şi dacă-i găseam pe prietenii 
noştri, nu voiam să ne vadă în halul ăsta. 

Sharon s-a lăsat păgubaş, mârâind. Până atunci ne 
condusese către un gard din fundul curții, dar a făcut 
stânga-împrejur şi ne-a dirijat într-o clădire. Am urcat 
două, trei, patru etaje, până când a început şi Addison 
să gâfâie, după care l-am urmat pe Sharon prin uşa 
deschisă a unei cämärute sordide. Ploaia se infiltrase 
printr-o crăpătură din tavan şi podeaua se încovoiase, 
arătând ca suprafața unui lac suflat de vânt. Pereţii 
erau strabatuti de vene negre de mucegai. La o fereastră 
afumată, două femei şi o copilă asudau peste nişte 
maşini de cusut cu pedală. 

— Ne trebuie nişte haine, li s-a adresat Sharon 
femeilor cu o voce tunătoare zdruncinând din temelii 
pereţii subțiri. 

Feţele palide s-au întors spre noi. Una dintre femei a 
ridicat un ac de cusut pe care-l tinea ca pe o arma. 

— Vă rog, ne-a îndemnat. 

Sharon a întins mâna şi şi-a tras putin gluga 
pelerinei, astfel încât să-l vadă doar croitoresele, nu şi 
noi. Femeile au icnit, apoi au scâncit şi au leşinat peste 
masă. 

— Chiar a fost necesar? l-am întrebat. 


—Nu neapărat, mi-a răspuns Sharon aranjandu-si 
gluga. Dar a fost eficient. 

Croitoresele coseau cămăşi şi rochii simple din petice. 
Cârpele cu care lucrau erau aruncate pe jos claie peste 
grămadă şi produsul finit - care avea mai multe petice si 
cusături decât monstrul lui Frankenstein — era atârnat 
pe o sfoară întinsă sub pervazul ferestrei. 

În timp ce Emma trăgea înăuntru noile noastre haine, 
eu îmi plimbam privirea prin cameră. Era fără îndoială 
mai mult decât un loc de muncă: încăperea servea şi ca 
locuinţă. Am văzut un pat cârpăcit din lemne adunate 
de ici-colo. Am tras cu ochiul într-un harb de cratiţă 
pusă pe vatră şi am văzut cum arată o supă a săracilor: 
piele de peşte şi frunze de varză veştede. Încercarea lor 
de decorare, constând într-un buchet de flori uscate, o 
potcoavă agatata cu un cui de prichiciul sobei si 
portretul înrămat al reginei Victoria făcea ca totul să 
pară mai trist decât dacă nu s-ar fi obosit. 

Disperarea era aproape tangibilă aici, otrăvind totul, 
până şi aerul. Nu mai întâlnisem niciun loc de o 
asemenea sărăcie lucie. Oare chiar existau deosebiți 
care trăiau în condițiile astea precare? L-am întrebat şi 
pe Sharon care trăgea înăuntru un morman de cămăşi. 
A părut aproape jignit de ideea mea. 

— Deosebitii nu s-ar injosi niciodată. Astia-s nişte 
mahalagii obişnuiţi, captivi în ziua asta care se repetă la 
nesfârşit şi care formează bucla în care ne aflăm. 
Obisnuitii ocupă periferia putrezită a Pogonului - dar 
inima ei ne aparţine. 

Erau oameni obişnuiţi, deci. Şi nu numai atât. Erau 
obişnuiţi captivi într-o buclă, precum cei de pe 
Cairnholm pe care copiii mai nemiloşi îi chinuiau atunci 
când se jucau de-a Invadarea Satului. Ca o parte din 
peisajul de pe fundal, la fel ca marea sau stâncile, mi- 
am spus eu. Dar cumva, când m-am uitat la fețele 
zbârcite şi îngropate în cârpe ale femeilor, gândul că 


furam haine de la ele m-a facut să mă simt la fel de 
îngrozitor. 

— Sunt sigură c-o să-i recunoaştem pe deosebiți 
atunci când o să-i vedem, a spus Emma răsfirând un 
morman de bluze murdare. 

— Negreşit, a fost de părere si Addison. Subtilitatea n- 
a fost niciodată punctul nostru forte. 

Mi-am scos cămaşa însângerată şi m-am schimbat în 
cea mai puțin murdară alternativă pe care am găsit-o, 
genul de cămaşă pe care îl vezi în închisori: fără guler, 
cu dungi, cu o mânecă mai scurtă şi una mai lungă, 
făcută din petice al cărei material era mai aspru decât 
şmirghelul. Dar îmi venea şi, împreună cu haina neagră, 
simplă pe care am găsit-o pe spătarul unui scaun, 
aduceam cu un localnic. 

Ne-am întors cu spatele cât timp Emma s-a schimbat 
într-o rochie care arăta ca un sac şi care îi înfăşură 
picioarele până la glezne. 

— Nu pot să alerg în chestia asta, s-a plâns ea. 

Aşa că a luat foarfecă de pe masa croitoreselor şi a 
început să modifice rochia cu iscusinta unui măcelar, 
sfâşiind-o şi torturând-o, ajungându-i în cele din urmă 
până la genunchi. 

— Aşa. 

Şi-a admirat opera în oglindă. 

— Cam jerpelită, dar... 

— Horace poate să-ţi facă una mai frumoasă, am spus 
fără să stau pe gânduri. 

Cumva uitasem că prietenii noştri nu ne aşteptau în 
camera alăturată. 

— Mă rog... asta dacă-i vom mai vedea vreodată... 

— Nu spune asta, mi-a zis Emma. 

Pentru o clipă a părut atât de tristă, atât de 
cufundată in tristețe. Dar apoi s-a întors, a lăsat 
foarfecă din mână şi s-a dus ţintă spre uşă. Când s-a 
întors din nou spre noi, fata căpătase o expresie dură. 


— Haideti. Am pierdut suficient timp pe aici. 

Avea puterea asta incredibila de a transforma tristetea 
în furie şi furia in acţiune, ceea ce însemna că nimic nu 
putea s-o descurajeze cu adevărat. Şi atunci eu 
împreună cu Addison - si Sharon, care bănuiesc că între 
timp îşi dăduse seama cu cine avea de-a face - am ieşit 
pe uşă şi am urmat-o pe scări în jos. 

* 


Întreg Pogonul Dracului — sau, cel putin, inima lui 
deosebită — avea doar zece sau douăzeci de metri pătrați. 
După ce-am coborât din adăpostul de săraci, am smuls 
o scândură din gard şi ne-am înghesuit într-un pasaj 
sufocant. Ducea spre un nou pasaj care nu era la fel de 
sufocant şi care, la rândul lui, se continua într-unul şi 
mai lat, încât puteam merge lângă Emma. Pasajele 
deveneau din ce în ce mai largi, ca nişte artere relaxate 
după un infarct, până când am ajuns la ceva ce chiar 
putea fi numit stradă, pavată cu piatră cubică roşie şi 
mărginită pe ambele parti de trotuare. 

— Înapoi, a bolborosit Emma. 

Ne-am pitit după un colț şi am tras cu ochiul ca nişte 
trupe de comando, itindu-ne capetele unul peste altul ca 
într-o piramidă. 

— Ce crezi că faci? a întrebat-o Sharon care rămăsese 
în stradă şi părea mai preocupat să nu-l facem de ruşine 
decât să nu fie ucis. 

— Caut locuri de ambuscadă şi rute de evacuare, a 
spus Emma. 

— Despre ce ambuscadă vorbeşti? Piraţii operează 
doar în ţinutul fără stăpân. N-o să ne urmărească pe 
aici — pe Aleea Abominabila. 

Şi de data asta chiar zărisem o placuta cu numele 
străzii - era prima pe care o vedeam in Pogonul 
Dracului. Aleea Abominabilă, scria cu litere elegante, de 
mână. Descurajăm pirateria. 


— Descurajăm? am zis eu. Si la omor ce faceţi? Va 
incruntati? 

— Cazurile de omucidere sunt „tolerate cu retineri”, 
cred. 

— Este ceva considerat ilegal aici? a intrebat Addison. 

— Penalizärile pentru intärzierile la bibliotecä sunt 
usturätoare. Zece bice pe zi, si asta doar pentru cärtile 
necartonate. 

— Există o biblioteca? 

— Două chiar. Deşi una nu împrumută cărțile pentru 
că sunt legate în piele de om şi sunt foarte valoroase. 

Am ieşit de după colt şi m-am uitat uimit în jur. In 
locul ăsta fără stăpân îmi închipuiam că moartea ne 
pandeste la fiecare colt, dar Aleea Abominabilă părea o 
adevărată oază de ordine civilă. Magazine elegante şi 
îngrijite stăteau înşiruite de-a lungul străzii, cu firme şi 
vitrine la parter şi apartamente de locuințe la etajele 
superioare. Nu mi-a sărit în ochi niciun acoperiş căzut 
sau geam spart. Pe stradă se vedeau oameni care se 
plimbau alene singuri sau însoțiți, oprindu-se din cand 
în când ca să intre într-o prăvălie sau ca să admire 
vitrinele. Nu erau îmbrăcați in zdrente. Aveau fețele 
curate. Poate că nu era totul nou şi strălucitor, dar 
urmele trecerii timpului şi vopseaua scorojită din loc în 
loc îi confereau un farmec aparte. Dacă ar fi văzut Aleea 
Abominabilă într-una dintre revistele turistice 
îngrămădite pe masuta de cafea de acasă, pe care le 
frunzareste fără să le citească, mama l-ar fi pisat pe tata 
şi n-ar mai fi contenit cu laudele despre cât este de 
dragut locul, si cum n-a fost niciodată într-o vacanță 
adevărată în Europa - „Of, hai, Frank, hai să mergem!” 

Emma părea foarte dezamăgită. 

— Mă aşteptam la ceva mai sinistru. 

— Şi eu, am spus. Unde sunt toate speluncile pline de 
ucigasi si arenele pentru sporturi sângeroase? 

— Nu ştiu ce ocupaţii credeți că au oamenii de aici, 


ne-a spus Sharon, dar n-am auzit niciodata de o 
speluncă plină de ucigasi. Cât despre arene pentru 
sporturi sângeroase, ştiu doar una - la Derek, pe Strada 
Noroioasa. Baiat bun, Derek. Mi-e dator cu cinci banuti. 

— $i strigoii? l-a intrebat Emma. Si prietenii nostri 
rapiti? 

— Mai incet! ne-a repezit Sharon. Imediat ce-mi rezolv 
treburile o să găsim pe cineva care să vă ajute, ne-a 
spus. Până atunci, nu mai vorbiti cu nimeni despre 
asta, ne-a spus printre dinți. 

Emma s-a proptit în fata lui Sharon. 

— Atunci nu mă face să repet asta. Oricât am aprecia 
ajutorul şi cunoştinţele tale, vieţile prietenilor noştri 
sunt pe cale să expire. N-am chef să stau şi să filosofez 
despre ce-ar trebui să fac cât să nu-mi rup vreo unghie. 

Sharon s-a uitat la ea un moment, fără să spună 
nimic. 

— Toti avem o dată de expirare. În locul vostru, nu m- 
aş grăbi să aflu care e, i-a răspuns în cele din urmă. 


* 


Am pornit cu Sharon in cäutarea avocatului säu. Dar 
n-a trecut mult pana să se enerveze. 

— Aş fi putut să jur că avea biroul pe strada asta, a 
spus el făcând stânga-mprejur. Deşi nu l-am mai văzut 
de ani buni. Poate că s-a mutat. 

Până la urmă s-a hotărât să plece singur în căutarea 
biroului iar nouă ne-a zis să nu ne mişcăm din loc. 

— Mă întorc în câteva minute. Nu vorbiti cu nimeni. 

Şi a plecat, lăsându-ne singuri. Ne-am adunat laolaltă 
pe trotuar cu un aer stingher, neştiind ce să facem. 
Trecătorii se holbau la noi. 

— Chiar ne-a jucat pe degete, nu-i aşa? a zis Emma. 
Ne-a vorbit despre locul ăsta de parcă ar fi fost cel mai 
mare cuib de infractori şi criminali, dar mie nu mi se 
pare cu nimic diferit de celelalte bucle pe care le-am 


vazut. De fapt, oamenii de aici par mai normali decat 
multi dintre deosebitii pe care i-am cunoscut. De parca 
ar fi eliminat orice trăsătură distinctivă. E de-a dreptul 
plictisitor. 

— Cred că glumeşti, a spus Addison. N-am văzut 
niciodată un loc mai infect şi mai dezgustător. 

Amândoi ne-am uitat la el surprinşi. 

— Cum aşa? l-a întrebat Emma. Eu văd doar nişte 
prăvălii. 

— Da, dar uite ce vând. 

Nu ne uitasem până atunci. Chiar în spatele nostru se 
afla o vitrină în care se vedea un bărbat elegant, cu ochi 
jelitori şi o barbă stufoasă. Sesizând interesul nostru, a 
dat uşor din cap, a scos din buzunar un cronometru şi a 
apăsat un buton aflat pe-o parte a dispozitivului. De 
cum l-a apăsat, a înlemnit şi părea că începe să se 
dizolve. Câteva secunde mai târziu, s-a mişcat fără să se 
mişte — a dispărut şi apoi a reapărut aproape în acelaşi 
timp în celălalt colț al vitrinei. 

— Uaaau! m-am minunat. Asta da, truc! 

Bărbatul a executat figura încă o dată, teleportându- 
se în celălalt colt. In timp ce eu îl urmăream, complet 
hipnotizat, Emma şi Addison au mers mai departe la 
următorul magazin. M-am alăturat lor şi am dat peste o 
vitrină asemănătoare, doar că era animată de o femeie 
îmbrăcată în negru, cu un şirag lung de mărgele în 
mână. 

Când şi-a dat seama că o privim, a închis ochii şi şi-a 
întins braţele înainte, ca o somnambulă. A început să 
prefire mărgelele între degete, boabă cu boabă. Eram 
atât de concentrat pe mişcările ei încât mi-a luat ceva 
să-mi dau seama ca fata i se modifica uşor, cu fiecare 
mărgea pe care o rotea între degete. Paloarea obrajilor ei 
se accentua cu o nuanţă la fiecare bob ce-i aluneca 
printre degete. Buzele i-au devenit mai subțiri. Părul i s- 
a colorat uşor în roşcat. După o duzină de mărgele fata i 


s-a schimbat in intregime: bunicuta cu obraji rotunzi si 
par castaniu s-a transformat intr-o roscata tanara, cu 
nasul carn. Mi s-a părut fascinant si supărător in 
acelaşi timp. 

La finalul spectacolului, m-am întors spre Addison. 

— Nu înțeleg. Ce vând oamenii ăştia? 

Înainte să răspundă, un puşti de vreo zece ani s-a 
apropiat de noi şi mi-a îndesat în mână două cărți de 
vizită. 

— Două la pret de una, doar azi! tipa el. Nu refuzăm 
nicio ofertă rezonabilă! 

Am întors cărțile de vizită. Pe una dintre ele se vedea 
fotografia bărbatului cu cronometrul şi pe verso scria „J. 
Edwin Bragg, bilocationist”. Cealaltă o reprezenta pe 
femeia în transă cu mărgelele şi era inscripționată cu 
»G. Funke, femeia cu o mie de fete”. 

— Pleacă de aici că nu cumparam nimic, i-a strigat 
Emma şi băiatul i-a aruncat o privire urâtă, apoi s-a 
făcut nevăzut. 

— Acum te-ai prins ce vând? m-a întrebat Addison. 

Am cercetat strada cât am văzut cu ochii. În aproape 
fiecare vitrină de pe Aleea Abominabilă se vedeau 
oameni care păreau să aibă acelaşi rol ca şi bărbatul cu 
cronometrul şi femeia cu mărgelele - deosebiți expuşi în 
vitrine a căror sarcină era să ne amuze din clipa în care 
ne uitam la ei. 

— Se vând... pe ei înşişi sau...? am îndrăznit sá 
presupun. 

— Ţi-a picat fisa, a spus Addison. 

— Şi asta nu-i bine, am spus din nou cu aceeaşi 
ezitare. 

— Nu, mi-a răspuns Addison pe ton sever. E 
considerată o infracțiune în tot universul deosebit şi pe 
bună dreptate. 

— Oricare ar fi talentul nostru, e un dar sfânt, a spus 
Emma. Dacă îl vinzi, îi anulezi întreaga valoare. 


HE e! 


Părea că doar repetă mecanic o platitudine inoculata 
încă din copilărie. 

— Aha, am spus eu. OK. 

— Nu eşti convins, a spus Addison. 

— Nu-mi dau seama ce rău ar putea să facă. Dacă am 
nevoie de serviciile unui deosebit invizibil şi respectivul 
are nevoie de bani, de ce să nu facem o afacere? 

— Dar tu ai nişte valori morale puternice, iar asta te 
separă de restul de nouăzeci şi nouă la sută, a zis 
Emma. Ce se întâmplă însă dacă o persoană cu intenții 
rele — o persoană cu valori morale mai putin puternice, 
să zicem - ar vrea să cumpere serviciile unui deosebit 
invizibil? 

— Deosebitul invizibil ar trebui să-l refuze. 

— Dar lucrurile nu sunt întotdeauna în alb şi negru, 
a continuat Emma. Vanzandu-te, iti toceşti compasul 
moral. În scurt timp, fără să-ţi dai seama, te poți trezi pe 
partea greşită a baricadei, în zona gri, şi începi să faci 
lucruri pe care nu le-ai fi făcut niciodată dacă n-ai fi fost 
plătit pentru asta. Şi dacă cineva e suficient de disperat, 
se poate vinde oricui, indiferent de intenţiile 
cumpărătorului. 

— Unui strigoi, de pildă, a adăugat Addison. 

— OK, bine, asta ar fi nasol. Dar chiar crezi că un 
deosebit s-ar cobori la nivelul ăsta? 

— Nu fi naiv! a zis Addison. Uită-te la oraşul ăsta! 
Probabil că-i singura buclă din Europa care n-a fost 
făcută una cu pământul de către strigoi! Oare de ce? 
Pentru că le convine, desigur, să aibă o întreagă 
populaţie de renegati si turnători care aşteaptă să-ți 
îndeplinească poruncile. 

— Poate ar fi bine să vorbeşti putin mai încet, i-am 
spus. 

— Ai putea avea dreptate, a zis Emma. Probabil că s- 
au infiltrat în buclele noastre cu ajutorul spionilor 
deosebiți. Altfel cum ar fi putut afla atâtea despre noi? 


Intrările în bucle, punctele întărite, punctele slabe... n- 
aveau cum decât cu ajutorul turnătorilor. 

A aruncat o privire veninoasă în jur, cu expresia cuiva 
care tocmai băuse lapte stricat. 

— Nu refuzăm nicio ofertă rezonabilă - într-adevăr! a 
mârâit Addison. Trădători, unul şi unul. Merită să fie 
spânzurați! 

— Care-i problema, scumpi? Ai o zi proastă? 

Ne-am întors şi am dat cu ochii de o femeie care 
stătea în spatele nostru. (Oare de când era acolo? Cât 
auzise?) Era îmbrăcată elegant, în haine de birou, în 
stilul anilor '50 - fustă până la genunchi şi pantofi josi, 
negri — si pufăia leneş dintr-o țigară. Avea părul prins in 
coc şi când vorbea avea un accent la fel de plat şi de 
american precum câmpiile din Midwest. 

— Mă cheamă Lorraine, a spus ea, iar voi sunteţi noi 
în oraş. 

— Aşteptăm pe cineva, i-a răspuns Emma. Suntem... 
în vacanţă. 

— Nu mai spune! Şi eu sunt în vacanță. De vreo 
cincizeci de ani, a râs Lorraine dezvelindu-si dinții patati 
de ruj. 

— Să-mi ziceti dacă vă pot ajuta cu ceva. Lorraine are 
cea mai bună selecție de pe Aleea Abominabilă, 
ascultati-ma pe mine. 

— Nu, mulțumim, i-am răspuns. 

— Nu te teme, scumpule. Nu muşcă. 

— Nu ne interesează. 

Lorraine a ridicat din umeri. 

— Eram prietenoasă, atâta tot. Pareati putin pierduţi 
în spaţiu, a spus dând să plece, dar ceva din spusele ei 
trezise interesul Emmei. 

— Selecție de ce? 

Lorraine s-a întors cu un zâmbet onctuos pe fata. 

— Tineri, bătrâni. Tot felul de talente. Câţiva dintre 
clienții mei vor doar spectacol, dar alții au nevoi mai 


deosebite. Noi vrem sa ne asiguram ca toata lumea e 
multumita. 

— Băiatul a zis că nu suntem interesati, a intervenit 
brusc Addison, gata s-o ia la rost pe femeie, cand Emma 
a pasit in fata lui si a spus: 

— Ba eu as vrea sa vad. 

— Ce? m-am mirat eu. 

—Vreau sa vad, a spus Emma pe un ton mai 
amenintätor. Arata-mi! 

— Accept doar daca sunteti clienti seriosi, a spus 
Lorraine. 

— O, sunt foarte serioasa. 

Nu stiam ce pune Emma la cale, dar aveam suficienta 
încredere în ea încât să-i fac pe plac. 

— Si ei? a întrebat Lorraine aruncând o privire 
suspicioasă spre Addison şi spre mine. Mereu sunt atât 
de nepoliticoşi? 

— Da. Dar sunt de treabă. 

Lorraine ne-a privit printre gene de parcă s-ar fi 
întrebat cum să ne expedieze din casa ei în caz de 
nevoie. 

— Tu ce ştii să faci? m-a întrebat. Poţi să faci ceva? 

Emma şi-a dres vocea şi s-a holbat la mine. Mi-am 
dat seama imediat ce mesaj încerca să-mi trimită: 
Inventează ceva! 

— Mai demult, puteam să fac creioane şi alte obiecte 
să leviteze, am spus. Dar mai nou nu reuşesc nici măcar 
să le fac să stea drept. Cred că... sunt defect sau ceva de 
genul ăsta. 

— I se poate întâmpla oricui, mi-a zis Lorraine, apoi 
privirea i s-a mutat la Addison. Şi tu? 

Addison a dat ochii peste cap. 

— Sunt un câine vorbitor...? 

— Şi în afară de vorbit nu mai faci nimic? 

— Uneori aşa pare, am spus eu, neputând să mă 
abtin. 


— Nu stiu cine m-a insultat mai tare, a zis Addison. 

Lorraine a mai pufait o data din ţigară, apoi a 
aruncat-o. 

— Bine, dragutilor. Haideti cu mine. 

Am pornit la drum. Dar am ramas putin in urma si 
am dezbatut in soapta: 

— Si cu Sharon cum rămâne? am întrebat. Ne-a zis 
să-l aşteptăm aici. 

—N-o să ne ia mult timp, a spus Emma. Si am 
impresia că femeia asta ştie mai multe despre 
ascunzişul strigoilor decât Sharon. 

— Şi crezi c-o să ne dezvăluie informaţia asta de 
bunăvoie? a întrebat-o Addison. 

— Vom vedea, a spus Emma şi s-a întors gata s-o 
urmeze pe Lorraine. 


* 


Prăvălia lui Lorraine nu avea vitrină si nici firma; doar 
o usa simpla cu un clopotel de argint agatat de un lant. 
Lorraine a sunat din clopotel. Am asteptat cat timp 
cineva a tras câteva zăvoare pe dinăuntru si uşa s-a 
crăpat. Ascuns în întuneric, un ochi a clipit către noi. 

— Prospături? a întrebat o voce de bărbat. 

— Clienţi, a răspuns Lorraine. Lasă-ne să intrăm. 
Ochiul a dispărut şi uşa s-a deschis larg. Am pătruns 
într-un hol dichisit unde portarul aştepta să ne ia la 
puricat. Purta un palton imens cu gulerul ridicat şi o 
fedora cu borul lat, tras atât de mult în jos încât tot ce 
vedeam din fata lui erau doi ochi mici şi vârful nasului. 
Ne bloca drumul şi se holba la noi de sus. 

— Ei bine? l-a întrebat Lorraine. 

Bărbatul părea să fi ajuns la concluzia că nu 
prezentam un pericol. 

— OK, a spus el trăgându-se într-o parte. 


A închis şi a încuiat uşa in urma noastră, apoi a mers 
în spatele nostru în timp ce Lorraine ne conducea pe un 
culoar lung. 

Am ajuns într-un salon slab iluminat în care pâlpâiau 
câteva lămpi cu petrol. Era o încăpere kitschoasă cu 
pretenții de grandoare: pereţii erau decorați cu o 
ornamentatie aurie şi draperii de catifea, iar pe tavanul 
arcuit erau pictați zeii Greciei Antice, bronzati si 
invesmäntati în tunici; intrarea spre hol era mărginită 
de coloane de marmură. 

Lorraine a dat din cap spre portar. 

— Mulţumesc, Carlos. 

Carlos s-a retras discret spre fundul camerei. Lorraine 
s-a îndreptat către un perete acoperit cu o draperie. 
Când a tras de un cordon, pânza a alunecat într-o parte 
scoțând la iveală un panou robust din sticlă. Ne-am 
apropiat ca să aruncăm o privire şi dincolo de geam am 
zărit încă o cameră. Semăna cu cea în care ne aflam, dar 
era mai mică şi oamenii pe care-i vedeam acolo păreau 
că lenevesc pe scaune şi canapele, unii citind, alții 
dormind. 

Am numărat opt persoane. Unii erau mai în vârstă, cu 
părul grizonant pe la tâmple. Doi dintre ei, un băiat şi o 
fată, nu păreau să aibă mai mult de zece ani. Mi-am dat 
seama că erau prizonieri cu toții. 

Addison a dat să o întrebe ceva, dar Lorraine i-a făcut 
iritată un semn expeditiv: 

— Întrebările după, vă rog. 

S-a apropiat de geam, a ridicat un tub ataşat pe 
perete sub fereastră şi vorbi în capătul tubului: 

— Numărul treisprezece! 

Băiatul cel mai tânăr s-a ridicat şi cu un mers târşâit 
s-a apropiat de geam. Avea lanțuri la mâini şi la picioare 
şi era singurul deosebit îmbrăcat în ceva ce semăna a 
haine de puşcăriaş: o salopetă în dungi şi o şapcă pe 
care era cusut un petic cu numărul treisprezece. Deşi 


nu părea să aibă mai mult de zece ani, avea par pe fata 
ca un adult: un barbişon triunghiular şi stufos şi 
sprâncene groase ca nişte omizi, iar sub ele ochii reci 
păreau să ne măsoare din cap până în picioare. 

— De ce e legat cu lanțuri? am întrebat. E periculos? 

— O să vezi, mi-a răspuns Lorraine. 

Băiatul a închis ochii. Părea că se concentrează. O 
clipă mai târziu, de sub şapcă au început să răsară fire 
de păr care îi acopereau fruntea. Barbişonul i-a crescut 
şi el, sucindu-se şi lungindu-se până când a devenit un 
şomoiog care s-a ridicat şi a început să se unduiască 
precum un şarpe. 

— Sfinte Sisoe! s-a minunat Addison. Uimitor de 
straniu. 

— Fiți atenţi acum, a spus Lorraine rânjind. 

Numărul treisprezece şi-a ridicat mâinile prinse în 
lanțuri. Vârful ascuţit al barbişonului său a tintit 
lacătul, a adulmecat gaura cheii şi s-a strecurat 
înăuntru. Băiatul a deschis ochii şi s-a holbat drept 
înainte, cu chipul golit de orice expresie. După vreo zece 
secunde, barbişonul sucit a devenit mai rigid şi a 
început să vibreze, scoțând o notă muzicală ascuţită pe 
care o auzeam chiar şi prin geam. 

Lacătul s-a deschis şi lanțurile s-au scurs de pe 
încheieturile băiatului. 

Acesta s-a aplecat uşor. M-am abținut cu greu să 
aplaud frenetic. 

— Poate să deschidă orice lacăt din lume, a spus 
mândră Lorraine. 

Băiatul s-a întors la scaunul şi la revista lui. 

Lorraine a acoperit tubul cu palma. 

— E unic la fel ca şi ceilalți. Unul dintre ei e cititor de 
gânduri, un adevărat expert. Ea poate să pătrundă prin 
pereţi care îi ajung până la umeri. Credeti-ma, este mai 
util decât pare. lar fetița asta de aici poate să zboare 
dacă bea destul suc de struguri. 


— Chiar aşa? a spus Addison cu vocea îngroşată. 

— Va arată cu cea mai mare plăcere, a spus Lorraine 
şi a chemat-o pe fetiță prin tub să se apropie de geam. 

— Nu-i nevoie, a spus Emma scräsnind din dinți. 

— E sarcina lor, a spus Lorraine. Cinci, vino in fata! 

Fetița s-a dus la o masă plină de sticle, a ales una 
plină cu un lichid purpuriu şi a băut îndelung. După ce- 
a golit sticla, a pus-o jos, a sughitat discret şi s-a dus la 
un scaun cu spătarul din ratan. N-a trecut mult, a 
sughitat din nou şi picioarele au început să i se ridice de 
pe podea, pivotând în sus în timp ce capul îi rămânea în 
aceeaşi poziție. La al treilea sughit, picioarele i se 
ridicaseră într-un unghi de nouăzeci de grade şi levita 
întinsă pe spate, singurul ei punct de sprijin fiind vârful 
spătarului de sub ceafă. 

Cred ca Lorraine se asteptase la o reacție mai 
zgomotoasă din partea noastră, dar - deşi eram 
impresionați - am rămas duşi pe gânduri. 

— Ce public pretentios, a spus ea si a trimis-o pe fata 
la locul ei. 

— Şi acum, a spus Lorraine, agatand tubul în suport 
şi întorcându-se către noi. Dacă nu v-a fost pe plac 
niciunul dintre ei, am acorduri de închiriere si cu alte 
grajduri. Nu trebuie să vă gândiţi nicidecum ca oferta se 
limitează la ce-ati văzut aici. 

— Grajduri, a spus Emma cu o voce monotonă, dar 
mi-am dat seama că fierbea pe dinăuntru. Deci 
recunoşti că-i tratezi ca pe nişte animale? 

Lorraine a studiat-o o clipă pe Emma. Ochii i-au 
zburat spre bărbatul în palton care stătea de veghe în 
fundul camerei. 

— Normal că nu, a spus ea. Sunt nişte investiții foarte 
exploatate. Sunt bine hräniti, odihniti, antrenați să 
presteze sub presiune, puri ca zăpada căzută azi. 
Majoritatea nu s-au atins nici măcar de un strop de 
ambro - şi pot să vă dovedesc, am actele în birou. Sau 


puteti sa-i intrebati chiar pe ei. Numerele treisprezece si 
cinci! a strigat ea in tub. Haideti, spuneti-le oamenilor 
astora cat de mult va place aici. 

Fetița si băiatul s-au ridicat şi-au târşâit picioarele 
până la geam. Băiatul a ridicat tubul. 

— Ne place foarte mult aici, a repetat el ca un robot. 
Doamna ne tratează foarte bine. 

I-a dat apoi tubul fetiţei. 

— Ne place să ne facem treaba. Ne pla... dar s-a oprit 
încercând să-şi amintească poezia învățată pe de rost. 
Ne place munca noastră, a bâiguit ea. 

Lorraine i-a trimis înapoi iritată. 

— Poftim. l-aţi auzit. Si-acum: pot să vá las să mai 
testati unul, poate doi, dar pentru asta am nevoie de un 
avans, ceva. 

— Aş vrea să văd actele alea, a spus Emma aruncând 
o privire spre omul în palton. Pe cele din birou. 

Mâinile ei, încleştate la spate, începură să se 
înroşească. Mi-am dat seama că trebuia să plecăm de- 
acolo înainte să se împută treaba. Indiferent ce 
informaţii avea femeia asta, nu merita să ne luptăm cu 
ea şi să-i salväm pe toți copiii ăştia... Ei bine, indiferent 
cât de dur ar fi sunat, aveam „copiii noştri” pe care 
trebuia să-i salvăm. 

— De fapt, nu e nevoie, i-am spus eu. 

Apoi, aplecându-mă spre Emma, am şoptit: 

— O să ne întoarcem după ei. Avem alte priorități. 

— Actele, a spus ea ignorându-mă. 

— Nicio problemă, i-a spus Lorraine. Hai în biroul 
meu să vorbim pe şleau. 

Şi în clipa următoare, Emma s-a îndepărtat iar eu n- 
aveam cum s-o mai opresc fără să trezesc bănuieli. 

În birou Lorraine avea înghesuite o masă de scris şi 
un scaun lângă o garderobă. Tocmai închisese uşa când 
Emma s-a repezit la ea şi a ars-o cu mâinile. Lorraine a 
înjurat şi l-a strigat pe Carlos, dar a amuţit când Emma 


şi-a apropiat palma încinsă ca o bucată de cărbune de 
fața ei. Pe bluza lui Lorraine se vedeau urmele a două 
palme fumegânde, acolo unde o atinsese Emma mai 
devreme. 

Dindărătul uşii se auzeau bufnituri şi mârâieli. 

— Spune-i că eşti bine, i-a zis Emma pe un ton dârz 
şi crud. 

— Sunt bine! a strigat Lorraine încordată. 

Uşa a început să tremure în spatele ei. 

— Mai spune-i o dată. 

— Dispari! Sunt ocupată cu afacerile! i-a spus 
Lorraine, de data asta mai convingător. 

S-a mai auzit o mârâitură, apoi paşi îndepărtându-se. 

— Faci o mare prostie, i-a zis Lorraine. Cei care au 
furat de la mine au plătit cu viața. 

— Noi nu vrem banii tăi, i-a spus Emma. Vrem să 
răspunzi la câteva întrebări. 

— Legat de ce? 

— Legat de oamenii ăia de-acolo. Crezi că sunt 
proprietatea ta? 

Lorraine s-a încruntat. 

— Ce-i asta? 

— Vorbeam despre oamenii ăia. Despre copii. I-ai 
cumpărat - ai impresia că eşti stăpâna lor? 

— N-am cumpărat pe nimeni. 

— Fai cumpărat şi acum îi vinzi. Faci trafic cu carne 
vie. 

— Lucrurile stau altfel. Ei au venit la mine de 
bunăvoie. Sunt agentul lor. 

— Eşti codoasa lor, a spus Emma scuipând. 

— Fără mine ar fi murit de foame. Sau ar fi fost răpiți. 

— Rapiti de cine? 

— Ştiţi bine de cine. 

— Vreau s-o aud din gura ta. 

— Nu-i o idee prea bună, a râs femeia. 

— Serios? am întrebat înaintând câţiva paşi. De ce? 


— Au urechi peste tot si nu le place sa-i barfim. 

— Am mai ucis strigoi, am spus eu. Nu ma tem de ei. 

— Atunci esti idiot. 

— S-o muşc? m-a întrebat Addison. Chiar aş vrea. 
Măcar putin. 

— Ce se întâmplă când răpesc deosebiți? am întrebat 
fără să-l bag în seamă pe Addison. 

— Nimeni nu ştie, a spus ea. Am încercat şi eu să 
aflu, dar... 

Sigur ai încercat din răsputeri, a zis Emma. 

— Mai vin din când în când pe-aici. La cumpărături. 

— La cumpărături, a repetat Addison. Frumos mod de 
a pune problema. 

— Ca să se folosească de oamenii mei. 

Lorraine a aruncat o privire în jur. Vorbele i s-au 
transformat într-o şoaptă. 

— Uräsc chestia asta. Niciodată nu ştii de câţi au 
nevoie si pentru cât timp. Dar le dai ce-ţi cer. M-as 
plânge, dar... nimeni nu se plânge. 

— Precis nu te plângi când vine vorba de cât te 
plătesc, a spus Emma dispretuitor. 

— Nu acoperă nici pe jumătate suferința prin care 
trec. Când îi aud venind încerc să-i ascund pe cei mai 
mici. Îi aduc înapoi terorizati şi cu amintirile şterse. Ii 
întreb: „Pe unde ati fost? Ce v-au pus să faceți?” Dar 
copiii nu-şi amintesc nimic. 

A clătinat din cap. 

— Rămân în schimb coşmarurile. Urâte de tot. E greu 
să-i mai vinzi după aia. 

— Ar trebui să te vând şi eu pe tine, i-a zis Emma 
vânătă şi tremurândă. Nu că aş lua mai mult de câţiva 
cenți pe tine. 

Mi-am îndesat mâinile în buzunare, abtinandu-ma în 
felul ăsta să-i trag vreun pumn lui Lorraine. Mai aveam 
destule lucruri de aflat de la ea. 

— Şi deosebitii pe care-i răpesc din alte bucle? De ei 


ce stii? am intrebat-o. 

— Îi duc în camioane. Înainte se întâmpla foarte rar. 
În ultima vreme transporturile sunt tot mai dese. 

— Ai văzut vreun camion în dimineața asta? am 
întrebat. 

— Da, acum câteva ore, a spus ea. Aveau paznici cu 
arme peste tot, au blocat străzile. Au făcut ditamai 
spectacolul. 

— De obicei nu fac? 

— Nu, de obicei, nu. Probabil că se simt în siguranţă. 
Pachetul ăsta trebuie să fi fost important. 

Ei erau, m-am gândit. M-a cuprins un val de emoție, 
dar a fost înăbuşit rapid de replicile dure ale lui Addison 
la adresa lui Lorraine. 

— Sigur că se simt în siguranță aici, a mârâit el, 
printre atâția trădători! 

L-am apucat de zgardă şi l-am tras înapoi. 

— Calmează-te! 

Addison s-a opus şi, pentru o clipă, am crezut c-o să 
mă muşte de mână, dar până la urmă s-a relaxat. 

— Facem şi noi ce putem ca să supravietuim, a 
şuierat Lorraine printre dinți. 

— Şi noi, a spus Emma. Acum spune-mi unde se duc 
camioanele alea. Dar dacă minţi si ne intinzi o cursă, 
mă întorc şi-ţi sudez nările, i-a spus lui Lorraine, 
apropiind un deget arzând de vârful nasului ei. Ne-am 
înțeles? 

Aproape c-o vedeam făcând asta. Era plină de ura - 
aşa cum n-o mai văzusem niciodată - şi oricât de utilă 
ar fi părut atitudinea ei în situaţii din astea, mă si 
speria un pic. Nu-mi plăcea să mă gândesc de ce era în 
stare dacă avea un motiv întemeiat. 

— Se duc în partea lor din Pogon, a spus Lorraine şi 
şi-a ferit capul de degetul fierbinte al Emmei. Peste pod. 

— Care pod? a întrebat-o Emma apropiindu-l şi mai 
mult. 


— Cel din capatul Strazii Fumegande. Nu incerca sa-l 
treci daca nu vrei să sfârşeşti într-o ţeapă. 

„Mai mult de-atât n-o să scoatem de la ea”, mi-am zis. 
Acum trebuia doar să ne dăm seama ce să facem cu ea. 
Addison ar fi vrut s-o muşte. Emma voia să-i deseneze 
un S cu degetul ei alb şi încins, marcând-o pe viata ca 
sclavagistă. l-am convins pe amândoi s-o crute 
deocamdată, i-am astupat gura cu cordonul de la 
draperie şi am legat-o de un picior al mesei. Înainte să 
plecăm mi-am mai amintit de un lucru pe care voiam 
să-l aflu. 

— Deosebitii pe care îi răpesc. Ce fac cu ei? 

— Mrrrrf! 

I-am scos calusul. 

—Nimeni n-a evadat, ca sa stim, a spus ea. Dar 
circula tot felul de zvonuri. 

— Despre? 

— Despre ceva mai rău decât moartea, a spus si a 
afişat un zâmbet sinistru în timp ce saliva i se prelingea 
pe barbie. Dar presupun că va trebui să aflaţi singuri 
despre ce este vorba. 


* 


Cänd am deschis usa biroului, bärbatul in palton s-a 
näpustit asupra noasträ din capätul salonului, cu un 
obiect greu in mână. Înainte să ajungă la noi, din birou 
s-a auzit un strigăt înăbuşit şi bărbatul s-a oprit, a făcut 
stânga-mprejur şi s-a dus să vadă ce se întâmplă cu 
Lorraine. Când a trecut de pragul biroului, Emma a 
trântit uşa în urma lui şi a topit clanta cât să nu mai 
poată fi folosită. 

Câştigaserăm un minut sau două. 

Addison si cu mine am tasnit spre ieşire. La 
jumătatea drumului, mi-am dat seama că Emma nu era 
în urma noastră. Bătea în geamul camerei în care erau 
deosebitii ținuți prizonieri. 


— Vă putem ajuta să fugiți! Arätati-mi unde e usa! 

S-au întors alene şi s-au holbat la ea, tolaniti pe 
şezlonguri şi canapele. 

— Aruncati cu ceva în geam! le striga Emma. Repede! 

N-a mişcat nimeni. Păreau confuzi. Poate că nu le 
venea să creadă că puteau să scape de-acolo - sau poate 
nu voiau să fie salvați. 

— Emma, nu putem să mai zăbovim aici, am spus eu 
tragand-o de brat. 

Nu voia sa se dea batuta. 

— Va rog! a tipat ea prin tub. Macar pe copii ajutati-i 
sa plece! 

Din birou s-au auzit racnete înfiorătoare. Uşa tremura 
din balamale. Furioasă, Emma a lovit cu pumnul în 
geam. 

— Ce se întâmplă cu ei? 

Priviri speriate. Fetița si băieţelul au început să 
plângă. 

Addison a tras-o cu dinții de poala rochiei. 

— Trebuie să plecăm! 

Emma a dat drumul tubului şi s-a întors cu o fata 
amărâtă. 

Am rupt-o la fugă spre uşă şi am năvălit pe trotuar. 
Un strat de întunecime gălbuie năpădise strada, 
învăluind totul ca un bandaj din tifon, stergand 
contururile capătului străzii. Nici nu iesiseram din 
cartier, cand am auzit tipetele lui Lorraine în spatele 
nostru, deşi pe ea nu o vedeam nicăieri. Am cotit după 
un colț, apoi după un altul, până când am scăpat de ea. 
Ne-am oprit pe o stradă pustie să ne tragem sufletul, 
lângă un magazin cu geamurile acoperite cu scânduri. 

— Se cheamă Sindromul Stockholm, i-am spus. Cei 
răpiți încep să se ataşeze de răpitorii lor. 

— Cred că pur şi simplu erau speriaţi, a zis Addison. 
Unde să fugă? Tot oraşul ăsta e o închisoare, nu vezi? 

— N-aveti dreptate, niciunul dintre voi, le-a zis 


Emma. Erau drogati. 

— Pari foarte sigura, am spus eu. 

Emma si-a dat parul din ochi. 

— Cândva, cand lucram la circ - fugisem deja de- 
acasă -, după un spectacol din ăsta in care inghiteam 
flăcări m-a abordat o femeie. Zicea că ştie ce sunt, că 
mai cunoştea destui ca mine, şi că puteam să câştig 
mult mai bine dacă lucram pentru ea. 

Emma a aruncat o privire spre stradă. Avea obrajii în 
flăcări de la atâta efort. 

— l-am spus că nu vreau să merg. Dar a insistat. In 
cele din urmă a plecat, dar era foarte nervoasă. În acea 
noapte m-am trezit într-o căruţă, cu un cälus în gură si 
cu mâinile încătuşate. Nu mă puteam mişca şi mintea 
îmi era incetosatä. Miss Peregrine m-a salvat. Dacă a 
doua zi n-ar fi făcut un popas ca să schimbe potcoavele 
calului, nu m-ar fi găsit... a spus Emma şi a dat din cap 
spre direcția din care veniserăm. Poate aş fi ajuns la fel 
ca ei. 

— Nu mi-ai povestit asta până acum, am zis încet. 

— Pentru că nu-mi place să vorbesc despre asta. 

— Îmi pare foarte rău pentru ce ti s-a întâmplat, i-a 
spus Addison. Femeia peste care am dat noi — ea era cea 
care te-a răpit? 

Emma a căzut pe gânduri câteva clipe. 

— A trecut atâta timp de-atunci. Am blocat orice 
amintire, inclusiv chipul răpitoarei mele. Dar de un 
lucru sunt sigură: că dacă m-ati lăsa singură cu femeia 
aia, aş omori-o, nu cred că m-aş putea abtine. 

— Cu toţii avem demoni de omorât, i-am spus. 

M-am sprijinit de una dintre ferestrele acoperite cu 
scânduri. M-am simţit cotropit de un nou val de 
oboseală. De cand nu mai dormisem? Câte ore trecuseră 
de când Caul îşi dezvăluise adevărata identitate? Mi se 
păreau zile, desi nu trecuseră mai mult de zece, 
douăsprezece ore. Din acea clipă fiecare secundă mi s-a 


părut un război, un coşmar chinuitor si o continua 
teroare. Îmi simțeam corpul gata să se prăbuşească. 
Numai panica mă mai tinea în picioare, şi de fiecare 
dată când începea să slăbească, deveneam şi eu mai 
slab. 

Am închis ochii pentru o fracțiune de secundă. Dar 
ororile mă pândeau chiar şi în acel scurt şi discret 
moment de respiro. Spectrul morţii eterne, aplecat 
asupra cadavrului bunicului meu din care se înfrupta, 
cu ochii umeziti de lacrimi uleioase. Aceiaşi ochi pe care 
i-am scos cu foarfecă de grădină, în timp ce el urla şi se 
scufunda în mormântul lui mlăştinos. Stăpânul lui, cu 
fata contorsionată de durere, tipa, prăbuşindu-se în vid, 
împuşcat în stomac. Îi omorásem deja pe demonii care 
nu-mi dăduseră pace, dar victoriile mele păreau 
pasagere; alți demoni se ridicau să le ia locul. 

Am deschis ochii brusc la auzul unor paşi în spatele 
meu, dincolo de fereastra acoperită cu scânduri. Am 
sărit într-o parte şi m-am întors. Deşi magazinul părea 
abandonat, cineva se afla totuşi înăuntru şi încerca să 
iasă. 

Şi iat-o din nou prezentă: panica. Ceilalţi auzisera si 
ei zgomotul. Conduşi de acelaşi instinct, ne-am ascuns, 
pitulându-ne în spatele unei grămezi de lemne pentru 
foc. Am ochit printre buşteni fațada magazinului şi am 
citit firma ştearsă care atârna deasupra uşii. 

Munday, Dyson şi Strype, avocaţi. Detestati şi temuti 
încă din 1666. 

Cineva a tras zăvorul şi uşa s-a deschis încet. Am 
zărit o glugă neagră cunoscută: Sharon. S-a uitat în jur, 
a tras concluzia că n-avea de ce să se teamă, apoi s-a 
strecurat afară şi a încuiat uşa. În timp ce se îndrepta 
cu paşi repezi spre Aleea Abominabilă, ne-am sfătuit în 
şoaptă dacă să-l urmăm sau nu. Mai aveam nevoie de 
el? Puteam avea încredere în el? Poate şi poate. Ce-o fi 
căutat în magazinul ăla cu ferestrele acoperite? Aici avea 


biroul avocatul despre care ne vorbise? Si atunci de ce 
se strecura afara ca un hot? 

Prea multe intrebari, prea multe neclaritati legate de 
el. Am hotărât că ne puteam descurca si singuri. Am 
rămas unde eram şi l-am urmărit schimbând direcția si 
făcându-se nevăzut în întuneric. 


* 


Am pornit în căutarea Străzii Fumegande si a Podului 
Strigoilor. Şi fiindcă n-am vrut să mai riscăm o altă 
întâlnire neprevăzută, am hotărât să le căutăm fără să 
cerem indicaţii trecătorilor. N-a fost greu, mai ales după 
ce am descoperit placutele cu numele străzilor de pe 
Pogon, ascunse în cele mai neaşteptate locuri - în 
spatele băncilor, la nivelul genunchiului, atârnând de 
felinare, inscripționate pe dalele tocite în pavaj, sub 
picioarele noastre — dar chiar urmărind indicatoarele, tot 
am dat câteva ture aiurea. Pogonul părea construit cu 
intenţia de a-i înnebuni pe cei prinşi între hotarele lui. 
Erau străzi care se închideau brusc în fata unor ziduri 
goale, apoi continuau într-o cu totul altă parte. Altele 
erau atât de întortocheate şi de încovoiate încât păreau 
nişte spirale care se terminau de unde începeau. Străzi 
fără nume - sau cu două, trei. Nu mai era niciuna la fel 
de curată şi de îngrijită ca Aleea Abominabilă, unde era 
clar că se depusese un efort destul de mare ca să se 
creeze o atmosferă plăcută pentru cumpărătorii 
interesați de comerțul cu carne vie deosebită - o idee 
care, după ce văzusem marfa lui Lorraine şi aflasem 
povestea Emmei, îmi întorcea stomacul pe dos. 

Tot hoinărind, am început să mă prind de geografia 
unică a Pogonului. Invatam cartierele nu atât după 
nume, cât după caracteristici. Fiecare stradă era 
diferită, iar magazinele, grupate în funcție de cartier. 
Strada Jelaniei se lăuda cu două firme de pompe 
funebre, o ghicitoare, un tâmplar care lucra exclusiv 


„lemn recondiționat care provenea de la sicrie”, un grup 
profesionist de bocitoare care în weekenduri cântau într- 
un cuartet, într-o frizerie, şi un contabil. Strada 
Noroioasă era ciudat de prietenoasă, cu lăzi pline cu flori 
care atârnau la ferestre şi case vopsite în culori vesele; 
până şi măcelăria din centru era colorată într-un 
turcoaz prietenos şi am rezistat cu greu unui impuls 
straniu de a intra şi a cere un tur ghidat. Strada 
Brebenoc, pe de altă parte, arăta ca o groapă de gunoi. 
Un canal de scurgere îi traversa centrul, înconjurat de o 
populaţie înfloritoare de muşte agresive, iar trotuarele 
erau pline de legume putrezite. Marfa aparținea unui 
zarzavagiu care le vindea la pret redus şi care îşi făcea 
reclamă spunând că poate să le facă din nou proaspete 
printr-un sărut. 

Bulevardul Rarefiat era lung de o sută cincizeci de 
metri şi avea o singură activitate: doi bărbaţi care 
vindeau gustări dintr-un coş aşezat pe o sanie. În jurul 
lor erau adunaţi copii care se milogeau zgomotos pentru 
nişte cadouri, iar Addison s-a abătut de la drum şi s-a 
dus să adulmece pământul de sub picioarele lor, în 
speranța c-o să-i pice şi lui ceva. Tocmai mă pregăteam 
să-l chem înapoi când unul dintre bărbaţi a început să 
strige: 

— Carne de pisică! Avem carne de pisică fiartă! 

Addison s-a întors cu coada între picioare, de 
bunăvoie, schelălăind: 

—N-o să mai bag un dumicat în gură, niciodată, 
niciodată, cât oi trăi... 

Ne-am apropiat de Strada Fumegândă dinspre 
Mâzgăleala de Sus. Cu cât ne apropiam mai mult, cu 
atât cartierul părea mai ponosit, vitrinele magazinelor 
erau abandonate, trotuarele aproape goale, iar 
caldarâmul era tuciuriu de la curenţii de cenuşă care 
zburau pe lângă picioarele noastre, de parcă strada 
însăşi ar fi fost infestată de ceva molimă fatală. În capăt 


cotea brusc la dreapta si chiar înaintea curbei se afla o 
casă bătrânească din lemn şi un bărbat la fel de bătrân 
care îi păzea pridvorul. Moşul îndepărta cenuşa cu o 
mătură aspră, dar munca lui era în zadar. Nu apuca să 
adune un morman, că cenuşa se imprästia din nou in 
jurul lui. 

L-am întrebat de ce se oboseşte. Bătrânul a ridicat 
brusc privirea şi a lipit mătura de piept, de parcă s-ar fi 
temut c-o să i-o fur. Era descult şi din pantalonii plini 
de cenuşă până la genunchi îi ieşeau labele picioarelor 
negre-tăciune. 

— Cineva trebuie s-o facă, a spus. Nu putem lăsa 
locul ăsta aşa, să se ducă pe apa sâmbetei. 

Ne-am văzut de drum în timp ce el s-a întors 
înverşunat la sarcina lui, deşi degetele sale bolnave de 
artroză abia reuşeau să cuprindă coada măturii. Mi se 
părea aproape regesc; îi admiram atitudinea aceea de 
sfidare. Era un soldat care refuza să-şi abandoneze 
postul. 

Am luat curba şi pe măsură ce avansam erau clădiri 
tot mai multe care păreau să-şi lepede pielea: la început 
doar vopseaua scorojită, dar treptat, au apărut case cu 
ferestre negre de fum sau geamuri sparte; mai încolo, au 
apărut acoperisuri şi pereți darapanati, iar la intersecția 
cu Strada Fumegândă, nu mai rămăseseră decât 
osaturile - un amestec haotic de bârne carbonizate si 
şubrezite, cu täciuni licărind în cenuşă ca nişte 
inimioare care bat pentru ultima oară. Ne-am oprit şi 
ne-am uitat în jur ca loviți de trăsnet. Din crăpăturile 
adânci ale caldarâmului se ridica un fum sulfuros. 
Câţiva copaci dezbracati de frunzele lor de incendiu se 
inältau peste ruine ca nişte sperietori. Valuri de cenuşă 
năvăleau în jos, pe stradă, din loc în loc, adânci de câte 
treizeci de centimetri. Ajunsesem mai aproape de iad 
decât îmi dorisem vreodată. 

— Deci aşa arată şoseaua principală a strigoilor, a 


spus Addison. Ce convenabil. 

— E ireal, am spus descheindu-ma la haină. 

În jurul nostru, aerul se încingea ca într-o saună şi 
căldura pătrundea prin tălpile pantofilor. 

— Ce-a zis Sharon că s-a întâmplat aici? 

— Un incendiu subteran, a spus Emma. Poate să 
ardă ani la rând. Toată lumea ştie cât de greu e de stins. 

S-a auzit un fâsâit de parcă cineva ar fi deschis o 
cutie imensă de suc şi o flacără uriaşă, portocalie a 
izbucnit dintr-o crăpătură din pavaj, aflată la trei metri 
de noi. Am tresärit de spaimă, apoi a trebuit să ne 
tragem sufletul câteva clipe. 

— Haideţi să nu zăbovim aici mai mult decât trebuie, 
a spus Emma. Încotro? 

Nu puteam merge decât la stânga sau la dreapta. 
Ştiam că la un capăt Strada Fumegândă dădea în 
Santul Febrei şi la celălalt capăt în Podul Strigoilor, dar 
nu ştiam ce capăt căutam, iar fumul, ceața şi valurile de 
cenuşă purtate de vânt nu ne făceau deloc treaba mai 
uşoară. O alegere la nimereală putea să însemne o 
deviere periculoasă şi o pierdere de timp. 

Ne cuprindea panica, dar în acea clipă am auzit un 
tril care se apropia tot mai mult de noi prin ceață. Am 
zbughit-o de pe stradă ca să ne ascundem după carcasa 
carbonizatá a casei. Pe măsură ce cântăreții se apropiau 
şi vocile lor răsunau tot mai puternic, am putut să 
distingem versurile cântecului lor ciudat: 


În noaptea dinainte să-l spânzure, 

călăul a venit la pungas. 

Am venit, spuse, înainte să mori, 

să-ți dau o înştiinţare: 

O să te strâng de gât şi o să te trimit în iad 

şi o să-ţi tai braţul şi o să-ți vin de hac 

şi o să-ți pun pielea pe băț şi o să te duc călaaaaare... 


Au făcut o pauză să-şi tragă sufletul şi apoi au 


încheiat cu: „LA DOI METRI SUB PĂMÂNT!” 

Am ştiut ale cui erau vocile cu mult înainte să se 
iveascä din ceață. Siluetele lor luau treptat forma clară a 
unor salopete negre şi cizme butucănoase de aceeaşi 
culoare, însoţite de nişte truse de unelte care le atârnau 
de centuri pe şolduri. Chiar şi după o zi grea de muncă, 
neimblänzitii montatori de spânzurători cântau din toți 
rărunchii. 

— Dumnezeu să le binecuvânteze sufletele disonante! 
a spus Emma chicotind. 

Mai devreme îi văzusem lucrând în capătul Străzii 
Fumegânde care se termina în Canal, aşa că ni se părea 
plauzibil să fi venit din acea parte - ceea ce însemna că 
o luasem către pod. Am aşteptat să treacă şi să se 
piardă în ceaţă înainte sá ne aventuräm din nou pe 
drumul pe care-l aveam de parcurs. 

Ne-am târât picioarele prin recifurile de cenuşă care 
vopsiseră totul în negru - tivul pantalonilor mei, pantofii 
şi gleznele goale ale Emmei, picioarele lui Addison. 
Undeva, în depărtare, montatorii de spânzurători şi-au 
reluat cântecul, ecourile vocilor răsunau straniu 
prinpeisajul pârjolit. In jurul nostru — doar ruine. Din 
când în cand, se auzea un ,vuuuus!” strident, urmat de 
câte o flacără care erupea de sub pământ. Dar nu a mai 
erupt niciuna la fel de aproape ca prima. Fuseserăm 
norocoşi - în locul ăsta te puteai perpeli de viu cu 
uşurinţă. 

Dintr-odată, de nicăieri, s-a stârnit un vânt capricios 
care ridica în aer cenuşa şi tăciunele încins, ca într-o 
furtună neagră. Ne-am întors şi ne-am acoperit fețele, 
încercând să respirăm. Mi-am tras peste gură gulerul de 
la cămaşă, dar nu m-a ajutat prea mult şi am început să 
tuşesc. Emma l-a luat pe Addison în brațe, dar n-a 
trecut mult până să înceapă şi ea să tuşească. Mi-am 
dat jos haina şi am aruncat-o peste ei. Tusea Emmei s-a 
domolit şi Addison mi-a mulțumit de sub haină cu o 


voce inäbusitä. 

N-aveam incotro, trebuia sa stam ghemuiti si sa 
aşteptăm să treacă furtuna de cenuşă. Stăteam cu ochii 
închişi când am auzit ceva mişcându-se prin apropiere 
şi când am tras cu ochiul printre degete, am zărit ceva 
care mă înspăimânta chiar şi în locul ăla, după toate 
grozaviile pe care le văzuserăm pe Pogonul Dracului. Un 
bărbat se plimba aparent fără griji, netulburat, doar cu 
o batistă la gură. Părea că nu are nicio problemă cu 
întunericul pentru că din ambele orbite emitea raze albe 
şi puternice de lumină. 

— Bonsoar! a strigat el îndreptând razele de lumină 
spre mine şi ridicându-şi uşor pălăria. 

Am încercat să-i răspund, dar ochii şi gura mi s-au 
umplut de cenuşă, iar până să-i deschid, a dispărut. 

După ce s-a mai domolit vântul, am tuşit, am scuipat 
şi ne-am frecat la ochi până când ne-am revenit. Emma 
şi Addison se aşezaseră pe jos. 

— Dacă nu avem grijă, bucla asta o să ne omoare 
înaintea strigoilor, a spus câinele. 

Emma mi-a dat haina înapoi şi m-a imbrätisat 
puternic. Aerul s-a limpezit. Mă cuprindea cu brațele 
într-un fel al ei şi-şi sprijinea capul de scobitura din 
pieptul meu, încât nu mai rămânea niciun pic de spațiu 
liber între noi, şi mi-a venit s-o sărut chiar şi aşa, plină 
de cenuşă din cap până în picioare. 

Addison şi-a dres glasul. 

— Îmi pare rău că vă întrerup, dar ar trebui să ne 
luăm talpasitele. 

Ne-am eliberat din strânsoare, uşor jenati, si am 
pornit la drum. În scurt timp, ne-am întâlnit cu nişte 
siluete palide care se ridicară din ceața care se întindea 
în fața noastră. Mergeam în cerc, înaintând printre nişte 
cocioabe ridicate de-a lungul drumului. Am ezitat, 
neştiind cine sunt, dar n-aveam cum să mergem altfel. 

— Capul sus şi spatele drept, ne-a spus Emma. 


Incercati să päreti amenintätori. 

Am strans randurile si ne-am avantat spre mijlocul 
mulțimii. Aveau priviri meschine şi arătau ca nişte 
sălbatici. Plini de cenuşă din cap până în picioare. 
Imbräcati în carpe adunate de te miri unde. M-am uitat 
la ei manios, încercând să par amenintätor. S-au ferit de 
mine ca nişte câini bătuți. 

Părea un cartier sărăcăcios, plin de cocioabe joase 
ridicate din fiare vechi, rezistente la foc, cu acoperişuri 
de tablă îndreptate cu bolovani şi busteni, bucăţi de 
pânză fluturânde în loc de uşi - asta dacă aveau uşi. Un 
strat mucegait de viata crescută peste scheletul unei 
civilizații făcută scrum - care abia dacă mai era 
prezentă. 

Nişte pui alergau pe stradă. Un bărbat stătea în 
genunchi lângă o gaură făcută în pământ şi gătea nişte 
ouă în căldura dogoritoare. 

— Nu vă apropiaţi prea tare, a bâiguit Addison. Par să 
fie bolnavi. 

Şi mie mi se păreau la fel. Mi-am dat seama după 
cum îşi târşâiau picioarele şi după ochii lor sticloşi. 
Mulţi dintre ei purtau măşti grosolane sau saci traşi pe 
cap cu găuri doar în dreptul ochilor, de parcă ar fi vrut 
să-şi ascundă fețele mâncate de vreo molimă sau să 
încetinească răspândirea bolii. 

— Cine or fi? am întrebat. 

— Nu ştiu, a spus Emma. Dar nici n-am de gând să 
aflu. 

— Dacă ar fi să-mi dau cu presupusul, a zis Addison, 
aş spune că sunt oameni excluşi de peste tot. Nişte 
paria, nişte ciumati, criminali ale căror fapte nu sunt 
trecute cu vederea nici măcar pe Pogonul Dracului. Cei 
care au reuşit să scape de ştreang s-au stabilit aici, la 
capătul lumii, în cel mai îndepărtat colț al lumii 
deosebitilor. Nişte proscrisi exilați de alti proscrisi. 

— Daca asta e periferia societăţii, a spus Emma, 


înseamnă că nici strigoii nu pot fi prea departe. 

— Ştim sigur că oamenii ăştia sunt deosebiți? am 
întrebat eu. 

Nu ieseau in evidență cu nimic, exceptând 
decrepitudinea lor. Poate că eram prea mândru, dar nu- 
mi venea să cred că o comunitate de deosebiți — oricât ar 
fi ea de decazuta - şi-ar fi permis să trăiască într-o 
mizerie atât de cumplită. 

— Nu ştiu şi nici nu-mi pasă, mi-a răspuns Emma. 
Mergi mai departe şi gata. 

Ne-am continuat drumul cu capetele plecate si 
privirea înainte, prefäcändu-ne dezinteresati, in 
speranța că oamenii ăştia o să ne trateze la fel. 
Majoritatea se ţineau departe de noi, dar câţiva s-au 
luat după noi. Erau cersetori. 

— Orice, orice. O seringă, o fiolă, orice, a spus unul 
dintre ei făcând semne către propriii ochi. 

— Vă rog, ne-a implorat un altul. Nu ne-am mai 
afumat de zile întregi. 

— Nu ştiu ce vreţi, dar orice ar fi, n-avem, le-a zis 
Emma făcându-le semn să plece. 

Cerşetorii au rămas în urma noastră, proptiti in 
mijlocul străzii, urmărindu-ne cu priviri întunecate. Un 
al treilea ne-a strigat pe o voce subțire, tocită. 

— Tu, cel de acolo! Copile! 

— Nu-l băga în seamă, a mormăit Emma printre dinți. 

Am aruncat o privire piezişă spre el fără să întorc 
capul. Stătea pe vine, cu spatele sprijinit de un zid, 
îmbrăcat in zdrente, şi arăta spre mine cu mâna 
tremurândă. 

— Tu esti? Băiete! Tu esti, asa-i? la, zi! 

Avea un bandaj pentru ochi pus peste ochelari pe care 
l-a îndepărtat ca să mă vadă mai bine. 

— Daaaa! 

A fluierat încet cu un zâmbet care-i scotea la lumina 
gingiile înnegrite. 


— Te asteapta, sa stii. 

— Cine? 

Nu m-am putut abtine. M-am oprit in fata lui. Emma 
a oftat, nerăbdătoare. 

Zâmbetul cerşetorului a devenit mai larg şi mutra 
acestuia şi mai înfiorătoare. 

— Mamele-prafului şi suflätorii-in-noduri! 
Bibliotecarii blestemati si cartografii binecuvantati! Toti 
cei de pe-aici care conteaza! 

A ridicat braţele şi a facut o plecăciune batjocoritoare, 
trimițând spre mine un val de putoare insuportabilă. 

— Aşteaptă de muuuuult, de mult! 

— Ca să ce? 

— Hai odată! m-a strigat Emma. Nu vezi că-i nebun? 

— Spectacolul, spectacolul cel mare, a spus cersetorul 
cu o voce când ascuţită, când slabă, de parcă ar fi 
anunțat sosirea unui circ sau carnaval. Cel mai mare, 
cel mai tare, cel mai cel! E aproaaaape, foarte 
aproaaaaape... 

M-a trecut un fior. 

— Nu te cunosc şi sigur nu mă cunoşti nici tu pe 
mine. l-am întors spatele şi am dat să plec. 

— Ba cum să nu, l-am auzit spunând. Eşti băiatul 
care vorbeşte cu strigoii. 

Am înlemnit. Emma şi Addison s-au întors holbându- 
se la mine. 

Am fugit înapoi ca să-l iau la întrebări. 

— Cine eşti? i-am tipat în fata. Cine ţi-a zis asta? Dar 
cerşetorul doar râdea şi râdea. N-a fost chip să scot mai 
multe de la el. 


* 


Am plecat tocmai cand mulțimea începea să se adune 
în jurul lui. 

— Nu întoarce capul, m-a avertizat Addison. 

— Uită de el, mi-a zis Emma. E sărit de pe fix. 


De fapt cred că ştiam cu toţii că era mai mult de-atät. 
Dar despre ce putea fi vorba nu stiam nici noi. Am mers 
mai departe cu paşi grăbiţi într-o tăcere paranoidä, cu 
mințile zumzăind de atâtea întrebări rămase fără 
răspuns. Nimeni n-a mai zis nimic despre vorbele bizare 
ale cerşetorului, iar eu le eram recunoscător pentru 
asta. Habar n-aveam ce puteau însemna ele, dar eram 
prea obosit ca să încep să fac speculaţii şi după felul în 
care îşi târau picioarele, îmi dădeam seama că nici 
Emma sau Addison nu erau mai în formă. Însă nici 
despre asta n-am vorbit. Mai nou, oboseala era inamicul 
nostru numărul unu şi dacă îi pronuntam numele, 
simțeam că o împuternicim şi mai tare. 

Ne-am străduit să găsim vreun indicator care să ne 
arate drumul spre Podul Strigoilor pentru că drumul 
începuse să coboare uşor spre un soi de pocal inundat 
de o ceață întunecoasă. M-am gândit pentru o clipă ca 
poate Lorraine ne-a minţit. Poate că nu exista niciun 
pod. Poate ne-a întins o capcană în speranţa că vom fi 
devorati de vii. Măcar dacă am fi luat-o cu noi... Poate 
am fi putut s-o fortam să... 

— Uitaţi-vă acolo! a tipat Addison, cu trupul incordat 
ca o săgeată care tintea drept înainte. 

Am încercat sá discernem ceva - chiar dacă purta 
ochelari, vederea lui Addison tot era mai bună decât a 
noastră - si după vreo doisprezece paşi, am văzut, 
neclar, ce-i drept, cum strada se îngusta şi se arcuia 
apoi peste un soi de prăpastie. 

— Podul! a exclamat Emma. 

Am rupt-o la fugă uitând pentru moment de oboseală, 
ridicând în jurul nostru norişori de praf negru. Un 
minut mai târziu, când ne-am oprit să ne tragem 
sufletul, am văzut totul mult mai limpede. Un giulgiu de 
ceață verzuie atârna deasupra prăpastiei. La orizont, pe 
celălalt mal, se întrevedea un zid lung de piatră albă şi 
dincolo de el, un turn înalt şi şters, al cărui vârf se 


pierdea printre norii josi. 

Asta era: ajunseseräm la fortăreața strigoilor. Era de 
un alb obscur, neliniştitor, ca o față cu trăsăturile 
aplatizate. Până şi amplasarea ei părea greşită - edificiul 
acela alb cu linii bine definite ieşea în evidență pe 
Strada Fumegândă, cu gunoaiele ei arse, ca un centru 
comercial suburban ridicat în mijlocul câmpului de 
luptă din Agincourt. Mă umplea de groază, dar şi de 
voință numai uitändu-mä la ea, de parcă as fi simțit 
cum toate punctele disparate ale vieții mele absurde 
convergeau spre un singur punct nevăzut, aflat dincolo 
de acele ziduri. Acolo se afla scopul pentru care 
mersesem până acolo - lupta pe care trebuia să o câştig 
sau să mor încercând. Datoria pe care trebuia s-o achit. 
Lucrul pentru care până acum doar m-am pregătit, 
trecând prin toate ororile şi bucuriile de pe drum. Dacă 
totul se întâmplă cu un motiv, motivul meu se afla pe 
celălalt mal. 

În dreapta mea, Emma râdea. M-am uitat la ea uimit 
până când a redevenit serioasă. 

— Acolo se ascund? m-a întrebat ea încercând parcă 
să-mi ofere o explicaţie pentru râsul ei. 

— Aşa se pare, a spus Addison. De ce? Ti se pare 
amuzant? 

— Toată viata i-am urât şi m-am temut de strigoi. Nici 
nu-ți pot spune de câte ori nu mi-am imaginat clipa in 
care o să dau, în sfârşit, peste cuibul lor. Mă aşteptam 
la un castel din ăla amenintator, prevestitor de rău. Cu 
pereți plini de sânge. Un lac cu ulei încins. Dar nimic. 

— Ah, eşti dezamăgită, să înțeleg? am întrebat-o eu. 

— Putin, da. 

A întins mâna spre fortăreață cu un gest plin de 
reproş. 

— Cu asta ne întâmpină? Ceva mai spectaculos n-au 
găsit? 

— Şi eu sunt dezamăgit, a spus Addison. Îmi 


imaginasem c-o să intrăm acolo cu o armată alături. Dar 
din cate vad, poate că n-o să avem nevoie de aşa ceva. 

— Mă îndoiesc, am spus eu. Nu se ştie ce ne aşteaptă 
dincolo de acele ziduri. 

— În cazul ăsta, suntem pregătiți pentru orice, a spus 
Emma. Cu ce ne pot amenința? Ce n-am văzut până 
acum? Au tras în noi, ne-au bombardat, ne-au atacat... 
Dar noi tot am supraviețuit. Ideea e că am ajuns în 
sfârşit aici, şi după toți aceşti ani în care ei ne-au tot 
luat cu asalt, acum e rândul nostru să-i pisăm putin. 

— Sunt sigur că tremură în izmene, am spus eu. 

— O să-l găsesc pe Caul, a continuat Emma. O să-l 
găsesc şi o să-l fac să plângă după maică-sa. O să-l oblig 
să se milogească pentru viata aia a lui de două parale şi 
apoi o să-l strâng de gât cu mâinile mele până când o 
să-i topesc capul... 

— Hai să nu ne facem planuri de pe-acum, am spus. 
Sunt sigur că vom avea de trecut peste destule obstacole 
până să ajungem la el. O să fie plin de strigoi peste tot. 
Şi de soldați, probabil. 

— Şi poate şi de suflete-pustii, a spus Addison. 

— Clar, a zis Emma aproape încântată. 

— Ce vreau să spun e că nu-i o idee prea bună să 
năvălim spre porți fără să ştim ce ne aşteaptă dincolo de 
ele. S-ar putea să n-avem decât o şansă şi n-aş vrea s-o 
irosim. 

— OK, a spus Emma. Atunci ce propui? 

— Propun să-l băgăm pe ascuns pe Addison. Dintre 
noi, el e cel care poate trece neobservat, plus că e destul 
de mic ca să se poată ascunde aproape oriunde şi are 
cel mai bun miros. Poate să cerceteze terenul şi apoi să 
se strecoare din nou afară şi să ne zică ce-a găsit. Asta 
dacă vrea, bineînțeles. 

— Şi dacă nu mă întorc? a întrebat Addison. 

— Atunci o să venim după tine, am spus. 

Câinele a stat putin pe gânduri - dar nu mai mult de 


cateva secunde. 

— Sunt de acord - cu o condiţie. 

— Spune. 

— In legendele care o să circule după victoria noastră, 
vreau să fiu cunoscut drept Addison Cutezătorul. 

— Păi, aşa o să şi fie, a spus Emma. 

— Sau şi mai bine — Extrem de Cutezätorul, a spus 
Addison. Şi frumosul. 

— Bine, i-am zis. 

— Excelent. E timpul să pornim la drum. Aproape toți 
cei la care ținem se află dincolo de podul ăla. Fiecare 
minut petrecut pe partea asta e un minut irosit. 

Aveam să-l insotim pe Addison până la pod şi apoi il 
aşteptam prin apropiere până se întorcea. Am coborât 
panta în fugă, cocioabele din jurul nostru inmultindu-se 
pe măsură ce înaintam. Locurile goale dintre bordeie s- 
au micşorat până când n-a mai rămas niciunul, încât ni 
se părea că alergăm în fața unui talmeş-balmeş de metal 
mâncat de rugină. Apoi, dintr-odată, cocioabele şi 
şoproanele s-au terminat brusc şi, pentru vreo nouăzeci 
de metri, Strada Fumeganda a redevenit hätisul de 
pereți präbusiti şi bârne negre de fum - un fel de zonă- 
tampon construită, poate, de strigoi. Până la urmă am 
ajuns la un pod la gura căruia se zărea un grup de 
oameni, să fi fost vreo douăzeci, nu mai mulți. Eram 
încă prea departe ca să ne dăm seama în ce erau 
îmbrăcați, dar Addison ne-a spus: 

— Uitaţi! Soldati care şi-au ridicat tabăra chiar lângă 
fortăreață! Se pregătesc s-o asedieze! Ştiam eu că n-o să 
fim singurii pregătiți de luptă... 

Dar la o analiză mai atentă, ne-am dat seama că nu 
cu soldați aveam de-a face. Addison a oftat dezamăgit. 
Ultima lui speranţă se risipea în bătaia vântului. 

— Nu se pregătesc de niciun asediu, am spus eu. Se 
pregătesc... să doarmă şi-atât. 

Erau cei mai abjecti oameni pe care îi văzusem pana 


atunci, prabusiti în cenuşă in nişte poziții atât de 
apatice si de intepenite, încât o clipă i-am crezut morți 
până şi pe cei care stăteau în capul oaselor. Aveau părul 
şi hainele pline de cenuşă si de unsoare, iar feţele lor 
erau atât de pline de cicatrice şi de ciupituri încât mă 
întrebam dacă erau leprosi. În timp ce ne croiam drum 
printre ei, câțiva au ridicat spre noi priviri apatice. Nu 
ştiu dacă aşteptau pe cineva, dar un lucru era sigur: nu 
ne aşteptau pe noi şi, în curând, capetele li se înclinară 
din nou. Singurul care stătea în picioare era un băiat cu 
o şapcă de vânător cu apărătoare pentru urechi şi care îi 
buzunărea pe cei adormiti. Cei care se trezeau îl 
pocneau uşor, dar nu se sinchisea niciunul să-l 
fugărească. Oricum n-aveau nimic de valoare care să 
merite să fie furat. 

Tocmai trecuserăm de ei când unul dintre bărbați a 
strigat: 

— O să muriti! 

Emma s-a oprit şi s-a întors cu un aer sfidător. 

— Ce-ai zis? 

— O să muriti. 

Bărbatul care vorbise stătea tolănit pe o bucată de 
carton şi se uita la noi cu nişte ochi galbeni pe care abia 
îi întrezăream de sub părul negru, ca o vizuină. 

— Nimeni nu trece peste pod fără permisiunea lor. 

— Noi o să trecem peste el oricum. Aşa că, dacă ştii 
ceva de care ar trebui să ne ferim, vorbeşte acum! 

Bărbatul tolănit a râs infundat. Ceilalţi nu spuneau 
nimic. 

Emma s-a uitat la ei. 

— Niciunul dintre voi nu vrea să ne ajute? 

Un bărbat a început să spună: 

— Fiți atenţi la... 

Dar în clipa următoare, un altul i-a făcut semn să 
tacă. 

— Lasă-i să plece şi peste câteva zile o să le mâncăm 


grasimile! 

Oamenii scoasera un geamät pofticios şi agonizant. 

— Ah, ce n-aş da pentru o fiolă cu aşa ceva, a spus o 
femeie intinsa la picioarele mele. 

— Chiar si pentru o picătură, măcar o picătură! a 
îngânat un bărbat, bălăngănindu-se pe marginea 
trotuarului. O picătură din grăsimea lor! 

— Taci din gură şi nu ne mai chinui! s-a văitat un 
altul. Nu mai vorbiti despre asta! 

— Duceti-va dracului cu toţii! a tipat Emma. Hai să te 
trecem dincolo, Addison Cutezatorule. 

Şi le-am întors spatele dezgustati. 


* 


Podul era ingust, arcuit la mijloc si construit dintr-o 
marmură atât de curată, încât nici măcar cenuşa din 
stradă nu părea să aibă curajul să-l traverseze. Addison 
s-a oprit chiar lângă marginea lui. 

— Stati, e ceva aici, ne-a spus şi noi am rămas pe loc 
nelinistiti în timp ce câinele a închis ochii şi a adulmecat 
aerul ca un clarvăzător care citea în globul lui de cristal. 

— Trebuie sá traversăm podul chiar acum - suntem 
prea expuşi aici, a bâiguit Emma. Dar Addison era cu 
mintea haihui; in plus, nimic nu dădea de înțeles că am 
fi fost în pericol. Podul era gol şi nimeni nu părea să 
păzească poarta încuiată de la celălalt capăt. Coama 
zidului lung şi alb, pe care ne aşteptam să vedem 
oameni înarmaţi cu puşti şi binocluri era tot goală. În 
afară de ziduri, singurul obstacol care împiedica 
asedierea fortăreței era prăpastia care o înconjura ca un 
sant cu apă, pe fundul căruia curgea un pârâu tulbure 
din care se ridica aburul verzui, sulfuros, care plutea în 
jurul nostru. 

— Mai eşti dezamăgită? am întrebat-o pe Emma. 

— Mă simt de-a dreptul jignită. Mi se pare că nici nu 
încearcă măcar să ne tina în afara zidurilor. 


— Da, si tocmai asta ma ingrijoreaza. 

Addison a rămas cu gura cascata si ochii cat cepele îi 
straluceau electrici. 

— Ce s-a întâmplat? l-a întrebat îngrijorată Emma. 

— Sunt doar nişte urme slabe. Dar aş recunoaşte 
oriunde mirosul Balenciagăi Wren. 

— Şi a celorlalți? 

Addison a adulmecat din nou aerul. 

— Au fost multi din neamul nostru cu ea. Nu pot sa 
spun cine şi nici câți exact. Urma devine tot mai slabă. 
Multi deosebiți au trecut pe aici de curând - şi nu mă 
refer la ei, a zis aruncând o privire ucigătoare spre 
cersetorii din spatele nostru. Mirosul lor deosebit e slab, 
aproape inexistent. 

— Înseamnă că femeia aia pe care am luat-o la 
întrebări spunea adevărul, am spus eu. Aici îşi aduc 
strigoii prizonierii. Prietenii noştri au trecut pe aici. 

De când fuseseră răpiți, o disperare sufocanta imi 
strângea inima, dar odată ajunşi la pod strânsoarea 
slăbi uşor. Pentru prima oară după multe ore, ne 
puteam baza pe dovezi reale, nu doar pe speranțe şi 
presupuneri. Îi urmărisem pe prietenii noştri pe un 
teritoriu ostil până la culcusul strigoilor. Asta in sine era 
o mică victorie şi, măcar pentru o secundă, totul mi s-a 
părut posibil. 

— Atunci mi se pare cu atât mai ciudat că nu păzesc 
locul ăsta, a zis Emma, vizibil preocupată. Să ştiţi ca 
nu-mi place deloc. 

— Nici mie. Dar nu văd nicio altă cale prin care să 
putem traversa. 

— Haideţi să isprăvim odată cu povestea asta, a zis 
Addison. 

— Te insotim cât putem, i-a spus Emma. 

— Vă sunt recunoscător, a zis Addison cu un aer 
deloc cutezător. 

Podul putea fi traversat în fugă în mai putin de un 


minut, am presupus eu. Dar ce rost avea sa alergam? 
„Pentru că”, m-am gândit, amintindu-mi o replica din 
Tolkien, „nimeni nu intră în Mordor aşa, pur şi simplu”. 

Am pornit la drum cu paşi repezi, însoțiți de murmur 
de voci şi râsete înfundate. Am aruncat o privire 
pomanagiilor. Convinsi c-o sá sfârşim într-un mod 
sinistru, începuseră să se foiascá, alegându-şi un unghi 
de unde să ne poată urmări mai bine. Le mai lipseau 
pungile de popcorn. Îmi venea să mă întorc şi să le fac 
vânt tuturor în pârâul clocotitor. 

„Peste câteva zile o să le mâncăm grăsimile.” Habar 
nu aveam ce însemna asta şi speram că nici n-o să aflu. 

Podul urca abrupt. Un acces inabusitor de paranoia 
îmi făcea inima să bată de două ori mai repede. Eram 
sigur că în curând cineva avea să se năpustească 
asupra noastră şi că n-o să avem unde să ne adăpostim. 
Mă simțeam ca un şoarece care alerga spre capcană. 

Am recapitulat încă o dată planul în gând: întâi 
trebuia să-l ajutăm pe Addison să treacă de poarta 
principală, apoi ne retrăgeam spre cartierul mizerabil şi 
căutam o ascunzătoare bună. Dacă nu se întorcea în 
trei ore, Emma şi cu mine găseam o soluţie să intrăm 
după el. 

Mai aveam putin şi ajungeam la coama podului in 
spatele căruia vedeam o porțiune scurtă a pantei care 
până atunci ne fusese ascunsă de colină. În clipa aceea, 
felinarele stradale au strigat: 

— Stai! 

— Cine-i acolo? 

— Nu trece nimeni! 

Ne-am oprit şi am rămas holbându-ne la ele. Am fost 
uimiti să ne dăm seama ca nu erau deloc felinare, ci 
capete umane deshidratate, înfipte in tepuse lungi. 
Arătau îngrozitor, cu pielea cenuşie, fața schimonosită şi 
limbile scoase - şi totuşi, deşi nu erau ataşate de 
gatlejuri, trei dintre capete ne vorbiseră. Erau opt cu 


totul, aranjate două cate două pe ambele parti ale 
podului. 

Numai Addison rămăsese netulburat. 

— Să nu-mi spuneți că n-aţi mai văzut capete de pod. 

— Stati pe loc! a spus capul din stânga noastră. Pe cei 
care traversează podul fără permisiune îi aşteaptă o 
moarte aproape sigură! 

— Poate ar trebui să spui „o moarte sigură”, l-a 
atentionat capul din dreapta. „Aproape sigură” ar spune 
un papă-lapte, sună cam vag şi nehotărât. 

— Avem permisiunea să traversăm, am minţit eu. 
Sunt strigoi şi-i duc la Caul pe deosebitii ăştia doi pe 
care i-am capturat. 

— Pe noi nu ne-a anunțat nimeni, a spus capul din 
stânga, iritat. 

— Ti se pare că arată ca nişte prizonieri, Richard? a 
întrebat cel din dreapta. 

— Nu ştiu ce să-ţi zic, a zis cel din stânga. Mi-au scos 
ochii nişte corbi acum câteva săptămâni. 

— Şi pe-ai tăi? spuse cel din dreapta. Păcat. 

— Nu vorbeşte ca strigoii pe care-i cunosc eu, a zis cel 
din stânga. Cum te cheamă, dom'le? 

— Smith, am spus. 

— Ha! Aici nu avem niciun Smith! a spus cel din 
dreapta. 

— Tocmai ce-am devenit membru. 

— Cum să nu. Nu, nu cred că te lăsăm să treci. 

— Şi cine o să ne oprească? l-am întrebat. 

— Noi nu, în niciun caz, a spus cel din stânga. Noi 
suntem aici ca să cobim şi atât. 

— Şi să vă informăm, a spus cel din dreapta. Ştiaţi că 
sunt specializat în muzeologie? Niciodată n-am vrut să 
ajung cap de pod... 

— Nimeni nu vrea să ajungă cap de pod, s-a ratoit la 
el celălalt. Niciun copil nu creşte visând c-o să ajungă 
un cap de pod plin de sânge, prevestitor de rău, cu ochii 


scoşi de corbi. Dar viata nu e aşa de roz cum am vrea 
noi. 

— Haideţi să mergem, a bâiguit Emma. Ăştia mai 
mult decât să bombăne nu pot. 

I-am ignorat şi am urcat mai departe pe pod. Fiecare 
cap ne avertiza, pe rând. 

— Până aici! a strigat al patrulea. 

— Mergeţi mai departe pe riscul vostru! s-a văitat al 
cincilea. 

— Nu cred că ne ascultă, a spus al şaselea. 

— Ei, asta e, a zis al şaptelea fără să se sinchisească. 
Să nu ziceti că nu v-am avertizat. 

Cel de-al optulea doar şi-a scos limba-i verde şi 
groasă la noi. În sfârşit au rămas în urma noastră şi noi 
am ajuns în vârf. Acolo podul s-a terminat brusc - un 
hău de douăzeci de picioare s-a căscat spre noi în locul 
în care ar fi trebuit să fie o lespede şi puţin a lipsit să nu 
cad în el. Emma m-a prins în clipa în care m-am 
clătinat, dând din braţe ca o morisca. 

— N-au terminat podul ăsta nenorocit, am spus eu, 
cu obrajii imbujorati de adrenalină şi jenă. 

Auzeam în spatele meu capetele şi cerşetorii de pe mal 
râzând de mine. 

Dacă am fi alergat, n-am fi apucat să ne oprim la timp 
şi am fi plonjat drept în prăpastie. 

— Eşti în regulă? m-a întrebat Emma. 

— Da, eu sunt bine. Noi însă nu suntem. Cum o să-l 
trecem pe Addison? 

— Chiar e supărător, a spus Addison păşind până la 
margine. Credeţi că putem sări? 

— Nici pomeneală. E prea departe, cu tot avântul pe 
care ni-l putem lua. Nici cu prăjina n-am reuşi. 

— Hm. Tocmai mi-ai dat o idee, a zis Emma privind în 
spatele nostru. Mă întorc imediat. 

Am urmărit-o cu Addison in timp ce cobora panta 
podului cu paşi hotărâți. Ajunsă la primul cap de om, s- 


a oprit, a apucat prăjina in care era înfipt şi a tras de ea. 

Prajina a cedat numaidecat. Capul a inceput sa 
protesteze vehement, dar Emma l-a pus jos, şi-a sprijinit 
talpa pantofului pe el şi a smuls brusc teapa. Prăjina a 
alunecat şi s-a eliberat, iar capul s-a rostogolit pe pantă, 
urlând de mânie. Emma s-a întors triumfătoare, a înfipt 
prăjina în marginea podului şi a lăsat-o să cadă cu un 
sunet metalic pe cealaltă parte. 

Emma s-a uitat la ea şi s-a încruntat. 

— Mă rog, nu e Podul Londrei, a spus Emma 
privindu-şi concentrată opera. 

Era un tarus lung de şase metri şi lat de doi 
centimetri şi jumătate, uşor îndoit la mijloc. Părea genul 
de recuzită pe care ar fi făcut echilibristică un acrobat 
de circ. 

— Hai să mai aducem, am propus eu. 

Am făcut un du-te-vino continuu, smulgand tepusa 
dupa tepusa pe care le aşezam peste crevasa. Capetele 
scuipau, înjurau şi aruncau in noi cu amenințări goale. 
După ce l-am scos şi pe ultimul şi l-am lăsat să se 
rostogolească la celălalt capăt al podului, ne-am dat 
seama că adunaserăm destule tepe cat să construim un 
mic pod metalic, lat de aproximativ treizeci de 
centimetri, alunecos din cauza mâzgăi scurse din 
capatani si zăngănind în briza plină cu cenuşă. 

— Pentru Anglia! a spus Addison şi a pornit 
clatinandu-se şovăielnic pe tepuse. 

— Pentru Miss Peregrine, am spus eu şi am pornit în 
urma lui. 

— Pentru numele Păsării, duceti-va odată! ne-a zis 
Emma păşind pe tepe în spatele meu. 

Addison ne incetinea foarte tare. Îi alunecau 
piciorusele printre tepe la fiecare pas, ceea ce le punea 
în mişcare ca pe nişte osii care-mi dădeau nişte emoţii 
oribile. Am încercat să mă concentrez la punctul unde 
mă pregăteam să pun piciorul, fără să mă uit spre 


prapastie, dar era imposibil: raul clocotitor imi atragea 
ochii ca un magnet si m-am surprins gandindu-ma daca 
înălțimea era atât de mare încât sa mor de la cazatura 
sau daca aveam timp sa asist la propria-mi moarte in 
cazanul încins din prăpastie. Între timp, Addison 
renuntase de tot la mersul în patru labe şi se intinsese 
pe burtă, târându-se ca un limax de-a lungul tepelor. Şi 
aşa am înaintat, putin câte putin, până cand am ajuns 
la jumătatea podetului. În clipa aceea însă, stomacul a 
început să mă doară şi mai tare şi s-a strâns într-un 
mod pe care de-acum îl cunoşteam mult prea bine. 

„Suflet-pustiu.” Am încercat s-o spun cu voce tare, 
dar mi se uscase gura; până să înghit şi să rostesc 
cuvântul, durerea s-a intensificat de o mie de ori. 

— Ce ghinion cumplit, a spus Addison. E în față sau 
în spatele nostru? 

Nu-mi dădeam seama chiar în acel moment şi a 
trebuit să gust senzația aceea preț de câteva secunde 
înainte să reuşesc s-o fixez. 

— Jacob! E în față sau in spate? mi-a tipat în urechi 
Emma. 

„În fata.” Compasul din stomacul meu era convins, 
dar mi se părea imposibil: panta podului se vedea de aici 
şi până la pod şi părea complet pustie. Nu vedeam pe 
nimeni. 

— Nu ştiu! i-am spus. 

— Atunci mergi mai departe! mi-a răspuns Emma. 

Trecuserăm de mijlocul prăpastiei şi ne apropiam de 
capăt; dacă mergeam mai departe nu mai aveam mult şi 
scăpăm de punte. Mi-am ignorat frica, m-am aplecat, l- 
am luat în brațe pe Addison, şi am rupt-o la fugă, 
alunecand si clatinandu-ma pe tepusele instabile. 
Simteam ca as putea atinge sufletul-pustiu, atat era de 
aproape, mârâind la noi dintr-un ascunzis invizibil aflat 
în fața noastră. Am urmărit cu privirea sursa sunetului 
- părea să vină de sub picioarele noastre, dinspre 


capatul retezat al podului unde se vedeau mai multe 
orificii lungi si inguste, scobite in piatra. 

„Acolo.” Podul era gol şi sufletul-pustiu se afla 
înăuntrul podului. Chiar dacă n-avea cum sa încapă 
acolo cu totul, îşi putea ascunde limbile în orificii fără 
nicio problemă. 

Traversam podetul improvizat şi eram gata să păşesc 
pe pod când am auzit-o pe Emma strigând. L-am lăsat 
pe Addison jos şi m-am întors. Sufletul-pustiu îşi 
încolăcise limbile în jurul mijlocului ei şi a aruncat-o în 
aer. 

Emma mă striga pe mine şi eu pe ea. Limbile o 
legănau şi o zgaltaiau. Emma tipa. Nu-mi puteam 
imagina un sunet mai îngrozitor. 

O alta limba pocni partea inferioară a podetului 
nostru improvizat şi acesta zbură cât colo, clămpănind 
şi prabusindu-se in gol ca un mänunchi de bete de 
chibrit. Apoi, o a doua limbă s-a întins după Addison şi 
o a treia m-a lovit în piept. 

Am căzut la pământ cu respirația întretăiată. În timp 
ce-mi trăgeam sufletul, limba s-a încolăcit în jurul 
mijlocului meu şi m-a ridicat în aer. Cealaltă limbă îl 
ținea pe Addison de picioarele din spate. A fost de ajuns 
o secunda ca toţi trei să ajungem în aer, legänändu-ne 
cu capul în jos. 

Sângele mi-a năvălit în cap, incetosändu-mi privirea, 
îl auzeam pe Addison lătrând şi muscand limba. 

— Termină! O să te scape! am tipat eu, dar Addison 
continua să muşte. 

Emma era la fel de neputincioasă; dacă ar fi ars limba 
din jurul mijlocului ei, sufletul-pustiu ar fi scăpat-o. 

— Vorbeşte cu el, Jacob! a strigat ea. Spune-i să ne 
lase în pace! 

Am încercat să mă uit la orificiile prin care îşi 
strecurase limbile. Coltii lui rodeau stinghiile de piatră. 
Ochii negri îi ieşeau din orificii, înfometați. Atârnam ca 


nişte fructe de nişte vite negre, deasupra unei prăpăstii 
care se căsca sub noi. 

Am încercat să-i spun ceva pe limba lui. 

— LASĂ-NE JOS! am strigat, dar cuvintele erau 
umane. 

— Mai încearcă! mi-a zis Addison. 

Am închis ochii şi am încercat să mi-l imaginez pe 
sufletul-pustiu, executandu-mi porunca, apoi i-am 
vorbit din nou. 

— Lasă-ne pe pod! 

Nimic. Asta nu era sufletul-pustiu pe care ajunsesem 
să-l cunosc, cel cu care avusesem o legătură strânsă de 
câteva ore, cât timp a fost prins în gheaţă. Ăsta era 
altul, un străin, şi legătura dintre noi era slabă. Părea 
că simte cum bâjbâi, în încercarea de a găsi o cheie la 
mintea lui şi a urlat spre cer, de parcă se pregătea să ne 
azvârle în prăpastie. Trebuia să stabilesc o legătură cu el 
cumva, acum... 

— OPRESTE-TE! am tipat cu o voce răguşită - si de 
data asta, am reuşit să scot sunetele acelea guturale, în 
limba sufletului-pustiu. 

Ne-am mai smucit o dată în aer şi ne-am oprit. Am 
atârnat acolo câteva clipe, legänändu-ne ca nişte rufe 
întinse la uscat. Vorbele mele avuseseră efect asupra 
lui, dar nu suficient cât să ne lase în jos. Nu făcusem 
decât să-l zăpăcesc. 

— Nu pot să respir, am auzit vocea sfârşită a Emmei. 

Monstrul o strângea prea tare şi începuse să se 
invineteasca la fata. 

— Pune-ne pe pod, am spus eu din nou - în limba 
sufletului-pustiu - fiecare cuvânt zgariindu-mi gâtul. 

La fiecare replica noua in limba aceea aveam senzatia 
ca scuipam ace. 

Sufletul-pustiu a scos un sunet naucit. Optimismul 
meu a durat doar o clipa, timp in care chiar am crezut 
c-o să se supună ordinului. Apoi a început sa ma 


scuture in sus si-n jos, de parca incerca sa zvante un 
prosop. 

Pentru scurt timp, privirea mi s-a incetosat şi s-a 
lăsat întunericul. Când mi-am revenit, aveam limba 
amortita şi gust de sânge în gură. 

— Spune-i să ne lase jos! a tipat Addison. 

Doar că acum abia mai puteam să vorbesc. 

— Incelc, am bäiguit. 

Am tusit şi am scuipat o gură de sânge. 

— Phune-ne jofff am spus într-o limbă greu de 
înțeles. Phune-ne... 

M-am oprit şi mi-am concentrat atenţia asupra 
sufletului-pustiu. Am tras adânc aer în piept. 

— Lasă-ne jos, am spus clar şi răspicat, în limba 
sufletului-pustiu. 

Am repetat-o de trei ori, sperând că pot să strecor 
porunca printr-un falt al minţii lui reptiliene. 

— Lasă-ne jos. Lasă-ne jos. Lasă-ne jos... 

Sufletul-pustiu a scos dintr-odată un muget frustrat 
care mi-a zgaltait fiecare oscior, m-a tras spre orificiile 
din pod unde era prins şi a urlat din nou, împroşcându- 
mi fata cu o salivă neagră. Apoi ne-a ridicat pe toți trei si 
ne-a azvärlit înapoi, în direcția din care venisem. 

Ne-am rostogolit în aer câteva secunde care mi s-au 
părut prea lungi — eram convins că ne prăbuşeam spre o 
moarte sigură - până când am simţit că ating cu umărul 
lespezile reci ale podului. Am alunecat toţi trei până jos. 

* 

Ca prin minune, eram încă în viata - cam stalciti, dar 
conştienţi, cu toate membrele încă ataşate de restul 
corpului. Ne-am rostogolit pe podul neted de marmură, 
împrăştiind în drumul nostru mormanul de scäfärlii. 
Eram înconjurați de capete care ne batjocoreau, în timp 
ce noi încercam să ne revenim. 

— Bine ati venit înapoi! a spus cel mai apropiat de 


mine. Ne-au placut foarte mult tipetele voastre de 
groază. Aveţi plămâni zdraveni! 

— De ce nu ne-ati zis că se ascunde un suflet-pustiu 
în podul ala nenorocit? am întrebat eu, ridicandu-ma cu 
greu în capul oaselor. 

Mă durea fiecare muşchi, aveam mâinile şi genunchii 
juliti şi, judecând dupa cum zvâcnea, părea că-mi 
luxasem umărul. 

— Şi unde ar mai fi fost distracţia? Ne plac mai mult 
surprizele. 

— Se pare că Gâdilici se dă în vânt după voi, a spus 
un altul. Ultimului vizitator i-a ros picioarele! 

— Asta nu-i nimic, a spus un cap cu un cercel mare 
şi strălucitor agăţat la ureche, în stilul celor purtaţi de 
pirați. Odată, l-am văzut legând un deosebit cu o 
frânghie şi apoi coborändu-l în râu. L-a ținut acolo cinci 
minute, apoi l-a mâncat. 

— Deosebit al dente, spuse cel de-al treilea, 
impresionat. Gâdilici al nostru e un gurmand! 

Deşi abia mai stăteam în picioare, m-am tras putin 
mai aproape de Emma şi Addison. Emma îşi masa 
capul, în timp ce Addison încerca să vadă dacă poate să 
se sprijine într-o labuta rănită. 

— Sunteţi teferi? am întrebat. 

— M-am lovit la cap destul de serios, a răspuns 
Emma, tresărind când i-am dat părul la o parte ca să-i 
examinez rana sângerândă. 

Addison a ridicat o labuta fără vlaga. 

— Mă tem că e ruptă. Banuiesc că n-aveai cum să-l 
rogi să ne lase jos mai cu blandete. 

— Foarte amuzant, am spus eu. Dacă mă gândesc 
mai bine, nu ştiu de ce nu i-am spus să-i omoare pe 
strigoi şi să-i salveze şi pe prietenii noştri... 

— Să ştii că m-am întrebat şi eu acelaşi lucru, mi-a 
spus Emma. 

— Glumeam. 


— Eu nu, a zis ea. 

I-am tamponat usor rana cu maneca bluzei. Emma a 
oftat adanc si mi-a dat mana la o parte. 

— Ce s-a intamplat acolo? 

— Cred ca sufletul-pustiu m-a înțeles, dar n-am 
reuşit să-l fac să se supună. N-am aceeaşi legătură cu el 
pe care o am - am avut-o - cu celălalt. 

Monstrul ăla era mort, zdrobit sub un pod şi probabil 
înecat, iar mie îmi părea puţin rău de el. 

— Cum ai reuşit să iei legătura cu celălalt? m-a 
întrebat Addison. 

I-am povestit pe scurt cum l-am găsit captiv într-un 
bloc de gheață, prins până la ochi şi cum, după o noapte 
petrecută lipit de el, într-un mod aproape intim, cu 
palmele pe capul lui, reuşisem să decodez nişte părți 
vitale ale sistemului lui neurologic. 

— Dacă n-ai simțit nicio legătură cu sufletul-pustiu 
de pe pod, a spus Addison, atunci cum se face că ne-a 
cruțat viețile? 

— Poate pentru că l-am zăpăcit? 

— Trebuie să faci progrese, mi-a spus Emma fără 
ocolişuri. Trebuie să-l trecem dincolo pe Addison. 

— Progrese? Şi ce să fac, să iau lecţii? Chestia aia o 
să ne omoare de cum ne vom apropia. Trebuie să găsim 
o altă cale. 

— Jacob, nu există altă cale. 

Emma şi-a dat la o parte o suvitä rebelă de păr şi m-a 
țintuit pe loc cu privirea. 

— Tu eşti calea. 

Mă pregáteam s-o contrazic, când am simţit o durere 
ascuțită si am sărit în picioare, scâncind. Unul dintre 
capete mă muscase de fund. 

— Hei! am strigat masând locul dureros. 

— Puneti-ne înapoi în tepe, asa cum ne-ati găsit! 
Vandalilor! 

l-am tras un şut zdravän, trimitandu-l în mijlocul 


cersetorilor. Celelalte capete au început să facă scandal, 
să înjure şi să se rostogolească grotesc ajutându-se de 
maxilare. Le-am înjurat şi eu şi le-am aruncat cenuşă pe 
fețele acoperite de piele întărită până când au început să 
tuşească şi să se înece. Apoi un obiect mic şi rotund 
zbură prin aer şi ateriză cu un fleşcăit în spatele meu. 

Un măr putrezit. M-am răsucit spre cerşetori. 

— Cine a aruncat mărul? 

Râdeau ca nişte bezmetici, cu voci groase si 
răutăcioase. 

— Intoarceti-vä de unde ati venit! a tipat unul dintre 
ei. 

— Aproape că mă gândeam că nu-i o idee chiar 
proastă. 

— Cum îndrăznesc, a mârâit Addison. 

— Lasă-i în pace, i-am spus eu. 

Începusem să mă linistesc. 

— Haideţi să... 

— Cum indrazniti, a tipat Addison, vânăt la fata, 
ridicându-se pe picioarele din spate ca să-l vada mai 
bine. Nu sunteti deosebiti? N-aveti pic de rusine? Noi 
încercăm sa va ajutăm! 

— Dă-ne o doză sau dispari de-aici! a strigat o femeie 
zdrentaroasa. 

Addison tremura de furie. 

— Încercăm să vă ajutăm, a spus el din nou, si voi, 
nimic — nimic! - in timp ce prietenii nostri sunt omorâți, 
buclele noastre sunt cotropite şi voi dormiti în fata porții 
inamicului! Mai bine v-aţi arunca la picioarele lor! 

Arata spre ei cu labuta rănită. 

— Sunteţi nişte trădători cu toţii şi într-o bună zi jur 
că o să mă uit la voi în timp ce cineva o sa vă târască în 
fata Consiliului Ymbrynelor! O sa vă primiți voi 
pedeapsa! 

— Bine, bine, nu-ți mai bate capul cu ei! i-a spus 
Emma clătinându-se. 


În clipa aia, o cäpätänä de varză putrezită s-a izbit de 
umărul ei şi s-a făcut praf cu un fleoşc. 

Emma şi-a ieşit din pepeni. 

— Bine, cineva o să se aleagă cu o fata topită! a tipat 
ea şi a fluturat o mână în flăcări înspre cersetori. 

Cât timp Addison le vorbise, un grup de cerşetori au 
şoptit conspirativ, iar acum ieşiră in fata înarmaţi cu tot 
felul de obiecte — o creangă tăiată cu ferăstrăul, o ţeavă. 
Situația devenea din ce în ce mai gravă. 

— Ne-am săturat de voi, a spus un bărbat cu voce 
tărăgănată şi plin de vânătăi. Vă aruncăm în râu. 

— Aş vrea s-o văd şi pe asta, i-a răspuns Emma. 

— Eu nu, am zis. Cred c-ar fi mai bine să plecăm. 

Ei erau şase, noi, trei, şi nu eram tocmai în formă 
perfectă: Addison şchiopăta, Emmei i se prelingea sânge 
pe fata si eu abia reuseam să-mi ridic braţul drept din 
cauza umărului rănit. Între timp, bărbaţii se împrăştiau 
în jurul nostru, încercuindu-ne din toate părțile. Voiau 
să ne împingă spre prăpastie. 

Emma privi în spate spre pod şi apoi spre mine. 

— Haide. Ştiu că poţi sa ne treci dincolo. Mai încearcă 
o dată. 

— Nu pot, Em. Nu pot. Nu mă prostesc. 

Chiar nu mă prosteam. Nu aveam puterea să 
controlez sufletul-pustiu — cel putin, deocamdată - si nu 
aveam nicio îndoială în privința asta. 

— Dacă băiatul zice că nu poate, n-o să mă îndoiesc 
de el, a spus Addison. Trebuie să găsim o altă cale de-a 
ieşi din situația asta. 

Emma a pufnit nervoasă. 

— Ca de pildă? a spus ea şi s-a uitat la Addison. Poţi 
să fugi? 

Şi, uitându-se spre mine: 

— Poti să te baţi? 

Răspunsul era „nu” la ambele întrebări. Am priceput 
aluzia ei: opțiunile noastre se destrămau rapid una câte 


una. 

— În vremuri din astea, a spus Addison pe un ton 
arogant, specia mea nu se bate. Noi ținem discursuri! 

Şi, întorcându-se spre bărbaţi, a grăit cu o voce 
tunătoare: 

— Concetäteni deosebiți! Fiţi rezonabili! Permiteti-mi 
să vă adresez câteva cuvinte! 

Bărbaţii nu-l băgau în seamă. În timp ce ei ne blocau 
mai departe rutele de evadare, ne-am retras spre pod. 
Emma construia cea mai mare minge de foc, iar Addison 
îi dădea mai departe despre faptul că animalele trăiau în 
armonie - şi se întreba de ce noi, oamenii, nu eram in 
stare. 

— Gândiţi-vă la arici şi la vecinul lui, oposumul... Ce, 
ei îşi irosesc puterile încercând să se arunce unul pe 
celălalt de pe buza prăpastiei, când trebuie să înfrunte 
un duşman comun - iarna? Nu! 

— E dus cu pluta, a zis Emma. Taca-ti fleanca si 
musca-i! 

Am aruncat o privire in jur, incercand sa pun mana 
pe ceva ce ne-ar fi putut servi drept arma. Dar singurele 
obiecte la indemana erau capetele. Am ridicat unul, 
tinändu-l de ultimele lui fire de par. 

— Mai e vreun drum pe unde putem trece? i-am tipat 
în fata. Zi-mi repede, că daca nu, te arunc în rau! 

— Du-te dracului! a scuipat capul spre mine, si apoi a 
dat să mă muşte. 

L-am azvarlit spre bărbaţi — dintr-o poziție incomoda, 
cu brațul stâng. A aterizat prea aproape de noi. Am 
căutat un alt cap, l-am ridicat şi am repetat întrebarea. 

— Sigur că da! s-a răstit la mine acesta. În spatele 
unei dube prizo! Deşi, dacă aş fi în locul vostru, nu m-aş 
aventura, cu sufletul-pustiu de sub pod şi... 

— Ce-i aia „dubă prizo”? Zi-mi că de nu, te arunc si 
pe tine! 

— O să te lovească de îndată una, mi-a răspuns capul 


şi in secunda următoare, în depărtare au răsunat trei 
împuşcături - bum, bum, bum - încet şi calculat, ca un 
avertisment. În clipa aceea, bărbaţii care se apropiau de 
noi s-au oprit şi toată lumea s-a întors cu privirea 
atintita spre drum. 

Iesit pe jumătate dintr-un nor de cenuşă involburata, 
ceva mare şi patratos se apropia de noi bubuind. Apoi s- 
a auzit mârâitul unui motor care a încetinit şi din 
volbura neagră s-a ivit un camion. Era o maşină 
modernă folosită în armată, nituită şi otelita şi cu 
anvelope înalte care ne ajungeau până la mijloc. În spate 
se vedea un cub fără geamuri şi doi strigoi cu un tun 
antiaerian şi nişte mitraliere stăteau de pază pe scara 
maşinii. 

În clipa în care şi-a făcut apariţia, cerşetorii s-au 
animat brusc şi au început să râdă, să strige plini de 
entuziasm, dând din mâini şi bătând din palme ca 
supraviețuitorii unui naufragiu care încercau să 
oprească un avion ce trecea pe deasupra lor. Brusc, nu 
mai avea niciunul treabă cu noi. O şansă unică se ivise 
în fața noastră şi n-aveam de gând s-o pierdem. Am 
aruncat capul cât colo, l-am ridicat pe Addison cu brațul 
stâng şi m-am dat jos de pe drum, urmând-o pe Emma. 
Am fi putut merge mai departe - să párásim Strada 
Fumegândă şi să ne ascundem undeva într-un cartier 
mai sigur din Pogonul Dracului - dar, în sfârşit, 
inamicul apăruse in fata noastră in carne şi oase, si 
orice se întâmpla sau era pe cale să se întâmple părea 
de o importanță majoră. Ne-am oprit în apropierea 
drumului, ascunsi în dosul unor copaci carbonizati si 
am urmărit spectacolul. 

Camionul a încetinit şi mulțimea a început să roiască 
în jurul lui, ploconindu-se şi cerşind - „fiole şi ambro”, 
„numai puţin”, „numai o gură”, „vă rugăm, domnule” — 
absolut scârboşi în felul în care îi venerau pe măcelarii 
ăştia, pipäindu-le soldaţilor hainele si cizmele, 


alegandu-se in schimb cu suturi zdravene. Eram sigur 
ca strigoii aveau sa deschida focul sau sa accelereze si 
sa-i zdrobeasca pe cei care erau suficient de prosti sa se 
posteze intre ei si pod. Dar nu s-a intamplat nimic de 
genul ăsta. Camionul s-a oprit şi strigoii au început să 
strige ordine: ,Stati la coadă!” „Aici!” „Dacă nu vá 
comportati frumos, nu primiți nimic!” Oamenii s-au 
aşezat la coadă ca nişte sărăntoci care aşteaptă ratia de 
pâine, intimidati şi neastämpärati la gândul darului pe 
care urmau să-l primească. 

Dintr-odată, Addison a început să se zbată de parcă 
ar fi vrut să-l pun jos. L-am întrebat care era problema, 
dar n-a făcut decât să schelălăie şi să se bataie şi mai 
tare, cu o fata disperată, de parcă tocmai ar fi detectat 
un miros puternic. Emma l-a ciupit şi Addison a ieşit 
din starea lui de transă cât să spună „ea e, ea e, 
domnişoara Wren” şi în clipa aceea, mi-am dat seama că 
„prizo” era o prescurtare de la „camion pentru prizonieri” 
şi că încărcătura din spatele vehiculului imens al 
strigoilor era cu siguranță umană. 

În clipa aceea, Addison m-a muşcat. Am tipat şi i-am 
dat drumul şi câinele a fugit numaidecât. Emma a 
înjurat şi a strigat: „Addison, nu!”, dar în zadar. Addison 
acționa din instinct, ca un câine credincios care încerca 
să-şi apere stăpânul. Am plonjat după el, dar am ratat — 
era surprinzător de rapid pentru un animal cu doar trei 
picioare funcționale - şi în clipa următoare, Emma m-a 
ridicat si am pornit împreună după el, părăsind 
ascunzişul şi zbughind-o spre stradă. 

A existat o secundă, un moment trecător, în care am 
crezut că o să-l prindem şi că soldaţii erau prea coplesiti 
de mulțime şi mulțimea prea ocupată ca să ne observe. 
Şi poate c-am fi reuşit, dacă Emma nu s-ar fi răzgândit 
în mijlocul drumului şi n-ar fi început să cerceteze uşile 
din spatele camionului. Uşi cu lacăte care puteau fi 
topite. Uşi care puteau fi deschise brusc, se gândea, 


probabil - îi citeam gândurile pe fata animată dintr- 
odată de speranţă - şi în clipa următoare a zbughit-o pe 
lângă Addison fără să se aplece măcar după el şi s-a 
catarat pe bara de protecție a camionului. 

Gărzile au început să tipe. L-am înşfăcat pe Addison, 
dar mi-a alunecat printre degete şi s-a ascuns sub 
camion. Emma a început să topească mânerul uneia 
dintre uşi când prima strajă şi-a legănat arma ca pe o 
bâtă de baseball. A lovit-o peste şold şi Emma s-a 
prăbuşit la pământ. M-am repezit la soldat, gata să fac 
tot ce puteam cu brațul meu sănătos, dar cineva mi-a 
pus piedică şi am aterizat pe umărul rănit, săgetat de 
durere. 

Când l-am auzit pe paznic tipand, am ridicat privirea 
şi l-am văzut dezarmat şi fluturând o mână rănită, după 
care s-a prăbuşit peste mulțimea de corpuri agitate. 
Cersetorii au început sa viermuiasca în jurul lui, nu 
doar cersind, ci pretinzând, amenințând, innebuniti — şi 
în secunda următoare, unul dintre ei i-a confiscat arma. 
Panicat, strigoiul i-a făcut semn celuilalt paznic, 
ridicând braţele deasupra capului, de parcă ar fi vrut să 
spună: Scoate-mă de aici! 

M-am străduit să mă ridic în picioare şi am alergat 
după Emma. Celălalt soldat a plonjat în mijlocul 
mulțimii, trăgând focuri în aer până când a reuşit să-l 
scoată pe camaradul lui de acolo şi să se întoarcă la ca- 
mion. În clipa în care picioarele lor au atins treptele, au 
bătut în cabină şi motorul a pornit uruind. Am ajuns la 
Emma chiar când maşina pornise spre pod, aruncând în 
jur zgură şi cenuşă cu anvelopele ei de monstru. 

Am bătut-o uşor pe brat ca să mă asigur că e teafără. 

— Sângerezi, i-am spus, şi chiar tare. 

Fusese o constatare stângace, dar mai bine de atât nu 
reuşisem să-mi exprim groaza, văzând că suferă - 
schiopata şi, dintr-o tăietură adâncă îi curgea sânge 
prin păr. 


— Unde-i Addison? m-a intrebat Emma. 

Dar înainte să rostesc „nu ştiu”, Emma mi-a luat-o 
înainte: 

— Trebuie să ne ducem după el. Poate fi singura 
noastră sansă! 

Am ridicat privirea în timp ce camionul tocmai urca 
pe pod şi am văzut cum una dintre gărzi impusca doi 
cerşetori care alergau după el. Când i-am văzut 
prăbuşindu-se în praf, zvârcolindu-se, mi-am dat seama 
că Emma se înşela: n-aveai cum să alergi după camion 
sau să treci peste pod. N-aveam nicio sansa - şi între 
timp cerşetorii îşi dăduseră şi ei seama de asta. După ce 
prietenii lor au căzut răpuşi de gloanțe, am simţit cum 
disperarea lor se transformă în furie şi, într-o fracțiune 
de secundă, furia aceea s-a îndreptat asupra noastră. 

Am încercat să fugim, dar ne-am trezit blocaţi din 
toate direcțiile. Gloata striga că „am bulit-o”, că „ne-au 
tăiat ratia” şi că meritam să murim. A urmat o ploaie de 
lovituri - palme, lovituri cu pumnul, mâini care ne 
trăgeau de păr şi de haine. Am încercat s-o protejez pe 
Emma, dar până la urmă, ea m-a apărat pe mine, cel 
putin pentru câteva minute, rotindu-se cu mâinile 
întinse şi arzându-i pe cei din raza ei. Dar nici măcar 
flăcările ei n-au fost îndeajuns ca să țină mulțimea la 
distanţă şi loviturile au continuat până când am aterizat 
în genunchi şi apoi chirciti ca nişte mingi, apărându-ne 
fețele cu brațele şi încasând pumni şi picioare dureroase 
din toate părțile. 

Eram sigur că sunt pe moarte sau că visez pentru că, 
dintr-odată, am auzit un cântec - un cor care cânta tare 
şi plin de vigoare: „Ascultă bătaia ciocanelor, ascultă 
cum se bate un cui!” — dar fiecare vers era însoțit de 
lovituri surde, cavernoase şi de scâncete. „E grozav să 
(ZBANG!) construieşti o spânzurătoare (ZDRANG!), leacul 
pentru orice cucui!” 

Dupa cateva versuri si cateva plesnete, loviturile s-au 


oprit si multimea s-a retras bombanind precauta. Am 
văzut, ca printr-o ceaţă de sânge şi zgură, cinci cioplitori 
de spânzurătoare vânjoşi, cu trusele de unelte agatate la 
şold şi cu ciocane în mâini. Îşi croiseră drum prin gloată 
şi acum ne încercuiseră, privindu-ne neincrezätori de 
parcă am fi fost o specie ciudată de peşti pe care nu se 
asteptau s-o prinda in plase. 

— Ei sunt? l-am auzit pe unul zicand. Nu arata prea 
bine, vere. 

Bineînţeles că ei sunt! a spus un altul pe o voce ca 
un corn de ceata, adanca si cunoscuta. 

— E Sharon! a izbucnit Emma. 

Mi-am putut mişca mana doar cât să-mi şterg sângele 
care-mi curgea din ochi. El era, într-adevăr, în toată 
splendoarea lui de peste doi metri, acoperit cu mantaua 
lui tuciurie. Am simțit că râd, sau cel putin, am 
încercat; nu mai fusesem niciodată atât de fericit să văd 
pe cineva atât de urât. Sharon s-a cotrobăit prin 
buzunare şi a scos nişte fiole mici de sticlă! 

— AM AICI TOT CE VREŢI, MAIMUTE PSIHOPATE CE 
SUNTEŢI! LUATI-LE SI LASATI-I IN PACE PE COPIII 
ASTIA! a spus el ridicand sticlutele deasupra capului. 

S-a intors cu spatele la ei sia aruncat fiolele pe drum. 
Gloata a navalit dupa ele, tipand si gafaind, gata sa se 
sfâşie între ei ca să pună mâna mai repede pe fiole. Si 
iată-i pe cioplitorii de spânzurători, uşor sifonati după 
busculada, dar vii şi nevatamati, vârându-şi ciocanele 
sub cingători. Sharon a păşit spre noi cu o mână albă 
întinsă: 

— Ce-a fost în capul vostru? De ce ati plecat aşa, 
aiurea? Mi-am făcut o grămadă de griji pentru voi! 

— E adevărat, a spus unul dintre meşteri. Nu mai 
putea. Ne-a pus să vă căutăm peste tot. 

Am încercat să mă ridic în capul oaselor, dar n-am 
putut. Sharon stătea aplecat deasupra noastră, de parcă 
ar fi cercetat un animal făcut terci de o maşină. 


— Eşti întreg? Poti să mergi? Ce dracu ti-au făcut 
nemernicii ăştia? 

Tonul lui părea un amestec între interesul unui 
sergent care îşi antrenează trupele şi al unui tată 
îngrijorat. 

— Jacob e rănit, am auzit-o pe Emma spunând cu 
vocea frântă. 

„Şi tu”, am încercat să spun, dar n-am putut să-mi 
îndrept limba. Părea că are dreptate: îmi simțeam capul 
greu ca o lespede şi privirea mea era ca semnalul unui 
satelit care nu funcționa tocmai bine - puternic pentru o 
clipă, căzut în secunda următoare. Sharon m-a ridicat şi 
m-a purtat în braţe - era mult mai vânjos decât părea — 
şi, dintr-odată, mi-am amintit ceva şi am încercat să-mi 
exprim gândurile: 

„Unde e Addison?” 

Vorbeam de parcă aş fi avut terci în gură, dar cumva 
m-a înțeles şi, întorcându-mi capul spre pod, mi-a spus: 

— Acolo. 

În depărtare, camionul părea că pluteşte în aer. Oare 
creierul zdruncinat îmi juca feste? 

Nu. Vedeam clar. Camionul a fost ridicat peste 
prăpastie de limbile sufletului-pustiu. 

„Dar unde-i Addison?” 

Acolo, a repetat Sharon. Sub camion. 

Două labute din spate şi un corp mic şi maro atarnau 
de sub carcasa camionului. Addison se agatase cu dinții 
de şasiu şi reuşise să prindă cursa, ca un pasager 
clandestin. Deştept băiat! Şi când limbile au aşezat 
camionul pe capătul îndepărtat al podului, mi-am zis: 
„Drum bun, căţel cutezätor! Esti cea mai buna sansa a 
noastră.” 

Şi apoi totul în jur a început să devină neclar, şi mai 
neclar, până când a pălit cu totul, ca o floare. 


CAPITOLUL PATRU 


Vise agitate, vise in limbi ciudate, vise despre casa, 
vise despre moarte. Fragmente stranii si absurde care se 
derulau in licäre ale conştiinţei, tumultoase si 
nestatornice, invenţii ale creierului meu zguduit. O 
femeie fără fata, suflandu-mi praf în ochi. Senzatia cand 
cineva te scufundă în apă caldă. Vocea Emmei 
asigurându-mă că totul are să fie în regulă, că ei sunt 
prietenii noştri, că suntem în siguranţă. Şi apoi o beznă 
adâncă şi fără vise care a durat nu ştiu câte ore. 

Când m-am trezit, am ştiut că sigur nu visez. Zăceam 
învelit pe un pat dintr-o cämärutä. O lumină slabă se 
revărsa din spatele unor jaluzele. Era ziuă, deci. Dar în 
ce zi eram? 

Eram îmbrăcat cu o cămaşă de noapte, nu în hainele 
mele vechi şi pătate de sânge şi ochii mi se limpeziseră. 
Cineva avusese grijă de mine. În plus: deşi eram mort de 
oboseală, nu prea mă mai durea nimic. Umărul mi se 
vindecase şi la fel şi capul. Nu eram sigur ce însemna 
asta. 

Am încercat să mă ridic în capul oaselor. A trebuit să 
mă opresc pe la mijlocul încercării şi să mă odihnesc 
sprijinit pe coate. O carafă de apă se afla pe noptiera de 
lângă pat. Într-un colt al camerei se vedea un sifonier 
masiv din lemn. Am clipit şi m-am frecat la ochi ca să 
fiu sigur că vad bine - da, pe un scaun aflat în celălalt 
colț dormea un bărbat. Mintea mi se mişca în reluare, 
aşa că nici măcar nu m-am speriat; mi-am spus doar „ce 
ciudat”. Şi chiar aşa şi era: bărbatul arăta foarte 
straniu, de fapt, a trebuit să mă gândesc mult până 
când mi-am dat seama la ce mă uit. Părea alcătuit din 
două jumătăţi: jumătate din părul lui era lins, în timp ce 
cealaltă jumătate îi stătea în toate direcţiile; jumătate 


din fata lui era tepoasa si cealalta, rasa si neteda. Pana 
şi hainele (pantalonii, puloverul mototolit, gulerul 
elisabetan incretit) erau pe jumătate moderne, pe 
jumătate arhaice. 

— Salut? am spus ezitând. 

Bărbatul a tipat scurt. S-a speriat atât de tare, încât a 
căzut de pe scaun şi a aterizat zgomotos pe podea. 

— Vai de mine! Aoleu, Doamne! 

S-a catarat din nou în scaun, cu ochii mari şi mâinile 
tremurânde. 

— Te-ai trezit! 

— Scuze, n-am vrut să te sperii... 

— Ah, nu, e doar vina mea, a spus el netezindu-si 
hainele şi îndreptându-şi gulerul incretit. Te rog nu 
spune nimănui c-am adormit in timp ce te 
supravegheam! 

— Cine eşti? am întrebat. Unde sunt? 

Mintea mi se limpezea repede şi se umplea de 
întrebări. 

— Şi unde e Emma? 

— Păi, bine, a spus bărbatul devenind dintr-odată 
nervos. S-ar putea să nu fiu cel mai indicat membru al 
gospodăriei care să răspundă la... întrebări... 

Şoptise cuvântul cu sprâncenele ridicate, de parcă 
întrebările ar fi fost un subiect tabu. 

— Dar! a spus el arătând cu degetul spre mine. Tu 
eşti Jacob! 

Apoi a făcut semn spre el. 

— Eu sunt Nim. 

A urmat un gest larg cu mana. 

— lar asta e casa domnului Bentham. E foarte 
nerăbdător sá te cunoască. De fapt, mi-a zis să-l anunț 
de cum te trezeşti. 

M-am zvârcolit până când am reuşit să mă ridic în 
capul oaselor, un efort care m-a epuizat aproape cu 
totul. 


— Nu mă interesează toate astea. Vreau s-o vad pe 
Emma. 

— Desigur! Prietena ta... 

A fluturat din mâinile ca nişte aripioare, în timp ce 
privirea îi alerga dintr-o parte în alta, de parcă s-ar fi 
aşteptat s-o găsească pe Emma într-un colt al camerei. 

— Vreau s-o văd. Acum! 

— Numele meu e Nim! a chitait el. Şi trebuie să-l 
anunț - da, am primit instrucțiuni stricte... 

Un gând înfricoşător mi-a trecut prin minte — Sharon, 
ca un mercenar ce era, ne-a salvat din ghearele mulțimii 
doar ca să ne vândă drept piese de schimb. 

— EMMA! am reuşit să strig. UNDE EŞTI? 

Nim a palit şi s-a trantit pe scaun - cred că l-am 
speriat de moarte. 

O secundă mai târziu, pe hol s-a auzit un tropot de 
paşi. Un bărbat în halat alb a năvălit în cameră. 

— Te-ai trezit! a strigat el. 

Am presupus că era medic. 

— Vreau s-o văd pe Emma! i-am spus. 

Am încercat să-mi eliberez picioarele de sub 
aşternuturi, dar atârnau greu ca nişte butuci. 

Medicul s-a repezit la patul meu şi m-a împins înapoi 
sub pături. 

— Nu te forța, eşti încă în recuperare! 

Medicul l-a trimis pe Nim după domnul Bentham. 
Nim a ieşit în fugă, ciocnindu-se de cadrul uşii şi a 
aterizat pe hol. În clipa următoare, Emma s-a ivit la uşă, 
cu respirația întretăiată şi radiind, cu părul revărsat 
peste o rochie curată, albă. 

— Jacob? 

Când am văzut-o, un val de energie mi-a străbătut 
corpul şi m-am ridicat, împingându-l pe medic cât colo. 

— Emma! 

— Te-ai trezit! a spus ea alergând spre mine. 

— Ai grijă cu el! E fragil, a avertizat-o medicul. Emma 


s-a infránat si m-a imbrátisat cat a putut de blând, apoi 
s-a aşezat pe marginea patului. 

— Îmi pare rău că n-am fost lângă tine când ţi-ai 
revenit. Mi-au spus că n-o să te trezeşti prea curând... 

— Nu-i nimic, am spus. Dar unde suntem? De când 
suntem aici? 

Emma a aruncat o privire spre medic. Acesta îşi nota 
ceva într-un carnetel, dar era clar că ne asculta cu 
atenție. Emma s-a întors cu spatele la el şi mi-a spus 
soptit: 

— Suntem in casa unui bogätas din Pogonul 
Dracului. Intr-un loc secret. Sharon ne-a adus aici 
acum 0 Zi, o zi şi jumătate. 

— Asta-i tot? am întrebat scrutând-o cu privirea. Avea 
pielea perfect netedă şi cicatricele erau doar nişte linii 
albe abia perceptibile. 

— Pari aproape vindecata! 

— N-aveam decat niste cucuie si zgarieturi... 

—Nu cred... imi amintesc ce s-a intamplat acolo, 
afara. 

— Aveai o coastă ruptă si un umăr dislocat, a 
intervenit medicul. 

— E o femeie aici, a spus Emma. Un vraci. Corpul ei 
emite un praf cu proprietăți puternice... 

— Şi o dublă contuzie, a spus medicul. Nimic de care 
să nu ne putem îngriji. Dar tu, băiete - tu erai aproape 
mort când ai ajuns aici. 

Mi-am pipăit pieptul, abdomenul si toate părțile 
corpului care încasaseră lovituri. Nici urmă de durere. 
Am ridicat brațul drept şi mi-am rotit umărul. Nicio 
problemă. 

— Mă simt de parca mi-ati schimbat brațul, am spus, 
uluit. 

— Ai noroc că n-ai avut nevoie de un cap nou, am 
auzit încă o voce - a lui Sharon care a fost nevoit să se 
aplece ca să se poată strecura prin cadrul uşii. 


— De fapt, imi pare rau ca nu ti-au dat unul nou 
pentru ca se pare ca scafarlia pe care o ai acum e plina 
cu rumegus. Cum naiba să dispareti aşa ca măgarul în 
ceaţă, fără să aveţi habar pe unde s-o apucati - si asta 
după ce v-am avertizat de o mie de ori despre Pogon! Ce 
a fost în capul vostru? 

Se înălța asupra noastră ca un turn, dojenindu-ne cu 
degetul lui lung şi alb. 

Am rânjit. 

— Salut, Sharon. Mă bucur să te revăd. 

— Da. Ha-ha. Acum esti tot un zâmbet, dar era sa 
mori acolo! 

— Am avut noroc, a spus Emma. 

— Da - ati avut noroc că am fost eu acolo! Ati avut 
noroc că verii mei, cioplitori de spânzurători, au fost 
disponibili în seara aia şi i-am prins înainte să dea pe 
gât prea multe beri la Leagănul şi Sicriul! Apropo, să 
ştiţi că nu lucrează gratis. O să adaug şi serviciile lor la 
notă, împreună cu cheltuielile pentru reparația bărcii! 

— Bine, bine! am spus eu. Linişteşte-te, OK? 

— Ce-a fost în capul vostru? a repetat Sharon, 
eliberând un val de respirație urât mirositoare care s-a 
lăsat peste noi ca un nor. 

Şi atunci mi-am amintit „ce-a fost în capul nostru” şi 
m-am cam pierdut cu firea. 

— Ne-am gândit ca esti un bădăran pe care nu ne 
putem bizui! i-am trântit-o. Ca probabil nu-ți pasă de 
nimic, în afară de bani, şi că o să ne vinzi cu prima 
ocazie ca sclavi! Da, am spus. Am făcut şi noi nişte 
cercetări. Ştim totul despre dubioşeniile cu care se 
ocupă deosebitii de aici şi dacă chiar ai impresia că ne- 
ati păcălit să credem că tu - am arătat spre Sharon - 
sau oricare dintre voi — am arătat spre doctor - ne 
ajutați din amabilitate, sunteți nebuni! Deci, ori ne 
spuneți ce vreţi de la noi, ori ne lăsaţi să plecăm pentru 
că... pentru că avem... 


Brusc, m-am simtit doborat de un val de oboseala. N- 
am mai putut sa ma concentrez. 

— ...avem lucruri mai bune de facut. 

Mi-am scuturat capul, am incercat sa ma ridic, dar 
camera a început să se învârtă. Emma m-a ţinut de 
braţe şi medicul m-a împins cu blandete pe pernă. 

— Vă ajutăm pentru că ne-a rugat domnul Bentham, 
mi-a spus succint. Nu ştiu ce vrea cu voi. Va trebui să-l 
întrebaţi pe el. 

— Cum spuneam, domnul nuştiucum poate să mă 
tuce în mmmfff... 

Emma mi-a astupat gura cu palma. 

— Jacob nu se simte bine momentan, a spus ea. Sunt 
sigură ca, de fapt, a vrut să vă mulțumească pentru că 
ne-ati salvat. Vă rămânem datori. 

— Da, şi asta, am mormăit printre degetele ei. 

Eram furios şi speriat, dar şi foarte bucuros că trăiam 
— şi c-o vedeam pe Emma, teafără si vindecata. Dacă mă 
gândeam mai bine, tot spiritul ăla de luptă mă părăsise 
şi nu simțeam decât recunoştinţă. Am închis ochii ca să 
nu mai văd camera aia rotindu-se şi i-am ascultat în 
timp ce susoteau despre mine. 

— Constituie o problema, e clar, a spus medicul. Nu 
putem să-l lăsăm să se vadă cu domnul Bentham în 
halul ăsta. 

— E confuz, a spus Sharon. Dacă eu şi cu fata am 
putea să discutăm cu el între patru ochi, sunt convins 
că şi-ar reveni. Puteţi sa ne lăsați putin singuri? 

Medicul a plecat, cam fără chef. După ce a ieşit, am 
deschis din nou ochii şi m-am uitat drept la Emma care 
stătea aplecată asupra mea. 

— Unde-i Addison? 

— A trecut dincolo. 

— Ah, aşa e, am spus amintindu-mi. Ai vreo veste de 
la el? Nu s-a întors încă? 

— Nu, a spus Emma încet. Încă nu. 


Mă întrebam ce putea însemna asta - ce i s-ar fi putut 
întâmpla - dar nu puteam suporta gândul că a patit 
ceva. 

— Am promis c-o să ne ducem după el, am spus. 
Dacă el a putut trece dincolo, o să putem şi noi. 

— Poate că sufletului-pustiu de sub pod nu i-a pasat 
de un câine, a intervenit Sharon. Dar pe tine te-ar decoji 
şi te-ar arunca imediat în cazanul încins. 

— Pleacă! i-am spus. Vreau să vorbesc cu Emma între 
patru ochi. 

— De ce? Ca să sariti pe geam şi să dispareti din nou? 

— N-o să plecăm nicăieri, a spus Emma. Jacob nici 
nu se poate ridica din pat. 

Dar Sharon nu era era prea sigur. 

— O să mă duc în colțul ăla şi o să-mi văd de ale 
mele, a spus el. E cea mai bună ofertă. 

S-a dus şi s-a cocotat pe scaunul cu un singur brat 
pe care stătuse Nim, apoi a început să fluiere şi să-şi 
curețe unghiile. 

Emma m-a ajutat să mă aşez mai bine şi am început 
să vorbim în şoaptă, cu capetele lipite. Apropierea ei m-a 
copleşit atât de mult câteva secunde, încât toate 
întrebările care îmi invadaseră creierul au dispărut şi nu 
m-am mai putut gândi decât la mâna ei atingându-mi 
fata, mângâindu-mi obrajii şi pometii. 

M-ai speriat atât de tare! a spus Emma. Chiar am 
crezut că te-am pierdut. 

— Sunt bine, i-am răspuns. 

Ştiam că nu sunt bine, dar îmi era jenă când oamenii 
îşi făceau griji pentru mine. 

— Dar n-ai fost bine. Deloc. Ar trebui să-ți ceri scuze 
de la medic. 

— Ştiu. Am luat-o razna putin, atâta tot. Si imi pare 
rău că te-am speriat. 

A dat din cap, apoi şi-a întors privirea. Ochii i-au 
zăbovit o vreme pe perete, apoi când s-a întors spre 


mine privirea ii era stapanita de un nou val de darzenie. 

— Îmi place să cred că sunt puternică, mi-a spus ea. 
Că motivul pentru care sunt liberă acum, în locul lui 
Bronwyn sau Millard sau Enoch, e că sunt suficient de 
puternică încât să te poţi bizui pe mine. Aşa am fost de 
când mă ştiu - genul care rezistă la orice greutate. De 
parcă aş avea în mine un senzor de durere care s-a 
blocat şi nu mai poate fi pornit. Pot să ignor lucruri 
oribile şi să merg mai departe, doar ca să fac ce trebuie. 

Mâna ei a găsit-o pe a mea deasupra păturii. Degetele 
ni s-au inlantuit pe loc. 

— Dar cand mă gândesc la tine - la cum arătai cand 
te-au adunat de pe jos după ce oamenii ăia... 

A gemut uşor şi a scuturat din cap, de parcă ar fi vrut 
să alunge acea imagine din fata ochilor. 

— Asta e prea mult. 

— Aşa sunt şi eu, am spus, amintindu-mi cum mă 
simțeam de fiecare dată când o vedeam că suferă, groaza 
care mă cuprindea când ştiam că e în pericol. Aşa sunt 
şi eu. 

I-am strâns mâna şi am dat să mai spun ceva, dar 
Emma mi-a luat-o înainte. 

— Vreau să-mi promiti ceva. 

— Orice, am spus. 

— Vreau să-mi promiti că n-o sa mori. 

Am schițat un zâmbet. Dar Emma a rămas serioasă. 

— Nu ai voie să mori, a spus ea. Dacă te pierd, restul 
nu mai contează câtuşi de puţin. 

Am cuprins-o cu brațele şi am tras-o mai aproape de 
mine. 

— O să fac tot posibilul. 

— Nu, nu-i de-ajuns, mi-a şoptit Emma. Promite-mi. 

— OK. N-o să mor. 

— Spune „promit”. 

— Promit. Acum spune-o si tu. 

— Promit, a repetat şi ea. 


— Off, s-a miorlait Sharon cu un aer visător din colt. 
Câte minciuni dulci isi susură indrägostitii... 

Ne-am despărțit. 

— N-ai voie să tragi cu urechea! i-am spus. 

— Gata, v-a ajuns, a zis târându-şi zgomotos scaunul 
pe podea şi lipindu-l de patul meu. Avem lucruri mai 
importante de discutat. De pildă, scuza pe care mi-o 
datorezi. 

— Pentru ce? l-am întrebat iritat. 

— Pentru defăimarea caracterului şi a reputației mele. 

— Nu am exagerat cu nimic. Bucla asta e plină de 
nemernici şi de tâmpiţi, iar tu eşti un bădăran care nu 
se gândeşte decât la bani. 

— Fără pic de empatie fata de necazurile semenilor 
lui, a zis Emma. Deşi, încă o data, iti mulțumim că ne-ai 
salvat. 

— Locul ăsta te învață să ai grijă de tine însuţi, a 
spus Sharon. Fiecare are o poveste. Toţi au necazuri. 
Toti vor cate ceva de la tine şi toți mint — mai tot timpul. 
Aşa că da, n-am de gând să-mi cer scuze că sunt 
preocupat de mine însumi şi motivat doar de profit. Dar 
sunt extrem de jignit de insinuările voastre, conform 
cărora aş avea de-a face cu cei care fac trafic cu carne 
vie deosebită. Doar pentru că sunt capitalist nu 
înseamnă că sunt un nenorocit cu inima neagră. 

— Şi noi de unde era să ştim? l-am întrebat eu. A 
trebuit să ne milogim de tine şi să te mituim, ca să nu 
ne părăseşti acolo, pe ponton. Mai ştii? 

Sharon a ridicat din umeri. 

— Asta se întâmpla înainte să-mi dau seama cine eşti. 

Am aruncat o privire spre Emma, apoi am arătat cu 
degetul spre pieptul meu. 

— Cine? Eu! 

— Tu, băiete! Domnul Bentham aşteaptă de o vesnicie 
să stea de vorbă cu tine. Din ziua în care m-am hotărât 
să mă fac luntras - acum patruzeci de ani. Bentham m- 


a lăsat să trec pe unde vreau prin Pogon, dacă îi 
promiteam că o să stau cu ochii în patru în caz că 
apăreai la orizont. Trebuia să te aduc aici să-l cunoşti. 
Şi acum, în sfârşit, mi-am respectat partea mea din 
învoială. 

— Cred că mă confunzi cu cineva, am spus. Eu sunt 
un nimeni. 

— Mi-a spus c-o să poţi comunica cu sufletele-pustii. 
Câţi deosebiți cunoşti care pot să facă asta? 

— Dar are doar şaisprezece ani, a spus Emma. Doar 
şaisprezece, pe bune. Aşa că, de unde... 

— De asta mi-a luat ceva timp să pun lucrurile cap la 
cap, a spus Sharon. A trebuit să mă consult personal cu 
domnul Bentham. Acolo eram cand voi doi ati şters-o. 
Chestia e că nu prea te potriveşti cu descrierea lui. În 
toți aceşti ani, mă aşteptam să vad un om bătrân. 

— Un om bătrân, am repetat eu. 

— Exact. 

— Care să poată vorbi cu sufletele-pustii. 

— Exact asa. 

Emma mi-a strans mana si mai tare si am facut un 
schimb de priviri - nu, n-are cum - apoi am coborât 
iarăşi la marginea patului, plin încă o dată de energie. 

— Vreau să stau de vorbă cu Bentham ăsta. Chiar 
acum. 

— O să te primească atunci când va crede de cuviință, 
mi-a răspuns Sharon. 

— Nu, am spus eu. Acum! 

Întâmplător, chiar în acea clipă, cineva a bătut la uşă. 
Sharon a deschis şi a dat nas în nas cu Nim. 

— Domnul Bentham i-a invitat pe oaspeții nostri la 
ceai peste o oră, a spus. În bibliotecă. 

— Nu mai putem aştepta o oră, i-am zis. Am pierdut 
deja destul timp aici. 

La auzul vorbelor mele, Nim s-a făcut roşu, iar fata i 
s-a umflat de supărare. 


— Pierdut? 

— Ce-a vrut Jacob să zică e că avem deja nişte 
obligații urgente într-un alt loc din Pogon şi am întârziat 
foarte mult. 

— Domnul Bentham insistă să vă primească aşa cum 
se cuvine, ne-a comunicat Nim. Vorba dumnealui, în 
ziua în care n-o să mai fie timp de maniere, lumea e 
sortită esecului. Apropo, trebuie să mă asigur că aveţi 
nişte ținute adecvate. 

S-a dus la şifonier şi a deschis uşile grele. Înăuntru se 
vedeau mai multe rânduri de haine. 

— Alegeţi ce vă place. 

Emma a scos o rochie cu jabou şi s-a strâmbat 
privind-o. 

— Mi se pare aşa de aiurea. Ne jucăm de-a balul 
mascat şi bem ceai în timp ce prietenii şi ymbrynele 
noastre trebuie să îndure numai Pasărea ştie ce. 

— O facem pentru ei, am spus. Nu trebuie să-i 
cântăm în strună lui Bentham decât până când ne 
spune ce ştie. Poate fi important. 

— Sau poate e doar un bătrân care se simte singur. 

— Nu vorbiti aşa despre domnul Bentham, ne-a 
retezat-o Nim încruntat. Domnul Bentham e un sfânt, 
un gigant între oameni! 

— Linişteşte-te, i-a zis Sharon, apoi s-a dus la geam şi 
a ridicat jaluzelele, lăsând lumina slabă, galbenă ca 
supa de mazăre să se strecoare în cameră. Hopa sus! 
ne-a zis. Voi doi se pare că aveţi o întâlnire. 

Am aruncat aşternuturile cât colo şi Emma m-a ajutat 
să mă dau jos din pat. M-am mirat că picioarele mi-au 
susținut greutatea. Am aruncat o privire pe geam spre 
strada pustie, învăluită într-o ceață galbenă şi apoi, cu 
ajutorul Emmei, m-am dus până la şifonier ca să-mi 
aleg un rând de haine. Am găsit un umeraş cu numele 
meu pe el pe care era aranjat un costum. 

— Puteţi să ieşiţi putin pana ne schimbăm şi noi? am 


intrebat eu. 

Sharon s-a uitat la Nim si a ridicat din umeri. Nim a 
dat din mâini exasperat. 

— Nu se cade! 

— Ei, lasă-i în pace, i-a spus Sharon dând din mână. 
Dar fără matrapazlâcuri, bine? 

Emma s-a făcut stacojie. 

— Habar n-am despre ce vorbeşti. 

— Bineînţeles. 

Sharon l-a scos pe Nim din cameră şi s-a oprit în 
cadrul uşii. 

— Pot să am încredere în voi că n-o să fugiți iar? 

— De ce am fugi? am întrebat eu. Ti-am spus că vrem 
să ne întâlnim cu domnul Bentham. 

— Nu plecăm nicăieri, i-a spus Emma. Dar tu de ce 
mai stai? 

— Domnul Bentham m-a rugat să nu vă scap din 
ochi. 

M-am întrebat dacă asta însemna că ne-ar fi oprit în 
cazul în care încercam să plecăm. 

— Trebuie să fie mare favoarea pentru care îi eşti 
dator, i-am spus. 

— Una mare de tot, mi-a răspuns Sharon. Îi datorez 
viata. 

Si indoindu-se aproape până la pământ, s-a strecurat 
pe hol afară. 


* 


— Tu o să te schimbi acolo, a spus Emma facandu-mi 
semn spre o baie mică, cu acces din cameră. Şi eu aici. 
Şi nu trage cu ochiul până nu bat la uşă! 

— Biiiiine, am spus prefăcându-mă extrem de 
dezamăgit. 

Cu toate că mi-ar fi plăcut s-o văd pe Emma în 
lenjerie intimă, toate încercările alea prin care am trecut 


riscându-ne viețile imi cam  congelaseră partea 


adolescenta a creierului. Dar mi-ar fi fost suficiente 
cateva saruturi mai intime ca instinctele sa revina la 
viata. 

In fine. 

M-am incuiat in baia cu faianta si gresie alba, 
stralucitoare si instalatii sanitare din fier masiv si m-am 
aplecat peste chiuveta ca sa ma inspectez in oglinda 
argintata. 

Aratam jalnic. 

Aveam fata umflata şi plină de cicatrice roz in zigzag, 
care se vindecau repede, dar încă erau vizibile, 
amintindu-mi de fiecare pumn primit. Trunchiul meu 
arăta ca o hartă de echimoze, nedureroase, dar foarte 
urâte. In pliurile greu de curățat ale urechilor 
rămăseseră urme de sânge uscat. M-a luat cu amețeli 
când am văzut şi a trebuit să ma tin de marginea 
chiuvetei ca să rămân în picioare. Dintr-odată, mi-am 
amintit de toți pumnii şi picioarele care mă loveau şi 
pământul care părea că năvăleşte spre mine. 

Nu încercase nimeni până atunci să mă omoare cu 
mâinile goale. Era ceva cu totul nou, cu totul diferit față 
de datile când ma vânau sufletele-pustii. Atunci mă 
puteam baza pe instinct. Si era diferit şi fata de senzația 
pe care mi-o dădeau armele: gloantele erau o metodă 
impersonală şi rapidă de-a ucide. În schimb, folosirea 
mâinilor - asta necesita un efort deosebit. Si ura. Mi se 
părea ciudat şi mă umplea de amărăciune să ştiu că 
cineva mă tratase cu atâta ură. Că nişte deosebiți, care 
nici măcar nu ştiau cum mă cheamă, au fost în stare, 
într-un moment de nebunie colectivă, să mă urască atât 
de tare încât să încerce să mă ucidă cu pumnii. Mi-era 
ruşine, mă simțeam cumva dezumanizat, deşi nu prea 
intelegeam de ce. Era ceva la care trebuia să mă 
gândesc, asta dacă la un moment dat aveam să-mi 
permit luxul de-a rumega astfel de gânduri. 

Am dat drumul la robinet ca să mă spăl pe fata. Ţevile 


s-au cutremurat si au gemut, dar dupa aceasta reactie 
bombastica, au reusit sa scuipe doar o lingura de apa 
maronie. O fi fost el Bentham bogat, dar niciun strat de 
lux nu-l putea apara de realitatea locului infernal in 
care trăia. 

Cum naiba aterizase aici? 

Si, ce era si mai intrigant: de unde il cunostea, sau 
mai bine zis, de unde aflase omul asta despre bunicul 
meu? Eram sigur ca la el s-a referit Sharon cand mi-a 
spus ca Bentham căuta un bătrân care putea sa 
comunice cu sufletele-pustii. Poate că bunicul meu se 
intalnise cu Bentham in perioada razboiului, dupa ce a 
parasit casa lui Miss Peregrine, dar inainte sa fi plecat 
in State. A fost o perioada definitorie din viata lui, 
despre care nu vorbea decat rar si aproape niciodata cu 
prea multe detalii. In ciuda a tot ce aflasem despre 
bunicul meu in ultimele luni, el ramanea un mister 
pentru mine din mai multe puncte de vedere. Si acum 
ca nu mai era printre noi, mi-am spus intristat, probabil 
ca avea sa ramana un mister. 

M-am îmbrăcat cu hainele primite de la Bentham - o 
cămaşă albastră, cam şcolărească, un pulover de lână 
gri şi o pereche de pantaloni negri, simpli. Mi se 
potriveau perfect, de parcă m-ar fi aşteptat pe mine. Îmi 
strecuram picioarele într-o pereche de pantofi de piele 
maro, stil Oxford, când a bătut Emma la uşă. 

— Te descurci? 

Am deschis uşa către o explozie de galben. Emma 
părea extrem de nefericită într-o rochie imensă de 
culoarea canarului, cu mâneci bufante şi poala care 
plutea la picioarele ei. 

— Din mai multe rele, l-am ales pe cel mai mic, te 
asigur, a oftat ea. 

— Arati ca Big Bird?, am spus eu si am ieşit în urma 


2 Personaj din desenele animate Strada Sesam. 


ei din baie. Şi eu ca Mr. Rogers3. Bentham ăsta e un om 
necrutator. 

Emma nu a inteles niciuna dintre referintele mele. M- 
a ignorat, s-a dus la geam si a ramas privind afara. 

— Asa. Foarte bine. 

— Ce e asa de bine? am întrebat-o. 

— Pervazul asta. E cat Cornwall de mare si are prize 
peste tot. E mai sigur decat niste bare pentru catarat. 

— Si de ce ne pasa noua cat de sigur e pervazul? am 
întrebat-o, apropiindu-ma de geam. 

— Pentru că Sharon stă de pază pe hol, aşa că n- 
avem cum să ieşim pe acolo, evident. 

Uneori mi se părea că Emma purta discuții întregi cu 
mine în capul ei — discuţii secrete, la care nu eram 
părtaş - şi apoi, cand în sfârşit îmi împărtăşea secretul, 
se supăra văzându-mă nedumerit. Creierul ei lucra atât 
de repede încât uneori i-o lua înainte. 

— Nu putem să plecăm, am spus eu. Trebuie să ne 
întâlnim cu Bentham. 

— O să ne întâlnim, dar să mă spânzuri dacă o să mai 
petrec o oră bătând darabana în camera asta. Sfântul 
domn Bentham e un exilat care stă în Pogonul Dracului, 
ceea ce înseamnă că probabil e un om josnic cu un 
trecut sordid. Aş vrea să arunc o privire prin ograda lui, 
să văd ce mai putem afla. Ne întoarcem înainte ca 
cineva să-şi dea seama că am plecat. Iti dau cuvântul 
meu. 

— Ah, ieşim asa, pe furiş... Suntem îmbrăcaţi exact 
cum trebuie. 

— Foarte amuzant. 

Pantofii mei cu talpa rigidă făceau ca fiecare pas să 
pară o lovitură de ciocan, iar Emma purta o rochie mai 
galbenă decât un semafor. Ca să nu mai spun că abia 


3 Fred Rogers, creatorul şi gazda emisiunii americane pentru copii 
„Mister Roger's Neighbourhood". 


reuşeam să stau de unul singur în două picioare - si cu 
toate astea, ne-am pus de-acord. Emma avea dreptate 
de cele mai multe ori când venea vorba de astfel de 
chestii, şi ajunsesem să mă bizui pe instinctele ei. 

— Dacă ne vede cineva, asta e, a spus ea. Se pare că 
omul ăsta te aşteaptă de trilioane de ani. N-o să ne dea 
afară dacă dăm o tură pe aici. 

Şi spunând asta a deschis geamul şi s-a cätärat afară 
pe pervaz. Am scos capul precaut. Ne aflam la etajul doi, 
deasupra unei străzi pustii din zona ,rezidentiala” din 
Pogonul Dracului. Am recunoscut un morman de lemne 
de foc: ne aflam în locul în care ne ascunseserăm atunci 
când Sharon a ieşit din magazinul abandonat. Chiar sub 
noi se afla biroul de avocatură Munday, Dyson şi Strype. 
Birou care, bineînțeles, nu exista de fapt. Era doar o 
acoperire, o intrare secretă în casa lui Bentham. 

Emma mi-a întins o mana. 

— Ştiu că nu te dai în vânt după înălțimi, dar n-o să 
te las să cazi. 

După ce un suflet-pustiu m-a dat huta deasupra unui 
râu clocotitor, să cad de la înălțimea asta nu mă speria 
deloc. Si Emma avea dreptate — pervazul era chiar lat si 
zidăria era decorată cu mânere sferice şi fete de gargui 
care puteau servi drept prize naturale. M-am suit pe 
pervaz, am apucat un mâner şi am urmat-o pe Emma, 
încercând să-mi păstrez echilibrul. 

Când pervazul a dat colțul şi eram destul de siguri că 
suntem în paralel cu un hol aflat în raza de acţiune a lui 
Sharon, am încercat să deschid un geam. 

Era încuiat. Am mers mai departe şi am încercat să-l 
deschidem pe următorul - tot încuiat - la fel si al treilea, 
al patrulea şi al cincilea. 

— Nu ne mai rămâne nimic din clădirea asta, am 
spus. Ce facem dacă nu-i deschis niciun geam? 

— Uite, ăsta o să fie deschis, a spus Emma. 

— De unde ştii? 


— Sunt clarvazatoare, a spus lovind cu piciorul in 
geam, imprastiind cioburi in camera si jos, în curte. 

— Nu, eşti o bătăuşă, am spus eu. 

Emma mi-a aruncat un ranjet si apoi a imprastiat cu 
dosul palmei ultimele cioburi din rama ferestrei. 

Am pătruns prin deschizătură, deşi nu prea voiam, 
într-o cameră întunecată şi cavernoasă. Ne-au trebuit 
câteva secunde ca să ne obişnuim ochii cu întunericul. 
Singura sursă de lumină era jaluzeaua pe care tocmai o 
stricasem. Raza slabă care pătrundea înăuntru 
dezvăluia ceea ce trebuie să fi fost paradisul unui 
colecționar de gunoaie. Cutii şi lăzi de lemn, adunate 
până la tavan în stive care se clătinau, despărțite de un 
singur culoar îngust. 

— Am impresia că lui Bentham nu-i prea place să 
arunce lucruri la gunoi, a spus Emma. 

Drept răspuns, am eliberat o rafală de trei stranuturi. 
Aerul era plin de praf. Emma mi-a urat noroc şi a aprins 
în palmă o flacără mică a cărei lumină a îndreptat-o 
spre cea mai apropiată ladă. Era etichetată. Rm. AM- 
157. 

— Ce crezi că e în toate lăzile astea? am întrebat-o. 

— O să avem nevoie de o rangă ca să aflăm, a spus 
Emma. Zdravene lăzi! 

— Credeam că eşti clarväzätoare. 

Emma s-a strambat la mine. 

Pentru că n-am găsit nicio rangă, ne-am aventurat 
mai adânc în cameră. Emma şi-a mărit flacăra pe 
măsură ce ne indepartam de lumina slabă care 
pătrundea prin fereastră. Pasajul îngust dintre cutii 
ducea spre o uşă cu boltă şi apoi într-o nouă încăpere 
care era la fel de întunecată şi aproape la fel de ticsită. 
În loc de lăzi, era plină de obiecte masive, ascunse sub 
cearşafuri albe care să le protejeze de praf. Emma 
tocmai se pregătea să tragă unul dintre cearşafuri, dar 
am prins-o de brat. 


— Ce s-a intamplat? m-a intrebat iritata. 

— Poate se ascunde ceva oribil sub cearşafurile astea. 

— Da, exact, a spus ea şi a smuls cearşaful, stârnind 
un ciclon de praf. 

După ce s-a limpezit aerul, ne-am văzut propria 
imagine reflectată şters în nişte vitrine de sticlă, genul 
pe care le întâlneşti într-un muzeu. Ne ajungeau cam 
până la mijloc şi aveau cam un metru douăzeci lățime. 
În vitrină, aranjate frumos şi etichetate, se aflau o coajă 
de nucă de cocos scobită, o bucată din şira spinării a 
unei balene, transformată în pieptene, o toporişcă din 
piatră si alte câteva obiecte ale căror funcții n-am putut 
să le ghicim din prima. Pe o etichetă lipită de sticlă 
scria: Obiecte de uz casnic, folosite de deosebitii de pe 
Insula Espiritu Santo, Hebridele Noi, Regiunea Sud- 
Pacifică, circa 1750. 

— Ha? s-a minunat Emma. 

— Ciudat, am zis şi eu. 

Emma a tras cearşaful la loc, deşi nu prea mai avea 
rost să ne ascundem urmele - geamul oricum nu putea 
fi reparat - şi ne-am deplasat încet prin cameră, 
dezvelind obiecte la nimereală. Erau diferite exponate de 
muzeu. Singura legătură dintre conținutul cutiilor era 
că toate obiectele fuseseră folosite sau deținute, la un 
moment dat, de deosebiți. Una conţinea o selecție de 
mătăsuri vopsite în culori vii, purtate de deosebitii din 
Orientul îndepărtat, în jurul anilor 1800. Într-alta am 
găsit ceva ce la prima vedere părea un trunchi gros de 
copac sectionat transversal, dar care la o inspecție mai 
atentă s-a dovedit a fi o uşă cu balamale de fier şi un 
mâner făcut dintr-un nod în lemn. Pe etichetă scria: 
Intrare într-o casă deosebită din Marea Sălbăticie 
Hiberniană, circa 1530. 

— Uaau, a exclamat Emma, aplecându-se ca s-o vadă 
mai bine. Habar n-aveam că au existat atâţia ca noi pe 
lumea asta. 


— Poate ca mai exista si acum, am spus. 

Ultimul exponat la care ne-am uitat se numea Arma 
folosită de deosebitii hititi, Oraşul Subteran Kaymakli, 
nedatat. Uimiti, am constatat ca in cutie se aflau doar 
gaze si fluturi morti. 

Emma s-a intors cu lumina spre mine. 

— Un lucru e clar: Bentham ăsta e pasionat de istorie. 
Eşti gata să mergem mai departe? 

Am parcurs cu paşi repezi alte două încăperi pline de 
cutii acoperite cu cearşafuri şi am ajuns la o scară 
folosită de servitori. Am urcat şi am ajuns la etajul 
următor. Uşa palierului dădea spre un hol lung, acoperit 
cu un covor luxuriant. Părea că nu se mai termină, iar 
uşile amplasate la distanță egală şi modelul de pe tapet 
care se repeta contribuiau la senzația ameţitoare de 
nemărginire. 

Am mers mai departe, aruncând din când în când un 
ochi în camere. Erau mobilate la fel, compartimentate la 
fel şi tapetate cu acelaşi tapet: în fiecare cameră se afla 
un pat, o noptieră şi un şifonier, exact ca în camera în 
care m-am recuperat eu. Modelul de pe tapet infatisa 
maci roşii care se continuau şi pe covor în valuri 
hipnotizante, astfel încât locul părea luat în stăpânire de 
natură. De fapt, camerele nu s-ar fi deosebit cu nimic 
dacă n-ar fi existat plăcile acelea mici de alamă, bătute 
în cuie pe uşi. Fiecare cameră avea un nume unic, cu 
rezonanță exotică: Camera Alpi, Camera Gobi, Camera 
Amazon. 

Pe hol se înşiruiau în jur de cincizeci de camere, şi noi 
abia ajunsesem la mijlocul lui - am grăbit pasul, 
convinşi că n-aveam ce să mai descoperim acolo — cand, 
dintr-odată, ne-a pălit un val de aer atât de rece, încât 
mi s-a făcut pielea de găină. 

— Brrr! am spus punându-mi brațele in jurul meu. 
Asta de unde a venit? 

— O fi lăsat cineva geamul deschis? s-a întrebat 


Emma. 

— Dar afara nu-i frig, am spus eu si Emma a ridicat 
din umeri. 

Am mers mai departe. Pe masura ce inaintam aerul 
devenea din ce in ce mai rece. Intr-un final, am dat 
colțul si am ajuns la o parte a holului cu tavanul 
acoperit de turturi şi carpeta plină de brumă. Frigul 
părea să se răspândească mai ales dintr-o anumită 
cameră. Ne-am oprit în fața ei, urmărind fulgii de 
zăpadă care se strecurau, rând pe rând prin crăpătura 
de sub uşă, purtați de curent. 

— Este foarte ciudat, am spus dârdâind. 

— E neobişnuit, în orice caz, a fost de acord şi Emma. 
Chiar şi după criteriile mele. 

Am mai înaintat un pas. Covorul inzapezit ne scartaia 
sub picioare când ne-am apropiat mai mult să citim 
placuta de pe usa. Şi atunci am citit Camera Siberia. 

M-am uitat la Emma. Ea s-a uitat la mine. 

— Probabil că e doar un aparat de aer condiționat 
hiperactiv, a spus ea. 

— Hai să deschidem uşa să vedem. 

M-am întins după mânerul rotund al uşii şi am 
încercat să-l rotesc, dar a rămas neclintit. 

— E încuiată. 

Emma şi-a odihnit şi ea mâna pe mâner câteva 
secunde. Gheaţa topită a început să picure. 

— Nu e încuiată, a spus ea. E înghețată. 

A rotit mânerul şi a împins uşa în lături, dar s-a 
mişcat doar trei centimetri; era blocată de zăpada 
adunată în dosul ei. Ne-am proptit cu umerii în ea, am 
numărat până la trei şi am împins-o. Uşa s-a trântit de 
perete şi un suflu de aer polar ne-a palit drept in fata. 
Zăpada viscolea prin cameră, ne intra în ochi şi năvălea 
apoi pe hol. 

Am încercat să tragem cu ochiul chiar dacă ne 
acoperiserăm fețele. Camera era mobilată la fel ca 


celelalte - cu un pat, un sifonier si o noptierä -, dar 
îngropate sub zăpada viscolită se zareau nişte ridicături 
albe. 

— Ce e asta? am strigat eu ca să acopăr şuieratul 
vântului. O buclă nouă? 

— Imposibil! a strigat Emma. Suntem deja într-o 
buclă! 

Am dat piept cu vântul şi am intrat ca să aruncăm o 
privire mai îndeaproape. Credeam că zăpada şi gheața 
veneau dinspre un geam deschis, dar la un moment dat, 
când fulgii s-au domolit, mi-am dat seama că nu exista 
niciun geam, nici măcar un perete în cel mai îndepărtat 
capăt al camerei. În jurul nostru se ridicau pereţi 
acoperiți de gheață şi deasupra noastră se vedea un 
tavan, iar sub picioare aveam cu siguranţă şi un covor — 
dar în loc de cel de-al patrulea perete, camera se 
continua într-o peşteră înghețată şi apoi se deschidea 
către un câmp neted şi o privelişte neperturbată, 
compusă doar din zăpadă albă şi stânci negre. 

Din câte îmi dădeam seama, ne aflam în Siberia. 

O cărare săpată cu lopata prin zăpadă ducea din 
cameră spre albeata din depărtare. Ne-am târşâit 
picioarele pe potecă, am ieşit din cameră şi am intrat în 
cavernă, minunându-ne de tot ce vedeam în jurul 
nostru. Aşchii imense de gheaţă se ridicau din pământ 
şi atârnau din tavan ca o pădure de copaci albi. 

Emma era greu de impresionat — avea aproape o sută 
de ani şi văzuse lucruri ieşite din comun cât să-i ajungă 
pentru o viata întreagă dar locul ăsta părea s-o umple 
de o admirație sinceră. 

— E uluitor! a spus ea şi s-a aplecat să ridice un 
pumn de zăpadă. 

L-a aruncat spre mine, râzând. 

— Nu-i aşa că e uluitor? 

— Da, e, am spus eu. Dar ce caută aici? 

Am mers mai departe printre turturii imensi si am 


ajuns pe camp deschis. Camera nici nu se mai vedea de 
aici; era camuflata perfect in interiorul pesterii. 

Emma mi-a luat-o înainte cu paşi grăbiţi, apoi s-a 
întors spre mine: 

— Pe-aici! mi-a zis parcă zorindu-mä s-o urmez. 

M-am târât până la ea prin zăpada din ce în ce mai 
adâncă. Peisajul era bizar. In fata noastră se întindea o 
câmpie albă, plată, dincolo de care pământul dispărea în 
cute adânci, ondulate, ca nişte crevase. 

— Nu suntem singuri, a spus Emma şi mi-a facut 
semn spre un detaliu care-mi scăpase până atunci. 

Un bărbat stătea aplecat peste marginea unei crevase 
şi se uita în jos. 

— Ce face? am întrebat, mai degrabă retoric. 

— Caută ceva, se pare. 

L-am urmărit cum se plimba de-a lungul crevasei, cu 
privirea tot timpul în jos. După aproximativ un minut, 
mi-am dat seama că nu-mi mai simt fața de ger. O rafală 
de vânt cu zăpadă ne-a blocat priveliştea. 

Câteva secunde mai târziu, când vântul s-a mai 
domolit, bărbatul ne-a fixat cu privirea. 

Emma a înlemnit. 

— Oh-ooh! 

— Crezi ca ne vede? 

Emma si-a coborat ochii spre rochia ei de un galben 
tipator. 

— Da. 

Am mai ramas acolo o clipa, cu ochii la barbatul care 
se holba la noi dincolo de pustietatea albă - până cand 
l-am văzut că o rupe la fugă înspre noi. Era la vreo 
nouăzeci de metri distanță, cufundat în zăpada adâncă, 
în mijlocul unui peisaj plin de troiene vălurite. Nu-mi 
dădeam seama dacă intențiile lui sunt rele sau nu; 
oricum, ne aflam într-un loc în care n-aveam ce căuta, 
aşa că ni s-a părut înțelept să plecăm - o decizie întărită 
de un urlet pe care îl mai auzisem o singură dată, în 

tabara Tiganilor. 

Un urs. 

O privire rapidă aruncată peste umăr mi-a confirmat 
bănuielile: un urs uriaş urcase dintr-o crevasă şi i se 
alăturase bărbatului împotmolit în zăpadă. Amândoi 
alergau către noi, ursul acoperind terenul mult mai 
repede decât bărbatul. 

— Ursul! am tipat, fără niciun rost. 

Am încercat să fug, dar picioarele mele înghețate 
refuzau să coopereze. Aparent insensibilă in fata 
frigului, Emma m-a apucat de brat şi m-a tras după ea. 
Am năvălit în peşteră abia tinandu-ne pe picioare, ne- 
am croit drum prin zăpada din cameră şi am ieşit 
aruncându-ne pe uşa în jurul căreia se adunase o 
brumă de zăpadă care începea să se extindă în hol. Am 
închis uşa după noi - de parcă asta ar fi putut să 
oprească un urs - şi ne-am întors pe acelaşi drum pe 
holul cel lung, am coborât pe scări şi am intrat din nou 
în muzeul mort al lui Bentham ca să ne ascundem 
printre fantomele lui acoperite cu cearşafuri albe. 


* 


Ne-am pitit intre un perete si un monolit imens, 
acoperit cu un cearsaf, aflat in cel mai dosit colt pe care 
l-am găsit. Spaţiul era atât de îngust încât părea ca 
suntem prinşi în cămăşi de forță, incapabili să ne mai 
întoarcem fata in fata, iar frigul de care fugisem începea 
să ni se strecoare pe sub haine. Am rămas nemiscati, 
dârdâind, intepeniti ca nişte manechine, in timp ce 
zăpada de pe hainele noastre se topea în băltoace la 
picioarele noastre. Mâna stângă a Emmei a apucat 
mâna mea dreaptă - doar aşa puteam să împărtăşim un 
pic de căldură şi sens. Începuserăm să dezvoltăm un 
limbaj care era greu de tradus în cuvinte, un vocabular 
special de gesturi, priviri, atingeri şi saruturi care 
devenea tot mai bogat, tot mai intens şi mai complex 


odata cu trecerea timpului. Era fascinant si important, 
iar in momente ca astea ma simteam mai cald si mai 
putin îngrozit decât daca aş fi fost fara Emma. 

După câteva minute, când am văzut că nu apare 
niciun urs să ne mănânce, am îndrăznit să schimbăm 
câteva cuvinte în şoaptă. 

— Oare ce-a fost aia? O buclă? am întrebat eu. O 
buclă în buclă? 

— Nu ştiu, mi-a răspuns Emma. 

— Siberia. Aşa scria pe uşă. 

— Dacă aia era Siberia, atunci camera aia e un fel de 
portal, nu o buclă. Şi portalurile nu există, bineînţeles. 

— Bineînţeles, am răspuns eu, deşi nu mi se părea 
chiar aşa de greu de crezut. 

Într-o lume în care existau bucle puteau la fel de bine 
să existe şi portaluri. 

— Şi dacă era doar o buclă străveche? am sugerat. 
Din epoca de gheață, de acum zece sau cincisprezece mii 
de ani? Pogonul Dracului ar fi putut arăta aşa pe 
vremea aceea. 

— Nu cred că există bucle atât de vechi. 

Îmi cläntäneau dinţii. 

— Nu mă pot opri din tremurat. 

Emma s-a lipit de mine şi m-a mângâiat pe spate cu 
mâna ei caldă. 

— Dacă aş putea să creez un portal oriunde aş vrea, 
am spus, Siberia n-ar fi deloc în topul listei. 

— Păi si unde ti-ar plăcea să mergi? 

— Hm. În Hawaii, poate. Deşi bănuiesc că e un 
răspuns destul de plictisitor. Toată lumea zice Hawaii. 

— Nu şi eu. 

— Tu unde te-ai duce? 

— În locul de unde eşti tu, a spus Emma. Florida. 

— De ce tocmai acolo? 

— Cred c-ar fi interesant să văd locul în care ai 
crescut. 


— Ce dragut. Dar sa stii ca nu-i cine stie ce. E un loc 
foarte linistit. 

Şi-a culcat capul pe umărul meu încălzindu-mi brațul 
cu un suflu de aer cald. 

— Pare un paradis. 

— Ai zăpadă în păr, am spus eu, dar s-a topit până s- 
o înlătur eu cu mâna. 

Am scuturat apa rece din mână pe podea - şi atunci 
am dat cu ochii de urmele noastre. Lăsasem în urmă o 
dâră de zăpadă topită care ducea exact spre ascunzişul 
nostru. 

— Ce tâmpiţi suntem, am spus arătând spre urmele 
noastre. Trebuia să ne scoatem pantofii! 

— Nu-i nimic, a spus Emma. Dacă până acum nu ne- 
au găsit, probabil că... 

Din capătul camerei s-au auzit paşi zgomotoşi şi 
apăsați, acompaniati de respirația unui animal de talie 
mare. 

— Fugi înapoi spre geam cât poţi de repede! mi-a spus 
Emma în şoaptă şi ne-am strecurat afară ca nişte viermi 
care ies din ascunziş. 

Am încercat să fug, dar am alunecat într-o băltoacă. 
M-am agăţat de primul lucru care mi-a căzut în mână — 
întâmplarea a fost să fie cearşaful aşternut peste 
obiectul mare in spatele căruia ne ascunsesem. 
Cearşaful s-a rupt, descoperind cu un „härrrssss!” 
răsunător o nouă vitrină, şi am aterizat pe podea, pe un 
morman de pânză mototolită. 

Când am ridicat ochii, primul lucru pe care l-am 
văzut a fost o fată - nu Emma, care stătea aplecata 
deasupra mea, ci o alta, în spatele ei, în vitrină, în dosul 
geamului de sticlă. Avea o față angelică şi purta o 
rochitä cu volane, o funditä în păr şi se uita în gol cu 
privirea sticloasă şi rictusul permanent al unei ființe 
împăiate. 

Mi s-a făcut rău de frică. Emma s-a întors să vadă ce 


m-a speriat în halul ăla şi s-a speriat şi ea. 
M-a ajutat să mă ridic şi am rupt-o la fugă. 
* 


Uitasem cu totul de tipul care ne urmärea si de urs si 
de Siberia. Voiam doar sa ies din camera aia, sa dispar 
de lângă fata împăiată si din locul acela unde exista 
posibilitatea ca Emma şi eu să ajungem la fel ca ea, 
morți şi expuşi într-o vitrină. Acum ştiam tot ce era de 
ştiut despre Bentham ăsta - individul era un colecționar 
ticnit şi n-aveam nicio îndoială că dacă mai dădeam alte 
cearşafuri la o parte, aveam să găsim şi alte specimene 
împăiate. 

Am cotit în grabă doar ca să dăm nas în nas cu un 
colos înfricoşător de trei metri păros şi cu gheare. Am 
tipat, am încercat să fugim - prea târziu, însă - si am 
alunecat prăbuşindu-ne grămadă la picioarele ursului. 
Ne-am făcut ghem, aşteptând să murim. Un val de 
respiraţie fierbinte, urât mirositoare s-a revărsat asupra 
noastră. Ceva umed şi aspru mi-a şters obrazul. 

Fusesem lins de un urs. Fusesem lins de un urs şi 
cineva râdea. 

— Calmati-vä că n-o să vă muşte! am auzit vocea 
cuiva şi când am îndrăznit să ridic ochii, am văzut un 
nas lung şi blănos şi o pereche de ochi căprui care se 
holbau la mine. 

Ursul vorbea? Şi dacă da, urşii vorbesc despre ei 
înşişi la persoana a treia? 

— Numele lui e PT, a spus aceeaşi voce, şi e garda 
mea de corp. E destul de prietenos - asta dacă vede că 
stati lângă mine, în partea care imi place. PT, şezi! 

PT s-a aşezat şi a început să-şi lingă laba în loc de 
fata mea. M-am răsucit pe partea dreaptă, mi-am şters 
balele de pe obraz si, în sfârşit, am văzut fata celui care 
vorbise. Era un bărbat mai în vârstă - un domn - cu un 
zâmbet superior care completa perfect ţinuta lui 


spectaculoasa alcatuita dintr-un joben, baston, manusi 
şi un guler alb, înalt ce-i ieşea de sub haina închisă la 
culoare. 

Bărbatul a făcut o uşoară plecăciune ducând în 
acelaşi timp mâna la joben: 

— Myron Bentham, la dispoziția voastră. 

— Încetişor, mi-a şoptit Emma şi în clipa următoare 
ne-am ridicat împreună şi am făcut un pas lateral, 
încercând să ne îndepărtăm de urs. Nu vrem probleme, 
domnule. Lasati-ne să plecăm şi n-o sa pateasca nimeni 
nimic. 

Bentham şi-a întins brațele şi ne-a zambit. 

— Sunteţi liberi să plecaţi oricând doriți. Dar ar fi 
foarte dezamăgitor. Tocmai ati ajuns şi avem atâtea de 
discutat. 

— Da? am întrebat eu. Poate vreți să incepeti prin a 
ne explica ce-i cu fata aia în vitrină! 

— Şi cu Camera Siberia! a spus Emma. 

— Sunteţi supăraţi, inghetati şi uzi. Nu vreţi să 
discutăm despre asta lângă o ceaşcă de ceai fierbinte? 

Ba da, dar n-aveam de gând să zic asta. 

— Nu mergem nicăieri până nu ne explicati ce se 
întâmplă aici, i-a zis Emma. 

— Foarte bine, i-a răspuns Bentham fără a-şi pierde 
vreo clipă buna dispoziţie. Era asistentul meu - cel pe 
care l-aţi surprins in camera numită Siberia despre 
care, probabil că v-aţi dat seama, duce spre o buclă din 
Siberia. 

— Dar asta e imposibil! a zis Emma. Siberia se află la 
mii de kilometri distanță. 

— La cinci mii şase sute cinsprezece, mai exact, i-a 
răspuns bărbatul. Dar ăsta a fost scopul vieţii mele — sá 
înlesnesc călătoriile între bucle. 

Bentham s-a întors spre mine. 

— Cât despre vitrina pe care ati dezvelit-o - aflați ca 
pe fetița aceea o cheamă Sophronia Winstead. A fost 


primul copil deosebit născut in familia regală din Marea 
Britanie. A dus o viață fascinantă, cam tragică pe la 
sfârşit. Am tot felul de deosebiți de seamă în acest 
peculiarum* — de la personalități până la deosebiți cu 
reputaţia proastă - şi sunt dispus să vi-l arăt pe oricare, 
sau pe toți, dacă doriți. N-am nimic de ascuns. 

— Tipul e un psihopat, am bâiguit spre Emma. Vrea 
să ne împăieze şi să ne adauge la colecţia lui! 

Bentham a izbucnit în râs. (Se pare că avea un auz 
foarte fin.) 

— Sunt doar modele din ceară, băiete. Sunt 
colecționar si un taxidermist, da -— dar nu împăiez 
oameni. Chiar credeți că am aşteptat atâta timp sa va 
cunosc, ca apoi să vă scot matele si să vă încui într-o 
vitrină? 

— Am auzit de hobby-uri chiar şi mai ciudate de atât, 
am spus eu gândindu-mă la Enoch şi la omuletii lui. Ce 
vreti de la noi? 

— Toate la vremea lor, a spus Bentham. Mai intai 
haideti să va incälziti şi să va uscați. Apoi bem nişte 
ceai. După care... 

— Nu vreau să fiu nepoliticoasă, l-a întrerupt Emma, 
dar am pierdut deja destul timp aici. Prietenii noştri... 

— Sunt bine, pentru moment, a spus Bentham. Am 
cercetat chestiunea şi situația nu-i chiar aşa de gravă 
cum vă inchipuiti. 

— De unde ştiţi? l-a întrebat Emma. Ce vreți să 
spuneți cu asta? 

— Şi cum adică „aţi cercetat chestiunea”? am întrebat 
şi eu, întrerupând-o pe Emma. 

— Toate la vremea lor, mi-a repetat Bentham. Ştiu că 
e greu, dar aveţi răbdare. Sunt prea multe de povestit şi 
sunteți într-o stare deplorabilă. 

A făcut un semn spre noi. 


4 De la englezescul „peculiar“. 


— Uite. Tremurati. 

— Bine, am spus. Haideti sa bem niste ceai. 

— Excelent! s-a bucurat Bentham si a batut de doua 
ori cu bastonul in podea. PT, hai! 

Ursul a mormait docil, s-a ridicat pe labele din spate 
şi s-a dus - legănându-se ca un om gras şi îndesat - 
lângă Bentham. Când a ajuns, animalul s-a aplecat 
lângă el şi l-a ridicat în brațe, purtându-l ca pe un 
bebeluş, sprijinindu-i spatele cu o labă şi picioarele cu 
cealaltă. 

— Ştiu că e un mijloc de transport neconvențional, a 
spus Bentham aplecându-se peste umărul blănos al lui 
PT, dar obosesc repede. 

A făcut un semn cu bastonul şi a spus: 

— PT, spre bibliotecă! 

Ne-am uitat uluiti cum PT s-a urnit din loc, cu 
domnul Bentham in brate. 

»Nu vezi asa ceva in fiecare zi”, mi-am zis. Ceea ce se 
putea spune despre aproape tot ce vazusem in ziua aia. 

— PT, opreste-te! a ordonat Bentham. 

Ursul s-a oprit. Bentham ne-a facut semn. 

— Veniti? 

Ramaseseram pe loc si ne holbam la ei. 

— Scuze, a spus Emma si am alergat sa-i prindem din 
urma. 


* 


Ne-am croit drum prin labirintul de cuti, in urma 
ursului si a lui Bentham. 

— Ursul dumneavoasträ e deosebit? am intrebat. 

— Da, e un urs-värcolac, a spus Bentham frecänd 
afectuos umärul lui PT. Sunt animalele de companie 
preferate ale ymbrynelor din Rusia si Finlanda, iar 
imblänzirea ursilor-várcolac e o tradiție veche si 
respectată în rândul deosebitilor de pe acele meleaguri. 
Sunt suficient de puternici cât să pună la pământ un 


suflet-pustiu, dar si destul de blânzi cât sa se 
îngrijească de un copil, sunt mai caldurosi decât o 
plapumă în nopțile de iarnă şi apărători de temut, după 
cum o să vedeţi... PT, la stânga! 

În timp ce Bentham ne prezenta calitățile urşilor- 
vârcolaci, am ajuns într-o anticameră mică. Sub o 
cupolă de sticlă aflată în mijlocul camerei se aflau trei 
femei şi, înălțat deasupra lor, un urs gigantic şi fioros. 
Am simțit cum mi se taie respirația, până când mi-am 
dat seama că nu mişcau. Erau doar nişte exponate de- 
ale lui Bentham. 

— Domnisoara Waxwing, domnisoara Troupial si 
domnisoara Grebe, ne-a fäcut Bentham prezentärile, si 
ursul lor, Alexi. 

La o privire mai atentä, ursul-värcolac pärea sä le 
protejeze pe ymbrynele de ceara. Doamnele pozau 
relaxate, in timp ce ursul stätea pe labele din spate, 
incremenit in mijlocul unui urlet, intinzändu-se cu o 
labă dupa inamic. Cealaltă se odihnea aproape 
drăgăstos pe umărul uneia dintre ymbryne şi degetele ei 
erau încolăcite în jurul uneia dintre ghearele lui lungi, 
de parcă ar fi vrut să demonstreze că putea să domine o 
astfel de creatură intimidantă. 

— Alexi a fost fratele bunicului lui PT, ne-a spus 
Bentham. Salută-l pe unchiul tău, PT! 

PT a mârâit. 

— Dacă ai putea să faci şi tu asta cu sufletele-pustii! 
mi-a şoptit Emma. 

— Cât timp iti ia să dresezi un urs-várcolac? l-am 
întrebat pe Bentham. 

— Ani întregi, mi-a răspuns el. Urşii ăştia sunt foarte 
independenți. 

— Ani întregi, i-am şoptit Emmei. 

Emma a dat ochii peste cap. 

— Şi Alexi e tot din ceară? l-a întrebat pe Bentham. 

— Ah, nu, el e impaiat. 


Aversiunea lui Bentham fata de împăiatul deosebitilor 
nu includea si animalele deosebite, se pare. Daca 
Addison ar fi aici, s-ar face foc si para, m-am gandit eu. 

M-a trecut un fior si Emma si-a trecut mana calda 
peste spatele meu. Bentham a observat gestul. 

— lartá-ma! ne-a spus el. Primesc atât de rar vizite, 
încât nu mă pot abtine să mă laud cu colecția mea cand 
vine cineva la mine. V-am tot amăgit cu ceaiul ăla, dar 
de data asta chiar o să mă tin de promisiune! 

Bentham a făcut un semn cu bastonul şi PT s-a urnit 
din nou la drum. l-am urmat, părăsind camera plină cu 
artefacte acoperite şi am ajuns într-o altă aripă a casei. 
În multe privințe, semăna cu o casă tipică a unui 
bogătaş - avea un hol cu coloane de marmură la intrare, 
o sufragerie austeră cu pereți tapetati şi o masa la care 
încăpeau douăsprezece persoane, şi aripi întregi care 
păreau să servească drept spaţii de expunere pentru 
mobilierul aranjat cu mult gust. Dar, pe lângă celelalte 
obiecte, în fiecare încăpere se afla câte un exponat din 
colecția deosebită a lui Bentham. 

— Spania, secolul al XV-lea, a spus el arătându-ne o 
armură strălucitoare amplasată într-un hol. E complet 
renovată. Îmi vine ca turnată! 

Într-un final, am ajuns la bibliotecă - cea mai 
frumoasă pe care am văzut-o vreodată. Bentham i-a 
spus lui PT să-l lase jos, a înlăturat firele de păr de pe 
haină şi ne-a condus înăuntru. Era o cameră foarte 
înaltă, cu rafturi care se ridicau la înălțimi ameţitoare în 
jurul nostru. Un şir de trepte, pasarele şi scări 
extensibile fuseseră ridicate lângă ele pentru a facilita 
accesul la cărți. 

— Mărturisesc că nu le-am citit pe toate, ne-a spus 
Bentham, dar mă străduiesc. 

Ne-a condus apoi spre un batalion de canapele 
aranjate în jurul unui şemineu în care ardea focul, a 
cărui căldură umplea toată camera. Lângă şemineu ne 


asteptau Sharon si Nim. 

— Şi-mi spuneți mie derbedeu in care nu se poate 
avea încredere! a suierat Sharon printre dinți, dar 
înainte să-mi zică vreo două, Bentham l-a trimis să ne 
aducă nişte pături. Ne aflam sub tutela stăpânului 
căruia îi intrasem în gratii, asa că admonestarile lui 
Sharon n-aveau decât să mai aştepte. 

După vreun minut, am fost poftiti pe o canapea şi 
infofoliti în pături. Nim ne tot dădea ocol, pregătind 
ceaiul servit pe tăvi aurite si PT, ghemuit in fata 
şemineului, se pregătea parcă de hibernare. Am încercat 
să rezist senzatiei de mulțumire caldă si tihnită care 
începuse să pună stăpânire pe mine şi să mă concentrez 
pe treburile noastre neterminate - pe marile întrebări si 
probleme aparent insolubile. Prietenii şi ymbrynele 
noastre. Sarcina absurdă şi fără speranţă pe care ne-am 
asumat-o. Era de ajuns să mă gândesc la ea o clipă ca 
să mă simt complet strivit. Aşa că i-am cerut lui Nim trei 
lingurite de zahăr şi frişcă atâta cât să colorez ceaiul în 
alb, l-am dat pe gât şi i-am mai cerut unul. 

Sharon s-a retras într-un colț unde putea să stea 
bosumflat fără să-l deranjăm şi de unde în acelaşi timp 
putea să tragă cu urechea la conversaţia noastră. 

Emma era nerăbdătoare să renunțe la formalitäti. 

— Deci, a început ea. Putem să vorbim? 

Bentham nu a băgat-o în seamă. Stătea înaintea 
noastră şi se holba la mine cu un rânjet straniu pe fata. 

— Ce e? am întrebat eu stergandu-mi bărbia plină de 
ceai. 

— Este incredibil. Semanati leit, a spus el. 

— Cine? 

— Tu şi bunicul tău, bineînțeles. 

Am lăsat ceasca jos. 

— L-aţi cunoscut? 

— Da. Demult de tot am fost prieteni, într-o perioadă 
în care aveam cea mai mare nevoie de unul. 


Am aruncat o privire spre Emma. Se facuse cam 
palidă şi îi vedeam degetele încleştate pe ceasca. 

— A murit acum câteva luni, am spus eu. 

— Da. Am fost foarte trist când am auzit, a zis 
Bentham. Şi surprins, ce-i drept, că a rezistat atâta 
timp. Credeam c-o să fie omorât cu mulți ani în urmă. 
Avea atâția duşmani, dar era şi incredibil de talentat 
bunicul tău. 

— Şi cum ati descrie prietenia dumneavoastră, mai 
exact? a întrebat Emma cu atitudinea unui polițist care 
conduce un interogatoriu. 

— Şi tu eşti Emma Bloom, sunt sigur, a spus 
Bentham îndreptându-şi în sfârşit privirea spre ea. Am 
auzit multe despre tine. 

Emma a părut surprinsă. 

— Chiar aşa? 

— Oh, da. Abraham ţinea foarte mult la tine. 

— Nu ştiam, a spus Emma îmbujorându-se. 

— Eşti chiar mai frumoasă decât mi te-a descris. 

Emma a strâns din dinți. 

— Mulţumesc, a spus indiferentă. Cum l-ați 
cunoscut? 

Zâmbetul lui Bentham a pălit. 

— Păi, să trecem la treabă, atunci. 

— Dacă nu vă deranjează. 

— Nu, deloc, a spus el, deşi comportamentul lui a 
devenit cu câteva grade mai rece. Carevasazica, m-ati 
întrebat ce-i cu Camera Siberia şi ştiu că domnişoara 
Bloom n-a fost deloc mulțumită de răspunsul meu. 

— Da, dar sunt - suntem - mai interesați de bunicul 
lui Jacob si de motivul pentru care ne-ati adus aici. 

— Au legătură unul cu celălalt, vă asigur. Camera 
aceea şi de altfel casa asta, cu ele trebuie să începem. 

— Bine, am spus. Povestiti-ne despre casă. 

Bentham a respirat adânc, apoi şi-a adus degetele la 
buze, gânditor. 


— Casa asta e plina de artefacte de nepretuit pe care 
le-am adus aici dupa o viata intreaga de expeditii, dar 
niciunul dintre aceste artefacte nu e mai valoros decât 
casa in sine. E o maşinărie, un dispozitiv — o invenţie 
proprie. Am botezat-o Panbuclicon. 

— Domnul Bentham e un geniu, ne-a spus Nim 
aşezând un platou cu sandviciuri în fața noastră. Un 
sandvici, domnule Bentham? 

Bentham i-a făcut semn să plece. 

— Dar nici măcar asta nu poate fi considerată piatra 
de temelie, a continuat el. Povestea începe cu mult 
înainte ca această casă să fie construită, când eram cam 
de vârsta ta, Jacob. Eu şi fratele meu ne închipuiam că 
suntem exploratori. Stateam cufundati cu orele in 
hărțile ținutului Perplexus Anomalous şi visam să 
vizităm toate buclele pe care le descoperea el. Şi să 
găsim altele noi, pe care să le vizităm nu doar o dată, ci 
iar şi iar. În felul ăsta, speram să restabilim faima şi 
măreţia lumii deosebitilor. Intelegeti ce vreau să spun? 

M-am încruntat. 

— Să-i restabiliti măreţia... prin hărți? 

— Nu, nu doar prin hărți. Intrebati-vä mai bine: Ce ne 
face vulnerabili, ca oameni? 

— Strigoii? şi-a dat Emma cu presupusul. 

— Sufletele-pustii? am spus eu. 

— Înainte să fi existat strigoi si suflete-pustii, ne-a 
mai dat Bentham un indiciu. 

— Faptul că suntem persecutați de oamenii obişnuiţi? 
a spus Emma. 

— Nu. Ăsta e doar un simptom al slăbiciunii noastre. 
Lucrul care ne face vulnerabili e locul în care suntem. 
După o estimare aproximativă, aş zice că în momentul 
de fata sunt în jur de zece mii de deosebiți in lume. 
Putem fi siguri de asta, la fel cum putem fi siguri şi de 
faptul că mai există planete vii în afară de asta în 
univers. E o certitudine matematică. 


Bentham a zambit si a sorbit din ceai. 

— Acum, imaginati-va că aceşti zece mii de deosebiți, 
înzestrați cu talente uimitoare, sunt toți uniți sub 
aceeaşi cauză. Ar fi o forță demnă de luat în considerare, 
nu-i aşa? 

— Cred că da, a spus Emma. 

— Mai mult ca sigur. Dar suntem imprastiati pe tot 
globul în sute de subunități slăbite — zece deosebiți aici, 
doisprezece acolo — pentru că e îngrozitor de greu să 
cälätoresti dintr-o buclă din regiunile slab populate ale 
Australiei, spre exemplu, într-una din Cornul Africii. 
Trebuie să iei în considerare nu doar pericolul iminent al 
prezenței obisnuitilor si pe cel al naturii, ci şi pericolul 
îmbătrânirii rapide după o călătorie mai lungă. Tirania 
geografiei face imposibile călătoriile lungi între buclele 
îndepărtate, chiar şi în epoca asta modernă a călătoriilor 
aeriene. 

S-a oprit cercetând o clipă camera cu privirea. 

— Deci, cum spuneam, imaginati-va o legătură între o 
buclă din Australia şi una din Africa. Dintr-odată, 
populaţiile de pe aceste continente pot să dezvolte o 
relație. Pot face comerț. Pot învăța unii de la alții. Pot 
forma alianțe în caz de război. Se ivesc tot felul de 
posibilități incitante care până atunci erau imposibile. Şi 
treptat, pe măsură ce legăturile astea se întăresc, lumea 
deosebitilor se transformă dintr-o adunătură de triburi 
îndepărtate, ascunse în bucle izolate, într-o singură 
națiune uriaşă, unită şi puternică! 

Bentham devenise tot mai insufletit in timp ce vorbea 
şi la ultima replică şi-a ridicat chiar şi mâinile în aer, şi- 
a răşchirat degetele, de parca ar fi vrut să facă tractiuni 
la o bară invizibilă. 

— Asta explică masinäria, m-am aventurat eu. 

— Asta explică maşinăria, a spus el coborändu-si 
braţele. Eu şi fratele meu căutam un fel mai uşor de-a 
explora lumea deosebitilor, dar, în loc de asta, ne-am 


dat seama de o metoda prin care am putea s-o unim. 
Panbucliconul a fost gandit sa fie salvatorul neamului 
nostru, o inventie care ar putea sa salveze pentru 
totdeauna societatea deosebită. Să vă zic si cum 
funcționează: începi aici, în casă, cu o maşinărie mică, 
numită pendulator. E cât palma de mic, a spus el şi a 
întins mâna. lei pendulatorul cu tine când părăseşti 
casa şi bucla şi călătoreşti în prezent spre o buclă nouă 
care poate fi pe un alt continent sau în satul vecin. Şi 
până te întorci tu, pendulatorul adună datele ca un ADN 
al buclei, care pot fi folosite pentru a recrea o nouă 
intrare aici — în interiorul acestei case. 

— Pe holul ăla de sus, a ghicit Emma. Unde sunt 
uşile si placutele. 

— Exact, a spus Bentham. Fiecare dintre camerele 
alea constituie o intrare intr-o bucla pe care am creat-o 
cu ajutorul fratelui meu, de-a lungul anilor, cu ajutorul 
mostrelor ADN de pretutindeni. Cu ajutorul 
Panbucliconului, e suficient să faci o primă călătorie mai 
anevoioasă, ca apoi de fiecare dată când vrei să te 
întorci, să se întâmple instantaneu. 

— Ca atunci când montezi relee de telegraf, a spus 
Emma. 

— Exact aşa. Astfel, casa devine un post telegrafic 
central pentru toate buclele de pe lume. 

M-am gândit la tot ce povestise. Despre cât de greu 
mi-a fost să ajung la bucla lui Miss Peregrine prima 
oară. Dacă în loc să parcurg tot traseul până la o insulă 
mică de lângă coasta Ţării Galilor, aş fi putut pătrunde 
în buclă din şifonierul meu din Englewood. Aş fi putut 
să trăiesc o viata dublă - acasă, alături de părinți si aici, 
cu prietenii mei şi cu Emma. 

Numai că. Dacă ar fi existat aşa ceva, bunicul 
Portman şi Emma n-ar fi trebuit să se despartă 
niciodată. Ceea ce era un gând atât de ciudat, încât un 
fior mi-a alunecat de pe şira spinării până în tot corpul. 


Bentham s-a oprit si a sorbit din ceai. 

— E rece, a spus el şi a pus ceaşca pe masa. 

Emma a ieşit din pătură, s-a ridicat, s-a dus la 
canapeaua lui Bentham şi şi-a vârât un deget în ceaiul 
lui. Într-o secundă, ceaiul a început să clocotească. 

— Incredibil, a spus Bentham rânjind. 

— O singură întrebare as mai avea, i-a zis Emma 
retrăgându-şi degetul din ceaşcă. 

— Punem pariu că ştiu ce vrei să mă întrebi, i-a 
răspuns Bentham. 

— Aha. Spuneţi atunci. 

— Dacă minunätia asta există cu adevărat, de ce n-aţi 
auzit despre ea până acum? 

— Exact, a zis ea şi s-a întors lângă mine. 

— N-ati auzit de ea - n-a auzit nimeni de ea de fapt - 
din cauza incidentului nefericit legat de fratele meu. 

Privirea lui Bentham s-a întunecat. 

— Masinäria a fost creată cu ajutorul lui, dar tot ea a 
însemnat şi decăderea lui. Până la urmă, Panbucliconul 
n-a fost folosit ca un instrument prin care să ne unim 
semenii, aşa cum ne propuseserăm inițial, ci într-un 
scop diametral opus. Problema a început în clipa în care 
ne-am dat seama că misiunea asta a vizitării fiecărei 
bucle din lume, cu scopul de-a le recrea intrările era de- 
a dreptul ridicolă — şi era mult peste puterile noastre, 
încât părea că ne păcălim singuri. Aveam nevoie de 
ajutor — de mult ajutor. Din fericire, fratele meu era un 
tip foarte carismatic şi convingător, încât am reuşit să 
facem rost de tot ajutorul de care aveam nevoie. În scurt 
timp, am adunat o mică armată de tineri deosebiți şi 
idealişti, dispuşi să-şi rişte viata şi sănătatea ca să ne 
ajute să ne îndeplinim visul. Dar de un lucru nu mi-am 
dat seama atunci: fratele meu avea un alt vis, un plan 
ascuns. 

Bentham s-a ridicat cu greu. 

— Există o legendă, a spus el. S-ar putea s-o 


cunoaşteţi, domnişoară Bloom. 

Bentham a bătut scurt cu bastonul în podea şi s-a 
îndreptat spre rafturi de unde a scos o cărticică. 

— E o poveste despre o buclă pierdută. Un fel de lume 
de dincolo unde sufletele ne sunt puse la păstrare după 
ce murim. 

— Abaton, a spus Emma. Sigur, am auzit de ea. Dar e 
doar o legendă. 

— Poate ne spui legenda, a îndemnat-o Bentham, de 
dragul prietenului nostru neofit. 

Bentham s-a întors şontâcăind înapoi spre canapea şi 
mi-a întins cartea. Era subțire avea coperte verzi şi era 
atât de veche încât se incretise toată pe la margini. Pe 
copertă am citit „Poveştile Deosebitilor”. 

— Ştiu cartea asta! am spus eu. Mă rog, am citit 
câteva fragmente. 

— Ediţia asta a fost scoasă acum aproape şase sute 
de ani, a zis Bentham. E ultima în care a fost inclusă 
povestea pe care urmează să ne-o spună domnişoara 
Bloom, pentru că a fost considerată periculoasă. A 
existat o perioadă în care era considerată infracțiune 
chiar şi s-o spui, aşa că volumul din mâinile tale e 
singurul care a fost cenzurat vreodată in istoria 
deosebitilor. 

Am deschis cartea. Toate paginile erau scrise de 
mana, cu un scris inflorat, nefiresc de curat si fiecare 
chenar era plin de ilustratii. 

— Am auzit-o demult, a spus Emma ezitand. 

— O să te ajut eu, i-a zis Bentham lăsându-se cu grijă 
pe spate. Haide. 

— Păi, a început Emma, legenda se referă la nişte 
vremuri străvechi - cândva cu mii de ani în urmă - cand 
încă mai exista o buclă specială unde ajungeau 
deosebitii după ce mureau. 

— Raiul Deosebitilor, am spus eu. 

— Nu chiar. Nu ramaneam acolo pe veci sau mai ştiu 


eu ce. Era mai degrabă ceva ca o... biblioteca. 

Nu era foarte sigură de alegerea cuvântului, aşa ca s- 
a uitat la Bentham. 

— Nu-i asa? 

— Ba da, a spus el dand din cap. Conform credintei 
de atunci, sufletele deosebitilor erau prea valoroase ca 
sa fie ingropate odata cu trupul. Asa ca, la sfarsitul 
vietii, deosebitii faceau un pelerinaj la aceasta Biblioteca 
in care sufletele erau puse la pastrare pentru ca, in 
viitor, sa fie folosite de altii. Chiar si cand venea vorba 
de probleme spirituale, noi, deosebitii, am fost 
cumpatati. 

— Prima lege a termodinamicii, am spus eu. 

Bentham m-a privit cu ochi goi. 

— Materia nu poate fi creată şi nici distrusă. Sufletul 
- în cazul ăsta. 

(Uneori rămân şi eu surprins de câte lucruri îmi 
amintesc de la şcoală.) 

— Principiul e unul asemănător, presupun, a 
comentat Bentham. Străbunii credeau că omenirii i-a 
fost dat un număr limitat de suflete deosebite, iar asta 
însemna că de fiecare dată când se năştea unul, el sau 
ea împrumuta sufletul unui deosebit mort, aşa cum am 
împrumuta noi o carte de la bibliotecă, a spus el şi a 
făcut un semn spre teancurile de cărți din jurul nostru. 
Dar când viata cuiva lua sfârşit - perioada de împrumut 
expira -, atunci sufletul trebuia returnat la biblioteca. 

Bentham i-a făcut semn Emmei. 

— Continuă, te rog. 

— Deci, a zis Emma, biblioteca asta chiar a existat. 
Mereu mi-am închipuit-o plină de cărți minunate, 
strălucitoare, ascunzând fiecare un suflet deosebit între 
coperte. De-a lungul a mii de ani, oamenii au 
împrumutat suflete şi le-au returnat înainte să moară, şi 
toate mergeau ca pe roate. Până într-o zi când cineva a 
găsit o cale de-a pătrunde în Bibliotecă, deşi nu-i 


sunase încă ceasul. Si chiar a reuşit să pătrundă cu 
forța - şi a jefuit tot. A furat cele mai puternice suflete 
pe care le-a găsit şi s-a folosit de ele ca să facă prăpăd. 

Emma s-a uitat la Bentham. 

— Nu-i aşa? 

— Faptic, da, ai dreptate, chiar dacă ai spus povestea 
cam neartistic, a zis Bentham. 

— Le-a folosit? Cum? am întrebat. 

— Unindu-si forța cu puterile lor, mi-a explicat 
Bentham. În cele din urmă, paznicii Bibliotecii l-au 
omorât pe tâlhar, au recuperat sufletele furate şi au 
remediat lucrurile. Dar duhul ieşise deja din lampă, ca 
să zic aşa. Ştirea că se putea pătrunde în Bibliotecă s-a 
împrăştiat ca otrava prin toată lumea deosebitilor si, în 
scurt timp, au început să dispară mai multe suflete 
deosebite. Era începutul unei ere întunecate în care cei 
insetati de putere au dus războaie aprige pentru 
cucerirea Abatonului şi a Bibliotecii Sufletelor. S-au 
pierdut multe vieți. Pământul a fost pârjolit. Foametea şi 
ciuma au pus stăpânire peste lume, în timp ce deosebitii 
cu puteri inimaginabile se omorau între ei declanşând 
inundații sau aruncând cu fulgere. De aici s-au inspirat 
oamenii obişnuiţi cand au scris poveştile despre bătălia 
pentru supremație în cer. „Ciocnirea titanilor” este de 
fapt o ilustrare a războiului nostru pentru cucerirea 
Bibliotecii Sufletelor. 

— Parcă era doar o poveste, am spus eu. 

— Ajungem şi acolo, a zis Bentham şi s-a întors spre 
Nim care se tot invartea în jurul lui. Poti să pleci, Nim. 
Nu mai avem nevoie de ceai. 

— Îmi pare rău, domnule, n-am vrut să trag cu 
urechea, dar ştiţi că asta e partea mea preferată. 

— Atunci stai jos! 

Nim s-a trântit pe podea cu picioarele încrucişate şi 
bărbia sprijinită în mâini. 

— Cum spuneam. Pentru o perioadă scurtă, dar 


teribila, semenii nostri au indurat multa distrugere si 
nefericire. Biblioteca era preluata cand de unii, cand de 
altii, de multe ori in urma unor lupte foarte sangeroase. 
Apoi, într-o zi, s-a lăsat liniştea. Regele autoproclamat al 
Abatonului a pierit pe câmpul de luptă şi cel care l-a 
omorât se pregătea să revendice Biblioteca — doar că n-a 
mai găsit-o. Bucla a dispărut peste noapte. 

— A dispărut? Cum aşa? 

— Uite aşa. De pe o zi pe alta, a spus Emma. 

— Puff! a făcut Nim. 

— Legenda spune că Biblioteca Sufletelor era situată 
pe dealurile străvechiului oraş Abaton. Dar când regele 
închipuit a ajuns la porțile lui, dornic să-şi revendice 
prada, Biblioteca nu mai era acolo. Nici oraşul. Au 
dispărut, ca şi cum nici n-ar fi existat vreodată, în locul 
lui întinzându-se acum doar o pajişte verde si 
mătăsoasă. 

— Ce nebunie! m-am minunat. 

— Dar nu-i cine ştie ce, să ştii, a zis Emma. E doar o 
poveste. 

— „Legenda buclei pierdute”, scria pe pagina la care 
era deschisă cartea din mâinile mele. 

— N-o să aflăm niciodată dacă Abaton a existat sau 
nu, a spus Bentham cu un zâmbet misterios de sfinx. 
De asta e o legendă. Dar, ca şi în cazul zvonurilor legate 
de comori îngropate, asta nu i-a oprit pe oameni să o 
caute de-a lungul secolelor. Se spune că Perplexus 
Anomalous a dedicat ani întregi căutării buclei pierdute 
şi că astfel a descoperit mai multe bucle care apar în 
renumitele lui hărți. 

— Nu ştiam asta, a spus Emma. Înseamnă că ceva 
bun tot a ieşit din toată povestea asta. 

— Şi ceva foarte rău, a adăugat Bentham. Şi fratele 
meu a crezut în poveste. Am fost un prost când i-am 
iertat această slăbiciune şi am ignorat-o, fără să-mi dau 
seama cât de mult se implicase în căutarea asta. Până 


sa-mi dau eu seama, fratele meu carismatic a reusit sa 
convingă o mica armată de tineri soldați că povestea era 
adevărată. Ca Abaton exista. Şi că puteau sa 
redescopere Biblioteca Sufletelor. Perplexus ajunsese 
foarte aproape, le-a spus, şi lor nu le mai rămânea decât 
să ducă misiunea la bun sfârşit. Şi atunci puterea 
incomensurabilă şi periculoasă care se ascundea în 
Bibliotecă putea fi a noastră. A lor. 

— Am aşteptat prea mult şi între timp ideea asta s-a 
transformat într-un cancer. Au căutat mult timp bucla 
pierdută, pornind expediţie după expediţie, fiecare eşec 
stimulându-i tot mai mult. Scopul iniţial, acela de a-i 
uni pe deosebiți, fusese uitat. De fapt, încă de la 
început, fratele meu a vrut doar s-o stăpânească, 
asemenea regilor inchipuiti din vremurile apuse. lar 
când l-am luat la întrebări şi am încercat să 
redobândesc controlul asupra maşinii pe care o 
construiserăm, m-a numit trădător şi i-a întors pe 
ceilalți împotriva mea, şi-apoi m-a închis într-o celulă. 

În tot acest timp, Bentham strânsese mânerul 
bastonului sau de parca era un gat pe care ar fi vrut sa-l 
suceasca, dar cand a ridicat privirea, ochii îi erau goi ca 
cei ai unei măşti mortuare. 

— Banuiesc că între timp v-aţi dat seama despre cine 
vorbesc. 

M-am uitat spre Emma. Avea ochii mari şi rotunzi ca 
nişte planete. Am rostit numele în acelaşi timp: 

— Caul. 

Bentham a dat din cap. 

— Numele lui adevărat e Jack. 

Emma s-a aplecat înainte. 

— Atunci sora ta e... 

— Pe sora mea o cheamă Alma Peregrine, a zis el. 


* 


Am rămas cu gura căscată privindu-l pe Bentham. Sa 


fie omul din fata noastra fratele lui Miss Peregrine? 
Ştiam că avea doi frați - imi vorbise despre ei de vreo 
două ori, îmi arătase chiar şi poze cu ei de când erau 
mici. Îmi povestise şi cum căutările lor au dus la 
dezastrul din 1908 care i-a transformat pe ei si pe 
adepţii lor în suflete-pustii şi apoi în strigoii pe care-i 
întâlniserăm şi de care ne temeam atât de mult. Dar nu- 
mi dezvăluise niciodată numele fraților ei şi povestea ei 
nu semăna mai deloc cu cea pe care ne-o spusese 
Bentham. 

— Dacă povestea dumneavoastră e adevărată, am 
spus, atunci nu puteți fi decât un strigoi. 

Nim a rămas cu gura căscată. 

— Domnul Bentham nu e un strigoi. 

Era gata să se ridice şi să apere onoarea stăpânului, 
când acesta i-a făcut un semn să tacă. 

— E în regulă, Nim. Copiii au auzit doar versiunea 
Almei. Dar cunoştinţele ei prezintă câteva lacune. 

— Dar nici nu negati ce-a zis Jacob, a spus Emma. 

— Nu sunt strigoi, zise Bentham răspicat. 

Nu era obişnuit să fie chestionat de cei de teapa 
noastră şi mândria lui începea să pleznească pe la 
cusături. 

— Atunci n-o sá vă supăraţi dacă o sá verificăm, am 
zis eu, doar ca să fim siguri... 

— Nu. Deloc. 

S-a ridicat sprijinindu-se în baston şi a şontâcăit prin 
locul liber dintre canapele. PT a înălțat capul, uşor 
curios, în timp ce Nim ne-a întors spatele, furios că 
stăpânul lui trebuia să îndure un tratament atât de 
umilitor. 

Ne-am întâlnit la mijlocul covorului. Bentham s-a 
aplecat putin ca sa nu trebuiască să ne ridicăm pe 
vârfuri - era surprinzător de înalt - şi a aşteptat pana 
când i-am cercetat albul ochilor, în căutarea lentilelor de 
contact sau a altor metode de a ne păcăli. Avea pupilele 


extrem de congestionate, de parca n-ar fi dormit de zile 
întregi, dar in rest, totul părea în regulă. 

Am făcut un pas înapoi. 

— În regulă, nu sunteţi strigoi, am spus eu. Dar 
înseamnă că n-aveţi cum să fiți fratele lui Caul. 

— Mă tem că ipotezele pe care vă bazati sunt complet 
eronate, a spus el. Este vina mea că fratele meu şi 
adepţii lui au devenit suflete-pustii, dar eu, unul, nu m- 
am transformat. 

— Dumneavoastră ati facut sufletele-pustii? a întrebat 
Emma. Dar de ce?! 

Bentham s-a întors cu spatele şi a rămas cu privirea 
atintita la foc. 

— A fost o greseala teribila. Un accident. 

Am asteptat o explicatie. Parea ca trebuie sa depuna 
un efort foarte mare ca să scoată povestea aia de unde o 
tinea ascunsă. 

— E vina mea că am lăsat lucrurile să meargă aşa 
atâta timp, a spus el pe un ton mâhnit. Îmi tot spuneam 
că fratele meu nu-i atât de periculos pe cât părea. Abia 
după ce m-a încarcerat - şi atunci era prea târziu să mai 
reactionez —, mi-am dat seama cat de tare mă inselasem. 

Bentham s-a apropiat de şemineu şi a îngenuncheat 
ca să mângâie burta mare a ursului, pierzându-şi 
degetele prin blana lui PT. 

— Ştiam că Jack trebuie oprit, şi nu doar de dragul 
meu - nici din cauză că ar fi existat pericolul să 
găsească vreodată Biblioteca Sufletelor. Nu, era clar că 
ambițiile lui nu se opreau aici. De luni de zile îi antrena 
pe recrutii noştri pe care îi transforma în infanteriștii 
unei mişcări politice periculoase. Se prezenta drept 
victimă care lupta pentru preluarea forțată a controlului 
asupra societății noastre şi pentru eliberarea ei de sub 
„influența infantilizantă a ymbrynelor“, cum îi spunea el. 

— Ymbrynele sunt motivul pentru care societatea 
noastră n-a pierit încă, a spus Emma pe un ton amar. 


— Da, a zis Bentham, dar vezi tu, fratele meu era 
îngrozitor de gelos. Încă de când eram copii, Jack o 
invidia pe sora noastră pentru puterea şi statutul ei. 
Talentele noastre erau nesemnificative în comparație cu 
ale ei. N-avea decât trei ani când ymbrynele mai în 
vârstă care aveau grijă de noi şi-au dat seama ca Alma 
era un talent ieşit din comun. Toţi erau innebuniti după 
ea şi asta îl scotea din pepeni pe Jack. Când era mică, o 
ciupea doar ca s-o vadă plângând. lar când exersa 
transformatul în pasăre, o alerga prin toată casa şi-i 
smulgea penele. 

O flacără furioasă s-a ridicat dintr-un deget al Emmei, 
dar a stins-o în cana cu ceai. 

— lar urätenia asta a lui s-a accentuat odată cu 
trecerea timpului. Jack a reuşit să exploateze şi să 
valorifice aceeaşi invidie veninoasă care zăcea în unii 
dintre semenii nostri. Organiza întâlniri şi tinea 
discursuri, adunându-i pe cei nemulțumiți ca să-i 
sprijine cauza. Pogonul Dracului era cel mai fertil sol 
pentru aşa ceva, având în vedere că majoritatea 
deosebitilor de aici sunt exilați, instráinati şi ostili fata 
de matriarhatul ymbrynelor. 

— Aripile de Lut, a zis Emma. înainte ca strigoii să 
devină strigoi, se numeau Aripi de Lut. Miss Peregrine 
ne-a spus câte ceva despre ei. 

— N-avem nevoie de aripile lor! — obişnuia să predice 
Jack. „O să ne creştem propriile noastre aripi!” Vorbea 
metaforic, desigur, dar adepţii lui defilau prin oraş cu 
aripi false, simbolul mişcării. 

Bentham s-a ridicat în picioare şi ne-a făcut semn 
către rafturile cu cărți. 

— Priviţi aici! încă mai am câteva fotografii din 
perioada aia, pe care n-a apucat să le distrugă. 

A scos un album de pe raft şi l-a deschis la o 
fotografie cu o mulțime imensă care asculta un orator. 

— Ah, uitati-l aici pe Jack, ținând unul dintre 


discursurile lui veninoase. 

Multimea era alcătuită aproape in întregime din 
bărbați cu pălării mari si robuste care stăteau 
ingrámáditi unul lângă altul, făcând echilibristica pe 
cutii şi agatandu-se de garduri ca să-l asculte pe Caul. 

Bentham a dat pagina şi ne-a arătat o fotografie nouă, 
de data asta cu doi tineri îmbrăcaţi în costume şi cu 
pălării pe cap, unul rânjind onest, celălalt, complet 
inexpresiv. 

— Ăla din stânga sunt eu şi cel din dreapta e Jack, a 
spus Bentham. Jack zâmbea doar când voia să obțină 
ceva de la tine. 

În sfârşit, a dat pagina şi a ajuns la o fotografie în 
care era un băiat cu o pereche de aripi mari, ca de 
bufnita, răsfirate în spatele lui. Stătea gârbovit pe un 
piedestal si se uita prin cameră cu un aer vag 
dispretuitor, cu şapca trasă pe un ochi. În josul imaginii 
scria: „N-avem nevoie de aripile lor.” 

— Unul dintre afişele de recrutare ale lui Jack, ne-a 
explicat Bentham. 

Bentham a privit ultima fotografie de aproape, 
studiind chipul fratelui său. 

— Mereu a existat ceva întunecat la el, a spus, dar eu 
am refuzat să văd. Vederea Almei a fost mai clara - l-a 
dat la o parte pe Jack încă din tinerețe. Dar eu şi Jack 
eram apropiați ca vârstă şi mentalitate, cel putin aşa îmi 
închipuiam. Eram amici, prieteni la bine şi la rău. Dar el 
îşi ascundea adevărata fire față de mine. Nu mi-am dat 
seama de cum era el în realitate, până într-o zi când i- 
am spus: „Jack, trebuie să termini cu chestia asta.” Şi 
atunci el le-a poruncit acolitilor săi să mă bată si să ma 
arunce într-o gaură întunecată unde să fiu lăsat să mor. 

Bentham a ridicat privirea. Flăcările se reflectau în 
ochii lui. 

— E o chestie să-ți dai seama că fratele tău nu dă doi 
bani pe tine. 

N-AVEM NEVOIE DE ARIPILE LOR 


A rămas tăcut câteva secunde, prins în amintirile alea 
oribile. 

— Dar n-aţi murit, i-a zis Emma. Si i-ati transformat 
în suflete-pustii. 

— Da. 

— Cum? 

— I-am păcălit. 

— Să devină nişte monştri îngrozitori? l-am întrebat. 

— N-am vrut nicio clipă să-i transform în monştri. 
Voiam doar să scap de ei. 

S-a întors cu paşi anevoioşi la canapea şi s-a sprijinit 
cu grijă de perne. 

— Muream de foame, mai aveam putin şi-mi dădeam 
duhul când mi-a venit o idee: am inventat povestea 
perfectă cu care să-l prind în capcană pe frate-meu. O 
minciună veche de când lumea. Fântâna tinereții. Am 
scrijelit totul cu degetul în tarana din celulă: o tehnică 
obscură de manipulare a buclelor notată punct cu 
punct, prin care puteam să răstorn şi să elimin pentru 
totdeauna pericolul îmbătrânirii pe repede înainte. Cel 
putin, aşa am vrut să pară. De fapt, era doar un efect 
secundar al fenomenului descris de acei paşi, un 
procedeu cunoscut de puţini şi uitat de multi prin care 
puteai să dărâmi bucle întregi, repede şi cu efect 
permanent, în caz de urgenţă. 

Mi-am imaginat un buton de autodistrugere, ca în 
filmele SF proaste. O supernova în miniatură; stele care 
se stingeau. 

— Nici prin cap nu mi-a trecut că trucul meu o să fie 
atât de eficient, a spus Bentham. Un membru al 
mişcării, căruia îi câştigasem simpatia, a început să se 
laude cu tehnica asta, spunând că e invenția lui, si Jack 
l-a crezut. Şi-a dus adepţii într-o buclă îndepărtată ca 
să pună procedeul în practică - şi acolo, am sperat că o 
să trântească uşa după ei şi nu se vor mai întoarce 
niciodată. 


— Dar nu s-a intamplat asa cum ati planificat, a zis 
Emma. 

—De asta a explodat jumătate din Siberia? am 
intrebat eu. 

— Reacţia a fost atât de puternică încât a durat o zi si 
o noapte, a spus Bentham. Am fotografii cu asta. Şi cu 
urmările... 

A făcut semn din cap spre albumul de pe podea şi a 
aşteptat până am găsit fotografiile. Una făcută noaptea 
într-un peisaj sălbatic greu de distins, străbătut de un 
jet vertical de foc, o explozie puternică de energie, dar 
îndepărtată, albă şi fierbinte, care ilumina noaptea ca 
un foc de artificii de mărimea unui zgârie-nori. Cealaltă 
fotografie reprezenta un sat distrus, numai case în ruină 
şi dărâmături şi copaci jupuiti de scoarță. Privind acea 
imagine, aproape că auzeam un vânt bătând a pustiu; 
tăcerea devenită palpabilă dintr-un loc privat pe 
neaşteptate de viață. 

Bentham a scuturat din cap. 

— Nici în coşmarurile mele cele mai îngrozitoare nu 
mi-aş fi închipuit ce-o să iasă din bucla aia părăduită, a 
zis el. După explozie, câteva zile a fost linişte. Eliberat 
din captivitate, am început să mă pun pe picioare. Am 
recăpătat controlul asupra maşinăriei mele. Am crezut 
că epoca întunecată a fratelui meu se apropia de sfârşit 
- când, de fapt, ea tocmai începea. 

— Asta a fost începutul Războaielor Pustii, a zis 
Emma. 

— La scurt timp, au început să circule poveşti despre 
făpturi făcute din umbre. leşeau din pădurile arse ca să 
se infrupte din deosebiți - dar atacau şi obişnuiţi, si 
animale, tot ce le încăpea printre maxilare. 

— Odată, am văzut unul înghițind o maşină, a zis 
Nim. 

— O maşină? am întrebat eu. 

— Eram în maşină, a spus el. 


Asteptam să ne povestească mai multe. 

— Si? l-a întrebat Emma. 

— Am reusit sa scap de el, a zis ridicand din umeri. I- 
a rămas în gât schimbatorul de viteză. 

— Pot să continui? a întrebat Bentham. 

— Sigur ca da, domnule. Mă scuzati. 

— Deci, cum spuneam: părea că nimeni şi nimic nu-i 
poate opri pe monştrii ăştia abominabili, în afară de 
schimbătoarele de viteză şi intrările în bucle. Din 
fericire, nu duceam lipsă de aşa ceva. Aşa că majoritatea 
dintre noi s-au ocupat de problema sufletelor-pustii 
văzându-şi de treaba lor, în bucle, şi nu ieşeau decât 
dacă n-aveau de ales. Sufletele-pustii nu ne-au pus 
capăt zilelor, dar ni le-au făcut mult mai dificile, mai 
izolate şi mai supusă pericolelor. 

— Şi strigoii? am întrebat eu. 

— Bănuiesc c-o să ajungă şi acolo, a spus Emma. 

— Da, a zis Bentham. La cinci ani de la prima mea 
întâlnire cu un suflet-pustiu m-am întâlnit şi cu primul 
strigoi. Într-o noapte, mi-a bătut cineva la uşă. Era 
trecut de douăsprezece. Eram în casă, adăpostit în 
buclă - cel putin, aşa credeam. Dar când am deschis 
uşa, am dat nas în nas cu frate-meu, Jack, putin cam 
şifonat, dar aparent la fel ca în ziua dinaintea plecării — 
excepție făcând doar ochii lui morţi, la fel de albi ca o 
coală de hârtie neîncepută. 

Până în acea clipă Emma şi cu mine stătusem cu 
picioarele încrucişate şi relaxaţi, dar în acel moment, ne- 
am aplecat spre Bentham, sorbindu-i fiecare cuvânt. 
Bentham se uita in gol, peste capetele noastre cu 
privirea de om bântuit. 

— Mâncase destui deosebiți cât să-şi umple sufletul 
pustiu şi să se transforme în cineva care semăna cu 
fratele meu, doar că nu era chiar el. Putinele urme de 
umanitate care se agatasera de el de-a lungul anilor 
dispăruseră definitiv, de parcă s-ar fi scurs odată cu 


nuanta ochilor lui. Prin comparatie cu deosebitul care a 
fost cândva, un strigoi e ca o copie proastă - a mia copie 
după original. Nu se mai văd detaliile, nici culorile... 

— Şi memoria? am întrebat eu. 

— Jack şi-a păstrat memoria. Păcat. Nu şi-ar mai fi 
amintit nimic despre Abaton şi despre Biblioteca 
Sufletelor. Şi nici de toate cele pe care i le făcusem. 

— Cum a aflat că dumneavoastră ati fost vinovatul? 1- 
a întrebat Emma. 

— Hai s-o numim intuiţie fräteascä. Într-o zi, când nu 
avea nimic mai bun de făcut, m-a torturat până când 
am recunoscut totul. 

Bentham a dat din cap spre picioarele lui. 

— Nu s-au vindecat pe deplin, după cum se poate 
vedea. 

— Dar nu v-a omorât, am spus. 

— Strigoii sunt nişte făpturi pragmatice şi răzbunarea 
nu-i motivează aproape deloc, a spus Bentham. Jack era 
mai obsedat ca niciodată de Abaton - voia să-l găsească, 
dar pentru asta avea nevoie de maşinăria mea şi de 
mine s-o pun în funcțiune. Am devenit prizonierul şi 
sclavul lui, iar Pogonul Dracului sediul secret al unui 
mic, dar puternic contingent de strigoi, gata să găsească 
şi să spargă Biblioteca Sufletelor. Ceea ce, ati ghicit, e 
scopul lor suprem. 

— Credeam că vor sa re-creeze reacția care i-a 
transformat în strigoi, am spus eu. Doar că de data asta, 
vor s-o facă mai bine. „De data asta, s-o facă cum 
trebuie”, ca să citez. 

Bentham s-a încruntat 

— Unde ai auzit replica asta? 

— Ne-a spus-o un strigoi înainte să moară, a zis 
Emma. Ne-a spus că aveau nevoie de toate ymbrynele ca 
să obțină o reacție mai puternică. 

— Prostii, a spus Bentham. Un basm de adormit 
copiii ca să vă conducă pe o pistă greşită. Deşi e posibil 


ca strigoiul ăla sa fi crezut cu adevărat în minciuna pe 
care v-a servit-o. Doar cei foarte apropiați lui Jack ştiu 
că ceea ce caută de fapt e Abatonul. 

— Dar dacă n-au nevoie de ymbryne pentru reacție, 
am spus, atunci de ce s-au obosit să le răpească? 

— Pentru că bucla pierdută a Abatonului nu e numai 
pierdută. Conform legendei, înainte să dispară, bucla a 
fost si zăvorâtă - de către ymbryne. Mai exact, de 
douăsprezece ymbryne, care s-au strâns din 
douăsprezece colțuri îndepărtate ale lumii deosebitilor. 
Ca să deschizi Abatonul - în caz că găseşti oraşul - ai 
nevoie exact de aceleaşi ymbryne sau de urmaşele lor. 
Aşa că nu-i de mirare că frate-meu a răpit tocmai 
douăsprezece ymbryne, pe care le-a urmărit şi le-a vânat 
ani la rând. 

— Ştiam eu, am spus. Era sigur că vor mai mult decât 
recrearea reacției care i-a transformat în suflete-pustii. 

— Înseamnă că a găsit bucla, a zis Emma. Caul n-ar 
fi dat alarma şi nu le-ar fi răpit pe ymbryne dacă n-ar fi 
ştiut unde se află Abaton. 

— N-ai spus că e o legendă? Acum vorbeşti ca şi cum 
chiar ar exista? Cum e până la urmă? 

— Poziţia oficială a Consiliului Ymbrynelor e ca 
Biblioteca Sufletelor e doar o poveste, a spus Bentham. 

— Nu-mi pasă ce zice consiliul, a zis Emma. 
Dumneata ce crezi? 

— Eu imi tin părerile pentru mine, de obicei, a spus el 
evitând răspunsul. Dar chiar dacă Biblioteca există şi 
Jack reuşeşte s-o deschidă, tot n-o să reuşească să fure 
acele suflete. El habar n-are - dar mai există un al 
treilea element, o a treia cheie de care ar avea nevoie. 

— Şi care e cheia asta? am întrebat. 

— Nimeni nu poate să ia vasele cu suflete. Pentru 
majoritatea oamenilor, ele sunt invizibile sau intangibile. 
Nici măcar ymbrynele nu le pot atinge. În poveşti, doar 
adepții speciali, numiţi bibliotecari, pot vedea si 


transporta vasele - si un bibliotecar nu s-a mai născut 
de mii de ani. Daca Biblioteca există, Jack nu va găsi în 
ea decat rafturi goale. 

— Ei, asta e totuşi o veste buna, am zis. 

— Da şi nu, a spus Emma. Ce-o să facă dacă îşi dă 
seama că ymbrynele pe care le-a vânat de atâţia ani nu-i 
sunt de niciun folos? O s-o ia razna! 

— De asta mă tem cel mai tare, a zis Bentham. Jack 
are un temperament cam irascibil şi când visul pe care 
l-a nutrit atâta timp va muri... 

Am încercat să-mi imaginez ce poate însemna asta — 
toate variantele de tortură de care poate fi capabil un om 
precum Caul - dar mintea mea refuză să ducă gândul 
ăsta până la capăt. Probabil că şi Emma se gândea la 
aceleaşi orori pentru că următoarea ei replică era 
tăioasă şi plină de mânie. 

— O să-i recuperăm. 

— Avem un scop comun, a spus Bentham. Să-i 
distrugem pe fratele meu si pe acolitii lui şi s-o salvăm 
pe soră-mea si pe protejatii ei. Împreună cred că putem 
să facem şi una, şi alta. 

— Cum? am spus eu. Avem nevoie de o armată. 

— Incorect, mi-a spus Bentham. Strigoii pot să facă o 
armată să se retragă fără bătaie de cap. Din fericire, 
avem ceva şi mai bun de atât. 

Se uită la Emma şi la mine şi buzele i se întinseră 
într-un zâmbet. 

— Vă avem pe voi. Şi, din fericire pentru voi, voi mă 
aveți pe mine. 

Bentham s-a sprijinit în baston şi s-a ridicat în 
picioare. 

— Trebuie să vedem cum vă strecurăm înăuntru, în 
fortăreață. 

— Pare imposibil, am spus eu. 

— Asta fiindcă chiar e imposibil, dacă e s-o luăm 
convențional, a răspuns Bentham. În perioada în care 


Pogonul Dracului a fost o bucla corectionala, a fost 
gandita ca o inchisoare pentru scursura scursurilor. 
Dupa ce s-au intors aici, strigoii au transformat-o in 
cartier general - şi ceea ce cândva a fost o închisoare din 
care n-aveai cum să evadezi s-a transformat într-o 
fortăreață impenetrabilă. 

— Dar dumneavoastră cunoaşteţi o cale de-a 
pătrunde înăuntru, încercă să ghicească Emma. 

— S-ar putea să cunosc, dacă mă ajutați şi voi, a zis 
Bentham. Când Jack şi strigoii s-au întors aici, au furat 
inima Panbucliconului meu. M-au obligat să-mi stric 
propria maşinărie, să copiez buclele din ea şi să le 
recreez înăuntrul fortăreței, astfel încât să-şi poată 
continua activitățile într-un loc mai ferit. 

— Deci... mai există una? am întrebat eu. 

Bentham a dat din cap. 

— Asta de aici e originalul şi cea de la ei e o copie. 
Cele două sunt legate între ele şi în amândouă există 
pasaje care duc dintr-una în alta. 

Emma şi-a îndreptat spatele. 

— Vreti să spuneţi că putem să folosim masinäria 
dumneavoastră ca să pătrundem în maşinăria lor? 

— Corect. 

— Si atunci de ce n-aţi făcut-o până acum? De ce ati 
aşteptat atâţia ani? 

— Jack a provocat atâtea pagube când mi-a stricat 
maşina, încât am crezut că n-o s-o pot repara în veci, a 
spus Bentham. Timp de câțiva ani am avut o singură 
cameră funcțională, cea din care se ajunge în Siberia. Şi 
cu toate că am încercat de nenumărate ori, încă n-am 
găsit un mod de-a pătrunde în maşinăria lui Jack. 

Mi-am amintit de bărbatul pe care l-am văzut aplecat 
deasupra unei crevase — părea că încerca să găsească o 
uşă, ascunsă undeva sub zăpadă. 

— Trebuie să deschidem şi uşile celorlalte camere, a 
zis Bentham, dar ca să fac asta, am nevoie de ceva care 


să înlocuiască piesa pe care mi-a furat-o Jack - dinamul 
din inima Panbucliconului meu. Mult timp am bănuit că 
ar exista ceva ce ar putea să funcționeze, un element cu 
puteri magice, foarte periculos, de care, deşi se află aici, 
în Pogonul Dracului, n-am putut să fac deocamdată 
rost. Până acum, cel putin. 

Şi, spunând asta, s-a întors spre mine. 

— Băiete, trebuie să-mi aduci un suflet-pustiu. 


* 


Am acceptat desigur. As fi spus da la orice dacä aflam 
ca exista sanse sä-mi eliberez prietenii. Abia dupa ce am 
consimtit si Bentham mi-a sträns mäna, mi-am dat 
seama cä habar nu aveam de unde sä fac rost de un 
suflet-pustiu. Sigur cä as fi gäsit destui in fortäreata 
strigoilor, dar deja stabilisem cä n-aveam cum sä 
pätrundem acolo. Si chiar atunci, Sharon a iesit din 
umbra care începuse să se aştearnă pe la colțurile 
camerei şi ne-a dat câteva vesti bune. 

— Iti mai amintesti de amicul tău care s-a facut terci 
după ce a căzut de pe pod? m-a întrebat. Se pare că nu-i 
chiar mort. L-au scos din Canal acum câteva ore. 

— Serios? Cine? 

— Piraţii. L-au legat cu lanțuri şi l-au băgat într-o 
cuşcă din capătul Străzii Noroioase. Am auzit că a făcut 
ceva scandal pe acolo. 

— Atunci s-a rezolvat, a spus Emma, o să-l furăm şi o 
să-l aducem aici, repornim  maşinăria domnului 
Bentham, deschidem uşa către fortăreața strigoilor şi ne 
recuperăm prietenii. 

— Simplu ca bună ziua, a zis Sharon izbucnind într- 
un râs gutural. Mai puţin ultima parte. 

— Si prima, am spus eu. 

Emma a venit langa mine. 

— Scuză-mă, scumpule. Te-am înscris voluntar fara 
să te întreb. Crezi că te descurci cu sufletul-pustiu? 


Sincer, nu eram sigur. E drept ca făcusem nişte 
cascadorii spectaculoase în Canalul Febrei, dar aş fi 
pretins prea mult de la talentul meu de dresor începător 
dacă aş fi zis că pot să-l fac să sada ca un cätelus şi că-l 
pot aduce în casa lui Bentham. În plus, încrederea mea 
era la pământ după ultima întâlnire dezastruoasă cu un 
suflet-pustiu. Dar totul depindea de reuşita mea. 

— Sigur că mă descurc, am spus eu după ceva timp. 
Când plecăm? 

— Bravo, aşa te vreau! s-a bucurat Bentham. 

Privirea Emmei a zăbovit îndelung pe chipul meu. Îşi 
dăduse seama că mă prefăceam. 

— Puteţi pleca oricând vă veți simți pregătiţi, a zis 
Bentham. Sharon vă ghidează. 

— Eu zic să nu mai zăbovim mult, a spus Sharon. 
După ce se vor distra suficient cu el, ceva îmi spune că 
localnicii o să-l omoare. 

Emma şi-a ridicat uşor rochia umflată. 

— În cazul ăsta, cred c-ar fi bine să ne schimbăm. 

— Sigur că da, a spus Bentham şi l-a trimis pe Nim să 
ne caute nişte haine mai potrivite pentru misiunea 
noastră. 

S-a întors după un minut cu ghete cu talpa groasă şi 
pantaloni cargo şi geci moderne: negre, impermeabile, în 
care ne puteam mişca foarte uşor. 

Ne-am retras în camere separate să ne schimbăm şi 
apoi ne-am întâlnit pe hol, doar eu si Emma, îmbrăcați 
şi gata de aventură. Materialul aspru şi croiala amorfă o 
făceau pe Emma să arate cam baietoasa (nu într-un 
sens negativ), dar nu s-a plâns. Şi-a prins părul în 
coadă, a ridicat bărbia, şi m-a salutat. 

— Sergent Bloom, la ordinele dumneavoastră. 

— Soldat mai frumusel n-am văzut, am zis cu voce 
tărăgănată, încercând să-l imit pe John Wayne. 

Se pare că există o legătură directă între nivelul meu 
de nervozitate şi numărul de glume tâmpite pe care le 


fac. lar in acea clipă aproape că tremuram de frică şi îmi 
simțeam stomacul ca pe un robinet stricat din care îmi 
curgea acid peste maruntaie. 

— Chiar crezi că o să reuşim? am întrebat-o. 

— Da, chiar cred, mi-a răspuns. 

— Tu nu te îndoieşti niciodată? 

Emma a scuturat din cap. 

— Îndoiala e ca o împunsătură de ac în barca 
gonflabila a vieții. 

S-a apropiat de mine şi ne-am imbrätisat. O simţeam 
tremurând. Nu era nici ea de piatră. Mi-am dat seama 
atunci că neîncrederea mea în propriile puteri începuse 
să fisureze barca ei. Si optimismul Emmei era 
ligamentul care tinea totul laolaltă. Era însăşi barca de 
salvare. 

Ajunsesem să consider încrederea asta a ei în mine 
oarecum nesăbuită. Credea că puteam sa pocnesc din 
degete şi să fac un suflet-pustiu să danseze cum îi 
cântam eu. Că o slăbiciune lăuntrică mă împiedica să- 
mi exploatez talentul. O parte din mine îi purta pică 
pentru asta, o alta se întreba dacă nu cumva avea 
dreptate. N-aveam să aflu dacă era sau nu aşa decât 
dacă má apropiam de următorul suflet-pustiu cu 
convingerea fermă că puteam să-l controlez. 

— Aş vrea să mă văd la fel cum mă vezi tu, i-am 
şoptit. 

M-a strâns în brațe si mai tare si am hotărât sa 
încerc. 

Sharon şi Bentham şi-au făcut apariţia în capătul 
holului. 

— Sunteţi gata? ne-a întrebat Sharon. 

— Gata, am spus eu. 

Bentham mi-a strâns mai întâi mie mâna, apoi 
Emmei. 

— Mă bucur foarte tare că sunteţi aici, a spus el. E o 
dovadă, cred, că planetele încep să se alinieze în 


favoarea noastra. 

— Sper sa aveti dreptate, a zis Emma. 

Tocmai ne pregateam sa pornim la drum cand mi-am 
amintit de o întrebare care imi stătuse tot timpul pe 
limba - şi mi-am dat seama că, in cel mai rau caz, putea 
fi ultima oara cand il puteam intreba. 

— Domnule Bentham, am spus eu, n-am apucat să 
discutăm deloc despre bunicul meu. De ce îl căutați? 

Bentham a ridicat din sprâncene şi apoi a schițat un 
zâmbet, de parcă ar fi vrut să-şi ascundă mirarea. 

— Mi-e dor de el, atâta tot. Am fost prieteni mult timp 
şi speram să-l revăd într-o zi. 

Ştiam că nu era tot adevărul şi-mi dădeam seama 
după cum îl privea Emma printre gene că nici ea nu-l 
credea pe cuvânt, dar n-aveam timp de săpături mai 
adânci. În momentul ăla eram mai preocupaţi de viitor 
decât de trecut. 

Bentham a ridicat mâna şi şi-a luat rămas-bun. 

— Aveţi grijă de voi, ne-a spus. Eu vă aştept aici şi o 
să pregătesc Panbucliconul pentru repunerea lui 
glorioasă în funcțiune. 

Apoi a luat-o şontâc-şontâc spre biblioteca lui şi l-am 
auzit strigându-i ursului: 

— Hopa, sus, PT! Hai că avem treabă! 

Sharon ne-a condus pe holul lung legănându-şi 
ciomagul şi păşind apăsat pe pardoseală cu tălpile lui 
uriaşe şi goale. Când am ajuns la uşa care dădea în 
afară, s-a oprit, s-a aplecat la nivelul nostru şi ne-a 
expus regulile lui de bază. 

— Ne îndreptăm spre un loc periculos. Mai sunt foarte 
puțini copii deosebiți fără stăpân în Pogonul Dracului, 
aşa că lumea o să va ia la ochi imediat. Nu vorbiti cu 
nimeni dacă nu vi se pune o întrebare sau ceva. Şi nu 
priviți pe nimeni în ochi. Nu stati chiar în coasta mea, 
dar nici nu mă pierdeţi din vedere. O să ne prefacem că- 
mi sunteți sclavi. 


— Ce? a exclamat Emma. Nici vorba. 

— E mai sigur aga, i-a spus Sharon. 

— E umilitor! 

— Da, dar n-o sa trezeasca atatea banuieli. 

— Si cum procedăm? am întrebat eu. 

— Doar faceti ce va zic eu, imediat si fara sa-mi 
puneti intrebari. Si mimati niste priviri usor goale. 

— Da, stapane, am spus eu ca un robot. 

— Nu asa, a spus Emma. Vrea sa ne comportam ca 
pustii aia pe care i-am vazut in locul ala ingrozitor de pe 
Aleea Abominabila. 

Mi-am relaxat muschii fetei si am spus pe un ton 
afazic: 

— Salut! Suntem foarte fericiti aici. 

Pe Emma a trecut-o un fior si s-a intors cu spatele. 

— Foarte bine, a spus Sharon uitându-se la Emma. 
Acum încearcă şi tu. 

— Dacă trebuie să facem asta, o să mă prefac că sunt 
mută. 

Sharon s-a mulțumit cu atât. A deschis uşa şi ne-a 
gonit afară, spre ziua aflată pe sfârşite. 


CAPITOLUL CINCI 


Aerul de afară era o ciorba toxică, gălbuie, încât nici 
măcar nu puteam să ghicesc poziția soarelui pe cer. Am 
presupus că se însera pentru că lumina începuse să se 
stingă încet. Mergeam la câțiva paşi în urma lui Sharon, 
străduindu-ne să nu rămânem în urmă prea mult când 
se întâlnea cu oameni cunoscuţi şi grăbind pasul ca să 
evităm astfel orice discuţie. Oamenii păreau să-l 
cunoască; avea o reputație şi cred că se temea să nu 
facă ceva aiurea s-o strice. 

Am cotit spre Strada  Noroioasă, ciudat de 
prietenoasă, cu ghivece pline cu flori care atârnau la 
pervazurile geamurilor şi case vopsite în culori vesele, 
după care am luat-o pe Strada Brebenoc, unde pavajul 
fusese înlocuit cu pământul noroios, iar casele erau 
nişte dărăpănături. Câţiva bărbaţi cu pălăriile trase 
peste ochi se adunau la capătul unui drum înfundat ca 
vai de el. Părea că păzesc uşa unei case cu geamuri 
întunecate. Sharon ne-a spus să rămânem pe loc şi să-l 
aşteptăm până când va termina de discutat cu ei. 

Aerul mirosea slab a benzină. În depărtare răsunau 
râsete şi voci puternice, când clar, când estompat. Era 
gălăgia pe care o auzeai într-un bar sportiv plin de 
bărbați, care se uitau la un meci — doar că n-avea ce să 
caute aici; era un sunet al epocii moderne, iar aici nu 
existau televizoare. 

Un bărbat îmbrăcat într-o pereche de pantaloni plini 
de nămol a ieşit din casă. Când s-a deschis uşa, vocile 
s-au auzit mai clar şi când a trântit-o la loc, s-au stins 
imediat. Bărbatul a traversat strada cu o găleată în 
mână. Ne-am întors şi l-am urmărit în timp ce se ducea 
spre ceva ce până atunci nu observasem - o pereche de 
pui de urs legaţi cu lanțul de un felinar tăiat de la 


jumătate aflat pe marginea străzii. Păreau teribil de 
trişti, pentru că lanțul nu le permitea să se miste prea 
liber, şi stăteau în noroi, uitându-se aproape ingroziti la 
bărbatul care se apropia, cu urechile îmblănite date pe 
spate. Bărbatul le-a aruncat nişte resturi stricate şi a 
plecat fără să scoată vreun cuvânt. Scena m-a deprimat 
nespus de tare. 

— Sunt ursi-varcolac bägati la dresaj, ne-a spus 
Sharon care stătea chiar în spatele nostru. Sporturile 
sângeroase sunt o afacere prosperă aici şi lupta cu un 
urs-vârcolac e considerată cea mai mare provocare. 
Tinerii luptători trebuie să-şi înceapă pregătirea cumva, 
aşa că se antrenează cu puii. 

— Oribil, am spus eu. 

— Dar datorită bestiutei tale de-acolo ursuletii ăştia 
au zi liberă azi, a spus Sharon şi ne-a făcut semn spre 
căsuță. E acolo, în spatele casei. Dar înainte să intrăm, 
vă avertizez că e un bârlog plin de ambrozie, aşa c-o să 
vedeți multi deosebiți turbati şi ametiti. Să nu vorbiti cu 
ei şi mai ales, să nu cumva să vă uitaţi în ochii lor. 
Cunosc oameni care şi-au pierdut vederea în felul ăsta. 

— Ce vrei să spui cu „şi-au pierdut vederea”? l-am 
întrebat. 

— Exact ce-ai auzit. Si-acum, urmati-ma si nu mă 
mai cicaliti cu întrebări. Sclavii nu-şi iau la întrebări 
stăpânii. 

Emma şi-a încleştat dinții. Am rămas putin în urma 
lui Sharon, în timp ce el traversa strada şi se apropia de 
bărbaţii adunați în fața uşii. 

Sharon a intrat în vorbă cu ei. M-am străduit să trag 
cu urechea, menținând totuşi distanța demnă de un 
sclav şi având grijă să privesc în altă parte. Unul dintre 
ei îi spuse că „era cu intrare”. Sharon a pescuit din 
pelerina lui o monedă şi a plătit. Un altul l-a întrebat de 
mine. 

— Încă nu i-am botezat, a spus Sharon. Ieri i-am 


primit. Sunt inca verzi, aşa că nu îndrăznesc să-i scap 
din ochi. 

— Serios? l-a întrebat bărbatul apropiindu-se de noi. 
N-au nume? 

Am scuturat din cap, prefacându-mă mut, ca şi 
Emma. Bărbatul ne-a măsurat din cap până în picioare. 
Îmi venea să-mi sar din piele. 

— Noi nu cumva ne-am mai întâlnit? a spus bărbatul 
aplecându-se spre mine. 

N-am spus nimic. 

— Poate în vitrină, la Lorraine, a sugerat Sharon. 

— Neeah, a zis bărbatul şi a scuturat din mână. Ei, o 
să-mi amintesc eu. 

N-am îndrăznit să ridic ochii spre el decât atunci când 
s-a întors cu spatele. Dacă era unul dintre piraţii de pe 
Canal, nu era dintre cei cu care ne încăieraserăm. Avea 
fruntea şi bărbia bandajate. Mai multi inşi din grup erau 
bandajati la fel şi unul dintre ei avea un plasture peste 
un ochi. Mă întrebam dacă fuseseră răniți în luptele cu 
urşii-vârcolac. 

Bărbatul cu peticul la ochi ne-a deschis uşa. 

— Distracţie plăcută! i-a urat el lui Sharon! Dar în 
locul tău eu nu i-aş trimite în cuşcă azi. Asta dacă nu 
vrei să-i aduni de pe jos. 

— Am venit doar sá ne uităm si să învăţăm, a spus 
Sharon. 

— Destept om! 

Sharon ne-a făcut semn să ne apropiem. Ne-am grăbit 
să-l prindem din urmă, dornici să scăpăm de privirile 
iscoadelor de la uşă. Sharon, cu peste doi metri 
înălțime, a fost nevoit să se încline ca să încapă prin 
cadrul uşii şi rămase cu spatele îndoit cât timp am stat 
înăuntru, atât de jos era tavanul. Camera în care am 
intrat era întunecată şi duhnea a fum şi până să mi se 
obişnuiască ochii, n-am văzut decât câteva punctulete 
de lumină portocalie, licärind ici-colo. Încet, încet, 


camera a început să capete contur, iluminată de lămpile 
cu ulei cu fitilul tăiat atât de scurt încât lumina lor nu 
era cu mult diferită de a unui chibrit. Încăperea era 
lungă şi îngustă, cu paturi suprapuse înfipte în pereţi, 
ca cele pe care le vedeai în măruntaiele întunecate ale 
navelor oceanice. 

M-am împiedicat de ceva şi era cât pe-aci să-mi pierd 
echilibrul. 

— De ce e asa de întuneric? am bâisuit eu, 
încălcându-mi promisiunea de a nu pune întrebări. 

— Când efectul ambroziei slăbeşte, ochii devin foarte 
sensibili, mi-a explicat Sharon. Până şi lumina slabă a 
zilei li se pare insuportabilă. 

Atunci, am observat că paturile suprapuse erau pline 
de oameni, unii raschirati şi adormiti, alții stand în 
capul oaselor, în cuiburi formate din asternuturi 
mototolite. Se uitau la noi, fumând cu un aer indiferent 
şi susotind. Unii vorbeau singuri, în monologuri 
imposibil de descifrat. Cei mai mulți purtau bandaje la 
ochi, exact ca portarii, sau măşti. Am vrut să-i întreb ce 
e cu mästile alea, dar mai mult decât asta îmi doream să 
pun mâna pe sufletul-pustiu şi să dispar de acolo. 

Am trecut printr-o perdea de mărgele şi am intrat 
într-o cameră putin mai luminoasă, dar mult mai 
aglomerată decât prima. Un bărbat solid se catarase pe 
un scaun din fundul camerei şi îi directiona pe oameni 
la una dintre cele două uşi. 

— Luptătorii la stânga, spectatorii la dreapta! striga 
el. Pariurile se fac în salon! 

Auzeam voci din camere alăturate şi o clipă mai 
târziu, mulțimea a format un culoar pentru trei bărbați. 
Doi dintre ei îl târau pe un al treilea care părea leşinat şi 
sângera. Din jurul lor răsunau fluierături şi huiduieli. 

— Aşa arată ratatii! a lătrat bărbatul catarat pe 
scaun. Şi aşa arată laşii, a mai spus arătând spre 
camera de alături. 


Am tras cu coada ochiului spre camera in care doi 
amäräti aflați sub pază stăteau in picioare, expuşi în 
văzul tuturor, acoperiți de smoală şi pene. 

— Luaţi aminte, a spus bărbatul. Toţi luptătorii 
trebuie să stea în cuşcă două minute, minimum! 

— Te-ai hotărât ce vrei să fii? m-a întrebat Sharon. 
Luptător sau spectator? 

Am simțit cum mi se încordează pieptul în timp ce 
încercam să-mi imaginez ce putea să se întâmple: nu 
numai că trebuia să îmblânzesc sufletul-pustiu, dar 
trebuia s-o fac în fața unei audiențe gălăgioase şi 
eventual ostile — iar apoi trebuia să reuşesc să ies din 
locul ăla. Speram că nu avea răni prea grave pentru că 
aveam nevoie de puterea lui ca să ne croiască drum prin 
mulțime. Deosebitii ăştia n-aveau să renunțe cu una, cu 
două la noua lor jucărie. 

— Luptător, am spus eu. Ca să-l pot domina cu 
adevărat trebuie să mă apropii de el. 

Emma s-a uitat în ochii mei şi a zâmbit. Poţi s-o faci, 
îmi spune zâmbetul ei şi în acea clipă mi-am dat seama 
că eram în stare de orice. M-am îndreptat spre camera 
plină cu luptători, încurajat de acest nou val de 
încredere, cu Emma şi Sharon în spatele meu. 

Dar încrederea mea n-a rezistat decât vreo patru 
secunde, până când am intrat în cameră şi am dat cu 
ochii de sângele de pe pereţi şi adunat pe jos in 
baltoace. Un pârâiaş de sânge aluneca spre un hol 
puternic iluminat şi apoi se strecura printr-o uşă 
deschisă, prin care se zărea o altă mulțime, şi în spatele 
ei, gratiile unei cuşti imense. 

Dinăuntru a rásunat un țipăt ascuţit. Fusese chemat 
următorul luptător. 

Bărbatul a ieşit dintr-o cameră întunecată aflată în 
dreapta noastră. Era la bustul gol şi pe fata avea o 
mască simplă, albă. A zăbovit câteva clipe în capătul 
holului ca să-şi adune curajul. Apoi a dat capul pe spate 


si a ridicat o mana in care avea o fiola mica de sticla. 

— Nu va uitaţi, ne-a spus Sharon impingandu-ne 
către perete. 

Dar nu m-am putut abtine. 

Bărbatul a turnat încet lichidul negru din fiolă prin 
găurile mästii decupate în dreptul ochilor. Apoi a 
aruncat fiola goală, a lăsat capul în jos şi a început să 
geamă. Câteva secunde, a părut complet paralizat, dar 
apoi corpul i s-a cutremurat şi două conuri de lumină i- 
au tasnit prin găuri. leşeau în evidență chiar şi în 
camera puternic iluminată. 

Emma a gemut uşor de spaimă. Bărbatul care până 
atunci crezuse că e singur s-a întors surprins spre noi. 
Fasciculele de lumină din ochii lui au format un cerc 
deasupra capetelor noastre şi peretele a început să 
sfârâie. 

— Eram doar în trecere! i-a spus Sharon pe un ton 
care putea însemna multe lucruri. Salut, prietene! şi Te 
rog să nu ne omori cu chestiile alea! toate în acelaşi timp. 

— Treceti, atunci! a mârâit bărbatul. 

Între timp, razele din ochii lui începuseră să pălească 
şi, după ce s-a întors cu spatele la noi, au mai scăpărat 
o dată şi s-au stins. A străbătut holul cu paşi mari şi a 
ieşit pe uşă, lăsând în urmă două spirale de fum. După 
ce a ieşit, am aruncat o privire ezitantă spre tapetul de 
deasupra noastră. Două urme de culoarea caramelului 
rămăseseră în locul în care îşi îndreptase privirea. Slavă 
Păsării că nu m-a privit în ochi. 

— Înainte să mergem mai departe, i-am spus lui 
Sharon, cred c-ar fi bine să ne explici ce s-a întâmplat 
adineaori. 

— Ambrozie, a spus Sharon. Luptătorii o consumă ca 
să capete puteri înzecite. Problema e că efectul nu 
durează prea mult şi după ce dispare, devii mai slab 
decât erai înainte. Dacă faci din asta un obicei, n-o să-ți 
mai rămână niciun strop de putere — cel putin pana 


cand nu mai iei o doza. In scurt timp, ajungi s-o iei nu 
numai ca sa lupti, ci si ca sa functionezi ca deosebit. 
Ajungi la mana celui care o vinde. 

A facut un semn catre camera din dreapta noastra, 
unde murmurul oferea un contrapunct ciudat fata de 
racnetele de afară. 

—A fost cea mai inteligentă gäselnitä a strigoilor. 
Oamenii de aici nu-i vor trada, atata timp cat sunt 
dependenti de ambrozie. 

Am aruncat o privire in camera alăturată, curios să 
văd cum arată un traficant de droguri deosebit şi am 
zărit un om cu o mască bizară, cu barbă, flancat de doi 
tipi înarmați. 

— Ce-a patit la ochi? a întrebat Emma. 

— Jerba de lumină e un efect secundar, a spus 
Sharon. Un alt efect secundar constă în faptul că după 
câțiva ani, ambrozia iti topeşte fata. Aşa îi recunosti pe 
drogatii inveterati - toți poartă măşti ca să ascundă 
stricăciunile. 

Eu şi Emma ne uitam unul la altul dezgustati, când o 
voce din încăpere ne-a chemat înăuntru. 

— Hei, voi, cei de afară, ne-a strigat dealerul. Haideţi, 
intrați! 

— Scuze, am spus eu. Trebuie să plecăm... 

Sharon mi-a dat un ghiont şi a şuierat: 

— Eşti sclav, ai uitat? 

— Aaa, da, domnule, am spus şi m-am postat lângă 
uşă. 

Bărbatul mascat stătea pe un scăunel într-o încăpere 
cu pereții acoperiți de fresce. Stătea cu spatele drept, 
netulburat, cu un brat sprijinit de o mäsutä, picior peste 
picior. Gărzile lui ocupau două dintre colțurile camerei 
şi în cel de-al treilea se vedea un cufăr din lemn pe 
rotile. 

—Nu te teme, a spus dealerul invitandu-ma 
înăuntru. Pot veni şi prietenii tăi. 


Am făcut câţiva paşi, cu Sharon si Emma urmändu- 
mă îndeaproape. 

— Nu te-am mai văzut pe-aici, mi-a spus dealerul. 

— Tocmai l-am cumpărat, i-a răspuns Sharon. N-are 
nici măcar un... 

— Nu cu tine vorbeam, s-a răstit dealerul. 

Sharon a amuţit. 

— Nicidecum, a spus dealerul mângâindu-şi barba 
falsă. 

Părea că mă studiază prin ochii găunoşi ai măştii. Mă 
întrebam cum o fi arătând de fapt şi câtă ambrozie 
trebuie să consumi ca să-ți topesti fata. M-am înfiorat si 
mi-am dorit să nu mă fi gândit la asta. 

— Ai venit ca sa lupti? m-a întrebat. 

I-am răspuns că da. 

— Ei, bine, să ştii că ai noroc. Tocmai am primit un 
lot nou de ambro, aşa că şansele tale de supraviețuire 
au crescut spectaculos! 

— N-am nevoie de ea, mulțumesc. 

Dealerul s-a uitat la pistolarii lui impasibili şi apoi a 
izbucnit în râs. 

— Ala de-acolo e un suflet-pustiu, să ştii. Ştii ce sunt 
ăştia? 

Era singurul lucru care mă preocupa, mai ales 
sufletul-pustiu din camera aia. Îmi doream cu disperare 
să dispar de acolo, dar era clar că individul ăsta 
infiorätor era şeful speluncii şi chiar nu aveam nevoie 
să-l întărâtăm. 

— Am auzit de ei, da. 

— Şi cum crezi c-o să te descurci cu el? 

— Cred c-o sá mă descurc binisor. 

— Binişor? a spus bărbatul incrucisändu-si brațele. 
Ştii ce vreau să aflu? Dacă să pariez pe tine sau nu. O 
să câştigi? 

I-am spus ce voia să audă. 

— Da. 


— Ei, bine, dacă vrei să pariez pe tine, o să ai nevoie 
de ceva ajutor. 

S-a ridicat, s-a dus la bufetul în care tinea drogurile şi 
l-a deschis. Interiorul bufetului strălucea, plin de fiole 
de sticlă - şiruri întregi, toate pline ochi cu un lichid 
închis la culoare, astupate cu dopuri minuscule. A scos 
una şi mi-a adus-o. 

— Ja asta, mi-a spus întinzându-mi fiola. Iti 
îmbunătăţeşte de zece ori cele mai bune calități. 

— Nu, mulțumesc, i-am spus din nou. N-am nevoie! 

— Aşa zic toţi la început. Şi apoi, după ce-o încasează 
— în caz că supraviețuiesc — acceptă până la urmă. 

A întors fiola invers ridicând-o in lumina slabă. 
Ambrozia din fiolă inota plină de particule scänteietoare, 
argintii. Am rămas cu ochii atintiti asupra ei, incapabil 
să mă controlez. 

— Din ce e făcută? am întrebat. 

— Din chilipiruri şi melci şi cozi de cätelusi, a spus 
bărbatul râzând şi mi-a întins-o. E gratis. 

— Ţi-a zis că nu vrea, i-a spus Sharon tăios. 

Credeam că dealerul o se dezlantuie împotriva lui, dar 
în schimb doar a ridicat capul spre Sharon şi a spus: 

— Nu te ştiu de undeva? 

— Nu cred, i-a răspuns Sharon. 

— Ba, cum să nu, a exclamat dealerul dând din cap. 
Ai fost unul dintre clienții mei cei mai buni. Ce-ai pátit? 

— M-am lăsat. 

Dealerul s-a apropiat de el. 

— Se pare că ai aşteptat prea mult până să te laşi, a 
spus el trăgând de gluga lui Sharon ca să-l tachineze. 

Sharon i-a inhatat mâna. Gărzile şi-au ridicat armele. 

— Usurel, a spus dealerul. 

Sharon i-a mai ținut putin mâna, apoi l-a eliberat. 

— la să vedem, a spus dealerul şi s-a întors spre 
mine. Doar n-o să refuzi o mostră gratuită? 

Nu aveam de gând să deschid chestia aia, dar părea 


ca doar aşa puteam pune punct discuţiei. Am luat-o. 

— Bun băiat, a spus dealerul şi ne-a făcut semn să 
ieşim. 

— Ai fost dependent? s-a răstit Emma la Sharon. De 
ce nu ne-ai spus? 

— Ce importanță avea? a întrebat-o Sharon. Da, am 
avut nişte ani mai grei. Dar Bentham m-a luat lângă el 
şi m-a intarcat. 

M-am întors spre el, încercând să-mi dau seama dacă 
spunea adevărul. 

— Bentham? Serios? 

— V-am spus doar că-i datorez viața omului. 

Emma a luat fiola şi a ridicat-o în aer. În lumina 
puternică, particulele argintii din lichidul negru 
străluceau ca nişte fulgi micuti, desprinşi din soare. Era 
fermecător, şi în ciuda efectelor secundare, nu mă 
puteam abtine să mă întreb dacă nu cumva aş putea sa- 
mi întăresc puterile cu câteva picături. 

— N-a vrut să ne zică din ce e, a spus Emma. 

— Din noi, ne-a răspuns Sharon. Bucatele din 
sufletele noastre furate, zdrobite, cu care vor să ne 
hrănească strigoii. O bucăţică din fiecare deosebit pe 
care-l răpesc ajunge într-o fiolă ca asta. 

Emma a azvârlit fiola cat colo, îngrozită, dar Sharon a 
ridicat-o şi a strecurat-o în pelerină. 

— Nu se ştie niciodată când ne poate fi de folos, a 
spus el. 

— Acum că ştiu din ce e, nu-mi vine să cred c-ai fost 
în stare să consumi chestia aia. 

— N-am spus niciodată că sunt mândru de mine, a 
zis Sharon. 

Toată schema asta diabolică era perfectă in 
ticăloşenia ei. Strigoii îi transformasera pe deosebitii din 
Pogonul Dracului în canibali, insetati după propriile 
suflete. Făcându-i dependenţi de ambrozie puteau 
menține controlul asupra populației. Dacă nu-i eliberam 


cat de curand, sufletele prietenilor nostri aveau sa 
ajunga pe fundul unor fiole. 

Am auzit ragetul sufletului-pustiu - părea un țipăt de 
victorie — şi bărbatul pe care îl văzusem turnándu-si 
ambrozie în ochi cu putin timp în urmă a fost scos din 
cameră şi târât pe hol, plin de sânge şi inconştient. 

„E rândul meu”, m-am gândit şi m-a trecut un fior. 


* 


In spatele bärlogului dependentilor de ambrozie se 
afla o curte imprejmuitä de ziduri, in centrul cäreia se 
afla o cuscä de aproximativ doisprezece metri pätrati, 
gratiile sale solide fiind perfect capabile să rețină un 
suflet-pustiu. O linie era trasată în praf, cam până acolo 
unde se puteau întinde limbile sufletului-pustiu printre 
gratii şi mulțimea formată din vreo patruzeci de 
deosebiți cu moace de bătăuşi se postase cuminte în 
spatele ei. Lângă zidurile curții se vedeau custi mai mici 
şi în ele se aflau tigri, lupi şi un urs-vârcolac adult - 
animale nu foarte interesante, cel puţin în comparație 
cu un suflet-pustiu - ţinute acolo ca sá mai reziste 
măcar un meci. 

Atracția principală a serii se plimba in cusca cea 
mare, legată de un stâlp masiv de fler cu un lant 
petrecut în jurul gâtului. Arăta atât de jalnic, încât mă 
încerca mila pentru el. Sufletul-pustiu era împroşcat cu 
vopsea alba şi ici-colo manjit cu noroi, ca un câine 
dalmatian sau un actor de pantomima. Schiopata foarte 
tare şi lăsa in urmă dare de sânge negru, iar limbile 
musculoase, care la începutul oricărei incäieräri 
şfichiuiau aerul, acum se târau flasce în urma lui. Rănit 
şi umilit, nu semăna deloc cu viziunea de coşmar cu 
care mă obişnuisem, dar mulțimea care nu mai văzuse 
un suflet-pustiu părea totuşi impresionată. Ceea ce 
poate era normal: chiar şi în starea asta, sufletul-pustiu 
reuşise să doboare mai mulți luptători la rând. Era încă 


destul de periculos si destul de imprevizibil. Drept 
pentru care, curtea era plină de bărbați înarmați. 
Probabil se gândeau că-i mai bine să fii precaut decât să 
regreti mai târziu. 

Ne-am strâns laolaltă ca să ne facem un plan. 
Problema nu era cum să mă bage în cuşcă lângă 
sufletul-pustiu. Şi nici cum să-l controlez - plecam de la 
prezumția că puteam face asta. Problema era cum să-l 
scoatem de acolo, dintre toți oamenii ăia. 

— Crezi că poți să topeşti lanțul pe care îl are în jurul 
gâtului? am întrebat-o pe Emma. 

— Doar dacă aş avea două zile la dispoziție. Bănuiesc 
că n-avem cum să le explicăm că avem mare nevoie de el 
şi c-o să-l aducem înapoi după ce terminăm. 

— Nici n-o să apuci să duci până la capăt propoziţia, 
a spus Sharon rotindu-şi privirea deasupra mulțimii. 
Indivizii ăştia nu s-au mai distrat aşa de ani de zile. N-ai 
nicio şansă. 

— Următorul luptător! a strigat o femeie care tinea de 
şase de la o fereastră aflată la etajul doi. 

În spatele mulțimii, un grup mic de bărbaţi se certa, 
fără să se poată hotări care dintre ei să-l înfrunte pe 
sufletul-pustiu. Podeaua din cuşcă era deja plină de 
sânge şi nimeni nu dădea năvală să contribuie cu mai 
mult. Au tras la sorti şi un bărbat bine făcut tocmai se 
alesese cu cel mai scurt fir de pai. 

— N-are mască, a spus Sharon văzând mustata 
stufoasă a bărbatului şi fata lui destul de netedă, fără 
cicatrice. Probabil că e un începător. 

Bărbatul şi-a adunat tot curajul şi a păşit spre 
mulțime. Apoi le-a spus pe o voce gravă, cu un accent 
spaniol strident că nu mai fusese niciodată înfrânt într-o 
confruntare, că avea să-l omoare pe sufletul-pustiu, că 
avea să-i păstreze capul drept trofeu şi că talentul lui 
deosebit - se vindeca extrem de repede - n-o să-i 
permită sufletului-pustiu să-i aplice o lovitură mortală. 


— Vedeti benghiurile astea? a intrebat el intorcandu- 
se ca sa ne arate colectia de cicatrice, ca nişte urme de 
gheare, intinse pe spatele lui. Mi le-a facut un urs- 
varcolac saptamana trecuta. Erau adanci de aproape 
trei centimetri, a spus el, si s-au vindecat in aceeasi zi! 
Mosul ala zbarcit n-are nicio sansa! a spus aratand spre 
sufletul-pustiu din cusca. 

— Acum chiar c-o să-l omoare! a zis Emma. 

Bărbatul şi-a turnat o fiolă de ambrozie în ochi. 
Trupul i-a încremenit şi din pupile i-au täsnit raze de 
lumină, lăsând o ploaie de urme arse pe pământ. O 
secundă mai târziu, s-au stins. Cu noi forțe după acest 
ritual, bărbatul a păşit hotărât spre intrarea în cuşcă 
unde a fost întâmpinat de un tip cu o legătură mare de 
chei. Acesta i-a descuiat uşa. 

— Fiţi cu ochii pe tipul cu cheile, am spus eu. S-ar 
putea să avem nevoie de ele. 

Sharon a strecurat mâna în buzunar şi a tras afară 
un şobolan care se zvârcolea cu capul în jos. 

— Ai auzit, Xavier? i-a spus şobolanului. Du-te şi adu 
cheile. 

A aruncat rozătorul şi animalul a dispărut cu paşi 
mărunți şi repezi. 

Luptătorul lăudăros a intrat în cusca şi s-a apropiat 
de sufletul-pustiu. A scos un cuţit mic de la brâu si a 
luat o poziţie cu genunchii indoiti. În afară de asta, nu 
părea prea dornic de o confruntare. În schimb, părea că 
vrea să păstreze mingea până la sfârşitul meciului 
printr-o metodă clasică: dând din gură şi ținând un 
discurs plin de amenințări desarte, tipice pentru un 
luptător profesionist lăudăros: 

— Hai, animalule, atacă-mă! Ce, crezi că mi-e frică? O 
să-ți tai limbile şi-o sá le fac curea pe care o să mi-o 
prind la pantaloni! O să mă scobesc în dinți cu ghearele 
tale, iar capul o să ţi-l prind în cuie pe perete, ca pe un 
trofeu! 


Sufletul-pustiu s-a uitat la el plictisit. 

Luptatorul a facut spectacol, trecandu-si cutitul peste 
antebrat si cand i-a dat sangele, ne-a aratat rana: s-a 
închis şi s-a vindecat înainte ca vreun strop de sânge să 
atingă pământul. 

— Sunt invincibil! tipa el. Nu mi-e frică! 

Dintr-odată, sufletul-pustiu s-a prefăcut că vrea să-l 
atace pe bărbat şi a scos un răcnet care l-a speriat pe 
om atât de mult, încât a scăpat cuțitul şi instinctiv şi-a 
dus mâinile în dreptul feţei. Sufletul-pustiu părea că s-a 
plictisit de el. 

Mulțimea a izbucnit în hohote isterice - si noi, la fel — 
iar bărbatul, stacojiu de ruşine, s-a aplecat să ridice 
cuțitul. Sufletul-pustiu s-a apropiat de el, zdrăngănind 
din lanțuri pe măsură ce înainta, cu limbile întinse şi 
încolăcite ca nişte pumni. 

Bărbatul şi-a dat seama că trebuia să-l atace pe 
monstru dacă voia să-şi salveze onoarea, aşa că a făcut 
nişte paşi nesiguri înainte, fluturând cuțitul. Sufletul- 
pustiu a pocnit cu una dintre limbile lui vopsite în alb. 
Bărbatul a încercat să-l lovească cu cuțitul - si a reuşit. 
Rănit, sufletul-pustiu a guitat şi şi-a retras limba, după 
care a şuierat spre bărbat ca o pisică furioasă. 

— Asta o să-l înveţe minte să nu-l mai atace pe Don 
Fernando! a strigat bărbatul. 

— Tipul ăsta nu înţelege nimic, am spus. Tachinarea 
unui suflet-pustiu nu-i deloc o idee bună. 

Părea să-l fi pus pe fugă pe monstrul care începuse să 
se retragă pe măsură ce bărbatul se apropia de el, 
säsäind în continuare şi legănând cuțitul. Când sufletul- 
pustiu nu mai avea unde să se refugieze, oprindu-se cu 
spatele lipit de gratiile custii, bărbatul a ridicat cuțitul. 

— Pregăteşte-te să mori, pui de demon! a strigat el şi 
s-a lansat asupra monstrului. 

Pentru o clipă m-am întrebat dacă e cazul să intervin 
şi să-l salvez pe sufletul-pustiu, dar mi-am dat repede 


seama că-i întinsese o cursă bărbatului. Serpuind in 
spatele lui se vedea partea întinsă a lanțului sufletului- 
pustiu, pe care acesta l-a apucat şi l-a trântit violent 
într-o parte, trimițându-l pe Don Fernando cu capul 
într-un stâlp de metal. Zbang - şi tipul a leşinat şi s-a 
scurs pe podea. Încă un KO. 

Pentru că fusese neobrăzat şi fanfaron, mulțimea a 
izbucnit în ovatii. 

Un grup de bărbaţi cu torte şi pistoale cu 
electrosocuri au fugit în cusca şi l-au ţinut pe sufletul- 
pustiu la distanță în timp ce luptătorul leşinat a fost 
târât afară. 

— Cine urmează? a strigat femeia-arbitru. 

Ceilalți luptători au făcut un schimb de priviri 
temătoare, apoi s-au luat din nou la ceartă. Nu voia 
nimeni să intre în cuşcă. 

În afară de mine. 

Prestaţia ridicolă de mai devreme şi trucul sufletului- 
pustiu mi-au dat o idee. Nu era un plan sută la sută 
sigur şi nici măcar bun, dar era totuşi ceva - şi ceva era 
mai bine decât nimic. Noi - adică eu şi sufletul-pustiu — 
urma să-i înscenăm moartea. 


* 


Mi-am luat inima in dinti si, ca de fiecare datä cänd 
dovedesc un pic de curaj sau fac ceva extrem de 
prostesc, creierul mi s-a deconectat de la corp. Ma 
simțeam ca si cum m-aş urmări de undeva de departe în 
timp ce-i făceam semn cu brațul arbitrului şi am strigat: 

— Mă duc eu! 

Până atunci fusesem invizibil; dar, dintr-odatä, 
mulțimea şi luptătorii s-au întors şi s-au holbat la mine. 

— Ai vreun plan? mi-a şoptit Emma. 

Aveam un plan, dar mă gândisem atât de mult la el, 
încât am uitat să i-l împărtăşesc lui Sharon şi Emma, 
iar acum nu mai aveam timp de detalii. Ceea ce era 


poate mai bine. Daca il rosteam cu voce tare, ma 
temeam c-o sa sune ridicol sau, si mai rau, imposibil, si 
atunci sigur mi-aş fi pierdut curajul. 

— Cred că-i mai bine dacă vă arăt pur şi simplu, am 
spus. Un lucru e sigur, că n-o să meargă dacă nu facem 
rost de cheile alea. 

— Nu-ţi face griji, Xavier e-n acţiune, mi-a spus 
Sharon. 

În următoarea clipă am auzit un chitäit şi l-am văzut 
pe şobolan mestecând nişte mei. Sharon l-a ridicat şi l-a 
certat. 

— Chei! Am zis chei, nu mei! 

— Le iau eu, m-a asigurat Emma. Dar promite-mi că 
te întorci teafăr. 

I-am promis. Emma mi-a urat noroc şi m-a sărutat pe 
buze. Apoi m-am uitat la Sharon care a dat din cap de 
parcă ar fi vrut să-mi spună „sper că nu te aştepţi să te 
sărut şi eu”. Am râs doar şi m-am dus spre luptători. 

M-au măsurat cu toţii din cap până în picioare. Sigur 
credeau că innebunisem şi, totuşi, niciunul nu a 
încercat să mă împiedice. Până la urmă, dacă puştiul 
ăsta, care nici măcar o fiolă de ambrozie înainte de luptă 
nu voia să ia, era dornic să se arunce în fața bestiei şi s- 
o obosească putin, ei de ce să-l refuze? Şi dacă muream 
în luptă, oricum eram doar un sclav. Îi uram şi mă 
gândeam la bietii deosebiți răpiți ale căror suflete 
extrase pluteau în fiolele pe care le strângeau cu toții în 
pumni - iar asta m-a scos si mai mult din särite. Am 
făcut tot posibilul să canalizez acea furie într-o fermitate 
de neclintit şi să mă concentrez, dar mi-am dat seama 
că mai mult mă distrăgea. 

Cu toate astea, în timp ce tipul cu cheile se străduia 
să deschidă cuşca, mi-am evaluat starea de spirit şi, 
spre uimirea şi bucuria mea, am constatat că nici nu 
mă îndoiam de mine, nici nu eram bântuit de imagini cu 
moartea mea iminentă, nici nu mă luptam cu accese de 


spaimă. Îl mai intalnisem şi-l controlasem pe acest 
suflet-pustiu de două ori; asta ar fi fost a treia oară. 

În ciuda furiei mele, eram liniştit şi tăcut şi în tăcerea 
asta am găsit cuvintele de care aveam nevoie şi care mă 
aşteptau, gata să fie rostite. 

Bărbatul a deschis uşa şi am intrat în cusca. Nici n-a 
apucat bine să o închidă când sufletul-pustiu a pornit 
spre mine, scuturând lanţul ca o fantomă furioasă. 

Limbă, nu mă lăsa de izbelişte. 

Mi-am acoperit gura cu o mână şi am spus, în graiul 
lui gutural: 

Opreste-te. 

Sufletul-pustiu s-a oprit. 

Stai jos, am spus. 

S-a aşezat. 

M-a copleşit un val de uşurare. Nu mai trebuia să-mi 
fac griji; restabilirea legăturii cu monstrul fusese la fel 
de uşoară ca atunci când pui din nou mâna pe frâiele 
unei iepe bătrâne. Atunci când îl controlam, mă 
simțeam de parcă luptam cu cineva mult mai mic decât 
mine: era țintuit locului şi se zbátea să se elibereze, dar 
puterea mea era atât de mare, încât nu prezenta niciun 
pericol. Dar uşurinţa cu care il controlam era in sine o 
problemă. Nu exista niciun mod simplu de a fi scos din 
cuşcă. Nu-l puteam scoate decât dacă îl credea toată 
lumea mort şi n-aveau cum să creadă aşa ceva dacă 
părea că-l înving prea uşor. Eram doar un puşti pricăjit, 
neîntărit de ambro; nu puteam să-i trag o palmă şi să-i 
zic să se prăbuşească. Ca şiretlicul ăsta să funcționeze, 
trebuia să fac puţin spectacol. 

Cum să-l „omor”? în niciun caz cu mâinile goale. M- 
am uitat prin cuşcă căutând surse de inspiraţie, privirea 
mi s-a abătut asupra cutitului pe care luptătorul 
dinaintea mea îl scăpase lângă una dintre gratii. 
Sufletul-pustiu era chiar acolo, ceea ce era o problemă - 
aşa că, am luat un pumn de pietris, m-am năpustit 


asupra lui şi i l-am aruncat in fata. 

În colț, am spus acoperindu-mi din nou gura. 
Sufletul-pustiu s-a întors cu spatele şi a täsnit într-un 
colț. Aşa îi păcălisem pe spectatorii care credeau că, de 
fapt, s-a speriat de pietricele. Apoi am fugit până la locul 
unde se afla cuțitul, am ridicat repede arma şi m-am 
retras — un act de curaj răsplătit de un spectator cu un 
fluierat. 

Eşti furios, am spus eu şi sufletul-pustiu a răcnit, 
fluturându-şi limbile, de parcă l-aş fi enervat cu gestul 
meu îndrăzneț. Am aruncat o privire peste umăr şi am 
zărit-o pe Emma în mulțime, apropiindu-se tiptil de 
bărbatul cu cheile. 

Foarte bine. 

Trebuia să fac treaba să fie mai complicată. Haide, 
vino spre mine, i-am ordonat şi după ce a făcut câţiva 
paşi înspre mine, i-am spus să întindă o limbă şi să mă 
apuce de un picior. 

Sufletul-pustiu s-a conformat. M-a pleznit cu limba 
peste picior, usturător, pe care apoi a încolăcit-o de 
două ori în jurul gleznei. I-am poruncit sá mă ridice si 
să mă târască după el pe jos, în timp ce eu mă 
prefăceam că încerc să mă agat de ceva. 

Când am ajuns lângă stâlpul metalic, m-am prins cu 
mâinile de el. 

Trage-mă în sus, i-am spus, dar nu foarte repede. 

Deşi nu foloseam cuvinte foarte descriptive, sufletul- 
pustiu părea să înțeleagă tot ce-i spuneam, de parcă 
faptul că-i transmiteam o imagine şi că rosteam un 
cuvânt, două ar fi conţinut un paragraf întreg plin de 
informaţii. Aşa că, atunci cand sufletul-pustiu m-a tras 
în sus in timp ce mă agatam de stâlp, ridicandu-mi 
corpul în aer, era exact cum îmi imaginasem. 

„Încep să mă perfectionez”, mi-am spus cu o oarecare 
satisfacție. 

M-am zbätut si am gemut câteva secunde, 


prefăcându-mă ca sufăr, dupa care mi-am eliberat 
mâinile. Mulțimea, care se aştepta să mor in cel mai 
scurt meci de până atunci, a început să râdă şi să mă 
batjocorească. 

Era timpul să mă arunc în luptă. 

Picior, am spus. Sufletul-pustiu m-a pleznit cu o 
limbă peste picior. 

Trage. 

A început să mă tragă spre el, în timp ce eu ma 
zvârcoleam dând din mâini şi din picioare. 

Gură. 

A deschis gura, de parcă ar fi vrut să mă înghită pe 
loc. M-am întors repede cu spatele la el şi am dat să-i 
crestez limba cu care mă tinea de picior. Nu-l tăiasem, 
de fapt, dar i-am spus să-mi dea drumul repede şi să 
tipe, ca si cum l-aş fi rănit. Sufletul-pustiu s-a 
conformat, scrâşnind şi retrăgându-şi limbile în gură. Mi 
se părea o pantomimă proastă - apărea tot timpul o 
întârziere de o secundă între porunca mea şi reacția 
sufletului-pustiu - dar se pare că mulțimea muscase 
momeala. Cuvintele de ocară se transformară in ovatii 
pentru un meci care devenea tot mai interesant şi în 
care luptătorul defavorizat părea, totuşi, să aibă o 
şansă. 

Am luat poziția de atac şi am făcut un schimb de 
pumni cu sufletul-pustiu, sperând ca nu ofeream 
publicului o scenă care să pară copiată dintr-un film de 
acțiune de mâna a doua. M-am prefăcut că-l atac cu 
cuțitul şi bestia s-a retras. Urla şi-şi zvârcolea limbile în 
aer, în timp ce ne dădeam târcoale unul altuia. La un 
moment dat, i-am spus să mă ridice cu limba şi să mă 
scuture (uşor), până când (m-am prefăcut doar) i-am 
tăiat limba (m-am prefăcut din nou) şi el mi-a dat din 
nou drumul (probabil mult prea delicat). 

Mi-am luat inima în dinți si am aruncat o privire spre 
Emma. Stătea în mijlocul grupului de luptători, lângă 


barbatul cu cheile. Mi-a facut semn, tragand un deget 
de-a lungul gatului. 

Nu te mai prosti. 

Da, exact. Era timpul să termin şarada asta. Am tras 
aer în piept, mi-am adunat forțele şi m-am pregătit 
pentru un final spectaculos. 

Am alergat spre sufletul-pustiu cu cuțitul ridicat. 
Acesta a lansat o limbă spre picioarele mele, dar am 
sărit peste ea, apoi încă una spre capul meu, dar am 
reuşit să mă feresc. 

Totul mergea conform planului. 

Următoarea mişcare era să sar peste încă o limbă 
întinsă după piciorul meu, să mă prefac că-l înjunghii în 
inimă - dar în loc de asta, sufletul-pustiu m-a izbit cu 
limba drept în piept. M-am simţit de parcă as fi încasat 
un pumn de la un boxer de categoria grea. M-a aruncat 
în spate şi am rămas fără aer. Am zăcut acolo buimac, 
fără aer, în timp ce mulțimea a început să huiduie. 

Dă-te, încercam să-i spun, dar nu puteam să respir. 

Şi în clipa următoare, era călare peste mine, cu fălcile 
căscate şi mugind furios. Sufletul-pustiu şi-a scuturat 
zalele, chiar dacă pentru doar câteva secunde, şi nu era 
deloc bucuros. Trebuia să recapăt controlul şi asta 
repede, dar limbile lui îmi tintuiau brațele şi piciorul la 
pământ şi arsenalul lui de dinți strălucitori se apropia 
de fata mea. Abia mai aveam aer - m-a lovit un damf 
imputit ieşit din gâtlejul sufletului-pustiu — şi când am 
dat să vorbesc, m-am înecat. 

Acela putea să-mi fie sfârşitul, dacă nu m-ar fi salvat 
constituția ciudată a sufletelor-pustii: din fericire, bestia 
nu a reuşit să închidă gura atâta vreme cât avea limbile 
pe dinafară. A trebuit să-mi dea drumul înainte să-mi 
reteze capul şi în clipa în care mi-am simţit brațul liber — 
cu mâna care încă strângea cuțitul - am făcut singurul 
lucru care mi-a venit în minte ca să-mi salvez viața. L- 
am împuns cu cuțitul. 


Lama s-a infipt adanc in gatul sufletului-pustiu. 
Acesta a scrasnit si s-a rostogolit mai incolo, fluturand 
din limbile care incercau sa agate cutitul. 

Multimea scanda, entuziasmata. 

In sfârşit, am respirat adânc şi m-am ridicat in capul 
oaselor. Sufletul-pustiu se zvârcolea la câțiva metri de 
mine, iar din gâtu-i rănit îi täsnea sânge negru. Mi-am 
dat seama - fără satisfacția pe care aş fi simtit-o, 
probabil, într-o situație diferită - că s-ar putea să-l fi 
ucis. S-ar putea să-l fi ucis pe bune, ceea ce nu se 
potrivea deloc planului meu. L-am văzut pe Sharon 
dând disperat din mâini - sub formă că „s-a dus naibii 
totul”. 

M-am ridicat hotărât să salvez ce se mai putea salva. 
Mi-am exercitat din nou puterea asupra sufletului- 
pustiu şi i-am spus să se liniştească. l-am spus că nu 
mai simțea deloc durere. Încet-încet, s-a oprit din 
zvârcolit şi limbile i s-au pleoştit uşor pe podea. M-am 
îndreptat către el, i-am tras cuțitul din gat şi l-am 
ridicat în fata mulțimii. Oamenii tipau şi ovationau, iar 
eu făceam tot posibilul să par triumfător, când, de fapt, 
mă simțeam cel mai mare ratat din lume. Mă cuprinsese 
o frică de moarte la gândul că tocmai pierdusem orice 
şansă de eliberare a prietenilor noştri. 

Bărbatul cu cheile a deschis cusca şi doi tipi au 
alergat să vadă ce s-a întâmplat cu sufletul-pustiu. 

Nu mişca, am murmurat eu în timp ce-l verificau. 
Unul dintre ei tinea o puşcă atintita asupra lui, în timp 
ce un altul il inghiontea cu un bat şi apoi şi-a dus palma 
sub nările lui. 

Nu respira. 

S-a oprit din respirat. Se prefăcea atât de bine încât 
dacă n-aş fi simţit legătura dintre noi, m-ar fi convins şi 
pe mine că e mort. 

Bărbaţii au fost si mai uşor de păcălit. Cel care l-a 
examinat a aruncat batul, mi-a ridicat brațul ca la 


sfârşitul unui meci de box şi m-a declarat învingător. 
Mulțimea m-a aclamat din nou în timp ce bancnote 
treceau dintr-o palmă în alta. Oamenii care nu pariaseră 
pe mine mârâiau dezamägiti in timp ce-şi plăteau 
datoriile. 

În scurt timp, spectatorii au intrat în cuşcă pentru a 
cerceta îndeaproape monstrul. Emma şi Sharon erau 
printre ei. 

Emma m-a imbrätisat. 

— Nu-i nimic, mi-a şoptit. N-ai avut încotro. 

— Nu-i mort, i-am răspuns eu. Dar e rănit. Nu ştiu 
cât mai rezistă. Trebuie să-l scoatem de aici. 

— Atunci mă bucur că am făcut rost de astea, a spus 
şi mi-a strecurat în buzunar un rând de chei. 

— Ha, eşti un geniu! 

Dar când m-am întors să dezleg lanțurile sufletului- 
pustiu, m-am trezit blocat de un grup de oameni care 
vociferau zgomotos, dornici să se apropie de el. Toti 
voiau să-l vadă mai de aproape, să-l pipăie, să-i taie o 
suvita de păr sau să ia putin noroi însângerat ca 
suvenir, încercam să-mi croiesc drum printre ei, dar 
oamenii mă opreau ca să-mi strângă mâna sau să mă 
bată pe spate. 

— Incredibil! 

— Ai avut bafta, băiete! 

— Sigur n-ai luat niciun pic de ambro? 

În tot acest timp, îi mormăiam monoton bestiei să 
rămână acolo şi să se prefacă mort, pentru că-l simțeam 
că nu mai are stare, ca un copil mic care a stat nemişcat 
prea mult timp. Era neliniştit şi rănit şi trebuia să mă 
concentrez foarte tare ca să-l împiedic să sară în sus şi 
să-şi umple fălcile cu carnea tentantă de deosebit din 
jurul lui. 

Într-un final, am reuşit să-i apuc lanţul şi începusem 
să caut lacătul când m-a abordat dealerul de ambrozie. 
M-am întors şi am dat nas în nas cu masca lui 


înfiorătoare, cu barbă. 

— Crezi că nu ştiu ce faci? mi-a spus el. Crezi că sunt 
orb? 

Era flancat de gărzile lui. 

— Habar n-am ce vrei să spui, i-am răspuns. 

A trecut o secundă extrem de delicată, în care am 
crezut că-mi ghicise tot jocul şi că ştia că sufletul-pustiu 
nu e mort. Dar oamenii lui nici nu se uitau la el. 

M-a apucat de gulerul hainei. 

— Pe mine nu mă fură nimeni! a spus el. Asta-i 
localul meu! 

Oamenii au început să bată în retragere. Se pare că 
tipul avea o reputaţie proastă. 

— Nimeni nu fură de la nimeni, a spus Sharon din 
spatele meu. Linişteşte-te. 

— N-ai cum sa păcăleşti un păcălici, a spus dealerul. 
Vii la mine şi-mi spui că-i o prospătură, că nu s-a luptat 
nici măcar cu un pui de urs-vârcolac şi apoi se întâmplă 
asta? 

A făcut un semn spre sufletul-pustiu căzut. 

— Nu te cred nici să mă omori! 

— E mort, am spus eu. Uită-te dacă nu crezi. 

Dealerul mi-a dat drumul la guler şi m-a apucat de 
gât. 

— HEI! am auzit-o pe Emma strigând. 

Gărzile o amenințau cu puştile. 

— Am o singură întrebare. Ce vinzi? a întrebat 
dealerul. 

— Ce vând? am croncănit eu în timp ce mă strângea 
de gât. 

A oftat, iritat că trebuie să-mi explice. 

— Vii în localul meu, îmi omori sufletul-pustiu şi îi 
convingi pe clienții mei că n-au nevoie de produsul meu? 

Credea că eram un rival venit să-i stric afacerile. Era 
nebun. 

M-a strâns mai tare. 


— Lasă băiatul in pace, l-a rugat Sharon. 

— Dacă nu eşti pe ambro, atunci ce vinzi? 

Am încercat să răspund, dar n-am putut. M-am uitat 
la mâinile lui. A priceput aluzia şi şi-a slăbit putin 
strânsoarea. 

— Vorbeşte, a spus el mărinimos. 

Răspunsul meu i s-a părut probabil o tuse înăbuşită. 

Cel din stânga, am spus în limba sufletului-pustiu. In 
clipa următoare, monstrul s-a ridicat intepenit şi drept, 
ca monstrul lui Frankenstein. Câţiva deosebiți din 
apropiere au început să tipe şi au rupt-o la fugă. 
Dealerul a întors capul şi atunci i-am tras un pumn în 
mască; gărzile nu ştiau pe cine să impuste mai întâi — pe 
mine sau pe sufletul-pustiu. 

Acea secundă de ezitare a însemnat sfârşitul lor. Până 
să întoarcă privirea, sufletul-pustiu şi-a lansat cele trei 
limbi spre cel mai apropiat gardian. L-a dezarmat cu 
una dintre limbi, în timp ce cu celelalte două l-a prins 
de mijloc, l-a ridicat şi folosindu-l pe post de berbec l-a 
doborât şi pe colegul lui. 

Mai rămăseserăm doar eu şi dealerul. Mascatul părea 
că s-a prins că eu eram cel care-l controlam pe monstru. 
A căzut în genunchi milogindu-se. 

— Poate că e localul tău, i-am spus, dar sufletul- 
pustiu e al meu. 

I-am ordonat să-şi încolăcească limba în jurul gâtului 
dealerului. I-am spus c-o să plec cu sufletul-pustiu şi că 
dacă nu voia să moară, trebuia să ne dea drumul. 

— Da, da, a spus cu tremur în glas. Da, sigur... 

Am descuiat lacătul şi l-am eliberat pe sufletul-pustiu 
din lanțuri. Sub privirile mulțimii, eu, Emma şi Sharon 
am condus monstrul care şchiopăta spre uşa deschisă a 
cuştii, în timp ce dealerul din fața noastră striga: „Nu 
trageţi! Sá nu tragă nimeni!” atât cat putea de clar cu 
limba monstrului încolăcită în jurul gâtului. 

Am încuiat usa custi in care se ingrämädiserä 


aproape toti spectatorii, am strabatut spelunca si am 
facut cale-ntoarsă pe unde venisem, apoi am ieşit in 
strada. M-am oprit o clipa cu gandul sa distrug stocul 
de ambrozie al dealerului, dar am hotarat pana la urma 
că nu merita riscul. „Să le stea in gat”, m-am gândit. In 
plus, poate nu era bine să irosim acea substanţă, dacă 
exista o şansă oricât de mică pentru ca sufletele acelea 
furate să poată fi într-o zi reunite cu proprietarii lor. 

L-am lăsat pe dealer în urmă, stând în patru labe în 
sant, gafaind, cu masca atârnându-i de o ureche. 
Tocmai ne pregăteam să uităm de toată imaginea aia 
scârboasă când am auzit un mârâit slab şi ne-am 
amintit de puii de urs. 

M-am uitat la ei, chinuit de remuşcări. Se întinseseră 
în lanțuri, dornici să vină cu noi. 

— Nu putem, mi-a spus Sharon zorindu-mă. 

Poate că i-as fi lăsat acolo dacă Emma nu mi-ar fi 
făcut semn: Fă-o! 

— Nu durează mult. Într-o secundă sunt înapoi, am 
spus. 

Am întârziat cincisprezece. I-am ordonat sufletului- 
pustiu să smulgă stâlpul din loc, timp în care o grămadă 
de drogati se adunaseră in fata speluncii. Dar simțeam 
că a meritat, când am plecat cu puii care-şi târau 
lanţurile si bucata de stâlp după ei - încet si 
împiedicându-se mereu de povara din urma lor, până 
când, sufletul-pustiu i-a ridicat în brațe, cu un gest cat 
se poate de natural. 


* 


Ne-am dat seama destul de repede ca aveam o 
problema. Înaintaserăm doar câţiva zeci de metri când 
oamenii de pe stradă au observat sufletul-pustiu. În 
afară de mine, pentru toţi ceilalți era doar o colecţie de 
pete de vopsea vizibilă pe jumătate, dar chiar şi aşa, a 
reuşit să le atragă atenția. Si pentru că nu voiam sá 


vadă nimeni unde mergem, trebuia să găsim o cale mai 
discretă de-a ajunge la Bentham. 

Am cotit repede spre o straduta lăturalnică. Din 
momentul în care nu l-am mai obligat să gonească, 
sufletul-pustiu s-a lăsat jos, ghemuindu-se obosit. Părea 
atât de fragil cum stătea acolo pe pământ, sângerând, 
încovoiat ca o minge, cu limbile ascunse în gură... 
Simtindu-i suferința, puii de urs pe care îi salvase il 
adulmecau cu boturile lor umede si tremurände si 
sufletul-pustiu a reacționat cu un mârâit slab, aproape 
tandru. Nu mi-am putut înăbuşi impulsul de afecţiune 
fata de toți trei — ca pentru nişte frați insträinati. 

— Nu-mi place să recunosc, dar mi se pare aproape 
drăguţ, a spus Emma. 

— Îmbracă-l într-un tutu roz dacă vrei, dar tot o 
maşină de ucis rămâne, a pufnit Sharon. 

Ne-am sfătuit asupra celui mai bun mod de-a ajunge 
la Bentham fără ca bestia să moară pe drum. 

— Las putea închide rana aia de la gât, a spus Emma 
ridicând o mână care deja începuse să strălucească 
fierbinte. 

— E prea riscant, i-am spus. Poate nu va mai putea fi 
controlat din cauza durerii. 

— S-ar putea să-l ajute tămăduitoarea lui Bentham, 
ne-a zis Sharon. Trebuie doar să ajungem la ea cât mai 
repede. 

Primul meu gând a fost s-o luăm peste acoperişurile 
caselor. Dacă sufletul-pustiu ar fi fost în putere, ne-ar fi 
putut căra pe toți pe pereţii clădirilor fără să ne vada 
nimeni, până când ajungeam la casa lui Bentham. Dar 
în clipa asta nu ştiam nici măcar dacă-l mai pot ridica în 
picioare. Aşa că am sugerat să-l curatam de vopseaua 
albă ca să nu-l mai vadă nimeni în afară de mine. 

— Nici nu poate fi vorba! Nu, domnule, în niciun caz, 
a zis Sharon scuturând viguros din cap. N-am încredere 
în creatura aia. Nu vreau să-l scap din ochi. 


— Îl controlez foarte bine, am spus, uşor jignit. 

— Deocamdată, mi-a răspuns Sharon. 

— Sunt de acord cu Sharon, a spus Emma. Te 
descurci de minune, dar ce se întâmplă dacă eşti într-o 
altă cameră sau dacă adormi? 

— De ce aş pleca într-o altă cameră? 

— Ca să-ți faci nevoile? Sau vrei să-ți iei animálutul 
de companie cu tine chiar şi la toaletă? 

— Hm, cred c-o să rezolv problema asta când îi va 
veni rândul. 

— Nu ne atingem de vopsea, a spus Sharon. 

— Bine, am răspuns iritat. Şi atunci ce facem? 

În josul aleii s-a auzit o uşă trântindu-se şi din casă a 
tasnit un nor de abur. Un bărbat cu o roabă şi-a facut 
apariția în stradă. A parcat-o pe alee şi a intrat înapoi în 
casă. 

Am alergat să arunc o privire. Era uşa unei spălătorii, 
iar roaba era plină de rufe murdare. Era suficient de 
mare să poată transporta un om micut - sau un suflet- 
pustiu ghemuit. 

Recunosc: am furat roaba. Am dus-o la ceilalți, am 
golit-o şi i-am spus bestiei să se urce in ea. L-am 
acoperit cu rufele murdare, am urcat în ea şi puii de urs 
şi am pornit la drum. 

Nu ne băga nici naiba în seamă. 


CAPITOLUL SASE 


Cand am ajuns la adapost era aproape intuneric. Nim 
ne-a zorit să intrăm in hol unde Bentham ne aştepta 
nerabdator. Nici nu s-a obosit sa ne salute. 

— De ce mi-ati adus ursii ăştia? ne-a întrebat cand a 
dat cu ochii de roaba plina de rufe. Unde e creatura? 

— E aici, i-am spus. 

Am dat jos puii de urs si am inceput sa dau la o parte 
rufaria. 

Bentham se uita, dar de la distantă. Primele 
cearşafuri erau albe, dar pe măsură ce scormoneam mai 
adânc găseam tot mai multe pătate de sânge. Ultimul 
cearşaf era ca un cocon negru. L-am dat la o parte şi 
iată-l acolo, o făptură mică, scofâlcită, ghemuită ca un 
fetus. Era greu de crezut că ființa asta demnă de milă 
îmi provocase atâtea coşmaruri. 

Bentham a păşit mai aproape. 

— Dumnezeule, a spus uitându-se la aşternuturile 
pline de sânge. Dar ce i-au făcut? 

— Adevărul e că eu i-am făcut asta. N-am prea avut 
de ales. 

— Era cât pe-aci să-l înghită pe Jacob, i-a explicat 
Emma. 

— Sper că nu l-ai omorât, a zis Bentham. Mort nu ne 
este de niciun folos. 

— Nu cred, am zis eu uitându-mă la sufletul-pustiu şi 
când i-am spus să deschidă ochii, s-a conformat, chiar 
dacă foarte greu. 

Încă trăia, dar era foarte slăbit. 

— Dar nu ştiu cat mai rezistă, am spus. 

— În cazul ăsta nu putem irosi nicio secundă. Trebuie 
să trimitem numaidecât după tămăduitoarea mea şi să 


sperăm că praful ei are efect asupra sufletelor-pustii. 

Nim a fost trimis după vraci. Cât am aşteptat, 
Bentham ne-a condus în bucătăria lui şi ne-a servit cu 
biscuiţi şi compot de fructe. Fie din cauza nervilor, fie 
din cauza grozăviilor pe care le văzusem, nici mie, nici 
Emmei nu ne era poftă de nimic. Am ciugulit câte ceva 
din politețe, în timp ce Bentham ne-a pus la curent cu 
ultimele noutăți petrecute în absența noastră. Făcuse 
toate pregătirile necesare pentru pornirea masinariei lui, 
ne-a zis, şi totul era gata - nu mai trebuia decât să-l 
conecteze pe sufletul-pustiu la ea. 

— Sunteţi sigur c-o să meargă? l-a întrebat Emma. 

— Da, mă rog, cât pot fi de sigur fără s-o fi testat 
până acum, a zis el. 

— O să-i facă vreun rău? am întrebat eu, simtindu- 
mă responsabil pentru sufletul-pustiu, poate doar 
pentru că trecusem prin multe ca să-l salvez. 

— Sigur că nu, mi-a răspuns Bentham dând din 
mână a lehamite. 

Când a ajuns tămăduitoarea şi am dat cu ochii de ea 
mai-mai să tip de uimire. Nu din cauza apariţiei ciudate 
- deşi era o apariţie -, ci fiindcă eram absolut convins c- 
o mai văzusem undeva, deşi nu puteam spune unde sau 
cum de-am putut să uit o întâlnire cu o persoană atât 
de stranie. 

Singurele părți care îi rămăseseră neacoperite erau 
ochiul stâng şi mâna stângă. Restul era ascuns sub 
metri întregi de material: şaluri, eşarfe, o rochie şi o 
crinolină care cădea ca un clopot. Părea că-i lipseşte 
mâna dreaptă şi de cea stângă o tinea un tânăr cu piele 
arămie şi ochi mari, strălucitori. Băiatul purta o cămaşă 
bufantă de mătase şi o pălărie cu borul larg, şi o însoțea 
pe femeia-vraci, de parcă era oarbă sau invalidă. 

— Eu sunt Reynaldo, ne-a spus tânărul cu un 
puternic accent franțuzesc, iar ea e Mama Tarana. O sa 
vorbesc eu pentru ea. 


Mama Tarana s-a aplecat spre Reynaldo si i-a soptit 
ceva la ureche. Reynaldo s-a uitat la mine si a spus: 

— Zice ca spera ca te simti mai bine. 

Atunci mi-am dat seama unde o mai văzusem: in vise 
— sau ceea ce-mi închipuiam eu că erau vise - in timp ce 
mă recuperam după lupta trecută. 

— Da, mult mai bine, am spus eu toropit. 

Bentham nu s-a mai încurcat în formalitati. 

— Poţi să vindeci şi unul din ăsta? a întrebat el şi i-a 
condus pe Reynaldo si Mama Tarana spre roaba plină 
cu rufe. E un suflet-pustiu. Vedem doar ce e vopsit din 
el. 

— Poate vindeca orice cu o inimă care bate, a spus 
Reynaldo. 

— Atunci, vă rog. E foarte important să salvăm viața 
acestei făpturi. 

Mama Täränä a început să dea tot felul de comenzi cu 
ajutorul lui Reynaldo. Ne-au zis să scoatem bestia din 
roabă, aşa că eu şi Emma am răsturnat sufletul-pustiu 
pe podea. Puneţi-l in chiuvetă, ne-au spus, astfel că 
Emma şi Sharon m-au ajutat să-l aşez în lavoarul lung 
şi adânc. l-am curățat rănile cu apă de la robinet, având 
grijă să nu îndepărtăm prea mult din vopseaua albă. 
Apoi, Mama Tarana l-a examinat, iar Reynaldo m-a 
rugat să identific toate locurile în care era rănit. 

— Marion, zău, i s-a adresat Bentham Mamei Tarana 
mai informal, nu trebuie să-i vindeci chiar fiecare 
zgarietura si julitură. Nu vrem să plezneascä de 
sănătate; vrem doar să trăiască. Intelegi? 

— Da, da, l-a expediat Reynaldo. Ştim prea bine ce 
facem. 

Bentham şi-a dres glasul şi s-a întors cu spatele, 
făcând mare caz de supărarea lui. 

— Acum o să producă tarana aia, a zis Reynaldo. 
Dati-vá înapoi şi aveţi grijă sá nu inhalati praful. O să vă 
adoarmă instantaneu. 


Ne-am tras înapoi. Reynaldo şi-a pus o mască 
protectoare în dreptul nasului şi a gurii şi a desfăcut 
şalul care acoperea ce mai rămăsese din brațul drept al 
Mamei Tarana. Ciotul de dedesubt avea doar câțiva 
centimetri şi se termina cu mult deasupra locului în 
care cândva fusese cotul ei. 

Mama Täränä a început să-şi maseze ciotul cu mâna 
stângă, eliberând un praf alb care plutea în aer. 
Tinandu-si respirația, Reynaldo a adunat într-o mana 
praful care zbura prin aer. L-am urmărit fascinati si în 
acelaşi timp încercaţi de o uşoară repulsie, până când a 
adunat cam treizeci de grame din praful care zbura şi 
ciotul Mamei Tarana se micşorase tot pe atât. 

Reynaldo i-a dat praful stăpânei sale. Femeia s-a 
aplecat peste sufletul-pustiu şi i-a suflat nişte praf în 
fata — aşa cum îmi amintesc că procedase si cu mine. 
Sufletul-pustiu a inhalat praful şi a tresărit brusc. Cu 
toții ne-am tras mai în spate, în afară de Mama Tarana. 

Stai liniştit, nu te mişca, i-am spus, dar nu era nevoie 
- era doar o reacţie automata la praf, mi-a explicat 
Reynaldo: organismul îşi încetinea viteza. În timp ce 
Mama Täränä a presărat nişte praf pe tăietura de pe 
gâtul sufletului-pustiu, Reynaldo ne-a spus că praful 
putea să-i cicatrizeze rănile şi să-l adoarmä, în funcție 
de cantitatea folosită. În timp ce vorbea, în rana 
sufletului-pustiu se formase un soi de spumă albă care 
a început să strălucească. Praful emis de Mama Tarana 
era parte din ea, ne-a explicat Reynaldo, ceea ce 
însemna că, la un moment dat, avea să se termine. 
Puterile ei scădeau putin câte putin de fiecare dată când 
vindeca pe cineva. 

— Sper să nu vi se pară o întrebare nepoliticoasă, a 
spus Emma, dar de ce faceți asta dacă vă face rău? 

Mama Tarana s-a oprit pentru o secundă, s-a întors 
spre Emma astfel încât s-o vadă cu ochiul cel bun şi i-a 
vorbit mai tare decât o auzisem până atunci - neclar si 


galgaind, ca cineva careia i se taiase limba. 

Reynaldo ne-a tradus. 

— O fac, a spus el, pentru ca asta a fost menirea mea. 

— Atunci... mulțumesc, i-a spus Emma pe un ton 
umil. Mama Tarana a dat din cap şi s-a reîntors la 
treburile ei. 


* 


Sufletul-pustiu n-avea să-şi revină imediat. Era 
puternic sedat şi avea să se trezească abia după ce i se 
vindecau cele mai grave răni, un proces care, cel mai 
probabil, putea să dureze întreaga noapte. Şi fiindcă 
sufletul-pustiu trebuia să fie treaz când Bentham îl 
„conecta” la masinäria lui, faza doi a planului nostru de 
salvare mai avea de aşteptat câteva ore. Până atunci, cei 
mai mulți dintre noi eram nevoiți să rămânem în 
bucătărie: Reynaldo şi Mama Tarana, care trebuia sa 
aplice iar şi iar praful peste rănile sufletului-pustiu, 
Emma şi cu mine, pentru că nu mă simțeam chiar 
pregătit să-l las singur, deşi dormea dus. Sufletul-pustiu 
era în grija mea, la fel ca cineva care aducea acasă un 
animal de companie nedresat. Emma stătea şi ea pe- 
aproape pentru că, într-un fel, se simțea responsabilă 
pentru mine (şi viceversa) şi dacă mi se făcea somn, mă 
gadila sau îmi spunea poveşti despre vremurile bune din 
casa condusă de Miss Peregrine. Bentham ne mai 
controla din când în când, dar mai mult patrula casa 
împreună cu Sharon si Nim, temându-se că infanteriștii 
fratelui său puteau ataca oricând. 

Aşteptam dimineaţa, eu şi Emma şi ne gândeam la ce 
ne-ar putea aduce ziua următoare. Dacă Bentham îşi 
punea maşinăria în funcţiune, puteam ajunge in 
fortăreața strigoilor în doar câteva ore. Puteam să-i 
revedem pe prietenii noştri şi pe Miss Peregrine. 

— Asta dacă suntem foarte vicleni şi foarte, foarte 
norocoşi, a spus Emma. Şi dacă... 


A ezitat o clipa. Stateam unul langa altul pe o banca 
lunga de lemn, lipita de un perete si Emma s-a 
îndepărtat putin, încât nici nu-i mai putea vedea fata. 

— Ce e? am întrebat-o. 

S-a uitat din nou la mine cu o privire tristă. 

— Dacă mai sunt în viaţă. 

— Sigur sunt. 

— Nu, m-am săturat să mă prefac. Până acum strigoii 
poate că le-au transformat sufletele în ambrozie. Sau 
poate şi-au dat seama că ymbrynele nu le sunt de folos 
şi au hotărât să le tortureze sau să le stoarcă sufletele, 
sau să pedepsească pe cineva în mod exemplar pentru 
că a încercat să evadeze... 

— Termină. N-a trecut chiar aşa de mult timp. 

— Până ajungem noi la ei, se fac patruzeci si opt de 
ore, pe putin. Si în patruzeci şi opt de ore se pot 
întâmpla o grămadă de lucruri îngrozitoare. 

— Nu trebuie să ne imaginăm chiar fiecare lucru în 
parte. Parcă ai fi Horace cu toate variantele lui 
pesimiste. N-are rost să ne chinuim până nu vom vedea 
clar cum stau lucrurile. 

— Ba da, a insistat ea. Avem toate motivele să ne 
chinuim. Dacă luăm în calcul toate scenariile mai rele, 
n-o să fim prinşi pe picior greşit în caz că se întâmplă 
ceva. 

— Nu cred că aş putea fi vreodată pregătit pentru 
chestii de genul ăsta. 

Şi-a cuprins capul în palme şi a scos un oftat 
tremurat. Nu suporta nici măcar gândul. 

Voiam să-i spun că o iubesc. Mă gândeam că asta ar 
putea-o ajuta, amintindu-ne ceva asupra căruia nu 
plana îndoiala - dar nu ne spuseserăm cuvintele astea 
prea des şi nu-mi venea să le rostesc de fata cu doi 
străini. 

Cu cât mă gândeam mai mult la dragostea mea 
pentru Emma, cu atât mă simțeam mai slab şi mai 


neputincios, tocmai pentru ca viitorul nostru era atat de 
nesigur. Voiam sa-mi imaginez un viitor alaturi de ea, 
dar imi era imposibil să vad cum arătau viețile noastre 
chiar şi peste o zi. Faptul că nu ştiam ce ne rezervă ziua 
de mâine însemna o luptă permanentă pentru mine. 
Sunt un om precaut din naştere, genul care îşi face 
planuri - căruia ii place să ştie ce-l aşteaptă după 
primul colt şi apoi după următorul si tot aşa - iar 
experiența asta fusese încă din clipa în care m-am 
abătut în casa decrepită a lui Miss Peregrine şi până în 
acel moment ca o prăbuşire în gol. Ca să supraviețuiesc 
căderii, trebuia să mă transform într-un om nou, un tip 
flexibil, cu picioarele pe pământ şi foarte curajos. Cineva 
de care bunicul meu să fie mândru. Dar transformarea 
mea n-a fost chiar completă. Acest nou Jacob era clădit 
peste cel vechi şi mai avea momente - şi încă destule — 
în care se speria cumplit şi îşi dorea să nu fi auzit 
niciodată de blestemata Miss Peregrine, momente în 
care îşi dorea ca lumea să intepeneasca într-un punct ca 
să se agate si el de ceva pentru câteva minute. Mă 
întrebam cu adâncă durere in suflet oare care dintre 
aceşti doi Jacob o iubea pe Emma. Jacob cel nou, gata 
de orice, sau cel vechi, care avea nevoie de ceva de care 
să se agate? 

Am hotărât ca deocamdată să nu mă mai gândesc la 
asta — în spiritul tipic lui Jacob cel vechi - şi m-am 
concentrat pe primul lucru care îmi distrăgea atenţia: 
sufletul-pustiu şi la ce avea să se întâmple după ce se 
trezea. Trebuia să renunţ la el, pare-se. 

— Mi-ar fi plăcut să-l putem lua cu noi, am spus eu. 
l-ar nimici cu atâta uşurinţă pe toţi cei care s-ar pune 
cu noi. Dar presupun că e nevoie de el aici ca să ajute la 
funcționarea maşinăriei. 

— Deci îl consideri un el acum, a spus Emma 
ridicând o sprânceană. Nu te ataşa prea tare. Nu uita că 
dacă-i dai puțină libertate, te mănâncă de viu. 


— Stiu, stiu, am spus oftand. 

— Si poate ca n-ar fi atat de usor sa nimiceasca totul. 
Sunt sigură că strigoii ştiu cum sa controleze sufletele- 
pustii. Până la urmă şi ei au fost cândva suflete-pustii. 

— Ai un talent unic, a spus Reynaldo, vorbind cu noi 
pentru prima oară. 

Luase o pauză de la monitorizarea rănilor sufletului- 
pustiu ca să cotrobăie prin dulapurile lui Bentham după 
ceva de mâncare, iar el şi Mama Tarana stăteau la o 
masă mică şi împărțeau o bucată de brânză cu mucegai 
albastru. 

— Un talent ciudat totuşi, am spus eu. 

Mă gândeam de ceva timp la cât era de ciudat, dar nu 
fusesem în stare până atunci să spun cu precizie cât era 
de ciudat. 

— Într-o lume ideală n-ar exista suflete-pustii. Şi dacă 
n-ar exista suflete-pustii, viziunea mea specială nu mi- 
ar fi de niciun folos pentru că n-aş vedea nimic şi 
nimeni n-ar înțelege limba ciudată pe care o vorbesc. 
Nici n-ai ştii că am un talent deosebit. 

— Atunci e bine că eşti aici acum, a spus Emma. 

— Da, dar... nu vi se pare prea în voia hazardului? M- 

aş fi putut naşte oricând. Şi bunicul, la fel. Sufletele- 
pustii există doar de vreun secol sau pe-acolo, dar 
întâmplarea face ca amândoi să ne fi născut în epoca 
asta, când e nevoie de noi. De ce? 
Cred că aşa a fost să fie, a spus Emma. Sau poate 
că au existat mereu oameni cu talentul vostru, doar că 
nu ştiau că îl au. Poate că există o grămadă de oameni 
care trec prin viata fără să ştie că sunt deosebiți. 

Mama Tarana s-a aplecat spre Reynaldo şi i-a şoptit 
ceva. 

— Zice ca n-aveţi dreptate niciunul, ne-a spus 
Reynaldo. Adevăratul tău talent nu e că ştii să controlezi 
sufletele-pustii. Asta e doar cea mai la îndemână 
practică. 


— Ce vrei sa spui? Pai, ce altceva ar putea fi? 

Mama Tarana i-a soptit din nou. 

— E mai simplu decât crezi, mi-a zis Reynaldo. La fel 
cum un violoncelist talentat nu s-a născut cu o aplecare 
exclusiv pentru acest instrument, ci pentru muzică în 
general, nici tu nu te-ai născut cu talentul de-a 
manipula doar suflete-pustii. Şi nici tu, i-a spus Emmei, 
să faci doar focul. 

Emma s-a încruntat. 

— Am peste o sută de ani. Cred că până acum am 
ajuns să-mi cunosc talentul - şi ştiu sigur că nu pot sa 
controlez apa, vântul sau pământul. Am încercat, 
credeti-ma. 

— Asta nu inseamna ca nu poti, a spus Reynaldo. 
Intr-un prim stadiu al vietii, devenim constienti de niste 
talente si ne concentrăm pe acelea, in detrimentul 
altora. Nu pentru ca nu am fi capabili de altceva, ci 
pentru ca nimic altceva nu a mai fost antrenat. 

— E o teorie interesantă, am spus eu. 

— Ce vreau să spun e că nu-i chiar aşa de arbitrar că 
te pricepi tocmai la manipularea sufletelor-pustii. 
Talentul tău s-a dezvoltat în direcția asta pentru că era 
nevoie de el. 

— Dacă e cum spuneți voi, atunci noi ceilalți de ce nu 
putem controla sufletele-pustii? l-a întrebat Emma. Toţi 
deosebitii s-ar bucura să aibă talentul lui Jacob. 

— Pentru că doar talentul lui de bază s-a putut 
dezvolta în felul ăsta. În perioada de dinaintea 
sufletelor-pustii, talentul deosebitilor cu suflete înrudite 
cu cel al lui Jacob s-a manifestat, probabil, altfel. Se 
spune că Biblioteca Sufletelor e plină de oameni care 
puteau să citească sufletele deosebitilor ca pe nişte 
cărți. Dacă bibliotecarii ăştia ar mai trăi, probabil c-ar 
semăna cu el. 

— De ce spui asta? am întrebat eu. Ce legătură are 
faptul că văd sufletele-pustii cu cititul sufletelor? 


Reynaldo s-a sfatuit cu Mama Tarana. 

— Pari a fi un cititor de inimi, a spus. Ai vazut ceva 
bun în inima lui Bentham. Ai ales să-l ierti. 

— Să-l iert? am spus eu. Pentru ce ar trebui să-l iert? 

Mama Tarana şi-a dat seama că o luase gura pe 
dinainte, dar era prea târziu. I-a soptit din nou ceva lui 
Reynaldo. 

— Pentru ce i-a făcut bunicului tău, a spus ea. 

M-am întors spre Emma, care părea la fel de confuză 
ca şi mine. 

— Ce i-a făcut bunicului meu? 

— O să le povestesc eu, s-a auzit o voce din cadrul 
uşii şi Bentham a venit şontâc-şontâc. E ruşinea mea. 
Eu sunt cel care trebuie s-o mărturisească. 

Îşi târi picioarele până când a trecut de chiuvetă, a 
tras un scaun de sub masă şi s-a aşezat cu fața spre 
noi. 

— Pe timpul războiului, bunicul tău era foarte 
apreciat pentru uşurinţa cu care controla sufletele- 
pustii. Am avut un proiect secret - eu si alti câțiva 
ingineri — am crezut că-i putem copia talentul şi-l putem 
transfera şi altor deosebiți. Să-i facem imuni la sufletele- 
pustii — ca atunci cand dai un vaccin. Dacă-i vedeam şi 
simțeam, nu mai erau o amenințare pentru noi şi lupta 
împotriva lor putea fi câştigată numaidecât. Bunicul tău 
a făcut multe sacrificii nobile, dar niciunul la fel de mare 
ca ăsta: a fost de acord să ne ajute. 

Chipul Emmei era încordat în timp ce-l asculta pe 
Bentham. Sigur nu mai auzise povestea asta. 

— Am luat doar puţin, a zis Bentham. Doar o 
bucăţică din cel de-al doilea suflet al lui. Am crezut că 
se păstrează sau că se regenerează, ca atunci când 
donezi sânge. 

— l-aţi luat sufletul, a spus Emma cu o voce 
tremurândă. 

Bentham a ridicat degetul arătător şi pe cel mare cam 


la un centimetru unul de celălalt. 

— Doar atât. L-am împărțit şi l-am administrat mai 
multor subiecţi. Deşi avea efectul aşteptat, nu dura prea 
mult şi tot repetând acţiunea au început să le slăbească 
talentele native. A fost un eşec. 

— Şi Abe? a întrebat Emma pe un ton malitios, 
rezervat oamenilor care îi răniseră pe cei dragi ei. Ce i- 
ati facut? 

—Era slabit si talentul i s-a diminuat, a spus 
Bentham. Înainte de procedeu, era ca tânărul Jacob. 
Capacitatea lui de-a controla suflete-pustii era un factor 
decisiv in lupta noastra cu strigoii. Dar dupa asta, si-a 
dat seama ca nu-i mai poate controla si vederea lui de 
deosebit a devenit incetosatä. Pe urmă am auzit ca a 
parasit de tot lumea deosebitilor. Se temea c-o sa devina 
un pericol pentru semenii lui, nu un ajutor. Simtea ca 
nu-i mai poate proteja. 

M-am uitat la Emma. Avea privirea in podea si fata 
imobila. 

— Un experiment ratat nu e ceva pentru care să-ți 
para rau, a spus Bentham. Asa se obtin toate progresele 
stiintifice. Dar ce i s-a intamplat bunicului tau e unul 
din cele mai mari regrete din viata mea. 

— De asta a plecat, a spus Emma ridicând privirea. 
De asta a plecat în America. 

S-a uitat la mine. Nu părea supărată, ci mai degrabă 
uşurată. 

— Îi era ruşine. Mi-a scris asta într-o scrisoare şi n- 
am înțeles niciodată de ce. De ce îi era ruşine şi de ce nu 
se simțea deosebit. 

— Pentru că i-au luat talentul, am spus eu. 

Primisem un răspuns la o altă întrebare: cum a putut 
un suflet-pustiu să-l înfrângă pe bunicul în propria lui 
curte. Nu era senil şi nici măcar foarte slăbit. Dar scutul 
care-l proteja de suflete-pustii era aproape inexistent, 
pierdut cu mult timp înainte să moară. 


—Nu de asta ar trebui sa-ti para rau, i-a spus 
Sharon oprindu-se pe prag cu bratele incrucisate. Un 
singur om oricum nu ar fi putut castiga razboiul ala. Ce- 
i cu adevărat ruşinos e ce au făcut strigoii cu tehnologia 
inventată de tine. Ai creat primul prototip de ambrozie. 

— Am încercat să-mi plătesc datoriile, a spus 
Bentham. Doar te-am ajutat, nu? Şi pe tine. Şi pe tine, a 
spus şi s-a uitat la Sharon şi la Mama Tarana. 

Şi ea fusese dependentă de ambrozie, exact ca 
Sharon. 

— Ani la rând am tot vrut să-mi cer iertare, a spus 
Bentham întorcându-se spre mine. Să ma achit de 
datoria fata de bunicul tau. De asta l-am cautat in tot 
acest timp. Am sperat c-o sa se intoarca sa ma viziteze si 
ca eu poate aş fi găsit un mod să-i restitui talentul. 

Emma a râs cu amărăciune. 

— După câte i-ai făcut, credeai c-o să se întoarcă să-l 
mai răneşti o dată? 

— N-am crezut că-i posibil, dar am sperat. Din 
fericire, izbăvirea poate lua multe forme. În cazul ăsta, 
cea a unui nepot. 

— Nu sunt aici ca să te izbăvesc, am spus eu. 

— Cu toate acestea, sunt servitorul tău. Dacă te pot 
ajuta în vreun fel, nu trebuie decât să-mi spui. 

— Ajută-ne sa ne recuperam prietenii şi pe sora ta. 

— Cu cea mai mare plăcere, a spus, vizibil uşurat că 
nu i-am cerut mai multe si că nu i-am slobozit un noian 
de urlete în față. 

Nu era târziu sá fac si asta - deocamdată mi se 
învârtea capul şi nu prea ştiam cum să reactionez. 

— Acum, a spus Bentham, în legătură cu următoarea 
noastră mişcare... 

— Ne scuzi un minut? l-a întrerupt Emma. Aş vrea să 
vorbesc ceva cu Jacob. 

Am ieşit pe hol ca să vorbim linistiti - ne-am 
îndepărtat de sufletul-pustiu, dar nu l-am scăpat din 


ochi. 

— Hai să facem o listă cu lucrurile teribile pe care le-a 
făcut omul ăsta, a spus Emma. 

— OK, am spus eu. Unu: a creat sufletele-pustii. Dar, 
e drept, că fără să vrea. 

— Oricum, a făcut-o. Şi a creat ambrozia şi i-a luat 
puterea lui Abe. Mă rog, o mare parte din ea. 

Fără să vrea, era să zic. Dar intenţiile lui Bentham nu 
contau. Ştiam încotro duce discuţia: după toate 
descoperirile astea, nu mă grăbeam prea tare să-i 
incredintez viețile noastre şi ale prietenilor nostri lui 
Bentham - şi n-aveam încredere nici în planurile lui. O 
fi avut intenţii bune, dar avea un CV îngrozitor. 

— Putem avea încredere în el? m-a întrebat Emma. 

— Avem de ales? 

— Nu asta te-am întrebat. 

Am stat o clipă pe gânduri. 

— Eu zic că putem. Sper doar că şi-a epuizat rezerva 
de ghinion. 

* 


— VENITI REPEDE! SE TREZESTE! 

Strigatele veneau din bucatarie. Am alergat cu Emma 
spre usa si i-am gasit pe toti ghemuiti intr-un colt, 
speriati de moarte de un suflet-pustiu ametit care se 
chinuia să se ridice în capul oaselor, dar reuşise doar 
să-şi sprijine trunchiul peste marginea chiuvetei. Numai 
eu îi vedeam gura deschisă şi limbile-i flasce, răsfrânte 
pe podea. 

Închide gura, i-am spus în limba lui. A scos un sunet 
de parcă ar fi sorbit nişte spaghete şi le-a tras înapoi 
între fălci. 

Stai drept. 

Sufletul-pustiu nu a reuşit să-mi execute comanda, 
aşa că l-am prins de umeri şi l-am ajutat să se ridice. 
Dar îşi revenea cu o viteză uluitoare şi după doar câteva 


minute şi-a recăpătat abilitățile motrice suficient cât să-l 
pot scoate din chiuvetă şi să-l pun pe picioare. Nu mai 
şchiopăta. În loc de rana adâncă de la gât se vedea doar 
o linie albă, abia vizibilă, ca cele care îmi rămăseseră şi 
mie pe față. Când i-am transmis asta, Bentham nu şi-a 
putut ascunde nemulțumirea aflând că Mama Tarana l- 
a vindecat atât de bine pe sufletul-pustiu. 

— Ce să fac dacă praful meu e puternic? a spus ea 
prin Reynaldo. 

Epuizati, cei doi s-au dus să caute nişte paturi. Şi noi 
eram obosiţi — se crăpa de ziuă -, dar progresul pe care-l 
făcusem era încurajator şi speranța ne mai insufletise 
putin. 

Bentham s-a întors spre noi, cu ochi strălucitori. 

— Momentul adevărului, prieteni. Haideţi să vedem 
dacă mai e bună de ceva bătrâna. 

Ştiam că despre maşinăria lui vorbeşte, aşa că n-a 
fost nevoie să-l întreb. 

— Haideţi să nu mai pierdem timpul, a spus Emma. 

Bentham şi-a chemat ursul şi eu pe sufletul-pustiu. 

PT a apărut în cadrul uşii, şi-a luat stăpânul în brațe, 
şi împreună ne-au făcut turul casei. Ce privelişte 
ciudată trebuie să fi fost, dacă ne-ar fi văzut cineva: un 
domn spilcuit, ghemuit în braţele unui urs, Sharon in 
pelerina lui neagră, înfoiată, Emma care şi-a înăbuşit un 
căscat cu o mână fumegândă şi eu, bietul, mormăind 
unui suflet-pustiu mâzgălit cu vopsea albă, care isi tara 
picioarele chiar şi aşa, perfect sănătos cum era, de parcă 
oasele nu i-ar fi fost pe măsura trupului. 

Am traversat holurile şi am coborât mai multe scări, 
până când am ajuns în inima casei: nişte camere pline 
cu maşini care zăngăneau, fiecare mai mică decât cea 
dinainte, până când am ajuns la o uşă prea joasă pentru 
urs. Ne-am oprit. PT l-a lăsat pe stăpânul lui jos. 

— Iată, a spus Bentham radiind ca un tată mândru. 
Inima Panbucliconului meu. 


Bentham a deschis usa. PT a ramas afara in timp ce 
noi l-am urmat pe stăpânul lui. 

Mica încăpere era dominată de o maşinărie 
intimidantă, toată din fier şi oțel. Matele ei se întindeau 
de la un perete la celălalt - am văzut o grămadă 
impresionantă de volante, pistoane şi ventiluri unse cu 
ulei. Părea o maşină capabilă să facă un zgomot 
infernal, dar în clipa aceea rece nu scotea niciun sunet. 
Între două angrenaje imense stătea un bărbat plin de 
ulei de motor, care încerca să strângă o piesă cu o cheie 
fixă. 

— Vi-l prezint pe asistentul meu, Kim, a spus 
Bentham. 

L-am recunoscut imediat: era tipul care ne alungase 
din Camera Siberia. 

— Eu sunt Jacob, i-am spus. Te-am luat prin 
surprindere ieri, în zăpadă. 

— Ce faceati acolo? l-a întrebat Emma. 

— Muream de frig, a răspuns bărbatul cu amărăciune 
şi a continuat să strângă piesa. 

— Kim mă ajută să găsesc o cale de-a pătrunde în 
Panbucliconul fratelui meu. Dacă există o astfel de uşă 
în Camera Siberia, atunci nu poate fi decât pe fundul 
acelei prăpăstii. Sunt convins c-o să se bucure dacă 
bestia asta a ta o să pună în funcțiune câteva dintre 
celelalte camere unde cu siguranță vom găsi uşi care 
dau spre locuri mai accesibile. 

Kim a scos un mormăit şi ne-a măsurat din cap până 
în picioare cu o figură sceptică. Mă întrebam câți ani 
petrecuse luptându-se cu degerături şi cercetând 
prapastii. 

Bentham se puse pe treaba. Emitea ordine scurte 
asistentului său care a rotit câteva discuri si a tras de 
un levier lung. Angrenajele maşinii au început să şuiere 
şi să scuipe şi s-au învârtit un grad. 


— Aduceti faptura, a spus Bentham cu o voce 
scazuta. 

Sufletul-pustiu asteptase până atunci afară si l-am 
chemat înăuntru. S-a târât de-a lungul holului şi a scos 
un mârâit bolborosit, de parcă ştia că urmează să i se 
întâmple ceva neplăcut. 

Asistentul a scăpat cheia fixă, dar a ridicat-o repede. 

— Aici e camera acumulatorului, a spus Bentham şi 
ne-a atras atenția asupra unei cutii mari care zăcea 
într-un colț. Trebuie să-i spui să intre acolo, după care o 
să-l legăm. 

Camera semăna cu o cabină telefonică fără geamuri, 
făcută din fier forjat. Un cuib alcătuit din tuburi se 
întindea in toate direcţiile de pe acoperişul ei şi se 
conecta la ţevile montate pe tavan. Bentham a apucat 
mânerul greu al uşii şi a deschis-o, făcând-o să 
scrâşnească îngrozitor. Am aruncat o privire înăuntru. 
Pereţii erau dintr-un metal neted şi gri, perforat cu 
găurele mărunte, ca interiorul unui cuptor. În spate se 
vedeau o mulțime de curele din piele groasă. 

— O să-l doară? am întrebat eu. 

M-am surprins cu întrebarea asta si la fel de mult 1- 
am surprins şi pe Bentham. 

— Are vreo importanță? m-a întrebat. 

— Aş prefera să nu-l doară. Dacă avem de ales. 

— N-avem, a spus Bentham. Dar n-o să simtă durere. 
Camera se va umple cu un gaz anestezic - asta ca prim 
pas. 

— Şi apoi? l-am întrebat. 

A zâmbit şi m-a bătut peste braț. 

— E o chestie foarte tehnică. E suficient să spunem 
că făptura asta a ta o să iasă din cameră vie, mai mult 
sau mai putin cum a intrat. Şi acum, te rog să-i spui sa 
intre. 

Nu eram sigur dacă să-l cred sau nu şi nici de ce îmi 
păsa. Sufletele-pustii ne făcuseră să îndurăm chinurile 


iadului si pareau complet lipsiti de sentimente, asa ca ar 
fi trebuit să-mi facă plăcere să-i provoc suferință. Dar 
nu era aşa. Nu voiam să-l omor, aşa cum nu voiam să 
omor niciun alt animal straniu. Atât cât l-am controlat, 
mă apropiasem suficient de el cât să-mi dau seama că 
nu era complet pustiu pe dinăuntru. Exista o scânteie 
minusculă, o bucăţică de suflet pe fundul unui bazin 
adânc. Nu era pustiu — nu în întregime. 

Vino, i-am spus şi sufletul-pustiu care până atunci 
stătuse în umbră, timid, l-a ocolit pe Bentham şi s-a 
oprit în fata cabinei. Înăuntru. 

L-am simțit că şovăie. Se vindecase şi era puternic, si 
dacă influența mea asupra lui slăbea chiar şi o secundă, 
ştiam de ce era în stare. Dar eu eram mai puternic decât 
el şi aş fi câştigat oricând o bătălie a voinţei. Îmi pare 
rău, i-am spus. 

Sufletul-pustiu a rămas neclintit; scuzele nu erau 
ceva pe înțelesul lui. Trebuia s-o spun. 

Înăuntru, am spus-o din nou şi de data asta sufletul- 
pustiu s-a conformat şi a intrat în cabină. Având în 
vedere că nu voia să-l atingă nimeni altcineva, începând 
din acea secundă, Bentham mi-a spus ce să fac. 
Conform instrucțiunilor lui, am împins monstrul spre 
peretele din fund şi i-am legat mâinile, brațele şi pieptul 
cu curelele de piele, strângându-le cât am putut de 
mult. Erau clar făcute pentru un om, ceea ce ridica o 
problemă pentru care nu-mi doream chiar acum o 
explicație. Important era să avansăm cu planul nostru. 

Am ieşit, sufocat şi panicat după cele câteva secunde 
petrecute în cabină. 

— Închide uşa, mi-a spus Bentham. 

Văzând că ezit, asistentul a dat s-o închidă el, dar i- 
am tăiat calea. 

— E al meu, am spus. O s-o fac eu. 

Mi-am încordat piciorul şi am apucat mânerul, după 
care — deşi am încercat să mă opun - am ridicat ochii 


spre fata sufletului-pustiu. Ochii lui fioroşi şi negri erau 
mari şi temători, iar corpul lui părea disproporționat, 
mic şi uscat ca un mănunchi de smochine. Era şi avea 
să fie mereu o creatură dezgustătoare, dar părea atât de 
jalnic, încât în mod inexplicabil m-am simţit îngrozitor, 
de parcă má pregáteam să-i fac o injecție letală unui 
câine care nu înțelegea de ce voiam să-l pedepsesc. 

„Toate sufletele-pustii trebuie să moară”, mi-am spus. 
Ştiam că am dreptate, dar asta nu mă făcea să mă simt 
cu nimic mai bine. 

Am tras de uşa care s-a închis cu un geamat. 
Asistentul lui Bentham a agăţat un lacăt uriaş de 
mânerele ei, după care s-a întors la pupitrul de control 
al maşinăriei şi a început să învârtă de nişte discuri. 

— Ai procedat corect, mi-a şoptit Emma. 

Angrenajele s-au pus în mişcare, pistoanele au 
început să pompeze şi maşina în sine a început să 
zăngănească atât de repede, încât s-a cutremurat toată 
încăperea. Bentham a bătut din palme rânjind, bucuros 
ca un copil mic. Apoi, din cabină s-a auzit un urlet care 
îmi era necunoscut. 

— Ati spus că n-o să-l doară! am tipat eu la Bentham. 

Acesta s-a întors spre asistentul lui: 

— Gazul! Ai uitat anestezicul! 

Asistentul s-a grăbit să tragă o nouă manivelă. S-a 
auzit un şuier puternic de aer comprimat. Un şomoiog 
de fum alb s-a ridicat printr-o crăpătură aflată în uşa 
cabinei. Tipetele sufletului-pustiu s-au stins încet. 

— Gata, a spus Bentham. Acum nu mai simte nimic. 

Pentru o secundă, mi-am dorit să-l fi băgat în cabină 
pe Bentham în locul sufletului-pustiu. 

Alte câteva piese ale masinäriei s-au trezit la viata. S- 
a auzit sunet de lichid tasnind prin ţevile de deasupra 
capetelor noastre. Mai multe supape de aer montate în 
tavan au început să sune ca nişte clopoței. Un lichid 
negru a început să picure prin matele maşinăriei. Nu era 


ulei, ci ceva mai închis si mai imputit — fluidul pe care-l 
produceau sufletele-pustii aproape constant, le curgea 
din ochi si din gura. Sangele lor. 

Vazusem suficient si am iesit din camera cu stomacul 
întors pe dos. Emma a venit dupa mine. 

— Esti bine? 

Nu puteam spera să-mi înțeleagă reacția. Abia o 
intelegeam eu. 

— O să fiu bine, am spus eu. Trebuia sá fac asta. E 
un lucru bun. 

— E singurul lucru bun, a spus ea. Suntem atât de 
aproape. 

Bentham a ieşit şontâcăind din cameră. 

— PT, sus! a poruncit el şi s-a înclinat spre braţele 
pregătite ale ursului. 

— Acum merge? l-a întrebat Emma. 

— O să aflăm în curând, i-a răspuns Bentham. 

Cu sufletul-pustiu legat, sedat şi încuiat într-o cabină 
de fier, nu aveam de ce sá mă mai tem să-l las singur - 
şi totuşi, parcă nu-mi venea să plec de lângă uşă. 

Dormi, i-am spus. Dormi şi nu te trezi înainte ca toate 
astea să se termine. 

I-am urmat pe ceilalți prin camera in care se afla 
maşinăria şi am urcat mai multe scări. Am ajuns la 
holul lung, acoperit cu un covor, de-a lungul căruia se 
înşiruiau camerele cu nume exotice. Pereții zumzăiau de 
atâta energie; toată casa părea vie. 

PT l-a lăsat pe Bentham pe covor. 

— Momentul adevărului, a spus el. 

A păşit hotărât către cea mai apropiată uşă şi a 
deschis-o cu un gest larg. 

O briză umedă a năvălit pe hol. 

Am înaintat câţiva paşi ca să arunc o privire. Ce-am 
văzut mi-a făcut pielea de găină. Exact ca cea numită 
Siberia, şi camera asta era un portal spre o perioadă şi 
un loc diferit. Mobilierul simplu al camerei - patul, 


sifonierul şi noptiera - erau acoperite de un strat de 
nisip. Peretele din fundul camerei lipsea. Dincolo de el 
se vedea o plajă mărginită de o pădure de palmieri. 

— Vă prezint Rarotonga, 1752! a spus Bentham 
mândru. Salut, Sammy! Mult a trecut de când nu ne-am 
mai văzut! 

Ghemuit nu foarte departe de noi se vedea un bărbat 
pricăjit care curăța un peşte. Ne-a privit uşor surprins, 
apoi a ridicat peştele şi ne-a făcut semn cu el. 

— De mult, aşa e! a spus el spre Bentham. 

— Deci, e de bine? l-a întrebat Emma pe Bentham. 
Asta voiati? 

— Asta voiam, asta visam... 

Bentham a ras si s-a grabit sa deschida si usa 
următoare. Înăuntru se vedea un canion adânc, plin de 
copaci, cu un podet îngust suspendat deasupra lui. 

— British Columbia, 1929! s-a fălit el. 

A făcut câteva piruete pe hol şi a deschis o a treia uşă 
- alergam deja după el - în spatele căreia am văzut 
piloni mari de piatră şi ruinele prăfuite ale unui oraş 
antic. 

— Palmyra! a strigat bătând cu palma în perete. Ura! 
Blestemätia asta funcționează! 


* 


Bentham abia se mai stäpänea. 

— Panbucliconul meu iubit! a strigat el, aruncändu-si 
bratele in aer. Ce dor mi-a fost de tine! 

— Felicitări, a spus Sharon. Ma bucur c-am fost 
martor la succesul tău. 

Entuziasmul lui Bentham era contagios. Masinaria lui 
era un lucru uimitor: un întreg univers, aflat la capătul 
unui singur hol. Când mă uitam de-a lungul lui, vedeam 
indicii către alte lumi, ascunse în spatele uşilor - 
murmurul vântului dindărătul uneia, firicele de nisip 
suflate pe hol de sub alta. Altădată, într-o situație 


diferita, as fi alergat imediat la ele sa le deschid. Dar in 
clipa aia ma interesa una singura. 

— Care e usa care duce la fortareata strigoilor? l-am 
intrebat. 

— Da, da, asa e, să trecem la treabă, a spus Bentham 
strunindu-se. Mă scuzati, m-a luat putin valul. Mi-am 
dedicat toată viața maşinăriei ăsteia şi mă bucur s-o văd 
că funcționează din nou. 

S-a sprijinit de perete, de parcă dintr-odată i s-ar fi 
scurs toate puterile. 

— Cum ajungeţi voi în fortăreață - da, ar trebui să fie 
o chestiune destul de simplă. În spatele acestor uşi se 
află cel puţin şase puncte de trecere. Întrebarea e: ce-o 
să faceţi în clipa în care ajungeţi la destinație? 

— Depinde, a spus Emma. De cine sau ce o sá ne 
întâmpine când ajungem acolo. 

— N-am mai fost înăuntru de mult, a spus Bentham, 
deci cunoştinţele mele sunt cam vechi. Panbucliconul 
fratelui meu nu arată la fel ca al meu - e montat 
vertical, într-un turn înalt. Prizonierii sunt ținuți într-un 
alt loc. În celule separate, päziti bine. 

— Temnicerii constituie problema noastra cea mai 
mare, am spus. 

— Poate va pot ajuta cu asta, mi-a zis Sharon. 

— Vrei sa vii cu noi? l-a intrebat Emma. 

— În niciun caz! Dar aş vrea să contribui si eu cu 
ceva - bineînțeles, fără să mă pun în pericol. O să creez 
puţină agitaţie în fata zidurilor fortăreței cât să distrag 
atenția temnicerilor. Asa vă puteți furişa înăuntru mai 
uşor, fără să vă vadă cineva. 

— Ce fel de agitație? 

— Cea mai putin iubită de strigoi: o revoltă civilă. O 
să-i conving pe parazitii ăia de pe Strada Fumeganda să 
arunce în ziduri cu tot felul de chestii urâte şi aprinse, 
până când ni-i punem pe toţi gardienii in cap. 

— Şi de ce crezi că sunt dispuşi să te ajute? l-a 


întrebat Emma. 

— Pentru ca o sa le promit verzi si uscate, a spus el si 
a scos de sub pelerină fiola pe care o smulsese din mana 
Emmei. O să le zic că le mai aduc şi altele şi pentru asta 
sunt gata să facă orice. 

— Ascunde-o imediat, domnule! Ştii bine că nu permit 
aşa ceva în casa mea, s-a ratoit Bentham. 

Sharon şi-a cerut scuze şi a ascuns fiola sub pelerină. 

Bentham şi-a verificat ceasul de buzunar. 

— Deci, e patru şi jumătate dimineața. Sharon, 
bănuiesc că revoluționarii tăi dorm la ora asta. Poţi să-i 
aduni şi să-i pregăteşti până la şase? 

— Bineînţeles, a spus Sharon. 

— Atunci, la treabă! 

— Mă bucur că pot fi de ajutor, a spus Sharon şi 
fluturându-şi pelerina, a făcut stânga-împrejur şi a 
plecat. 

— Aveţi o ora şi jumătate sa vă pregătiţi, a spus 
Bentham, deşi nu-mi dădeam seama la ce pregătiri se 
referea. Vă pun la dispoziţie tot ce am. 

— Gändeste-te, a spus Emma. Ce ne-ar folosi într-un 
raid? 

— Aveţi arme pe aici? am întrebat eu. 

Bentham a scuturat din cap. 

— N-am nevoie de altă protecţie în afară de Nim. 

— Explozibil? a întrebat Emma. 

— Mă tem că nu. 

— Bănuiesc că n-aveţi nişte găini Armageddon, am 
spus eu în glumă. 

— Una împăiată, printre exponate. 

Mi-am imaginat cum ar fi să arunc cu o găină 
împăiată spre un strigoi înarmat şi nu ştiam dacă să râd 
sau să plâng. 

— Poate sunt eu confuz, a spus Bentham, dar de ce ai 
nevoie de arme şi explozibili când poţi să controlezi 
sufletele-pustii? Sunt o grămadă în fortăreața aia. 


Imblanzeste-le şi ai câştigat bătălia. 

— Nu-i aşa uşor, am spus eu, prea obosit ca să-i 
explic. Îmi ia mult timp să îmblânzesc chiar şi unul... 

„Bunicul meu ar fi putut”, îmi venea să zic. „Înainte 
să-l distrugi.” 

— Mă rog, cum crezi, a spus Bentham simțind că mă 
călcase pe bombeu. Indiferent cum faci, ymbrynele să fie 
prioritatea voastră numărul unu. Să le aduceţi pe ele 
mai întâi — câte puteţi, începând cu soră-mea. Sunt cele 
mai dorite, premiul cel mare, şi asta le pune în cel mai 
mare pericol. 

— Sunt de acord, a zis Emma. Ymbrynele întâi şi apoi 
prietenii noştri. 

— Şi apoi? De cum îşi vor da seama că dispar 
deosebitii vor veni sigur după noi. Încotro o apucăm 
atunci? 

Parcă ne pregáteam să jefuim o bancă: furatul banilor 
era doar jumătate din misiune. Apoi trebuia să şi 
evadezi cu banii. 

— Mergeţi oriunde doriți, a spus Bentham arătând 
spre capătul holului. Alegeţi ce uşă vreţi, ce buclă va 
place. Aveţi la dispoziție optzeci şi şapte de rute de 
evacuare doar pe holul ăsta. 

— Are dreptate, a spus Emma. Cum crezi c-o să ne 
găsească aici? 

— Sunt sigur că au ei o cale. Asta doar o să-i 
încetinească, nimic mai mult. 

Bentham a ridicat un deget spre mine făcându-mi 
semn să tac. 

— 'Tocmai de asta le-am pregătit o cursă. O să-i fac să 
creadă că ne-am ascuns în Camera Siberia. PT are o 
familie numeroasă acolo şi care o să-i aştepte de cum 
vor deschide uşa, cât se poate de înfometată. 

— Şi dacă ursii nu vor reuşi să-i omoare? a întrebat 
Emma. 

— Atunci bănuiesc că va trebui s-o facem noi, i-a 


raspuns Bentham. 

— Când o face plopul pere si răchita micsunele, a zis 
Emma, o expresie care pentru mine n-ar fi avut niciun 
sens dacă n-ar fi spus-o pe un ton sarcastic. 

Altfel spus: atitudinea ta relaxată mi se pare de-a 
dreptul ticnita. Bentham vorbea de parcă toată povestea 
asta ar fi fost o fugă până la magazinul alimentar: 
intrăm, îi salvăm pe toți, îi omoram pe băieții răi si 
plopul face pere şi răchita micşunele. Ceea ce era o 
nebunie, bineînțeles. 

— Vă dati seama că suntem doar doi, am spus eu. Doi 
puşti. 

— Da, exact, a spus Bentham dând din cap cu un aer 
savant. Asta este avantajul vostru. Dacă strigoii se 
aşteaptă la o contraofensiva, sunt sigur că-şi imaginează 
o armată, nu nişte adolescenți. 

Optimismul lui se dovedea copleşitor. Poate că aveam, 
totuşi, o şansă, m-am gândit. 

— Hei! 

Ne-am întors şi l-am văzut pe Nim alergând spre noi 
cu sufletul la gură. 

— O pasăre pentru domnul Jacob! a strigat el. O pa- 
săre-mesager... pentru... domnul Jacob... tocmai a 
sosit... v-aşteaptă jos! 

Când a ajuns în dreptul nostru, s-a aplecat de spate 
şi a început să tuşească. 

— Cum să primesc aşa ceva? am spus eu. Cine ştie că 
sunt aici? 

— Haideţi să vedem, a spus Bentham. Nim, arată-ne 
drumul. 

Nim s-a prăbuşit la pământ. 

— O, Doamne! O să-ți angajez un antrenor de fitness, 
Nim. PT, ia-l în cârcă pe bietul om! 

* 


Mesagerul ne astepta in anticamera de la parter. Era 


un papagal mare si verde. Intrase in casa cu doar cateva 
minute mai înainte printr-o fereastră deschisă si 
începuse să-mi cârâie numele. Atunci Nim l-a prins şi l- 
a încuiat într-o colivie. 

Dar pasărea a continuat să mă strige. 

— JAYY-cob! JAYY-cob! 

Caraia ca o balama ruginita. 

— Nu vrea sa vorbeasca decat cu tine, mi-a explicat 
Nim zorindu-ma spre colivie. Uite-o, pasare prostuta! 
Spune-i mesajul. 

— Buna, Jacob, a spus papagalul. Iti vorbeste Miss 
Peregrine. 

— Ce?! Acum e papagal sau cum? 

— Nu, a spus Emraa, mesajul e de la Miss Peregrine. 
Hai, spune, papagalule, ce vrea sa ne transmita? 

— Sunt teafara si vie in turnul fratelui meu, a spus 
pasarea cu o voce ciudata, umana. Si ceilalti sunt aici: 
Millard, Olive, Horace, Bruntley, Enoch si restul. 

Ne-am uitat unul la celalalt: Bruntley? 

Pasarea a continuat ca robotul unui telefon: 

— Câinele lui Miss Wren mi-a spus unde aş putea sa 
vă găsesc - pe tine si pe domnisoara Bloom. Vă sfătuiesc 
să nu încercați să ne salvați. Nu suntem în pericol si nu 
e nevoie să va riscati viețile prin acte de bravada 
periculoase. Fratele meu vă propune o înțelegere: 
predati-va gărzilor lui care păzesc podul de pe Strada 
Fumegândă şi n-o să vă facă niciun rău. Vă recomand 
insistent să vă conformati. E singura noastră opțiune. O 
să fim reuniți şi - sub îngrijirea şi protecția fratelui meu 
- vom face parte cu toţii dintr-o nouă lume a 
deosebitilor. 

Papagalul a fluierat, semn ca mesajul lua sfarsit. 

Emma a scuturat din cap. 

— Asta n-a sunat deloc ca Miss Peregrine. Doar daca 
a fost spalata pe creier. 


— Si ea nu le spune niciodata copiilor doar pe nume, 
am spus eu. Ea ar fi zis „domnişoara Bruntley”. 

— Credeţi că mesajul nu e autentic? ne-a întrebat 
Bentham. 

— Nu ştiu ce-a fost asta, a răspuns Emma. 

Bentham s-a aplecat spre colivie. 

— Autentifica! 

Pasarea n-a spus nimic. Bentham a repetat comanda 
prudent şi s-a dus mai aproape de pasăre. Apoi, dintr- 
odată, s-a îndreptat de spate. 

— La dracu”! 

Atunci am auzit şi eu: tic-tac! 

— BOMBA! a tipat Emma. 

PT a dărâmat colivia într-un colt, ne-a luat în brațele 
lui protectoare şi s-a întors cu spatele la pasăre. A 
urmat o explozie orbitoare şi un bubuit asurzitor, dar n- 
am simţit nici pic de durere: ursul atenuase detunătura. 
În afară de unda de presiune care mi-a înfundat 
urechile şi i-a zvârlit pălăria lui Bentham, a mai urmat o 
senzație de căldură mistuitoare, dar suportabilă, şi eram 
cu totii bine. 

Ploua cu bucăți de vopsea si pene de papagal când am 
ieşit buimaci din cameră. Eram nevatamati, dar ursul 
care s-a lăsat pe toate cele patru labe ne-a arătat spatele 
scâncind şi tremurând. Avea blana mistuită pe spate şi 
când Bentham a văzut asta, a tipat furios şi şi-a 
imbratisat animalul pe dupa gât. 

Nim a dat fuga s-o trezeasca pe Mama Tarana. 

— Ştiţi ce înseamnă asta, nu? a spus Emma. 

Tremura cu ochii mari de spaimă. Sunt sigur că nici 
eu nu arătam mai bine; când tocmai ai scăpat cu viata 
dintr-un atac cu bombă, se prea poate să nu arăţi chiar 
extraordinar. 

— Sunt absolut convins că nu Miss Peregrine a fost 
cea care ne-a trimis papagalul, am spus eu. 

— Evident... 


— Caul stie unde suntem. 

— Daca n-a stiut-o pana acum, sigur stie acum. 
Păsările-mesager sunt antrenate să găsească 
destinatarul chiar dacă expeditorul nu-i cunoaşte 
adresa exactă. 

— Asta înseamnă că l-a prins pe Addison, am spus cu 
inima strânsă. 

— Da, dar mai înseamnă un lucru: Caul se teme de 
noi. Altfel nu s-ar obosi să încerce să ne omoare. 

— Poate. 

— Sunt sigur. Şi dacă se teme de noi, Jacob... a spus 
Emma închizând ochii cu putere, înseamnă că are de ce 
să se teamă. 

— Nu se teme, a spus Bentham ridicând capul dintre 
pliurile cefei lui PT. Ar trebui să-i fie frică, dar nu-i este. 
Papagalul ăsta n-a fost trimis să vă scoată din joc, ci 
doar să vă schilodească. Se pare că fratele meu vrea să 
pună mâna pe Jacob viu. 

— Pe mine? De ce? 

— Mă pot gândi la un singur motiv. A auzit de 
abilităţile tale şi asta l-a convins că eşti foarte special. 

— Special în ce fel? 

— Uitaţi ce cred eu: Jack crede că eşti ultima cheie 
spre Biblioteca Sufletelor. Singurul care vede şi poate să 
ridice vasele cu suflete. 

— Asta zicea şi Mama Tarana, mi-a soptit Emma. 

— Ce aiureală. Poate fi adevărat? 

— Tot ce contează e că el crede asta, a spus Bentham. 
Dar asta nu schimbă cu nimic lucrurile. O să puneţi în 
aplicare planul de salvare aşa cum am stabilit şi apoi o 
să facem in aşa fel încât sá nu mai aveți niciodată de-a 
face cu fratele meu şi cu schemele lui demente. Nici voi, 
nici prietenii voştri şi nici ymbrynele. Dar trebuie să ne 
grabim: infanteriştii lui Jack vor da de urma papagalului 
explodat şi vor ajunge aici. În curând vor veni după voi, 
aşa că va trebui să plecați înainte să ajungă. 


Bentham si-a verificat ceasul de buzunar. 

— Ca tot a venit vorba, e aproape sase. 

Tocmai ne pregateam sa o luam din loc cand Mama 
Tarana si Reynaldo au navalit in camera. 

— Mama Tarana vrea sa-ti dea ceva, a spus el si 
tamaduitoarea mi-a intins un pachetel infasurat intr-o 
bucata de panza. 

Bentham le-a spus ca n-avem timp de cadouri, dar 
Reynaldo a insistat. 

— In caz că dati de bucluc, a spus el îndesând 
pachetul în mâna Emmei. Deschide-l! 

Emma a dat la o parte pânza aspră. La prima vedere, 
obiectul mic din pachet arăta ca o bucată de cretă, până 
când Emma l-a lăsat să i se rostogolească în palmă. 

Avea două încheieturi şi o unghie mică, dată cu ojă. 

Era un deget mic. 

— N-ar fi trebuit să faceți asta, le-am spus. 

Reynaldo şi-a dat seama că nu intelegeam. 

— E degetul Mamei Tarana, a spus el. Dacă-l zdrobiţi, 
il puteţi folosi cum vreți. 

Emma a căscat ochii şi a lăsat uşor mâna în jos, de 
parcă dintr-odată degetul ar fi cântărit de trei ori mai 
mult. 

— Nu pot să-l accept, a spus ea. E prea mult. 

Mama Tarana a întins mâna sănătoasă - era mai mica 
decât înainte şi un bandaj acoperea locul în care fusese 
degetul ei mic - apoi a strâns mana Emmei în jurul 
darului. A mormăit ceva şi Reynaldo ne-a tradus 
mesajul: 

— Voi doi sunteți, probabil, ultima noastră speranță. 
Dacă aş putea, v-aş da un brat întreg. 

— Nu ştiu ce să spun, am zis eu. Mulţumesc. 

— Folositi-] cu măsură, a spus Reynaldo. E foarte 
eficient, nu vă trebuie mult din el. Ah, si o să aveți 
nevoie de astea. 

Ne-a fluturat prin fata ochilor două măşti de protecție 


pe care le-a scos din buzunarul de la spate. 

— Altfel o să adormiti şi voi, odată cu duşmanii. 

l-am mulțumit din nou si am luat măştile. Mama 
Tarana s-a înclinat uşor, măturând podeaua cu fusta ei 
imensă. 

— Şi acum, chiar trebuie să mergem, a spus Bentham 
şi l-am lăsat pe PT în compania vracilor şi a celor doi pui 
de urşi care se apropiaseră şi se lipiseră de fratele lor 
mai în vârstă şi suferind. 

Am urcat înapoi la etaj, în holul cu bucle. Când am 
păşit pe palier, am simţit o uşoară ameteala, senzația pe 
care o ai când esti pe marginea unei prăpăstii şi iti dai 
seama de asta - aşa ne simțeam şi acum: ne aflam in 
apropierea a optzeci şi şapte de lumi, ascunse în dosul a 
optzeci şi şapte de uşi, înşiruite în fața noastră, ca nişte 
nervuri care se întorceau aici, ca la un trunchi cerebral 
comun. Eram gata să intrăm într-una dintre ele şi poate 
că n-aveam să mai ieşim niciodată. Îl simțeam pe Jacob 
cel nou luptându-se din acest motiv cu vechiul Jacob, 
simțind unul după altul valuri de oroare şi entuziasm. 

Bentham vorbea şi mergea repede, sprijinit în baston. 
Ne spunea ce uşă să deschidem şi unde aveam să găsim 
uşa de după uşă, cea care ducea spre celălalt capăt al 
buclei, unde se afla Caul, şi cum să ieşim prin 
Panbucliconul lui Caul odată ajunşi în fortăreață. Era 
foarte complicat, dar Bentham ne-a asigurat că drumul 
era scurt şi plin de marcaje. Şi ca să fie sigur că n-o să 
ne rătăcim, ni-l dădea pe asistentul lui drept ghid. 
Acesta a fost chemat de lângă maşinărie şi aştepta 
indärjit şi tăcut in timp ce noi ne luam ramas-bun. 

Bentham ne-a strâns mâinile. 

— La revedere, mult noroc şi vă mulțumesc, ne-a 
spus el. 

— Nu ne mulțumiți încă, i-a zis Emma. 

Asistentul a deschis o uşă şi a rămas alături, 
aşteptând. 


— Aduceti-o inapoi pe sora-mea, ne-a spus Bentham. 
Si cand ii gasiti pe cei care o tin prizoniera... 

A ridicat o mână si a strâns pumnul, făcând pielea 
manusii întinse sa scartaie. 

— Sa nu-i menajati. 

—N-o sa-i menajam, am raspuns si am patruns pe 
usa. 


CAPITOLUL ŞAPTE 


Am mers pe urmele asistentului lui Bentham. Am 
intrat în cameră, am trecut pe lângă mobilierul 
standard, am ieşit prin peretele lipsă şi am păşit într-un 
crâng de conifere. Era amiază, o zi de toamnă târzie sau 
de primăvară timpurie, judecând după aerul rece şi 
încărcat cu miros de cărbune. Tălpile ne scärtäiau pe o 
potecă bătătorită şi singurele sunete care se auzeau 
erau ciripitul unei păsări şi mugetul grav, dar tot mai 
apropiat, al unei cascade. Asistentul lui Bentham nu era 
prea vorbäret, lucru de care nu ne plängeam; atât eu, 
cât şi Emma aveam nervii incordati la maximum şi n- 
aveam chef de pălăvrăgeli. 

Am înaintat printre copaci până când am ajuns la o 
cărare ce cotea pe după stâncile unui munte. Urma un 
peisaj şters, palid, cu roci cenuşii şi petice de zăpadă. În 
depărtare se zăreau nişte pini care de la distanţa la care 
ne aflam semănau cu nişte tufişuri tepoase. Ne 
deplasam alene, cu grijă să nu ne obosim prea devreme. 
După câteva minute de mers, am ajuns la o cotitură şi 
dincolo de ea am dat peste o cascadă tunătoare. 

În dreptul ei se afla unul dintre marcajele de care ne 
vorbise Bentham. „PE AICI”, scria pe el, perfect vizibil. — 
Unde suntem? a întrebat Emma. 

— În Argentina, i-a răspuns asistentul. 

Am urmat săgeata indicatorului şi am luat-o pe 
cărarea tot mai năpădită de tufişuri şi de copaci. Am dat 
crengile la o parte şi am mers mai departe, târşâindu-ne 
picioarele. În urma noastră, vuietul cascadei se auzea 
tot mai încet. Cărarea se termina lângă un pârâiaş. Am 
mers pe firul lui câțiva metri până când pârâul se vărsa 
într-o deschizătură adâncă, în panta unui deal, ascunsă 
de ferigi şi muschi. Asistentul a îngenuncheat pe malul 


pârâului si a îndepărtat perdeaua de buruieni - şi apoi a 
înlemnit. 

— Ce s-a întâmplat? i-am soptit eu. 

Asistentul a scos un pistol de sub curea şi a tras de 
trei ori în deschizătură. S-a auzit un țipăt infiorátor şi o 
făptură s-a rostogolit şi a ieşit la suprafaţă în pârâu. Era 
moartă. 

— Ce-i aia? am întrebat din nou holbându-mă la 
animalul din apă. Se vedeau numai blană şi gheare. 

— Nu ştiu, a spus asistentul. Dar pe voi vă aştepta. 

Nu puteam să-l identific - avea un corp greoi, dinți 
ascuțiți şi ochi mari, bulbucati - până şi ochii păreau 
acoperiți de blană. Mă întrebam dacă fusese trimis de 
Caul - dacă ne întinsese capcane la fiecare scurtătură 
spre Panbucliconul lui. 

Curentul de apă a luat cadavrul. 

— Bentham zicea că n-are arme în casă, a comentat 
Emma. 

— N-are, a spus asistentul. E a mea. 

Emma s-a uitat la el aşteptând un gest mărinimos din 
partea lui. 

— Păi, şi? Putem s-o imprumutam? 

— Nu. 

Asistentul a strecurat pistolul sub curea si ne-a fäcut 
semn spre o pesterä. 

— Mergeţi pe acolo. Intoarceti-vä pe acelaşi drum pe 
care am venit. Şi o să ajungeţi pe tărâmul strigoilor. 

— Şi tu unde o să fii? 

— Aici, a spus şi s-a aşezat în zăpadă. 

I-am aruncat Emmei o privire şi ea s-a uitat la mine, 
încercând amândoi să ascundem cât de neajutorati ne 
simțeam. Încercam să ne ascundem inimile în dosul 
unui scut de oțel. Pentru ce ne aştepta. Pentru ce aveam 
să facem. Pentru ce urma să ni se facă. 


Am coborat in parau si i-am intins mana Emmei. Apa 
era paralizant de rece. M-am aplecat sa arunc o privire 
în peşteră si la capătul ei am văzut o lumină slabă. O 
nouă schimbare, întuneric-lumină, pseudo-nastere. 

Înăuntru nu părea să ne mai aştepte altă făptură cu 
colti, aşa că m-am scufundat în apă. Curentul îmi trecea 
peste picioare şi-mi ajungea până la mijloc. Vârtejul rece 
îmi tăia respirația. Am auzit-o pe Emma icnind când s-a 
lăsat în apă, apoi m-am prins de marginea peşterii şi am 
alunecat înăuntru. 

Când eşti scufundat într-un curent rece şi puternic te 
simți de parcă ti-ar împunge cineva corpul cu o mie de 
ace. Dar durerea te şi motivează - iar pe noi mai mult 
decât pe oricare. Am orbecait prin întuneric şi m-am 
împins repede în tunelul de piatră, peste roci ascuţite si 
alunecoase şi tavane joase, pe jumătate inundate de apa 
care-mi ajungea până la nas. Am ieşit şi am ajutat-o şi 
pe Emma. 

Am sărit afară din pârâul rece şi ne-am uitat în jur. 
Locul semăna perfect cu celălalt mal al pârâului, doar că 
aici nu aveam un asistent, nici cartuşe în zăpadă, nici 
urme de paşi. De parcă am fi intrat printr-o oglindă în 
lumea pe care o reflecta, dar din care lipseau câteva 
detalii. 

— Eşti vânăt, mi-a spus Emma şi m-a tras pe mal să 
mă imbratiseze. 

Căldura ei a trecut prin mine şi m-a făcut să-mi simt 
din nou picioarele şi mâinile amortite. 

Am pornit la drum, încercând să ne amintim fiecare 
pas pe care-l făcusem până la peşteră. Am găsit poteca 
ce ducea prin buruieni spre deal şi apoi pe lângă 
cascadă - peisajul era identic, doar că lipsea indicatorul 
cu PE AICI pe care ni-l lăsase Bentham în cealaltă parte. 
Bucla asta nu era a lui. 

Am ajuns din nou la pădurice. Am täsnit de la un 
copac la altul, folosindu-i pe post de ascunzatoare pana 


cand am ajuns acolo unde se termina cărarea şi se 
transforma într-o podea si apoi într-o camera, 
înconjurată ca o ramă şi ascunsă după doi brazi 
doborati. Dar camera asta nu semăna cu cea a lui 
Bentham. Avea un aspect spartan - fara mobilă, fara 
tapet cu maci - iar pereţii şi podeaua erau din beton 
neted. Am păşit înăuntru şi am bâjbâit prin întuneric 
încercând să găsim uşa, pipăind pereţii până când m- 
am agăţat de o clanta mică, înfundată. 

Ne-am lipit cu urechea de uşă, aşteptându-ne să 
auzim voci sau paşi. Dar nu se auzeau decât nişte 
ecouri slabe. 

Am crăpat uşa uşor, încet şi cu grijă. Mi-am strecurat 
capul afară şi am aruncat o privire. Am dat cu ochii de 
un hol lat şi întortocheat, curat ca un hol de spital şi 
luminat puternic, iar pereții netezi erau intrerupti de uşi 
negre, curbate, ca de cavou. Am numărat vreo 
douăsprezece. 

Ajunsesem la destinaţie: turnul strigoilor. Intrasem în 
bârlogul ursului. 

* 

Am auzit pasi apropiindu-se. Mi-am retras capul din 
crăpătura uşii. Nu aveam timp s-o şi închid. Prin mica 
deschizătură am zărit o pată albă. Era un bărbat 
îmbrăcat într-un halat de laborator, care a trecut repede 
citind ceva de pe o bucată de hârtie. 

Nu m-a văzut. 

Am aşteptat până când nu s-a mai auzit şi m-am 
strecurat afară, pe hol. Emma era în spatele meu şi a 
tras uşa după noi. 

Stânga sau dreapta? Podeaua urca spre stânga şi 
cobora spre dreapta. Conform spuselor lui Bentham, ne 
aflam în turnul lui Caul, doar că prizonierii nu erau 
acolo. Trebuia să ieşim. Asta însemna că trebuia să 
coborâm. Jos şi la dreapta. 


Am luat-o la dreapta lipindu-ne de peretele interior in 
timp ce holul cobora în jos ca o spirală. Tălpile de 
cauciuc ale pantofilor imi scartaiau. Nu sesizasem până 
acum zgomotul şi, în liniştea deplină a holului cu pereți 
grosi, fiecare pas mă făcea să bat în retragere. 

Am mai înaintat puţin, până când Emma a înlemnit şi 
m-a îmbrâncit, încercând să-mi facă semn să mă opresc. 

Am ciulit urechile. Când paşii ne-au amuţit, i-am 
putut auzi pe ceilalți. Erau în fata noastră, aproape de 
noi. Ne-am repezit la cea mai apropiată uşă. S-a deschis 
uşor. Am zbughit-o înăuntru, am închis-o şi ne-am lipit 
cu spatele de ea. 

Camera in care intrasem era rotunda, cu pereţii, 
inclusiv tavanul, incovoiati. Ne aflam într-o imensă 
țeavă de drenaj, lată de vreo zece metri, aflată încă în 
construcție — şi nu eram singuri. Acolo unde se termina 
țeava si se zarea lumina slabă a unei zile ploioase 
stăteau vreo doisprezece bărbați urcați pe o schelä care 
se încadra în țeavă şi se holbau la noi stupefiati. I-am 
surprins în timpul pauzei de masă. 

— Hei! Cum ati intrat aici? a strigat unul dintre ei. 

— Sunt nişte copii, a spus un altul. Ăsta nu-i loc de 
joacă! 

Erau americani şi nu prea ştiau ce să creadă despre 
noi. N-am îndrăznit să răspundem, de teamă să nu ne 
audă strigoii de pe hol, dar mă temeam şi că strigătele 
muncitorilor pot să-i alarmeze. 

— Mai ai degetul ăla? i-am şoptit Emmei. Cred că eo 
ocazie perfectă să-l testăm. 

Aşa că le-am arătat degetul. Ce vreau să spun cu asta 
e că ne-am pus măştile protectoare (umede din cauza 
aburului, dar în perfectă stare), Emma a zdrobit o 
bucăţică din degetul Mamei Tarana, după care am 
pornit înspre bărbați şi am încercat să le aruncám nişte 
praf în ochi. Mai întâi, Emma a încercat să sufle praful 
pe care îl adunase în palme; dar acesta s-a rotit 


deasupra capetelor noastre ca un nor, si am simtit cum 
începe să mă mănânce fata si că imi amorteste uşor. 
Apoi am încercat să-l arunc eu, dar am avut un ghinion 
şi mai mare. Se pare că praful nu putea fi folosit ca 
armă ofensivă. Între timp, muncitorii îşi pierduseră 
răbdarea şi unul dintre ei a sărit de pe schelă ca să ne 
scoată de acolo cu forța. Emma a ascuns degetul şi a 
făcut o flacără - s-a auzit un pufff! când flacăra Emmei 
a aprins praful care zbura prin aer, şi acesta s-a 
transformat pe dată în fum. 

— Ooaa! s-a minunat bărbatul. 

A început să tuşească şi s-a prăbuşit la pământ; 
dormea dus. Câţiva prieteni au alergat să-l ajute, dar au 
căzut victime norului de fum cu efect soporific şi s-au 
prăbuşit lângă el. 

Ceilalți muncitori, speriați şi furioşi, au început să 
strige la noi. Am alergat înapoi la uşă înainte ca situația 
să scape de sub control. Am verificat dacă drumul era 
liber şi ne-am furişat pe hol. 

Când am închis uşa în spatele nostru, vocile 
bărbaților au încetat complet, de parcă i-am fi oprit cu o 
telecomandă. 

Alergam câte putin, ne opream şi trageam cu urechea, 
alergam din nou, ne opream, ascultam, coborând tot 
mai mult pe spirala din turn, schimbând ritmul la tot 
pasul. De două ori am auzit oameni apropiindu-se şi am 
alergat să ne ascundem după nişte uşi. Îndărătul uneia 
am dat peste o junglă cu aerul umed şi plin de aburi, în 
care rasunau tipete de maimuțe. O alta dădea într-o 
cameră din chirpici în fundul căreia se vedeau o potecă 
de pământ bătătorită şi nişte munți. 

Podeaua devenea apoi plană şi holul, drept. În spatele 
ultimei curburi se afla o uşă dublă pe sub care 
pătrundeau raze strălucitoare de soare. 

— Oare n-ar trebui să fie mai multi gardieni pe aici? 
am spus temător. 


Emma a ridicat din umeri si a facut un semn din cap 
spre uşile care păreau a fi singura ieşire din turn. 
Tocmai mă pregăteam să le deschid când am auzit nişte 
voci de pe cealaltă parte. Un bărbat spunea bancuri. Nu 
auzeam decât murmurul vocii lui, nu distingeam 
cuvintele, dar sigur era o glumă pentru că atunci când a 
terminat de vorbit a răsunat un cor de râsete. 

— Gardienii de care-ţi era dor, mi-a spus Emma ca o 
chelnerita care prezenta un fel excentric de mâncare. 

Puteam să aşteptăm şi să sperăm c-or să plece, sau 
să deschidem uşa şi să-i înfruntăm. Ultima variantă era 
mai curajoasă şi mai rapidă, aşa că l-am convocat pe 
Jacob cel Nou şi i-am spus că o să deschidem uşile 
brusc şi o să ne luptăm şi să nu stea la discuţii cu 
Jacob cel Vechi care, în mod inevitabil, se va smiorcăi şi 
se va opune. Dar n-am apucat să termin de meditat, că 
Emma s-a şi pus pe treabă. 

A deschis cu un gest scurt una dintre uşile batante, 
încet şi rapid. În fata noastră au apărut cinci strigoi cu 
spatele la noi, în uniforme tărcate, cu pistoale moderne 
la brâu, de genul celor pe care le vedeam la poliţişti. 
Stăteau relaxaţi, cu spatele la noi. Niciunul dintre ei nu 
văzuse uşa deschizându-se. Dincolo de ei se vedea o 
curte înconjurată de nişte clădiri joase, ca nişte barăci, 
iar în depărtare se inaltau zidurile fortăreței. Am impuns 
degetul ascuns în buzunarul Emmei - hai să-i adormim, 
am spus pe muteste. Ce voiam să spun era că cel mai 
eficient mod de a-i scoate din joc pe strigoi era să-i 
adormim şi să-i târâm înapoi în turn. Emma a înțeles 
imediat. A închis uşa pe jumătate şi a scos degetul din 
buzunar; între timp eu am pescuit mästile de protecţie 
de sub curea. 

În clipa următoare, un obiect voluminos cuprins de 
flăcări a zburat peste zidul din depărtare, a plutit spre 
noi trasând grațios un semicerc şi a aterizat cu un 
fleosc! în mijlocul curții, împroşcând scântei şi bule de 


foc peste tot si alertandu-i pe gardieni. Doi dintre ei si- 
au luat inima in dinti si s-au dus sa identifice obiectul. 
Cand s-au aplecat sa cerceteze balegarul aprins, un nou 
bulgare a strabatut vazduhul si l-a nimerit in plin pe 
unul dintre ei. Strigoiul a cazut lat, cuprins de flacari. 
(Judecand dupa mirosul intepator care s-a raspandit cu 
repeziciune, am tras concluzia că era un amestec de 
benzina si excremente.) 

Gardienii rămaşi în urmă au alergat să-l stingă. S-a 
auzit o alarmă stridentă. În câteva secunde, o armată de 
strigoi s-a năpustit spre perete. Asaltul lui Sharon a 
început exact la momentul potrivit, bată-l norocul! Cu 
puţină bafta, puteam câştiga destul timp - cel putin, 
vreo câteva minute - cât sá cercetäm locul fără să fim 
descoperiți. Nu-mi imaginam să le ia mai mult timp să 
respingă atacul câtorva dependenţi de ambro, înarmați 
cu catapulte. 

Am cercetat curtea cu atenţie. Era înconjurată pe trei 
laturi de nişte clădiri joase, mai mult sau mai putin 
asemănătoare. Nu existau săgeți indicatoare sau 
reclame care să lumineze intermitent şi să ne arate unde 
se aflau ymbrynele. Trebuia să le căutăm noi şi asta cât 
mai degrabă. Speram să avem noroc. 

Trei strigoi au alergat la zid, lăsând în urmă alti doi 
care încercau să-l stingă pe cel plin de excremente 
aprinse. L-au rostogolit de câteva ori prin praf, fără să se 
întoarcă spre noi. 

Am ales o clădire la nimereală - cea din stânga - si 
am fugit spre uşile ei. Înăuntru am dat peste o încăpere 
imensă, plină până la refuz cu ceea ce păreau şi 
miroseau a haine la mâna a doua. Am alergat pe un 
culoar mărginit de stative pline de haine din diferite 
epoci şi culturi, etichetate şi frumos aranjate. Probabil 
era o garderobă cu haine pentru fiecare buclă în care se 
infiltraseră strigoii. Mă întrebam dacă vesta tricotată pe 
care doctorul Golan o purtase la fiecare întâlnire n-a 


atarnat si ea candva in aceasta incapere. 

Dar prietenii nostri nu erau acolo si nici ymbrynele, 
aşa că am parcurs culoarul cu paşi repezi in căutarea 
unei intrări în următoarea clădire care n-avea uşi spre 
curtea exterioară. 

N-am găsit niciuna. Trebuia să riscăm si să täsnim iar 
afară. 

Ne-am dus la uşă şi am urmărit evenimentele prin 
uşa uşor crăpată. Am aşteptat cuminţi ca un soldat 
pierdut de camarazii lui să străbată curtea, 
îmbrăcându-se în mers. Când drumul a devenit liber, 
ne-am năpustit afară. 

Obiecte catapultate aterizau peste tot în jurul nostru. 
Se pare că armata lui Sharon epuizase rezerva de 
excremente şi arunca cu gunoaie, cărămizi şi leşuri de 
animale mici. Unul dintre proiectile a înjurat când a 
izbit pământul - am recunoscut un cap scofâlcit de pe 
pod care se învârtea pe loc. Dacă nu mi-ar fi galopat 
inima, as fi izbucnit într-un râs isteric. 

Am traversat curtea şi am ajuns în fata clădirii opuse. 
Usa ne dădea speranțe: era grea, metalică, iar paznicul 
ei tocmai o abandonase pentru a se duce la zid. În dosul 
ei trebuia să se afle ceva important. 

Am deschis-o şi ne-am strecurat într-un mic 
laborator, îmbrăcat în faianță albă şi care mirosea 
puternic a chimicale. Privirea mi-a fugit spre un cabinet 
plin de instrumente chirurgicale terifiante, strălucitoare, 
cu sclipiri de oțel. Din dosul pereţilor se auzea un 
zumzet puternic, bătăile de inimă disonante ale unor 
masinärii. Si mai era ceva... 

— Ai auzit? m-a întrebat Emma trăgând încordată cu 
urechea. 

Da, auzisem. Erau nişte voci care pălăvrăgeau - voci 
umane fără îndoială. Cineva a râs. 

Am făcut un schimb de priviri uluite. Emma mi-a 
întins degetul Mamei Tarana şi a aprins o flăcăruie in 


palma, apoi ne-am pus mastile. Suntem gata pentru 
orice, ne-am spus, desi, privind in urma, nu eram deloc 
pregatiti pentru grozaviile care ne asteptau. 

Am trecut prin mai multe încăperi pe care acum le 
descriu cu greu pentru ca, intre timp, am incercat sa le 
sterg din memorie. Una mai ingrozitoare ca alta. Prima 
era o sala de operaţii, cu o masă prevăzută cu nişte 
cureluşe subțiri si cámási de forță. Nişte tuburi de 
porțelan erau aliniate lângă perete, pregătite pentru 
colectarea fluidelor. Urma o zonă de cercetare, cu cranii 
micute si tot felul de oase legate de nişte aparate 
electrice pentru diverse măsurători. Pereţii erau tapetati 
cu polaroide care documentau experimente efectuate pe 
animale. Tremuram din toate încheieturile şi am 
înaintat cu mâinile la ochi. 

Dar încă nu văzusem ce era mai rău. 

În camera alăturată tocmai se desfăşura un 
experiment. Luasem prin surprindere două asistente şi 
un medic care efectuau o procedură înfiorătoare pe un 
copil. Era un băiat întins între două mese şi sub el 
fuseseră împrăştiate câteva ziare - probabil pentru 
sângele care urma să curgă. O asistentă îl ținea de 
picioare, în timp ce medicul îi cuprinse capul şi îl privea 
în ochi cu o fata împietrită. 

S-au întors şi ne-au văzut cu tot cu mästile noastre 
de protecţie şi mâna aprinsă a Emmei şi au strigat după 
ajutor, dat nu era nimeni prin preajmă care să-i audă. 
Medicul s-a repezit la o masă plină de instrumente 
ascuțite, dar Emma i-a luat-o înainte si după o 
încăierare scurtă, bărbatul s-a dat bătut şi a ridicat 
mâinile. I-am înghesuit într-un colț şi le-am poruncit să 
ne spună unde erau ținuți prizonierii. Au refuzat sá 
vorbească, aşa că le-am suflat praf anestezic in fata 
până când s-au prăbuşit pe podea. 

Copilul era ametit, dar nu părea rănit. N-am reuşit să 
scoatem de la el decât nişte scâncete când l-am întrebat 


— Esti bine? Mai sunt copii ca tine pe aici? Unde? — aşa ca 
ne-am hotărât să-l ascundem deocamdată. L-am 
înfăşurat într-un cearşaf cât să nu-i fie frig şi l-am băgat 
într-un dulapior, promitandu-i c-o să ne întoarcem dupa 
el. Speram că o să ne putem tine de promisiune. 

Camera următoare era spațioasă si aerisită, ca un 
salon de spital. Am numărat peste douăzeci de paturi 
fixate cu lanțuri de pereţi, pline cu deosebiți — adulți si 
copii — legați de paturi cu nişte curele. Niciunul nu 
părea lucid. Acele şi tuburile atârnau haotic de tălpi şi 
la capătul lor se vedeau nişte pungi care se umpleau 
rapid cu un lichid negru. 

— Îi drenează, a spus Emma cu vocea tremurândă. 

Nu voiam să ne uităm la fețele lor, dar n-aveam 
încotro. 

— Cine-i aici, cine-i aici, tu cine eşti, bâiguiam 
alergând de la un pat la altul. 

Spre ruşinea mea, speram ca niciuna dintre epavele 
astea amărâte să nu fie vreunul dintre prietenii noştri. I- 
am recunoscut pe câţiva dintre ei, pe fata telekinetică, 
Melina, pe fraţii palizi, Joel-si-Peter, separați, aşa că nu 
exista pericolul unei explozii nimicitoare. Aveau fețele 
contorsionate, muşchii incordati şi pumnii strânşi chiar 
şi în somn, ca tulburati de coşmaruri teribile. 

— Dumnezeule, a spus Emma. Uite, încearcă să se 
împotrivească. 

— Atunci hai să-i ajutăm, am spus păşind spre patul 
Melinei. 

l-am scos cu grijă acul din talpă. O picătură 
minusculă de lichid negru s-a scurs din împunsătură. 
Faţa i s-a relaxat după câteva secunde. 

— Salutare, am auzit o voce din capătul camerei. 

Ne-am întors imediat. Într-un colt se afla un bărbat 
cu picioarele incätusate. Statea ghemuit si se legäna 
rânjind, cu gura închisă şi cu ochi ca nişte cioburi 
negre, înghețate. 


Asta auzisem mai devreme prin pereti. Ecoul rasului 
sau glacial. 

— Unde sunt tinuti ceilalti? la intrebat Emma 
lasandu-se in genunchi in fata lui. 

— Păi, cum unde? Sunt aici cu toţii! i-a răspuns 
barbatul. 

— Nu, ceilalti, am spus eu. Trebuie sa fie mai multi. 

Barbatul a ras din nou, moment in care i-a iesit un 
suflu de aer îngheţat - mi s-a părut ciudat pentru că în 
cameră nu era deloc frig. 

— Păi, stai chiar deasupra lor, a spus. 

— Vorbeşte clar! am tipat la el pierzându-mi răbdarea. 
N-avem timp de glume! 

— Te rog, s-a milogit Emma. Suntem deosebiți. 
Suntem aici ca să te ajutăm, dar mai întâi trebuie să le 
găsim pe ymbryne. Unde le-au închis? În ce clădire? 

Bărbatul a repetat sacadat: 

— Stati. Chiar. Deasupra. Lor. 

Vorbele lui au creat un curent de aer înghețat care 
ne-a răcit fețele. 

Tocmai când mă pregăteam să-l apuc de haine şi să-l 
scutur, bărbatul a ridicat un brat si a arătat spre un 
obiect din spatele nostru. M-am întors şi am dat cu ochii 
de un mâner camuflat în podeaua acoperită cu gresie — 
precum şi conturul dreptunghiular al unei trape. 

Eram deasupra lor. Literalmente. 

Am alergat la mâner, l-am răsucit şi am ridicat trapa. 
Un rând de trepte metalice coborau în spirală în 
întuneric. 

— De unde ştim că spui adevărul? l-a întrebat Emma. 

— Păi, n-aveţi de unde, spuse şi chiar avea dreptate. 

— Hai să încercăm, am spus. 

Oricum, n-aveam pe unde s-o luăm decât pe unde 
venisem. 

Emma ezita şi-şi plimba privirea de la scările 
subterane la paturile din jurul nostru. Ştiam la ce se 


gândeşte, chiar daca nici nu îndrăznea să întrebe — chiar 
nu aveam timp să alergäm de la un pat la altul şi să-i 
deconectam pe toți. Trebuia să ne întoarcem după ei mai 
târziu. Speram doar să mai găsim ceva şi la întoarcere. 


* 


Emma a coborät treptele metalice si a descins in 
gaura intunecatä din podea. Inainte s-o urmez, m-am 
uitat in ochii nebunului si i-am facut semn sa nu scoata 
niciun sunet. Barbatul a ranjit si mi-a repetat gestul. 
Speram că nu glumea. Paznicii urmau să sosească in 
curând, dar daca îşi tinea gura, poate nu ne urmăreau. 
Am coborât pe scări şi am închis trapa după mine. 

Ne-am cuibărit unul lângă altul cu Emma la capătul 
scărilor în spirală şi ne-am uitat în jos. După lumina 
puternică de mai înainte a durat ceva până când ochii ni 
s-au obişnuit cu carcera subterană, scobită în stâncă. 

Emma m-a apucat de brat şi mi-a soptit la ureche. 

— Celule. 

Şi a îndreptat un deget. Într-un final, am deslusit 
contururile gratiilor unei celule. 

Ne-am furişat în jos pe scări. Spaţiul de jos a început 
să ni se dezvăluie încet: ne aflam la capătul unui hol 
subteran, de-a lungul căruia se vedeau numeroase 
celule şi, deşi nu vedeam încă cine se afla în ele, măcar 
pentru o clipă am simțit un avant de speranţă. 
Ajunseserăm. Eram în locul pe care am sperat să-l 
găsim. 

În secunda următoare am auzit tropot de bocanci pe 
hol. Adrenalina mi-a năvălit prin fiecare celulă. Un 
gardian patrula cu arma pe umăr şi pistolul la brâu. 
Încă nu ne văzuse, dar nu avea să mai dureze mult. 
Eram prea departe de trapă ca să fugim înapoi şi prea 
jos ca să sărim la el şi să ne batem, aşa că n-am putut 
decât să ne ghemuim lipiti de perete, în speranța ca 
grilajul de protecție al scării în spirală ne va ascunde. 


Dar n-aveam cum sa ramanem nevazuti. Eram 
aproape la nivelul ochilor lui. Se afla la douăzeci de paşi 
de noi, apoi la cincisprezece. Trebuia să facem ceva. 

Şi am făcut. 

M-am ridicat şi am coborât scările. M-a văzut imediat, 
dar înainte să-şi dea seama cine sunt, am început să-i 
vorbesc. 

— N-ai auzit alarma? De ce nu eşti afară? De ce nu 
aperi zidurile? i-am strigat răspicat şi autoritar. 

Înainte să se prindă că nu eram un superior de-al lui, 
am ajuns la nivelul podelei şi până să-şi scoată pistolul, 
parcursesem deja jumătate din distanța dintre noi, 
mărşăluind spre el ca un fundaş de fotbal american. L- 
am izbit cu umărul tocmai în clipa în care a apăsat de 
trăgaci. Arma a mugit şi glontul a ricoşat în spatele 
meu. Ne-am aruncat la pământ. Am făcut greşeala de a 
încerca să-l împiedic să tragă din nou în timp ce mă 
chinuiam sá împrăştii praful de la Mama Tarana - 
degetul era la mine acum - dar era pierdut undeva în 
buzunar. N-aveam destule mâini să le fac pe amândouă, 
aşa că m-a aruncat de pe el şi s-a ridicat în picioare. 
Sunt convins că aş fi murit acolo dacă n-aş fi văzut-o pe 
Emma alergând spre el cu mâinile în flăcări. Strigoiul s- 
a întors să tragă în ea. 

A reuşit să tragă o rafală, dar a tintit prea sus, 
dându-mi ocazia să mă ridic cu chiu cu vai în picioare şi 
să sar din nou la el. L-am placat şi am căzut amândoi la 
podea. Strigoiul s-a izbit cu fața de gratiile unei celule, 
în cădere, m-a lovit puternic cu un cot în fata. M-am 
învârtit pe loc şi am căzut. În clipa următoare şi-a 
ridicat arma să tragă în mine, şi nici eu, nici Emma nu 
eram suficient de aproape de el ca să-l împiedicăm. 

Dintr-odată, din întuneric a apărut o pereche de 
mâini puternice care s-au întins printre gratii şi l-au 
apucat pe gardian de păr. Capul i s-a ciocnit de gratii 
făcându-le să sune ca nişte clopoței. 


Strigoiul s-a inmuiat si s-a scurs pe podea. Apoi am 
vazut-o pe Bronwyn apropiindu-se de zabrele. S-a lipit 
cu fata de ele si a zambit larg. 

— Domnu' Jacob! Don'şoara Emma! 

Cred că niciodată nu m-am bucurat aşa de tare la 
vederea unui om. Ochii ei mari si prietenosi, barbia ei 
puternică, părul lins, castaniu - era chiar Bronwyn! Ne- 
am strecurat braţele printre gratii şi ne-am imbrätisat 
cum am putut, atât de entuziaşti si de usurati, încât am 
început sa ne bâlbâim - „Bronwyn, Bronwyn”, 
bolborosea Emma, „eşti chiar tu”. 

— Tu eşti, don'şoară Emma? a întrebat Bronwyn. Am 
tot sperat şi ne-am rugat şi, of, ce frică mi-a fost să nu 
vă prindă strigoii... 

Bronwyn ne strângea atât de tare, încât am crezut c-o 
să pleznesc. Gratiile erau foarte groase, ca nişte tuburi 
şi păreau făcute dintr-un material mai rezistent decât 
fierul — singurul motiv pentru care Bronwyn nu reuşise 
să evadeze de acolo. 

— Nu pot să... respir, a gemut Emma si Bronwyn ne-a 
dat drumul cerându-şi scuze. 

Când m-am uitat mai bine la ea am observat o 
vânătaie pe obraz şi o pată închisă la culoare — o pată de 
sânge, probabil — pe bluză. 

— Ce ti-au facut? am întrebat-o eu. 

— Nimic grav, a spus ea, dar m-au amenințat de mai 
multe ori. 

— Şi ceilalți? a întrebat Emma, panicată. Ceilalți unde 
sunt? 

— Aici! s-a auzit o voce din capătul holului. 

— Aici! s-a auzit o alta. 

Şi când ne-am întors, am văzut feţele prietenilor 
nostri lipite de gratiile celulelor aliniate pe hol. Erau toți: 
Horace şi Enoch, Hugh şi Claire, Olive, holbându-se la 
noi de pe tavanul celulei, cu spatele lipit de el - teferi si 
sănătoşi, mai putin särmana Fiona - care pierise cand 


s-a prăbuşit de pe o stâncă, în menajeria lui Miss Wren. 
Dar nu era timp de jelit. 

— O, slavă Păsării, slavă minunatei Păsări, făcătoare 
de minuni! a tipat Emma si a dat fuga să o apuce de 
mână pe Olive. Nici nu vă puteți imagina câte griji ne- 
am făcut! 

— Nici jumătate fata de câte griji ne-am facut noi! a 
spus Hugh din capătul culoarului. 

— Le-am spus c-o să veniți după noi! a zis Olive, gata 
să izbucnească în plâns. Le-am spus de o mie de ori, dar 
Enoch mi-a zis ca sunt tacanita daca cred în aşa ceva... 

— Lasă asta, acum bine ca sunt aici! a spus Enoch. 
De ce naiba ati intarziat atat? 

— Pentru numele lui Perplexus! Cum de ne-ati gasit? 
ne-a intrebat Millard. 

Era singurul pe care strigoii se obosisera să-l îmbrace 
în pijamaua în dungi, tipică puşcăriaşilor — ca să-l poată 
vedea. 

— O să vă spunem toată povestea, a zis Emma, dar 
mai întâi trebuie să le găsim pe ymbryne şi să vă 
scoatem de aici! 

— Sunt la capătul holului! a spus Hugh. După uşa 
aia mare! 

La capătul holului se vedea o uşă imensă, metalică. 
Părea groasă cât să servească drept uşă pentru o 
trezorerie, într-o bancă - sau să tina departe un suflet- 
pustiu. 

— O să aveţi nevoie de cheie, a spus Bronwyn arătând 
spre legătura de chei de la brâul strigoiului leşinat. E 
cea mare, aurie. L-am urmărit! 

M-am dus la gardian şi i-am smuls cheile de la curea. 
Apoi am rămas cu ele în mână, înmărmurit, în timp ce 
priveam când la celule, când la Emma. 

— Grăbeşte-te şi dă-ne drumul! a spus Enoch. 

— Care e cheia? am întrebat eu. 

Pe legătura de chei erau prinse vreo douăzeci de chei 


identice, in afara celei aurii. 

În curând aveau să sosească mai multi gardieni şi 
dacă stăteam să o încerc pe fiecare, aveam să irosesc 
foarte mult timp preţios. Aşa că am alergat până în 
capătul culoarului, am deschis uşa cea mare şi i-am 
strecurat cheile lui Hugh a cărui celulă era mai aproape. 

— leşi tu şi dă-le drumul şi celorlalți! am spus eu. 

— Şi stati aici până ne întoarcem după voi, a adăugat 
Emma. 

— Nici vorbă! a spus Hugh. Venim cu voi! 

N-aveam timp sa ne certăm - şi, in secret, mă 
simțeam usurat să-l aud spunând asta. După atâta chin 
pe cont propriu, mă bucuram să primesc un pic de 
sprijin. 

Cu ajutorul Emmei, am deschis uşa de la buncăr, am 
aruncat o ultimă privire spre prietenii noştri şi m-am 
furişat înăuntru. 


* 


Dincolo de uşă se vedea o camera lungă, 
dreptunghiulară, plină de mobilă utilitarä, iluminată de 
sus de nişte becuri fosforescente, verzui. Ar fi putut fi 
un birou - dar nu m-am lăsat păcălit. Pereţii erau 
buretoşi de la spuma de izolaţie fonică. Uşa era suficient 
de groasă cât să reziste unei bombe nucleare. Camera 
asta nu era în niciun caz un birou. 

În capătul ei se auzea cineva mişcându-se, dar 
vederea îmi era blocată de un dulap voluminos de acte. 
Am atins brațul Emmei şi i-am făcut semn - hai să 
mergem — si am început să înaintăm încetişor, sperând 
să luăm prin surprindere pe oricine s-ar fi aflat în dosul 
dulapului. 

Am dat cu ochii de un halat alb şi un cap de bărbat 
cu început de chelie. Sigur nu era o ymbryna. Să nu ne 
fi auzit când am deschis uşa? Nu, se pare că nu, în clipa 
aceea mi-am dat seama de ce: bărbatul asculta muzică. 


Se auzea o voce de femeie care cânta o melodie blândă, 
sinuoasă — o piesă rock veche pe care o mai auzisem, 
dar despre care nu-mi mai aminteam cum se numeşte. 
Ce ciudat, ce efect bizar — s-o aud acolo, tocmai atunci. 

Am înaintat tiptil. Cântecul răsuna suficient de tare 
cât să ne acopere sunetul paşilor. Am trecut pe lângă 
mese de scris pline de dosare şi foi. Pe o etajeră prinsă 
în perete se vedeau sute de pahare de laborator pline cu 
lichid negru în care străluceau particule argintii. Am 
zăbovit puţin cât să văd că fiecare avea eticheta lui cu 
numele victimei al cărei suflet îl conținea, scris cu litere 
mici de tipar. 

Am tras cu ochiul de după dulap şi am văzut un 
bărbat îmbrăcat într-un halat de laborator, aşezat la o 
masă cu spatele la noi. Răsfoia nişte hârtii. În jurul lui 
se afla un panoptic înfiorător de membre umane 
retezate. Un brat jupuit, cu muşchii expuşi. O coloană 
vertebrală atârnată ca un trofeu pe perete. Câteva 
organe fără sânge, aruncate pe birou ca nişte piese de 
puzzle rătăcite. Bărbatul scria ceva dând din cap, 
fredonând melodia — ceva despre dragoste şi miracole. 

Am ieşit din ascunzătoare şi ne-am apropiat de el. 
Între timp îmi amintisem şi unde mai auzisem cântecul 
ăla: la dentist, în timp ce un instrument metalic cu 
vârful ascuţit îmi scobea gingiile moi şi rozalii. 

You Make Loving Fun. 

Ne aflam la doar câțiva centimetri de el. Emma a 
întins mâna, gata s-o aprindă. Dar înainte să ajungem 
la el, bărbatul ne-a vorbit. 

Salutare! Vă aşteptam. 

Era o voce libidinoasă pe care n-o voi uita niciodată. 
Vocea lui Caul. 

Emma a stârnit flăcări care au tasnit din palmele ei 
pocnind ca nişte bice. 

— Spune-ne unde sunt ymbrynele şi poate iti crut 
viata! 


Speriat, bărbatul s-a întors în scaun. Ce-am văzut ne- 
a speriat şi pe noi: sub ochii cascati, fata îi era carne vie. 
Bărbatul ăsta nu era Caul - nu era nici strigoi — si n- 
avea cum să fie el cel care ne vorbea. Bărbatul din fata 
noastră avea buzele lipite. În mâini ţinea un creion 
mecanic şi o telecomandă mică. Pe halat avea un 
ecuson. 

Warren. 

— Hei, sper că nu vreți să-i faceți rău bătrânului 
Warren, s-a auzit din nou vocea lui Caul din acelaşi loc 
de unde venea şi muzica: din difuzoarele de pe perete. 
Deşi n-ar conta prea mult. E doar asistentul meu. 

Warren s-a lăsat moale în scaunul lui pe rotile 
uitându-se speriat la flacăra din mâna Emmei. 

— Unde eşti? a strigat Emma privind în jur. 

— Lasă asta! a spus Caul prin difuzor. Important e că 
ati venit să mă vedeți. Sunt încântat! Mi-ati usurat mult 
treaba, acum nu mai trebuie să vă vânez eu. 

— Vine o întreagă armată de deosebiți! i-a zis Emma. 
Mulțimea de la poartă e doar vârful de lance. Spune-ne 
unde sunt ymbrynele şi poate putem să rezolvăm totul 
paşnic! 

— O armată, auzi! a spus Caul râzând. Nu sunt 
destui deosebiți capabili să lupte în Londra nici cât să 
formezi un pichet de incendiu, darămite o armată 
întreagă. Cât despre ymbrynele voastre penibile, lasă 
amenințările inutile - vă arăt cu mare plăcere unde 
sunt. Warren, eşti drăguţ să le arăţi? 

Warren a apăsat un buton de pe telecomandă şi, pe o 
latură, peretele s-a dat la o parte vâjâind. Dincolo de el 
se afla un alt panou făcut din sticlă groasă care ne-a 
dezvăluit o cameră imensă, întunecată. 

Ne-am lipit de geam, cu mâinile streaşină la ochi ca 
să vedem mai bine. Am reuşit să distingem un fel de 
pivniță abandonată, plină de haine, maruntisuri, 
draperii groase şi siluete umane înmărmurite în poziţii 


ciudate. Multe dintre ele pareau jupuite, exact ca 
membrele de pe masa de scris al lui Warren. 

„O, Doamne, ce le-a făcut...” 

Ochii mei cercetau agitati întunericul şi inima imi 
galopa nebuneste. 

— E Miss Glassbill! exclamă Emma si în clipa 
următoare am văzut-o şi eu. 

Stătea într-un scaun, răsucită într-o parte, 
bărbătoasă şi cu fata inexpresivă, cu coditele împletite, 
perfect simetrice, curgându-i pe umeri. Am bătut în 
geam şi am strigat-o, dar ea doar s-a holbat la noi cu 
ochi somnorosi, fără să reacționeze la tipetele noastre. 

— Ce i-ai facut? De ce nu răspunde? am tipat eu. 

— l-am scos o bucăţică din suflet, a spus Caul. Asta 
are tendința să amorteasca putin creierul. 

— Ticalosule! a tipat Emma lovind cu pumnii în geam. 

Warren s-a retras într-un colț în scaunul lui pe rotile. 

— Jigodie cu inimă neagră, om de nimic, laşule... 

— Of, calmează-te. Nu i-am luat decât o bucăţică. 
Oricum, celelalte dădace ale voastre sunt perfect 
sănătoase, chiar dacă nu-s chiar aşa de bine dispuse. 

O lumină stridentă s-a aprins din tavan în camera 
aglomerată si dintr-odata ne-am dat seama ca 
majoritatea siluetelor erau doar manechine - da, nu 
aveau cum să fie vii — erau manechine sau nişte modele 
anatomice, aranjate ca nişte statui cu tendoanele şi 
muşchii incordati. lar printre ele se aflau şi oameni vii, 
cu căluşuri în gură, legați de scaune şi de piloni de 
lemn, clipind des din ochii deranjati de lumina 
neasteptatá. Opt sau zece - n-am avut timp să le număr 
pe toate - majoritatea bătrâne, ciufulite, dar cu un aer 
distinct. 

Erau ymbrynele noastre. 

— Jacob, sunt ele! a tipat Emma. O vezi pe Miss... 


Luminile au scăpărat si s-au stins înainte s-o vedem 
pe Miss Peregrine şi ochii mei orbiti nu mai vedeau 
nimic prin geam. 

— E şi ea acolo, a spus Caul şi a oftat plictisit. 
Pasărea voastră pioasă, doica voastră de cand erati 
bebeluşi... 

— Sora ta, am spus eu în speranța că asta îi va 
insufla un dram de omenie. 

— Nu mi-ar plăcea deloc s-o omor, a spus el, şi 
probabil nici n-o s-o fac - cu condiția să-mi dati ce-mi 
doresc. 

— Cum ar fi ce? am întrebat îndepărtându-mă de 
geam. 

— Ei, un chilipir, a spus el nonsalant. O bucăţică din 
sufletele voastre. 

— Ce?! s-a ratoit Emma. 

Eu am izbucnit în râs. 

— Ei, haideţi, lasati-ma să vă explic. Nici măcar nu 
vreau tot. Doar o picătură. Mai putin decât am luat de la 
Miss Glassbill. Da, o să va simtiti un pic ametiti, dar în 
câteva zile o să vă reveniti complet. 

— Vrei sufletul meu pentru că ai impresia c-o să te 
ajute să foloseşti Biblioteca Sufletelor, am spus eu. Şi 
astfel să dobandesti toată puterea ascunsă acolo. 

— Văd că ai stat de vorbă cu fratele meu, a răspuns 
Caul. Poate e mai bine să ştii că sunt aproape de 
destinație. După o viata întreagă de căutări, în sfârşit 
am găsit Abatonul si ymbrynele - combinaţia asta 
perfectă de ymbryne care au deschis uşa pentru mine. 
Abia atunci am aflat că mai aveam nevoie de un 
element. Un deosebit cu o abilitate specială, care nu 
prea se mai întâlneşte astăzi în lume. Eram disperat 
deja, mă gândeam că n-o să găsesc niciodată un astfel 
de om, când mi-am dat seama că nepotul unui deosebit 
s-ar putea să se potrivească perfect cu profilul pe care-l 
căutam şi că ymbrynele astea - care nu-mi mai folosesc 


la nimic - pot fi momeala. Si asa a si fost! Cred ca e 
mana sortii, baiete. Tu si cu mine o sa intram in istoria 
deosebitilor. 

— Ba n-o să facem nimic împreună, i-am spus. Daca 
pui mâna pe o astfel de putere o să transformi pământul 
într-un iad. 

— M-ai înțeles greşit, a continuat Caul. Ceea ce nu 
mă surprinde deloc; majoritatea oamenilor mă înțeleg 
greşit. Da, a trebuit să transform lumea într-un iad 
pentru cei care mi-au stat în cale, dar acum că sunt 
aproape de finiş, sunt pregătit să fiu generos. 
Mărinimos. lertător. 

Melodia care a continuat să murmure pe fundal cât 
timp Caul a vorbit s-a transformat treptat într-o piesă 
instrumentală atât de contrastantă fata de panica si 
groaza pe care o simțeam, încât m-a înfiorat. 

— În sfârşit o să trăim în pace şi înţelegere, a spus el 
pe o voce calmă şi liniştitoare, cu mine drept rege, drept 
zeul vostru. Este ordinea firească a lucrurilor în lumea 
deosebitilor. Cu mine în fruntea voastră, n-o să ne mai 
ascundem. N-o să mai stăm ca nişte laşi amarati in 
spatele fustelor ymbrynelor. Locul nostru e în capul 
mesei oamenilor. O să domnim peste întreaga lume şi 
peste popoarele ei. În sfârşit, o să moştenim ce ni se 
cuvine! 

— Dacă ai impresia c-o să ne implicăm în vreun fel în 
planul tău, a spus Emma, ţi-ai pierdut mințile. 

— Nici nu mă aşteptam la altceva din partea ta, 
fătuco, a spus Caul. Esti exact ca toți deosebitii crescuți 
de ymbryne: fără ambiţie, fără vreun simț anume - în 
afară de cel al „dreptätii”. Taci din gură când vorbesc cu 
bărbatul. 

Emma s-a înroşit la fata ca flacăra din palma ei. 

— Haide, dă-i drumul, am spus eu, încercând să i-o 
tai, gândindu-mă la restul paznicilor şi la prietenii noştri 
care moşmondeau probabil şi acum cu cheile. 


— lata oferta mea, a spus Caul. Lasati-i pe specialistii 
mei să vă opereze si după ce iau ce-mi trebuie, o sá va 
eliberez, împreună cu prietenii şi cu ymbrynele voastre. 
Oricum, n-o să mai reprezinte o amenințare pentru 
mine. 

— Şi dacă refuz? 

— Dacă nu mă laşi să vă extrag sufletele rapid şi 
nedureros, atunci sufletele-pustii o să fie extrem de 
bucuroase s-o facă în locul meu. Nu sunt tocmai vestiți 
pentru conduita lor şi, odată ce termină cu voi, mă tem 
că n-o să-i pot opri să nu treacă la ymbryne. Aşa că 
indiferent ce cale alegeţi tot o să obțin ce vreau de la voi. 

— N-o să-ţi meargă, a spus Emma. 

— Te referi la trucurile băiatului? Am auzit că a putut 
să controleze un suflet-pustiu, dar ce zici de doi, sau 
trei? Sau cinci? 

— Câţi vrei, am spus, încercând să par încrezător şi 
de neclintit. 

— Pe asta aş vrea şi eu s-o văd. Să înțeleg, deci, că 
mă refuzi? 

— Poti să înţelegi ce vrei, am spus. N-o să te ajut. 

— O, ce bine! O să mă distrez mai tare! 

L-am auzit pe Caul râzând prin asistentul lui personal 
şi apoi am tresărit la auzul unei sonerii puternice. 

— Şi acum ce-ai mai făcut? a întrebat Emma. 

Am simţit o zvâcnire puternică în stomac şi n-am avut 
nevoie de explicaţiile lui Caul ca să-mi dau seama ce 
avea să se întâmple: într-un tunel aflat sub camera 
ymbrynelor, un suflet-pustiu tocmai fusese eliberat din 
măruntaiele clădirii. Se apropia de noi, catarandu-se pe 
o ţeavă de scurgere cu capacul deschis. În scurt timp 
avea să ajungă la ymbryne. 

— A trimis un suflet-pustiu! am spus eu. O să iasă în 
camera ymbrynelor! 

— Deocamdată o să încep cu un singur suflet-pustiu, 
a zis Caul. Dacă poţi să-l controlezi, o sá te prezint si 


prietenilor lui. 

Am lovit cu pumnii in geamul despartitor. 

— Lasa-ne sa intram! 

— Cu mare placere, a spus Caul. Warren? 

Warren a apasat un buton de pe telecomanda. O 
bucata din geam, de marimea unei usi, a alunecat intr-o 
parte. 

— Ma duc! i-am spus Emmei. Tu stai aici si pazeste-l! 

— Daca Miss Peregrine e acolo, vin si eu. 

Era clar că n-aş fi avut cum să o conving să renunțe. 

— Atunci îl luăm şi pe el, i-am spus. 

Warren a încercat să fugă, dar Emma l-a prins de 
halat. 

Am alergat la uşă şi apoi în întuneric, în camera 
aglomerată, iar Emma m-a urmat cu asistentul fără 
gură care se agita în strânsoarea ei. 

Am auzit uşa de sticlă trântindu-se în urma noastră. 

Emma a înjurat. 

M-am întors să mă uit. 

Telecomanda zăcea dincolo de uşă, pe jos. Eram 
incuiati. 

* 

Eram inäuntru de doar cäteva secunde cänd 
asistentul a reuşit să se elibereze din stränsoarea 
Emmei si sä disparä in intuneric. Emma a dat sä alerge 
dupä el, dar am oprit-o - tipul nu prezenta niciun 
interes. Ce ne interesa acum era sufletul-pustiu care 
aproape cä iesise din gaurä si se pregätea sä intre in 
camera. 

Era leşinat de foame. Simteam cum ii chiorăiau 
matele, de parca ar fi fost ale mele. In doar câteva clipe 
avea sa se infrupte din ymbryne daca nu faceam ceva 
să-l oprim. Daca nu făceam ceva să-l opresc. Dar mai 
întâi trebuia să-l găsesc, şi camera era plină de vechituri 
şi de umbre, iar talentul meu de a vedea suflete-pustii 


se dovedea nefolositor. 

Am rugat-o pe Emma să facă puţină lumină. Emma a 
mărit flacăra din palmă cât a putut de mult, dar asta nu 
a făcut decât să alungească umbrele. 

Ca s-o protejez, am rugat-o să rămână lângă uşă. A 
refuzat. 

— Nu ne despartim, mi-a spus. 

— Bine, atunci nu te despărți de mine în spatele meu. 
Mult în spate. 

Măcar cu asta am reuşit s-o conving. Când am trecut 
pe lângă catatonica Miss Glassbill şi am înaintat prin 
camera, Emma a rămas câţiva paşi în urmă, cu mana 
deasupra capului ca să ne lumineze calea. Din câte îmi 
dădeam seama, camera semăna cu un spital de pe front 
— doar că nu era murdară de sânge -, cu mâini si 
picioare de oameni sectionate împrăştiate peste tot. 
Piciorul meu s-a lovit de un brat care a scos un sunet 
infundat şi s-a rostogolit mai încolo - era din ghips. Pe 
masă se vedea un trunchi. Ceva mai încolo, se vedea un 
cap într-un plin cu un lichid, cu ochii deschişi şi gura 
căscată. Părea un cap de om, dar nu foarte proaspăt. 
Ajunseserăm, se pare, în laboratorul lui Caul, în camera 
lui de tortură care servea şi drept depozit. Ca şi fratele 
lui, era un colecționar de obiecte ciudate şi 
înspăimântătoare - doar că, în timp ce Bentham era 
extrem de ordonat, Caul avea nevoie urgent de o femeie 
de serviciu. 

— Bine ati venit pe terenul dejoaca al sufletelor-pustii, 
a spus Caul şi vocea lui amplificată a răsunat cu ecou. 
Aici facem experimente cu ei, îi hrănim, îi urmărim cum 
îşi dezmembrează prada. Sunt curios ce parte din voi o 
să mănânce mai întâi? Unii încep cu ochii... un mic 
aperitiv... 

M-am împiedicat de un corp din care a scăpat un 
scâncet când l-am atins cu piciorul. Am coborât privirea 
şi am văzut fata înmărmurită de spaimă a unei femei de 


vârstă mijlocie care a clipit spre mine cu ochi agitati — 
era o ymbryna pe care n-o mai văzusem. Fara sa ma 
opresc, m-am aplecat spre ea si i-am soptit: 

— Nu vă fie teamă, o să vă scoatem de aici. 

Dar nu, mă gândeam, n-o să o scoatem; haosul ăsta 
de forme şi umbre zăpăcitoare avea să fie fundalul pe 
care o să ne dăm sufletele - Jacob cel Vechi se ridica din 
nou, prevestindu-ne moartea, imposibil de redus la 
tăcere. 

Am auzit ceva mişcându-se în fundul camerei şi apoi 
plescăitul umed al unei guri de suflet-pustiu. Era aici, 
printre noi. M-am poziționat spre el şi am rupt-o la fugă 
- m-am împiedicat, dar am rămas în picioare. Am auzit- 
o pe Emma strigând: 

— Jacob, grăbeşte-te! 

Caul a îngânat-o în boxe apoi a dat muzica mai tare: 
era o piesă energică, jovială, alienantă. 

Am mai trecut pe lângă trei sau patru ymbryne, 
legate, care se zbăteau să se elibereze, când am dat cu 
ochii de el. 

M-am oprit gafaind, ametit la vederea lui: era un uriaş 
- cu câteva capete mai înalt decât cel pe care-l 
îmblânzisem. Capatana lui atingea tavanul, cu toate că 
mergea aplecat de spate. Era la vreo şase metri de noi, 
cu gura căscată şi limbile unduindu-i-se în aer. Emma 
s-a împiedicat la vreo doi metri în fata mea şi a întins 
mâna, arătând spre ceva şi iluminând-o în acelaşi timp. 

— Acolo! Uită-te! 

Nu-l văzuse, bineînțeles, pe sufletul-pustiu, ci pe 
cineva către care monstrul se îndrepta: o femeie 
atârnată cu capul în jos, ca o jumătate de vită, cu fusta 
neagră răsfirată ca o floare deasupra capului ei. Chiar şi 
asa — chiar si pe întuneric - mi-am dat seama că era 
Miss Wren. 

Addison atârna chiar lângă ea. Se zbăteau cu căluşuri 
în gură, la nici jumătate de metru de sufletul-pustiu 


care şi-a lansat limbile înspre ei si a cuprins-o pe Miss 
Wren de mijloc, tragand-o spre falcile lui. 

— OPRESTE-TE! am tipat, mai întâi cu vocea umană 
şi apoi şi în limba al cărei înțeles te zgârie la urechi. 

Am strigat iar si iar, până când s-a oprit - dar nu 
pentru că reuşisem să pun stăpânire pe el, ci fiindcă i- 
am părut o pradă mai interesantă. 

La dat drumul ymbrynei, iar Miss Wren a început să 
se legene ca un pendul. Sufletul-pustiu şi-a îndreptat 
limbile spre mine. 

— Elibereaz-o pe Miss Wren cât timp eu îl ademenesc, 
i-am spus Emmei. 

M-am indepartat de ymbryna vorbindu-i neincetat 
bestiei, în speranța că o să-i distrag atentia si o să se 
concentreze doar pe mine. 

Închide gura. Stai jos. Intinde-te. 

S-a întors cu spatele la Miss Wren în timp ce mă 
îndepărtam - bine, bine - şi când m-am dat înapoi, a 
venit şi mai mult spre mine. 

Aşa. Bun. Şi acum? 

Mi-am strecurat mâinile în buzunare. Într-unul 
aveam ce mai rămăsese din degetul Mamei Tarana. In 
celălalt, un secret - o fiolă de ambro pe care o luasem pe 
furiş din laboratorul de alături într-un moment în care 
Emma nu fusese atentă. Am luat-o într-o clipă de 
slăbiciune, în care m-am gândit că poate nu voi putea 
face asta singur. Dacă aveam nevoie de un sprijin? 

Stai jos, am spus. Opreşte-te. 

Sufletul-pustiu a aruncat cu o limbă spre mine. M-am 
ascuns după un manechin şi limba lui s-a încolăcit în 
jurul acestuia, l-a ridicat şi a dat cu el de perete. 
Manechinul s-a făcut bucățele. 

M-am ferit şi de cea de-a doua limbă. M-am lovit cu 
fluierul piciorului de un scaun răsturnat. Limba a 
pleznit podeaua goală în locul din care fugisem. 
Sufletul-pustiu se juca cu mine deocamdată, dar în 


curând avea să mă vâneze ca să mă omoare. Trebuia să 
fac ceva - şi aveam de ales între două „ceva-uri”. 

Fiola sau degetul. 

N-aveam cum să controlez sufletul-pustiu fără să-mi 
îmbunătățesc performanţele cu ajutorul ambroziei. Pe de 
altă parte, nu puteam să împrăştii degetul zdrobit al 
Mamei Tarana şi-mi pierdusem şi masca. Dacă încercam 
să-l folosesc, mă adormeam şi pe mine; era mai mult 
decât inutil. 

Între timp o a treia limbă s-a trântit pe podea undeva 
în apropierea mea, m-am strecurat în dosul unei mese şi 
am scos fiola din buzunar. Am bâjbâit cu mâinile care 
îmi tremurau de spaimă, încercând să scot dopul. Oare 
avea să mă transforme într-un erou sau un sclav? Oare 
puteai ajunge dependent pe viata de la o singură fiola? 
Şi ce era mai rău: să ajungi dependent pe viata şi sclav, 
sau să mori şi să ajungi în stomacul sufletului-pustiu? 

Masa a fost smulsă de jos, lăsându-mă complet 
expus. Am sărit în picioare. Opreşte-te, opreşte-te, i-am 
strigat, sărind în spate de câteva ori, în timp ce sufletul- 
pustiu îşi lansa limbile spre mine, ratându-mă doar la 
câţiva centimetri. 

În cele din urmă am atins peretele cu spatele. Nu mai 
aveam unde să mă ascund. 

Am încasat o lovitură în stomac şi apoi limba care m- 
a pleznit gata să mi se încolăcească în jurul gâtului. 
Trebuia să fug, dar eram înmărmurit, îndoit de spate şi 
nu puteam să respir din cauza loviturii. Apoi am auzit 
un mârâit furios - unul care nu provenea de la sufletul- 
pustiu - ci un lătrat curajos, răsunător. 

Addison. 

Dintr-odată, limba care se întindea după gâtul meu s- 
a încordat de durere şi s-a retras. Câinele, boxerul mic 
şi curajos, o muşcase. L-am auzit mârâind si 
schelălăind în timp ce se arunca asupra unei creaturi 
invizibile de douăzeci de ori mai mare decât el. 


M-am intins pe podea, cu spatele la perete. Aerul mi-a 
năvălit in plămâni. Am scos fiola, hotărât. Eram convins 
că n-aveam nicio şansă fără ea. Am scos dopul, am 
ridicat sticluta deasupra ochilor şi mi-am dat capul pe 
spate. 

Apoi mi-am auzit numele. 

— Jacob, a răsunat o voce blândă în întuneric, la 
câțiva centimetri de mine. 

M-am întors spre locul din care se auzise vocea şi pe 
podea, în mijlocul unui morman de obiecte, am văzut-o 
pe Miss Peregrine. Era plină de vânătăi şi fusese legată, 
încerca să vorbească, vizibil ametita de durere sau de 
ceva medicamente, dar era acolo şi se uita la mine cu 
ochii ei verzi şi pătrunzători. 

— Nu, a spus ea încet. Nu face asta! 

Vocea abia i se auzea. Era ca un ecou îndepărtat. 

— Miss Peregrine! 

Am lăsat fiola jos, am pus dopul şi m-am târât cu 
chiu, cu vai lângă ea. Lângă cea de-a doua mamă a mea, 
lângă această sfântă deosebită. Căzută la pământ şi 
rănită. Poate chiar pe moarte. 

— Spuneti-mi că sunteţi bine, i-am zis eu. 

— Lasă fiola aia jos, a spus ea. N-ai nevoie de aşa 
ceva. 

— Ba da. Eu nu sunt ca el. 

Ştiam amândoi despre cine vorbesc: bunicul meu. 

— Ba da, a spus ea. Lucrul de care ai nevoie se află 
deja înăuntrul tău. Lasă jos fiola şi ia asta mai bine. 

Mi-a făcut semn spre ceva ce zăcea între noi: un tarus 
din lemn, crestat — piciorul unui scaun. 

— Nu pot, am spus eu. Nu-i de-ajuns. 

— Ba da, m-a asigurat ea. Tinteste spre ochi. 

— Nu pot, am zis din nou, dar am făcut-o. 

Am lăsat fiola jos şi am ridicat tarusul. 

— Bravo, mi-a şoptit Miss Peregrine. Şi acum, du-te şi 
fă ceva îngrozitor cu el. 


— Aşa o să fac, am spus eu, iar Miss Peregrine mi-a 
zambit, apoi i-a alunecat capul la loc pe podea. 

M-am ridicat in picioare, hotărât, cu tärusul în mana. 
În celălalt capăt al camerei, Addison şi-a înfipt colții 
într-una dintre limbile sufletului-pustiu şi se agätase de 
ea ca un cowboy în timpul unui rodeo, strângând-o între 
dinţi curajos şi märäind, în timp ce sufletul-pustiu il 
legăna dintr-o parte în alta. Emma o eliberase pe Miss 
Wren şi acum o păzea, dând orbeste din mâinile aprinse. 

Sufletul-pustiu l-a azvarlit pe Addison într-un stâlp si 
câinele a zburat cât colo. 

Am alergat spre bestie cât am putut de repede, în 
ciuda obstacolelor din drum. Dar monstrul părea mai 
interesat de Emma - ca o molie atrasă de un bec. Se 
apropia de ea, aşa că am tipat la el, mai întâi în limba 
umană - „Hei! Sunt aici!” — şi apoi în limba lui: Prinde- 
mă, ticălosule! 

Am ridicat cel mai apropiat obiect - o mână - si am 
aruncat-o înspre el. Mâna a ricoşat de pe spatele lui şi 
monstrul s-a întors cu fața spre mine. 

Prinde-mă, prinde-mä, prinde-ma! 

Pentru o clipă sufletul-pustiu mi-a părut zăpăcit, 
dându-mi suficient răgaz să mă apropii de el fără să mă 
împiedic în limbile lui. L-am înjunghiat în piept cu 
tärusul o dată, de două ori. Reactiona de parca ar fi fost 
intepat de o albină - nu mai rău de atât - şi apoi m-a 
doborât cu o limbă. 

Opreste-te, opreste-te, opreste-te! am tipat in limba lui, 
disperat să ajung in creierul lui, dar bestia părea 
blindată, complet imună la comenzile mele. Şi apoi mi- 
am amintit de deget, de ciotul acela mic ca o bucată de 
cretă din buzunarul meu. Când am încercat să bag 
mâna în buzunar, o limbă s-a încolăcit în jurul meu şi 
m-a ridicat în aer. O auzeam pe Emma - şi pe Caul — 
strigând la el să mă lase jos. 

— Nu-l mânca! a cârâit el prin difuzor. E al meu! 


In timp ce scoteam degetul Mamei Täränä din 
buzunar, sufletul-pustiu m-a aruncat în gura lui 
căscată. 

Eram prizonier între maxilarele lui, de la genunchi 
până la piept, iar colții lui mă ţineau ca în chingi 
zgâriindu-mi carnea, în timp ce fălcile i se lărgeau, gata 
să mă înghită. 

Asta avea să fie ultima mea faptă. Ultimul meu 
moment. Am zdrobit degetul în pumn şi am întins mâna 
pe ceea ce speram să fie gâtlejul monstrului. Emma îl 
lovea, îl ardea cu mâinile - şi, când era gata să închidă 
gura si să mă rupă în două cu dinţii lui ca un ferästräu, 
bestia a început să se înece. S-a îndepărtat de Emma 
împleticindu-se, ars si tuşind, retrăgându-se spre 
grilajul din podea prin care se catarase în cameră. Se 
retrăgea în cuibul lui, unde avea tot timpul din lume să 
mă devoreze. 

Am încercat să-l opresc, să strig la el (Lasă-mă să 
ies!), dar muşca şi durerea era atât de mare, încât nici 
măcar nu mai puteam gândi limpede. În final am ajuns 
la grilaj şi monstrul a alunecat prin el. Avea gura plină 
cu mine, şi nu reusea să se prindă cu limbile de barele 
de pe pereți şi se prabusea — se prabusea si se ineca, şi 
prin nu ştiu ce miracol eu eram încă viu. 

Am aterizat cu o bufnitură zdravănă. Căzătura ne-a 
aplatizat plămânii şi mai-mai să ne frângă oasele, dar, în 
cele din urmă, a împrăştiat praful cu efect sedativ pe 
care încercasem să-l îndes pe gâtul sufletului-pustiu. În 
timp ce plutea în jurul nostru ca o ninsoare, i-am simțit 
efectul, alinându-mi durerea şi amortindu-mi creierul. 
Probabil că acelaşi lucru se întâmpla şi cu monstrul 
pentru că nu mă mai muşca şi i-am simţit fălcile 
relaxate. 

Înainte să adorm, prăbuşit pe un morman de carne 
amortit şi sedat, am văzut prin particulele acelea 
plutitoare, albe, un tunel întunecat, umed şi rece, plin 


de oase. Ultimul lucru pe care l-am deslusit înainte sa 
mă las învins de efectul prafului a fost o turmă de 
suflete-pustii, cocoşate şi curioase, târându-se spre noi. 


CAPITOLUL OPT 


M-am trezit. Un lucru demn de luat in seama, avand 
in vedere situatia. Ma aflam in vizuina sufletului-pustiu 
si in jurul meu, claie peste gramada, se vedeau o 
multime de corpuri de suflete-pustii. Poate erau morti, 
sau, cel mai probabil, inhalaseră ce mai rămăsese din 
degetul mic al Mamei Täränä, rezultatul fiind un talmes- 
balmeş de corpuri imputite, sforăitoare şi aproape 
inconştiente. 

l-am mulțumit în gând Mamei Täränä şi apoi am 
început să mă întreb, tot mai neliniștit, cat timp 
zăcusem aici. O oră? O zi? Ce s-o fi întâmplat cu cei de 
sus? 

Trebuia să plec. Câteva suflete-pustii începeau, ca şi 
mine, să se dezmeticească chiar dacă erau încă ametite. 
Am făcut eforturi supraomeneşti ca să mă ridic. Se pare 
că nu fusesem rănit grav şi nici n-aveam oase rupte. M- 
am clătinat, dar mi-am recăpătat echilibrul si am 
început să-mi croiesc drum printre sufletele-pustii 
prinse ca într-o plasă. 

Unuia i-am dat un şut în cap din greşeală. S-a trezit 
mârâind şi a deschis ochii. Am înlemnit şi m-am gândit 
că dacă aş fi rupt-o la fugă, m-ar fi urmărit. Părea că mă 
văzuse — dar nu mă considera o amenințare şi nici o 
potențială masă, aşa că a închis ochii la loc. 

Mi-am văzut de drum călcând cu grijă, până când am 
trecut de covorul de suflete-pustii şi am ajuns la un 
perete. Tunelul se termina acolo. leşirea era undeva 
deasupra mea: un tobogan care ducea în sus, la un nivel 
aflat la vreo o sută de picioare, spre un grilaj ridicat şi 
apoi în camera ticsită cu lucruri. Pe tobogan se vedeau 
şi câteva prize de prindere, dar distanța între ele era 
prea mare, fiind destinate limbilor acrobatice ale 


sufletelor-pustii, nu picioarelor si mainilor unui om. Am 
facut 0 pauza si m-am uitat in sus la cercul de lumina 
din departare, sperand ca o sa vad o fata prietenoasa, 
dar de strigat n-am îndrăznit să strig. 

Am început să sar cu disperare, încercând să mă agat 
de peretele dur şi de primul dispozitiv de prindere. Nu 
ştiu cum, dar am reuşit. M-am tras în sus. Brusc, mă 
aflam la peste trei metri de pământ. (Cum naiba 
reuşisem?) Am sărit din nou şi am ajuns la următorul 
mâner - şi apoi la următorul. Mă cataram pe tobogan, 
iar picioarele mă aruncau mai sus şi mâinile mi se 
întindeau mai mult decât aş fi crezut că era posibil — ce 
nebunie! - si iată-mă sus unde am scos capul, 
împingându-mă în cameră. 

Şi nici măcar nu gâfâiam cine ştie ce. 

Am aruncat o privire înjur, am văzut flacăra Emmei şi 
am alergat spre ea pe podeaua plină de obstacole. Am 
încercat s-o strig, dar nu puteam să formez cuvintele. 
Nu conta — o vedeam, pe partea cealaltă a geamului, în 
birou. Îl vedeam şi pe Warren, legat de scaunul în care 
stătuse Miss Glassbill şi când m-am apropiat de el, a 
scos un geamăt temător şi s-a răsturnat cu scaunul. 
Apoi fețele lor s-au întors spre uşă, bănuitoare si cu 
privirea atintita asupra mea - Emma, Miss Peregrine si 
Horace, iar în spatele lor, restul prietenilor mei şi 
ymbrynele. Erau toți acolo, vii şi frumoşi. Fusesera 
eliberați din celulele lor ca apoi să nimerească într-o 
nouă capcană, în spatele uşii blindate a lui Caul, 
departe (deocamdată) de strigoi, dar captivi. 

Mă priveau cu fete speriate şi cu cât mă apropiam mai 
mult de uşa de sticlă, cu atât păreau mai ingroziti. Eu 
sunt, încercam să le zic, dar cuvintele nu-mi ieşeau cum 
trebuie şi prietenii mei au făcut un salt înapoi. 

Sunt eu, Jacob! 

Dar în loc de graiul uman, s-a auzit un mârâit răguşit 
şi trei limbi lungi şi grase, legănându-se în aer în fața 


mea, mi-au tasnit din gura cand am incercat sa vorbesc. 
Şi apoi am auzit un prieten - Enoch, era Enoch - rostind 
cu voce tare ceea ce imi dădusem si eu seama: 

— E un suflet-pustiu! 

Nu, nu sunt! am încercat să spun, nu sunt — dar toate 
indicau exact contrariul. Nu ştiu cum, dar devenisem 
unul dintre ei, muşcat fiind, mă transformasem, ca un 
vampir, sau poate că m-au mâncat şi m-am reîncarnat — 
O, Doamne! O, Doamne, imposibil... 

Am încercat să-mi întind mâinile spre ei, să fac un 
semn prin care să mă recunoască, acum că limba mea 
nu mai colabora cu mine, dar tot ce reuşeam să întind 
erau limbile. 

Îmi pare rău, îmi pare rău, nu ştiu cum să gestionez 
chestia asta. 

Emma a dat un pumn în aer, orbeste — şi m-a atins. 
Am simțit o durere neaşteptată, arzătoare. 

Şi apoi m-am trezit. 

Din nou. 

Sau, mai bine zis, m-am trezit din cauza durerii pe 
care o simțeam în tot trupul - trupul meu uman, rănit, 
care zăcea în continuare în întuneric printre fălcile 
vlăguite ale unui suflet-pustiu adormit. Şi totuşi, eram 
şi sufletul-pustiu de deasupra lui, retrăgându-mi rapid 
în gură limba rănită şi îndepărtându-mă împleticit de 
uşă. Cumva eram prezent simultan în două corpuri şi 
minţi, al meu şi al sufletului-pustiu, şi mi-am dat seama 
că eram stăpân pe amândouă - puteam să ridic brațul, 
şi pe al sufletului-pustiu, puteam să întorc capul, şi pe 
cel al sufletului-pustiu şi puteam să fac toate astea fără 
să rostesc comenzi — ajungea să le formulez în gând. 

Fără să-mi dau seama - fără să mă străduiesc in mod 
conştient - controlasem sufletul-pustiu la un asemenea 
nivel (vedeam cu ochii lui, simțeam prin epiderma lui), 
încât, pe moment, am crezut că eu eram sufletul-pustiu. 
Dar începusem să conştientizez distincţia dintre noi. Eu 


eram băiatul acesta failibil, rănit, adâncit in vizuina 
monstrului, înconjurat de creaturile somnoroase. 
Incepeau să se trezească - toţi, în afară de cel care má 
cărase în fălci (avea atâta praf în organism încât poate 
urma să doarmă ani întregi) — si să se ridice în capul 
oaselor, dezmortindu-se. 

Dar nu păreau interesați să mă ucidă. Mă urmăreau, 
tacuti şi atenţi. Se adunaseră în jurul meu în semicerc, 
ca nişte copii cuminţi care se pregăteau să audă o 
poveste înainte de culcare. Aşteptau un semnal. 

M-am rostogolit dintre fălcile monstrului care ma 
cărase până acolo şi am alunecat pe podea. Puteam să 
stau în capul oaselor, dar eram prea rănit să stau în 
picioare. Ei însă puteau să se ridice. 

Ridicati-va! 

N-am spus-o, nici macar n-am gandit-o, cred. Am 
simtit de parca as fi facut-o, doar ca n-o facusem eu, ci 
ei. Fiecare suflet-pustiu s-a ridicat in picioare, exact in 
acelasi timp. Era ceva uluitor, desigur, si totusi, eram 
netulburat. Ma relaxam, perfect constient de abilitatile 
mele. Ceva ce a făcut să ne inchidem minţile simultan si 
să le punem în funcțiune din nou împreună - un soi de 
reboot colectiv — crease un soi de armonie între noi, 
permitandu-mi sa explorez miezul inconştient al 
talentului meu, precum şi pe cel al mintilor bestiilor din 
fata mea, luându-i prin surprindere. 

lar acum erau ai mei. Nişte marionete pe care puteam 
să le controlez prin nişte sfori invizibile. Dar până unde 
se întindea puterea mea? Existau limite? Câţi puteam sa 
controlez simultan, separat? 

Ca să aflu, am început să mă joc. 

Am culcat sufletul-pustiu din camera de deasupra. 

S-a culcat. 

(Am decis să-i consider băieți.) 

I-am pus pe cei din fata mea să sară. 

Au sărit. 


Aveam de-a face cu două grupuri distincte, 
singuraticul de sus şi cei din fața mea. Am încercat să-i 
controlez şi individual, punându-l pe unul să ridice 
mâna, fără ca ceilalți să-i urmeze exemplul. Ca atunci 
când încerci să mişti un singur deget de la picior — greu, 
dar nu imposibil — dar am învăţat totul destul de repede. 
Cu cât eram mai putin conştient de efortul meu, cu atât 
era mai uşor. Reuşeam să-i manevrez imaginandu-mi 
doar sarcina pe care voiam s-o execute. 

I-am trimis spre mormanul de oase din capătul 
tunelului, i-am pus să culeagă oasele cu limbile şi să le 
arunce de la unul la altul: mai întâi, doar unul, apoi 
două, apoi trei şi patru, acumulând tot mai multe 
sarcini până când am ajuns la şase. Abia când i-am 
spus celui de sus să facă nişte sărituri pe loc cu 
forfecare, aruncătorii de oase au început să le scape din 
mâini. 

Nu cred că mă laud dacă spun că mă descurcam 
remarcabil de bine. Un talent înnăscut, aş putea spune. 

Îmi dădeam seama că dacă mă antrenam mai mult, 
puteam să devin chiar genial. Puteam să joc în ambele 
echipe într-un meci de baschet între suflete-pustii. 
Puteam să-i pun să execute fiecare rol în parte din Lacul 
Lebedelor. Dar nu aveam timp de exersat; trebuia să mă 
mulțumesc cu ce ştiam să fac acum. Aşa că i-am adunat 
în jurul meu, l-am pus pe cel mai puternic să mă ridice 
şi să mă ia în spinare şi, unul câte unul, mica mea 
armată monstruoasă a început să se catare pe tobogan 
şi să urce în camera de sus. 


* 


Becurile din tavan fusesera din nou aprinse in camera 
aglomerată si la lumina lor puternică am văzut ca 
singurele corpuri de pe jos erau manechine şi modele 
anatomice - ymbrynele nu se mai aflau acolo. Peretele 
de sticlă din camera de observaţie a lui Caul fusese tras 


la loc. Le-am spus sufletelor-pustii să rămână în spate, 
în afară de cel pe care călăream, după care mi-am 
strigat prietenii — de data asta cu vocea mea obişnuită. 

— Sunt eu! Jacob! 

S-au năpustit spre uşă. Faţa Emmei era încadrată de 
fețele celorlalți. 

— Jacob! 

Vocea îi era inabusita în spatele geamului. 

— Traiesti! 

Dar cand s-au uitat la mine, expresia de pe fata ei s-a 
schimbat de parca n-ar fi inteles ce vede. Asta fiindca 
eram in spinarea sufletului-pustiu si Emma credea ca 
plutesc deasupra podelei. 

— E in regulă, i-am spus. Sunt călare pe un suflet- 
pustiu! am strigat şi i-am pleznit umărul ca să arăt că 
stăteam pe ceva solid si cärnos. Îl controlez cu 
desăvârşire - la fel si pe ceilalți. 

I-am trimis pe ceilalți unsprezece în fata şi le-am spus 
să bată din picioare ca să-şi anunţe prezența. Prietenii 
mei au rămas cu gurile căscate de uimire. 

— Eşti chiar Jacob? a întrebat Olive. 

— Cum adică „îi controlezi”? m-a întrebat Enoch. 

— Ai sânge pe cămaşă! a spus Bronwyn. 

Au deschis uşa de sticlă doar cât să ne auzim. Le-am 
explicat cum am căzut în vizuina sufletelor-pustii, că 
mai-mai să mă rupă în două, că am amortit şi am 
adormit şi că m-am trezit cu douăsprezece bestii, toate 
sub controlul meu. lar ca sá le demonstrez că spuneam 
adevărul, le-am spus sufletelor-pustii să-l ridice pe 
Warren cu scaun cu tot şi să-l arunce în sus de câteva 
ori, învârtindu-l, până când copiii au izbucnit în urale şi 
Warren in gemete - mai avea putin şi vomita. Până la 
urmă le-am spus să-l pună jos. 

— Dacă n-aş fi văzut-o cu ochii mei, n-aş fi crezut, a 
spus Enoch. Nici într-un milion de ani! 

— Esti fantastic! am auzit o voce subtirica şi am dat 


cu ochii de Claire. 

— Lasă-mă să ma uit la tine, am spus eu, dar cand 
m-am apropiat de usa crăpată, Claire a fugit. 

Chiar daca erau impresionati de abilitatile mele, le 
venea greu să-şi înfrângă instinctul caracteristic fiecărui 
deosebit, care le spunea să se ferească de sufletele- 
pustii — şi probabil că nici mirosul nu-mi era de prea 
mare ajutor. 

— Nu vă fac nimic, am spus. Promit! 

Olive s-a apropiat imediat de uşă. 

— Mie nu mi-e frică, a spus ea. 

— Nici mie, a spus Emma. Mă duc eu prima. 

Emma a păşit prin crăpătură şi a pornit spre mine. L- 
am pus pe sufletul-pustiu să îngenuncheze şi am reuşit 
cumva s-o imbrätisez. 

— Scuze, deocamdată nu pot să stau în picioare, am 
spus eu, cu fața lipită de obrazul ei, atingându-i părul 
moale cu pleoapele. 

Nu era de ajuns, dar pentru moment, trebuia să mă 
mulțumesc cu atât. 

— Eşti rănit. 

Emma s-a tras mai în spate ca să mă vadă mai bine. 

— Ai tăieturi peste tot. Şi sunt adânci... 

— Nu le simt. Am praf peste tot... 

— Asta înseamnă că eşti amortit, nu şi vindecat. 

— O să mă gândesc la asta mai târziu. Cât timp am 
stat acolo jos? 

— Câteva ore, a şoptit ea. Am crezut c-ai murit. 

Mi-am sprijinit fruntea de a ei. 

— Dar ţi-am făcut o promisiune sau nu-ți mai 
amintesti? 

— Trebuie să-mi mai faci o promisiune. Nu ma mai 
speria în halul ăsta! 

— O să încerc. 

— Nu. Promite-mi! 

— Când toate astea se vor termina, o să-ți fac câte 


promisiuni vrei. 

— Sa stii ca n-o sa uit, a spus ea. 

Miss Peregrine a aparut in usa. 

— Ar fi bine sa veniti aici, amandoi. Si lasati afara 
bestia aia, va rog! 

— Miss P, am spus eu. Ati început sa mergeţi! 

—Da, incep sa-mi revin, a raspuns ea. Am fost 
crutata pentru ca am ajuns aici mai tarziu si datorita 
unor nepotisme din partea fratelui meu. Dar nu toate 
ymbrynele au avut norocul meu. 

—Nu te-am crutat, surioara, a rasunat din tavan o 
voce tunătoare - era Caul, din nou, prin difuzor. Am 
pastrat delicatesele la urma! 

— Taci odată din gură! a strigat Emma. Când o sa te 
găsim, sufletele-pustii ale lui Jacob o să te mănânce de 
viu! 

Caul a râs. 

— Má îndoiesc. Esti mai puternic decât mi-am 
imaginat, copile, dar nu te lăsa păcălit. Sunteţi 
înconjurați şi n-aveţi pe unde să ieşiţi. Ati întârziat 
inevitabilul, atâta tot. Dar dacă renuntati acum, aş 
putea sa crut câţiva dintre voi... 

Cu o pleznitură scurtă din limbi, le-am ordonat 
sufletelor-pustii să smulgă difuzoarele de pe tavan şi să 
dea cu ele de podea. Vocea lui Caul a amuţit în timp ce 
în jurul meu săreau cabluri şi piese din sistemul audio. 

— Când îl găsim, a spus Enoch, aş vrea să-i smulg 
unghiile înainte să-l omorâm. Aveţi vreo problemă cu 
asta, careva? 

Atâta timp cât mă lăsați să trimit un detaşament 
de albine în nasul lui... a zis şi Hugh. 

— Noi nu facem din astea, le-a reamintit Miss 
Peregrine. Cand se va fi terminat totul, o să-l 
condamnăm, conform legii ymbrynice, la închisoare pe 
viață într-o buclă corecțională. 

— Dar asta nu mai e la fel de distractiv, s-a smiorcăit 


Enoch. 

Miss Peregrine i-a aruncat o privire nimicitoare. 

I-am spus sufletului-pustiu să mă lase sa cobor şi, cu 
ajutorul Emmei, am şontâcăit până la uşă şi am intrat 
în camera de observație. Prietenii mei erau toți acolo - în 
afara Fionei. Aliniate de-a lungul pereţilor sau 
odihnindu-se pe scaune de birou, am văzut fete palide, 
speriate, urmärindu-mä. Ymbrynele. 

Dar pana sa ajung la ele, prietenii mei mi-au taiat 
calea. M-au coplesit cu imbratisari sprijinindu-mi corpul 
fragil. M-am sprijinit pe ei. Nu mai simtisem ceva la fel 
de frumos de mult timp. Apoi a aparut si Addison, 
topaind in doua labe ranite, si m-am eliberat de 
imbratisari ca să-l salut. 

— Ea doua oară cand ma salvezi, i-am spus, 
punându-mi mâna pe capul lui îmblănit. Cum te-aş 
putea răsplăti? 

— Poţi să începi prin a ne scoate din bucla asta 
nenorocită, a mârâit el. Îmi pare rău că am traversat 
podul ăla! 

Toţi ceilalți au izbucnit în râs. Poate pentru că era 
câine, dar oricum, Addison n-avea niciun filtru la gură. 
Mereu spunea exact ce-i trecea prin minte. 

— Schema aia cu camionul a fost printre cele mai 
curajoase chestii pe care le-am văzut vreodată, i-am zis. 

— M-au prins din clipa în care am intrat în complex. 
Mă tem că v-am dezamăgit pe toți. 

S-a auzit o bubuitură neasteptata şi puternică 
dindărătul uşii blindate. Camera s-a zgältäit. Câteva 
obiecte mici au căzut de pe etajere. 

— Strigoii încearcă să arunce uşa în aer, ne-a explicat 
Miss Peregrine. Se chinuie de ceva timp. 

— O să ne ocupăm noi de ei, i-am spus. Dar mai întâi, 
aş vrea să ştiu dacă mai există cineva pe aici. Lucrurile 
o să scape de sub control când o să deschidem uşa aia, 
aşa că trebuie să ştiu dacă mai există deosebiți în 


complexul asta care trebuie salvati; nu vreau sa uit de ei 
când pornim la bătălie. 

Întunericul şi haosul erau atât de mari, încât am 
hotărât sá fac apelul. I-am strigat pe fiecare de câte 
două ori ca sá mă asigur că sunt toți prezenți. Apoi i-am 
întrebat de deosebitii răpiți din castelul înghețat al lui 
Miss Wren: clovnul (aruncat în prăpastie, ne-a spus 
Olive printre suspine, pentru că refuzase să execute 
ordinele strigoilor), contorsionistul (lăsat la metrou, într- 
o stare foarte gravă), Melina, cea cu puteri telekinetice (o 
văzusem sus, leşinată, cu sufletul drenat) şi fraţii palizi 
(în aceeaşi stare ca si Melina). Si mai erau câțiva copii 
salvați de Miss Wren: băiatul cu aspect anonim, cu 
pălăria trasă pe ochi si fata cu părul vâlvoi, 
îmblânzitoarea de şerpi. Bronwyn a spus că i-a văzut 
când au fost conduşi într-o altă clădire a complexului 
unde se mai aflau şi alți deosebiți. 

La urmă le-am numărat pe ymbryne. Am trecut-o în 
revistă pe Miss Peregrine, desigur - copiii nu se 
clintiseră de lângă ea de când se reuniseră. Aveam 
atâtea să ne spunem! Tot ce ni s-a întâmplat de când 
ne-am despărțit. Tot ce s-a întâmplat cu ea de când ne- 
am despărțit. Cu toate că n-aveam timp să stam de 
vorbă, am reuşit totuşi să schimbăm câteva emoţii, cand 
ni s-au întâlnit privirile în treacăt. Se uita la mine şi la 
Emma cu o oarecare mândrie şi uimire. Am încredere în 
tine, spuneau ochii ei. 

Dar Miss Peregrine nu era singura ymbrynă pentru 
care trebuia să ne facem griji, oricât de mult ne-am fi 
bucurat s-o revedem. În total erau douăsprezece. Miss 
Peregrine ne-a prezentat prietenelor ei: Miss Wren, pe 
care Emma o eliberase, era rănită, dar vorbea coerent. 
Miss Glassbill se holba in gol, în felul ei vag si 
nepasator. Cea mai in varsta, Miss Avocet, care nu mai 
fusese vazuta din clipa in care a fost rapita din 
Cairnholm, impreuna cu Miss Peregrine, statea pe un 


scaun de langa usa. Miss Bunting, Miss Treecreeper si 
alte cateva ymbryne se agitau in jurul ei, aranjandu-i 
niste paturi pe umeri. 

Aproape toate pareau speriate, o trasatura complet 
nespecifică ymbrynelor. Stiau că rolul lor era să ne 
conducă şi să ne protejeze, ca orice adult, dar stătuseră 
în captivitate mai multe săptămâni şi văzuseră şi 
trecuseră prin nişte grozăvii care le-au provocat răni 
iremediabile. (Şi nici nu erau la fel de convinse ca 
prietenii mei că puteam să controlez douăsprezece 
suflete-pustii, şi se țineau departe de făpturile mele, atât 
de departe cât le permitea mărimea camerei.) 

În fundul camerei se mai afla cineva pe care nu-l 
strigasem pe nume: un bărbat cu barbă, mic de statură, 
care stătea tăcut lângă ymbryne şi ne urmărea prin 
ochelarii lui cu lentile negre. 

— Şi el cine mai e? am întrebat. Un strigoi? 

Bărbatul a părut indignat. 

— No! 

Şi-a smuls ochelarii şi ne-a arătat ochii zdrobiți. 

— Sunt ieel! a spus cu un puternic accent italian. 

Pe masa de lângă el se vedea o carte mare cu coperte 
de piele şi bărbatul a arătat spre ea, de parcă asta ne-ar 
fi indicat cine e. 

Am simțit o mana pe brat. Era Millard, invizibil acum, 
fără hainele de puşcăriaş. 

— Permite-mi să ţi-l prezint pe cel mai renumit 
cartograf temporal al lumii, a spus cu evlavie. Jacob, el e 
Perplexus Anomalous. 

— Buongiorno, a spus Perplexus. Ce mai faci? 

— E o onoare să vă cunosc. 

— Da, este, a spus el ridicând nasul. Chiar este. 

— Ce caută aici? i-am şoptit lui Millard. Si cum de 
mai este încă în viață? 


—Caul l-a gasit intr-o bucla din secolul XIV in 
Venetia, despre care nu stia nimeni nimic. Dar e aici de 
doua zile, iar asta inseamna ca foarte curand ar putea 
sa imbatraneasca pe repede inainte. 

Din cate am inteles, Perplexus se afla in pericolul de-a 
imbatrani foarte repede pentru că bucla in care trăise 
era mult mai veche decât cea în care ne aflam acum şi 
diferența de ani dintre bucle avea să-l ajungă din urmă 
la un moment dat. 

— Sunt cel mai mare fan al dumneavoastră! a spus 
Millard. Am toate hărțile... 

— Da, da, mi-ai mai spus. Grazie. 

— Dar asta nu explică ce caută aici, a zis Emma. 

— Perplexus a scris în jurnalele lui despre Biblioteca 
Sufletelor, ne-a spus Millard, iar Caul l-a căutat, l-a 
răpit şi l-a obligat să-i dezvăluie unde e. 

— Am jurat cu sânge să nu zic nimic, a zis Perplexus 
amărât. Acum sunt blestemat pe veci! 

— Vreau să-l duc înapoi în bucla lui înainte să 
îmbătrânească, a intervenit Millard. Nu vreau să fiu 
responsabil pentru moartea celei mai mari comori vii a 
lumii deosebite! 

Dindărătul uşii s-a mai auzit o bubuitură, de data 
asta mai mare şi mai puternică decât cea de dinainte. 
Camera s-a cutremurat şi câteva firicele de vopsea s-au 
scuturat de pe tavan. 

— O să facem tot ce ne stă în putință, dragul meu, i-a 
zis Miss Peregrine. Dar mai întâi, trebuie să ne ocupăm 
de câteva lucruri mai urgente. 


* 


Am incropit repede un plan de actiune: sa deschidem 
brusc usa cea grea şi să folosim sufletele-pustii ca să 
eliberăm drumul. Ne lipseam de ei dacă mureau, păreau 
în stare perfectă de funcţionare şi legătura mea cu ei 
devenea tot mai puternică. Cât despre riscuri — la asta 


nu îndrăzneam să mă gândesc. Sigur că aş fi vrut să-l 
găsim pe Caul, dar prioritatea noastră era să ieşim din 
complex in viata. 

Mi-am adus sufletele-pustii în camaruta. Ceilalți le-au 
făcut loc, lipindu-se cu spatele de pereți şi astupändu-si 
nasurile în timp ce fapturile trecură în fata lor înghesuiți 
lângă uşa cea groasă. Cel mai mare a îngenuncheat şi 
m-am urcat din nou la el în spate. A trebuit să mă aplec 
ca să nu mă lovesc cu capul de tavan. 

Auzeam vocile strigoilor de pe coridor. Era clar că se 
pregăteau să mai pună o bombă. Am hotărât să 
aşteptăm să explodeze înainte să ieşim, aşa că am 
rămas pe poziţii şi am aşteptat. O tăcere apăsătoare s-a 
aşternut peste cameră. 

Până la urmă, Bronwyn a întrerupt aşteptarea 
încordată: 

— Eu zic că domnul Jacob ar trebui să ne spună 
ceva. 

— Ca de pildă? am spus întorcându-mi sufletul- 
pustiu ca să-i vad pe toţi. 

— Păi, te pregăteşti să ne conduci într-o luptă, a zis 
Bronwyn. Ceva ca un conducător adevărat. 

— Ceva insufletitor, a spus Hugh. 

— Ceva care să ne alunge fricile, a zis Horace. 

— Câtă presiune pe capul meu, am spus simtindu-ma 
cam sfios. Nu ştiu daca asta o să vă facă să vă simtiti 
mai putin speriați, dar e ceva la care m-am tot gândit. 
Deşi nu vă cunosc decât de vreo două, trei săptămâni, 
am impresia că ne cunoaştem de multă vreme. Sunteţi 
cei mai buni prieteni pe care i-am avut vreodată. Şi e 
ciudat când mă gândesc că acum două luni eram acasă 
şi nici nu ştiam că existati. Si încă îl mai aveam pe 
bunicul. 

De afară s-au auzit voci înfundate şi bufnitura unui 
obiect metalic, scăpat pe jos. 

Am continuat, mai tare. 


— Mi-e dor de bunicul meu în fiecare zi, dar un 
prieten foarte destept mi-a spus odata ca toate se 
întâmplă cu un motiv. Daca nu l-aş fi pierdut, nu v-as fi 
găsit. Aşa ca, am pierdut o parte din familie ca să găsesc 
o alta, aş putea spune. Oricum, aşa mă simt alături de 
voi. Ca într-o familie. Ca unul de-al vostru. 

— Chiar eşti unul de-al nostru, a spus Emma. Eşti 
familia noastră. 

— Te iubim, Jacob, a zis Olive. 

— A fost grozav să te cunoaştem, domnule Portman, a 
spus Miss Peregrine. L-ai fi făcut foarte mândru pe 
bunicul tău. 

— Mulţumesc, am spus emoționat si un pic jenat. 

— Jacob? Pot să-ți dau ceva? s-a auzit vocea lui 
Horace. 

— Bineînţeles. 

Ceilalți şi-au dat seama că era ceva personal, aşa că 
au început să murmure între ei. 

Horace s-a apropiat cât a putut de sufletul-pustiu, 
tremurând uşor, şi mi-a întins o bucată pătrată de 
material. M-am întins după ea de pe spatele sufletului- 
pustiu şi am luat-o. 

— E un fular, a spus Horace. Miss P a reuşit să-mi 
facă rost pe furiş de o pereche de andrele, aşa că l-am 
croşetat cât am stat în celulă. Am făcut-o mai mult să 
nu înnebunesc acolo. 

Fam mulțumit şi am despäturit fularul. Era un fular 
simplu, cenuşiu, cu ciucuri la capete, dar era bine 
lucrat şi fusese brodat cu monograma mea într-un colt: 
JP. 

— Uuaau, Horace, €... 

— Nu e o operă de artă. Dacă aş fi avut la mine 
manualul de tricotat, aş fi putut face unul mai frumos. 

— E super, am spus eu. Dar de unde ştiai c-o să ne 
revedem? 

— Am avut un vis, a spus el zâmbind sfios. O să-l 


porti? Stiu ca nu e frig, dar poate... ca sa-ti poarte 
noroc? 

— Sigur că da, am spus şi l-am înfăşurat cu stângăcie 
în jurul gâtului. 

— Nu, aşa n-o să stea. Uite aşa. 

Mi-a arătat cum să-l împăturesc la jumătate şi cum 
să fac o buclă în jurul gâtului prin care să petrec partea 
mai lungă, încât fularul s-a strâns exact cât trebuie şi 
capetele libere atârnau frumos pe cămaşă. Nu era chiar 
o armură demnă de o bătălie, dar nici nu mă încurca cu 
nimic. 

Emma s-a apropiat ruşinoasă. 

— Şi în afară de moda bărbătească ai mai visat ceva? 
l-a întrebat pe Horace. Ca de pildă unde se ascunde 
Caul? 

Horace a scuturat din cap. 

— Nu, dar am avut un vis fascinant despre timbre. 

N-a apucat să ne spună mai multe pentru că s-a auzit 
un zgomot de pe coridor, de parcă o maşină de gunoi s- 
ar fi ciocnit de perete, o izbitură înăbuşită care ne-a 
scuturat până în măduva oaselor. Uşa mare de buncăr 
de la capătul camerei s-a deschis, aruncând bucăți de 
balamale şi srapnel în pereţii opusi. (Din fericire, nimeni 
nu stătea în raza exploziei.) A urmat un interval gol 
până să se aşeze praful şi să ne dezmeticim. Apoi, prin 
tiuitul din urechi, am auzit o voce amplificată: 

— Trimite-l afară singur pe băiat si nu päteste nimeni 
nimic! 

— Nu ştiu de ce, dar nu-i cred deloc, a spus Emma. 

— Normal că nu, a zis Horace. 

— Nici să nu te gândeşti, domnule Portman, m-a 
avertizat Miss Peregrine. 

— Nu mă gândeam, am răspuns eu. Sunteţi pregătiți? 

A urmat un murmur de voci aprobatoare. Am mânat 
sufletele-pustii spre ambele laturi ale uşii. Stăteau cu 
fălcile căscate şi limbile pregătite de asalt. Tocmai mă 


pregateam să lansez atacul-surpriză cand am auzit 
vocea lui Caul prin difuzoarele de pe hol: 

— Le controlează pe sufletele-pustii! Retragerea, 
soldați! Poziţii de apărare! 

— Lua-l-ar naiba! a tipat Emma. 

Sunetul bocancilor în retragere a umplut coridorul. 
Atacul nostru surpriză fusese dat în vileag. 

Venise vremea să-mi folosesc arma secretă. În loc să 
mă simt tensionat înainte de atac, simțeam exact 
opusul: o detaşare a eului meu, complet şi prezent, în 
timp ce conştiinţa mea se relaxa si se dedubla printre 
sufletele-pustii. Şi apoi, în timp ce eu şi prietenii mei am 
rămas în urmă, creaturile au început să sară peste uşa 
zimtata, avariată şi au ieşit pe hol. Acolo au rupt-o la 
fugă mârâind, cu fălcile căscate, corpurile lor invizibile 
trasând urme adânci în praful lăsat de explozie. Strigoii 
trăgeau în direcţia lor. Ţevile pustilor lor scăpătau, şi 
apoi băteau în retragere. Gloantele au trecut suierand 
prin uşa smulsă din cadru şi s-au izbit în pereţii 
camerei în care eu şi ceilalți încercam să ne adăpostim. 

— Spune-ne când! a strigat Emma. leşim la ordinul 
tău! 

Mintea imi zburătăcea într-o mie de direcții în acelaşi 
timp. Abia reuşeam să scot vreun cuvânt ca să-i 
răspund. Eram unul cu ei, cu sufletele-pustii de pe hol, 
şi de fiecare dată când vreunul încasa vreun glonț, 
carnea mea se înfiora de durere. 

Limbile noastre îi ajunseră din urmă: erau strigoii 
care nu alergaseră suficient de repede şi cei curajoşi- 
dar-proşti care rămăseseră în urmă ca să se lupte cu 
noi. l-am luat la pumni, i-am dat cu capul de pereți si 
câțiva dintre noi s-au oprit — aici am încercat să-mi 
decuplez simțurile - ca să-şi infiga dinţii în ei, 
inghitindu-le armele, reducandu-i la tăcere, lăsându-i in 
urmă spintecati şi cu gurile căscate. 

Câţiva dintre strigoi au scăpat prin trapă. Alții n-au 


fost atat de norocosi si cand s-au oprit din urlat, am 
eliberat scările de cadavrele lor. Am simțit două suflete- 
pustii murind, semnalele lor devenind tot mai şterse în 
capul meu iar conexiunea s-a pierdut. Apoi, coridorul 
era liber. 

— Acum! i-am spus Emmei, ăsta fiind cel mai 
complex discurs de care mă simțeam în stare în acel 
moment. 

— Acum! a strigat Emma către restul grupului. Pe 
aici! 

Mi-am condus sufletul-pustiu spre mijlocul 
coridorului, agăţat de gâtul lui ca să nu cad. Emma s-a 
alăturat celorlalți, aliniati în spatele meu, folosindu-si 
mâinile aprinse pe post de semnalizator. Ne-am năpustit 
pe hol, cu batalionul format din monştri in fata si 
armata de deosebiți în spate. Primii din linie erau şi cei 
mai puternici şi mai curajoşi: Emma, Bronwyn şi Hugh, 
urmați de ymbryne şi de morocănosul de Perplexus care 
a insistat să care după el şi Harta Zilelor, grea ca un 
pietroi. Ultimii erau copiii mai mici, cei timizi şi cei 
răniți. 

Coridorul mirosea a praf de puşcă şi sânge. 

— Nu vă uitaţi! am auzit-o pe Bronwyn strigând in 
timp ce treceam pe lângă cadavrele strigoilor. 

I-am numărat în timp ce alergam: cinci, şase, şapte 
strigoi întinşi lângă cele două suflete-pustii. Erau cifre 
încurajatoare, dar oare câți erau in total? Patruzeci, 
cincizeci? Îmi făceam griji gândindu-mă că erau prea 
multi care trebuiau omorâți şi prea multi dintre noi care 
trebuiau protejaţi şi că, odată ajunşi la suprafață, 
puteam fi coplesiti, încercuiți şi intimidati. Trebuia sa 
ucid cat mai multi strigoi înainte sa tasneasca la 
suprafață, înainte ca bătălia să devină una sortită 
eşecului. 

Constiinta mea s-a strecurat din nou în minţile 
sufletelor-pustii. Primul urcase pe scările în spirală şi 


iesise prin uşa cu trapă - în clipa următoare, o durere 
cumplită şi apoi întuneric. 

Fusese surprins în ambuscadă la ieşire. 

I-am spus celui din spatele lui să-i ridice cadavrul şi 
să-l folosească drept scut. Cadavrul absorbi o ploaie de 
gloanțe şi sufletul-pustiu avansă prin cameră, în timp ce 
frații săi săreau unul câte unul prin trapa din spatele 
lui. Trebuia să-i scot repede prin gaură ca să-i 
îndepărtez de deosebitii care zaceau pe paturile de 
spital. După ce ne-am fluturat limbile de câteva ori, 
strigoii din apropiere au fost doboräti, in timp ce restul 
au rupt-o la fugă. 

Mi-am trimis sufletele-pustii după ei cât timp eu şi 
prietenii mei am ieşit prin trapă. Eram atât de multi, 
atâtea mâini, încât nu-mi făceam griji că n-o să avem 
timp să-i deconectăm pe semenii noştri de la aparatele 
care le drenau sufletele. Ne-am împrăştiat şi ne-am 
apucat de treabă. Cât despre nebunul în lanțuri şi 
băiatul pe care l-am ascuns în dulap, ne-am gândit că 
erau mai în siguranță aici, decât alături de noi. Aveam 
să ne întoarcem dupa ei. 

Între timp, sufletele-pustii rămase în viata îi fugăreau 
pe strigoii care năvăliseră spre ieşirea din clădire. 
Strigoii trăgeau orbeşte în urma lor, în timp ce goneau 
spre adăpost. l-am apucat cu limbile de glezne si am 
reuşit să le punem piedică la vreo doi, trei care, atunci 
când soldaţii mei i-au ajuns din urmă, şi-au găsit 
moartea într-un mod îngrozitor. 

Un strigoi se ascunsese după o tejghea unde mesterea 
la o bombă. Un suflet-pustiu l-a smuls de acolo, l-a 
făcut pachet cu tot cu bombă şi l-a aruncat în camera 
alăturată. Bomba a explodat câteva secunde mai târziu. 
Constiinta mea a pierdut legătura cu un alt suflet- 
pustiu. 

Strigoii s-au împrăştiat şi peste jumătate dintre ei au 
fugit, plonjând prin ferestre şi uşi de serviciu. Ne 


scăpau; cursul luptei se schimba. Între timp 
terminaserăm şi cu deosebitii tintuiti la pat şi eram 
aproape de sufletele-pustii al căror număr scăzuse la 
opt, dacă-l luam în considerare şi pe cel pe care 
călăream. Ne aflam chiar lângă ieşire, în camera cu 
oribilele instrumente chirurgicale şi aveam câteva 
alternative. I-am întrebat pe cei aflați lângă mine - 
Emma, Miss Peregrine, Enoch şi Bronwyn. 

— Ce facem, folosim sufletele-pustii drept acoperire şi 
alergam spre turn? 

Puteam să vorbesc din nou, pentru ca numărul 
sufletelor-pustii de care trebuia să tin cont scăzuse. 

— Sau continuăm lupta? 

În mod surprinzător răspunsul a fost unanim. 

— Nu ne putem opri acum, a zis Enoch stergandu-si 
mâinile murdare de sânge. 

— Dacă ne oprim, vor continua să ne vâneze la 
nesfârşit, a spus Bronwyn. 

— N-o să facem asta, a spus un strigoi rănit, ghemuit 
pe podea, în apropierea noastră. O să semnăm un tratat 
de pace! 

— Am mai încercat o dată în 1945, i-a răspuns Miss 
Peregrine. N-a valorat nici cât hârtia igienică pe care a 
fost scris. Trebuie să ne continuăm lupta, copii. S-ar 
putea să nu mai avem o astfel de şansă. 

Emma a ridicat o mana cuprinsă de flăcări. 

— Haideţi să ardem locul ăsta până în temelii. 


* 


Mi-am trimis sufletele-pustii afară, in curte, 
ordonându-le să-i vâneze pe strigoii rămaşi. Dar au fost 
prinşi într-o nouă ambuscadă şi am mai pierdut unul. 
În afară de cel care mă căra pe mine, toți ceilalți au 
încasat cel putin un glonț de căciulă, dar în ciuda 
rănilor, păreau în continuare în plină forță. Sufletele- 
pustii erau foarte rezistenți — aflasem asta pe pielea mea, 


de mai multe ori. Pe de alta parte, strigoii fugeau 
speriati, dar asta nu insemna ca-i puteam scoate din 
calcul. Faptul că nu ştiam unde erau ii făcea si mai 
periculosi. 

Am incercat sa-mi tin prietenii in cladire si am trimis 
sufletele-pustii să recunoască terenul, dar deosebitii 
erau agitati şi plini de elan, dornici să se arunce în 
luptă. 

— Dati-va din calea mea! striga Hugh încercând sa 
treacă de Emma şi de mine, cei care blocam uşa. 

— Nu-i drept ca Jacob să facă totul! a spus Olive. Ai 
omorât cam jumătate dintre strigoi până acum, dar să 
ştii că şi eu îi urăsc cel putin la fel de tare ca tine! Şi-i 
urăsc de mai mult timp — de aproape o sută de ani! Asa 
că, haide, lasă-ne să trecem! 

Avea dreptate: copiii trebuiau să se elibereze de o ură 
veche de un secol şi eu încercam să culeg toți laurii. Era 
şi lupta lor şi n-aveam dreptul să le stau în cale. 

— Dacă chiar vrei să ajuţi, i-am spus lui Olive, uite ce 
aş vrea să faci... 

Treizeci de secunde mai târziu, eram afară, în curtea 
deschisă, iar Horace si Hugh o inaltau pe Olive în aer cu 
ajutorul unei frânghii legate de mijloc. În scurt timp, 
Olive a devenit spionul nostru de la înălțime şi a început 
să ne strige informaţii pe care sufletele-pustii limitați la 
deplasarea pe sol n-ar fi avut cum să le adune. 

— La dreapta sunt doi, chiar în spatele sopronului 
mic, alb! Şi încă unul pe acoperiş! Şi câțiva aleargă spre 
zidul cel mare! 

Nu se împrăştiaseră în cele patru zări, ci erau aici, în 
spatele curții. Cu putin noroc încă puteau fi ajunşi din 
urmă. Mi-am convocat cele şase suflete-pustii rămase. 
Am trimis patru dintre ei într-o falangă care urma să 
mărşăluiască în fața noastră şi doi în spate, pe post de 
ariergardă, în caz de atacuri din spate. Asta ne permitea 
mie şi prietenilor mei să cercetăm spaţiul dintre cele 


două plutoane şi să-i omoräm pe strigoii care ar fi 
patruns prin zidul format din suflete-pustii. 

Am pornit la mars spre marginea curtii. In spinarea 
sufletului-pustiu, mă simțeam ca un general călare care 
îşi conducea trupele în luptă. Emma se afla chiar lângă 
mine şi ceilalți deosebiți ne urmau îndeaproape: 
Bronwyn culegea cărămizi desprinse drept muniţie, 
Horace şi Hugh stăteau agatati de frânghia lui Olive, 
Millard nu se dezlipea de Perplexus care a dat drumul 
unei serii de obscenitati în italiană, folosind Harta 
Zilelor drept scut. În spate, ymbrynele fluierau şi 
scoteau ciripituri şi cârâituri puternice în încercarea de- 
a recruta nişte prieteni inaripati care să se alăture 
cauzei noastre, numai că Pogonul Dracului era o zonă 
atât de moartă încât nu prea se aflau pe acolo păsări 
sălbatice. Miss Peregrine se ocupa de Miss Avocet şi de 
celelalte ymbryne afectate de detenţie. N-aveam unde să 
le lăsăm; trebuiau să ne urmeze pe câmpul de luptă. 

Am ajuns la marginea curţii, într-un perimetru 
deschis de aproximativ cincisprezece metri. Se afla o 
singură clădire acolo care ne despartea de zidul extern. 
Era o construcție ciudată, cu acoperiş de pagodă şi uşi 
înalte, ornamentate, în care văzusem intrând mai mulți 
strigoi. Conform spuselor lui Olive, aproape toţi strigoii 
rămaşi în viață se adăpostiseră în clădirea aceea mică. 
Într-un fel sau altul, trebuia să-i scoatem din ascunziş. 

Complexul era cuprins de o linişte stranie. Nu se mai 
vedea nici picior de strigoi. Am rămas în spatele unui zid 
de protecţie stabilind următoarea mişcare. 

— Ce fac acolo? am întrebat eu. 

— Încearcă să ne ademenească pe teren deschis, a 
spus Emma. 

— Nicio problemă. Trimit sufletele-pustii. 

— Dar n-o să rămânem descoperiți? 

— Nu ştiu dacă avem de ales. Olive a numărat cel 
putin douăzeci de strigoi care au intrat acolo. Trebuie să 


trimit destule suflete-pustii ca sa-i coplesesc numeric, 
altfel unul cate unul vor fi macelariti. 

Am respirat adanc. M-am uitat la chipurile incordate 
care stateau in fata mea. Am expediat sufletele-pustii, 
unul cate unul, ordonandu-le sa se deplaseze tiptil prin 
curtea deschisa, in speranta ca astfel vor putea incercui 
cladirea fara sa fie vazuti. 

Planul părea să funcționeze: clădirea avea trei uşi si 
am reuşit să plasez câte un suflet-pustiu la fiecare 
intrare, iară ca vreun strigoi să-şi arate fața. Sufletele- 
pustii păzeau uşile, în timp ce eu trăgeam cu urechea cu 
ajutorul lor. Se auzea cineva vorbind cu voce tare, dar 
nu reuşeam să disting cuvintele. Apoi o pasăre a fluierat 
şi sângele mi-a înghețat în vene. 

Înăuntru mai erau şi alte ymbryne. Altele decât cele 
pe care le cunoşteam. 

Ostatice. 

Dar dacă era aşa, de ce nu încercau strigoii să 
negocieze cu noi? 

Planul meu original fusese să sparg toate cele trei uşi 
şi să năvălim înăuntru. Dar dacă aveau ostatici — si mai 
ales daca era vorba de ymbryne - nu puteam risca sa 
iau decizii pripite. 

Am hotărât să sacrific un suflet-pustiu şi să-l trimit în 
inspecție; si pentru că toate ferestrele aveau jaluzelele 
trase însemna că trebuia să-l pun să intre pe uşă. 

L-am ales pe cel mai pricăjit. l-am spus să-şi întindă 
limba dominatoare. Şi-a plimbat limba pe butonul uşii, 
apoi l-a apucat. 

— O să trimit unul înăuntru, am spus eu. Numai 
unul, ca să arunce o privire. 

Sufletul-pustiu a învârtit încet butonul. Am numărat 
în gând până la trei şi sufletul-pustiu a deschis uşa. 

S-a aplecat şi şi-a apropiat ochiul negru de crăpătură. 

— Mă uit înăuntru. 


Prin ochiul lui vedeam o bucata de perete, plina cu 
nişte colivii, toate grele, negre, de diferite mărimi si 
forme. 

Sufletul-pustiu a deschis şi mai mult uşa. Am văzut 
mai multe colivii şi păsări, unele în afara lor, prinse cu 
lanțul de nişte bare de lemn, altele, înăuntru. 

Dar nici urmă de strigoi. 

— Ce vezi? m-a întrebat Emma. 

Nu era timp de explicaţii, trebuia sá actionam. Am 
pus toate sufletele-pustii să deschidă uşile şi să se 
năpustească înăuntru. 

Era plin de păsări care cârâiau speriate. 

— Păsări! am spus eu. Camera e plină de ymbryne! 

— Ce? a exclamat Emma. Şi strigoii unde sunt? 

— Nu ştiu. 

Sufletele-pustii se suceau, se învârteau, adulmecau 
aerul şi cercetau fiecare colt şi crăpătură. 

—Nu se poate! a spus Miss Peregrine. Toate 
ymbrynele răpite sunt aici. 

— Şi atunci păsările astea ce sunt? am întrebat eu. 

Apoi, una din ele a început să cânte pe o voce 
ragusita de papagal: 

— Aleargă, iepure, aleargă! 

Atunci mi-a picat fisa: nu erau ymbryne. Erau 
papagali. Şi ticăiau. 

— LA PĂMÂNT, TOATĂ LUMEA! am tipat şi ne-am 
aruncat cu toţii pe burtă în spatele zidului curții; 
sufletul-pustiu aruncându-se în spate m-a tras şi pe 
mine cu el. 

Am dat să-mi chem sufletele-pustii de lângă uşi, dar 
papagalii-bombă au explodat înainte să le transmit 
comanda, zece dintr-un foc, ştergând clădirea de pe fata 
pământului si sfärtecändu-mi sufletele-pusti cu o 
bubuiturä teribilä. In timp ce curtea s-a umplut de 
pământ, cărămizi şi bucăţi din pereţii clădirii - care 
cădeau peste noi - am simțit semnalele soldaților mei 


stingandu-se pe rand, in afara de unul. 

Un nor de fum şi de pene s-a risipit peste zid. 
Deosebitii si ymbrynele erau pline de pământ si tuseau, 
verificându-se între ei. Eram în stare de şoc, sau ceva 
asemănător - cu ochii atintiti pe rămăşiţele terciuite ale 
unui suflet-pustiu. Mintea mea se chinuise timp de o 
oră să facă loc celor douăsprezece suflete-pustii, iar 
moartea lor subită crease un vid derutant care m-a făcut 
să mă simt ametit şi neaşteptat de nefericit. Dar 
situaţiile la limită tind să ne ajute să ne concentrăm pe 
lucrurile cu adevărat importante şi ce a urmat m-a făcut 
să mă ridic în capul oaselor, împreună cu ultimul suflet- 
pustiu. 

Dindărătul zidului se auzeau voci care strigau toate 
odată - era un strigăt de luptă măreț şi din ce in ce mai 
puternic - cu tropotul a o mie de bocanci la un loc pe 
fundal. Prietenii mei erau cu toții inlemniti şi se uitau la 
mine, incruntati şi ingroziti. 

— Ce-i asta? a întrebat Emma. 

— Stai să văd, am spus şi m-am târât de lângă 
sufletul-pustiu ca să arunc o privire peste marginea 
zidului. 

Hoarda de strigoi înainta spre noi de dincolo de 
pământul fumegând. Douăzeci dintre ei erau adunați 
într-un grup şi alergau cu puştile şi pistoalele ridicate. 
Ochii şi dinţii albi le străluceau. Nu fuseseră răniți de 
explozie; probabil stătuseră ascunşi într-un adăpost de 
sub pământ. Fuseseräm atraşi într-o cursă, iar 
papagalii-explozibili erau doar prima verigă dintr-un 
lanț. După ce ne lăsaseră fără cele mai eficiente arme, 
strigoii se pregăteau pentru atacul final. 

Ceilalți s-au panicat când au aruncat o privire peste 
zid şi au văzut hoarda care alerga spre noi. 

— Ce facem? a tipat Horace. 

— Luptăm! i-a răspuns Bronwyn. Le arătăm de ce 
suntem în stare! 


— Nu, trebuie să fugim cât mai putem, a zis Miss 
Avocet. 

Uitându-mă la spinarea ei îndoită şi la fața brăzdată 
de riduri, cu greu mi-o puteam imagina fugind de 
cineva. 

— Nu ne putem permite să pierdem mai multe vieți 
deosebite! 

— Mă scuzati, dar îl întrebam pe Jacob, a spus 
Horace. Până la urmă, el ne-a adus până aici... 

Prima reacție a fost sá mă uit la Miss Peregrine pe 
care o consideram autoritatea suprema. Miss P m-a 
privit în ochi şi a dat aprobator din cap. 

— Da, a spus ea. Cred ca domnul Portman ar trebui 
să decidă. Dar repede, altfel strigoii o să ia decizia aia in 
locul tău. 

Am fost cât pe-aci să protestez. Sufletele-pustii 
muriseră cu toţii - în afară de cel de sub mine - dar mi- 
am dat seama că aşa îmi sugera Miss Peregrine că are 
încredere în mine, cu sau fără suflete-pustii. Oricum, 
era evident ce aveau de făcut. Deosebitii nu mai 
fuseseră niciodată atât de aproape să distrugă strigoii şi 
ştiam că dacă fugeam acum, şansa asta ar fi putut să 
dispară pentru totdeauna. Prietenii mei păreau speriați, 
dar hotărâți - gata, îmi părea mie, să-şi rişte vieţile 
pentru această unică şansă de a şterge de pe fața 
pământului scursurile acelea de strigoi. 

— Luptăm, am spus eu. Am ajuns prea departe ca să 
ne dăm bătuți acum. 

Cei care voiau să fugă - dacă era vreunul - nu 
spuseră nimic. Nici măcar ymbrynele, obligate de 
jurământ să ne apere, nici măcar ele nu s-au împotrivit. 
Ştiau ce soartă ne aştepta dacă strigoii ne prindeau din 
nou. 

— Aşteptăm semnalul tău, a spus Emma. 

Am întins gâtul şi am aruncat o privire peste zid. 
Strigoii se apropiau rapid, ajunseseră la doar trei metri 


de noi. Dar îi voiam mai aproape - atât cat sa le zburam 
armele din mana. 

S-au auzit focuri de arme. Apoi un tipat ascutit venit 
de sus. 

— Olive! a strigat Emma. Au inceput sa traga in Olive! 

Saraca fată rămăsese atârnată acolo. Strigoii trăgeau 
la țintă asupra ei, în timp ce ea se zvârcolea şi dădea din 
braţe şi picioare ca o stea de mare. N-aveam timp s-o 
tragem înapoi, dar nu puteam nici s-o lăsăm acolo ca pe 
o ţintă vie. 

— Haideţi să le dăm ceva mai palpitant în care să 
tragă, am spus eu. Sunteţi gata? 

Răspunsurile lor au räsunat cu ecou, toate 
aprobatoare. M-am catarat din nou în spatele garbovit al 
sufletului-pustiu. 

— HAIDETI! am strigat. 

Sufletul-pustiu a sărit în picioare, cât pe-aci să mă 
arunce, după care a plonjat înainte ca un cal de cursă la 
semnalul pistolului care dă startul. Am täsnit din 
spatele zidului, cu mine şi sufletul-pustiu în frunte, iar 
prietenii mei şi ymbrynele mă urmau îndeaproape. Am 
scos un strigăt de război, nu atât ca să-i sperii pe 
strigoi, ci mai degrabă ca să scap de frica ce mi se 
strecura pe sub piele, şi prietenii mei au facut şi ei 
acelaşi lucru. Strigoii se protapira şi, pentru o secundă, 
păreau că nu ştiu ce să facă: să alerge mai departe sau 
să tragă în noi. Asta mi-a permis să parcurg o distanță 
considerabilă pe spatele sufletului-pustiu. 

Dar nu le-a luat mult timp să se hotărască. S-au 
oprit, şi-au proptit puştile de umăr ca un pluton de 
execuție si au slobozit o ploaie de gloanţe. Au trecut pe 
lângă mine şuierând, ciupind pământul şi făcându-mă 
să tresar de durere când s-au înfipt în sufletul-pustiu. 
M-am rugat în gând să nu-i fi atins vreun organ vital si 
m-am ascuns în spatele lui, silindu-l să alerge mai 
repede si să-şi folosească limbile ca nişte picioare 


suplimentare ca sa mareasca viteza. 

Sufletul-pustiu a acoperit distanța rămasă in doar 
câteva secunde, urmat îndeaproape de prietenii mei. În 
clipa următoare ne-am trezit în mijlocul lor, într-o luptă 
corp la corp, şi avantajul ne aparținea. Mă concentram 
să smulg armele din mâinile strigoilor, în timp ce 
deosebitii îşi foloseau talentele. Emma dădea din mâini 
de parcă ar fi învârtit nişte bâte aprinse, rupând 
rândurile strigoilor. Bronwyn arunca în ei cu cărămizile 
pe care le adunase şi-i lovea pe strigoi cu pumnii goi. 
Albina singuratica a lui Hugh adunase între timp câțiva 
prieteni care, aclamati de Hugh (,Tintiti ochii, baieti!”), 
începură sá roiască deasupra strigoilor si să se 
napusteasca brusc asupra lor, de cate ori aveau ocazia. 
La fel si ymbrynele, transformate in pasari dupa primul 
foc. Miss Peregrine era cea mai fioroasa, ciocul ei imens 
si ghearele ei alungandu-i pe strigoi, dar pana si micuta 
şi colorata Miss Bunting s-a făcut utilă, trăgând un 
strigoi de păr şi ciugulindu-i capul suficient de tare cât 
să-şi rateze tinta. Claire a profitat de ocazie să sară in 
sus şi să-l muşte de umăr cu gura ei mare din spate, 
plină de dinţi ascuțiți. Enoch a contribuit si el, scoțând 
de sub cămaşă trei omuleti din lut, cu furculite pe post 
de picioare şi cuțite în loc de braţe, si pe care i-a pus sa 
cresteze gleznele strigoilor. Între timp, Olive ne dădea 
sfaturi de sus. 

— În spatele tău, Emma! Vezi că-si scoate pistolul, 
Hugh! 

Dar, în ciuda ingeniozitatii noastre, eram coplesiti 
numeric; în plus strigoii se luptau de parcă ar fi vrut să- 
şi salveze vieţile — ceea ce nu era de mirare. 

Ceva tare m-a pocnit peste cap - patul unei puşti - si 
am rămas pe spatele sufletului-pustiu, atârnând o 
secundă fără vlagă, iar lumea a început să se învârtă în 
jurul meu. Miss Bunting a fost prinsă şi aruncată la 
pământ. Era un adevărat haos, un haos însângerat şi 


oribil, iar strigoii cästigau teren, obligandu-ne sá ne 
retragem. 

Şi apoi, din spatele meu, am auzit un răget cunoscut. 
Simturile începeau să mi se trezească din nou si cand 
m-am uitat în spate, l-am văzut pe Bentham, galopând 
spre câmpul de luptă călare pe ursul lui vârcolac. 

— Salutare, tinere! a strigat el şi mi s-a alăturat. Ai 
nevoie de ajutor? 

Înainte să apuc să-i răspund, sufletul-pustiu de sub 
mine a mai încasat un glonț. Acesta a trecut prin gâtul 
lui şi mi-a atins pulpa, trasând o linie însângerată pe 
pantalonii mei rupti. 

— Da, va rog! am tipat eu. 

— PT, l-ai auzit pe băiat! a spus Bentham. UCIDE-!! 

Ursul s-a aruncat in lupta, dand din laba-i uriasa, si 
dărâmând strigoii ca pe nişte popice. Unul i-a tăiat calea 
şi l-a împuşcat pe PT în piept cu un pistol mic. Dar tot 
ce-a reuşit să facă a fost să-l enerveze pe urs care l-a 
ridicat pe strigoi şi l-a azvarlit cât colo. În scurt timp, cu 
ajutorul sufletului-pustiu şi a ursului lui Bentham, 
strigoii au început să bată în retragere. După ce am pus 
la pământ destui cât să fie evident că erau mai puțini 
decât noi, strigoii au spart rândurile şi au luat-o la 
sănătoasa. Nu erau mai multi de zece. 

— Nu-i lăsaţi să scape! a strigat Emma. 

Am luat-o pe urmele strigoiului pe jos, în aer, călărind 
pe un urs şi pe un suflet-pustiu. l-am alergat printre 
ruinele fumegânde ale casei cu papagali, peste pământul 
plin de rozătoare catapultate de armata lui Sharon, spre 
o poartă cu boltă, construită în zidul exterior. 

Miss Peregrine tipa la noi din aer, lansând atacuri 
fulger asupra strigoilor. Pe unul l-a dărâmat ciupindu-l 
de ceafă, dar asta, împreună cu atacul albinelor lui 
Hugh, i-a făcut pe ceilalți nouă să alerge şi mai repede. 
Câştigau teren şi sufletul-pustiu era tot mai obosit, 
sângerând din mai multe răni. 


Strigoii goneau orbeste, iar hersa de fier a portii s-a 
ridicat inaintea lor. 

— Opreste-i! am strigat eu, sperand ca Sharon si 
gloata lui de agitatori aveau să ma audă de dincolo de 
poarta. 

Şi apoi mi-a venit o idee: podul! Mai aveam un suflet- 
pustiu - cel ascuns sub pod. Dacă puteam sá pun 
stăpânire pe el, aveam şanse să-i prind pe strigoii ăştia. 

Dar nu. Strigoii apucaseră să treacă prin poartă şi 
alergau spre pod, iar eu eram mult în urma lor. Până să 
trec de poartă, sufletul-pustiu de pe pod aruncase deja 
cinci dintre ei pe Strada Fumegândă, unde se mai afla 
doar un mic grup de dependenţi de ambrozie. Cei patru 
care nu apucaseră să treacă erau blocaţi la capătul 
podului, stând la rând să fie aruncați şi ei. 

În timp ce sufletul-pustiu pe care-l călăream a 
început să alerge pe pod, l-am simțit pe celălalt apărând 
pe radarul meu. Îi ridica pe cei trei sau patru şi se 
pregătea să-i arunce peste pod. 

Opreşte-te, i-am spus tare, în limba lui. 

Sau cel putin, am crezut că-i spun asta, dar se pare 
ca ceva s-a pierdut la traducere, poate ca ,opreste-te” 
sună ca „aruncă-i” pe limba sufletelor-pustii. Asta 
pentru ca, in loc sa se opreasca in mijlocul gestului si 
sa-i puna inapoi pe cei trei strigoi speriati si care dadeau 
din picioare pe capatul de pod, sufletul-pustiu le-a dat, 
pur şi simplu, drumul. (Ce ciudat!) 

Toţi deosebitii de dincoace de gaura din pod si drogatii 
de pe cealaltă parte s-au adunat să-i vadă căzând, 
urlând şi gâfâind până în pâcla verzuie şi sulfuroasă de 
jos, după care - plooop! - strigoii au plonjat in raul 
clocotitor şi au dispărut. 

Au răsunat chiuituri din ambele parti şi o voce 
ragusita pe care am recunoscut-o imediat: 

— Aşa le trebuie. Oricum nu prea lăsau bacşiş! 

Era unul din cele două capete de pe pod care 


rămăseseră în tepusa. 

— Nu ţi-a spus maică-ta să nu te scalzi cu stomacul 
plin? a spus celălalt. AŞTEAPTĂ DOUĂZECI DE 
MINUTE! 

Strigoiul rămas singur pe partea noastră şi-a aruncat 
arma şi a ridicat brațele, predându-se, în timp ce colegii 
lui care scăpaseră, dispărură rapid în norul de cenuşă 
pe care o stârniseră. 

Ne-am uitat după ei. Nu mai aveam cum să-i 
prindem. 

— Cât ghinion, a spus Bentham. Sunt de ajuns câțiva 
ca să creeze haos. 

— Ai dreptate, fratele meu, deşi, sinceră să fiu, nu mi- 
am dat seama că ti-ar păsa cât negru sub unghie de ce 
se întâmplă cu noi. 

Ne-am întors şi am văzut-o pe Miss Peregrine păşind 
înspre noi, redevenită om, cu un şal aruncat modest 
peste umeri. Îl privea pe Bentham drept în ochi cu o 
expresie scârbită şi neprietenoasă. 

— Bună, Alma! Sunt încântat să te văd! a spus el cu 
un entuziasm exagerat. Şi, sigur, aş vrea... 

Şi-a dres vocea cu un aer stângaci. 

— Ei, bine, eu sunt motivul pentru care ati scăpat din 
închisoare! Haideţi, copii, spuneţi-i! 

— Domnul Bentham ne-a ajutat mult, am recunoscut 
eu, deşi nu prea voiam sá mă bag între doi frați certati. 
În cazul ăsta, iti mulțumesc, desigur, a spus Miss 
Peregrine pe un ton distant. O sa am grijă să instiintez 
Consiliul Ymbrynelor de aportul tău. Poate li se va părea 
de cuviință să-ți usureze sentința. 

— Ce sentință? a întrebat Emma aruncând o privire 
severă spre Bentham. 

Bărbatul s-a strâmbat. 

— Am fost exilat. Doar nu crezi că aş trăi în văgăuna 
asta dacă aş fi bine-venit în alte bucle. Mi s-a înscenat 
totul, am fost acuzat pe nedrept de... 


— Coluziune, a spus Miss Peregrine. Colaborare 
secretă cu inamicul. Trădare după trădare. 

— Pe vremea aceea eram agent dublu, Alma, am 
încercat să-l store pe frate-tău de informaţii. Doar ţi-am 
mai explicat! 

Se schimonosea, cu palmele întinse ca un cerşetor. 

— Ştii bine că am toate motivele să-l urăsc pe Jack! 

Miss Peregrine a ridicat o mână ca să-l oprească. Mai 
auzise povestea asta şi nu mai voia s-o audă încă o dată. 

— Când l-a trădat pe bunicul tău, mi-a spus ea, am 
zis, gata, asta a fost ultima picătură. 

— Ala a fost un accident, a spus Bentham dându-se 
înapoi. 

— Atunci ce-ai făcut cu suul extras de la el? l-a 
întrebat Miss Peregrine. 

— L-am injectat subiecților mei pe care făceam 
experimente! 

Miss Peregrine a clătinat din cap. 

— Am făcut inginerie inversă pe experimentul tău. Le- 
ai administrat suul de la vite, ceea ce nu poate însemna 
decât că l-ai păstrat pe Abe pentru tine. 

— Ce afirmaţie absurdă! a izbucnit Bentham. Asta i-ai 
spus şi Consiliului? De asta putrezesc aici, nu-i aşa? 

Nu-mi dădeam seama dacă se prefăcea că-i surprins 
sau chiar era. 

— Ştiam că te simți amenințată de inteligența mea si 
de capacitatea mea superioară de lider. Dar n-aş fi 
crezut că te-ai putea cobori atât încât să spui asemenea 
minciuni ca să mă dai la o parte... Ştii câți ani m-am 
chinuit să extirp năpasta asta adusă de consumul de 
ambrozie? Ce nevoie as avea de suul bietului om? 

— Acelaşi lucru pe care-l vrea fratele nostru de la 
tânărul domn Portman, a spus Miss Peregrine. 

— Nici măcar n-o să mă sinchisesc să neg acuzaţia ta. 
Îmi doresc doar ca ceața asta plină de prejudecăţi sá se 
ridice ca să vezi şi tu adevărul: sunt de partea ta, Alma, 


si asa a fost mereu. 

— Eşti de partea celui care-ţi serveşte propriului 
interes pe moment. 

Bentham a suspinat şi ne-a aruncat mie şi Emmei o 
privire de câine bătut. 

— La revedere, copii. Mi-a făcut o deosebită plăcere să 
vă cunosc. O să mă duc acasă acum; salvarea vieților 
voastre l-a supus la un bir greu pe mosul ăsta. Dar sper 
că o să ne reîntâlnim într-o zi, când directoarei voastre o 
să-i vină mintea la cap. 

Şi-a dus degetele la pălărie şi însoţit de ursul lui a 
luat-o prin mulțime, spre complex şi turn. 

— Ce dramatic, am mormăit eu, deşi imi era putin 
milă de el. 

— Ymbrynelor! a strigat Miss Peregrine. Fiți cu ochii 
pe el! 

— Chiar i-a furat sufletul lui Abe? a întrebat-o Emma 
pe Miss Peregrine. 

— Fără dovezi nu putem fi siguri. Dar dacă am aduna 
laolaltă toate mârşăviile pe care le-a comis, ar trebui să-l 
condamnam la mai mult decât o viata petrecută în exil. 

Expresia împietrită de pe fata ei a dispărut încet, 
urmărindu-l cu privirea în timp ce se îndepărta. 

— Frații mei mi-au dat o lecţie dură. Nimeni nu te 
poate rani mai tare decât oamenii la care tii. 


* 


Vantul si-a schimbat directia, trimitand spre noi 
norul de cenuşă care facilitase evadarea strigoilor. 
Ajunsese la noi atât de repede, încât nici n-am apucat 
să reactionam; aerul din jurul nostru urla si ne intepa, 
iar lumina zilei se stingea văzând cu ochii. Fâlfâiri 
puternice din aripi au răsunat când ymbrynele s-au 
transformat în păsări şi s-au ridicat deasupra furtunii. 
Sufletul-pustiu pe care îl călăream s-a lăsat în 
genunchi, şi-a lăsat capul jos, încercând să-şi protejeze 


fata cu limbile libere. Spre deosebire de prietenii nostri 
el era obişnuit cu furtunile de cenuşă. Îi auzeam cum îi 
cuprinde panica pe întuneric. 

— Spuneti-mi unde sunteți! am strigat eu. O să treacă 
imediat! 

— Toată lumea să respire prin cămaşă! a spus Emma. 

Când furtuna s-a mai domolit, am auzit ceva dinspre 
pod care mi-a făcut părul măciucă. Erau trei voci de 
bariton, unite într-un cântec ale cărui versuri erau 
despărțite prin bufnituri şi icnete. 

— Ascultă bătaia ciocanelor... 

Buuum! 

— Ascultä cum se bate un cui! 

Au, piciorul! 

— E grozav sa construieşti spanzuratoare... 

Dati-mi drumul, dati-mi drumul! 

— ...leacul pentru orice cucui! 

Gata, vă rog! Mă predau! 

Tocmai când cenuşa începea să se aşeze, Sharon şi-a 
făcut apariția însoţit de cei trei voinici veri ai lui. Fiecare 
dintre ei târa după el câte un strigoi îngenuncheat. 

— 'Neata, popor! a strigat Sharon. Ati pierdut cumva 
ceva? 

În timp ce-şi ştergeau cenuşa din ochi, prietenii mei 
au văzut isprava lui Sharon şi au început să chiuie. 

— Sharon, om genial ce eşti! a strigat Emma. 

Ymbrynele au aterizat în jurul nostru, reluându-şi 
forma umană. Cât timp îşi trăgeau repede pe ele hainele 
pe care le abandonaseră mai devreme, am rămas 
respectuoşi cu ochii atintiti asupra strigoilor. 

Dintr-odată, unul dintre ei a reuşit să se smulgă din 
mâinile celui care îl ţinea captiv şi a rupt-o la fugă. În 
loc să alerge după el, cioplitorul de spânzurătoare 
scoase un ciocănel de la cureaua lui cu unelte, s-a înfipt 
bine în pământ şi l-a aruncat după el. Ciocanul s-a 
rostogolit în aer şi a luat-o direct spre capul strigoiului, 


dar tocmai in clipa în care ne aşteptam să-l nimereasca, 
strigoiul s-a ferit. A täsnit spre gunoaiele de pe marginea 
drumului. Şi înainte să dispară între două case 
dărăpănate, drumul s-a cräpat şi strigoiul a fost înghițit 
de o flacără galbenă care a erupt din crăpătură. 

Deşi imaginea era sinistră, toată lumea a început să 
chiuie şi să strige de bucurie. 

— Vedeţi? a spus Sharon. Până şi Pogonul vrea să 
scape de ei. 

— Asta e minunat, am spus eu. Dar Caul? 

— Sunt de acord, a spus Emma. Niciuna dintre 
victoriile astea n-o să conteze dacă nu-l prindem. Nu-i 
aşa, Miss P? 

Am aruncat o privire înjur, dar nici urmă de ea. 
Emma s-a uitat şi ea, cercetând mulțimea. 

— Miss Peregrine? a strigat cu o voce din ce în ce mai 
panicată. 

I-am spus sufletului-pustiu să se ridice pe vârfuri ca 
să văd mai bine. 

— A văzut-o cineva pe Miss Peregrine? am strigat eu. 

Toată lumea a început s-o caute, cercetând văzduhul 
în caz că nu se preschimbase încă din pasăre în om şi 
pământul, în caz că aterizase, dar nu se transformase 
încă în om. 

Apoi, din spatele nostru, un strigăt puternic şi voios 
ne-a întrerupt pălăvrăgelile. 

— N-o mai căutați, copii! 

Pe moment nu mi-am dat seama a cui era vocea. 

— Faceţi ce vă spun eu şi n-o sa pateasca nimic! 

Apoi, din spatele crengilor unui copac sfrijit, negru de 
cenuşă, am văzut ieşind un personaj familiar. 

Caul. Un bărbat uscativ, fără arme sau gardieni. Avea 
fata palidă si contorsionată de un rânjet nefiresc şi 
purta o pereche de ochelari de soare cu lentile mari ca 
nişte ochi de insectă. Era îmbrăcat ca un filfizon, cu o 
pelerină, cu nişte bijuterii de aur şi o cravată bufantă, 


de mătase. Părea nebun într-un mod excentric, ca un 
doctor ticnit dintr-o poveste gotică şi care făcuse prea 
multe experimente pe el însuşi. Şi cred că aspectul lui 
nebunesc - şi faptul că-l ştiam capabil de cele mai mari 
grozävii - a fost ceea ce ne împiedica sá ne napustim 
asupra lui şi să-l facem bucățele. Un om precum Caul 
nu era niciodată aşa de neajutorat cum părea la prima 
vedere. 

— Unde e Miss Peregrine? am strigat, stârnind un cor 
de întrebări asemănătoare în rândul ymbrynelor şi al 
deosebitilor aflați în spatele meu. 

— Acolo unde-i e locul, mi-a răspuns Caul. Cu familia 
ei. 

Ultimul şomoiog de cenuşă a răbufnit din complex, 
dezvăluindu-i pe Bentham si pe Miss Peregrine - 
transformata in om, captiva in bratele ursului care il 
cara de obicei pe Bentham. Deşi ochii îi scăpărau de 
furie, ştia că-i mai bine să nu se lupte cu un urs- 
vârcolac cu ghearele ascuțite, iute la mânie. 

Părea că eram condamnaţi să trăim iar şi iar acelaşi 
coşmar: Miss Peregrine răpită, de data asta de Bentham 
care stătea în spatele ursului, cu ochii în pământ, de 
parcă i-ar fi fost ruşine să ne privească. 

Tipete socate şi furioase au räsunat din rândul 
deosebitilor şi al ymbrynelor. 

— Bentham! am strigat eu. Dă-i drumul! 

— Tradator ticălos ce esti! a strigat Emma. 

Bentham a înălțat capul şi s-a uitat la noi. 

— Acum zece minute, a spus el pe un ton ceremonios, 
cu aere de stăpân, puteaţi conta pe loialitatea mea. As fi 
putut să vă trădez şi să vă vând fratelui meu cu zile în 
urmă, dar n-am făcut-o. 

A privit-o pe Miss Peregrine printre gene. 

— Te-am ales pe tine, Alma, pentru că am crezut - 
foarte naiv, se pare - că daca te ajut pe tine si pe elevii 
tăi, o să-ți dai seama cât de nedreaptă ai fost când m-ai 


judecat si că o să treci peste neînțelegerile dintre noi şi o 
să uiţi trecutul. 

— O să ajungi in Deşertul fără Mila pentru ce-ai 
făcut! a strigat Miss Peregrine. 

— Nu mă mai tem de consiliul tău penibil! a spus 
Bentham. N-o să mă mai asupriti! PT, închide-i gura! 

Ursul i-a pus laba peste față ymbrynei noastre. 

Caul a păşit către fratele şi sora lui, cu braţele 
deschise şi un zâmbet larg. 

— Benny a decis să-şi apere drepturile, iar eu unul, îl 
felicit! Nimic nu întrece o reuniune de familie! 

Dintr-odată, Bentham a fost tras în spate de o forță 
nevăzută. Un cuțit a strălucit la gâtul lui. 

— Spune-i ursului s-o elibereze pe Miss Peregrine 
dacă nu vrei să mori! a strigat o voce familiară. 

— Millard! a izbucnit cineva din grupul nostru. 

Era Millard, dezbrăcat şi invizibil. Bentham era 
terifiat, dar Caul părea doar iritat. A scos din buzunarul 
pelerinei un pistol antic, cu turelă cilindrică şi l-a atintit 
în dreptul tâmplei lui Bentham. 

— Dacă-i dai drumul, te omor eu, fratele meu. 

— Dar am semnat un pact! a protestat Bentham. 

— lar tu dacă te dai bătut în fata unui băiat 
dezbrăcat, cu un cuțit bont, încalci pactul. 

Caul a eliberat trăgaciul, s-a dus lângă Bentham şi i-a 
lipit arma de tâmplă, apoi i-a spus lui Millard: 

— Daca mă faci să-l omor pe frate-meu, poți să-ţi iei 
adio de la ymbrynă. 

Millard a ezitat o clipă, apoi a azvârlit cuțitul si a 
fugit. Caul a dat să-l prindă, dar l-a ratat şi paşii lui 
Millard s-au îndepărtat, lăsând în urmă o dâră de praf 
de turbă. 

Bentham şi-a revenit si şi-a netezit cămaşa 
mototolita. Caul, care nu mai părea la fel de bine 
dispus, şi-a îndreptat pistolul spre Miss Peregrine. 

— Şi acum, atenție la mine! a spus el cu glas lătrat. 


Voi, cei de dincolo de pod! Lasati-i pe gardienii ăia sa 
plece! 

Sharon şi verii lui nu prea aveau de ales. I-au eliberat 
pe strigoi şi s-au retras, iar strigoiul de lângă noi şi-a 
coborât mâinile şi şi-a ridicat arma de pe jos. În doar 
câteva secunde, situația s-a schimbat radical, şi ne-am 
trezit cu patru arme atintite asupra grupului nostru şi 
cu una spre Miss Peregrine. Caul putea face orice voia. 

— Băiete! a spus el îndreptând spre mine degetul 
arătător. Aruncă sufletul-pustiu în prăpastie. 

Îi simțeam vocea stridentă ca un ac înfipt în timpan. 

L-am condus pe sufletul-pustiu la marginea 
prăpastiei. 

— Şi acum spune-i să sară! 

Se pare că n-aveam de ales. Era o pierdere oribilă, dar 
poate că era mai bine aşa: sufletul-pustiu suferea 
îngrozitor şi din rănile lui se scurgea sânge negru. N-ar 
fi supraviețuit oricum. 

l-am descolacit limba de pe mijlocul meu, am 
descalecat si am coborat. Aveam suficienta putere cat sa 
stau pe propriile-mi picioare, dar puterea sufletului- 
pustiu era pe terminate. De indata ce m-am dat jos de 
pe el, a scos un răget slab, şi-a tras limbile în gură şi s-a 
lăsat în genunchi, ca cineva care era gata să se sacrifice 
de bunăvoie. 

— Iti mulţumesc, indiferent cine ai fi fost, i-am spus. 
Sunt sigur că dacă te-ai fi transformat în strigoi, n-ai fi 
fost unul complet ticălos. 

Mi-am proptit piciorul în spatele lui şi l-am împins. 
Sufletul-pustiu şi-a pierdut echilibrul şi s-a prăbuşit 
fără niciun cuvânt în vidul incetosat. După câteva 
secunde, i-am simțit conştiinţa stingändu-se în capul 
meu. 

Strigoii de dincolo de pod s-au apropiat de noi călare 
pe limbile sufletului-pustiu. Dacă am fi intervenit Miss 
Peregrine ar fi fost din nou în pericol. Olive a fost smulsă 


din cer. Gardienii încercau să ne adune într-un grup 
mai compact şi mai uşor de controlat. Apoi Caul m-a 
strigat şi unul dintre gardieni m-a tras afară din mijlocul 
grupului. 

— El e singurul de care avem nevoie viu, le-a spus 
Caul gardienilor. Dacă sunteţi obligați să-l împuşcaţi, 
impuscati-l în genunchi. Cât despre ceilalți... 

Caul a făcut un semn cu arma spre mulțimea 
îngrămădită si a tras. Au rasunat tipete din rândul 
mulțimii cutremurată de spaimă. 

— Impuscati-i oriunde vreţi! 

A râs şi şi-a rotit repede braţele ca o balerină. Am dat 
să mă reped la el, gata să-i scot ochii cu mâinile goale 
fără să-mi pese de urmări, când un revolver cu țeava 
lungă a apărut în mijlocul câmpului meu vizual. 

— Nu, a mârâit laconic un gardian, un strigoi cu 
umerii lati şi o chelie lucioasă. 

Caul a tras cu pistolul în aer, strigând să se facă 
linişte, şi toată lumea a încremenit. Se mai auzeau doar 
scâncetele persoanei pe care o împuşcase. 

— Nu plangeti, că am o surpriză plăcută pentru voi, a 
spus întorcându-se către grupul nostru. Azi este o zi 
istorică. Eu si fratele meu suntem pe cale să ajungem la 
punctul culminant al vieților noastre, marcate de multe 
strădanii, dar si inovaţii: ne vom încorona regii 
deosebitilor. Si cum ar arăta o încoronare fără martori? 
Aşa că o să vă luăm cu noi. Sigur, asta numai dacă vă 
veți comporta frumos. O să vedeți ceva ce n-a mai văzut 
nimeni de o mie de ani: preluarea şi exproprierea 
Bibliotecii Sufletelor! 

— Trebuie să-mi promiti ceva, altfel nu te ajut, i-am 
spus lui Caul. 

Nu prea mă aflam în poziţia în care să negociez, dar 
Caul credea că are nevoie de mine, ceea ce era, totuşi, 
ceva. 

— După ce pui mâna pe Bibliotecă, o laşi pe Miss 


Peregrine sa plece. 

— Din păcate, n-am cum, a spus Caul, dar o să-i crut 
viata. Lumea deosebitilor pare mai amuzantă dacă o 
cârmuiesc împreună cu soră-mea. După ce-ţi tai aripile, 
o sa te fac sclava mea personală, Alma. Ce zici, ti-ar 
plăcea? 

Miss Peregrine a încercat să-i răspundă, dar cuvintele 
ei s-au pierdut sub labele cărnoase ale ursului. 

Caul şi-a dus palma la ureche şi a râs: 

— Ce-ai zis? N-am auzit! 

Apoi s-a întors şi a pornit spre turn. 

— Haideţi, miscati-va! au strigat gardienii şi am pornit 
în urma lor, cu mers împleticit. 


CAPITOLUL NOUA 


Ne-au mânat spre turn cu o viteză nemiloasă, strigoii 
încurajându-i pe cei care mai rămâneau în urmă cu 
imbrancituri si şuturi. Fără sufletul-pustiu care să mă 
ducă in spate eram o epavă care şchiopăta şi topaia. In 
plus, eram plin de muscäturi şi praful de la degetul 
Mamei Tarana începea să-şi piardă efectul, iar durerea 
devenea din ce în ce mai mare. M-am străduit oricum să 
avansez, în timp ce mintea mea lucra la foc continuu, 
încercând să găsesc o cale de-a ne salva, una mai 
neverosimilă decât cealaltă. Fără sufletele-pustii, toate 
puterile deosebitilor erau zădărnicite de strigoi şi armele 
lor. 

Ne-am împleticit pe lângă clădirea ruinată în care 
muriseră sufletele-pustii şi am păşit pe cărămizi pline de 
sânge de papagal şi de strigoi. Am mărşăluit prin curtea 
împrejmuită cu ziduri, am intrat pe uşa turnului, am 
urcat prin holul curbat si am trecut pe lângă uşile negre 
identice. Caul defila în fata noastră precum dirijorul 
unui ansamblu muzical sărit de pe fix, păşind cu 
piciorul întins, leganändu-si brațele, ca apoi, în secunda 
următoare să se întoarcă spre noi şi să ne înjure cu 
patimă. În spatele lui, ursul mergea clătinându-se, cu 
Bentham in îndoitura brațului şi cu Miss Peregrine 
aruncată pe umăr. 

Miss Peregrine se ruga de fraţii ei să se mai 
gândească. 

— Amintiti-va de poveştile vechi despre Abaton şi de 
sfârşitul infam la care sunt sortiti deosebitii care fură 
sufletele din Bibliotecă! Puterea ei e blestemată! 

— Nu mai sunt copil, Alma, nu ma mai sperie 
poveştile vechi ale ymbrynelor, a luat-o în râs Bentham. 


Si ai grijă la limba aia. Asta daca vrei sa rămâi cu ea. 

Miss Peregrine a renuntat repede la incercarile ei si 
ne-a aruncat o privire de pe umărul ursului, chipul ei 
proiectând dârzenie şi putere. Nu vă fie frică, a părut că 
încearcă să ne transmită. O să trecem şi prin asta, o să 
vedeți. 

Mă temeam că unii dintre noi n-aveau să reziste nici 
măcar până urcam în turn. M-am întors şi am încercat 
să-mi dau seama cine fusese împuşcat. În mijlocul 
grupului strâns, Bronwyn purta o siluetă flască în braţe 
— cred că era Miss Avocet - dar, în clipa următoare, o 
mână cărnoasă mi-a tras o scatoalcă. 

— Fata înainte sau iti iei adio de la rotulă, a spus 
gardianul de lângă mine. 

În sfârşit, am ajuns în vârful turnului, la ultima uşă. 
Pe holul care se vedea dincolo de ea, razele palide ale 
soarelui iluminau peretele curbat. Deasupra noastră se 
vedea o deschizătură, un detaliu pe care am încercat să- 
l stochez în memorie pentru viitor. 

Caul s-a oprit în fața uşii. Radia de fericire. 

— Perplexus! a strigat el. Sighor Anomalous - da, da, 
dumneata, cel din spate! Având in vedere că iti datorez 
descoperirea asta şi dumitale, cel care a făcut toate 
expedițiile şi a depus atâta efort - trebuie să-ți atribuim 
meritele cuvenite, nu-i aşa? — eu cred că ar trebui să-ți 
revină onoarea să deschizi uşa asta. 

— Hai, odată! N-avem timp de ceremonii! i-a spus 
Bentham. Am lăsat complexul nepăzit... 

— Nu fi o natafleata şi un sperios. N-o să dureze mai 
mult de o secundă. 

Unul dintre gardieni l-a târât pe Perplexus afară din 
mulțime şi l-a dus la uşă. Între timp, barba şi părul i se 
albiseră ca varul, spinarea i se indoise şi fata îi era 
străbătută de riduri adânci. Petrecuse prea mult timp 
departe de bucla lui şi vârsta adevărată începea să-l 
ajungă din urmă. Perplexus părea gata să deschidă uşa 


cand l-a cuprins un puternic acces de tuse. După ce şi-a 
recăpătat răsuflarea, s-a întors spre Caul, a tras aer în 
piept gálgáind si a scuipat un dop de flegmä 
strălucitoare pe pelerina lui. 

— Eşti un porc ignorant! a strigat Perplexus. 

Caul a ridicat pistolul, l-a atintit spre capul lui 
Perplexus si a tras piedica. S-au auzit strigăte — „Jack, 
nu!”, Bentham a tipat, Perplexus a ridicat brațele şi s-a 
rotit, dar singurul sunet pe care l-a scos pistolul a fost 
un clic sec. 

Caul a deschis pistolul şi s-a uitat în camera 
cartuselor, apoi a ridicat din umeri. 

— E antic şi de demult, la fel ca dumneata, i-a spus 
lui Perplexus şi a îndepărtat flegma de pe pelerină cu 
țeava pistolului. Cred că soarta a intervenit pentru 
matale. Mai bine. Prefer să te văd prefăcut în praf decât 
să sângerezi până la moarte. 

Le-a făcut semn gardienilor să-l ia de acolo. Perplexus 
a fost târât înapoi în spatele grupului, bäiguind 
înjurături în italiană. 

— La dracu’ cu toată povestea asta, a mormäit Caul si 
a deschis până la urmă usa. Intraţi aici! Toată lumea! 

Înăuntru am dat peste o cameră familiară cu pereți 
cenusii, doar că de data asta peretele-lipsă era înlocuit 
de un coridor lung şi întunecat. Împinşi din spate de 
câțiva gardieni, am înaintat cu paşi repezi. Pereţii netezi 
au fost înlocuiți de nişte pereți aspri si nefinisati care 
apoi se lărgeau formând o cameră simplă, luminată de 
razele soarelui. Camera era făcută din stânci şi lut şi 
dacă n-ar fi avut două geamuri şi o uşă aproape 
dreptunghiulară, aş fi crezut că ne aflăm într-o peşteră. 
Cineva le scobise în roca moale, folosind nişte unelte de 
cioplit. 

Am fost mänati înăuntru în încăperea uscată si 
fierbinte. Priveliştea era ameţitoare. Ne aflam undeva 
sus, deasupra unui peisaj aproape nepământean: în 


jurul nostru, ridicandu-se intr-o parte si indepartandu- 
se lin spre niste vai in cealalta parte se vedeau ridicaturi 
de pamant si varfuri spiralate de roca rosiatica, stranie, 
poroasa, cu structuri în fagure - uşi şi ferestre primitive, 
scobite în piatră. Un vânt statornic le-a străbătut, 
creând un sunet asemănător cu gemetele umane, care 
păreau să vină din însuşi centrul pământului. Deşi de 
unde ne aflam nu se vedea soarele, cerul avea un luciu 
portocaliu, ca şi cum capătul lumii s-ar fi aflat doar 
dincolo de linia orizontului. Şi în ciuda semnelor de 
civilizație, în afară de noi, nu vedeam pe nimeni. Aveam 
senzația apăsătoare că suntem priviți, de parcă am fi 
călcat o graniță şi ne-am fi aflat pe un tărâm interzis. 

Bentham s-a dat jos din brațele ursului şi şi-a scos 
evlavios pălăria. 

— Deci ăsta e locul, a spus el cu privirea peste 
dealuri. 

Caul i-a aruncat un brat de „frate mai mare” peste 
umeri. 

— Ti-am spus c-o să vină şi ziua asta. Ne-am chinuit 
ceva unul pe altul până să ajungem aici, nu-i aşa, 
fratiorule? 

— Aşa e. 

— Dar se zice că totul e bine când se termină, iar 
acum suntem aici. 

Caul s-a întors spre noi. 

— Prieteni! Ymbryne! Copii deosebiți! 

Vocea lui a răsunat cu ecou printre ciudatele 
canioane, gemătoare. 

— Ziua de azi va intra în istorie! Bine ati venit în 
Abaton! 

S-a oprit, aşteptând în zadar aplauze. 

— Vă aflaţi în străvechiul oraş care cândva a apărat 
Biblioteca Sufletelor. De patru sute de ani n-a mai ştiut 
nimeni de ea, iar de o mie de ani n-a mai fost cucerită. 
Până s-o descopăr eu! Şi acum, cu voi martori... 


A tacut o clipa apoi a izbucnit in ras. 

— Dar de ce ma obosesc? Filistinii din voi n-o sa 
aprecieze niciodata importanta descoperirii mele. Uitati- 
va la voi - parcă ati fi nişte măgari in fata Capelei 
Sixtine! 

L-a bătut pe brat pe Bentham. 

— Haide, frate. Hai să luăm în primire ce ni se cuvine. 

— Şi ce ni se cuvine şi nouă! a strigat o voce din 
spatele meu, vocea gardianului care mă păzea. N-o să ne 
uitaţi, nu-i aşa, domnule? 

— Bineînțeles că nu, a spus Caul încercând să 
zâmbească, dar fără succes. 

Nu-şi putea ascunde iritarea după ce a fost luat la 
întrebări de fata cu noi toți. 

— Loialitatea voastră va fi răsplătită inzecit! 

S-a întors cu spatele şi, împreună cu Bentham, a 
coborât pe o potecă. Gardienii ne-au împins după ei. 

* 


Poteca scaldata in soare se despartea o data, si apoi 
inca o data, trimitand ramificatii si afluenti spre 
dealurile tepoase. Urmarind un drum pe care probabil il 
cunostea de la Perplexus, care ii dezvaluise sub 
amenintari pe unde trebuie s-o ia, Caul ne-a condus pe 
poteci necunoscute, năpădite de tufe de mure, cu un aer 
încrezător, fiecare pas al lui emanänd aroganta 
colonizatorului. Senzatia că suntem urmăriți devenea tot 
mai intensă. Aveam impresia că deschizăturile aspre 
scobite în rocă erau o colonie de ochi închişi pe 
jumătate, o civilizație antică, prinsă în piatră, trezindu- 
se încet dintr-un somn de o mie de ani. 

Eram chinuit de nelinişte şi gândurile îmi zburau 
haotic. Ce avea să urmeze depindea doar de mine. 
Totuşi, strigoii aveau nevoie de mine. Şi dacă refuzam să 
le înmânez sufletele? Dacă găseam o cale de a-i păcăli? 

Ştiam ce s-ar fi întâmplat. Caul ar fi omorât-o pe Miss 


Peregrine. Apoi le-ar fi ucis si pe celelalte ymbryne, una 
cate una, până cand îi dădeam ce căuta. Si daca nici asa 
nu m-aş fi conformat, o omora pe Emma. 

Nu eram suficient de puternic. Aş fi făcut orice ca să-i 
împiedic să-i facă rău - i-as fi dat lui Caul cheia către 
puterea asta indefinită. 

Apoi mi-a trecut prin cap un gând care m-a speriat 
îngrozitor: şi dacă nu eram capabil să duc la bun sfârşit 
ce aştepta de la mine? Dacă se înşela şi chiar nu 
vedeam vasele cu suflete, sau poate că puteam să le văd, 
dar nu puteam să le ridic? Nu m-ar fi crezut. Ar fi zis că 
mint. Ar fi început să-mi omoare prietenii. Şi chiar dacă 
as fi reuşit cumva să-i conving că spun adevărul - că nu 
aveam acel talent - se putea înfuria atât de tare, încât să 
omoare pe toată lumea. 

M-am rugat la bunicul în tăcere - oare avem voie să 
ne rugăm unor morți? Oricum, eu am făcut-o - şi l-am 
rugat, în caz că mă vedea din cer, să mă ajute, să mă 
facă la fel de puternic cum a fost el. „Bunicule”, m-am 
rugat, „ştiu că sună ciudat, dar Emma şi prietenii mei 
înseamnă totul pentru mine, sunt mai importanți decât 
orice altceva pe lumea asta, şi aş prefera să-i dau lui 
Caul o bucăţică de lume dacă asta înseamnă că le va 
cruța viețile. Crezi că asta mă face un om rău? Nu ştiu, 
dar mi-am închipuit că tu o să mă înţelegi. Aşa ca, te 
rog mult, ajuta-ma!” 

Am ridicat privirea şi am rămas surprins s-o văd pe 
Miss Peregrine care mă urmărea de pe umărul ursului. 
De îndată ce mi-a surprins privirea, s-a uitat în altă 
parte şi am văzut urme de lacrimi prin funinginea care-i 
acoperea obrajii. De parcă m-ar fi auzit cumva. 

Un drum se pierdea printr-un labirint străvechi de 
poteci şi trepte scobite în pantă, pe care toți paşii care 
trecuseră pe acolo le transformaseră în nişte semiluni. 
Din loc în loc poteca dispărea de tot, înghițită de 
buruieni. L-am auzit pe Perplexus spunând că i-a luat 


zeci de ani să dea de urma Bibliotecii Sufletelor şi faptul 
că tâlharul ăsta tropăia pe aici fără să-i acorde vreun pic 
de respect era o adevărată insultă! 

— De ce nu ne-a zis nimeni că Biblioteca există pe 
bune? a întrebat Olive. 

— Pentru că nu ni s-a permis, draga mea, i-a răspuns 
o ymbryna. Era mai sigur să spui că... 

Ymbryna s-a oprit să-şi tragă sufletul. 

— ...cä era doar o poveste. 

Doar o poveste. Era unul dintre adevărurile care-mi 
defineau viața: faptul că, indiferent cât de mult aş fi 
încercat să le aplatizez, să le fac bidimensionale, prinse 
pe hârtie şi sub cerneală, mereu aveau să existe poveşti 
care refuzau să rămână între copertele unei cărți. N-a 
fost niciodată „doar o poveste”. Eu intelegeam cel mai 
bine: o poveste îmi acaparase întreaga viață. 

Mergeam de câteva minute pe lângă un perete 
obişnuit, cu geamătul straniu al vântului în urechi, 
când mai puternic, când mai timid. Dintr-odată, Caul a 
ridicat o mana şi a strigat să ne oprim. 

— Oare am trecut pe lângă ea? a spus el. Puteam să 
jur că grota aia era pe aici pe undeva. Unde e 
cartograful? 

Perplexus a fost scos din nou în fața grupului. 

— Nu te bucuri ca nu l-ai împuşcat? a baiguit 
Bentham. 

Caul l-a ignorat. 

— Unde e grota aia? s-a răstit la Perplexus. 

— Ah, poate s-a ascuns când a văzut că vii, a glumit 
Perplexus. 

— Nu mă provoca. O să fac scrum fiecare exemplar al 
Hartii Zilelor. N-o să-şi mai aducă nimeni aminte de tine 
până la anul. 

Perplexus şi-a împreunat mâinile şi a oftat. 

— Uite-o acolo, a spus el arătând spre un punct din 
spatele nostru. 


Trecuseräm de ea. 

Caul a coborât cu paşi apăsaţi spre o porțiune de zid 
acoperită cu vita de vie - era o intrare atât de ciudată şi 
de bine ascunsă încât era imposibil să n-o ratezi; nu era 
o uşă, ci mai degrabă o gaură. Caul împinse la o parte 
lăstarii de viță şi a vârât capul înăuntru. 

— Da! l-am auzit spunând, după care a scos capul de 
acolo şi a început să ne dea ordine. 

— Numai persoanele importante pot să treacă dincolo 
de punctul ăsta. Frate, soră. 

A făcut un semn spre Bentham şi Miss Peregrine. 

— Băiete, a spus şi a arătat spre mine. Doi gardieni. 
Şi... a cercetat grupul. E întuneric şi o să avem nevoie 
de o lanternă. Tu, fată. 

Stomacul mi s-a strâns când Emma a fost trasă din 
mijlocul grupului. 

— Dacă ceilalți vă fac probleme, ştiţi ce aveţi de facut. 

Caul a ridicat pistolul şi l-a îndreptat spre mulțime. 

Au început să tipe si să se ferească. Caul a râs 
zgomotos. 

Gardianul a împins-o pe Emma prin gaură. Ursul lui 
Bentham nu încăpea prin ea, aşa că Miss Peregrine a 
fost pusă jos şi strigoiul meu trebuia să ne păzească pe 
amândoi. 

Copiii mai mici au început să plângă. Dacă n-o vor 
mai vedea vreodată? 

— Curaj, copii! le-a strigat Miss Peregrine. O să mă 
întorc! 

— Aşa e, copii! a îngânat Caul batjocoritor. Ascultati-o 
pe directoarea voastră! Ymbrynele ştiu cel mai bine! 

Eu şi Miss Peregrine am fost împinşi înăuntru prin 
deschizătură şi s-a ivit un moment când ne-am 
împotmolit în vita de vie şi am apucat să-i şoptesc ceva 
fără să fiu descoperit. 

— Ce să fac odată ajuns înăuntru? 

— Orice iti cere, mi-a şoptit ea. Dacă nu-l enervam, s- 


ar putea sa scapam cu viata. 

Să scăpăm cu viata, da — dar cu ce pret? 

Apoi am dat la o parte vita de vie si am pus piciorul 
într-un spațiu nou si straniu: o camera cu ziduri de 
piatra, fara tavan. Am ramas fara suflu un moment, atat 
de tare am fost socat de fata diforma, gigantica ce ne 
privea de pe peretele din fata. Era un perete - nimic mai 
mult - dar cu o gură mare în loc de uşă, doi ochi 
deformati in loc de ferestre şi două găuri pe post de nări. 
Iarba înaltă care îl năpădea semăna cu un smoc de păr 
şi o barbă neingrijita. Vântul suspina mai puternic, de 
parcă uşa sub formă de gură ar fi încercat să ne 
avertizeze să nu intrăm acolo, formând vocale lungi, 
interminabile, într-o limbă străveche. 

Caul a arătat spre uşă. 

— Biblioteca ne aşteaptă. 

Bentham şi-a scos pălăria. 

— Extraordinar, s-a minunat, apoi a amuţit 
reverentios. Aproape că ne cântă. De parcă sufletele 
celor care se odihnesc aici s-ar fi trezit ca să ne 
întâmpine. 

— Să ne întâmpine? a spus Emma. Mă îndoiesc. 

Gardienii ne-au îmbrâncit spre uşă. Am plecat 
capetele şi ne-am strecurat prin intrarea joasă într-o 
cameră ca un cavou. La fel ca celelalte pe care le 
văzusem în Abaton, şi asta era scobită cu mâna în roca 
poroasă cu mii de ani în urmă. Avea tavanul jos şi, în 
afară de nişte paie împrăştiate şi cioburi de oale de lut, 
nu se mai vedea nimic altceva. Pereţii mi s-au părut cei 
mai interesanti, cu alcovuri mici cioplite în ei. Erau 
ovale sus şi drepte jos, destul de mari cât să poți 
strecura acolo o sticlă sau o lumânare. În capătul 
camerei, mai multe uşi se pierdeau în întuneric. 

— Ei, bine, băiete? a spus Caul. Vezi vreunul? 

M-am uitat în jur. 

— Vreun ce? 


— Nu te juca cu mine. Vreun vas cu suflete. 

S-a apropiat de un perete si si-a strecurat mana intr- 
un alcov. 

— Du-te si scoate unul de acolo. 

M-am întors încet şi am cercetat pereţii. Fiecare alcov 
părea gol. 

— Nu văd niciunul, am spus eu. Poate că nu există 
niciunul aici. 

— Minti. 

Caul a dat din cap spre gardian. Acesta mi-a tras un 
pumn in stomac. 

Emma si Miss Peregrine au inceput sa tipe cand am 
căzut in genunchi gemand. Cand mi-am coborât 
privirea, am văzut sângele străbătând cămaşa - nu de la 
pumn, ci de la rana provocată de sufletul-pustiu. 

— Te rog, Jack! a tipat Miss Peregrine. E doar un 
copil! 

— Doar un copil, doar un copil! a spus Caul 
batjocoritor. Tocmai asta e problema! Trebuie sa-i 
pedepsesti ca pe nişte barbati, să-i uzi cu nişte sânge şi 
o să vezi că vlăstarul o să se ridice numaidecât şi planta 
o să crească. 

A păşit spre mine rotind ţeava pistolului antic şi 
ciudat. 

— Îndreaptă-i genunchiul. Vreau să-i văd genunchiul 
cand tintesc. 

Gardianul m-a trantit la pamant si mi-a apucat 
gamba. Stateam cu obrajii afundati in praf si cu fata la 
perete. 

Am auzit cand a tras piedica. Si apoi, in timp ce 
Emma si Miss Peregrine se rugau de Caul pentru 
îndurare, am văzut ceva in alcovurile din perete. O 
formă pe care n-o văzusem până atunci... 

— Stai! am strigat eu. Văd ceva! 

Gardianul m-a întors cu fata în sus. 

— Haide, revino-ti, a spus Caul privindu-ma de sus. 


Ce vezi? 

M-am uitat din nou, clipind. Am incercat sa fiu calm 
si sa-mi focusez privirea. 

In perete, devenind treptat tot mai clar, ca un 
polaroid, se vedea un fel de cana din piatra. Era un 
obiect simplu, fara decoratii, cilindric, cu gatul in forma 
conica si un dop facut din aceeasi roca rosiatica precum 
straniile dealuri ale Abatonului. 

— E o cană, am spus eu. Doar una. E răsturnată, de 
asta n-am văzut-o din prima. 

— Ridicá-te, a spus Caul. Vreau sá te vad când o 
ridici. 

Mi-am tras genunchii la piept, m-am legănat înainte 
şi înapoi până am reuşit să mă ridic. Durerea imi tipa 
prin mijloc. M-am târât prin cameră şi mi-am strecurat 
încet mâna în scobitură, dar am retras-o repede, şocat. 

— Care-i problema? m-a întrebat Caul. 

— E înghețată, am spus eu. Nu mă aşteptam să fie 
aşa de rece. 

— Fascinant, a murmurat Bentham. 

Zăbovise lângă uşă, de parcă s-ar fi răzgândit, dar 
între timp a înaintat un pas. 

Am întins din nou mâna spre alcov, pregătit pentru 
răceala aceea şi am scos vasul. 

— Asta nu e bine, a spus Miss Peregrine. Acolo se 
odihneşte un suflet deosebit şi ar trebui tratat cu 
respect. 

— Mai mare respect decât să-l mănânc eu nu-mi pot 
imagina, a spus Caul şi s-a postat lângă mine. Spune-mi 
cum arată vasul. 

— E foarte simplu. Din piatră. 

Mâna dreaptă începuse să-mi îngheţe, asa că am 
trecut-o în cea stângă şi apoi am văzut, scris cu litere 
lunguiete, foarte subțiri: un cuvânt: Aswindan. 

— Ce e? m-a întrebat Caul curios. Te avertizez, nu-mi 
ascunde nimic! 


— E un cuvânt, am spus. Aswindan. 

— Pronunta-] pe litere. 

— A-s-w-i-n-d-a-n. 

— Aswindan, a repetat Caul încruntat. Asta e în 
deosebita veche, nu-i aşa? 

— Evident, i-a răspuns Bentham. Nu-ţi mai amintesti 
lectiile? 

— Bineînțeles că-mi amintesc! Ma prindeam mai 
repede ca tine, nu mai ştii? Aswindan. Rădăcina e wind. 
Ceea ce nu se referă la vreme, ci înseamnă „rapid”, ca în 
„din ce în ce mai rapid” - ca în din ce în ce mai puternic, 
mai viguros. 

— Nu sunt chiar aşa de sigur, fratioare. 

— Ah, normal că nu eşti, a spus sarcastic Caul. Cred 
că îl vrei doar pentru tine! 

Caul a întins mâna. A reuşit să-l cuprindă cu 
degetele, dar de îndată ce vasul a ajuns la el, degetele lui 
strângeau doar aerul, de parcă n-ar mai fi fost nimic 
între ele, iar vasul a căzut şi s-a facut tandari. 

Caul a scos o înjurătură şi s-a uitat în jos, nedumerit, 
în timp ce un lichid albastru, foarte strălucitor ni se 
întindea la picioare. 

— O văd acum! a spus încântat şi a arătat spre 
baltoaca albastră. Chestia aia! O vad! 

— Da, da, şi eu, a spus Bentham şi gardienii li s-au 
alăturat. 

Cu toții vedeau lichidul, dar nu şi vasul care il 
conținea şi-l apăra. 

Unul dintre gardieni s-a aplecat ca să se uite mai bine 
la lichidul albastru şi să-l atingă cu degetul. În clipa în 
care l-a atins, a scos un țipăt si a sărit înapoi, 
scuturându-şi mâna şi încercând să scape de stropii 
albaştri. Dacă vasul era atât de rece, îmi puteam doar 
imagina cât de rece putea fi conținutul. 

— Ce risipă, a spus Caul. Mi-ar fi plăcut să-l combin 
cu alte câteva suflete. 


— Aswindan, a recitat Bentham din nou. Radacina e 
swindan. Înseamnă ,micsorare”. Bucură-te că n-ai băut 
chestia aia, fratioare. 

Caul s-a incruntat. 

— Nu, nu, sunt sigur ca înseamnă ce am zis eu. 

— Nu mai fi asa de sigur, i-a spus Miss Peregrine. 

Caul i-a pironit cu privirea, de parca ar fi cântărit 
posibilitatea conform careia fratele si sora lui se aliasera 
impotriva lui. Apoi a parut sa renunte. 

— Asta e doar prima camera. Sufletele mai de calitate 
sunt mai incolo, sunt convins. 

— Sunt de acord, a spus Bentham. Cu cat avansam 
mai mult, cu atat vom gasi mai multe suflete vechi. Si 
cu cat e mai vechi un suflet, cu atat e mai puternic. 

— Atunci o să sondez până în inima muntelui, a spus 
Caul, şi o s-o mănânc. 

* 


Ne-au inghesuit printr-una dintre usile negre cu 
pistoalele înfipte în coaste. Camera următoare semana 
cu prima, cu alcovuri în pereți şi uşi care duceau spre o 
nouă încăpere întunecată. Dar aici nu existau geamuri 
şi podeaua prăfuită era străbătută de o singură rază 
tăioasă de soare care stătea să apună. Lumina zilei 
rămăsese în urma noastră. 

Caul i-a ordonat Emmei să aprindă o flacără. Apoi mi- 
a poruncit sá fac inventarul conținutului pereților. Am 
raportat existenţa a trei vase, dar Caul nu m-a crezut pe 
cuvânt. M-a pus să bat în fiecare cu unghia ca să-i 
dovedesc că chiar erau acolo şi să-mi strecor mâna într- 
o duzină de scobituri ca să-i arăt că erau goale. 

Apoi m-a pus să citesc numele de pe fiecare vas. 
Heolstor. Unge-sewen. Meagan-wundor. Cuvintele astea 
nu-mi spuneau nimic, iar lui Caul i se păreau 
nesatisfăcătoare. 

— Sunt suflete de sclavi neinsemnati, i s-a plâns lui 


Bentham. Dacă vrem sa fim împărați, avem nevoie de 
suflete de împărați. 

— Atunci să mergem mai departe, a spus fratele lui. 

Ne-am aruncat într-un labirint derutant şi aparent 
interminabil de caverne, în care lumina zilei devenise 
doar o amintire. Podeaua înainta în pantă şi cobora 
brusc. Aerul devenea tot mai rece. Nişte pasaje se 
despárteau de culoarul principal ca nişte vene 
întunecate. Caul părea că navighează pe acolo cu 
ajutorul unui al şaselea simț, luand-o cu paşi hotărâți 
când la stânga, când la dreapta. Era nebun, se vedea 
clar că era nebun, şi eram sigur că voia să ne 
zăpăcească de cap astfel încât, şi dacă am fi scăpat de 
el, să hoinărim o eternitate prin peşteri. 

Încercam să-mi imaginez bătăliile care s-au dat 
pentru sufletele astea — deosebiți din Antichitate, titani, 
alergând printre piscurile spiralate şi văile Abatonului — 
dar era prea înnebunitor. Nu puteam decât să mă 
gândesc la cât de înfricoşător ar fi fost să fii prins aici, 
fără o torta sau o sursă de lumina. 

Cu cât ne afundam mai mult, cu atât gaseam mai 
multe vase pe rafturile scobite în pereți. Ca si cum 
jefuitorii de morminte ar fi prădat camerele exterioare cu 
ani în urmă, dar ceva i-a împiedicat să avanseze - 
instinctul sănătos al autoconservării, poate. Caul se 
răstea la mine să-l tin la curent cu noutăţile, dar nu mă 
mai punea să-i arăt care alcov e ocupat şi care nu şi îmi 
cerea doar ocazional să-i citesc numele de pe etichete. 
Hăituia un vânat mai mare acum şi se pare că nu voia 
să-şi bată deloc capul cu partea asta a Bibliotecii. 

Am înaintat în tăcere. Camerele se lărgeau tot mai 
mult şi deveneau din ce în ce mai impresionante, în felul 
lor primitiv, cu tavane înalte şi pereți lungi. Pretutindeni 
se vedeau vase: în fiecare alcov, în stâlpii totemici din 
colțuri, înfipte în crăpături sau crevase, iar răceala care 
emana dinspre ele se răspândise prin toate încăperile. 


Tremuram, aşa că mi-am lipit braţele de corp în timp ce 
pe gură îmi ieşeau norişori de abur. Senzatia că eram 
urmăriți reapăruse. Biblioteca era o lume subterană 
imensă, o catacombă şi un ascunziş pentru cel de-al 
doilea suflet al fiecărui deosebit care a trăit vreodată 
înaintea ultimului mileniu - erau sute de mii. Toate 
acele suflete la un loc exercitau o presiune ciudată 
asupra mea, comprimând spaţiul din plămâni şi din 
creier, de parcă m-aş fi scufundat încet într-o apă 
adâncă. 

Nu eram singurul întors pe dos. Şi gardienii păreau 
nervoşi, tresărind la cel mai mic zgomot şi uitându-se 
tot timpul peste umăr. 

— Ai auzit? a întrebat al meu. 

— Vocile? l-a întrebat un altul. 

— Nu, mai degrabă ca o apa, ca o viitură... 

În timp ce ei vorbeau, am aruncat o privire fugară 
spre Miss Peregrine. Era speriată oare? Nu - părea mai 
degrabă că aşteaptă ceva, urmărind cu atenţie tot ce se 
petrecea. Asta m-a alinat putin, asta şi faptul că ar fi 
putut să se transforme în pasăre şi să scape de mult de 
cei care o ţineau prizonieră, dar n-o făcuse. Atâta timp 
cât eu şi Emma eram prizonieri, avea să fie şi ea la fel. 
Poate că nu era vorba doar de instinctul ei protector. 
Poate că avea un plan. 

Aerul se răcea şi mai mult. Un firicel de sudoare care- 
mi aluneca pe ceafă s-a transformat în gheață. Am păşit 
într-o încăpere atât de plină de vase, încât a trebuit să 
fac slalom printre ele ca să nu le răstorn - în schimb, 
picioarele celorlalți au trecut prin ele ca prin aer. Mă 
simțeam sufocat de cei morți. Era ca pe peronul 
metroului la ore de vârf sau Times Square în noaptea de 
Revelion, petrecäreti stand acolo cu fete posace si 
holbandu-se, deloc bucurosi sa ne vada. (Simteam asta, 
chiar dacă nu vedeam nimic.) Într-un final, până si 
Bentham s-a pierdut cu firea. 


—Frate, aşteaptă, spuse el cu sufletul la gură, 
trăgându-l pe Caul de mânecă. Nu crezi c-am mers 
destul? 

Caul s-a întors încet să se uite la el, cu fața luminată 
fix pe jumătate de flacăra Emmei. 

— Nu, nu cred asta, a spus el. 

— Dar sunt convins ca sufletele de aici sunt destul 
de... 

— Încă nu le-am găsit, a spus el pe o voce tăioasă si 
tensionată. 

— Ce n-am găsit, domnule? a îndrăznit să-l întrebe 
gardianul meu. 

— O să ştii când o să vezi! s-a răstit la el Caul. 

Apoi s-a încordat şi a rupt-o la fugă exaltat, spre 
întuneric. 

— Domnule! Stati aşa! au strigat gardienii 
împingându-ne după el. 

Caul a dispărut pentru câteva secunde şi a reapărut 
la capătul camerei, iluminat de o rază de lumină 
albastră, palidă. Stätea transfigurat, încadrat pe 
jumătate de acea lumină. Când l-am ajuns din urmă şi 
am dat colțul, am văzut ce îl fascinase atât de mult: un 
tunel lung, cu o lumină azurie, strălucitoare. 
Deschizătura pătrată de la capătul ei era inundată de 
razele albastre. Auzeam ceva - un gâjâit slab, ca sunetul 
unei ape căzătoare. 

Caul a aplaudat chiuind: 

— Suntem aproape, vă jur! 

A început să topäie pe coridor ca un maniac, iar noi 
am fost nevoiți să mergem în urma lui cu paşi repezi, 
împleticindu-ne. Când am ajuns la capăt, lumina care 
ne învăluia era atât de orbitoare, încât ne-am oprit 
brusc, neştiind încotro s-o apucăm. 

Emma şi-a stins flacăra. Nu mai aveam nevoie de ea. 
Mijind ochii printre degete, am reuşit să disting treptat 
contururile. Scăldată în perdele unduitoare de lumină 


albastra, delicate ca un voal, se vedea cea mai mare 
caverna în care intrasem până atunci — un spaţiu imens, 
sub formă de cerc, ca un stup, de vreo sută de metri 
pătraţi la nivelul solului, dar îngustându-se către un 
singur punct din tavan, aflat la câteva niveluri de noi. 
Cristale înghețate străluceau pe fiecare suprafață, în 
fiecare alcov si pe fiecare vas - erau mii de vase 
pretutindeni. Erau aşezate la înălțimi ameţitoare, ca 
nişte festoane pe pereți. 

În ciuda frigului, am dat cu ochii de o apă curgătoare: 
tasnea printr-un robinet sculptat, în forma unui cap de 
soim si se prelingea intr-un canal mic, scobit de-a 
lungul peretilor pesterii, apoi se aduna intr-un bazin de 
mică adâncime aflat în capătul îndepărtat al încăperii, 
înconjurat de pietricele negre, netede. Apa era sursa de 
lumină divină a cavernei. Exact ca lichidul din vase, 
emitea o lumină de un albastru fantomatic, mai palidă 
pe alocuri, pulsand mai clar prin alte parti, de parcă ar 
fi respirat. Ar fi putut avea un efect liniştitor, ca un 
tratament balneoclimateric de undeva din nordul 
Europei, dacă nu am fi auzit gemetele umane clare de 
sub gâlgâiala plăcută a apei. Erau exact aceleaşi gemete 
pe care le auzisem afară - pe care le ignorasem repede, 
crezând că sunt nişte efecte create de vântul care sufla 
printre crăpăturile din pereţii stâncilor - dar aici nu 
bătea vântul şi nu răzbătea până la noi nici cel de afară. 
Era altceva. 

Bentham a şontâcâit prin cavernă până în spatele 
nostru, gâfâind şi cu ochii acoperiți, în timp ce Caul s-a 
postat imediat în mijlocul încăperii. 

— VICTORIE! a tipat el, aparent bucuros să-şi audă 
ecoul vocii printre pereţii imensi. Asta e! Trezoreria 
noastră! Sala tronului! 

— E incredibil! a spus Bentham cu vocea gâtuită, 
târându-şi picioarele ca să se alăture fratelui său. Acum 
îmi dau seama de ce oamenii au fost gata să-şi sacrifice 


vietile ca s-o castige... 

— Faceţi o greşeală imensă, le-a spus Miss Peregrine. 
N-ar trebui să pängäriti locul ăsta sfânt. 

Caul a oftat cu un aer dramatic. 

— Chiar trebuie să strici fiecare clipă cu predicile tale 
de profesoară? Sau poate eşti invidioasă şi deplângi 
sfârşitul domniei tale de soră „mai talentată”? Uitaţi-vă 
la mine, pot să zbor, pot să fac bucle în timp! Generaţia 
următoare nici n-o să-şi mai amintească de ymbryne! 

— Te inseli! a strigat Emma care nu s-a mai putut 
abtine. O să vă uite pe voi doi! 

Gardianul Emmei a făcut un gest, gata s-o lovească, 
dar Caul i-a spus s-o lase în pace. 

— Las-o să vorbească, a zis el. S-ar putea să nu mai 
aibă altă ocazie. 

— De fapt, n-o să fiți uitaţi, a spus Emma. O sá 
scriem un capitol nou despre voi în Poveşti. „Frații 
Hräpäreti”, aşa o să-l numim. Sau „Trädätorii ingrozitori 
care au primit exact ce au meritat”. 

— Hm, cam lipsit de fantezie. Eu zic să îl intitulăm 
„Felul în care frații magnifici au învins prejudecățile si 
au devenit imparatii-zei legitimi ai lumii deosebitilor” 
sau ceva asemănător. Şi ai noroc că sunt bine dispus, 
fată dragă. 

Caul şi-a îndreptat atenţia asupra mea. 

— Băiete! Spune-mi ce ştii despre vasele astea de aici 
şi să nu omiti niciun detaliu, oricât de neînsemnat ar fi. 

Mi-a cerut o descriere amănunțită. l-am citit o 
mulțime de etichete scrise cu litere subțiri, de mână. 
Dacă aş fi vorbit deosebita veche, aş fi putut să-l mint şi 
poate aş fi putut să-l păcălesc să înghită un suflet firav 
şi prostut. Dar eram ca un automat: binecuvântat cu un 
talent şi blestemat cu ignoranta mea. Singurul lucru pe 
care-l puteam face era să-i distrag atenţia de la vasele 
promițătoare. 

Cu toate că majoritatea erau mici şi simple, am văzut 


si cateva urne mari, decorate frumos, grele, sub forma 
de clepsidra, cu torti duble si aripioare decorate cu 
mărgele si care conţineau in mod evident sufletele unor 
deosebiți importanţi şi puternici (sau care se considerau 
importanţi). Din păcate, alcovurile mai mari le trădau 
existența şi când Caul mă punea să bat în ele cu 
degetul, dăngăneau cu un sunet grav şi puternic. 

Nu mai aveam nicio schemă secretă. Caul avea să 
primească ce voia şi nu aveam cum să împiedic lucrul 
ăsta. Dar în clipa următoare, a făcut ceva ce a luat prin 
surprindere pe toată lumea. Ceva ce, la prima impresie, 
a părut un gest ciudat de generos. S-a întors spre 
gardienii lui şi a spus: 

— Si-acum! Cine vrea prima picătură? 

Gardienii s-au uitat unul la altul nestiind ce să 
creadă. 

— Ce vrei să spui? l-a întrebat Bentham şontâcăind 
spre el alarmat. N-ar trebui să gustăm noi primii? La cât 
am muncit... 

— Nu fi lacom, fratioare. Nu le-am spus c-o să-i 
răsplătesc pentru loialitate? 

S-a uitat din nou la gardieni, rânjind ca gazda unei 
emisiuni de jocuri de noroc. 

— Deci, cine vrea să înceapă? 

Cei doi gardieni au ridicat brațele simultan. 

— Eu, domnule, eu! 

— Şi eu! 

Caul a arătat spre strigoiul care mă păzea pe mine. 

— Tu! i-a spus. Îmi place entuziasmul tău. Treci 
încoace! 

— Mulţumesc, domnule! Mulţumesc! 

Caul şi-a atintit pistolul asupra mea, scutindu-l pe 
gardian de datorie. 

— Spune-mi care din sufletele astea ti-ar fi pe plac? 

Îşi amintea de locurile în care se aflau vasele cu 
suflete. 


— Yeth-faru. Ceva legat de apa, de inundatii. Poate sa- 
ti prindă bine daca vrei sa trăieşti vreodată in mare. 
Wolsenwyrsend. Cred ca e un soi de centaur, jumatate- 
cal, jumätate-om, stăpânul norilor. Ben, iti sună 
cunoscut? 

Bentham a mormăit ceva, dar Caul abia dacă l-a 
băgat în seamă. 

— Styl-hyde, asta e bună. Piele de metal. Iti poate 
folosi într-o luptă, deşi mă întreb dacă ar trebui să 
umbli cu uleiul după tine... 

— Domnule, sper că nu vă deranjează dacă vă întreb, 
a spus gardianul cu un aer umil, cu urnele mari cum 
rămâne? 

Caul l-a amenințat. 

— Îmi plac oamenii ambitiosi, dar alea sunt pentru 
mine şi frate-meu. 

— Desigur, domnule, desigur, a spus gardianul. Păi, 
atunci... ăăă... mai sunt şi altele? 

— Ti-am dat cele mai bune variante. Alege odată. 

— Da, da, iertati-mä, domnule... a spus gardianul 
speriat. O să aleg Yeth-faru. 

— Excelent! a tunat Caul. Băiete, adu urna! 

Am întins mâna în alcovul indicat de Caul şi am scos 
urna. Era atât de rece încât a trebuit să-mi trag mâneca 
hainei peste mână, ca pe o mănuşă, dar chiar şi aşa 
simțeam cum urna îmi fură toată căldura rămasă în 
corp. 

Gardianul s-a holbat la mana mea. 

— Ce sa fac cu el? Se ia ca ambrozia? 

— Nu sunt sigur, a spus Caul. Tu ce crezi, fratioare? 

—Nici eu nu stiu sigur, a zis Bentham. Nu scrie 
nicaieri in textele vechi. 

Caul si-a scarpinat barbia. 

— Cred ca... da. Cred ca trebuie s-o iei ca si cum ar fi 
ambrozie, a spus el dand din cap, dintr-odata foarte 
sigur pe el. Da, asta e. Ca ambrozia. 


— Sunteti sigur? l-a intrebat gardianul. 

— Sută la sută sigur. Nu-ţi face griji. O să intri in 
istorie pentru asta. Un pionier! 

Gardianul s-a uitat în ochii mei. 

— Fără trucuri, a spus el. 

— Fără trucuri, i-am spus. 

Am scos dopul urnei. Lumina albastră a năvălit prin 
orificiu. Gardianul a pus mâna pe mâna mea, a dus-o în 
dreptul capului şi l-a dat pe spate. 

Apoi a tras aer în piept, prelung şi tremurând. 

— Poftim nişte nimic, a spus el şi mi-a înclinat mâna. 

Lichidul s-a vărsat într-un şuvoi vâscos. În secunda 
în care lichidul i-a atins ochii, mâna gardianului s-a 
încleştat atât de tare încât am crezut c-o să-mi frângă 
degetele. Mi le-am eliberat şi am sărit înapoi, iar urna a 
căzut şi s-a spart. 

Fata gardianului fumega si se colora în albastru. 
Bărbatul a urlat şi a căzut în genunchi, zvâcnind din 
toate încheieturile şi apoi s-a răsturnat cu capul înainte. 
Când capul i-a atins pământul, s-a spart şi s-a 
împrăştiat ca o sticlă. Cioburi de craniu înghețat au 
sărit la picioarele mele. Şi apoi a amuţit - foarte, dar 
foarte... mort. 

— O, Dumnezeule! a tipat Bentham. 

Caul a tatait de parcă cineva tocmai ar fi vărsat un 
pahar de vin scump. 

— Pfff, la naiba, a spus el. Se pare că nu se ia ca 
ambrozia... 

Şi-a rotit privirea prin încăpere. 

— Ei, bine, e rândul altcuiva să încerce... 

— Eu sunt cam ocupat, domnul meu! a strigat celălalt 
gardian care stătea cu arma îndreptată către Emma şi 
Miss Peregrine. 

— Da, văd că ai multe de făcut, Jones. Poate unul 
dintre musafirii noştri, atunci? 

S-a uitat la Emma. 


— Fato! Daca faci asta pentru mine, te fac bufonul 
curții. 

— Du-te dracului! s-a răstit Emma. 

— Putem să aranjăm şi asta, s-a răstit Caul. 

Apoi s-a auzit un şuierat prelung şi într-un capăt al 
camerei lumina a devenit mai puternică. Toată lumea s- 
a întors să se uite. Lichidul din urna spartă s-a prelins 
în canalul de lângă pereţi şi s-a amestecat cu apa, 
provocând o reacţie chimică. Apa a început să 
bolborosească şi să se învolbureze, strălucind mai tare 
decât înainte. 

Caul era bucuros. 

— Uitaţi-vă aici! a strigat legănându-se pe vârfuri. 

Cursul de apă strălucitoare şi clocotitoare era împins 
cu viteză spre marginile camerei. Ne-am întors şi l-am 
urmărit până când a ajuns la bazinul înconjurat de 
pietricele din fundul încăperii - moment in care bazinul 
a început să fiarbă şi să bolborosească şi o coloană de 
lumină albastră, puternică s-a ridicat spre tavan. 

— Ştiu ce-i asta! a spus Bentham cu o voce 
tremurândă. Se cheamă bazinul spiritelor. O metodă 
străveche de a-i convoca pe morți şi de a comunica cu 
ei. 

La suprafata apei din bazin pluteau vapori albi care se 
strangeau tot mai mult, formand silueta unui om. 

— Dar daca o persoana vie intra in bazin in timpul 
convocarii... 

— Ajunge sa absoarba spiritul celui convocat, a spus 
Caul. Cred ca am gasit raspunsul! 

Spiritul a plutit deasupra apei, nemiscat. Purta o 
tunică simplă sub care se vedea o piele acoperită de 
solzi şi o aripioară dorsală. Era sufletul lui Yeth-faru, 
sirena-bărbat aleasă de gardian. Coloana de lumină 
părea un fel de celulă din care nu putea să evadeze. 

— Ei, bine? a spus Bentham arătând spre bazin. Te 
duci? 


— Nu mă interesează resturile rămase de la alţii, i-a 
răspuns Caul. O vreau pe cea de acolo. A făcut semn 
spre o urnă pe care i-o arătasem înainte, cea mai mare 
dintre ele. 

— Răstoarn-o în bazin, băiete. 

Mi-a lipit pistolul la tâmplă. 

— Acum. 

Am făcut ce mi s-a spus. Am strecurat mâna în cel 
mai mare alcov, am scos urna cu ambele mâini şi am 
înclinat-o spre mine — cu grijă, să nu cumva s-o vars si 
să-mi ard fata. 

Lichidul strălucitor si azuriu s-a vărsat pe perete si 
apoi în canal. Apa a turbat, sâsâind şi bolborosind, 
lumina produsă fiind atât de puternică încât aproape că 
a trebuit să închid ochii. În timp ce lichidul din urnă s-a 
scurs prin cameră spre bazinul spiritelor, privirea mi-a 
fugit spre Miss Peregrine şi Emma. Era ultima noastră 
şansă să-l oprim pe Caul şi mai rămăsese un singur 
gardian - dar care nu-şi lua ochii de pe armă si de la 
cele două femei, iar Caul stătea în continuare cu pistolul 
lipit de capul meu. Părea că suntem la cheremul lor. 

Lichidul din urna cea mare a ajuns în bazinul 
spiritelor. Apa s-a înspumat şi s-a ridicat de parcă o 
făptură submarină ar fi fost pe cale să-i spargă valurile. 
Coloana de lumină care se înălța din ea a devenit şi mai 
strălucitoare şi Yeth-faru s-a evaporat. 

Vapori noi au început să se adune pe suprafața apei 
şi au alcătuit o siluetă mai mare decât cea de dinainte. 
Dacă avea să fie o siluetă de bărbat, înseamnă că era un 
uriaş, de două ori mai înalt decât noi şi de două ori mai 
lat. În loc de mâini avea gheare şi când le-a ridicat, şi şi- 
a întins palmele spre cer, ne-a dat senzaţia unei puteri 
imense şi înfiorătoare. 

Caul s-a uitat la vietatea din fata lui şi a zambit. 

— Şi ăsta-i semnalul meu, cum s-ar zice. 

Şi-a strecurat mâna liberă sub pelerină, a scos o 


bucată de hârtie împăturită şi a scuturat-o. 

— Aş vrea să spun doar două vorbe înainte să-mi 
schimb rangul. 

Bentham a şontâcăit spre el. 

— Frate, nu cred că-i cazul s-o mai lălăim... 

— Nu-mi vine să cred! a răcnit Caul. Chiar nu mă 
lasă nimeni să mă bucur de clipa asta de glorie? 

— Ascultă! a şuierat Bentham. 

Am ascultat. La început n-am auzit nimic, dar apoi, 
din depărtare, s-a auzit un sunet tăios, strident. Am 
văzut-o pe Emma înmărmurind şi căscând ochii. 

Caul s-a încruntat. 

— Ce-i aia? O... potaie? 

Da! Era un câine! Auzeam lătrat de câine, departe, 
pierzându-se în ecou. 

— Deosebitii aveau un câine cu ei, a spus Bentham. 
Daca ne-a luat urma, ma indoiesc ca e singur. 

Ceea ce nu putea sa insemne decat un singur lucru: 
prietenii nostri îi invinsesera pe gardieni şi, conduşi de 
Addison, porniseră pe urmele noastre. Da — venea însăsi 
cavaleria! Dar Caul se afla la câteva secunde de a prelua 
puterea şi cine ştie cum se răspândeau ecourile prin 
cavernele astea. Puteau fi la câteva minute de noi, ceea 
ce însemna că ar fi ajuns prea târziu. 

— Bine, atunci, a spus Caul. Se pare că trebuie să ma 
abtin de la discursuri pentru moment. 

A înghesuit bucata de hârtie în buzunar, dar nu părea 
foarte grăbit şi asta îl enerva pe Bentham. 

— Haide, Jack! Alege-ti un suflet ca apoi să-l aleg si 
eu pe-al meu! 

Caul a oftat. 

— Da, apropo de asta. Ştii, m-am gândit. Nu sunt 
sigur că te-ai descurca bine cu toată puterea asta. Eşti 
slab de înger. Nu vreau să zic că nu eşti inteligent. 
Dimpotrivă, eşti mai inteligent decât mine! Dar gândeşti 
ca o fire slabă. Voința ta e slabă! Să ştii că nu-i de ajuns 


să fii deştept. Trebuie sa fii şi rău! 

— Nu, frate! Nu face asta! l-a implorat Bentham. O să 
fiu secundul tău, confidentul tău... orice vrei tu să fiu... 

„Asa-ti trebuie”, mă gândeam. „Mai spune, mai 
spune...” 

— Vezi, tocmai la ploconeala asta m-am referit, i-a 
spus Caul scuturând din capul. Numai cineva fără 
ambiție ar putea fi înduplecat de lucruri de genul ăsta. 
Dar eu nu mă las ispitit de emoții. 

— Nu, faci asta ca să te răzbuni, zise Bentham cu 
amărăciune. Ca şi cum n-a fost de-ajuns că mi-ai rupt 
picioarele şi m-ai închis într-o temniță. 

— Ba da, mi-a fost de ajuns. E adevărat că m-am 
supărat pe tine când ne-ai transformat pe toți in suflete- 
pustii, dar până la urmă s-a dovedit a fi destul de 
folositor să am o armată întreagă de monştri la 
dispoziţie. Însă o să fiu sincer: nu e vorba nici măcar de 
firea ta slabă. E vorba de faptul că... pur şi simplu nu 
pot fi un frate bun, cred. Alma iti poate spune mai 
multe. Nu-mi place să împart nimic cu nimeni. 

— Atunci, fă-o! a scuipat Bentham. Hai sá terminăm 
şarada asta. Impuscä-mä! 

— Aş putea face asta. Dar cred că ar fi ceva mai 
efectiv dacă l-aş impusca pe... el. 

Şi cu asta mi-a pus pistolul în piept şi a tras piedica. 

* 


Am simtit lovitura glontului aproape dinainte sa aud 
racnetul armei. Ca si cum m-ar fi izbit nişte pumni 
gigantici si invizibili. Mi-am pierdut echilibrul si am fost 
proiectat in spate si apoi totul a devenit abstract. Am 
rămas cu privirea în tavan si câmpul meu vizual s-a 
redus la un punct cat gămălia unui ac. Cineva m-a 
strigat. Cineva a mai tras un foc şi încă unul. 

Noi tipete. 

Eram conştient — deşi simțeam totul cumva estompat 


— ca trupul meu indura o durere imensa. Muream. 

Apoi Emma si Miss Peregrine au ingenuncheat langa 
mine, speriate, tipand, iar gardianul nu se mai vedea 
nicăieri. Nu intelegeam ce-şi spun, auzeam totul de 
parcă mă aflam sub apă. Încercau să mă mişte, să mă 
tragă de umeri spre uşă, dar corpul meu era flasc şi 
greu. Apoi s-a auzit un urlet puternic ca un uragan 
dinspre bazinul spiritelor si, în ciuda durerii 
insuportabile, am reuşit să întorc capul şi sá mă uit. 

Caul stătea în bazin, cu picioarele în apa care-i 
ajungea până la glezne, cu brațele întinse şi capul dat pe 
spate, aproape paralizat, în timp ce vaporii se lipiseră de 
el şi se contopiseră cu trupul lui. Năvăliră spre fiecare 
orificiu de pe fata lui - alunecându-i pe gât, prin nări, 
prin ochi şi urechi. Apoi, în decursul a câtorva secunde, 
a dispărut şi lumina albastră din cavernă a pălit la 
jumătate, de parcă Caul i-ar fi absorbit puterea. 

O auzeam pe Miss Peregrine strigând. Emma a ridicat 
arma unuia dintre strigoi şi i-a golit conținutul in Caul. 
Nu era departe de noi şi Emma era un tintas bun. Sunt 
sigur că-l nimerise, dar Caul nici măcar nu a clipit, în 
loc să se prăbuşească la pământ, s-a întâmplat exact pe 
dos - a crescut. Creştea foarte repede, dublandu-se în 
doar câteva secunde în înălțime şi lățime. A scos un 
urlet animalic în timp ce pielea i-a crăpat şi s-a vindecat 
din nou, iar şi iar. În scurt timp a devenit un turn de 
carne vie, roz şi haine zdrentuite, cu ochi gigantici, de 
un albastru electric, un suflet furat umplând în sfârşit 
golul pe care-l hrănise atâta timp. Dar mâinile arătau 
cel mai îngrozitor. Erau nişte cioturi butucănoase, 
imense, groase şi contorsionate ca nişte rădăcini de 
copac cu zece degete. 

Emma şi Miss Peregrine au mai încercat o dată să mă 
târască spre uşă, dar Caul pornise după noi. A sărit din 
bazinul spiritelor şi a zbierat cu o voce care ne-a zgaltait 
până în măduva oaselor: 


— ALMA, VINO ÎNAPOI! 

Caul şi-a ridicat mâinile oribile. O forță invizibilă le-a 
smuls pe Miss Peregrine şi pe Emma de lângă mine. Au 
fost ridicate în aer şi lăsate să plutească acolo, gâfâind, 
la trei metri deasupra pământului, până când Caul şi-a 
întors palmele în jos. Cele două s-au prăbuşit la pământ 
cu o bufnitură, ca două mingi. 

— O SĂ VĂ TOC ÎNTRE DINŢI! a urlat Caul şi a pornit 
spre ele, provocând un cutremur la fiecare pas pe care-l 
făcea. 

Adrenalina părea că mă ajută să-mi concentrez 
privirea şi auzul. Nu-mi puteam imagina o condamnare 
la moarte mai nemiloasă decât asta: să-mi petrec 
ultimele secunde din viata uitându-mă cum le sfâşia pe 
femeile pe care le iubeam cel mai mult. Apoi am auzit un 
lătrat de câine şi m-am gândit la ceva şi mai rău: cum ar 
fi să-mi văd toți prietenii murind. 

Emma şi Miss Peregrine au rupt-o la fugă. N-aveau de 
ales. Nu se mai puteau întoarce după mine. 

Ceilalți au năvălit de pe coridor. Copii şi ymbryne 
laolaltă. Era şi Sharon împreună cu cioplitorii lui de 
spânzurători. Probabil că Addison îi condusese până 
acolo pentru că alerga în fruntea lor cu o lanternă între 
dinți. 

Habar n-aveau cu cine se puneau. Aş fi vrut să-i pot 
avertiza — „nu vă obosiţi să vă luptati cu el, fugiți de aici” 
- dar nu m-ar fi băgat în seamă oricum. Când au dat cu 
ochii de monstrul uriaş au început să arunce în el cu tot 
ce aveau la îndemână. Tâmplarii şi-au aruncat 
ciocanele. Bronwyn a aruncat o bucată de perete, 
dându-se pe spate şi rotind-o ca o aruncătoare de 
ciocan. Câţiva copii care confiscaseră arme de la strigoi 
trăgeau în Caul. Ymbrynele transformate în păsări şi se 
năpusteau spre capul lui, ciupindu-l de pe unde 
apucau. 

Dar toate astea nu aveau niciun efect asupra lui. 


Gloantele ricoşau de pe el. A parat bucata de zid. 
Ciocanele au fost prinse cu dinţii lui imensi. lar 
ymbrynele păreau să-l irite cel mai mult, ca un roi de 
tantari. Apoi si-a intins bratele si degetele butucanoase, 
cu rădăcini atârnând de pe ele ca nişte conductori 
parcurşi de curent, apoi şi-a lipit încet palmele. Când a 
făcut asta, ymbrynele din jurul capului său au fost 
împinse în lături si deosebitii au căzut cu toții grămadă. 

Şi-a impreunat palmele şi le-a îndoit de parcă ar fi 
vrut să sifoneze o bucată de hârtie. Ymbrynele şi 
deosebitii s-au ridicat de pe jos, incalciti într-un ghem 
de membre şi aripi. Am fost singurul de care nu s-a 
atins (în afară de Bentham - apropo, unde o fi Bentham) 
şi am încercat să mă ridic în capul oaselor, să stau în 
picioare, dar n-am putut nici măcar să-mi ridic capul. 
Dumnezeule, avea să-i spulbere, strigătele lor îngrozite 
se loveau de pereţi — şi mi-am zis, gata, s-a terminat, 
aveau să sângereze ca nişte fructe stoarse, dar în clipa 
următoare, Caul a ridicat o mână şi începu să lovească 
ceva. 

Erau albine. Un roi de albine trimise de Hugh ieşise 
din acel talmes-balmes si i se instalase în ochi, 
înțepându-l pana când acesta a scos un urlet 
monstruos. Ymbrynele şi copiii deosebiți s-au prăbuşit 
la pământ, ghemul pe care-l formaseră slăbise şi peste 
tot se vedeau corpuri împrăştiate, întinse pe jos. Slavă 
Domnului, nu fuseseră zdrobiți. 

Miss Peregrine, transformată în pasăre, cârâia şi 
dădea din aripi, încercând să-i pună pe picioare pe cei 
căzuți, îndemnându-i s-o ia spre coridor. ,Fugiti! Fugiti! 
Plecati de aici!” 

Apoi a zburat spre Caul. Acesta reuşise să alunge 
albinele şi şi-a întins din nou brațele, gata să-i adune pe 
toți laolaltă, să-i ridice si sa dea cu ei de pereți. Până sa 
apuce să facă asta, Miss Peregrine s-a lansat asupra lui 
cu ghearele incovoiate şi l-a zgâriat zdravan pe fata. 


Caul s-a intors abia, abia, dar a reusit s-o loveasca atat 
de tare, încât Miss Peregrine a zburat prin încăpere, a 
ricoşat într-un perete si s-a prăbuşit la pământ, 
incapabilă să se mai mişte. 

Copiii deosebiți reuşiseră să dispară pe coridor înainte 
ca el să-i ajungă din urmă. Caul a întins mana după ei, 
a strâns pumnul şi i-a tras înapoi — dar se pare că erau 
în afara razei lui de acțiune telekinetică. Caul a scos un 
urlet furios, apoi a luat-o la fugă după ei, s-a trântit pe 
burtă încercând să se strecoare după ei pe coridorul 
strâmt. A reuşit să se înfigă între pereţi, dar era la 
limită. Pasajul era foarte îngust. 

Şi atunci, l-am zărit, în sfârşit, pe Bentham. Se 
întinsese în canalul plin cu apă ca să se ascundă şi 
dădea să iasă, ud leoarcă, dar nevătămat. Stătea 
aplecat, cu spatele la mine şi mesterea ceva - nu 
vedeam exact ce făcea. 

Dintr-odată am simţit că prind din nou viata. Durerea 
din piept se retrăgea treptat. Am încercat să-mi mişc 
braţele — mai mult ca un experiment - şi am constatat 
că pot face asta. Le-am ridicat pe lângă corp şi mi-am 
pipăit pieptul. Mă aşteptam să găsesc o baltă de sânge şi 
câteva găuri. Dar eram complet uscat. În loc de găuri, 
am dat peste o bucată de metal aplatizată, ca o monedă. 
Am luat-o în palme şi am ridicat-o ca să mă uit la ea. 

Era un glonț. Un glonț care nu mi-a străpuns corpul. 
Nu eram pe moarte. Glontul rămăsese prins în fularul 
meu. 

Fularul împletit de Horace. 

Horace prevăzuse ce urma să se întâmple şi îmi 
făcuse fularul din lâna oilor deosebite. Slavă Domnului 
că aveam prieteni ca Horace... 

Am văzut ceva străbătând camera ca un fulger şi am 
ridicat capul - puteam s-o fac fără niciun efort — cât să-l 
zăresc pe Bentham cu ochii în flăcări şi conuri de 
lumină albă täsnindu-i din orbite. Dăduse drumul pe jos 


unui obiect si am auzit un clinchet subtirel, ca de sticlă. 

Luase o fiolă de ambro. 

M-am încordat şi m-am întors într-o parte, m-am 
ghemuit şi m-am străduit să mă ridic în capul oaselor. 
Bentham alerga pe lângă pereţi cu privirea atintita spre 
urne. Le-a studiat pe toate cu atenţie. 

De parcă le-ar fi văzut. 

Şi în acea clipă mi-am dat seama ce făcuse, ce luase. 
În toți aceşti ani păstrase sufletul furat al bunicului 
meu şi acum îl consumase. 

Putea să vadă urnele. Putea să facă ce făcusem şi eu. 
M-am ridicat în genunchi. Am pus palmele pe pământ. 
Am tras un picior sub mine şi m-am împins în sus. Mă 
întorsesem dintre morți. 

Între timp, Caul se strecurase prin coridor şi ajunsese 
până la jumătatea lui. Auzeam ecoul vocilor prietenilor 
mei din celălalt capăt. Nu reusiserä încă să scape. Poate 
că nu voiau s-o lase în urmă pe Miss Peregrine (şi nici 
pe mine, probabil). Încă luptau. 

Bentham a rupt-o la fugă. Văzuse cealaltă urnă mare 
din cameră şi pornise direct spre ea. Am făcut câțiva 
paşi nesiguri spre el. Bentham a ajuns la urna şi a 
înclinat-o. Lichidul albastru s-a scurs în canal şi a plutit 
apoi spre bazinul sufletelor. 

Bentham s-a întors şi m-a văzut. 

A şontâcăit spre bazin şi eu după el. Lichidul din urnă 
ajunsese la bazin. Apa începuse să se revolte şi o 
coloană de lumină orbitoare a täsnit spre tavan. 

— CINE ÎMI FURĂ SUFLETELE?! a mugit Caul de pe 
coridor. 

Şi a început să se zvârcolească înapoi prin pasaj de 
parcă era un vierme. 

L-am placat pe Bentham - sau am căzut peste el, cum 
preferați. Eu eram slab si ametit şi el era bătrân şi fragil, 
aşa că puterea noastră eram cam aceeaşi. Ne-am 
încăierat dar, după doar câteva secunde, când şi-a dat 


seama că-l tintuisem la pământ, s-a dat bătut. 

— Ascultă la mine, mi-a spus. Trebuie să fac asta. 
Sunt singura speranţă pe care o aveți. 

— Taci din gură! am spus eu apucându-l de mâini. 
Nu vreau să mai ascult minciunile tale. 

— O să ne omoare pe toți dacă nu-mi dai drumul! 

— Ai înnebunit? Daca-ti dau drumul, o să-l ajuţi! in 
sfârşit, reuşisem să-i prind încheieturile. Încerca să 
scoată ceva din buzunar. 

— Nu, n-o să-l ajut! a tipat. Am făcut atâtea greşeli... 
dar pot să le îndrept dacă mă laşi să te ajut. 

— Să mă ajuţi? Pe mine? 

— Caută în buzunarul meu! 

Caul ieşea încet cu spatele din coridor, urlând ceva 
despre sufletele lui. 

— Buzunarul de la vestă! a strigat Bentham. E o 
hârtie pe care o port mereu la mine, pentru orice 
eventualitate. 

I-am dat drumul şi mi-am vârât mâna în buzunarul 
lui. Am găsit un biletel impaturit pe care l-am desfăcut. 

— Ce-i asta? 

Mesajul de pe biletel era scris în deosebita veche; nu 
puteam s-o citesc. 

— E o rețetă. Arat-o ymbrynelor, ele vor şti ce să facă. 
O mână s-a întins peste umărul meu şi mi-a smuls 
biletelul din mână. M-am întors şi am dat cu ochii de 
Miss Peregrine, plină de vânătăi, dar preschimbată în 
om. 

A început să citească textul de pe bucata de hârtie. 
Apoi i-a aruncat lui Bentham o privire fulgerătoare. 

— Eşti sigur c-o să meargă? 

— A mai funcționat o data, a spus el. Nu văd de ce n- 
ar funcționa şi acum. Şi dacă ar fi şi mai multe 
ymbryne... 

— Dă-i drumul, mi-a spus Miss Peregrine. 

Eram şocat. 


— Ce? Dar o sa... 

Miss Peregrine mi-a pus 0 mana pe umar. 

— Stiu. 

—A furat sufletul bunicului! L-a folosit... e sub 
efectul lui chiar şi acum! 

— Ştiu, Jacob. 

S-a uitat la mine cu o expresie prietenoasă, dar 
neînduplecată. 

— E aşa cum spui tu. Şi chiar mai rău. Mă bucur că 
l-ai prins. Dar acum trebuie să-i dai drumul. 

Aşa că i-am eliberat mâna. Bentham s-a ridicat în 
picioare ajutat de Miss Peregrine. Părea un bătrân trist 
şi cocârjat, iar picăturile strălucitoare şi negre ale 
sufletului bunicului meu i se scurgeau pe obraji. Pentru 
o secundă, am avut impresia că văd ochii lui Abe în 
privirea lui Bentham - ceva din spiritul lui, reflectandu- 
se spre mine. 

Bentham a făcut stânga-mprejur şi a alergat spre 
coloana de lumină din bazinul spiritelor. Vaporii 
începeau să formeze silueta unui uriaş aproape la fel de 
mare ca fratele lui, Caul, doar că avea aripi. Dacă 
Bentham ajungea în timp util la bazin, Caul avea să-şi 
găsească naşul. 

Dar Caul iesise deja din pasaj. 

— CE-AI FĂCUT?! a tipat el. TE OMOR! 

Miss Peregrine m-a trântit la pământ şi s-a întins 
lângă mine. 

— N-avem timp să ne ascundem, mi-a spus. Prefá-te 
mort. 

Bentham a intrat în bazin împleticindu-se şi vaporii 
au început să pătrundă în el. Caul reuşise să iasă din 
pasaj şi se ridica încet şi greoi, apoi a venit în fugă spre 
Bentham. Mai-mai să ne strivească sub piciorul lui 
imens, dar era prea târziu să-l mai oprească pe 
Bentham: se contopise deja cu sufletul străvechi si 
măreț din urnă. Fratele mai tânăr şi mai slab al lui Miss 


Peregrine crestea deja, depasindu-si de doua ori 
înălțimea reală. 

Eu şi Miss Peregrine ne-am sprijinit unul pe altul ca 
să ne ridicăm. În spatele nostru, Caul şi Bentham se 
ciocneau cu puterea a două bombe. N-a trebuit să-mi 
spună nimeni să fug. 

Eram pe la jumătatea pasajului când Emma şi 
Bronwyn au täsnit de acolo ca să ne întâmpine. Ne-au 
prins de braţe şi ne-au tras spre un ascunzis mai repede 
decât am fi reuşit să ne deplasăm singuri, răniți şi 
släbiti cum eram amândoi. N-am scos niciun cuvânt — n- 
aveam timp de altceva, decât să fugim şi n-am fi reuşit 
să acoperim zgomotul din peşteră, oricât de tare am fi 
tipat unii la alţii - dar chipul Emmei, transfigurat de 
uimire şi de uşurare la gândul că nu murisem era cât se 
poate de grăitor. 

Tunelul întunecat ne-a înghițit. Reuşiserăm să fugim. 
Am aruncat o singură privire peste umăr şi i-am zărit pe 
cei doi. Lupta se dezlantuise şi mai tare în spatele 
nostru. Prin nori de praf şi de vapori am văzut două 
făpturi mai înalte decât nişte clădiri, încercând să se 
omoare: Caul îl strângea de gât pe Bentham cu o mână 
tepoasa iar cu cealaltă încerca să-i scoată ochii. 
Bentham - cu un cap de insectă şi o mie de ochi - 
ciugulea gâtul lui Caul cu nişte mandibule puternice şi 
flexibile şi-l lovea cu aripi mari, acoperite cu piele. 
Dansau cu membrele încurcate, se tränteau de pereti, 
iar camera se prăbuşea în jurul lor sub o ploaie 
luminoasă de suflete împrăştiate care se scurgeau din 
urnele sparte. 

Cu această imagine de coşmar impregnată în minte, 
am lăsat-o pe Emma să mă tragă prin întuneric. 

* 

I-am gäsit pe prietenii nostri in camera aläturatä, 

ascunsi in intuneric, iluminati doar de lumina slaba a 


lanternei din gura lui Addison. Cand Emma a aprins o 
flacără şi ne-au văzut că alergam spre ei, istoviti, dar vii, 
au izbucnit în urale. I-am văzut la lumina flăcării şi m- 
am înfiorat. Nu arătau deloc bine, plini de sânge şi de 
vânătăi de la atâtea lovituri încasate de la Caul. Unii 
dintre ei şchiopătau cu picioare luxate sau rupte. 

A urmat un scurt moment de linişte după zgomotul 
îngrozitor din cavernă şi Emma a apucat în sfârşit să mă 
imbrätiseze. 

— L-am väzut cänd te-a impuscat! Prin ce miracol ai 
reusit sa supravietuiesti? 

— Prin miracolul lânii oilor deosebite si datorită 
viselor lui Horace! am spus eu şi am sărutat-o, apoi m- 
am dus să-l caut pe Horace în mulțime. 

Când l-am găsit, l-am imbrätisat atât de tare, încât 
picioarele incaltate în pantofii de piele i s-au desprins de 
pământ. 

— Sper că într-o zi o să am ocazia să te răsplătesc 
pentru asta, am spus trăgând de fular. 

— Mă bucur că te-a ajutat! a spus el radiind. 

În cealaltă încăpere lupta reincepuse si hărmălaia 
îngrozitoare a izbucnit din nou. Pietre şi dărâmături se 
rostogoleau spre noi de pe coridor. Chiar dacă nu ne 
puteau atinge, cei doi puteau dărâma toată peştera 
peste noi. Trebuia să ieşim din Bibliotecă - şi apoi din 
buclă. 

Am alergat pe acelaşi drum pe care veniserăm, unii ca 
vai de ei, topaind într-un picior, o parte din noi 
şontâcâind, în timp ce alții serveau drept sprijin pentru 
răniți. Addison ne ghida cu nasul lui înapoi prin labirint 
şi pe potecă. Sunetul luptei dintre Caul şi Bentham ne 
urmărea peste tot, din ce în ce mai puternic, chiar dacă 
ne îndepărtaserăm de ei, ca şi cum cei doi ar mai fi 
crescut putin. Dar cat de mari se puteau face şi cât de 
puternici? Poate că sufletele din urnele pe care le-au 
spart se împrăştiaseră în bazin şi-i alimentau, făcându-i 


si mai monstruosi. 

Oare aveau să moară îngropați de Biblioteca 
Sufletelor? Avea să fie ăsta mormântul lor, temnita lor? 
Sau crăpau ca o coajă de ou şi eliberau în lume toate 
ororile pe care ni le puteam închipui? 

Ajunseserăm la ieşirea din grotă şi ne-am năpustit cu 
toții afară spre lumina portocalie. Tărăboiul din spatele 
nostru devenise constant, un cutremur care făcea toate 
dealurile să reverbereze. 

— Nu trebuie să ne oprim! a strigat Miss Peregrine. 
Toată lumea, spre ieşirea din buclă! 

Ajunseserăm la jumătatea drumului, poticnindu-ne 
printr-o poiană, când pământul de sub noi s-a 
cutremurat atât de violent, încât ne-a dărâmat din 
picioare. Nu mai auzisem niciodată un vulcan erupând, 
dar nu cred că putea fi mai înfricoşătoare decât bubuitul 
care a răsunat cu ecou dinspre dealurile din spatele 
nostru. Ne-am întors socati şi am văzut mii de stânci 
pulverizate în aer - şi apoi am auzit, limpede ca bunä- 
ziua, tipetele lui Bentham si ale lui Caul. 

leşiseră din Bibliotecă, prin turnul cavernei, din 
adâncurile peşterilor de piatră şi se inältaserä la 
suprafață. 

— Nu mai putem să zăbovim aici! a strigat Miss 
Peregrine. 

A sărit în picioare si a ridicat biletelul mototolit de la 
Bentham. 

— Surori, e timpul sa sigilăm bucla! 

Atunci mi-am dat seama ce primisem de la Bentham 
şi de ce voia Miss Peregrine să-i dea drumul. O rețetă, 
cum o numea el. A funcționat odată... 

Era procedura cu care îi păcălise pe Caul şi pe 
simpatizantii lui cu multi ani în urmă, în 1908. Cea prin 
care a distrus bucla în care erau în loc să le regleze 
ceasurile interne, cum sperau. De data asta distrugerea 
buclei avea să fie plănuită. Mai exista o singură 


problema... 

— Dar n-o să se transforme în suflete-pustii? a 
întrebat Miss Wren. 

— Sufletele-pustii nu vor fi o problemă, am spus eu, 
dar data trecută când cineva a distrus o buclă în felul 
ăsta, mi se pare că a provocat o explozie suficient de 
mare cât să niveleze jumătate din Siberia. 

— Ymbrynele care l-au ajutat pe fratele meu erau 
tinere şi fără experiență, a spus Miss Peregrine. Noi o să 
facem o treabă mai bună. 

— Ar fi cazul, a spus Miss Wren. 

Dincolo de deal, o fata gigantică ce semăna cu un 
soare se înălța peste linia orizontului. Era Caul care se 
inältase cât zece case. 

— ALMAAAAAAAAA! a trämbitat el peste dealuri. 

— Vine după dumneavoastră, Miss! a tipat Olive. 
Trebuie să găsim o ascunzătoare! 

— Imediat, draga mea. 

Miss Peregrine i-a trimis pe toți copiii deosebiți (şi pe 
Sharon, cu verii lui) la o distanță considerabilă, apoi le-a 
adunat pe ymbryne în jurul ei. Arătau ca o societate 
mistică, secretă, gata să reproducă un ritual străvechi. 
Şi bănuiesc că chiar asta făceau. Miss Peregrine a citit 
de pe biletel: 

— Conform textului, după ce-am declanşat reacția, 
nu ne rămâne decât un minut ca să ieşim din buclă. 

— Păi şi ne ajunge un minut? a întrebat Miss Avocet. 

— N-avem încotro, i-a răspuns Miss Wren îndârjită. 

— Poate ar trebui să ne apropiem de ieşire înainte să 
ne apucăm de treabă, a sugerat Miss Glassbill care îşi 
revenise de curând. 

— N-avem timp, a spus Miss Peregrine. Trebuie să... 

Restul replicii ei a fost acoperit de un strigăt 
îndepărtat, dar tunător al lui Caul. Deja nu mai 
reuşeam să distingem ce spune, probabil că mintea i se 
topea de la încordarea aceea îngrozitoare la care fusese 


expus corpul lui exagerat de mare. Respiratia lui ne-a 
palit la câteva secunde după ce i-am auzit vocea, ca un 
vânt galben urât mirositor capabil să coaguleze aerul. 

Pe Bentham nu-l mai auzisem de câteva minute bune. 
Mă întrebam dacă murise în luptă. 

— Urati-le noroc guvernantelor voastre bătrâne! ne-a 
spus Miss Peregrine. 

— Mult noroc! am strigat cu toții. 

— Nu ne aruncați în aer! a adăugat Enoch. 

Miss Peregrine s-a întors spre surorile ei. Cele 
douăsprezece ymbryne au format un cerc strâns şi s-au 
prins de mână. Miss Peregrine a început să rostească 
vorbe in deosebita veche. Celelalte ymbryne îi 
răspundeau la unison, vocile lor înălțându-se într-un 
cântec misterios, cu un ritm vioi. Au cântat vreo treizeci 
de secunde sau mai mult, timp în care Caul a început să 
coboare din peşteră, împroşcând pietriş în jurul lui şi 
stârnind avalanşe pe unde punea mâna. 

— Ei, bine, mi s-a părut fascinant, a spus Sharon, şi 
n-aveţi decât sá ramáneti sá vă uitaţi, dar eu şi verii mei 
cred că o să ne luăm talpasita. 

S-au urnit la drum, dar curând au văzut că poteca 
din fata lui se desparte în cinci şi pământul bătătorit nu 
păstrase nicio urmă de-a noastră. 

— Hmm, a spus el întorcându-se, îşi aminteşte careva 
drumul? 

— Va trebui să aştepţi, a mârâit Addison. Nimeni nu 
pleacă de aici fără ymbryne. 

În sfârşit, ymbrynele şi-au dat drumul la mâini 
rupând cercul. 

— Asta-i tot? a întrebat Emma. 

— Asta-i tot! a răspuns Miss Peregrine şi s-a apropiat 
de noi cu paşi grăbiţi. Să mergem. Nu vrem să fim aici 
peste cincizeci şi patru de secunde! 

În locul în care stătuseră ymbrynele, pământul 
începea să se crape şi lutul se rostogolea într-o dolină 


din ce in ce mai larga din care se ridica un bazait 
puternic, aproape mecanic. Prabusirea buclei incepuse. 

În ciuda oboselii, a rănilor şi a picioarelor noastre 
nesigure, am rupt-o la fugă, împinşi înainte de groază si 
de zgomotele apocaliptice - sau de umbra monstruoasă 
care se mişca greoi şi ne întuneca drumul. Am străbătut 
o bucată de teren deschis, am coborât trepte străvechi 
care se faramitau sub picioarele noastre şi am intrat din 
nou în casa din care venisem, înecându-ne cu praf roşu 
de pe pereţii pulverizati după care, în sfârşit, ajunserăm 
la pasajul care ducea spre turnul lui Caul. 

Miss Peregrine ne mâna din spate în timp ce pasajul 
se dezintegra în jurul nostru şi apoi am ieşit pe cealaltă 
parte şi am intrat în turn. În spatele nostru, pasajul s-a 
surpat sub greutatea unui pumn imens care i-a zburat 
acoperişul. 

Miss Peregrine a strigat frenetic: 

— Unde a dispărut uşa? Trebuie s-o închidem, altfel 
prăbuşirea asta s-ar putea extinde în afara buclei! 

— A spart-o Bronwyn! a dat-o de gol Enoch. E 
stricată! 

Ajunsese prima la ea şi pentru Bronwyn era mai uşor 
să-i tragă un picior decât să rotească butonul. 

— Îmi pare rău! a strigat ea. Suntem damnati din 
cauza mea? 

Tremurul buclei atinse si turnul. Se legăna, 
aruncându-ne dintr-o parte în alta a holului. 

— Nu şi dacă putem să ieşim din turn, a spus Miss 
Peregrine. 

— Suntem prea sus! a tipat Miss Wren. N-o sa 
ajungem jos la timp! 

— E o platformă deschisă chiar deasupra noastră, am 
spus eu, deşi nu eram sigur la ce ne-ar ajuta din 
moment ce nu mi se părea mai amuzant să murim 
sărind de acolo decât să fim zdrobiți de un turn 
prăbuşit. 


— Da! a tipat Olive. Sarim! 

— Nici vorba! a strigat Miss Wren. Noi, ymbrynele, ne- 
am descurca, dar voi, copii... 

—O sá vă tin eu! a spus Olive. Sunt destul de 
puternica! 

—N-ai cum! spuse Enoch. Esti o gagalice si noi 
suntem prea multi! 

Turnul s-a zguduit amenintator. Placile din tavan s- 
au prabusit in jurul nostru si crapaturile din podea se 
întindeau ca pânza de păianjen. 

— Bine, atunci! a spus Olive. Ramaneti voi aici! 

A urcat la etajul următor. Nouă ne-a mai luat doar o 
secundă - cât să mai clatine turnul o dată - ca sá ne 
hotărâm că Olive era unica noastră speranță. 

Vieţile noastre se aflau acum în mâinile delicate ale 
celei mai tinere membre a grupului. Pasărea să ne apere 
pe toţi! 

Am urcat prin holul înclinat, după care am ieşit pe 
platforma scăldată în lumina slabă a zilei. Sub noi 
priveliştea era impresionantă: Pogonul Dracului, cu 
complexul de clădiri şi zidurile lui palide, prăpastia 
inundată de ceață şi podul cu gaura la capăt, arborii 
innegriti si săunoşi de pe marginea Străzii Fumegande, 
cu casele ei închiriate îngrămădite - apoi Santul, 
şerpuind pe marginea buclei ca o crustă murdară. 
Indiferent ce s-ar fi întâmplat, dacă muream sau 
supravietuiam, mă bucuram că n-o să mai am de-a face 
cu locul ăla. 

Ne-am apropiat cât am putut de mult de balustrada 
în formă de cerc. Emma m-a apucat de mână. 

— Nu te uita în jos, bine? 

Una câte una, ymbrynele s-au transformat în păsări 
şi s-au cocotat pe balustradă, gata să ajute cu ce 
puteau. Olive a apucat balustrada cu amândouă mâinile 
şi şi-a scos pantofii. Picioarele ei s-au ridicat în aer şi 
Olive ajunse să stea în mâini, cu călcâiele spre cer. 


— Apuca-ma de picioare, Bronwyn! a strigat ea. O sa 
facem un lant. Emma o tine de picioare pe Bronwyn, 
Jacob pe Emma, Emma pe Horace si Horace pe Hugh... 

— Eu am piciorul stang ranit! a spus Hugh. 

— Atunci Horace o sa te tina de piciorul drept! spuse 
Olive. 

— Ce nebunie! a zis Sharon. O sa fim prea grei! 

Olive s-a luat la cearta cu el, dar dintr-odata, turnul 
s-a cutremurat atât de tare, încât a trebuit să ne agatam 
de balustradă ca să nu zburăm de acolo. 

N-aveam încotro, trebuia să ascultăm de Olive. 

— V-aţi prins care-i ideea! a strigat Miss Peregrine. 
Faceţi cum vă spune Olive şi, mai ales, nu-i dati drumul 
celui de care vă ţineţi înainte să aterizati! 

Micuța Olive îşi îndoi genunchii, întinse un picior spre 
Bronwyn şi i-l oferi. Bronwyn a apucat-o pe Olive de un 
picior, apoi a întins mâna şi a apucat-o şi de celălalt. 
Olive a dat drumul balustradei şi s-a ridicat în picioare, 
plonjând spre cer ca un înotător care-şi lua avânt de pe 
marginea piscinei. Bronwyn s-a desprins de platformă. 
Emma a apucat-o repede de picioare şi s-a ridicat şi ea, 
în timp ce Olive strângând din dinți se stráduia sá se 
înalțe tot mai sus. Apoi a venit rândul meu, dar se pare 
că Olive nu prea mai avea putere să se ridice. Se chinuia 
şi icnea, dând din mâini spre cer, ca un câine care 
încerca să înoate, dar nu mai avea putere, în clipa 
aceea, Miss Peregrine s-a transformat în pasăre, a 
zburat spre cer, s-a agăţat cu ghearele de rochia fetiţei si 
a ridicat-o. Picioarele mi s-au dezlipit de platformă. 
Hugh m-a apucat de picioare, apoi urmă Horace şi 
Enoch şi chiar şi Perplexus, Addison, Sharon şi verii lui 
au prins un loc pe tren. Ne-am ridicat în văzduh ca un 
zmeu ciudat, şerpuit, cu Millard în coadă, invizibil. 
Celelalte ymbryne mai mici ne prinseră de haine cu 
ghearele şi dădeau din aripi cu furie, încercând să 
contribuie şi ele cu ceva. 


Abia am parasit balconul cand turnul a inceput sa se 
prabuseasca. Am privit in jos chiar in clipa in care 
începuse să se dărâme. S-a întâmplat repede, partea de 
sus părea că a explodat în interior, de parcă ar fi fost 
suptă înăuntru într-o buclă care se destrăma. După 
aceea, restul turnului s-a înclinat şi a crăpat la mijloc, 
prăbuşindu-se sub un nor imens de praf şi moloz cu 
sunetul a o mie de cărămizi deversate într-o carieră. Dar 
între timp, Miss Peregrine obosea şi puterea ei devenea 
tot mai slabă şi am început să ne lăsăm în jos încet, 
ymbrynele încercând să ne tragă într-o parte ca să 
amortizeze căderea şi să nu ne prăbuşim pe dărâmături. 

Am aterizat în curte, Millard primul şi Olive ultima. 
Săraca Olive era atât de epuizată, încât s-a întins pe 
spate şi a rămas aşa mult timp, gâfâind ca după un 
maraton. Ne-am strâns laolaltă, chiuind si aplaudand. 

Olive a făcut ochii mari şi a arătat în sus. 

— Uitaţi-vă! 

În văzduh, în spatele nostru, în locul în care doar cu 
câteva secunde înainte fusese vârful turnului, se ivise 
un vortex mic, de un argintiu strălucitor, ca un uragan 
în miniatură. Era ultima urmă a buclei prabusite. L-am 
urmărit hipnotizati in timp ce se micşora, rotindu-se tot 
mai repede. Cand a devenit prea mic ca sa mai fie vizibil 
cu ochiul liber, s-a auzit un sunet asemanator unei 
explozii sonice. 

Si vartejul a disparut, inghitind si vocea lui Caul. 


CAPITOLUL ZECE 


Chiar si dupa ce bucla s-a prabusit si turnul a cazut, 
n-am prea avut timp sa stam acolo ametiti si cu gurile 
cascate. Desi părea ca scăpaserăm de cele mai rele 
pericole şi că majoritatea duşmanilor nostri muriseră 
sau fuseseră capturați, eram înconjurați de haos si ne 
aşteptau o grămadă de sarcini. În ciuda oboselii şi a 
rănilor, ymbrynele s-au apucat de lucru, făcând ce ştiau 
ele mai bine: restabileau ordinea. Au revenit la forma lor 
umană şi au luat frâiele în mâini. Am cercetat întregul 
complex în căutare de strigoi. Doi s-au predat imediat şi 
Addison a mai descoperit unul - o femeie cu un aer 
nefericit care se ascundea într-o gaură din pământ. A 
ieşit cu brațele ridicate, implorând îndurare. Verii lui 
Sharon primiseră de lucru. Trebuiau să construiască o 
închisoare temporară pentru prizonierii noştri - nu 
foarte multi, dar numărul lor creştea - si cei trei s-au 
apucat bucuroşi de lucru; băteau cu ciocanul şi cântau. 
Sharon a fost luat la întrebări de Miss Peregrine şi Miss 
Avocet, dar după câteva minute, cele două au tras 
multumite concluzia că aveau de-a face cu un simplu 
mercenar, nu un agent secret sau un trădător. Sharon 
părea la fel de şocat de trădarea lui Bentham ca şi noi. 

Închisorile si laboratoarele strigoilor au fost 
numaidecât golite şi teribilele lor maşini zdrobite. 
Subiectii oribilelor experimente au fost scoşi la aer şi 
îngrijiţi. 

Am eliberat alți câțiva din celălalt corp al clădirii, plin 
de celule. l-am scos din clădirea subterană unde 
fuseseră ținuți, slabi şi zdrentárosi. Unii umblau ca 
nişte somnambuli - a trebuit să-i ingrädim şi să-i 
supraveghem, altfel plecau brambura şi se rătăceau. 
Câţiva dintre ei păreau atât de coplesiti de recunoştinţă 


fata de noi, incat nu se puteau opri din multumiri. O 
fetiță a petrecut o jumătate de oră plimbându-se de la 
un deosebit la celălalt, coplesindu-ne cu imbrätisärile ei. 

— Nici nu ştiţi ce-ati facut pentru noi, repeta 
încontinuu. Nu ştiţi ce-ati facut. 

Era imposibil sá nu te simți induiosat de oamenii 
aceia şi în timp ce-i consolam cât puteam de mult, 
suspinam şi ne smiorcăiam cu toţii. Nu-mi puteam 
imagina prin ce trecuseră prietenii mei şi cu atât mai 
putin cei care petrecuseră săptămâni sau chiar luni în 
închisorile lui Caul. 

Dintre deosebitii salvaţi, cel mai bine îmi amintesc de 
trei frați. Păreau destul de bine din punct de vedere fizic, 
dar erau atât de socati de ce văzuseră acolo, încât 
refuzau să vorbească cu noi. Cu prima ocazie ivită, s-au 
retras de lângă mulțime în spatele unui morman de 
moloz şi se holbau în jur cu priviri goale, cel mai în 
vârstă tinändu-i în brațe pe mezini. Păreau ca nu 
reuşesc să pună de acord imaginile din fata lor cu iadul 
pe care îl acceptaseră ca fiind real. 

Eu şi Emma ne-am dus la ei. 

— Sunteţi în siguranță acum, le-a spus ea bland. 

S-au uitat la ea de parcă n-ar fi înțeles ce-a spus. 

Enoch ne-a văzut stând de vorbă cu ei şi s-a apropiat 
împreună cu Bronwyn. Prietena noastră târa după ea un 
strigoi aproape leşinat, un muncitor îmbrăcat într-un 
halat de laborator, cu mâinile legate. Băieţii s-au tras 
înapoi. 

— Nu vă mai poate face rău, le-a spus Bronwyn. 
Niciunul dintre ei. 

— Poate ar trebui să-l lăsăm aici cu voi puţin, le-a 
spus Enoch cu un rânjet diavolesc. Sunt sigur că aveţi 
multe de discutat. 

Strigoiul a înălțat capul. Când i-a văzut pe băieți, 
ochii lui negri s-au făcut şi mai mari. 

— Termină, am spus. Nu-i mai chinui. 


Baiatul mai mic a strans pumnii si a dat sa se ridice, 
dar fratele lui mai mare l-a oprit şi i-a soptit ceva la 
ureche. Băiatul mai mic a închis ochii şi a dat din cap, 
de parcă ar fi pus ceva la loc, apoi şi-a strecurat pumnii 
sub braţe. 

— Nu, multam, a spus el politicos, cu un accent 
sudic, tărăgănat. 

— Haideţi, am spus şi i-am lăsat în pace. 

Bronwyn ne-a urmat, trăgând strigoiul după ea. 


* 


Am cotrobäit prin complex, asteptänd instructiuni din 
partea ymbrynelor. Era o mare usurare sä nu mai fim 
noi cei care luau deciziile. Ne simteam istoviti, dar in 
acelasi timp plini de energie, epuizati ca vai de noi, dar 
insufletiti de gandul nebunesc ca scapaseram cu viata. 

Încă mai răsuna câte un strigăt de bucurie, se 
auzeau, râsete, cântece. Millard şi Bronwyn dansau pe 
pământul cicatrizat. Olive şi Claire se țineau după Miss 
Peregrine care le căra peste tot, alergând de colo-colo, 
verificând diverse lucruri. Horace se ciupea încontinuu, 
bănuitor, spunea că e doar un vis de-al lui, un viitor 
frumos căruia nu-i venise încă timpul. Hugh se abătea 
din când în când de la grup. Cu siguranţă îi era dor de 
Fiona, a cărei absență lăsase în urmă un gol imposibil 
de umplut. Millard era ocupat cu Perplexus - isi făcea 
griji pentru el, deşi odată ajuns în Abaton Perplexus s-a 
oprit din îmbătrânit şi, în mod ciudat, nu părea să mai 
îmbătrânească din acel moment. Dar avea să se 
întâmple, ne-a asigurat Millard, şi pentru că turnul lui 
Caul fusese distrus, nu era clar cum avea să se întoarcă 
în bucla lui de origine. (Puteam să folosim 
Panbucliconul lui Bentham, desigur, dar oare care din 
cele o sută de uşi era cea potrivită?) 

Apoi mai era şi relația mea cu Emma. Eram parcă 
frați siamezi şi cu toate astea, nu schimbaserăm 


aproape niciun cuvânt. Cred că ne era frică să stăm de 
vorbă din cauza subiectului despre care trebuia să 
discutăm. 

Ce avea să se întâmple? Ce avea să se aleagă de noi? 
Ştiam că Emma n-avea cum să părăsească lumea 
deosebitilor. Trebuia să trăiască într-o buclă tot restul 
vieţii, fie că era vorba de Pogonul Dracului, fie că era o 
alta. Dar eu eram liber să plec. Aveam o familie şi un 
cămin care mă aşteptau sa mă întorc. O viata sau un 
palid simulacru al ei. Dar aveam o familie şi aici. Şi o 
aveam pe Emma. Şi mai era şi Jacob ăsta nou în care 
mă transformasem - încă mă transformam. Oare acest 
nou Jacob avea să supraviețuiască în Florida? 

Aveam nevoie de toate astea. De ambele familii, de 
ambii Jacob - de tot ce însemna Emma. Ştiam că va 
trebui să aleg şi mi-era teamă că asta o să-mi sfâşie 
inima. 

Era prea mult, mai mult decât puteam să duc, mai 
ales după câte îndurasem. Mai aveam nevoie de încă 
câteva ore sau de-o zi să mă mai prefac puţin. Încă o zi 
în care Emma şi eu să stăm unul lângă altul, să privim 
drept înainte şi să ne aruncăm orbeşte în orice sarcină 
primeam de la ymbryne. 

Ymbrynele, nişte firi excesiv de protectoare din 
naştere, au hotărât că am trecut prin destule. Trebuia 
să ne odihnim şi oricum, ne spuneau că au de rezolvat 
nişte treburi care nu-i priveau catusi de putin pe copiii 
deosebiți. Când turnul s-a prăbuşit, a căzut peste o 
clădire mai mică din spatele lui, dar ymbrynele nu voiau 
să le ajutăm să caute eventuali supraviețuitori. Mai 
aveau de recuperat şi fiolele de ambrozie, de care nu 
voiau să ne apropiem. Eram curios pentru ce le trebuiau 
acele fiole sau dacă sufletele furate puteau fi reunite 
vreodată cu posesorii lor de drept. 

M-am gândit la fiola făcută din sufletul bunicului. Mi 
s-a părut atât de profanator când l-a folosit Bentham - 


si totusi, daca n-ar fi facut-o, n-am fi putut evada din 
Biblioteca Sufletelor. Asa că, până la urmă, adevărul e 
că sufletul bunicului a fost cel care ne-a salvat pe toți. 
Mă bucuram să ştiu că măcar nu fusese irosit. 

Era multă treabă de făcut şi în afara complexului. De- 
a lungul Aleii Abominabile, dar şi în alte locuri din 
Pogonul Dracului existau copii deosebiți inrobiti care 
trebuiau eliberaţi, dar ymbrynele insistau s-o facă ele, 
singure, împreună cu nişte adulți deosebiți. Dar 
întâmplarea a făcut să nu întâmpine niciun pic de 
rezistență: proprietarii de sclavi şi ceilalți renegati 
fugiseră din Pogonul Dracului în clipa capitulării 
strigoilor. Copiii urmau să fie adunaţi la un loc şi duşi 
într-o casă unde să se simtă în siguranță. Trădătorii 
urmau să fie vanati şi duşi in fata unui tribunal. Ni s-a 
spus că niciuna dintre toate astea nu era treaba 
noastră. În clipa asta aveam nevoie de un loc unde să ne 
recuperăm, precum si o bază pentru operațiunile 
noastre de unde puteam să începem reconstruirea lumii 
deosebitilor — şi niciunul dintre noi nu voia să stea mai 
mult decât era necesar în fortăreața înspăimântătoare a 
strigoilor. 

Le-am sugerat să mergem în casa lui Bentham. Avea o 
grămadă de spațiu, paturi, facilități, un medic al casei si 
un Panbuclicon (care la un moment dat ne-ar fi putut 
folosi la ceva). Am pornit încolo pe înserat, umplând 
unul dintre camioanele strigoilor cu cei care nu puteau 
să meargă. Ceilalți mărşăluiau în urma lor. Am ieşit din 
fortăreață şi am traversat podul cu ajutorul sufletului- 
pustiu din crevasă care a ridicat maşina şi a trecut-o 
peste prăpastie, după care ne-a ajutat şi pe noi, trei câte 
trei. Unii dintre copii se speriaseră de sufletul-pustiu şi 
a fost nevoie de multă convingere. Alții abia aşteptau si 
chiuiau, după care cereau sá mai fie trecuți o dată peste 
groapa din pod. Le-am făcut pe plac. Stăpânirea 
sufletelor-pustii era ca o a doua natură a mea şi asta mă 


bucura, chiar daca ma simteam cumva nostalgic. Acum 
ca sufletele-pustii erau o specie pe cale de dispariţie, 
talentul meu părea desuet - cel putin, această 
manifestare a lui. Dar nu mă deranja. Nu voiam să am 
neapărat un talent spectaculos; era ca un truc pe care-l 
arătai la un chef. Aş fi fost mult mai fericit dacă 
sufletele-pustii n-ar fi existat niciodată. 

Am călătorit prin Pogonul Dracului într-o procesiune 
lentă. Noi, cei care mergeam pe jos, încercuirăm 
camionul de parcă ar fi fost o platformă mobilă la o 
paradă, în timp ce unii călătoreau pe bara de protecție şi 
pe acoperiş. Părea un tur de onoare şi deosebitii din 
Pogon năvăliseră afară din case şi din bojdeucile lor ca 
să ne vadă. Văzuseră prăbuşirea turnului. Ştiau că se 
schimbaseră multe lucruri. Mulţi aplaudau. Unii ne-au 
dat onorul. Alții au rămas în umbră, jenati de rolul jucat 
pe vremea strigoilor. 

Cand am ajuns la casa lui Bentham, Mama Tarana si 
Reynaldo ne-au intampinat in prag. Ne-au urat bun 
venit si ne-au spus ca puteam sa folosim casa cat aveam 
nevoie. Mama Tarana a inceput sa-i oblojeasca imediat 
pe cei răniţi, conducandu-i spre paturi, făcându-i sá se 
simtă confortabil, presărându-le praf pe răni. S-a oferit 
să vindece si contuziile mele şi muscäturile de pe 
stomac, dar i-am spus că puteau să mai aştepte. Alţii 
erau mult mai rău. 

I-am spus cum i-am folosit degetul. Cum mi-a salvat 
viata — şi nu doar a mea, ci si a celorlati. Dar Mama 
Tarana nu parea impresionata de laudele mele si s-a 
intors la sarcinile ei. 

Am insistat. 

— Meritati o medalie de onoare, i-am spus. Nu ştiu 
dacă deosebitii dau medalii, dar dacă dau, o să fac în 
aşa fel să primiți una. 

A părut uluită de vorbele mele şi a scos un oftat 
gatuit, apoi s-a retras cu paşi grăbiţi. 


—Am spus cumva o prostie? l-am intrebat pe 
Reynaldo. 

— Nu stiu, a zis el ingrijorat si s-a dus dupa ea. 

Nim rätäcea fără țintă prin casa, complet buimac. 

Nu-i venea să creadă ce făcuse Bentham. 

— E o greşeală cu siguranță, repeta întruna. Domnul 
Bentham n-ar fi putut să ne trădeze niciodată. 

— Hai, termină odată! i-a spus Emma. Şeful tău a fost 
o jigodie. 

Adevărul era mai nuantat de atât, mi-am spus, dar n- 
aveam să devin prea popular dacă mă apucam să le tin 
o prelegere despre complexitatea caracterului lui 
Bentham. Ştiam că nu-l obligase nimeni să ne dea 
formula aia şi nici să-l înfrunte pe fratele lui monstruos. 
Făcuse o alegere. Până la urmă se condamnase la 
moarte ca să ne salveze pe noi. 

— Are nevoie de putin timp ca să proceseze, a spus 
Sharon. E greu de digerat. Bentham i-a păcălit pe mulți 
dintre noi. 

— Şi pe tine? l-am întrebat. 

— Mai ales pe mine. 

A ridicat din umeri şi a scuturat din cap. Părea 
contrariat şi trist. 

— M-a dezvatat de ambro, m-a scăpat de dependenţă, 
mi-a salvat viața. A avut şi ceva bun în suflet. Presupun 
că părțile bune m-au împiedicat să le văd pe cele rele. 

— Trebuie să fi avut un om de încredere, a spus 
Emma. Ştiţi, un acolit. Unul Igor. 

— Asistentul lui! am spus. L-a văzut cineva? 

Nu-l văzuse nimeni. Am răscolit toată casa in 
căutarea lui, dar omul de încredere al lui Bentham, cu 
fata lui împietrită, se făcuse nevăzut. Miss Peregrine ne- 
a adunat pe toți şi ne-a rugat pe mine şi pe Emma să-l 
descriem, în caz că se întorcea. 

— Poate fi considerat periculos, a spus ea. Dacă-l 
vedeți, nu intrați în vorbă cu el. Fugiti şi anunțați o 


ymbryna. 

— Să anuntäm o ymbrynă, auzi, a mormait Enoch. 
Nu-si dă seama ca noi le-am salvat pe ele? 

Miss Peregrine l-a auzit 

— Ba da, Enoch. Ati fost nemaipomeniti, fiecare. Si v- 
ati maturizat ceva de speriat. Dar pana si adultii au 
niste bunici sau strabunici care stiu mai multe decat ei. 

— Aveti dreptate, Miss, a spus el imblanzit. 

Am intrebat-o pe Miss Peregrine daca credea ca 
Bentham a avut de gand sa ne tradeze de la inceput. 

— Fratele meu a fost intai de toate un oportunist, a 
spus ea. Cred ca o parte din el voia să facă numai bine, 
iar când te-a ajutat pe tine şi pe domnişoara Bloom, a 
făcut-o din mărinimie. Dar era gata să ne trădeze tot 
timpul, în caz că se dovedea să fie în avantajul lui. Şi 
când i-am spus să plimbe ursul, a hotărât că merita să 
ne trădeze. 

— N-a fost vina dumneavoastră, Miss Peregrine, a 
spus Emma. După câte i-a făcut lui Abe, nici eu nu l-aş 
fi iertat. 

— Da, dar as fi putut fi mai drăguță cu el, a spus 
Miss P încruntându-se şi rămânând cu privirea aiurea. 
Relaţiile dintre frați pot fi destul de complicate, 
bănuiesc. Uneori, mă întreb dacă nu cumva propriile 
mele fapte i-au influențat prea tare pe frații mei. Oare n- 
aş fi putut fi o soră mai bună? Poată că în tinerețe m-a 
interesat mai mult propria persoană. 

— Miss Peregrine, asta-i... şi m-am abținut să folosesc 
cuvântul „ridicol” pentru că nu aveam frați sau surori si 
poate că nu era deloc aşa cum îmi închipuiam eu. 


* 


Mai tärziu, le-am condus pe Miss Peregrine impreunä 
cu alte cäteva ymbryne la subsol ca sä le arätäm inima 
masinäriei lui Bentham, Panbucliconul. Il simteam pe 
sufletul-pustiu din camera acumulatorului slab, dar viu. 


Mi-era groaznic de ruşine că-l făceam să sufere şi am 
întrebat-o pe Miss Peregrine dacă îl puteam elibera, dar 
ea mi-a spus că deocamdată au nevoie de maşinărie. 
Era mai uşor să răspândească vestea victoriei noastre 
prin lumea deosebită, să estimeze daunele provocate de 
strigoi şi să înceapă să reconstruiască buclele dacă 
aveau acces la mai multe bucle din aceeaşi casă. 

— Sper că mă înţelegi, domnule Portman, a spus Miss 
Peregrine. 

— Vă înţeleg... 

— Jacob are o feblete pentru acel suflet-pustiu, a 
spus Emma. 

— Păi, am spus putin jenat, a fost primul pe care l-am 
imblänzit. 

Miss Peregrine m-a privit cam ciudat, dar mi-a promis 
c-o sä facä tot ce-i stätea in putintä ca sä mä ajute. 

Muscätura de pe burtă începuse să mă doară atât de 
tare încât n-am mai putut s-o ignor, astfel că m-am pus 
împreună cu Emma la coadă la Mama Tarana. Coada se 
întindea de la clinica ei improvizată din bucătărie până 
în capătul holului. Era incredibil să vezi cum intrau unii 
după alţii, bătuți şi plini de vânătăi, cu un deget de la 
picior rupt sau cu o contuzie uşoară — sau în cazul lui 
Miss Avocet, cu un glonț în umăr de la pistolul antic al 
lui Caul - ca apoi să iasă afară complet refäcuti. De fapt, 
majoritatea arătau atât de bine, încât Miss Peregrine l-a 
tras deoparte pe Reynaldo şi l-a rugat să-i reamintească 
Mamei Tarana că nu era o resursă reciclabilă şi că nu 
trebuia să-şi irosească praful pe răni minore care aveau 
să se vindece oricum şi de la sine. 

— Am încercat să-i spun, a răspuns el, dar e o 
perfectionista. Nu vrea să mă asculte. 

Aşa că Miss Peregrine s-a dus în bucătărie ca să 
discute personal cu Mama Tarana. A ieşit după cinci 
minute cu o expresie sfioasă, iar tăieturile adânci de pe 
fata ei dispăruseră şi brațul, care atârna într-o parte de 


cand Caul o dăduse de peretele peşterii, se legäna acum 
liber. 

— Ce femeie incapatanata! a izbucnit. 

Când a venit şi rândul meu să intru la ea, aproape c- 
am refuzat tratamentul - îi mai rămăsese doar degetul 
mare şi arătătorul la mâna nevătămată. Dar Mama 
Tarana a aruncat o privire peste cojile în zig-zag, pline 
de sânge uscat, de pe burta mea şi aproape că m-a 
trântit pe patul de campanie pe care-l montaseră lângă 
chiuvetă. Muscatura se infectase, mi-a spus ea prin 
Reynaldo. Coltii sufletelor-pustii erau pline de bacterii 
periculoase şi dacă nu mă trata, mă puteam îmbolnăvi 
grav. Asa că m-a înduplecat. Mama Tarana mi-a 
presărat puţin praf pe piept şi după câteva minute am 
început să mă simt mult mai bine. 

Înainte să plec, am încercat să-i spun din nou cât de 
mult însemna pentru noi sacrificiul ei şi cum mă salvase 
bucatica aceea din corpul ei pe care mi-o făcuse cadou. 

— Serios, fără degetul ăla n-aş fi putut să... 

Dar Mama Tarana s-a întors cu spatele la mine de 
îndată ce am început să vorbesc, de parcă ar fi fost 
alergică la cuvântul „multumesc”. 

Reynaldo m-a zorit să ies. 

— Scuze, dar Mama Tarana mai are o grămadă de 
pacienți de examinat. 

Emma m-a întâmpinat pe hol. 

—Arati grozav! a spus ea. Slava Păsărilor, deja 
începeam să-mi fac griji pentru muscatura aia. 

— Să nu uiţi să-i zici de urechile tale, am spus. 

Ce? 

— De urechile tale! am spus mai apăsat, arătând spre 
ele. 

Urechile Emmei tiuiau de cand iesisem din Biblioteca. 
Pentru că a trebuit să țină mâinile ridicate ca sá ne 
lumineze calea, n-a putut să-şi astupe urechile când a 
început bătaia aia oribilă - aşa că, mă temeam că fusese 


asurzitoare la propriu. 

— Dar sa nu-i zici nimic de degetul ala! 

— De ce anume? 

— De deget! am spus ridicand un deget. E foarte 
sensibila la subiectul asta. 

— De ce? 

Am ridicat din umeri. 

— Habar n-am. 

Emma a intrat. Dupa trei minute a iesit pocnindu-si 
degetele pe langa ureche. 

— Incredibil! a spus. Aud perfect! 

— Slava Cerului. Nu era amuzant sa tip incontinuu la 
tine. 

— Ha! A, apropo, am adus vorba de degetul ei. 

— Ce? De ce? 

— Eram curioasa. 

— Si? 

— Au început să-i tremure mâinile. Apoi a báiguit 
ceva ce Reynaldo n-a vrut sa traduca si aproape ca m-a 
scos afara in suturi. 

Poate că am fi insistat mai mult daca n-am fi fost atât 
de obosiţi si de flămânzi şi n-am fi simţit chiar atunci 
miros de mâncare. 

— Haideţi la masă! a strigat Miss Peregrine din 
capătul holului şi discuţia a luat sfârşit. 

* 


Pe măsură ce se lăsa întunericul, ne-am adunat in 
biblioteca lui Bentham să mâncăm. Era singura cameră 
în care incápeam cu toții fără să ne inghesuim. Focul 
ardea in semineu si festinul donat de localnicii 
recunoscători a fost adus în cameră: pui fript, cartofi, 
vânat şi peşte (de care nu m-am atins, gândindu-mă că 
erau prinşi în Canal). Am mâncat, am pălăvrăgit şi ne- 
am amintit din nou de aventurile zilelor trecute. Miss 
Peregrine nu auzise prea multe despre călătoria noastră 


din Cairnholm spre Londra si apoi prin Londra 
bombardata spre Miss Wren, asa ca voia sa afle fiecare 
detaliu. Era o buna ascultatoare - râdea mereu la părțile 
amuzante şi icnea de spaimă la înfloriturile noastre 
dramatice. 

— Şi apoi bomba a căzut pe sufletul-pustiu şi l-a 
făcut terci! a tipat Olive sărind din scaun şi mimând 
momentul. Dar eram îmbrăcaţi cu puloverele deosebite 
primite de la Miss Wren, aşa că obuzul nu ne-a rănit. 

— Of, Doamne, a oftat Miss Peregrine. Ce noroc pe 
capul nostru! 

Când am terminat de povestit, Miss Peregrine a stat 
un timp fără să spună nimic, privindu-ne iscoditor cu 
un amestec de tristete si de admirație. 

— Sunt atât de mândră de voi, a spus ea, şi îmi pare 
atât de rău pentru ce s-a întâmplat. Nici nu pot să vă 
spun cât de mult mi-aş fi dorit să fiu eu alături de voi, 
în loc de fratele meu mincinos. 

Am ţinut un moment de reculegere pentru Fiona. Nu 
era moartă, insista Hugh, ci doar rătăcită. Copacii îi 
atenuaseră căderea, a spus el, şi probabil că orbecăia 
prin vreo pădure, aproape de menajeria lui Miss Wren. 
Sau se lovise la cap în cădere şi nu-şi mai amintea de 
unde era. Sau se ascundea... 

Se uită la noi plin de speranţă, dar ne-am ferit 
privirile. 

— Sunt sigură c-o să apară până la urmă, l-a 
încurajat Bronwyn. 

— Nu-i crea speranţe false, i-a spus Enoch. E prea 
nemilos. 

— Da, tu ştii cel mai bine ce-i nemilos şi ce nu, i-a 
aruncat-o Bronwyn în batjocură. 

— Haideţi să schimbăm subiectul, a spus Horace. 
Vreau să ştiu cum i-a salvat câinele pe Jacob şi pe 
Emma la metrou. 

Addison a sărit vitejeşte pe masă şi a început să-şi 


spuna povestea, dar a inflorit-o atat de tare cu actele lui 
de eroism, incat Emma a fost nevoita sa preia fraiele. Le- 
am povestit împreună cum am găsit drumul spre 
Pogonul Dracului şi cum am pregătit mini-invazia 
fortăreței strigoilor cu ajutorul lui Bentham. Apoi toată 
lumea m-a întrebat câte ceva - voiau să afle mai multe 
despre sufletele-pustii. 

— Cum ai învățat limba lor? m-a întrebat Millard. 

— Cum e să controlezi un suflet-pustiu? m-a întrebat 
Hugh. Simti că esti una cu el, cum fac eu cu albinele 
mele? 

— Te gâdilă? a întrebat Bronwyn. 

— Ţi-ai dorit vreodată să păstrezi vreunul ca animal 
de companie? m-a întrebat Olive. 

Am încercat să răspund cât mă pricepeam, dar mă 
simțeam de parcă aş fi rămas fără glas pentru că era o 
senzație greu de descris, legătura asta a mea cu 
sufletele-pustii, la fel de greu ca atunci când încercai să 
pui laolaltă detalii dintr-un vis uitat dimineața, când te 
trezeşti. Eram şi distras ştiind că trebuia să am o 
discuție cu Emma, o discuție pe care o amänaseräm 
prea mult. Când am terminat, am surprins privirea 
Emmei şi am dat din cap spre uşă, după care ne-am 
cerut scuze şi am ieşit. În timp ce ne îndepărtam de 
masa, am simțit privirile celor din cameră fixându-ne. 

Am intrat într-un vestiar iluminat de un felinar, plin 
de haine, pălării şi umbrele. Nu era un loc spaţios sau 
confortabil, dar cel putin puteam să vorbim între patru 
ochi; nimeni nu avea să intre aici sau să ne audă. Dintr- 
odată, m-am simțit îngrozit într-un mod aproape 
irațional. Trebuia să iau o decizie grea şi nu prea o 
cântărisem până acum. 

Pentru câteva secunde, am rămas uitându-ne unul la 
altul, fără să ne spunem nimic, într-o cameră izolată 
fonic de atâtea textile încât aveam impresia că aud 
bătăile inimilor noastre. 


— Deci, a spus Emma, pentru că era de aşteptat să 
înceapă ea discuţia; ea care era mereu directă şi nu se 
temea niciodată de un moment apăsător. Rămâi? 

Nu ştiam ce-o să-i răspund înainte ca vorbele să-mi 
iasă pe gură. Functionam pe pilot automat, nu mai 
aveam niciun filtru. 

— Trebuie să-mi văd părinții. 

Iar asta chiar era adevărat. Ai mei sufereau foarte tare 
şi erau speriați, lucru pe care nu-l meritau, şi-i lăsasem 
prea mult timp în ceață. 

— Desigur, a spus Emma. Înţeleg. Bineînţeles. 

O întrebare plutea în aer, fără răspuns. Să-mi văd 
părinţii fusese un răspuns pe jumătate, un ne-răspuns. 
Să-i văd, da, sigur. Şi apoi? Ce aveam să le spun? 

Am încercat să-mi imaginez cum o să le spun 
adevărul. Din punctul ăsta de vedere, convorbirea 
telefonică de la metrou pe care o avusesem cu tatăl meu 
fusese un semn prevestitor pentru punctele de interes 
pe care le pregăteam. „A luat-o razna. Fiul nostru e 
nebun. Sau ia droguri. Sau poate nu ia ce trebuie.” 

Nu, adevărul n-avea să funcționeze. Şi ce? Aveam să 
mă întâlnesc cu ei, să-i asigur că sunt viu şi nevătămat, 
inventam o poveste despre o călătorie de agrement în 
Londra şi apoi le ziceam să plece acasă fără mine? Ha! O 
să mă urmărească. O să pună poliția să mă pândească 
pe la colțuri. Bărbaţi cu halate albe si cämäsi de forță 
croite după măsura lui Jacob. Va trebui să fug. Dacă le 
spuneam adevărul nu făceam altceva decât sá 
inräutätesc lucrurile. Dacă mă intälneam cu ei şi apoi 
fugeam din nou de acasă, îi făceam să sufere şi mai 
mult. Dar nu puteam să-mi imaginez cum ar fi să nu-i 
văd deloc sau să nu mă mai duc acasă. Pentru că, dacă 
era să fiu sincer cu mine însumi, oricât de mult mă 
durea gândul că mă voi despărți de Emma şi de prietenii 
mei, de lumea asta, o parte din mine voia să se întoarcă 
acasă. Părinții mei şi lumea lor reprezenta întoarcerea la 


judecata sănătoasă, la lucrurile predictibile, ceva la care 
tânjeam mult după nebunia asta. Aveam nevoie să fiu 
normal un timp. Să-mi trag sufletul. Măcar pentru un 
timp. 

Îmi plătisem datoriile față de deosebiți şi de Miss 
Peregrine. Devenisem unul dintre ei. Dar nu eram doar 
unul dintre ei. Eram şi fiul părinților mei, oricât de 
imperfecti ar fi fost, şi îmi era dor de ei. Mi-era dor de 
casă. Într-un fel, mi-era dor chiar şi de viata mea 
stupidă, obişnuită. Sigur, probabil că mi-ar fi fost dor de 
Emma mai mult decât de toate aceste lucruri. Problema 
era că-mi doream prea multe. Îmi doream ambele vieți. 
Cetätenie dublă. Să fiu deosebit şi să învăţ tot ce se 
putea învăța despre lumea deosebitilor si să fiu cu 
Emma, să explorez buclele prinse de Bentham în 
Panbuclicon. Dar şi să fac toate lucrurile stupide şi 
normale tipice adolescenților, fără sá ies în evidență. Să- 
mi fac prieteni de vârsta mea. Să termin liceul. Şi când 
aş împlini optsprezece ani aş putea pleca oriunde - sau 
oricând. M-aş putea întoarce aici. 

Asta era adevărul, rădăcina şi miezul lui: nu puteam 
să-mi petrec restul vieții într-o buclă. Nu voiam să fiu 
un copil deosebit pentru totdeauna. Dar poate că într-o 
zi aş fi putut deveni un adult deosebit. 

Poate că dacă aveam grijă, puteam dobândi tot ce-mi 
doream. 

— Nu vreau să plec, am spus, dar cred că va trebui s- 
o fac, cel puţin pentru o perioadă. 

Chipul Emmei a devenit inexpresiv. 

— Atunci pleacă, a spus ea. 

Asta m-a rănit. Nici măcar nu m-a întrebat ce 
însemna „pentru o perioadă”. 

— O să mă întorc, am spus repede. Pot să vin înapoi 
oricând. 

Teoretic, puteam s-o fac: acum că nu mai exista 
amenințarea strigoilor — cu voia Päsärii - aveam mereu 


ceva la care să mă întorc. Dar nu-mi puteam imagina pe 
ai mei călătorind prea des în Anglia. Mă amăgeam 
singur — si pe mine, şi pe ea -, şi Emma ştia asta foarte 
bine. 

— Nu, a spus ea. Nu vreau să te întorci. 

Mi-am simţit inima în gât. 

— Ce? am întrebat încet. De ce nu? 

— Pentru că asta a făcut şi Abe. Din când în când, se 
întorcea, o dată la câțiva ani. Si de fiecare dată era mai 
bătrân şi eu rămâneam la fel. Şi apoi a cunoscut pe 
altcineva şi s-a căsătorit... 

— Eu n-aş face asta, am spus. Te iubesc. 

— Ştiu, a spus ea întorcându-se cu spatele la mine. Şi 
el m-a iubit. 

— Dar noi nu suntem... cu noi n-o să se întâmple aşa 
ceva... am spus căutând cele mai potrivite cuvinte, dar 
gândurile mele s-au împotmolit. 

— Ba da. Ştii bine c-aş merge cu tine dacă aş putea, 
dar nu pot - as îmbătrâni pe loc. Aşa că n-aş face 
altceva decât să te aştept. Îngheţată în chihlimbar. Şi nu 
pot face asta din nou. 

— N-o să zăbovesc prea mult! Doar câţiva ani. Şi apoi 
putem face orice ne dorim. Aş putea face o facultate 
undeva. Poate chiar aici, la Londra! 

— Poate, a spus ea. Poate. Dar acum faci nişte 
promisiuni pe care s-ar putea să nu le poţi îndeplini. 
Reţeta perfectă de suferință pentru cei îndrăgostiți. 

Inima îmi bătea îngrozitor de repede. Mă simțeam 
disperat şi demn de milă. Ei, asta e, n-o să-mi mai văd 
părinţii. Nu o puteam pierde pe Emma. 

— Nu gândeam limpede, am spus. Nu asta voiam să 
zic. O să rămân. 

— Nu, eu cred că ai fost sincer, a spus ea. Cred că 
dacă rămâi, n-o să fii fericit. Şi la un moment dat o să- 
mi porți pică. lar asta ar fi si mai rău. 

— Nu. Nu, niciodată n-aş... 


Dar dădusem deja cărţile pe fata si acum era prea 
tarziu sa-mi retrag cuvintele. 

— E mai bine să pleci, a spus ea. Ai o familie şi o viata 
acolo. Chestia asta nu era menită să dureze o veşnicie 
oricum. 

M-am aşezat pe podea, m-am sprijinit cu spatele de 
perete şi am lăsat hainele din jurul meu să mă înghită. 
M-am prefăcut câteva secunde că nimic din toate astea 
nu se întâmplă, că nu eram acolo, că întreaga lume era 
din lână neagră şi mirosea a naftalină. Când am ieşit de- 
acolo ca să trag aer în piept, Emma stătea lângă mine, 
cu picioarele încrucişate pe podea. 

— Nici eu nu-mi doresc asta, a spus ea. Dar cred că 
înțeleg de ce trebuie s-o faci. Ai o lume de reconstruit si 
eu o am pe a mea. 

— Dar acum lumea ta e sia mea, am spus. 

— Da, e adevarat. 

S-a gandit putin, masandu-si barbia. 

— E adevărat, si sper din tot sufletul c-o sa te întorci 
aici pentru ca esti unul dintre noi si familia noastra n-o 
să fie întreagă fără tine. Dar când te vei întoarce, cred ca 
noi doi ar trebui să ne rezumăm la a fi doar prieteni. 

M-am gândit un timp la asta. Prieteni. Suna atât de 
şters şi de nefericit. 

— Presupun că-i mai bine decât să nu ne mai vorbim 
niciodată, am spus. 

— Sunt de acord, a spus ea. Nu cred c-as face fata. 

M-am tras mai aproape de ea şi am cuprins-o de 
mijloc. Am crezut c-o să se ferească, dar n-a făcut-o. 
După un timp, capul ei mi-a alunecat pe umăr. 

Am stat aşa mult timp. 


* 
Cand, in sfarsit, am iesit cu Emma din vestiar, 
majoritatea copiilor dormeau deja. In şemineul din 
bibliotecă strălucea doar cenuşa fierbinte, iar farfuriile 


erau pline de resturile de la masa. Camera cu tavan 
înalt reverbera de sforăituri şi de bâiguieli. Copiii si 
ymbrynele zăceau întinşi pe canapele, pe covor, chiar 
dacă un etaj mai sus se aflau destule dormitoare 
confortabile. Fuseseră cât pe-aci să se piardă unii de 
alții, aşa că n-aveau de gând să stea separați, nici măcar 
pe timpul nopții. 

Urma să plec dimineața. Acum că ştiam ce se va 
întâmpla cu mine şi cu Emma, m-am gândit că dacă mai 
zăboveam pe acolo, doar aş fi îngreunat şi mai mult 
lucrurile. Dar în acel moment aveam nevoie doar de 
somn. Oare de când nu mai pusesem geană pe geană 
pentru mai mult de două minute? Nu-mi aminteam să 
mă fi simţit vreodată mai obosit. Am îngrămădit nişte 
perne într-un colt si am adormit tinandu-ne în brațe. 
Era ultima noapte pe care o petreceam împreună, aşa că 
m-am lipit strâns de ea si am luat-o în brațe, de parca 
dacă o strângeam suficient de tare, aveam să-mi 
amintesc mai bine această senzaţie. De cum era s-o tin 
în brațe, de cum mirosea. De sunetul respirației, cum 
încetinea şi devenea tot mai echilibrată. Însă somnul mă 
trăgea în jos şi, când am mijit ochii, ferindu-mă de 
lumina galbenă, orbitoare, care curgea dinspre ferestrele 
înalte, aveam senzaţia că abia îi închisesem. 

Ceilalți se treziseră deja şi bănănăiau prin cameră, 
şopotind ca să nu ne deranjeze. Ne-am desprins din 
imbrätisarea noastră, intimidati fără întunericul discret 
care să ne cuprindă. Nici n-am apucat să ne revenim că 
Miss Peregrine a dat năvală cu un ibric de cafea 
proaspătă, cu Nim în urma ei care ducea o tavă cu ceşti. 

— Bună dimineața tuturor! Sper că v-aţi odihnit bine 
pentru că avem o grămadă de... 

Dar ne-a văzut şi s-a oprit în mijlocul frazei, ridicând 
din sprâncene. 

Emma şi-a ascuns fata în palme. 

— O, nu 


Epuizati si emotionati cum am fost noaptea trecută, 
nu ne-am dat seama ca poate o ofensasem pe Miss 
Peregrine cu sensibilitátile ei victoriene, dormind in 
acelaşi pat (chiar daca doar dormiseră). 

— Domnule Portman! Putem vorbi o clipă, va rog. 

Miss Peregrine a lăsat ibricul jos şi mi-a făcut semn 
cu degetul îndoit. 

Bănuiesc că urma să aud câteva admonestări pentru 
chestia asta. M-am ridicat şi roşu în obraji mi-am 
netezit hainele şifonate. Nu-mi era deloc ruşine, dar era 
imposibil să nu te simți putin jenat. 

— Ureaza-mi bafta, i-am soptit Emmei. 

— Sa nu recunosti nimic, mi-a soptit ea. 

Am auzit chicoteli în timp ce traversam camera şi 
cineva a început sá fredoneze: „Jacob si Emma se 
legănau pe o pânză de păianjen...” 

— Of, mai maturizează-te şi tu, Enoch, s-a auzit vocea 
lui Bronwyn. Eşti gelos, de asta te comporti aşa. 

Am urmat-o pe Miss Peregrine pe hol. 

— Să ştiţi că nu s-a întâmplat nimic, am spus. 

— Dar nu mă interesează câtuşi de putin. O să ne 
parasesti azi, corect? 

— De unde stiti? 

— Poate ca sunt o femeie mai in varsta, dar inca nu 
mi-am pierdut minţile. Ştiu că în sufletul tau se dă o 
luptă între părinții tai si noi, între căminul tău vechi si 
cel de acum... sau ce-a mai rămas din el. Vrei să iei o 
decizie echilibrată, fără să alegi unul în defavoarea 
altuia, şi fără să-i răneşti pe cei pe care-i iubeşti. Dar 
nu-i deloc uşor. Sau, poate că nici nu-i posibil. Cam 
asta ar fi, nu-i aşa? 

— Aăă... da. Cam asta ar fi. 

— Şi cu domnişoara Bloom cum rămâne? 

— Suntem prieteni, am spus, rostind cuvântul cam 
stânjenit. 

— Şi asta nu-ţi convine. 


— Pai, nu, nu prea. Dar inteleg... cred. 

Miss Peregrine a inclinat capul. 

— Esti sigur? 

— Vrea sa se protejeze. 

— Da, si pe tine, a adaugat Miss Peregrine. 

— De asta nu m-am prins. 

— Esti foarte tanar, Jacob. Sunt multe lucruri de care 
n-o să te „prinzi”, probabil. 

— Nu văd ce legătură are vârsta mea cu treaba asta. 

— Păi, vârsta ta explică totul! 

Miss P a râs, sever şi ascuţit. Şi apoi, când şi-a dat 
seama că chiar nu intelegeam, s-a mai înmuiat. 

— Domnisoara Bloom s-a născut la începutul 
secolului trecut. Inima ei e bätränä si statornicä. Poate 
ţi-e frică c-o să-ți găsească repede un înlocuitor - că 
vreun Romeo deosebit o să-i suceasca mințile. Eu n-aş 
paria pe asta. N-are ochi decât pentru tine. N-am mai 
văzut-o niciodată aşa de fericită, nici măcar cu Abe. 

— Serios? am întrebat, insufletindu-mä dintr-odatä. 

— Serios. Dar, cum spuneam, eşti prea tânăr. Ai doar 
şaisprezece ani — şaisprezece ani pentru prima dată. 
Inima ta abia s-a trezit şi domnişoara Bloom e prima 
fată de care te-ai îndrăgostit. Nu-i aşa? 

Am dat din cap sfios. Dar era evident. Oricine îşi 
putea da seama că aşa stăteau lucrurile. 

— Poate mai ai pe cineva, a spus Miss Peregrine. 
Inimile tinere, la fel ca minţile tinere, se pot concentra 
doar pentru o vreme. 

— Nu şi eu, am spus. Eu nu sunt aşa. 

Ştiam că suna ca răspunsul unui adolescent 
impulsiv, dar în acel moment mă simțeam extrem de 
sigur pe sentimentele mele față de Emma. 

Miss Peregrine a dat din cap. 

—Ma bucur să aud asta, a spus. Poate că 
domnisoara Bloom ţi-a dat permisiunea să-i zdrobesti 
inima, dar eu nu ţi-am dat-o pe a mea. Fata asta e 


foarte importantă pentru mine si nu e nici pe jumătate 
atât de dură cum vrea să se creadă. N-am chef s-o văd 
suspinând pe aici şi dând foc la lucruri în caz că la un 
moment dat te laşi sedus de farmecele unei fete 
obişnuite. Am mai trecut prin asta o dată şi pur şi 
simplu nu mai am destulă mobilă de sacrificat. Ai 
înțeles? 

— Înm, am spus prins cu garda jos, cred că da... 

Miss Peregrine s-a apropiat de mine şi a repetat 
întrebarea pe un ton împietrit şi grav: 

— Ai înțeles? 

— Da, Miss Peregrine. 

A dat din cap hotarata, apoi a zambit si m-a batut pe 
umar. 

— Foarte bine, atunci. A fost o discuţie reuşită. 

N-am apucat să-i răspund pentru că pornise deja spre 
bibliotecă strigând: 

— La masă, toată lumea! 

* 


O ora mai tarziu am luat-o spre ponton insotit de 
Emma si Miss Peregrine, dar si de ceilalti prieteni si 
restul ymbrynelor, in formatie completa. Sharon ne 
astepta cu o barca noua, abandonata de piratii de pe 
Canal care îşi luaseră între timp tälpäsita. A urmat un 
schimb îndelung de imbrätisäri si despärtiri inläcrimate, 
la sfârşitul cărora a trebuit să promit că în curând o sa 
mă întorc să-i vizitez — deşi habar n-aveam cum aveam 
să fac asta, având în vedere prețul biletelor de avion pe 
rutele internaționale şi că trebuia să le cer permisiunea 
alor mei. 

—N-o să te uităm niciodată, Jacob! s-a smiorcait 
Olive. 

— O să notez povestea ta pentru posteritate, mi-a 
promis Millard. O să fie noul meu proiect. Şi o sá má 
asigur ca intră in noua ediție a Povestilor Deosebitilor. O 


sa devii faimos! 

Addison s-a apropiat de mine cu doi ursuleti-varcolac 
pe urmele lui. Nu-mi era clar cine adoptase pe cine. 

— Eşti al patrulea cel mai curajos om pe care-l 
cunosc, a spus. Sper sa ne mai intalnim. 

— Si eu, am spus si chiar imi doream asta. 

— O, Jacob, pot să vin sa te vizitez? m-a implorat 
Claire. Mereu am vrut sa vad Statele Unite. 

N-aveam inima să-i explic de ce nu putea să ma 
viziteze. 

— Bineînțeles ca poți, am spus. M-aş bucura tare 
mult. 

Sharon a ciocănit cu bastonul lui în marginea bărcii. 

— Îmbarcarea! 

M-am urcat fără chef, împreună cu Emma şi Miss 
Peregrine. Au insistat să stea cu mine până când mă 
întâlneam cu părinții mei şi nu m-am împotrivit. Era 
mai uşor să ne luăm rămas-bun în mai multe etape. 

Sharon a dezlegat barca şi am pornit. Prietenii noştri 
ne făceau semn cu mâna şi ne strigau numele în timp ce 
ne îndepărtam. Le-am făcut şi eu cu mâna, dar mă 
durea prea tare să-i văd îndepărtându-se, aşa că am 
închis ochii pe jumătate până când curentul ne-a purtat 
spre un cot al Canalului şi i-am pierdut din vedere. 

Niciunul dintre noi n-avea chef de vorbă. Am urmărit 
în tăcere clădirile dărăpănate şi podetele şubrede. Am 
ajuns în cele din urmă la un punct de trecere şi am fost 
aspirati înăuntru fără prea multe menajamente prin 
portalul subteran prin care am intrat. Bucla ne-a 
scuipat afară pe cealaltă parte, într-o dimineață umedă 
şi caldă, modernă. Cocioabele dărăpănate din Pogonul 
Dracului dispăruseră, făcând loc unor clădiri cu 
apartamente şi birouri cu fațade de sticlă. O barcă cu 
motor a trecut pe lângă noi în viteză. 

Sunetul zilei din prezent, plină de oameni ocupați şi 
preocupaţi umplea aerul. O alarmă de maşină. Soneria 


unui telefon mobil. Muzica pop discordanta. Am trecut 
prin fata unui restaurant elegant de pe malul canalului, 
dar clienţii de pe terasă nu ne-au văzut datorită 
farmecelor lui Sharon. Eram curios ce şi-ar fi închipuit 
dacă ar fi dat cu ochii de noi: doi adolescenți în negru, o 
femeie în ţinută victoriană şi Sharon cu pelerina lui 
demnă de Moartea în Vacanţă, ieşit din lumea 
subterană. Dar cine ştie — poate că lumea modernă era 
atât de preocupată, încât nici n-ar fi clipit la vederea 
noastră. 

Părinții mei însă erau o cu totul altă poveste - şi 
acum că ne-am întors în prezent, începeam să-mi fac 
griji pentru povestea asta. Ştiam că mă credeau deja 
nebun sau narcoman. Mă puteam considera norocos 
dacă nu mă trimiteau la un spital de nebuni. Şi chiar 
dacă n-o făceam, aveam să umblu pe vârfuri în jurul lor 
mult timp. 

Dar era lupta mea şi trebuia să găsesc o cale de-a mă 
ocupa de această problemă. Cel mai uşor mi-ar fi fost să 
le spun adevărul - dar nu puteam. Părinţii mei n-ar fi 
înțeles capitolul ăsta al vieţii mele şi dacă-i fortam s-o 
facă, puteam să-i bag eu pe ei la spitalul de nebuni. 

Tata aflase deja prea multe despre copiii deosebiți. 
Făcuse cunoştinţă cu ei pe Cairnholm, deşi credea că 
visează. Apoi Emma i-a lăsat scrisoarea aceea şi 
fotografia cu ea şi bunicul. Şi de parcă asta n-ar fi fost 
de ajuns, i-am mai şi spus la telefon că sunt deosebit. 
Asta fusese o greşeală imensă, mi-am dat seama, şi un 
gest egoist. Şi iată-mă acum, pregătindu-mă să mă 
întâlnesc cu ei, secondat de Emma şi de Miss Peregrine. 

— Dacă mă gândesc mai bine, am spus intorcandu- 
mă spre ei, poate c-ar fi mai bine dacă ne-am despărți 
mai devreme. 

— De ce? m-a întrebat Emma. N-o să îmbătrânim 
chiar aşa de repede... 

— Nu cred că-i bine ca ai mei să mă vadă cu voi. O 


să-mi fie şi aşa destul de greu să le explic care-i treaba 
cu mine. 

— M-am gândit şi eu, a spus Miss Peregrine. 

— La ce? La părinții mei? 

— Da. Pot să te ajut dacă vrei. 

— Cum? 

— Una dintre milioanele de sarcini ale unei ymbryne e 
să dea piept cu obisnuitii care ne pun probleme - ori 
pentru că-s prea indiscreti, ori pentru că sunt pur şi 
simplu obraznici. Avem metodele noastre prin care-i 
putem dezvata să-şi bage nasul unde nu le fierbe oala 
sau putem să-i facem să uite anumite lucruri. 

— Tu ştiai despre asta? am întrebat-o pe Emma. 

— Sigur că da. Dacă n-ar exista ştergerea memoriei, 
deosebitii ar fi tot timpul pe prima pagină a ziarelor. 

— Deci... puteţi să ştergeţi memoria oamenilor? 

— E vorba mai degrabă de selectarea de amintiri 
supărătoare, a spus Miss Peregrine. E nedureroasă şi nu 
are efecte secundare. Oricum, ti se poate părea un gest 
extrem. Te las pe tine să decizi. 

— OK, am spus. 

— OK ce? a întrebat Emma. 

— OK, aplicaţi, vă rog, chestia aia cu ştergerea 
memoriei pe părinții mei. Sună grozav. Şi dacă tot vă 
apucati, ar mai fi un episod. Aveam doisprezece ani şi 
am intrat cu maşina maică-mii în uşa garajului... 

— Haideţi să nu exagerăm, domnule Portman. 

— Am glumit, am spus, deşi vorbeam destul de serios. 

Oricum, mă simțeam extrem de uşurat. Măcar n-o să- 
mi petrec restul adolescenței cerandu-mi scuze de la ai 
mei pentru ziua în care am fugit de acasă, făcându-i să 
mă creadă mort - aproape distrugându-le viețile. Mă 
bucuram că nu mai aveam problema asta. 


CAPITOLUL UNSPREZECE 


Sharon ne-a lasat la acelasi ponton intunecat si plin 
de sobolani unde ne-am intalnit. Cand am coborat din 
barca exact in acelasi loc, m-a cuprins un sentiment de 
nostalgie dulce-amara. Oi fi fost eu speriat si murdar si 
suferind de rani care mai de care mai ciudate in ultimele 
zile, dar probabil că n-aveam să mai particip niciodată la 
o astfel de aventură. O să-mi fie dor de aventuri, m-am 
gândit — nu atât de încercările prin care trecusem, ci de 
persoana care fusesem în acea perioadă. Aveam o voință 
de fier, ştiam asta, şi speram că o sá má pot agăța de ea 
chiar şi acum, când viața mi se mai aşezase. 

— Rămâi cu bine, a spus Sharon. Mă bucur că te-am 
cunoscut, chiar dacă mi-ai făcut un milion de probleme. 

— Da, şi eu. 

Am dat mâna cu el. 

— A fost interesant... 

— Aşteaptă-ne aici, i-a spus Miss Peregrine. O să ne 
întoarcem într-o oră, două. 

S-a dovedit a fi mai uşor decât mi-am închipuit să-i 
găsesc pe părinții mei. Ar fi fost şi mai uşor dacă as fi 
avut telefonul mobil la mine, dar în situaţia asta, tot ce 
a trebuit să facem a fost sá ne ducem la o secție de 
poliție. Eram dat deja ca persoană dispărută şi, din clipa 
în care i-am dat unui funcționar de poliție numele meu 
şi m-am aşezat pe o bancă să aştept, nu a trecut decât o 
jumătate de oră până la sosirea alor mei. Aveau hainele 
şifonate - parcă dormiserä in ele -, machiajul altă dată 
perfect al mamei era şters şi tata nu se mai bărbierise de 
vreo trei zile. Amândoi aveau în mână teancuri de afişe 
cu poza mea, inscripţionate cu DISPĂRUT. Mă simţeam 
oribil pentru tot ce le făcusem. Dar până să-mi cer 
scuze, mama şi tata au aruncat afişele şi m-au strâns în 


brate si cuvintele mi s-au pierdut in pliurile puloverului 
tatei. 

— Jake, aoleu, Doamne, Jake, micutul meu Jake, se 
vaita maica-mea. 

— E el, e chiar el, a spus taica-meu. Ce de griji ne-am 
făcut, ce de griji... 

Cât lipsisem, de fapt? O săptămână? Ceva de genul 
ăsta, deşi părea o veşnicie. 

Unde ai fost? a tipat maică-mea. Ce ai făcut? 

Imbratisarea a slăbit, dar tot n-am reuşit să scot 
vreun cuvânt. 

— De ce ai fugit aşa? m-a întrebat pe un ton sever 
taică-meu. Ce-a fost în capul tău, Jacob? 

— Mi-au ieşit peri albi! a spus maică-mea, apoi m-a 
imbrätisat din nou. 

Tata s-a uitat la mine. 

— Unde-ti sunt hainele? Ce-i cu carpele astea pe tine? 

Eram tot in hainele mele negre de aventura. Uuups! 

Dar era mai uşor de explicat de ce eram îmbrăcat cu 
ele decât dacă aş fi purtat hainele mele vechi din secolul 
al XIX-lea si, din fericire, Mama Tarana îmi vindecase 
toate rănile... 

— Spune ceva, Jacob! a insistat tata. 

— Îmi pare foarte, foarte rău, am spus. N-aş fi vrut să 
vă supun la o astfel de încercare dacă ar fi fost după 
mine, dar acum totul e în regulă. Lucrurile se vor 
rezolva. N-o să intelegeti, dar nici asta nu face nimic. Vă 
iubesc. 

— Ai dreptate în legătură cu un lucru, a spus taică- 
meu. Nu înțelegem. Deloc. 

— Dar nu e deloc în regulă. Chiar o să ne dai 
explicații. 

— O să avem nevoie şi noi de o explicaţie, a spus 
polițistul de lângă noi. Şi de un test toxicologic. 

Lucrurile începuseră să-mi scape de sub control. 
Venise vremea să trag de şnurul pentru desfacerea 


parasutei. 

— O sa va povestesc tot, am spus, dar mai întâi, as 
vrea să vă prezint o prietenă de-a mea. Mama, tata, ea e 
Miss Peregrine. 

Privirea tatei s-a plimbat între Miss P şi Emma. 
Probabil c-o recunoscuse pentru că arăta de parcă ar fi 
văzut o fantomă. Dar era oricum OK - avea să uite totul 
în curând. 

— Mă bucur să vă cunosc, a spus Miss Peregrine şi a 
dat mâna cu părinții mei. Aveţi un băiat nemaipomenit, 
de nota zece. Nu numai că e un gentleman perfect, dar e 
chiar mai talentat decât bunicul lui. 

— Bunicul lui? a spus tata. De unde îl... 

— Cine-i femeia asta bizară? a întrebat mama. De 
unde-l cunoaşteţi pe fiul nostru? 

Miss Peregrine i-a apucat de de mâini şi i-a privit 
drept în ochi. 

— Alma Peregrine, Alma Lefay Peregrine. Am înțeles 
că nu v-aţi simțit chiar bine pe Insulele Britanice. Că ati 
avut un sejur oribil. Cred c-ar fi mai bine pentru noi toți 
dacă ati uita de această călătorie. Nu credeţi? 

— Ba da, a spus maică-mea cu o privire absentă. 

— Sunt de acord, a spus tata uşor hipnotizat. 

Miss Peregrine le-a oprit mințile. 

— Fantastic, minunat, a spus ea. Acum uitati-va aici, 
vă rog. 

Le-a dat drumul şi a scos din buzunar o pană lungă 
de şoim cu picatele albastre. Atunci m-am simţit cuprins 
de remuşcări şi am întrerupt-o. 

— Stati, am spus. Nu cred că vreau s-o faceţi, totuşi. 

— Eşti sigur? 

Părea putin dezamăgită. 

— Lucrurile s-ar putea complica peste măsură pentru 
tine. 

— Mi s-ar părea că trişez, am spus. 

— Şi atunci ce o să le spui? m-a întrebat Emma. 


— Încă nu ştiu. Dar nu mi se pare normal să... le 
golesc creierul. 

Daca mi se parea un gest egoist sa le spun adevarul, 
cu atât mai mult m-ar fi deranjat să şterg orice urmă de 
amintire care ar fi necesitat o explicaţie din partea mea. 
Şi poliția? Restul familiei? Prietenii alor mei? Sunt sigur 
că aflaseră de dispariția mea şi dacă ai mei ar fi uitat de 
ea... ar fi ieşit un talmes-balmes. 

— Tu hotărăşti, mi-a spus Miss Peregrine. Dar cred c- 
ar fi bine dacă m-ai lăsa să le şterg din memorie măcar 
ultimele două-trei minute, ca s-o uite pe domnişoara 
Bloom şi pe mine. 

— Păi... bine, am spus. Atâta timp cât nu uită şi 
limba engleză... 

— Sunt foarte meticuloasă, a spus Miss Peregrine. 

— Ce-i cu flecăreala asta despre ştergerea memoriei? 
ne-a întrebat polițistul. Cine sunteți? 

— Alma Peregrine, a spus Miss Peregrine grăbindu-se 
să dea mâna cu el. Alma Peregrine, Alma Lefey 
Peregrine. 

Capul politistului s-a înclinat şi, dintr-odata, a părut 
extrem de fascinat de o pată de pe podea. 

— Aş fi vrut să aplicaţi trucul ăsta şi pe nişte strigoi, 
a spus Emma. 

— Din păcate nu merge decât dacă lucrez cu mințile 
obisnuitilor, a spus Miss Peregrine. Apropo. 

A ridicat pana. 

— Stati aşa, am spus. Înainte să faceţi asta. 

Am întins mâna spre ea, cu gândul să dăm noroc. 

— Vă mulțumesc pentru tot. Chiar o să-mi fie dor de 
dumneavoastră, Miss Peregrine. 

Miss Peregrine mi-a ignorat mana şi m-a imbrätisat. 

— Sentimentul e reciproc, domnule Portman. Şi eu 
sunt cea care ar trebui să-ți mulțumească. Daca tu si 
domnişoara Bloom n-aţi fi fost atât de curajoşi... 

— Da, am spus, dar daca nu l-aţi fi salvat pe bunicul 


meu cu zeci de ani in urmă... 

— Atunci suntem chit, a spus Miss P zâmbind. 

Mai trebuia să-mi iau rămas-bun de la cineva. Cel 
mai dificil rămas-bun. Am imbrätisat-o pe Emma şi ea 
m-a strâns cât a putut de tare. 

— Putem să ne scriem? m-a întrebat. 

— Eşti sigură ca ti-ar plăcea? 

— Sigur că da. Prietenii păstrează legătura. 

— OK, am spus usurat. Am putea măcar să... 

Şi atunci m-a sărutat. Era un sărut pe buze care m-a 
făcut să ametesc. 

— Credeam că suntem doar prieteni! am spus 
retrăgându-mă uluit. 

— Hmm, da, a spus ea sfioasă. Începând din clipa 
asta. Voiam doar un suvenir care să-mi amintească de 
noi. 

Am ras, cu sufletele pline de elan si in acelasi timp 
sfasiate de tristete. 

— Terminati, copii! s-a rastit la noi Miss Peregrine. 

— Frank, a spus mama cu 0 voce slaba. Cine e fata pe 
care o pupa Jake? 

— Habar n-am, a baiguit tata. Jacob, cine e fata aia si 
de ce ai sarutat-o? 

M-am facut stacojiu. 

— Aaa... e prietena mea, Emma. Ne luam ramas-bun, 
atata tot. 

Emma a fluturat din mana. 

— N-o sa vă aduceți aminte de mine, dar... buna ziua! 

— Păi, nu mai pupa fete ciudate şi hai odată, a spus 
maică-mea. 

— OK, am spus uitându-mă la Miss Peregrine. Cred c- 
ar fi bine să terminăm cu povestea asta. 

— Să nu crezi că ne-am luat rămas-bun definitiv, a 
spus Miss Peregrine. Eşti unul dintre noi acum. N-o să 
scapi de noi aşa de uşor. 

— Sper că nu, am spus rânjind, deşi îmi simțeam 


inima grea. 

— O să-ţi scriu, a spus Emma si a încercat sa 
zambeasca, dar vocea i s-a frânt de emoție. Noroc cu... 
cu ce se ocupă oamenii obişnuiţi. 

— Rămâi cu bine, Emma. O să-mi fie dor de tine. 

Părea cel mai nepotrivit lucru pe care l-aş fi putut 
spune, dar în asemenea clipe, cuvintele în sine erau 
nepotrivite. 

Miss Peregrine s-a întors ca să termine ritualul 
început. A ridicat pana de soim şi i-a gâdilat pe părinții 
mei pe la nas. 

— Pardon! a spus maică-mea. Ce va inchipuiti că... 
HAAAAAA-PCIU! 

Apoi au început sa strănute amândoi, în timp ce Miss 
Peregrine l-a gâdilat si pe polițist, care a început la 
rândul lui să strănute. Miss Peregrine şi Emma au ieşit 
tiptil pe uşă şi au dispărut înainte ca cei trei să se 
oprească din strănutat, cu nasurile curgând şi roşii la 
fata. 

— Cum spuneam, a zis tata de parca ultimele câteva 
minute nici n-ar fi existat. Stai... ce spuneam, de fapt? 

— Că putem să mergem acasă şi să discutăm despre 
toate astea mai târziu? am spus sperând c-o să muşte 
momeala. 

— Nu înainte să-mi răspunzi la câteva întrebări, a 
spus polițistul. 

Am mai zăbovit câteva minute stând de vorbă cu 
polițistul. Am dat răspunsuri imprecise, am adăugat 
câte o scuză la fiecare replică şi am jurat pe tot ce 
aveam mai sfânt că n-am fost răpit, abuzat sau drogat 
în vreun fel. (Datorită tehnicii de ştergere a memoriei, 
polițistul a uitat să ceară testul toxicologic.) Când 
părinții mei i-au povestit despre moartea bunicului şi 
„problemele” pe care le-am avut după aceea, polițistul a 
părut mulțumit şi m-a catalogat probabil drept un fugar 
obişnuit care uitase să-şi ia medicamentele. Ne-a pus să 


semnăm câteva formulare şi ne-a dat voie să plecăm. 

— Da, da, haideţi să mergem acasă, vă rog, a spus 
maică-mea. Dar o să mai discutăm noi despre asta, 
tinere. Amánuntit. 

Acasă. Devenise un cuvânt străin pentru urechile 
mele. Era ca o ţară îndepărtată pe care nu mi-o puteam 
închipui. 

— Dacă ne grăbim, a zis taică-meu, poate prindem un 
zbor în seara asta... 

Şi-a lipit brațul de umărul meu, de parcă s-ar fi temut 
c-o să fug dacă-mi dă drumul. Maică-mea nu-şi mai 
putea lua privirea de la mine. Se uita la mine cu ochi 
mari şi recunoscători, plini de lacrimi. 

— Sunt OK, am spus. Promit. 

Ştiu că nu m-au crezut şi n-aveau s-o facă mult timp. 

Am ieşit şi-am făcut semn după un taxi negru. În 
timp ce unul se apropia de noi, am văzut două fete 
cunoscute care mă urmăreau dintr-un parc de peste 
drum. Emma şi Miss Peregrine stăteau la umbra plină 
de pete de lumină a unui stejar. Le-am făcut semn cu 
mâna. Durerea îmi strângea pieptul. 

— Jake? 

Taică-meu tinea portiera deschisă pentru mine. 

— Ce s-a întâmplat? 

M-am prefăcut că mă scarpin. 

— Nimic, tată. 

Am urcat în taxi. Tata s-a întors şi s-a holbat spre 
parc. Când am privit pe geam, sub stejar nu mai erau 
decât o pasăre şi câteva frunze purtate de vânt. 


* 


Intoarcerea acasä n-a fost nici triumfätoare, nici 
foarte usoara. Zdrobisem increderea pärintilor mei si 
ştiam c-o să-mi ia mult timp şi efort să lipesc la loc 
piesele. Ai mei erau tot timpul cu ochii pe mine, 
considerându-mă încă în zona de risc şi crezând c-o să 


fug cu prima ocazie. Nu mă lăsau să plec nicăieri fara 
un însoțitor, nici măcar la o plimbare prin cartier. În 
casă a fost instalat un sistem de securitate complicat, a 
cărui funcţie era nu atât să oprească pătrunderea 
hotilor, cât să mă împiedice pe mine să o şterg pe furiş. 
Am fost trimis din nou la psihoterapeut şi expus la 
diverse evaluări psihologice, după care am primit 
medicamente noi, mai puternice (pe care le ascundeam 
sub limbă şi le scuipam mai târziu). Dar în vara aceea 
indurasem deja pierderi şi mai grave, aşa că dacă prețul 
pe care trebuia să-l plătesc pentru prietenii pe care mi-i 
făcusem si pentru aventurile incredibile prin care 
trecusem alături de ei era pierderea temporară a 
libertăţii, însemna un chilipir. Eram gata să îndur 
fiecare discuție penibilă cu ai mei, fiecare noapte 
stingheră petrecută visând la Emma şi la prietenii mei 
deosebiți, fiecare vizită la psihoterapeut. 

Era o doamnă în vârstă, pe nume dr. Spanger, şi 
petreceam la ea patru dimineti pe săptămână, iluminat 
de zâmbetul ei permanent, îmbunătățit de operaţiile 
estetice. Dr. Spanger îmi punea întrebări interminabile 
despre motivul plecării mele de pe insulă, despre ce am 
făcut după aceea, fără să-şi şteargă vreo clipă zâmbetul 
de pe fata. (Ca detaliu, avea ochi căprui, spalaciti, cu 
pupile normale şi nu purta lentile de contact.) 
Născocisem o poveste despre „nebunie temporară” şi 
„momente de amnezie”, lucruri imposibil de verificat. I- 
am spus ceva de genul ăsta: speriat de un maniac care 
omora oi pe Cairnholm, am luat-o razna şi am plecat cu 
un vas spre Tara Galilor, am uitat pentru moment cine 
sunt şi am făcut autostopul până la Londra. Am dormit 
în parcuri, n-am intrat în vorbă cu nimeni, nu mi-am 
făcut prieteni, n-am consumat substanţe care modifică 
starea sufletească sau mentală şi am hoinărit câteva zile 
prin oraş, dezorientat. Cât despre convorbirea telefonică 
în care i-am spus tatei că sunt „deosebit” - hmmm, ce 


telefon? Nu-mi aminteam de niciun telefon... 

Pana la urma, dr. Spangler a redus intreaga poveste 
la un episod maniacal, caracterizat prin halucinatii, 
declansat de stres, durere si ceva chestii nerezolvate 
legate de bunicul meu. Cu alte cuvinte: o luasem razna 
putin, dar probabil că era o chestie izolată şi acum mă 
simțeam mai bine, mulțumesc. Dar, părinții mei tot 
stăteau ca pe ace. Aşteptau să clachez, să fac o prostie, 
să fug din nou de acasă - eu în schimb ma comportam 
exemplar. Am jucat rolul copilului cuminte şi al fiului 
penitent, de parcă mi-aş fi dorit să iau un Oscar. M-am 
oferit voluntar să ajut la treburile casnice. Mă trezeam 
dimineața devreme şi stăteam pe acasă, unde puteam fi 
supravegheat de ai mei. Mă uitam la televizor cu ei şi îi 
ajutam la cumpărături şi diverse comisioane, rămâneam 
la masă după ce mâncam şi participam la discuţiile lor 
absurde - despre renovarea băii, politica proprietarilor 
de case, diete noi, păsări. (Niciodată nu făceau aluzii la 
bunicul meu, la insulă sau la „episodul meu”.) Eram 
drăguţ, plăcut, räbdätor si alte lucruri care nu se 
puteau spune despre fiul de care îşi aduceau aminte. Îşi 
imaginau probabil c-am fost răpit de extratereştri şi 
înlocuit cu o clona sau ceva de genul ăsta - dar nu se 
plângeau. Si după o săptămână li s-a părut în regula să 
invite la noi şi câteva rude, iar când un unchi şi o 
mătuşă au trecut pe la noi pentru o cafea şi ceva 
discuții bombastice, am avut ocazia să le demonstrez cât 
eram de „normal”. 

În mod ciudat, tata nu mi-a spus nimic despre 
scrisoarea pe care i-o lăsase Emma pe noptiera, nici 
despre poza cu ea şi Abe. Poate că nu putea să se 
gândească la aşa ceva acum şi poate că se temea să nu 
cumva să provoace o recidivă. Indiferent care ar fi fost 
motivul, se comporta de parcă nu s-ar fi întâmplat 
nimic. Cât despre întâlnirea lui cu Emma, Millard şi 
Olive, sunt sigur c-o expediase ca pe un vis bizar. 


Dupa cateva saptamani, parintii mei s-au mai relaxat. 
Inghitiserä povestea mea si explicaţiile doctorului 
Spanger referitoare la comportamentul meu. Probabil c- 
ar fi putut să sondeze mai adânc - să fi pus mai multe 
întrebări, să ceară părerea unui alt psihiatru -, dar 
chiar voiau să creadă că eram mai bine. Că 
medicamentele prescrise de dr. Spanger făceau miracole. 
Şi, mai ales, voiau ca viețile noastre să reintre pe fagasul 
lor normal şi cu cât stăteam mai mult pe-acasă, cu atât 
păream să contribui mai mult la îndeplinirea dorinței 
lor. 

În sinea mea ştiam însă că mă chinui să mă adaptez. 
Mă plictiseam şi mă simțeam singur. Zilele treceau cu 
încetinitorul. Trăisem cu impresia că după încercările 
din săptămânile precedente o să mă bucur de căldura 
casei, dar în scurt timp, până şi cearşafurile spălate şi 
mâncarea chinezească comandată acasă şi-au pierdut 
farmecul. Patul mi se părea prea moale. Mâncarea, prea 
hrănitoare. Aveam prea mult din toate şi asta mă făcea 
să mă simt vinovat. Uneori, când mă plimbam cu 
părinții mei printre rafturile pline din supermarket, îmi 
aminteam de locuitorii Pogonului şi mă înfuriam. La ce 
ne trebuia risipa asta, când nici nu ştiam ce să facem cu 
ea, în timp ce ei se multumeau cu mai putin decât 
minimul necesar? 

Dormeam prost. Mă trezeam la ore ciudate, cu mintea 
încărcată de scene din perioada petrecută în lumea 
deosebitilor. Cu toate că-i dădusem adresa de acasă si 
verificam cutia poştală de câteva ori pe zi, Emma nu-mi 
trimisese încă nicio scrisoare. Cu cât trecea mai mult 
timp fără să aud vreo veste de la ei - două săptămâni, 
apoi trei —, cu atât mai abstractă si mai ireală începea să 
mi se pară întreaga experiență. Oare chiar s-a 
întâmplat? O fi fost o iluzie? în clipe întunecate, chiar 
aveam dubii. Dacă eram nebun cu adevărat? 

Tocmai de aceea, m-am simțit extrem de uşurat cand, 


la o luna de la intoarcerea acasa, am primit, in sfarsit, o 
scrisoare de la Emma. Era scurtă si scrisă pe un ton 
degajat; ma punea la curent cu procesul reconstruirii 
buclei si ma intreba cum imi mergea. La adresa 
expeditorului trecuse o căsuță poştală din Londra, care 
era destul de aproape de intrarea în Pogonul Dracului, 
aşa că putea să iasă pe furiş şi s-o verifice când voia. I- 
am răspuns chiar în aceeaşi zi şi, în curând, am ajuns 
să ne scriem două, trei scrisori pe săptămână. Scrisorile 
ei se transformară într-un fel de colac de salvare pentru 
mine, în timp ce casa devenea tot mai sufocantă. 

Nu puteam să risc să le găsească ai mei, aşa că îl 
urmăream pe poştaş în fiecare zi şi mă năpusteam pe 
uşă de fiecare dată când apărea la capătul străzii. I-am 
sugerat Emmei să ne scriem mailuri, ceea ce ar fi fost 
mai sigur şi mai rapid, şi am umplut pagini întregi 
încercând să-i explic ce era internetul şi ce să facă dacă 
găsea un internet-cafe, cum să-şi facă un cont de mail — 
dar în zadar; Emma nu folosise nici măcar o tastatură 
până atunci. Scrisorile meritau riscul şi până la urmă a 
început să-mi placă să comunic prin scrisul de mână. 
Mi se părea drăguţ să tin în mână un obiect tangibil 
care fusese atins şi însemnat de persoana pe care o 
iubeam. 

Într-una dintre scrisori strecurase si câteva 
instantanee. Mi-a scris: 


Dragă Jacob, în sfârşit, lucrurile încep să fie din nou 
interesante pe aici. Iti mai amintesti de oamenii dia 
expuşi în pivniță si despre care Bentham zicea ca sunt 
sculpturi de ceară? Ei, bine, mintea. I-a răpit din 
diverse bucle şi folosea praful Mamei Tárána să-i tina 
amortiti, între viata şi moarte. Banuim că a încercat să- 
şi pornească masinäria folosind tot felul de deosebiți 
pe post de motoare — dar nimic n-a mers înainte să vii 
tu cu sufletul-pustiu. În orice caz, Mama Täränd ne-a 


mărturisit că ştia despre asta, ceea ce explică oarecum 
comportamentul ei ciudat. Cred că Bentham o şantaja 
cu ceva sau o amenința că-i face rău lui Reynaldo dacă 
nu-l ajută. Până una alta, ne-a ajutat să-i trezim pe toţi 
şi să-i ducem înapoi în buclele lor. Ce nebunie, nu-i 
aşa? 

Am folosit Panbucliconul să exploram tot felul de 
locuri şi să ne întâlnim cu oameni necunoscuţi. Miss 
Peregrine zice că e bine să vedem cum trăiesc ceilalți 
deosebiți din alte țări. Am găsit un aparat de 
fotografiat în casă şi l-am luat cu mine ultima oară 
când am făcut o excursie. Am inclus pentru tine câteva 
dintre fotografiile pe care le-am făcut. Bronwyn zice că 
deja mă pricep! 

Mi-e îngrozitor de dor de tine. Ştiu că n-ar trebui să 
scriu din astea... că nu fac decât să îngreunez lucrurile. 
Dar uneori nu mă pot abtine. Poate ai putea să vii in 
vizită în curând? Mi-ar plăcea foarte mult. Sau-peate 

Voia să şteargă probabil „sau poate” şi scrisese: Ah, 
mă strigă Sharon. Pleacă acum şi vreau să fiu sigură 
că scrisoarea asta ajunge la poştaş chiar azi. Scrie-mi 
cât de curând! Cu dragoste, Emma. 


Oare ce-o fi fost cu acel „sau poate”? 

M-am uitat la fotografiile trimise de ea. Scrisese 
câteva rânduri descriptive pe verso. Primul era un 
instantaneu cu două femei din epoca victoriană care 
stăteau în fata unui cort în dungi, sub o pancartă pe 
care scria „CURIOS”. Pe verso, Emma a scris: 


Miss Bobolink şi Miss Loon au plecat într-un turneu 
cu nişte exponate alese dintre artefactele vechi ale lui 
Bentham. Acum că deosebitii pot călători liber, au 
început să facă tot felul de afaceri. Majoritatea dintre 
noi nu ştim nimic despre trecutul nostru... 


Următoarea poză infätisa un grup de adulţi care 
coborau niste trepte ce duceau spre o plaja si o barca cu 
rame. Există o buclă foarte frumoasă pe malul Mării 
Caspice, a scris Emma, şi săptămâna trecută, câteva 
ymbryne s-au dus să dea o tură cu barca pe acolo. Hugh, 
Horace şi cu mine ne-am ținut după ele, dar am rămas pe 
mal. Ne-a ajuns cat am stat în bărci, cred. 

Ultima fotografie reprezenta două gemene siameze 
care purtau nişte funde albe imense în părul negru ca 
pana corbului. Stăteau una lângă alta şi dezveleau o 
bucată din trunchiul lor lipit. Carlotta şi Carlita sunt 
alipite, scria pe spatele pozei, dar nu ăsta e cel mai 
ciudat lucru la ele. Corpul lor produce un soi de lipici care 
după ce se usucă devine mai rezistent decât betonul. 
Enoch s-a aşezat din greşeală într-o pată de lipici din 
ăsta şi a rămas cu fundul prins de scaun două zile! Era 
aşa de furios! Am crezut c-o să-i explodeze capul. Mi-ar fi 
plăcut să vezi... 


Am răspuns imediat. Ce ai vrut să spui cu „sau 
poate”? 

Au trecut zece zile fără să primesc vreun răspuns de 
la ea. Îmi făceam griji gândindu-mă că poate îşi 
închipuie c-a mers prea departe în scrisoarea aia; că 
încălcasem acordul nostru de „doar prieteni” şi acum 
bătea în retragere. Mă întrebam dacă avea să-şi mai 
semneze următoarea scrisoare la fel. „Cu dragoste, 
Emma” erau nişte cuvintele de care ajunsesem 
dependent. După două săptămâni am început să mă 
îndoiesc c-o să mai primesc vreo scrisoare. 

Apoi poştaşul n-a mai venit deloc. Am stat la pândă 
obsesiv şi când am văzut că nu vine nici după patru zile, 
mi-am dat seama că ceva nu era în regulă. Ai mei 
primeau tot timpul un teanc de pliante, cataloage şi 
facturi. Am menționat în treacăt, cat am putut de 
degajat, că mi se părea ciudat că n-am mai primit nimic 


in ultimul timp. Tata a baiguit ceva despre o sarbatoare 
nationala si a schimbat subiectul. Apoi am inceput sa- 
mi fac griji cu adevarat. 

Misterul a fost rezolvat in dimineața următoare, la 
sesiunea cu dr. Spanger care, în mod ciudat, îi invitase 
şi pe părinţii mei. Erau amândoi incordati si pământii la 
fata, abia reuşind să îndruge câteva vorbe când ne-am 
aşezat. Spanger a început cu întrebările de încălzire, ca 
de obicei. Cum mă mai simțeam? Am mai visat ceva 
interesant? Ştiam că vrea să ajungă la un subiect mai 
important şi, până la urmă, n-am mai suportat 
tensiunea. 

— Ce caută părinții mei aici? am întrebat. Şi de ce 
arată de parcă s-ar fi întors de la o înmormântare? 

Pentru prima oară de când o ştiam, zâmbetul 
permanent al lui Spanger s-a destrămat. S-a întins spre 
mapa de pe biroul ei şi a scos de acolo trei plicuri. 

Erau scrisori de la Emma. Toate trei erau deschise. 

— Trebuie să stăm de vorbă despre astea, a spus ea. 

— Am căzut de acord că n-o să mai fie secrete între 
noi, a spus tata. Nu e bine deloc, Jake. Dar deloc. 

Mâinile au început să-mi tremure. 

— Sunt scrisorile mele, am spus încercând să mă 
stăpânesc. Îmi sunt adresate mie. N-ar fi trebuit să le 
citiți. 

Ce era în scrisorile alea? Ce văzuseră părinții mei? 
Era un dezastru, un adevărat dezastru. 

— Cine e Emma? m-a întrebat dr. Spanger. Cine e 
Miss Peregrine? 

— Nu e drept ce-ati facut! am strigat. Mi-ati furat 
scrisorile private şi acum le folosiți ca să mă prindeti 
într-o capcană! 

— Te rog să cobori tonul! a spus tata. Acum s-a aflat, 
aşa că nu vreau decât să spui adevărul şi o să ne fie 
tuturor mai uşor. 


Dr. Spanger a ridicat o fotografie, una pe care 
probabil c-o strecurase Emma intr-una dintre scrisori. 

— Cine sunt oamenii astia? 

M-am aplecat înainte să mă uit. Era o poză cu două 
doamne în vârstă care stăteau într-un balansoar, una 
dintre ele legănând-o pe cealaltă în poală ca pe un 
bebeluş. 

— Habar n-am, am spus tăios. 

— Scrie ceva pe spate, a spus ea. Zice aşa: „Am găsit 
metode noi de a-i ajuta pe cei care şi-au pierdut o parte 
din suflet. Contactul fizic pare să facă miracole. După 
doar câteva ore, Miss Hornbill era ca o ymbryna nouă.” 

Ai-brină - citise dr. Spanger. 

— Se pronunță immm-brină, am corectat-o, fără să mă 
pot abtine. I-urile se pronunţă scurt. 

— Am înțeles, a spus dr. Spanger, apoi a lăsat 
fotografia jos şi şi-a împreunat degetele sub bărbie. Şi ce 
e o... immm-brină? 

Acum că mă gândesc mai bine, poate că a fost o 
prostie, dar ma simțeam incoltit, ca şi cum n-aş fi avut 
de ales şi ar fi trebuit să spun neapărat adevărul. 
Puseseră mâna pe scrisori şi pe poze şi poveştile mele 
ridicole nu prea mai țineau deloc. 

— Ne apără pe noi, am spus. 

Dr. Spanger s-a uitat la părinții mei. 

— Pe cine? Pe noi toți? 

— Nu. Doar pe copiii deosebiti. 

— Pe copiii deosebiti. 

Dr. Spanger a repetat incet. 

— Si tu crezi că eşti unul dintre ei. 

Am întins mâna. 

— Aş vrea să-mi dati scrisorile înapoi. 

— Ti le dau imediat. Dar mai întâi, trebuie să vorbim, 
OK? 

Mi-am retras mâna şi mi-am încrucişat braţele. 
Vorbea cu mine de parcă aş fi avut IQ-ul unui copil 


retardat. 

— la, spune, ce te face sa te crezi deosebit? 

— Vad lucruri pe care altii nu le vad. 

Am văzut cu colțul ochiului cum părinții mei 
deveneau tot mai palizi. Nu prea le pria discutia. 

— În scrisori vorbeşti despre ceva ce se cheamă... 
Pan... buclicon? Ce-mi poți spune despre asta? 

— Nu eu am scris scrisorile, am spus. Ci Emma. 

— Bine, hai să schimbăm viteza puţin. Povesteşte-mi 
despre Emma. 

— Doamnă doctor, o întrerupse maică-mea. Nu cred 
că e o idee bună să încurajăm... 

— Vă rog, doamnă Portman. Jake, ia, spune-mi, cine 
e Emma? Prietena ta? 

Tata a ridicat din sprâncene. N-am mai avut niciodată 
o prietenă. N-am fost nici măcar la o întâlnire. 

— Da, presupun. Dar acum... am luat o pauză. 

Dr. Spanger şi-a notat ceva, apoi s-a lovit uşor peste 
bărbie cu pixul. 

— Şi când ţi-o imaginezi, cum arată? 

Era să cad de pe scaun. 

— Cum adică „mi-o imaginez”? 

— O! 

Dr. Spanger si-a tuguiat buzele. Stia ca o dáduse in 
bará. 

— Ce vreau sá zic e ca... 

— OK, e timpul sa terminam cu glumele, a spus taicá- 
meu. Jake, stim ca tu ai scris scrisorile astea. 

Era sa sar de pe scaun. 

— Ce-am facut? Nici macar nu-i scrisul meu! 

Tata a scos o scrisoare din buzunar - cea pe care 
Emma o lăsase pentru el. 

— Tu ai scris asta, nu-i aşa? E acelaşi scris. 

— Ba tot Emma a scris-o şi pe asta! Nu vezi, e numele 
ei! 

Am dat să-i smulg scrisoarea din mână, dar s-a ferit. 


— Uneori ne dorim atât de tare nişte lucruri, încât 
avem impresia că există şi-n realitate, a spus dr. 
Spanger. 

— Credeţi că sunt nebun! am tipat. 

— Nu folosim cuvântul ăsta aici, a spus dr. Spanger. 
Te rog să te linişteşti, Jake. 

— Şi timbrul de pe plic? am spus arătând spre 
scrisorile de pe biroul ei. Sunt trimise din Londra toate! 

Tata a oftat. 

— Ai făcut un curs de Photoshop la şcoală semestrul 
trecut, Jakey. Oi fi eu bătrân, dar ştiu cât de uşor se pot 
falsifica nişte poze. 

— Şi fotografiile? Şi alea-s false? 

— Pozele sunt de la bunicu'. Sunt sigur că le-am mai 
văzut. 

Simteam cum mi se învârte capul. Mă simțeam expus 
şi trădat şi îngrozitor de jenat. N-am mai scos nicio 
vorbă pentru că tot ce spuneam părea să le dea apă la 
moară şi să-i facă să creadă că înnebunisem. 

Am stat fumegänd in timp ce adulţii continuau sá 
discute despre mine de parcă n-aş fi fost de fata. Dr. 
Spanger a stabilit diagnosticul: suferisem o „ruptură 
radicală de realitate” şi aceşti „deosebiti” făceau parte 
dintr-un univers imaginat pe care mi-l construisem 
minuțios, cu tot cu o prietenă imaginară. Fiind foarte 
inteligent, am reuşit să-i pacalesc pe toți timp de câteva 
săptămâni, făcându-i să creadă că eram sănătos la cap, 
dar scrisorile erau dovada clară că mai aveam mult până 
mă vindecam şi că reprezentam chiar un pericol pentru 
mine însumi. Dr. Spanger le-a recomandat alor mei să 
mă interneze într-o clinică pentru „reabilitare si 
monitorizare” cât mai repede — ceea ce însemna că eram 
„sărit de pe fix”, în limbajul psihiatrilor. 

Plănuiseră totul. 

— Nu mai mult de o săptămână, două, a spus taicä- 
meu. E un loc foarte frumos, pe bune. Super scump. 


Imagineaza-ti ca esti intr-o scurta vacanta. 

— Dati-mi inapoi scrisorile. 

Dr. Spanger le-a strecurat inapoi in mapa. 

— Scuze, Jake, a spus. Cu totii credem ca-i mai bine 
daca le tin eu. 

— M-ati mintit! am spus. 

M-am napustit spre biroul ei si am dat sa i le smulg 
din mana, dar Spanger a fost mai rapida si a sarit inapoi 
cu mapa in mana. Tata a tipat si m-a prins, iar o clipa 
mai târziu doi dintre unchii mei au năvălit în birou. 
Aşteptaseră tot timpul pe hol. Pe post de gărzi de corp, 
în caz că o luam la fugă. 

M-au condus la parcare şi m-au urcat în maşină. 
Unchii mei aveau să stea la noi câteva zile, până când se 
elibera o cameră la clinică. 

Se temeau să rămână singuri cu mine. Propriii mei 
părinți. Mai bine mă trimiteau într-un loc unde 
deveneam problema altcuiva, nu a lor. La clinică. De 
parcă mă trimiteau să-mi bandajez un cot julit. Degeaba 
o înfloreau: era un azil de nebuni, indiferent cât ar fi fost 
de luxos. Nu era un loc în care să mă pot preface că-mi 
iau pastilele şi să le scuip mai târziu. Unde să prostesc 
medicii făcându-i să creadă în minciunile mele despre 
stări instabile şi pierderi de memorie. Aveau să mă 
îndoape cu antidepresive şi seruri care să mă facă să 
spun adevărul, până când le dezvăluiam şi ultimul 
detaliu despre lumea deosebitilor - iar asta nu putea să 
însemne decât că eram incurabil şi că n-aveau de ales, 
trebuiau să mă închidă într-o cameră căptuşită şi să 
arunce cheia la toaletă. 

Mi se înfundase rău de tot. 


* 
În zilele care au urmat nu m-au scăpat din ochi. Mă 


urmăreau ca pe un criminal — mereu era un părinte sau 
un unchi lângă mine şi abia dacă ieşeau din cameră. 


Toata lumea astepta un telefon de la clinica. Probabil ca 
era un loc foarte popular, dar in clipa in care se elibera o 
camera - si asta avea să se întâmple cat de curând - 
urma să plec acolo făcut pachet. 

— O să te vizităm zilnic, m-a asigurat maică-mea. Nu 
rămâi decât vreo câteva săptămâni, Jakey, iti promit. 

Doar câteva săptămâni. Da, sigur. 

Am încercat sá mă targuiesc cu ei. l-am implorat. M- 
am milogit să se ducă la un grafolog ca să dovedesc că 
n-am scris eu scrisorile alea. Când am văzut că nu se 
lasă induplecati, am încercat cealaltă variantă. Am 
recunoscut că eu le-am scris (deşi n-o făcusem, 
bineînțeles) spunând că abia acum mi-am dat seama c- 
am inventat totul — nu existau copii deosebiți, nici 
ymbryne, nici Emma. Asta le-a plăcut mai mult, dar nu 
i-a făcut să se răzgândească. Mai târziu i-am auzit 
şuşotind şi am aflat că trebuiau să plătească prima 
săptămână de internare în avans dacă voiau să fie siguri 
că prindeam un loc. Şi era o clinică foarte scumpă. Nu 
mai aveam cum să ies din încurcătură. 

M-am gândit să fug de acasă. Să fur cheile maşinii şi 
să dispar. Dar aveam să fiu prins, mai mult ca sigur, şi 
lucrurile aveau să se inrautateasca. 

Visam cu ochii deschişi, gândindu-mă cum ar fi dacă 
ar veni Emma să mă salveze. Am scris chiar şi o 
scrisoare în care-i explicam ce s-a întâmplat, dar n- 
aveam cum să i-o trimit. Chiar dacă aş fi reuşit să mă 
strecor afară până la cutia poştală fără să fiu văzut, 
poştaşul nu mai venea la noi oricum. Şi dacă ajungea la 
ea, ar fi contat? Eram prins în prezent, departe de o 
buclă. Şi ea nu putea să vină aici. 

În cea de-a treia noapte de disperare am furat 
telefonul tatei (eu nu mai aveam voie sa am unul) si i- 
am trimis un e-mail Emmei. Înainte să mă prind că era 
o cauză pierdută în ceea ce privea relația ei cu 
calculatorul, ii făcusem un cont -  firegirl1901 


@hotmail.com —, dar Emma părea atât de dezinteresata 
ca nu i-am scris niciodata acolo si nici nu m-am obosit 
să-i dau parola. Un mesaj într-o sticlă aruncată în mare 
ar fi avut şanse mai mari să ajungă la ea. Dar era 
singura mea şansă. 

Telefonul de la clinică a venit în seara următoare: 
aveau o cameră liberă pentru mine. Ai mei aveau 
bagajele pregătite de zile întregi. Nu conta că era nouă 
seara sau că era un drum de douăzeci de ore cu maşina 
- urma să plecăm imediat. 

Ne-am înghesuit în maşina noastră combi. Ai mei 
stăteau în fata şi eu, înfipt între unchii mei pe bancheta 
din spate, de parcă ar fi crezut c-o să sar din mers. De 
fapt, cred c-aş fi fost în stare s-o fac. Dar când uşa 
garajului s-a deschis uruind şi tata a pornit maşina, 
putina speranță pe care o nutrisem s-a evaporat. Chiar 
n-aveam cum să scap de aici. Nu puteam să discut cu ei 
omeneste, nici sá evadez - decât dacă as fi putut sá 
alerg până la Londra, ceea ce ar fi necesitat oricum 
paşaport şi bani şi tot felul de lucruri imposibile. Nu, 
trebuia să îndur toate astea. Dar deosebitii indurasera 
lucruri mai grave de-a lungul istoriei. 

Am dat înapoi şi am ieşit din garaj. Tata a aprins 
farurile şi radioul. Pălăvrăgeala blândă a DJ-ului a 
umplut maşina. Luna răsărea în spatele palmierilor care 
înconjurau curtea. Am plecat capul şi am închis ochii, 
încercând să înghit groaza care mă cuprindea încet. 
Poate m-aş fi putut teleporta într-un alt loc. Poate aş fi 
putut să dispar. 

Am demarat, zdrobind scoicile care pavau aleea de 
acces. Unchii mei discutau peste mine ceva despre un 
meci, încercând să destindă atmosfera. Am încercat să 
le ignor vocile. 

Nu sunt aici. 

Nici nu părăsisem aleea de acces când maşina s-a 
oprit brusc. 


— Ce dracu’-i asta? l-am auzit pe taică-meu. 

A claxonat şi am deschis imediat ochii, dar ceea ce am 
văzut m-a făcut să cred că reuşisem să mă pierd într-un 
vis. In fata maşinii noastre, aliniati frumos pe alee şi 
strălucind în lumina farurilor i-am văzut pe prietenii mei 
deosebiți. Emma, Horace, Enoch, Olive, Claire, Hugh, 
chiar si Millard - si în fata lor, cu o pelerină aruncată 
peste umăr şi o geantă de voiaj în mână se afla Miss 
Peregrine. 

— Ce naiba se întâmplă aici? a spus unul dintre 
unchi. 

— Da, Frank, ce dracu'-i asta? a întrebat mama. 

— Nu ştiu! Dati-va de pe aleea mea! a strigat. 

Miss Peregrine a pornit țintă spre usa lui. 

— Nu ne dam. Päräsiti vehiculul, vă rog. 

— Dar dumneata cine naiba eşti? a întrebat tata. 

— Alma Lefay Peregrine. Liderul Consiliului 
Ymbrynelor pro tem şi directoarea şcolii acestor copii 
deosebiți. Ne-am mai întâlnit, dar nu vă aşteptaţi să vă 
amintiți de mine. Copii, salutati-1 pe domnul. 

În timp ce tata căsca gura şi mama era gata să facă 
infarct, copiii ne-au făcut cu mâna, Olive s-a ridicat în 
aer, Claire şi-a deschis gura din spate, Millard a făcut o 
pirueta, afişându-şi costumul gol, fără corp, iar Emma a 
aprins o flacără şi s-a apropiat de geamul tatei. 

— Bună, Frank! a spus. Numele meu e Emma. Sunt o 
prietenă apropiată de-a fiului tău. 

— Vezi? Ti-am spus că există! 

— Frank, hai să plecăm de aici! s-a crizat maică-mea 
şi l-a lovit uşor pe umăr. 

Tata parcă înlemnise, dar s-a proptit în claxon şi a 
călcat pedala de acceleraţie. Scoicile au scräsnit sub 
cauciucuri şi maşina s-a pus în mişcare. 

— STOP! am tipat in timp ce maşina se apropia cu 
viteză de prietenii mei. 

Aceştia au sărit din drum, în afară de Bronwyn care 


şi-a proptit piciorul, a întins braţele şi a prins maşina cu 
mâinile. Ne-am oprit brusc. Rotile se roteau pe loc, în 
timp ce mama şi unchii mei urlau de frică. 

Motorul s-a înecat. Farurile s-au stins şi motorul a 
amuţit. În timp ce prietenii mei au înconjurat maşina, 
am încercat să-mi liniştesc familia. 

— E OK, sunt prietenii mei, n-o să vă facă rău. 

Unchii mei leşinaseră, capetele lor odihnindu-mi-se 
pe umeri, iar tipetele maică-mii se transformară încet, 
încet în scâncete. Tata era agitat şi se holba la noi cu 
ochii cât cepele. 

— Ce nebunie ce nebunie ce nebunie, bâiguia într- 
una. 

— Stati în maşină, am spus şi, aplecandu-ma peste 
un unchi leşinat, am deschis portiera şi m-am catarat 
peste el strecurându-mă afară. 

Eu si Emma ne-am imbrätisat furtunos. Abia 
reuşeam să îngaim ceva. 

— Ce faci... Cum ai... 

Simteam furnicături prin tot corpul, convins că nu mă 
trezisem din vis. 

— Ti-am primit scrisoarea electronica! a spus ea. 

— Mailul... meu? 

— Da, nu mai ştiam cum i se spune! Când n-am mai 
primit nicio veste de la tine, mi-am făcut griji şi apoi mi- 
am amintit de cutia poştală mecanică pe care ai zis c-ai 
făcut-o pentru mine. Horace a ghicit parola şi... 

— Am venit de îndată ce-am aflat, a spus Miss 
Peregrine scuturând din cap spre părinții mei. Foarte 
dezamăgitor, dar deloc surprinzător. 

— Am venit să te salvăm! a cârâit Olive. Aşa cum ne- 
ai salvat şi tu pe noi! 

— Ce mă bucur să vă văd! am spus. Dar nu trebuie să 
plecați în curând? Nu imbatraniti pe repede înainte? 

— Nu mi-ai citit ultimele scrisori? m-a întrebat 
Emma. Ti-am explicat tot... 


— Mi le-au confiscat ai mei. De asta au luat-o razna. 

— Poftim? Ce ingrozitor! a spus Emma aruncandu-le 
priviri ucigase parintilor mei. Dar asta e furt! Oricum, 
nu trebuie sa-ti faci griji. Am facut o descoperire extrem 
de interesanta! 

— Vrei să spui ca eu am făcut o descoperire 
interesantă, a spus Millard. Totul se datorează lui 
Perplexus. Mi-a luat câteva zile să descopăr cum să-l 
duc acasă folosind maşina întortocheată a lui Bentham 
— timp în care Perplexus ar fi trebuit să îmbătrânească 
pe repede înainte. Dar n-a făcut-o. Dimpotrivă! A 
început să-şi recapete părul negru! Atunci mi-am dat 
seama că i s-a întâmplat ceva ieşit din comun cât a fost 
cu noi în Abaton: că i s-a resetat vârsta adevărată. Când 
ymbrynele au distrus bucla, au dat ceasul înapoi, ca să 
zic aşa, iar trupul lui a redevenit aşa cum arăta inițial, 
fără să trădeze vârsta reală: cinci sute şaptezeci şi unu 
de ani. 

— Şi nu doar ceasul lui Perplexus a fost dat înapoi, a 
spus Emma cu entuziasm, ci şi ceasurile noastre! Toţi 
cei care au fost în Abaton atunci! 

— Se pare că e un efect secundar al prăbuşirii buclei, 
a spus Miss Peregrine. O Fântână a Tineretii extrem de 
periculoasă. 

— Şi asta înseamnă că... n-o să mai imbatraniti pe 
repede înainte? Niciodată? 

— Mă rog, nu mai repede decât tine, oricum! a spus 
Emma râzând. Doar câte o zi, pe rând. 

— Incredibil! am spus, copleşit de bucurie, încercând 
să procesez tot. Sunteţi siguri că nu visez? 

— Foarte siguri, a spus Miss Peregrine. 

— Putem să mai rămânem putin, Jacob? m-a întrebat 
Claire săltând spre mine. Ziceai că putem să te vizităm 
oricând! 

— Am zis să plecăm într-o vacanţă, a spus Miss 
Peregrine înainte să apuc să răspund. Copiii nu ştiu 


aproape nimic despre secolul XXI si, in plus, casa asta 
pare mult mai confortabilă decât cursa aia de soareci 
veche a lui Bentham, unde te mai şi trage curentul. Câte 
dormitoare aveți? 

— Aaa... cinci, cred? 

— Da, ne ajung cinci. O sa ne ajunga perfect. 

— Si ai mei? Si unchii mei? 

Miss P a aruncat un ochi spre maşină si le-a facut 
alor mei cu mâna. 

— Putem să le ştergem memoria unchilor tăi foarte 
uşor. Cât despre părinții tăi, mă tem că deja ne-a luat 
gura pe dinainte, cum s-ar zice. Trebuie să-i urmărim 
îndeaproape un timp. Şi să-i ţinem din scurt. Dar dacă 
există şanse sá convertim doi obişnuiţi — atunci sunt 
sigură că putem să-i convertim şi pe părinții marelui 
Jacob Portman. 

— Şi pe fiul şi nora marelui Abraham Portman! a spus 
Emma. 

— ÎI cunoaşteţi... l-aţi cunoscut pe tatăl meu? a spus 
taică-meu timid, scoțând capul pe geamul maşinii. 

— L-am iubit ca pe un fiu, a spus Miss Peregrine. Aşa 
cum îl iubesc pe Jacob. 

Tata a clipit, apoi a dat încet din cap, dar nu cred c-a 
înțeles ceva. 

— O să stea la noi un timp, am spus. OK? 

Ochii lui s-a lărgit şi a tresărit. 

— E... ăăă... cred c-ar fi mai bine s-o întrebi pe 
maică-ta... 

Mama stătea pe scaunul din dreapta acoperindu-şi 
ochii cu palmele. 

— Mamă? am spus. 

— Pleacă! a spus ea. Plecati cu toții! 

Miss Peregrine s-a aplecat spre ea. 

— Vă rog sa vă uitaţi la mine, doamnă Portman. 

Mama s-a uitat pe furiş printre degete. 

— Nu sunteți aici cu adevărat. Am băut prea mult vin 


la cină, atâta tot. 

— Ba da, chiar suntem, vă garantez. Si poate c-o sa vi 
se pară greu să credeţi acum, dar o să fim prieteni cu 
toții. 

Mama şi-a ferit privirea. 

— Frank, schimbă canalul. Nu-mi place emisiunea 
asta. 

— Bine, draga mea, a spus tata. Copile, cred c-ar fi 
mai bine să... îmm... îmm... apoi a închis ochii, a 
scuturat din cap şi a ridicat geamul. 

— Sunteţi sigură că n-o să le topeasca minţile? am 
întrebat-o pe Miss Peregrine. 

— O să-şi revină ei, a spus ea. Unora le ia mai mult 
decât altora. 


* 


Ne-am intors spre casä in grup, cu luna strälucitoare 
care räsärea in spatele nostru intr-o noapte fierbinte 
animatä de brizä si de greieri. Bronwyn a impins masina 
stricatä in urma noasträ, cu familia mea cu tot. Eu 
mergeam cu Emma de mänä, cu mintea ametitä de la 
tot ce se intamplase. 

— Un singur lucru nu inteleg, am spus. Cum ati 
ajuns aici? Si mai ales asa de repede? 

Am incercat sä-mi imaginez o fatä cu o gurä pe ceafä 
şi un băiat cu albine zumzäind în jurul lui trecând prin 
controlul de securitate de la aeroport. Şi Millard: oare îl 
luaseră cu ei pe furiş în avion? Şi cum făcuseră rost de 
paşapoarte? 

— Am avut noroc, a spus Emma. Una dintre camerele 
lui Bentham dădeau spre o buclă care e la vreo sută 
şaizeci şi unu de kilometri de aici. 

— La o mlaştină înspăimântătoare, a spus Miss 
Peregrine. Plină de crocodili. Intrai în mocirlă până la 
genunchi. Habar n-am ce voia fratele meu cu locul ăla. 
Oricum, de acolo am reuşit să ieşim în prezent şi după 


aceea n-a trebuit decât să prindem două autobuze si sa 
mergem pe jos cinci kilometri şi jumătate. Întreaga 
călătorie a durat mai putin de o zi. Iti dai seama că 
suntem obosiţi de pe drum şi murim si de cald. 

Ajunsesem în fața terasei. Miss Peregrine m-a privit 
răbdătoare. 

— Aşa! Am nişte sucuri în frigider, cred... 

Am strecurat cu greu cheia în yală şi am deschis uşa. 

— Cum rămâne cu ospitalitatea, domnule Portman? a 
spus Miss Peregrine intrând cu paşi repezi în casă. 
Descaltati-va, copii! Nu mai suntem in Pogonul 
Dracului! 

Am ţinut usa in timp ce tropăiau toți in casa cu 
pantofii lor murdari. 

— Da, o să ne descurcam foarte bine aici! a spus Miss 
Peregrine. Unde e bucataria? 

— Ce sa fac cu masina? a intrebat Bronwyn stand in 
continuare lângă bara de protecție. Si... cu obisnuitii? 

— Pune-i în garaj, bine? Şi nu-i scăpa din ochi pentru 
moment, te rog, am spus. 

Bronwyn s-a uitat la mine, apoi la Emma şi a zâmbit. 

— Se rezolvă. 

Am găsit uşa garajului deschisă. Bronwyn a împins 
maşina înăuntru cu părinții mei uluiti în ea, lăsându- 
mă singur cu Emma pe terasă. 

— Eşti sigur că-i OK dacă rămânem? m-a întrebat 
Emma. 

— O să fie cam ciudat cu familia mea, am spus. Dar 
se pare că Miss P e încrezătoare. 

— Întrebam dacă e OK în ceea ce te priveşte pe tine. 
Când ne-am despărțit, am zis că... 

— Glumeşti? Sunt aşa de bucuros că eşti aici încât 
mă mir că pot să vorbesc. 

— OK. Zâmbeşti, aşa că... să zicem că te cred. 

Care zâmbit? Rânjeam ca un prostovan. 

Emma a făcut un pas spre mine. Am cuprins-o uşor 


cu bratele. Am stat asa un timp cu obrajii lipiti de 
fruntea ei. 

— N-am vrut să te pierd, a soptit. Dar nu ştiam ce 
altă soluție am fi avut. Am preferat o ruptură rapidă fata 
de o despărțire treptată. 

— Nu trebuie să-mi explici. Înţeleg. 

— Oricum, poate că acum nu trebuie. Să fim doar 
prieteni, vreau să zic. Dacă nu vrei. 

— Dar s-ar putea să fie o idee bună, am spus. Pentru 
un timp. 

— O, a spus ea pe un ton dezamăgit. Da, sigur... 

— Nu, ce vreau să zic e că... 

M-am retras încet uitându-mă la ea. 

— Acum că avem timp, putem s-o luăm mai uşurel. 
Pot să ies cu tine la un film... putem să mergem să ne 
plimbăm... ştii, ca oamenii obişnuiţi. 

Emma a ridicat din umeri. 

— Nu prea ştiu multe despre activitățile oamenilor 
obişnuiţi. 

— Nu e foarte complicat, am spus. Tu m-ai învățat 
cum să fiu deosebit. Poate că eu te pot învăța cum e să 
fii obişnuit. Mă rog, cat de obişnuit pot fi. 

Emma n-a spus nimic. 

— Sigur, Jacob. Cred că sună bine, a spus râzând. M- 
a apucat de mână, s-a aplecat spre mine şi m-a sărutat 
pe obraz. 

— Acum că avem timp. 

Şi atunci mi-am dat seama - doar stând acolo si 
respirând alături de ea, cu liniştea dintre noi — că aceste 
cuvinte erau, probabil, cele mai frumoase. 

Acum că avem timp. 

